
De ce ar fi necesar să intervină etica în sfera socială şi politică? Cel mai bun 
răspuns scurt a fost furnizat de scriitorul englez Evelyn Waugh: 


„Civilizaţia nu are o forță a sa proprie, dincolo de cea pe care o primeşte 
din interior. Ea este asaltată tot timpul şi e nevoie de cea mai mare parte a 
energiilor omului civilizat pentru a o menţine în funcţiune [. . . ]. Barbaria nu este 
niciodată definitiv învinsă; în condiții propice, bărbaţi şi femei care par foarte 
normali vor comite toate atrocitățile imaginabile. Pericolul nu vine doar din 
partea huliganilor obişnuiţi: Suntem cu toții recruți potenţiali ai anarhiei. Este 
nevoie de eforturi nedomolite pentru a-i face pe oameni să trăiască împreună în 
pace [... ] Odată deschise inchisorile mentale, orgia se dezlănţuie “ 
Evelyn Waugh 


Aceste rînduri profetice au fost scrise în 1934, cu doar cîţiva ani înainte de 
dezlantuirea barbariei initiate de fascism, intensificate pe tot parcursul celui de-al 
doilea război mondial şi continuate, după încheierea lui, de regimunile totalitare, ale 
Stîngii (comuniste) sau ale Dreptei (militariste). 


A CE ESTE ETICA SOCIALĂ SI POLITICA? 


/\.Y La originea preocupărilor politice $1 morale stă sentimentul sau intuiţia de 
foarte largă răspîndire că oamenii nu pot trăi oricum: nu orice fel de viata este o viata 
omenească, viata demnă de un om. Anumite tipuri de viață sunt respinse ca 
«animalice» sau «sălbatice», ca fiind «din junglă» sau «barbare»; sentimentul obişnuit 
ne sugerează că acestea trebuie respinse, că oamenii trebuie să trăiască aşa cum este 
bine. Teoria politică (în varianta sa de teorie normativă) şi etica au ceva comun: 
cercetează viata bună sau viata bine trăită. Nu este însă aici vorba de viata bună în 
sensul de «confortabilă», «agreabilă», «imbelsugata»; ci este vorba de viata așa cum 
trebuie să fie trăită, viata «corectă», «justă» sau «fair», demnă de a fi trăită. 


În trecut, se considera că morala (în accepţia sa obişnuită, tradiţională) 
explorează ce înseamnă a trăi asa cum este bine în sfera privată (personală), iar teoria 
politică cercetează ce înseamnă a trăi aşa cum este bine în sfera publică (socială, 
instituțională). Unii istorici at ideilor afirmă că cele două domenii ar fi fost totdeauna 
legate logic între ele; de exemplu, Isaiah Berlin susţine, în cartea sa The Crooked Timber 
of Humanity, că însăşi filosofia politică nu este decît etică aplicată societății. În orice 
caz, etica socială şi politică este o specialitate contemporană care transcende acea 
diviziune tradițională, pe de o parte aplicînd metodele și conceptele eticii pentru a 
investiga viaţa socială şi politică, pe de alta explorînd experienţa socială $1 politică, viata 
publică cu problemele şi: situaţiile ei, pentru a trage concluzii etice noi. 

În comunităţile umane, problema principală rămîne deci aceea de a trăi aşa 
cum este bine. Dar cine stabileşte acest model de viatd bine trăită, de unde putem afla 
cum este bine (să trăim), sau ce este binele? 


În societăţile vechi, traditionaliste, exista cîte o unică doctrină canonică din 
care decurgea ce este bine şi ce este rău, cum trebuie să se comporte oamenii, cum 
trebuie să se desfăşoare treburile publice. Spre exemplu, la vechii greci „valorile de 
bază ale societăţii erau date, predeterminate și la fel era locul omului în societate, 
precum şi privilegiile şi datoriile ce decurgeau din statutul său” (M. I. Finlay, apud A. 
Maclntyre, After Virtue). Omul liber, sclavul, femeia etc. aveau fiecare cite un atare 
statut, și era bine fixat prin tradiţie ce drepturi si îndatoriri au, ce este bine/rău pentru 
el. Fiecare avea rolul său precis determinat. 

Cultul normei (legii, obiceiului, tradiţiei şi chiar al comenzii date de *stăpîn”) era 
caracteristic comunităților din vechime. Percepția dominantă era următoarea: existenţa 
omenească normală este cea normatd (guvernată de legi şi norme), existența anomică 
(anomia desemnează starea de fapt în care legile şi normele nu mai există sau nu mai sunt 
respectate) este neomenească, malefică și înspăimîntătoare. “Orice individ și orice popor 
avea un nomos, un corp de obiceiuri şi convenţii care îl identifica. Oricine se rupea de 
nomos-ul său trebuia să fie de plins si, de asemenea, să stirnească frica, aşa cum trebuia sa 
fie de plins şi să stîrnească frica ‘nelegiuitul’ sau ‘cel fără stapin’ din Evul Mediu. Tragedia 
greacă este plină de crize ale relaţiei individului cu familia, strămoşii şi nomos-ul. Anomia 
era temuta stare a fiinţei lipsite de orice convenții, amorale”. (Nisbet, [1982], p. 12). 

La fel stăteau lucrurile şi în vechile societăți creştine: Dumnezeu a fixat ce este 
bine şi ce este rău (prin poruncile sale), a fixat un loc şi rol pentru fiecare, a prescris 
moduri conduită, de organizare socială (roluri, ierarhie socială, dreptul divin al regilor 
ca urmaşi ai lui Adam etc). Respectarea poruncilor însemna virtute (bine), încălcarea 
lor însemna păcat (rău). 


Dezvoltarea doctrinelor politice şi morale ia amploare în perioada modernă tocmai: 
pentru că acest traditionalism îşi pierde audiența şi forța de dominație. Oamenii nu mai iau 
ca de la sine înţeles faptul că binele se reduce la porunca biblică şi răul la ceea ce este 
contrar ei, că organizarea şi rolurile sunt cele prescrise de cărțile sacre. Ideile de bine-rău, 
corect-incorect, drept-nedrept etc. sunt confruntate cu experienţa, interpretate pe baza unor 
principii teoretice şi modele ideale, sunt analizate rational, supuse criticii pe baza 
argumentelor etc. Rezultatul este diferenţierea opiniilor, apariția unei multitudini de 
concepţii despre bine-rău. Un consens complet nu mai există. Dar societatea nu poate 
exista fără un minim de consens asupra binelui-răului, fără reguli de conduită şi fără 
obligatit sau norme. 


/\.2/ Obligatiile morale. Viaţa socială este marcată de prezenţa obligaţiilor: 
practic, nu există societate omenească lipsită de elemente normative (de obligaţii de un 
tip sau altul). Obligatitle joacă un rol decisiv în modelarea relațiilor interumane: „în 
condiţiile unei informații limitate $1 ale unei puteri restrînse de calcul, constringerile 
reduc costurile interacțiunii“ dintre oameni (North [2003], p. 38). Printre cele mai 
familiare tipuri de obligaţii, se află obligaţiile /egale (create de lege), obligaţiile 
contractuale (create de anumite contracte sau înţelegeri între persoane, grupuri sau 
instituţii) şi (eventual) obligații religioase. Majoritatea oamenilor recunosc însă că, pe 
lîngă aceste două tipuri de obligaţii, există şi un alt tip: obligațiile morale. Importanţa 
acestora este mult mai mare decît s-a crezut anterior (vezi mat jos, paragraful 
Importanta eticii sociale şi politice). 

Deşi se intersectează frecvent cu obligaţiile legale, obligațiile morale nu sunt 
create de legi; dimpotrivă, de regulă ele preced legislaţia: Edmund Burke atrage atenția 
încă de la sfirşitul sec. XVIII, că “moravurile sînt mai importante decît legile. De 
moravuri depind, în mare măsură, legile”. 

Deşi au legătură cu contractele şi înțelegerile dintre oameni, ele nu sunt 
neapărat contractuale (nu rezultă neapărat din contracte sau înțelegeri făcute explicit 
într oameni). Obligatiile morale au deseori un caracter tacit sau implicit, «se 
sabinicleg». Cu toate acestea, există şi teorii ce încearcă să fundamenteze morala pe 
pugi speciale de contracte (contractul social). 

Desi se înrădăcinează cu timpul prin tradiţii, obligaţiile morale nu provin 
totdiemuna dintr-o tradiţie şi nu se confundă cu ceea ce „se obişnuieşte“: există şi 
obligaţii morale noi, ce apar si se fixează fara legătură cu «cutumele» sau «obiceturile» 
şi chiar împotriva acestora. 

„Deşi se aseamănă frecvent cu unele datorii religioase (prin caracterul lor 
«spiritual»), obligaţiile morale nu sunt neapărat obligații de tip religios: există etici 

religioase, dar există şi etici laice (fără caracter religios). În cea mai mare parte, etica 
modernă nu se mai fundamentează pe religie. 

Obligatiile morale (ca şi principiile morale, valorile morale, regulile morale) fac 
obiectul eticii. 


A.% Problematica etică. Ca şi alte componente ale ştiinţei sau filosofiei, etica 
nu cuprinde o singură disciplină, ci un ansamblu de discipline. Toate aceste discipline 
vizează problematica etică, adică o vastă sferă de dezbateri ce au în comun preocupări 
pentru: 

e ce este bine şi ce este rău (în conduita umană şi în aranjamentele sociale, în 
raporturile interindividuale sau intergrupuri, în instituţii etc.) 

e ce este corect şi ce este incorect (dar nu din punct de vedere juridic sau 
administrativ, nici din punct de vedere strict tehnic, ci dintr-un punct de vedere 
principial general, punctul de vedere moral); sau ce este fair şi ce este unfair 

e ce se cuvine $1 ce nu se cuvine (într-o societate civilizată), cum trebuie să se 
comporte, sau ce trebuie şi ce nu trebuie să facă un om corect, un grup, o 
instituţie 


[sensul expresiilor trebuie - nu trebuie din etică nu coincide cu sensul aceloraşi 
expresii în ştiinţele formale sau ale naturii: de exemplu, în logică trebuie să aibă loc p 
implică p este adevărat (are loc p); dimpotrivă, în etică, „trebuie să te comporti aşa” 
nu implică faptul că te comporti într-adevăr așa, ci numai faptul că ar trebui să te 
comporti aşa — legile logicii sau ale naturii nu pot fi încălcate, dar obligaţiile morale 
pot fi încălcate sau ignorate de către unele persoane sau grupuri] 

e ce este acceptabil şi ce este inacceptabil (ce nu trebuie blamat şi respectiv ce 
trebuie blamat, în mod obiectiv şi raţional, nu în sens strict personal şi 
subiectiv) 

e obligații Şi drepturi (nu în sens strict juridic sau institutional, ci într-un sens 
general-uman sau social de ordin general); acest sens este sugerat de 
întrebarea: ce datorii au oamenii, ca oameni sau ca membri ai unei comunităţi, 
între ei? Drepturile pot fi incluse şi ele printre datorii, deoarece „oricărei 
datorii îi corespunde un drept“ (Kant [1991], p. 229; şi, aşa cum au arătat 
diverşi teoreticieni (de exemplu, Joseph Raz), drepturile unei persoane se 
concretizează în faptul că ele crează datorii ale altora față de acea persoană 

e normele şi regulile ce trebuie să funcţioneze într-o comunitate demnă de acest 
nume; viata civilizată (st rațională) nu se poate lipsi de norme şi reguli — căci 
„dacă dorim să trăim conduşi de rațiune, va trebui să urmăm reguli şi principii; 
căci aceasta înseamnă a fi rațional“ (Isaiah Berlin [1996], p. 69). 


Disciplinele eticii se deosebesc însă între ele prin unghiul de abordare, 
metodele folosite, aspectele de interes special etc. 

Aceste discipline sunt înrudite, între ele se fac transferuri de concepte, metode 
şi idei, dar fiecare dintre ele se specializează într-o direcție diferită. 

AA.4W Sfera eticii 


/1.4.V Etica se poate divide în 

Etică teoretică (cercetarea problemelor etice din perspectivă teoretică sau 
filosofică, sub aspect principial sau abstract, pur conceptual) 

Etică aplicată (cercetarea problemelor eticii din perspectiva unor situaţii 
concrete sau cazuri speciale, reale, posibile sau imaginare, cu care se confruntă 
oamenii şi comunităţile) 


Etica aplicată studiază fie aspecte morale ale conduitei umane individuale si 
ale sferei private (etica individuală), fie aspecte ale conduitei umane colective sau ale 
sferei publice (etica socială). 

Etica individuală are tangente speciale şi legături logice cu ontologia vieţii 
interioare (de exemplu, cu problematica libertăţii voinţei sau a rationalitatii), 
antropologia filosofică, axiologia, teoria alegerii raţionale, psihologia individuală. 
Etica individuală se ocupă de raportarea persoanei la drepturile şi obligaţiile sale 
(morale), şi implicit de raporturile interpersonale (sub aspect moral). 

Etica socială, în schimb, are conexiuni precumpănitoare cu ontologia socială, 
filosofia politica, filosofia economiei, teoria (sau logica) acţiunii colective, teoria 
politicilor publice, psihologia socială, teoria instituţiilor etc. Ea vizează raporturile 
dintre diverse grupuri economice, sociale, etnice, de vîrstă, de sex, dintre generaţii, 
dintre instituţii şi persoane, dintre naţiuni şi state, sub aspectul drepturilor şi 
obligaţiilor (morale) reciproce sau a felului în care se distribuie aceste drepturi şi 
obligaţi: între grupurile ce participă la o viata comunitară. 


In linii mari, analiza aspectelor morale ale conduitelor colective sau publice, ale vieţii 
de grup, de comunitate, cad în sfera eticii economice şi sociale. Sintetic spus, 


A. 4. 2/ Obiect 


Etica socială se ocupă de întemeierea şi distribuirea drepturilor şi a 
obligaţiilor morale la nivel social, între diverse grupuri: grupuri 
economice, sociale, etnice, generationale, de vîrstă, de sex etc. 


Etica politică se ocupă de funcţionarea drepturilor şi obligaţiilor 
morale în sfera politică, de distribuirea acestora între cetățeni (pe de o 
parte) şi politicieni sau funcţionari publici (pe de alta), de corectitudinea 
raporturilor dintre instituţiile politice şi cetăţeni, dintre grupuri politice 
sau partide etc. 


Etica socială și politică, deşi s-a constituit ca disciplină academică destul de 
tîrziu, nu este citusi de putin o preocupare recentă sau specializată. Dimpotrivă, 
interesul pentru obligaţiile morale valabile în societate şi în viaţa politică este extrem 


13 


de vechi si de larg răspîndit. De multe ori, găsim în publicistică şi în literatura, ca şi în 
alte domenii culturale, preocupări intense de acest tip. La noi, Mihai Eminescu, |. L. 
Caragiale, C. Rădulescu-Motru, Tudor Arghezi, Camil Petrescu, I. D. Sîrbu şi multi 
alti scriitori au comentat si criticat diverse aspecte ale moravurilor sociale şi politice 
(vezi şi textele de comentat de la sfîrșitul acestui capitol). 


Etica individuală şi etica socială nu sunt separate în mod absolut. De cele mai 
multe ori, o problemă de etică aplicată are şi aspecte vizînd individul, şi aspecte vizînd 
sfera publică. 


De exemplu. Avortul poate fi privit din punct de vedere individual sau familial 
(moralitatea deciziei personale de a avorta sau de a contribui la avortul unei persoane) 
dar şi din punct de vedere social (moralitatea politicilor demografice, moralitatea 
legislaţiei privind avortul, a alocării de resurse bugetare pentru spitale în vederea 
asigurării de avorturi, educaţia și planificarea familială etc.). Minciuna poate fi privită 
ca eşec moral personal, dar (în cazul oamenilor politici sau al funcţionarilor publici) şi 
ca problemă publică, ca ţintă pentru politici de asigurare a transparenţei, a informării 
corecte sau a prevenirii manipulării opinie: publice. Incorectitudinea (concretizată, 
bunăoară, în nerespectarea propriilor promisiuni sau datorii morale) are fireşte o 
dimensiune individuală binecunoscută: opinia noastră despre cineva este puternic 
influenţată de corectitudinea/incorectitudinea dovedită de persoana în cauză; dar, în 
cazul persoanelor ce îndeplinesc funcții publice (politicieni sau funcţionari publici), 
corectitudinea/incorectitudinea are importante efecte sociale, consecințe în viata 
publică etc., care fac obiectul eticii politice. 


Etica socială şi politică este o etică aplicată, în sensul că ea apelează la 
concepte, idei si argumente ale eticii teoretice, pe care le aplică unor contexte de viata 
socială, viaţă publică, viata politică etc. Dar ea nu este în nici un caz doar o simplă 
ilustrare a ideilor eticii teoretice, și nu derivă pur şi simplu (deductiv) din aceasta, 
subordonindu-se concluziilor ei. Dimpotrivă, prin experienţa pe care o acumulează şi 
analizează, prin cazuistica pe care o oferă, prin analizele specifice pe care le face 
asupra unor situaţii tipice sau relevante (Studii de caz), etica socială şi politică se 
profilează ca domeniu specific, cu un extrem de bogat material documentar, cu intuiţii 
proprii, fiind deci aptă să inspire, să îmbogăţească si să ghideze etica teoretică. 
Cazurile analizate de ea nu se adaugă doar ca ilustrări la concluziile eticii teoretice, ci 
constituie teste pentru acestea: «În cele din urmă, orice regulă etică trebuie testată prin 
confruntare cu cazuri reale» (Stephen Gillers, 1989). 


De multe ori, tocmai dilemele, situaţiile, problemele şi cazurile de etică socială 
sau politică sugerează distinctiile importante, conceptele şi argumentele, sau chiar 
concluziile de ordin teoretic pe care le poate prelua etica teoretică. 

/1.% Este loc pentru etică în viata publica? 


A.5.V În diverse cazuri, in mod sincer sau in mod interesat, se neagă posibilitatea sau 
oportunitatea aplicării normelor etice in viata socială şi mai ales in politică. Se pretinde 
uneori că viaţa socială este domeniul luptelor de interese între grupuri («lupta de 
clasă», conform teoriilor comuniste; lupta între cel puternic şi cel slab, conform 
darwinismului social; conflictul dintre elite şi mase, în varianta elitista), şi nu al 
moralei. De asemenea, extrem de frecvent se susţine teza că nu este loc de morală în 
politică (unde fiecare își urmăreşte interesul, sau caută să obţină puterea, apărîndu-şi 
cu orice pret clanul, partidul etc.), şi nici în relaţiile internationale (unde fiecare putere 
îşi urmăreşte interesele sau caută supremația). Se afirmă chiar că «totul este permis» 
(deci morala este superfluă) în conflictele sociale sau politice, în războaie şamd. 
Uneori, aceste afirmaţii sunt rezultatul deceptitlor (celor care au constatat că normele 
morale nu sunt respectate și chiar au suferit din această cauză). Dar aici se face o 
confuzie între necesitatea şi succesul practic al eticii sociale şi politice: încercările de a 
impune norme morale în practica reală eşuează adesea, dar aceasta nu înseamnă că aici 
nu se aplică (nu sunt necesare) normele şi principiile morale. 


A susține că morala nu are sens în sfera socială sau politică (deoarece aici se 
produc frecvent încălcări sau ignorări ale normelor, deoarece aici există conflicte ce 
exclud eleganța etică) ar fi similar cu a susţine că justiţia nu are sens deoarece oricum 
există numeroase infracțiuni. De fapt, pe măsură ce o comunitate se civilizează, 
considerentele morale tind să joace un rol din ce în ce mai mare (ceea ce nu înseamnă 
însă că orice comunitate civilizată intelectual şi tehnic este şi intens morala!). 


În multe alte cazuri, pretenţia că etica nu are ce căuta în societate sau politică 
este expresia unor interese de a aboli (temporar măcar, sau tacit) anumite principii sav 
norme morale. Atitudinile de acest tip sunt extrem de periculoase pentru lume: 
civilizată. Cele mai grave fenomene (teroarea politică, genocidul, exterminarea 
războaiele) sunt «justificate» pe baza premisei că (din diverse motive) etica nu se ma 
aplică... Acestor pseudo-justificări trebuie să li se răspundă că etica se aplici 
totdeauna, si nu numai în anumite Situaţii speciale. 

Chiar şi în cazuri extreme (război, epidemie distrugătoare, cataclism, naufragiu etc. 
anumite cerinţe etice rămîn relevante si pot fi ridicate în fata celor implicaţi, în ciud; 
«circumstanțelor excepţionale» existente. 


Pentru a înţelege importanţa eticii sociale şi politice, trebuie rememorat faptu 
că marile tragedii umane ale secolului XX au fost caracterizate tocmai de abolire. 
eticii şi de instalarea decizionismului. 


AS.2/ Decizionismul este o atitudine şi o politică de impunere (sub diferite pretext 
teoretice, religioase sau politice) a unor decizii arbitrare din punct de vedere rationé 
însă convenabile unui grup, unei naţiuni sau unei organizaţii (favorabile intereselc 
acestora) drept decizii justificate, necesare, urgente, indiferent ori mai presus d 

recomandarile eticii (si, adesea, chiar de cele ale dreptului intern sau international). 
Deciziile oportune sau utile pentru anumiţi agenţi sunt hipostaziate în decizii corecte, 
utile, adecvate, în ciuda ideilor morale care le-ar invalida. 

Urmărind maximizarea spaţiului discretionar (al libertăţii nestinjenite de 
acţiune), decizionismul nu poate să nu intre în conflict cu restricţiile etice; pentru a 
scăpa de cenzura acestora, el tinde să conteste valabilitatea moralei obişnuite, 
aplicabilitatea ei în diverse contexte, oportunitatea conduitei modelate etic. «Regulile 
nu sunt totdeauna aplicabile sau utile; este nevoie de decizii adecvate, chiar dacă ele 
încalcă unele reguli, căci numai aceste decizii pot salva situaţia» — sub diverse forme, 
acesta este raţionamentul la care recurge decizionismul. 


De exemplu, comuniştii impuneau deciziile lor (favorabile doar anumitor grupuri 
sau organizaţii politice), în ciuda recomandărilor etice pe care, de altfel, le minimalizau 
ca fiind emanatii ale unor doctrine inacceptabile, «vetuste» etc: etica creştină, «etica 
burgheză»; de asemenea, şi în ciuda normelor juridice pe care le ignorau ca fiind ale 
«dreptului burghez», pretins a fi «reactionar». Ei pretindeau că deciziile lor, chiar dacă 
aflate în contrast cu aceste etici sau cu sisteme încetățenite de drept, se justifică 
«Ştiinţific», fiind dictate de «materialismul dialectic şi istoric», de socialismul 
«ştiinţific», de «mersul istoriei» etc. De fapt, era vorba de decizii arbitrare moral, 
deduse dintr-o filosofie speculativă, utopică, a istoriei, din teze pseudo-stiintifice şi din 
interpretări discutabile ale experienţei sociale. Ideea «luptei de clasă» era şi ea invocată 
in vederea negării existenţei unui consens moral constringător. 


În mod analog, fascismul dezvoltă amplu decizionismul, pe care îl susţine 
propagandistic cu o pseudo-teorie de sorginte social-darwinistă (teoria luptei pentru 
existență, a superiorității celui mai puternic, a luptei necondiționate pentru supravieţuire, 
a supremaţiei de rasă etc). Asa cum doctrina comunistă absolutizează «lupta de clasă» 
pentru a-şi justifica atentatele la normele morale încetăţenite, doctrinele fasciste (Şi 
teoriile asociate lor) absolutizează contrastul «prieten-duşman», pentru a eluda orice 
constrîngeri etice: «in fata unui duşman de moarte, nu există decît luptă necruțătoare, 
nerămînînd loc pentru reticente morale». În numele acestei ideologii primitive, au fost 
decretati drept «duşmani» şi supuşi unor practici de exterminare (ale naziştilor) evreii, 
slavii (mai ales cei din est, de pe teritoriul fostei URSS), ţiganii, comuniştii, 
homosexualii etc. 


Şi diversele mişcări teroriste îşi ascund decizionismul sub perdeaua de fum a 
unor considerente sociale, nationale sau religioase, care — pretind ele — ar justifica 
actele teroriste în ciuda aspectelor lor morale condamnabile. Se pretinde, de exemplu, 
că nedreptatile şi abuzurile istorice, sociale sau nationale, or anumite comandamente 
politice sau religioase, din perspectiva cărora alţii sau altele (cetăţeni, state, națiuni) 
apar drept efigii ale Răului, ar indreptati actele teroriste. Fanatismele sunt totdeauna 
indiferente la etică şi favorabile decizionismului. 

Regimurile dictatoriale recurg sistematic la decizionism. Dar nu numai ele. In 
anumite situaţii, diversele mari puteri sau superputeri au recurs, si recurg Şi azi, la 
decizionism, pretinzind că interese nationale urgente sau probleme internationale grave 
(crize, pericole acute etc.) justifică ignorarea dreptului şi a eticii relațiilor 
internaţionale. În acest mod, deciziile arbitrare, interesate, ale acestora sunt prezentate 
drept corecte, utile, necesare, în ciuda faptului că ele contravin normelor etice general 
admise pe scena internațională. 


Înțelegerea logicii normelor morale aplicabile în societate, în politică şi în 
relațiile internationale, cunoaşterea etic sociale şi politice, sunt necesare tocmai pentru 
ca libertatea discretionara de acţiune (libertatea unora de a face pur şi simplu ceea ce vor, 
libertatea «bunului plac» al cuiva) şi decizionismul să fie contracarate, pentru ca 
pretextele şi pseudo-justificarile decizionismului de diverse nuanţe să poată fi respinse 
argumentat. 


A. 5. ¥ Dar etica socială şi politica nu este numai un tip de exercițiu intelectual care 
înarmează mințile împotriva unor doctrine periculoase, ca decizionismul. Ea permite şi 
rezolvarea unor probleme în aparenţă insolubile. 


De exemplu, date fiind interesele diferite ale unor grupuri economice şi sociale 
diferite, apar situaţii de conflict ce necesită recursul la judecata morala: 


„Suppose that a specific improvement in public health services 1s being 
contemplated, where it is understood that the extra costs will be met by < 
general increase in rates of income taxation. Typically the rich will lose more 
from higher income taxes than they will gain from better public health services 
whereas the poor will gain more from the improvements in those services thar 
they will lose from having to pay a little more income tax. In the absence o: 
ethical value judgments, there is no way to weigh the gains of the poor agains 
the losses of the rich in order to decide which are more important and sc 
whether such a policy change is desirable or not.” Peter J. Hammonc 
(European University Institute and Stanford University), Ethics, Distribution 
Incentives, Efficiency and Markets (conferinta din 1990). 


S-ar putea propune ca deosebirile politice dintre grupuri (decurgind dn 
deosebiri de interese) să fie dezbătute şi depășite nu prin apel la judecăţi morale, ci prn 
negociere. Dar nici atunci nu se poate elimina nevoia de etică, deoarece vor fi necesari 
reguli morale ale negocierii. Chiar negocierile, contractele, arbitrajele şi aplicarea legi 
ridică sistematic probleme etice şi deci necesită analiza morală. Aşadar, de abordare 
chestiunilor morale, de stabilirea unor reguli morale pentru relaţiile dintre grupuri, n 


se poate scăpa. 

A. & Specificitatea eticii sociale 


Etica socială are o problematică specifică, şi majoritatea temelor ei sunt 
marcate de trăsături specifice ca: 

e  responsabilitatea colectivă (majoritatea deciziilor în sfera socială au 
caracter colectiv, fie pentru că sunt luate de organisme colective fie 
pentru că sunt adoptate de lideri ce reprezintă instituții, grupuri şi 
colective) 

e pulverizarea responsabilitatii (ca urmare a caracterului colectiv al 
responsabilități, se produce sistematic o pulverizare a răspunderii, deci 
Şi o diminuare a ei: fiecare este putin responsabil dar nimeni nu este in 
mare măsură responsabil de o decizie — vezi, în acest sens, Hoffman 
[2001], pp. 117-122) 

e logica specifică relaţiilor de grup (ilustrată de probleme cum sunt 
dilema blatistului, «tragedia bunurilor publice» ş. a.) 

e implicarea masivă a instituțiilor şi a organizaţiilor, a aranjamentelor 
sociale, care joacă un rol decisiv în viaţa socială şi împing în plan 
secund aspectele pur individuale ale moralității 

e amploarea efectelor (majoritatea deciziilor sau problemelor din etica 
socială au afecte ample, afectează multe persoane şi, de obicei, multe 
persoane deodată; ele vizează grupuri întregi, organizaţii, instituţii) 

e distribuirea diferită a consecinţelor fata de responsabilități (con- 
secintele sunt suferite de unele grupuri sociale, deşi responsabilitatile 
pentru fenomenul ce le-a generat aprtin altor grupuri); este un lucru de 
multă vreme binecunoscut că, în politică de exemplu, erorile unora 
(politicieni, oameni de stat) sunt sursele unor consecinţe suportate cu 
precădere de alții (grupuri sociale sau persoane individuale); 
politicianul român P. P. Carp spunea, în acest sens, încă în 1868: 

„Nenorocirea este că greşelile comise de guverne nu cad asupra 
celor ce le-au comis, dar de multe ori asupra bietului popor, care 
fără voia lui trebuie să sufere acele guverne“. 


Etica economică şi socială este deci o componentă a eticii aplicate, vizînd 
problematica specifică vieţii economice şi sociale, vieţii publice, activităților de grup sau 
de interes public. 


N.B. Viaţa economică este ea însăși o parte a vieţii sociale, dar uneori se face 
specificarea distinctă „etică economică” deoarece problemele etice ale sferei 
economice au un specific aparte şi ocupă un loc important. 


A.V Domenii ale eticii economice, sociale şi politice 
Principalele domenii ale eticii vieții publice sunt: 
e Etica aranjamentelor sociale fundamentale (constituţionale etc.) 
e Etica economică: l. etica raporturilor dintre grupuri economice, dintre 
angajatori şi angajaţi, dintre inițiativa privată (de pe piaţa liberă) şi furnizarea 

publică (institutionalizata, de stat) a unor bunuri sau servicii, precum şi etica 

raporturilor dintre bogați şi săraci, 2. etica afacerilor, sau «a corporațiilor» 

(Business ethics) 

Etica politică (inclusiv Etica relaţiilor internaționale) 

Etica raporturilor interetnice şi interrasiale 

Etica intergenerationala 

Etica raporturilor dintre sexe 

Eticile profesionale (deontologiile specifice fiecărei profesii sau fiecărui 

domeniu: există, bunăoară, etică juridică, etică medicală, etica funcţionarului 

public, o etică a activităților politienesti, o etică a mass mediei, o etică a 

activităților IT şi a Internetului şamd) 

e Bioetica 

e Etica raporturilor om-natură (de exemplu: domeniul problematic numit de 
obicei „Drepturile animalelor”, sau etica păstrării biodiversitatii naturale) 


Această clasificare nu este unica posibilă şi nu are caracter rigid. De exemplu, 
raporturile dintre grupurile economice sunt într-o anumită proporţie incluse şi în etica 
aranjamentelor fundamentale, şi în etica economică; sau bioetica se intersectează 
parţial cu etica raporturilor om-natură ş.a. m. d. 

Există şi alte clasificări ale problematicii etice, care pot cuprinde şi alte 
componente sau componente ce intră (în clasificarea de mai sus) la capitole diferite. De 
exemplu, Bioetica cuprinde componente incluse în diverse domenii ale clasificării de 
mai sus: etica alocării resurselor pentru asistența medicală, ce tine de etica politicilor 
publice şi chiar a aranjamentelor sociale fundamentale; deontologia medicinei, ce tine 
de eticile profesionale; drepturile animalelor, tinind de etica raporturilor om-natură etc; 
de asemenea, bioetica poate cuprinde şi componente ale eticii individuale 
(problematica euthanasiei sau a avortului). 


A. % Rolul eticii sociale şi politice 


A.8.W De ce se simte nevoia unei etici economice şi sociale? 


Primul răspuns este că etica economică şi socială este necesară pentru aceleaşi 
motive pentru care este în general necesară etica: viata oamenilor nu se poate desfăşura 
normal şi paşnic fără existența unor norme (reguli, reglementări, cerințe, modele, 
standarde) care să restrîngă arbitrarul conduitelor şi opţiunilor, să prevină abuzurile şi 
consecinţele nedorite, să elimine conflictele şi tensiunile. 

De ce nu ar fi însă posibil ca viata oamenilor să se desfăşoare exclusiv pe baza 
normelor juridice (legilor), fără intervenţia suplimentară a unor norme morale? Adepții 
concepțiilor legaliste tind să creadă că tot ceea ce trebuie normat este sau poate fi 
normat prin legi juridice, iar ceea ce nu este normat astfel nu trebuie normat. Se susține 
astfel o concepţie bazată pe principiul (de origine liberală): tot ceea ce nu este interzis 
(prin lege) este admis (si admisibil). Orice conduită sau situaţie ce corespunde legii (nu 
contravine legii sau nu a apărut prin încălcarea legii) este considerată deci, în această 
interpretare, corectă, dreaptă, bună, indiscutabilă. 

Majoritatea oamenilor nu aderă însă la concepţii legaliste, ci considera că, 


dincolo de sfera reglementării juridice, societatea are nevoie şi de reglementări de alt 
tip: reglementări morale. Acest lucru este dovedit de faptul că în toate societățile 
există, pe lingă o sferă de norme juridice, şi o sferă de norme morale. În sprijinul 
acestei păreri, vin constatări ca: 


nici un sistem de legi nu este absolut complet; există totdeauna conduite sau 
situaţii indezirabile, regretabile, inacceptabile şi condamnate tacit sau explicit 
de majoritatea cetăţenilor, deşi ele nu sunt (încă) incriminate Juridic; există 
totdeauna «gaps in the law» (elemente nereglementate prin lege) dar care ar 
trebui reglementate; 

nici un sistem de legi nu poate fi absolut necontradictoriu (datorită 
incompletitudinii de principiu a tuturor sistemelor formale complexe, dintre 
care fac parte şi legislațiile); 

în legislaţie există totdeauna ambiguitati şi chestiuni lăsate la latitudinea 
interpretării mai mult sau mai putin subiective a celor implicaţi; ambiguitatile 
şi chestiunile de interpretare nu pot fi niciodată eliminate complet, deoarece 
eliminarea lor presupune proceduri complicate de sortare şi etichetare (a 
situaţiilor, condițiilor, infracţiunilor etc), proceduri ce impun costuri 
prohibitive asupra autorității legislative şi, în plus, fac prohibitive costurile 
ulterioare ale proceselor din justiție 

controlul juridic al conduitei umane este dificil şi costisitor, deoarece 
presupune ample acțiuni instituţionale; dimpotrivă, controlul moral al 
conduitei, fiind realizat în mai mare măsură «spontan» (de către familii, 
grupuri, comunităţi, opinia publică), este mai elastic şi mai puţin costisitor. 


„Costurile sunt un factor crucial în orice formă de procedură 
legală. Un drept legal cu valoarea X (în bani sau altceva) nu 
este de fapt un drept dacă exercitarea lui costă 2X.” Thomas 

Sowell [1996] p. 236 


in mod special, există anumite tipuri de infracţiuni care trebuie prevenite prin 
presiunea normelor morale, şi nu lăsate la latitudinea exclusivă a legii, 
deoarece procedurile legale impun costuri prohibitive (de exemplu, pentru o 
persoană violată costurile procesului împotriva violatorului sunt foarte mari, 
datorită dificultății de a furniza probele şi a traumelor prin care trece 
reclamanta în cursul procedurii de audiere a martorilor, a sa proprie etc - 
Thomas Sowell [1996] p. 236); 

anumite tipuri de conduită sau de situaţie nu pot fi supuse reglementării legale 
datorită unor particularităţi specifice (dificultăţi de caracterizare, de măsurare, 
ambiguitati etc); de exemplu, este extrem de dificil de evaluat pierderea 
suferită de cineva prin defaimare, jignire, violenţă psihologică sau ameninţare; 
minciuna este aproape imposibil de incriminat (De George, [1999] ) etc; 

legile însele nu sunt niciodată impecabile, ele pot fi perfecţionate, schimbate, 

adaptate, ceea ce face necesară o analiză a dezirabilitati lor, analiză ce 
cuprinde şi aspecte non-juridice (filosofice, sociale, politice, etice); 

aplicarea strictă a legii poate conduce la efecte perverse (contrare celor 
urmărite de legiuitor), caz în care legea trebuie amendată prin aplicarea unor 
principii raționale, socialmente importante, inclusiv a unor principii morale 


Exemplul 1: Cazul Riggs contra Palmer - În 1889, o Curte din New York a trebuit să 


decidă dacă un moştenitor trecut în testamentul bunicului său poate 
beneficia de moştenire conform testamentului, cu toate că îşi ucisese 
bunicul. Conform legii, dorința testamentară, fiind autentică, trebuie 
respectată dar Curtea a decis că respectarea ei ar încălca principiul 'nimanui 
nu-i este permis să profite de pe urma infracțiunii sale’. Deci s-a preferat 
ignorarea legit privind inviolabilitatea testamentului, decît încălcarea 
principiului. (Dworkin, [1998], p. 21) 


Exemplul 2: Cazul Henningsen contra Bloomfield Motors — În 1960, un automobilist 


care, cumparind maşina, semnase un contract prin care firma se obliga 
strict doar să înlocuiască piesele defecte, a cerut despăgubiri pentru 
vătămări corporale datorate unor carente de funcţionare ale maşinii. Desi 
conform literei contractului firma nu avea nici o obligaţie în acest sens, 
Curtea a decis că «principiul asumării răspunderii de către cel vinovat» (în 
acest caz, firma) este mai important decît litera strictă a contractului, şi a 
dat dreptate automobilistului. (Dworkin, [1998], p. 22) 


A.8.2/ Justificarea existenţei eticii economice, sociale şi politice se face pe mai multe 
temeiuri: 


a/ legile (normele juridice) însele pot fi judecate sub aspectul corectitudinii, 
îndreptăţirii, efectului bun sau rău: are sens să ne întrebăm dacă o anumită lege este 
corectă, dacă ea contribuie la asigurarea dreptăţii, dacă este o lege bună sau raţională 
b/ chiar despre o conduită legală, sau despre o stare de lucruri în care legile sunt 
respectate, se poate întreba dacă este corectă, justă, bună, în raport cu alte considerente 
sau principii decît «litera legii» sau Constituţia, spre exemplu în raport: 

cu valorile admise în societate 

cu scopurile urmărite sau prioritățile recunoscute în comunitate 

cu principii generale recunoscute (filosofice sau morale) 

cu concluzii raționale larg împărtăşite 

cu consecinţele aplicării lor, verificate practic sau prevăzute 

cu aşteptările (sau aspiraţiile) legitime ale oamenilor 


Etica economică şi socială pune tocmai întrebările: „ce este corect?”, „ce este 
drept?”, „ce este just? “, „ce este bine?” cu referire la ceea ce se află dincolo de sfera 
strictei legalitati. 

=xemple: 

=ste corect/drept un anumit sistem financiar de impozitare (cel progresiv sau cel in 
: antum fix) determinat prin lege? Este moral ca unii contribuabili să susțină financiar 
ze alţii? 

=ste corectă interzicerea prin lege a emigraţiei/imigraţiei? Sunt corecte obstacolele 
ise emigrării, cotele restrictive pentru numărul de emigranti etc.? 

= ste corectă conditionarea unui împrumut de satisfacerea anumitor condiții (mai mult 
su mai putin arbitrare)? 

= ste corect ca funcționarea justiţiei să se facă pe baza principiilor de piață (clienţii 
_umpard serviciile avocaţilor, plătesc faxe pentru acţiunile judecătoreşti, arestatii pot fi 
iberaţi pe baza-platii unei sume de bani-cautiune etc.)? 

ste corectă impunerea unor legi care împiedică pe (unii) cetăţeni să-şi practice cultul 
-zligios sau convingerile în spațiul public (de exemplu, interzicînd portul vălului de 
tre femeile musulmane, a kippei de către evrei, sau a turbanului de către hindus)? 

= se corect ca angajatorul să oblige angajaţii să păstreze secretele firmei, chiar dacă 
xeasta contravine convingerilor morale/religioase ale acestora? 

Sont corecte discriminările pozitive (care avantajează, în loc de a dezavantaja, anumite 
Zupuri de cetăţeni)? 

2 ste drept ca posesia armelor de foc să fie interzisă prin lege, în condiţiile în care 
—fractorii deţin arme de foc iar poliția nu poate garanta securitatea tuturor cetăţenilor? 
ste corect ca firmele ce poluează mediul ambiant să nu fie obligate să compenseze 
s-<ietatea pentru poluarea produsă deoarece nu se pot evalua exact daunele produse 
zcn poluare? 

= ste drept ca anumiţi deținuți să fie amnistiati sau gratiati sau eliberați condiționat 
zentru că statul nu are resursele necesare pentru a-i întreține în închisori? 

=ste corect ca o singură generație de oameni să consume toate resursele naturale 
-eregenerabile ale unei tari, sau o proporţie foarte mare din acestea? 

= ste corect ca o generație să achite datoriile făcute de generaţii anterioare? 

ste corect ca unuia dintre sexe să i se rezerve numai anumite roluri sociale în timp ce 
ztuia 1 Se atribuie şi altele (sau mai multe)? 

= ste corect ca numai 3% din bugetul unui stat să fie alocat asistenței medicale? 

Cit anume din bugetul unui stat este corect să fie alocat cheltuielilor militare? 

Trebuie acordată prioritate cheltuielii resurselor în scopuri militare preventive (fata de 
snumite pericole potenţiale) sau în scopuri curative (medicale)? 

Cit anume trebuie investit în cercetarea medicală (de ale cărei rezultate vor beneficia 
olerior alte persoane sau generaţii) şi cit pentru tratarea/salvarea bolnavilor sau 
zecidentatilor din prezent? 

E ste corectă o poziţie de monopol pe piață, dacă la ea s-a ajuns prin succesiuni de acte 
„Je vinzare-cumparare) absolut legale? 

E ste corect ca marile companii să elimine de pe piață (fie şi prin mijloace care nu sunt 
cite. cum ar fi forţa lor financiară) micile firme concurente? 


— 
- 

Ce surplus de cheltuieli bugetare se justifică pentru ce surplus anume de ordine public 
sau sănătate publică? ş. a. m. d. 

Teoretic, drepturile (fiind garantate constituțional) trebuie asigurate cetățenilor | 
costuri zero pentru ei; ce trebuie însă făcut atunci cînd societatea/statul nu pot asigur 
acoperirea costurilor aferente asigurării drepturilor? Este corect să li se cear 
cetăţenilor să contribuie personal la cheltuielile necesare? 


A.9% Importanţa actuală a eticii sociale şi politice 


Importanța eticii decurge în primul rînd din importanța maximă a uno. 
constringeri neformale asupra acţiunii umane. Funcţiile şi efectele constringeriloi 
formale (legi, reguli oficiale, institutionalizate, reglementări publice explicite) sun 
bineînţeles cunoscute de mult timp. În schimb, rolul jucat de constringerile neformale 
(în modelarea conduitei umane) a fost înţeles mai bine relativ recent. 


„În lumea modernă occidentală ne gindim la viata şi la economie ca fiind 
guvernate de legi oficiale şi de drepturi de proprietate. Cu toate acestea, 
regulile oficiale, chiar şi în cele mai dezvoltate economii, constituie doar c 
mică parte (desi foarte importantă) din suma constringerilor care definesc 
alegerile; o privire mai atentă ar sugera omniprezența constrîngerilor 
neoficiale. În interacţiunile noastre zilnice cu alţii, în cadrul familiei, în relaţiile 
cu societatea sau în afaceri, structura conducătoare este într-o proporţie 
covirsitoare caracterizată prin coduri de conduită, norme de comportament sau 


convenții.“ (North, [2003], p. 38) 


Între aceste coduri, norme sau convenţii, cele de ordin moral joacă rolul 
principal. 
Conduita umană şi instituțiile nu pot fi înțelese fără o bună cunoaştere a normelor 
morale care modelează acțiunea individuală şi de grup, iar etica socială şi politică ne 
furnizează tocmai elementele acestei cunoaşteri. 


Etica socială s-a conturat mai recent ca domeniu autonom al eticii, dar ea are o 
deosebită importanță şi ocupă un loc tot mai mare în dezbaterile contemporane. 


Uniunea Europeană are programe speciale vizînd dezvoltarea cercetării şi predării 
eticii economice şi sociale. 


Motivele interesului crescînd pentru etica economică, socială şi politică sunt multiple: 


e diversificarea opiniilor despre moralitatea unor aspecte ale vieţii sociale şi 
amplificarea dezbaterilor pe aceste teme (datorită reducerii autorității viziunilor 
canonice, de tip religios, a creşterii nivelului de cultură şi intelectualitate al 
oamenilor, al constituirii societăţilor multietnice şi multiculturale etc) 

e înțelegerea mai profundă a logicii comportamentului individual şi de grup (de 
exemplu, ca rezultat al cercetărilor din sfera teoriei deciziei raționale), a 


23 


complexităţii situaţiilor decizionale şi a obstacolelor principiale ce stau in fata 
deciziei rationale 

e reducerea sferei de reglementare a statulu: (dereglementarea anumitor 
activităţi, anterior supuse jurisdicției statale) şi naşterea nevoii impunerii unor 
norme morale în locul celor juridice 

e creşterea sensibilităţii oamenilor față de aspectele morale ale unor activități 
sau fenomene sociale şi intensificarea preocupărilor pentru aceste aspecte. 


d oe 


1.10 Conceptele eticii sociale si politice 


Erica economică, socială şi politică foloseşte conceptele, distinctile şi ideile eticii 
-=oretice la care adaugă o serie de instrumente conceptuale specifice. 


1.10.V Valorile morale 


Majoritatea oamenilor (şi, practic, toate culturile) admit existenţa unui tip 
xwific de valori, valorile morale. (Există însă şi opinii cinice, conform cărora nu 
sxist4 veritabile valori morale, ci doar interese sau simple păreri despre morală). Ca 
‘exe valori, valorile morale nu există în sfera faptelor empirice sau a stărilor de lucruri 
zice: ele tin de universul normativ: 


„valorile morale nu sunt obiecte în felul în care sunt obiecte mesele şi nici măcar în 
felul în care sunt obiecte electronii. A vorbi despre valori morale înseamnă a vorbi 
despre ce este bine sau rău să faci sau să fi făcut, despre ce este bine să urmăreşti 
sau despre cum s-ar cuveni să fi or să fi fost. În aceste cazuri însă este sigur că noi 
nu vorbim despre ceea ce este, ci despre ceea ce ar trebui să fie. Uneori, atunci 
când emitem judecăți morale, facem într-adevăr afirmaţii despre cum stau 
lucrurile, ca atunci, bunăoară, când afirmăm că cineva are un caracter admirabil, 
dar, de obicei, o afirmaţie morală implică a spune ce este de făcut şi nu a spune 
cum stau lucrurile. (lar când vorbim despre trecut, vorbim despre ceea ce era de 
făcut).“ (Ka: Nielsen Despre adevărul moral, [1972]) 


Caracterul non-obiectual şi «invizibil» al valorilor în general, şi al valorilor 
=xrale în particular, poate crea dificultăţi de recunoaştere şi identificare a acestora; se 
2>ete chiar naşte impresia că nu există valori, ci doar preferinţe sau păreri de ordin 
mval. Dar faptul că valorile morale nu sunt detectabile în lumea fizică, că nu pot fi 
zercepute asa cum sunt percepute obiectele materiale sau persoanele, şi că ele se referă la 
stva normativă (la ceea ce trebuie sau trebuia să aibe loc, nu la ceea ce a avut loc în fapt) 
~ inseamnă că ele nu sunt reale. Ele isi manifestă prezenţa şi influenţa în conduita 
„rană. individuală şi de grup, iar o bună analiză a acestor conduite permite detectarea 
zestentei lor. Faptele pot fi văzute; în schimb, nu poţi vedea valorile — dar ele sunt 
crezente în alegerile umane (oamenii aleg în funcţie de valoare). Mai mult decît atît, in 
—z-erie de fapte, nu avem altceva de făcut decît să le detectăm, să le reconstituim, să le 
-==moaștem; între valori, însă, avem posibilitatea să alegem: 

„dacă vrei fapte, trebuie să priveşti; dacă vrei valori, trebuie să alegi“ (Richard M. 
Hare, in Magee [1978], p. 163). Nu putem alege la ce fapte anume să aderăm sau ce 
fapte să sustinem; dar putem face aşa ceva cu privire la valori. 


Valorile morale sunt reale, în sensul că ele nu sunt ficțiuni, nu sunt simple 
creaţii arbitrare ale imaginație: curva — ele nu pot fi imaginate oricum, aşa cum sunt 
visele, desenele, picturile, etc. De asemenea, ele nu pot fi modelate oricum ar dori 
cineva (nimeni nu poate crea propriile valori morale în mod arbitrar, «pentru că aşa 
vrea»). Valorile morale au realitatea lor obiectivă, cel putin în sensul că nu sunt 
discretionare: nimeni nu le poate crea, modifica, anula, aşa cum doreşte personal (pe 
baza simple: voințe individuale, sau a unor interese momentane). Ma: mult, realitatea 
valorilor morale se concretizează în aceea că ele nu se pot reduce la simple preferinţe 
personale sau la simple convingeri: enunturile obiective (ca «fapta X e bună») şi cele 
subiective (ca «cred că fapta X e bună» sau «consider că X e faptă bună») nu sunt 
identice. 


„Mai întâi, dacă cineva susține că enunturile «x e bun» sau «x e rău» sunt 
enunturi obiective, atunci el susține cel putin că asemenea enunturi sunt 
ireductibile la «x e considerat bun» sau «x e considerat rău». Dacă tezele 
noastre morale sunt obiective, ele trebuie să fie de asa natură încât să putem 
spune fără a greşi că, desi lumea consideră cutare lucru rău, el nu este rău. 
Există oameni care cred că Pământul e plat, dar convingerile lor nu fac ca 
Pământul să fie plat. Numa: dacă trecem dincolo de «convingerile noastre fac 
ca lucrurile să stea într-un anumit fel», putem susţine în mod legitim că există 
teze morale obiective.“ (Nielsen, [1972]) 


/1.10.2/ Distincția descriptiv-normativ 


Un enunţ are caracter descriptiv (sau empiric) dacă nu face decît să afirme sau 
să nege existenţa unei stări de lucruri (reale sau numai posibile), a unei fapte sau a unei 
situații. Enunturile descriptive sunt uneori numite şi enunturi factuale, deoarece 
descriu fapte; sau enunturi tip sein (de la verbul german care înseamnă ‘a fi), sau 
enunturi de tip is (de la verbul englezesc care înseamnă 'este'). Ele se referă la ceea ce 
se întimplă sau nu, dar nu la ceea ce ar trebui să se întîmple (la ceea ce ar fi bine să se 
întîmple). De exemplu, enunţul 'Toti oamenii sunt muritori' este descriptiv (chiar dacă 
se referă la ceva ce apare drept necesitate naturală), desemnînd o stare de lucruri sau o 
regularitate naturală. Enunturile descriptive surprind fapte, cele normative enunţă, se 
bazează pe, sau decurg din, norme. 

Un enunţ are caracter normativ dacă afirmă nu ceea ce este, are loc sau 
există, ci ceea ce trebuie să fie, trebuie să aibe loc sau să se intimple. Enunturile 
normative sunt uneori numite şi enunturi de tip imperativ, de tip sollen (de la 
verbul german care înseamnă 'a trebui') sau enunturi de tip ought (de la verbul 
englezesc «trebuie», în sens de «se cuvine» sau «se impune»). 

De exemplu, ..Oamenii nu trebuie discriminați pe temeiul sexului sau al rasei 

lor” este un enunţ normativ. Enunturile normative sunt specifice eticii (precum şi sferei 
juridice), şi a existat chiar părerea că adevărul sau falsul lor formează întreg obiectul 
de studiu al acestei discipline. 


11.10.78 Norma morală 


A.10.3./ Etica poate fi privită şi ca o cercetare asupra normelor morale. O normă este 
un standard, o regulă sau un model acceptat drept criteriu pentru judecarea unei 
activități, unui produs etc. Un produs tehnic ce nu satisface normele (tehnice) în 
vigoare va fi deci etichetat drept necorespunzător sau 'rău', în timp ce un produs care le 
satisface va fi apreciat drept corespunzător sau bun. O conduită ce nu satisface normele 
juridice va fi numită "ilegală! sau ‘ilicita’, samd. 

Normele morale sunt standarde, reguli sau modele de conduită umană, diferite 
de cele juridice sau tehnice; ele sunt folosite drept criterii de apreciere a acţiunilor, 
manifestărilor sau opiniilor umane drept corecte sau incorecte (din punct de vedere 
moral, nu Juridic sau tehnic), drept bune sau rele, drept acceptabile sau condamnabile 
(moral, nu juridic). 


Probabil că norma cea mai des evocată (în lumea modernă, bazată pe 
individualism) este 
e să nu faci rău altuia (sau să nu lezezi pe altul sau pe alţii) 


Autorii contemporani (James Childress, în Kuhse [2001], p. 65) dau ca 
exemple de norme morale frecvent folosite: 
e să nu ucizi 
e să nu produci suferință 
e să nu produci invaliditate (să nu privezi oamenii de capacitățile lor naturale sau 
legitime) 
e să nu privezi de libertate 
e să nu privezi pe nimeni de bucurii /plăceri normale, la care este îndreptățit 
(deoarece nu privează, la rîndul său, pe nimeni de alte plăceri sau bucurii) 
să nu înşeli 
să iti respecţi promisiunile 
să respecţi legea 
să iti faci datoria 


Uneori normele morale impun aceleaşi cerinţe ca şi legile în vigoare. Este de remarcat 
insă că nu toate normele morale coincid şi cu norme juridice. 


Specific normelor este un caracter imperativ (ele indică ceea ce este necesar sau 
trebuie să se întîmple, nu în sensul necesităţii naturale, ci al celei morale, conform căreia 
«trebuie = se impune, se cuvine, se cere»). Necesitatea morală este ceva diferit de 
realitatea de fapt, şi poate contrasta cu aceasta (de exemplu, norma morală spune că «este 
necesar ca nimeni să nu minta dar, în fapt, majoritatea oamenilor mint în diverse 
împrejurări), dar ea nu coincide neapărat cu necesitatea de ordin juridic sau 

administrativ. Desi multe norme juridice coincid cu normele morale, există norme 
morale care nu constituie şi norme Juridice (nu sunt impuse prin lege). 


A. 10. 3. 2/ Se susţine adesea că normele morale autentice sunt cele care nu au 
caracter conditional, adică cele care nu pot fi transcrise ca enunturi conditionale (tip 
«dacă — atunci») şi nici ca enunturi descriptive. De exemplu, Wittgenstein afirmă că 
enunturi ca «dacă vrei să fii apreciat, trebuie să nu minți» nu constituie norme morale, 
deoarece ele pot fi transcrise ca simple enunturi descriptive («cine minte, nu este 
apreciat» sau «cine vrea să fie apreciat, nu minte», sau «a nu minţi este o condiţie 
pentru a fi apreciat»). El disocia între judecăţi de valoare absolute (ca “Trebuie să te 
porți bine”) şi judecăţi de valoare relative (ca “Acesta este drumul bun spre 
Granchester’). Primele nu sunt enunturi privitoare la fapte, pe cînd cele din urmă pot fi 
reduse la enunturi despre fapte (spre exemplu, judecata de valoare relativă “Acesta este 
drumul bun spre Granchester” poate fi tradusă prin enunţul pur factual “Numai cine o 
ia pe acest drum ajunge la Granchester”). În acelaşi timp, este limpede că judecatile de 
valoare absolute nu depind de telurile specifice cuiva, în timp ce judecatile de valoare 
relative depind de aceste țeluri: numai cine doreşte să ajungă la Granchester este 
obligat să o ia pe acest drum). Judecatile absolute au forță de constringere universală, 
pe cînd cele relative au forță constrîngătoare doar pentru cei ce doresc să atingă 
anumite scopuri. Dovada, în acest sens, este că cel care încalcă prescriptia implicată 
într-o judecată relativă (nu merge pe drumul recomandat drept bun) se poate justifica 
prin aceea că nu urmărește țelul respectiv (nu vrea să ajungă la Granchester); dar cel 
care încalcă prescriptia implicată într-o judecată absolută (nu se poartă bine) nu se 
poate justifica spunînd “pur și simplu nu vreau să mă port bine” — la o atare replică i se 
va răspunde cu “Trebuia să vrei să te porți mai bine” (Wittgenstein [1992)]). 
Imperativul de a te purta bine este universal şi absolut, el nu funcţionează doar pentru 
unii sau pentru anumite cazuri (cînd se urmăresc anumite scopuri). 


Se vorbeşte însă deseori şi de distincția dintre 
imperative relative (valabile doar în mod condiționat: «Dacă vrei să fii apreciat» este 
condiţia în care se aplică imperativul «Să nu minţi»), şi 
imperative absolute (ca «Fii bun!» sau «Respectă orice om ca om» etc.) valabile 
necondiţionat, sau de 
imperative ipotetice şi un imperativ categoric (Immanuel Kant). 
Dincolo de toate aceste clasificări, normele morale rămîn norme, deci au caracter 

e constringator (în situaţiile în care se aplică, ele nu sunt facultative; dacă ar fi 
facultative, nu ar mai avea caracter normativ) 

e universal (dacă se aplică într-un caz, se aplică în toate cazurile de acelaşi tip; 
cerința ca o normă morală să fie universalizabilă, adică susceptibilă de 
generalizare în toate cazurile relevante, este definitorie pentru norme: ceea ce 
nu satisface această cerință nu este normă, ci, cel mult, o cerinţă locală) 

e reversibil (se aplică şi celui ce le formulează sau foloseşte; aşadar, cine aderă la 
o normă nu poate să o aplice numai altora, ci trebuie să şi-o asume şi să o 

accepte si in ceea ce il priveste) 

e prevalent (prevalează asupra preferințelor subiective sau personale, dorințelor, 
ataşamentelor etc.) 

e non-indiferent (comandă aprecierea sau blamarea unor actiuni/atitudini, adică 
nu «tolerează» orice) 

e impartial (nu sunt create pentru unii sau împotriva unora, nu se bazează pe 
interese speciale, subiective, ci se aplică tuturor persoanelor şi cazurilor 
relevante) 


A.10.4 Norme şi fapte 


A.10.4.V Distincția dintre norme şi fapte empirice este esenţială şi trebuie permanent 
avută în vedere. Cu toate că între cele două categorii există unele conexiuni, diferenţa 
dintre ele nu trebuie niciodată omisă. Motivele sunt foarte clar explicate de Karl 
Popper: 


“Se poate spune, bunăoară, că deciziile sunt şi ele fapte. Dacă decidem să 
adoptăm o anumită normă, luarea acestei decizii este ea însăşi un fapt psihologic 
sau sociologic şi ar fi absurd să se susţină că asemenea fapte nu au nimic comun 
cu alte fapte. Întrucît este neîndoielnic că deciziile noastre privitoare la norme, 
adică normele pe care le adoptăm, depind de anumite fapte psihologice, cum ar fi 
influența educaţiei pe care am primit-o, pare absurd să postulăm un dualism al 
faptelor şi deciziilor, sau să spunem că din fapte nu pot deriva decizii. La această 
obiectie se poate răspunde arătînd că putem vorbi despre ‘decizii’ în două sensuri 
diferite. Putem vorbi despre o anumită decizie ce a fost propusă sau luată în 
discuţie sau adoptată; pe de altă parte, putem vorbi despre actul de a decide, 
numindu-l şi pe el “decizie”. Numai în acest al doilea sens putem caracteriza o 
decizie drept un fapt. [...] Luarea unei decizii, adoptarea unei norme sau a unui 
standard este un fapt. În schimb, norma sau standardul astfel adoptat nu este un 
fapt”. (Karl R. Popper, [1993], Societatea deschisă si dușmanii ei, Humanitas, 
1993, vol. 1, cap. 5, § HI, p. 79-81) 


Aşadar, actul constituirii (adoptării, fixării, înrădăcinării) unei norme sau reguli 
face parte dintre faptele empirice, însă norma însăşi (sau regula însăşi) nu poate fi 
considerată un fapt, deoarece ea nu este un eveniment empiric real ce are loc în lume, 
ci un standard normativ ideal. Altfel spus, evenimentul (decizia, actul) tine de starea 
de fapt din lumea reală, pe cînd norma tine de ordinea de drept pe care dorim s-o 
instaurăm în lume; primul aparţine sferei a ceea ce este (sau a fost), pe cind cea de-a 
doua tine de ceea ce trebuie să fie. Faptul că cele două sunt conectate într-un anumit 
plan evenimential (norma devine normă prin evenimentul, prin actul, respectiv) nu 
anulează deloc diferenţa dintre ele. 


In cazul faptelor, ne interesează cauzele lor, felul cum au luat naştere, geneza 
lor (aici ne situăm în contextul genezei); pentru ele, căutăm de obicei explicații, bazate 

pe cauze sau legi ale naturii. Dimpotrivă, în cazul normelor, ne interesează în primul 
rind nu felul cum au luat naştere (geneza), ci dacă sunt sau nu întemeiate (aici ne 
situăm în contextul întemeierii sau al justificării). În timp ce faptele există sau nu, şi 
important este daca ele sunt reale sau nu, ceea ce ne interesează în cazul normelor este 
daca sunt justificate sau nu (dacă trebuie recunoscute şi aplicate sau respinse). 


A1.10.4.2/ Diferenţa de nesters dintre fapte şi norme este dovedită şi prin aceea 
că obiectul (conţinutul) deciziilor normative (norma, regula adoptată) nu poate fi dedus 
din fapte, deoarece obiectul nu este un alt act (eveniment, fapt), ci ceva distinct, prin 
natura sa, de orice fapt. În tradiţia gîndirii occidentale, începînd de la David Hume, se 
specifică în acest sens că frebuie (ought) nu poate fi niciodată dedus din este (is). 
Constatăm ceea ce este, dar de aici nu urmează inevitabil şi o singură concluzie despre 
ceea ce trebuie să fie. Popper reia şi el aceeaşi idee: 


“deciziile, deşi vizează fapte, nu pot fi niciodată derivate din fapte (sau din 
enunturi despre fapte). De exemplu, decizia cuiva de a se opune sclaviei nu 
depinde de faptul că toți oamenii se nasc egali si liberi şi că nimeni nu se naşte 
în lanțuri. Pentru că şi dacă toți oamenii se nasc liberi, unii din ei ar putea 
eventual încerca să-i pună pe alţii în lanţuri şi ar putea chiar să creadă că este 
de datoria lor să facă acest lucru. Şi invers: chiar dacă oamenii s-ar naşte în 
lanțuri, mulți dintre noi ar putea să se pronunţe pentru înlăturarea acestor 
lanţuri. [...] Toate deciziile morale se referă, în felul acesta, la un fapt sau altul, 
în special la fapte din viata socială, şi toate faptele (modificabile) din viata 
socială pot da prilej la numeroase decizii diferite. Ceea ce arată că deciziile nu 
pot fi niciodată derivate din aceste fapte, sau din descrieri ale acestor fapte”. 
(Popper, [1993], idem, p. 78-79) 


Se pleacă uneori de la constatări valabile pentru comportamentul animalelor, 
făcute de etologi sau biologi, cum ar fi cea asupra faptului că “agresiunea îţi procură 
status” (“Aggression gives status” — John C. Eccles) — comportamentul agresiv iti 
asigură o poziţie dominantă. Si, pe baza acestor constatări de fapt, se enunță prescriptia 
naturalistă: «agentul politic trebuie să fie agresiv şi să încerce să-i domine pe ceilalţi 
agenţi». Indiferent însă cîte cazuri reale semnificative pot fi aduse în discuţie, inferenta 
de la este la trebuie nu se bucură de validitate, şi din acest punct de vedere 
naturalismul social este vulnerabil la critică. Se poate susține că, deși agresiunea 
procură status, persoana, ca ființă rațională, nu trebuie să recurgă la agresiune, pentru 
că, pe termen lung aceasta o poate afecta negativ (si alţii pot fi agresivi, împotriva ei; 
deci faptul că agresiunea procură status se poate întoarce ca un bumerang împotriva 
ei). Decizia de a fi agresiv sau norma «agentul politic trebuie să fie agresiv» nu 
decurge logic din simpla constatare a prezenţei agresivităţii sau a avantajelor ei, aşa 
cum nici o decizie sau normă nu derivă direct din fapte. În plus, trebuie menţionat că 
recomandări politice ca aceea aflată în discuţie se inspiră dintr-un număr limitat de 
cazuri (deşi este vorba de cazuri reale, care pot fi numeroase). Se ridică deci şi 
întrebarea dacă asemenea recomandări se justifică în mod universal: cu alte cuvinte, 
întotdeauna agresivitatea iti procură status, şi deci totdeauna trebuie să te comporti 

agresiv? Criticii naturalismului pot argumenta că în acest punct se face adesea o 
inducție amplificatoare eronată, trecîndu-se pe neobservate de la faptul că uneori 
(deseori) agresivitatea este avantajoasă la concluzia universală că totdeauna trebuie 
să fii agresiv. Evident, şi un asemenea raţionament este vulnerabil, deoarece există şi 
situaţii în care nu trebuie să fii agresiv (nu este avantajos să fii agresiv). 


Nenumărate alte exemple pot ilustra argumentul privind nedeductibilitatea lui 
trebuie din este. Indiferent ce fapte au sau avut loc, din ele se pot trage concluzii 
normative diverse şi chiar opuse. Şirul faptelor nu obligă la adoptarea anumitor norme 
şi nu a altora. Persoane diferite, grupuri diferite, culturi diferite pot trage diferite 
concluzii normative din aceleaşi fapte. Tot Popper specifică în acelaşi sens: 


“norma “Să nu furi!” nu este un fapt şi nu poate niciodată fi derivată din 
propoziţii ce descriu fapte. Ne dăm seama cît se poate de clar de acest lucru 
dacă ne reamintim că fata de un anumit fapt relevant sunt totdeauna posibile 
decizii diferite şi chiar opuse. Bunăoară, în raport cu faptul sociologic că 
majoritatea oamenilor adoptă norma ‘Sa nu furi!’, este totuşi posibil de a 
decide fie să adoptăm această normă, fie să ne opunem adoptării ei; este posibil 
să încurajăm pe cei care au adoptat norma sau, dimpotrivă, să-i descurajăm şi 
să căutăm să-i convingem să adopte o altă normă. În rezumat: este imposibilă 
derivarea unei propoziţii ce enunță o normă sau o decizie sau, să zicem, o 
propunere de conduită, dintr-o propoziție ce enunţă un fapt”. (Popper, [1993], 
idem, p. 81) 


Tocmai din acest motiv, etica nu are caracterul unei ştiinţe deductive (exacte). 
Normele morale nu se pot demonstra ca teoremele matematicii, iar disensiunile morale 
rămîn totdeauna posibile. 

Absenta consensului moral dintre oameni sau comunităţi nu este un simptom al 
caracterului «nedezvoltat) sau «nestiintific» al eticii, ci este expresia complexităţii 


situaţiilor morale şi a posibilităţii existenţei unor priorităţi, unor idealuri şi unor valori 
diferite. 


A. 10. 3 Norme si temeiuri 


Normele nu pot fi susținute pe baza unor descrieri ale genezei lor, ci numai pe 
baza evocării unor lemeiuri sau justificări convingătoare (adică pe baza unor 
argumente raționale, general valabile, care pledează în favoarea lor). A indica felul 
cum a apărut o normă nu este relevant din punct de vedere normativ (etic, juridic): ceea 
ce e relevant este dacă ea se justifică sau nu. Pentru susținerea unei norme, avem 
nevoie nu de fapte, cauze sau legi empirice, ci de temeiuri: norma trebuie respectată 
pentru cutare sau cutare temei. De exemplu, să presupunem că un grup de excursionişti 
a ajuns pe o insulă nelocuită şi a adoptat norma de a nu arunca gunoaie şi ambalaje pe 
insulă. Poate că cei în cauză au adoptat norma respectivă doar pentru a-şi uşura 
plecarea de pe insulă (pentru a nu fi siliți să strîngă, la sfîrşit, gunoaiele). Ne putem 

chiar imagina că motivele adoptării normei sunt condamnabile (de exemplu, să zic 
că ei doresc să adune toate gunoaiele şi să le ia cu ei pentru a le arunca sfidator int 
localitate cu ai cărei locuitori sunt în conflict). Indiferent însă care sunt motivele 
personale de a interzice aruncarea gunoiului pe insulă, ceea ce contează este de f 
dacă norma este întemeiată, iar întemeierea ei nu se face prin apel la motiv 
personale, ci la justificări universal valabile. În acest caz, de exemplu, justifica 
veritabilă a normei nu este dată de motivele implicate (dorinţa de a scăpa de sarc 
adunării gunoiului); motivele pot explica de ce excursioniştii s-au decis să ado 
norma (ele explică tot un fapt, şi anume actul de decizie) dar nu pot justif 
valabilitatea ei. Justificarea poate fi dată numai de alte temeiuri sau argumente 
valoare universală, cum ar fi: «murdărirea mediului este nedemnă de oame 
civilizaţi», sau «gunoaiele distrug mediul şi amenință viata oamenilor», 
«Dumnezeu interzice poluarea naturii» sau «poluarea naturii este o crimă fata 
generaţiile următoare» etc. 


Dovada, în acest sens, este următoarea: norma îşi dobindeste valoa 
constringătoare numai de la temeiuri, nu si de la motivele personale ce au inspira 
Dacă unul dintre excursionişti este dispus să adune, la sfirşit, gunoaiele din jur, atu 
el poate să nu respecte norma; la fel, dacă el nu doreşte să arunce gunoaie în : 
localitate. Dacă norma s-ar baza doar pe aceste motive personale, ea nu ar mai tre 
respectată de către cel care nu are aceleaşi motive ca şi ceilalţi; aşadar, nu ar mai a 
caracter normativ moral deplin (ar fi aplicată doar de aceia ce au interesul să o aplic 
numai atunci cînd le este utilă aplicarea ei). 

Norma devine însă cu adevărat o normă doar atunci cînd se fundamentează 
temeiuri şi devine obligatorie pentru toți indiferent de motivațiile lor personale 
indiferent de diverse situatii contingente care ne pot oferi motive particul: 
subiective, de a ignora norma. 

Dacă aceste condiţii nu sunt îndeplinite, atunci nu avem de-a face cu o nor 
morală, ci numai cu un instrument utilitar. De exemplu, dacă cineva pretinde că ado 
regula «Să nu minti!», dar o respectă numai atunci cînd are interesul de a o ap 
(bunăoară, o aplică doar altora nu şi lui însuşi, sau o aplică doar atunci cînd nu pie 
nimic aplicind-o); se poate spune că regula respectivă nu este de fapt tratată ca nor 
morală, ci ca instrument util (este aplicată doar cînd aduce anumite foloase). Ex 
nenumărate cazuri în care oamenii şi grupurile pretind a avansa norme morale, dar 
fapt, vehiculează sub această etichetă numai instrumente utile persoanei ori grupu 
În viaţa publică, fenomenul este extrem de răspîndit. 


Spre exemplu. După 1989, s-au putut constata frecvent atitudini de tipul: 
avansează presupusa normă morală «toţi foştii colaboratori ai Securităţii trebuie detec! 
blamati şi lustrati», dar, în practică, norma este aplicată doar unora (celor percepuți 
adversari); despre alţii, se afirmă, de exemplu, că «este adevărat că au colaborat 
Securitatea, dar după 1989 s-au alăturat luptei pentru democraţie, luptei anticomuni 
deci nu mai trebuie blamati şi lustraţi». Într-un asemenea caz, afirmaţia respec 
dovedeşte că regula privind foştii colaboratori ai Securităţii nu este de fapt tratată ca no! 
morală, ci numai ca instrument util (de epurare a unor persoane, a adversarilor). 

Norma morală, dacă este normă în sensul deplin al cuvîntului, nu poate fi 
<ata ad libitum (după cum dorim, cînd şi cum dorim), nu poate fi aplicată doar 
+2. în timp ce pentru alţii se găsesc diverse scuze, circumstanțe atenuante etc.; ci ea 
“cle să funcționeze impartial, universal şi reversibil. 


10.6 Universalizabilitatea 

=-ersalizabilitatea enunturilor (normelor) morale este un element-cheie al eticii. 
"ic. este aproape imposibil ca un enunţ sau o normă să posede valoare morală 
na fără să aibă însuşirea universalizabilitatil, si, implicit, pe aceea a reversibilitatii 
=-şirea ca enunţul sau norma să fie aplicabile chiar şi celui ce le emite sau susține). 


„Cînd spunem că o teză trebuie să conteze drept «teză morală», atunci 
trebuie ca ea să fie acceptabilă pentru orice agent, indiferent dacă el se află în 
situația de a beneficia de ea sau de a face sacrificii în virtutea ei. S-a 
argumentat că această reversibilitate n-ar fi analitic legată de ce înseamnă ca 
ceva să conteze drept «enunţ moral». La urma urmei, oamenii au afirmat că 
«Femeile nu trebuie să voteze», «Negrii nu trebuie să locuiască în aceleaşi 
blocuri cu albii», «Clasele conducătoare au dreptul de a se îmbogăţi de pe urma 
maselor», «Germanii merită un fel de tratament, evreii altuly sau că «Poti să-ți 
insuşeşti bunurile unui naufragiat». Dar — s-a argumentat — deşi in mod clar 
nereversibile şi neanderthaliene, aceste judecăţi sunt totuşi in mod neechivoc 
judecăţi morale. [. . .] Eu vreau să argumentez că, întrucît aceste exemple nu 
rezistă, reversibilitatea este o atare condiţie necesară, iar această teză kantiana, 
corect înțeleasă, nu ne angajează fata de vreo viziune etnocentrică asupra 
moralității. Subzistă în morală un sens foarte important în care chiar oameni ce 
susțin asemenea vederi aparent non-reversibile ca cele antifeministe, rasiste sau 
naziste citate mai sus, trebuie, dacă e să facă reflecții morale, să aplice criteriul 
reversibilității. Să examinăm acest fragment de dialog: 

A: Femeile nu trebuie să voteze. În societatea noastră ele trebuie să 
rămînă mereu într-o poziţie subordonată. 

B: Dacă ai fi femeie, n-ai vorbi asa. 

A: Nu, într-adevăr. Sunt îndreptățit să afirm că, dacă as fi femeie, as 
avea drept de vot, dar eu totuşi susțin că femeile n-ar trebui să voteze. 

B: Dar, în acest caz, nu faptul de «a fi femeie» descalifică pe cineva de 
la vot, ci faptul de «a fi persoană de un anumit fel». Este ceva în legătură cu 
tine care te îndrituieşte să votezi, fie că eşti sau nu femeie, pe cînd femeile 
despre care tu spui că n-ar trebui să voteze sunt lipsite de aceeași calitate. 

A: Nu, nu spun nimic de felul ăsta. Nu este, trebuie să recunosc, nimic 
deosebit în legătură cu mine. Eu spun doar că femeile n-ar trebui să voteze. 
Dar nu vreau deloc să spun că, dacă aş fi femeie si as fi, sub toate aspectele 
relevante, ca femeile de care zic că n-ar trebui să voteze, atunci eu n-ar trebui 
să votez. 

Atunci cînd A răspunde în acest mod, afirmaţiile sale, ca elemente ale ur 
discurs moral sau normativ, sunt pur şi simplu ininteligibile. În acest se 
reversibilitatea este o cerință necesară pentru orice punct de vedere mor 
Această limitare nu face însă ca stabilirea unui cod moral ce plasează feme 
într-o poziţie subalternă fată de bărbați să fie autocontradictorie |. . . 
Neanderthalienii care argumentează ca A vor veni cu teza, factual falsă, 
femeile sunt, într-un fel oarecare, natural sau social, inferioare bărbaţilor şi | 
de aceea, nu li se poate încredința responsabilitatea de a vota. Dar dacă 

asemenea individ face realmente un raționament moral, el trebuie — e 
obligat de logică — să fie pregătit pentru a admite că, dacă ar fi femeie sau ai 
inferior în acelaşi mod specific, nici lui însuşi nu ar trebui să i se permită 
voteze. Dacă el nu este pregătit să rationeze astfel, noi pur şi simplu 

înțelegem ce ar mai putea însemna a spune că el enunţă o teză morală. El nu 
ar conforma regulilor jocului de limbaj specific moralei; nu ar gîndi ca 

agent moral. Şi acelaşi lucru s-ar putea spune şi în legătură cu celela 
exemple date aici. Ele nu pot conta ca argumente împotriva ideii că judecat 
morale trebuie să fie reversibile. Cerinta reversibilitatii nu este decât o fatet: 
principiului universalizabilitatit sau al generalitatu [. . . ] Este un ade 
analitic, argumentează Taylor [Este vorba de Paul Taylor, autorul unui celeb 
devenit clasic, articol intitulat The Ethnocentric Fallacy, publicat în 7 
Monist, vol. 47, din 1963 — N. T.], pe bună dreptate, acela că «ce este bine < 
rău pentru o persoană este bine sau rău pentru orice persoană asemănăto; 
aflată în împrejurări similare». În acest sens toate judecatile normative ş 
fortiori toate judecatile morale trebuie să fie reversibile şi, in acest se 
impartiale. Ca agenți morali, noi trebuie să ne angajam fata de o at 
impartialitate. Nu trebuie să uităm însă [. . . ] că această cerință, in sine, 

determină conținutul niciunei judecăți morale. Prin ea însăşi, cerința aceasta 
exclude moralitatea tribală. Grecii pot să spună (şi au spus-o) că barbarii 

trebuie să aibă aceleaşi drepturi ca ei; germanii pot să spună (si au spus-o) 
evreii nu au aceleaşi drepturi ca ei. Dar pentru a putea spune asta, fără a fi 
remarcile lor ininteligibile din punct de vedere moral, ei trebuie să susțină 
barbarii şi respectiv evreii au ceva care îi deosebeşte de greci şi respectiv 
germani. Însă, [. . . ] o dată ce stăruim asupra acestei trăsături generalizatoar 
discursului moral, şi ne-o însuşim, devine extrem de dificil — dacă av 
mintea cât de cât clară — să fim tribalişti în etică, deoarece în cazul în c 
barbarii, evreii, negrii, femeile, proletariatul şi aşa mai departe nu se cuvine 
beneficieze de tratamentul pe care tribalistul îl pretinde pentru el însuşi, treb 
— este logic obligatoriu — sa existe ceva care justifică această diferență 
tratament. Adică, trebuie să existe ceva ce autorul judecății morale 

recunoaşte drept justificarea unui tratament similar pentru el însuşi, în cazul 
care caracteristica respectivă i s-ar putea atribui, fără a greşi, chiar şi lui. 

trebui ca un german să fie extrem de fanatic şi de irațional pentru a fi disp 
pentru a fi realmente dispus, să meargă împreună cu întreaga sa familie într. 
lagâr de concentrare îndată ce s-ar dovedi că este, de fapt, evreu. Aici s 
putea aplica un şiretlic propus de Hare [Referirea vizează pe Richard M. H: 

unul dintre cei mai importanţi analişti contemporani ai problemelor morale, 
autorul lucrărilor The Language of Morals, Freedom and Reason, Moral 
Thinking etc. — N. T.]. 

Mai întîi, pe baza unor documente contrafăcute, l-am face să creadă că 
este realmente evreu — conform standardelor naziste — şi apoi, dacă într-un 
mod caracteristic adevaratilor fanatici, el admite să primească, împreună cu 
toată familia, biletul de trimitere la camerele de gazare, îi arătăm că 
documentele erau false şi apoi îl întrebăm ce motive l-au determinat să susțină 
mai întîi că trebuie gazat împreună cu familia lui pentru ca numai cîteva clipe 
mai târziu să-şi schimbe părerea. Ce s-a schimbat efectiv, atît în ceea ce îl 
priveşte pe el, cît şi în ce priveşte familia lui, astfel că salvarea lor este acum 
justificată? Sesizează sau vede el realmente ceva legat de el şi familia sa, de 
copiii săi, ceva diferit în cele două situaţii care ar justifica o atare modificare a 
tratamentului? El poate, desigur, continua să spună că trecerea de la concluzia 
«evreu» la concluzia «arian» justifică modificarea tratamentului, dar dacă face 
asta înseamnă că este realmente cufundat în obscurantism şi mistificare, căci 
însuşi şiretlicul nostru a arătat că nu există nimic detectabil în calitatea de a fi 
evreu care să fie relevant pentru teza sa morală.“ (Nielsen [1972]). 


Marea majoritate a  teoreticienilor admit că enunturile morale sunt 


universalizabile şi reversibile. Aceste trăsături corespund intuitiilor noastre morale 
fundamentale (specifice modernității, dar nu numai ei, ci şi, de exemplu, 
creştinismului), care au la bază ideea egalității de fond dintre oameni. Tratarea 
oamenilor ca egali atrage după sine şi aceste cerinţe. 


/1.10.7/ Caracterul problematic al normelor 


Cu toate că atit teoreticienii, cit şi toți oamenii preocupaţi de valorile morale, 


caută şi avansează multiple şi diverse idei şi argumente în sprijinul legitimității depline 
a principiilor, normelor şi evaluărilor morale, persistă suficiente probleme legate de 
acest domeniu. Normele morale ridică o multitudine de dificultăţi: 


Normele sunt simple, pe cînd situaţiile de viaţă $i conduitele sau opiniile sunt 
deseori foarte complicate (nu este, deci, limpede în anumite situaţii ce norme 
se aplică şi cum, care norme su prioritate, ce implică fiecare dintre ele etc.) 
Normele sunt puține la număr, pe cînd situaţiile, acțiunile şi părerile sau 
atitudinile pe care dorim să le judecăm moral sunt numeroase şi diverse 
Normele au caracter general şi abstract, pe cînd situaţiile şi conduitele sunt 
particulare, specifice, concrete 

Normele sunt în general destul de vagi (printre altele, datorită caracterului 
foarte general) şi, în multe situaţii de fapt, nu este clar cum anume trebuie 
aplicate, pe cînd noi dorim adesea să obţinem concluzii precise 

Normele pot intra în conflict unele cu altele în anumite situaţii complexe de 
viata, astfel că se pot pune probleme extrem de dificile privind sacrificarea 
unora în favoarea altora (în funcţie de importanţa fiecăreia dintre norme, dar şi 
de context); astfel iau naştere dileme morale (uneori cu caracter tragic) sau 

probleme principiale a căror rezolvare nu decurge pur şi simplu din aplic 
regulilor 

e Nu există un consens general asupra normelor morale ce trebuie impuse şi 
a importanței fiecăreia dintre ele, sau asupra ierarhizării lor. 


A.10.% Dileme morale 


Filosoful american Michael Walzer oferă un exemplu (devenit clasic 
dilemă morală acută în aşa-numitul caz al miinilor murdare (the problem of « 
hands — Walzer, [1974]). Este vorba despre un om politic ce trebuie să aprobe sa 
torturarea unui terorist care (se presupune) ştie locurile unde sunt plasate bomb 
către organizaţia sa. Omul politic în cauză este, în general, un adversar al torturi: 
numai pentru că aceasta e interzisă de lege (în orice tara civilizata!), dar şi pentr 
este o metodă barbară, imorală, de anchetare. Totuşi, pe de altă parte, el este conş 
că tortura (dacă va duce la depistarea locurilor unde sunt ascunse bombele) poate s 
numeroase vieţi nevinovate, deci poate avea consecinţe pozitive extrem de import: 
Dacă, din punctul de vedere al imoralitatii torturii aprobarea dată de politician 
ceva rău, în schimb, din punctul de vedere al obligaţiei morale de a salva 
nevinovate aprobarea respectivă ar fi ceva bun. Pentru atingerea acestui rezultat 
însă, politicianul trebuie să ordone tortura, deci «să-şi păteze mîinile» cu un 
negativ. Şi totuşi, întreabă Walzer, cum poate fi «negativ» un act care va ; 
consecinţe pozitive, care va salva vieţi? 

(pentru analiza unui caz similar, cu accent însă pe deontologia profesiei de pol 
vezi Flonta [2005]). 

Dilemele morale pot avea un caracter tragic, deoarece ele implica suferinta 
moartea unor oameni nevinovati, iar rezolvarea lor (daca este posibila) dobindes 
extraordinară importanţă. Totuşi, de regulă, rezolvarea dilemelor de acest tip est 
totul incertă, ceea ce amplifică dificultatea problemei. În cazul de fata, e: 
incertitudini legate de identitatea teroristului (e posibil ca arestatul să nu fie realm 
teroristul căutat, ci doar victima unei confuzii de identitate), de faptul că teroristul 
exact unde sunt plasate bombele (e posibil ca acestea să fi fost mutate de camarazii 
după aflarea veştii arestării lui, astfel că el nu mai ştie unde sunt ele), de posibilii 
unei intervenții în timp util (aflarea locului unde sunt bombele se poate produce 
tirziu) etc. Toate acestea sugerează că ordinul de a tortura incumbă mari răspur 
morale, mai ales în cazul în care tortura se dovedeşte în cele din urmă inutilă (nu + 
la salvarea celor nevinovați). Precautiile (de a nu isi încărca propria constiint 
aceste răspunderi) luate eventual de politician pot, la rîndul lor, apărea cinice, : 
victimele nevinovate apar ca persoane ce ar fi putut fi salvate în cazul în 
politicianul nu şi-ar fi făcut atitea scrupule. În sfirşit, extrem de importante 
considerentele legate de diferenţa dintre utilitatea unui singur act (de tortur: 
utilitatea regulei (de a tortura pentru a afla informaţii vitale). Aprobarea tortur 
unele cazuri poate conduce treptat la generalizarea acesteia (în toate cazurile grav 
vor face presiuni, de către rude, prieteni, colegi, opinia publică etc. pentru aplic 
torturii în vederea salvării unor nevinovaţi); în această situaţie, numărul erorilo 
creşte inevitabil (vor fi diverse cazuri de persoane torturate inutil, deoarece nu < 

informaţiile dorite) si, pe termen lung, există riscul ca tortura să amplifice numărul de 
victime nevinovate, in loc de a-l micşora. Torturile aplicate de Inchizitie (de exemplu) 
împotriva unor presupuse «vrăjitoare», a unor presupusi «eretici» sau «trimişi ai 
diavolului» ilustrează existenţa reală a acestui risc; torturile aplicate de regimurile 
totalitare comuniste, împotriva unor presupusi «duşmani ai poporului», sunt de 
asemenea semnificative în acelaşi sens. Cu alte cuvinte, deşi (sub presiunea grijii 
legitime de a salva persoane nevinovate amenințate de bombele teroriștilor) s-ar putea 
crede că ne facem prea multe probleme şi avem prea multe scrupule (în a decide 
aplicarea torturii), de fapt aceste probleme și scrupule nu sunt exagerate sau fără rost, 
deoarece pericolul abuzurilor şi al amplificării răului (prin tortură) este real. De aici 
rezultă şi dificultatea sau caracterul tragic al dilemei morale, care poate repune în 
discuţie şi validitatea normelor morale (multe persoane vor blama însăși regula de a nu 
tortura, afirmind că, fără ea şi fără restricțiile implicate de ea, victimele nevinovate ar 
fi putut fi salvate). 


A1.10.%Y Validitatea normelor 


Dată fiind diversitatea părerilor şi aprecierilor morale făcute de oameni, 
precum şi dificultăţile existente adesea în luarea unei decizii pe baza normelor morale, 
este desigur de maximă importanţă ca enunturile morale — principii, norme, evaluări — 
să se bucure de valabilitate incontestabilă. Valabilitatea este însă greu de recunoscut 
cîtă vreme nu s-a realizat o verificare definitivă a enunturilor morale în cauză. Or, una 
dintre cele mai mari dificultăţi ale normelor morale este cea a verificării lor conclusive. 
Unii autori, mai ales cei cu puternice înclinații ştiinţifice, neagă valoarea cognitivă (de 
adevăr) a normelor morale tocmai pe acest temei. 


„Ayer [Referirea este la A.J. Ayer, cunoscut filosof britanic, şi la argumentele 
sale din articolul On the Analysis of Moral Judgments, în M. Munitz (ed.), A 
Modern Introduction to Ethics, New York, 1958. Ayer reprezintă aici punctul 
de vedere al empirismului logic, conform cu care enunturile morale nu au 
conţinut cognitiv. — N.T.] argumentează că, atunci când examinăm cu grijă 
utilizarea reală a limbajului moral — gramatica sa profundă, mai curând decât 
cea de suprafaţă — vedem că enunturile morale, chiar dacă nu au formă 
declarativă, nu sunt verificabile şi nici măcar confirmabile. Dacă eu zic 
«Câinele se zbenguie prin zăpadă», «Ruşii invadează Alaska» sau «Indivizii 
frustrati tind să reacționeze agresiv», tu ştii ce fapte contează în stabilirea 
adevărului sau falsitatii tezei mele. Aceste enunturi anunţă anumite stări de 
lucruri identificabile empiric care, dacă starea de lucruri anunţată există 
realmente, vor stabili adevărul tezei mele. Dacă ea nu există, atunci teza mea 
poate fi apreciată, fără a greşi, drept falsă. S-ar putea să-mi displacă să văd 
cîinii zbenguindu-se în zăpadă, să mă tem de venirea ruşilor în Alaska, să 
depling faptul că indivizii frustrati alimentează conflictele reactionind agresiv, 
dar cu toate acestea faptele rămîn aşa cum sunt indiferent de ce simt eu sau alții 
în legătură cu ele. Dar cum am putea verifica sau confirma, dovedi ca fals sau 

infirma «Cîinii nu trebuie să se zbenguie în zăpadă», «Rușii nu trebuie 
invadeze Alaska» sau «Indivizii frustrati nu trebuie să devină agresivi»? Cı 
ce putem să facem și facem efectiv este să fumizăm anumite temeiuri pen 
aceste afirmaţii, dar cum am putea să le verificăm (altfel decît verific 
adevărul unor afirmații factuale contînd ca temeiuri de susținere a lor)? Se p 
că nu există fapte pe care să le putem indica drept fapte ce verifică asemel 
enunturi; iar daca pentru ele nu există nici o verificare directă imaginab, 
atunci nu putem vorbi în mod rezonabil nici despre o verificare indirectă a | 
căci acolo unde nimic n-ar putea fi conceput drept verificare directă, expre 
„verificare indirectă“ nu poate avea sens. Dacă aşa stau lucrurile, atunci noi 
ştim ce ar însemna ca asemenea teze să fie adevărate, căci nu ştim ce stare 
lucruri anume, o dată constatată, ar face ca ele să fie adevărate, după cum 
ştim nici ce anume ar face ca ele să fie false. Din această cauză, argumente: 
Ayer, am face mai bine dacă, cel puţin pentru scopuri de ordin filosofic, 

corecta vorbirea obişnuită, renuntind la orice apreciere de adevăr sau f 
referitoare la enunturile morale.“ (Nielsen, [1972]) 


Faptul că enunturile normative ale eticii nu pot fi verificate aşa cum si 
verificate enunturile empirice (de fapt) sau aşa cum sunt verificate cele de or 
teoretic (din ştiinţele naturii sau din matematică) şi, deci, că lor nu li se aplică în se 
strict calificativele adevărat sau fals nu pune însă punct chestiunii valorilor morale 
nici nu dovedeşte că enunturile morale n-ar avea sens. Pentru a clarifica lucrur 
teoreticienii au evidențiat distincția confirmare (empirica)justificare. Enunţul 
descriptive se confirmă empiric, în schimb cele normative se justifică. Faptul 
enunturile morale nu se verifică sau confirmă ca acelea din științele naturii sau í 
ştiinţele deductive (matematica, logica) nu înseamnă neapărat că ele ar fi fără se 
nesusceptibile de valabilitate, sau complet subiective. Ele nu se verifică «pe tere 
(experimental) şi nici nu se demonstrează (ca teoremele), dar se pot justifica. Iată ci 
sintetizează Kai Nielsen punctul de vedere al unui autor care teoretize: 
justificabilitatea enunturilor ctice: 


„Baier [Este vorba de Kurt Baier, teoretician cunoscut, autorul cărţii The Mo 
Point of View] consideră că deţine o soluţie care permite ocolirea dificultății 
Prima sa mutare este una indirectă. Ea constă (1) în a arăta cum determin: 
noi adevărul tezelor privitoare la ce este legal sau la ce este uzual, și (2) în 
arăta cât de mult diferă diversele concepte morale de cele legale sau c 
referitoare la obiceiuri. Pentru a afla dacă este adevărat că în Mississipp 
ilegal să se căsătorească negri cu albi, nu trebuie decât să cercetăm care e 
legea în Mississippi şi cum se corelează ea cu legile federale ale SUA; pentr 
afla dacă în Mississippi e un lucru obişnuit ca albii să flirteze cu negrese 
trebuie să determinăm doar care sunt obiceiurile din Mississippi. Odată ce : 
constatat cum sună legea sau care sunt obiceiurile, am clarificat chestiur 
adevărului acestor două teze. Nu la fel stau însă lucrurile cu chestiunile more 
Dacă enuntém o teză morală, dacă afirmăm, bunăoară, că «Este imoral s 
împiedici pe negri şi albi să se căsătorească, în Mississippi ca şi oriur 

altundeva» sau că «Este rău ca albii să flirteze cu negresele atunci cînd nu se 
pot căsători cu ele, n-au nici o intenţie să se căsătorească şi le tratează ca pe 
nişte obiecte», adevărul sau falsitatea acestor teze nu se decide şi nici nu se 
poate decide constatind pur şi simplu care sunt convingerile morale colective. 
Aici moralitatea diferă radical de legalitate, ca şi de obiceiuri. Chiar ştiind ce se 
recomandă sau ce este interzis de codul moral al societăţii din care fac parte, 
prin aceasta eu nu ştiu şi ce este corect în societatea din care fac parte sau 
altundeva. Odată ce individul ştie care este legea sau obiceiul în cultura sa ori 
în alta, pentru el nu mai are nici un sens întrebarea dacă aceste convingeri ale 
sale despre ce e legal sau uzual în acea cultură sunt adevărate; nu tot aşa stau 
însă lucrurile în cazul moralității. Cum putem atunci determina dacă o 
convingere morală este adevărată? 

Răspunsul lui Baier este foarte simplu: «Convingerile noastre morale 
sunt adevărate dacă ele pot fi apreciate ca obligatorii sau acceptabile din punct 
de vedere moral». Cînd spunem că o judecată morală este adevărată, noi 
sprijinim această judecată; o sprijinim ca fiind rational-indreptatita, iar atunci 
cînd judecata în cauză este una morală, a spune că ea este rational indreptatita 
revine la a o recunoaşte ca fiind acceptabilă din punct de vedere moral. 

Dar ce înseamnă că ceva este acceptabil din punct de vedere moral? Ce 
înseamnă a adopta punctul de vedere moral? În cap. 8 din cartea sa The Moral 
Point of View, Baier explică acest lucru. Pentru a adopta punctul de vedere 
moral, trebuie satisfăcute trei condiţii. 

l. Trebuie să adoptăm anumite reguli de conduită, nu ca mijloace 
empirice menite să promoveze interesele noastre individuale, ci ca reguli de 
principiu. Cum subliniază Baier, «aceasta presupune a ne conforma regulilor 
indiferent dacă ele favorizează sau nu scopurile noastre sau ale oricui altcuiva». 

2. Un agent moral trebuie să urmeze nu numai regulile pe care el şi 
prietenii lui le adoptă în principiu, ci şi regulile pe care oricine le-ar putea în 
principial adopta. Regulile morale sunt destinate tuturor. 

Există patru condiţii subsidiare care trebuie subsumate acestor condiţii: 

a) o regulă morală trebuie să fie de aşa natură încît oricine să o poată 
înţelege; 

b) regula trebuie să fie de asa natură încît scopul ei să nu fie zădărnicit 
dacă toţi oamenii acţionează conform ei; 

c) regula trebuie să fie de asa natură încît să nu fie anulată dacă cineva 
face cunoscut faptul că a adoptat-o; 

d) regula trebuie să nu fie de aşa natură încît să fie literalmente 

imposibil ca toţi să acţioneze conform ei. 
3. Regulile morale trebuie să fie reguli adoptate spre binele tuturor, în mod 
egal. Aici este implicat principiul impartialitatii sau al dreptăţii, deoarece 
trebuie promovate interesele tuturor oamenilor sau, cel putin, trebuie să se 
acorde consideraţie egală acestor interese atunci cînd o anumită regulă morală 
trebuie încălcată.“ (Nielsen, [1972]). 


Propuneri cum este cea de mai sus nu elimină, desigur, toate dificultățile legate 

de enunturile morale. Drept urmare, analiza morală a conduitei şi evaluarea ace 
sunt, la rîndul lor, dificile şi problematice. In diverse concepţii etice s-au pri 
diverse metode de interpretare şi evaluare morală a conduitei. 


/1.10.1Y Relativismul moral. 


Relativismul moral neagă universalitatea sau valabilitatea generală a normelo 
concluziilor morale. În varianta sa empirică, relativismul descrie variabilit 
normelor, criteriilor, evaluărilor morale, făcute în diferite societăți sau epoci. 
diferite grupuri sau în diferite contexte, diversitatea ierarhizărilor făcute în morală, 
şi neagă existența unor elemente comune sau universale între aceste opţiuni mo 
diferite. În varianta sa normativă, relativismul moral neagă superioritatea (în mat 
de întemeiere, de validitate sau de utilitate) unor norme, criterii sau concepții mo 
asupra altora, insistă asupra principiului că fiecare morală are valabilitate egală c 
celorlalte (este «validă» pentru cei ce o acceptă sau din punctul de vedere pe cat 
presupune ea), şi deci infirmă posibilitatea găsirii unei metode de alegere obiect 
incontestabilă, între diversele criterii şi concepţii morale. 


/1.10.11 Pluralismul 


Pluralismul moral nu trebuie confundat cu relativismul, principala diferenţă dintre « 
două viziuni fiind legată de faptul că pluralismul recunoaşte varietatea sistemelor 
valori şi norme legitime, dar nu le atribuie neapărat aceeaşi valoare şi valabilitate. 
scurt, pluralismul priveşte varietatea de norme şi valori drept normală şi inevitat 
dar nu afirmă şi egalitatea dintre acestea. În plus, pluralismul nu presupune neapi 
subiectivitatea completă a normelor şi valorilor morale. 


Una dintre cele mai bune formulări ale pluralismului modern aparține lui Isaiah Be 
şi ea merită citată pe larg: 


„| came to the conclusion that there is a plurality of ideals, as there i: 
plurality of cultures and of temperaments. I am not a relativist, I do not say 
like my coffee with milk and you like it without; I am in favour of kindn 
and you prefer concentration camps» - each of us with his own values, wh 
cannot be overcome or integrated. This I believe to be false. But I do belie 
that there is a plurality of values which men can and do seek, and that th 
values differ. There is not an infinity of them: the number of human values, 
values which I can pursue while maintaining my human semblance, my hurr 
character, is finite - let us say 74, or perhaps 122, or 26, but finite, whatevei 
may be. And the difference this makes is that if a man pursues one of the 
values, |. who do not, am able to understand why he pursues it or what it wot 
be like, in his circumstances, for me to be induced to pursue it. Hence 1 
possibility of human understanding. 

I think these values are objective - that is to say, their nature, the pursuit of 
them, is part of what it is to be a human being, and this is an objective given. 
The fact that men are men and women are women and not dogs or cats or 
tables or chairs is an objective fact; and part of this objective fact is that there 
are certain values, and only those values, which men, while remaining men, 
can pursue. If | am a man or a woman with sufficient imagination (and this I do 
need), I can enter into a value-system which is not my own, but which is 
nevertheless something I can conceive of men pursuing while remaining 
human, while remaining creatures with whom I can communicate, with whom | 
have some common values - for all human beings must have some common 
values or they cease to be human, and also some different values else they 
cease to differ, as in fact they do.“ (Isaiah Berlin, [2000], din My Intellectual 
Path, în volumul The Power of Ideas, editat de Henry Hardy, Princeton 
University Press) 


-izh Berlin este explicit cu privire la o posibilă confuzie: cea dintre pluralism şi 
= 21 ism. El insistă asupra faptului că cele două viziuni nu se identifică. 


.. That is why pluralism is not relativism - the multiple values are objective, part 
of the essence of humanity rather than arbitrary creations of men's subjective 
fancies. Nevertheless, of course, if I pursue one set of values I may detest 
another, and may think it is damaging to the only form of life that I am able to 
live or tolerate, for myself and others; in which case I may attack it, I may even 
- in extreme cases - have to go to war against it. But I still recognise it as a 
human pursuit. I find Nazi values detestable, but I can understand how, given 
enough misinformation, enough false belief about reality, one could come to 
believe that they are the only salvation. Of course they have to be fought, by 
war if need be, but I do not regard the Nazis, as some people do, as literally 
pathological or insane, only as wickedly wrong, totally misguided about the 
facts. for example in believing that some beings are subhuman, or that race is 
central, or that Nordic races alone are truly creative, and so forth. I see how, 
with enough false education, enough widespread illusion and error, men can, 
while remaining men, believe this and commit the most unspeakable crimes.“ 
‘(Isaiah Berlin, [2000], din My Intellectual Path, în volumul The Power of 
Ideas, editat de Henry Hardy, Princeton University Press) 


ire sunt consecinţele pluralismului? Berlin crede (si aici poate că dă dovadă de prea 
~m. :Zimism) că din pluralism decurge nemijlocit toleranța şi spiritul liberal. Chiar 
za-i însă. pluralismul nu conduce direct la toleranţă, el constituie fără îndoială o 
- ra e necesară a sa. 


-If pluralism is a valid view, and respect between systems of values which are 
not necessarily hostile to each other is possible, then toleration and liberal 
consequences follow, as they do not either from monism (only one set of 
values is true, all the others are false) or from relativism (my values are mine, 

yours are yours, and if we clash, too bad, neither of us can claim to be rig 
My political pluralism is a product of reading Vico and Herder, and 
understanding the roots of romanticism, which in its violent, pathological fi 
went too far for human toleration. 


So with nationalism: the sense of belonging to a nation seems to me quite natt 
and not in itself to be condemned, or even criticised. But in its inflan 
condition - my nation is better than yours, I know how the world should 
shaped and you must yield because you do not, because you are inferior to 1 
because my nation is top and yours is far, far below mine and must offer itsel: 
material to mine, which is the only nation entitled to create the best possi 
world - it is a form of pathological extremism which can lead, and has led. 
unimaginable horrors, and is totally incompatible with the kind of plurali 
which I have attempted to describe. 


It may be of interest to remark, incidentally, that there are certain values t 
we in our world accept which were probably created by early romanticism a 
did not exist before: for example, the idea that variety is a good thing, tha 
society in which many opinions are held, and those holding different opinic 
are tolerant of each other, is better than a monolithic society in which c 
opinion is binding on everyone. Nobody before the eighteenth century con 
have accepted that: the truth was one and the idea of variety was inimical to 
Again, the idea of sincerity, as a value, is something new. It was always rig 
to be a martyr to the truth, but only to the truth: Muslims who died for Isl: 
were poor, foolish, misled creatures who died for nonsense; so, for Catholi 
were Protestants and Jews and pagans; and the fact that they held their belic 
sincerely made them no better - what was important was to be right. 
discovering the truth, as in every other walk of life, success was what w 
important, not motive. If a man says to you that he believes that twice two 
seventeen, and someone says, «You know, he doesn't do it to annoy you, 
doesn't do it because he wants to show off or because he has been paid to say 
- he truly believes, he is a sincere believer», you would say, «This makes it: 
better, he is talking irrational nonsense.» That is what Protestants were doin 
in the view of Catholics, and vice versa. The more sincere, the mo 
dangerous; no marks were given for sincerity until the notion that there is mo 
than one answer to a question - that is, pluralism - became more widesprea 
That is what led value to be set on motive rather than on consequence, « 
Sincerity rather than on success.“ (Isaiah Berlin, [2000], din My Intellectu 
Path, în volumul The Power of Ideas, editat de Henry Hardy, Princet 
University Press) 


Pluralismul poate fi mai bine înţeles prin punere in contrast cu o concepţie pe ca 
Berlin o numeşte «monism» (alti autori s-au referit la aceeaşi concepție sub numele c 
«monolitism», «dogmatism», «absolutism»): 

„The enemy of pluralism is monism - the ancient belief that there is a single 
harmony of truths into which everything, if it is genuine, in the end must fit. 
The consequence of this belief (which is something different from, but akin to, 
what Karl Popper called essentialism - to him the root of all evil) is that those 
who know should command those who do not. Those who know the answers to 
some of the great problems of mankind must be obeyed, for they alone know 
how society should be organised, how individual lives should be lived, how 
culture should be developed. This is the old Platonic belief in the philosopher- 
kings, who were entitled to give orders to others. There have always been 
thinkers who hold that if only scientists, or scientifically trained persons, could 
be put in charge of things, the world would be vastly improved. To this I have 
to say that no better excuse, or even reason, has ever been propounded for 
unlimited despotism on the part of an e ‘lite which robs the majority of its 
essential liberties. 


Someone once remarked that in the old days men and women were brought as 
sacrifices to a variety of gods; for these, the modern age has substituted new 
idols: -isms. To cause pain, to kill, to torture are in general rightly condemned; 
but if these things are done not for my personal benefit but for an -ism - 
socialism, nationalism, Fascism, Communism, fanatically held religious belief, 
or progress, or the fulfilment of the laws of history - then they are in order. Most 
revolutionaries believe, covertly or overtly, that in order to create the ideal world 
eggs must be broken, otherwise one cannot obtain the omelette. Eggs are 
certainly broken - never more violently or ubiquitously than in our times - but 
the omelette is far to seek, it recedes into an infinite distance. That is one of the 
corollaries of unbridled monism, as I call it - some call it fanaticism, but monism 
is at the root of every extremism.” (Isaiah Berlin, [2000], din My Intellectual 
Path, în volumul The Power of Ideas, editat de Henry Hardy, Princeton 
University Press) 


Intelegerea exactă a concepţiei lui Berlin despre pluralism necesită luarea in 
considerare a ideii sale despre incompatibilitatea (nu necesară, dar perfect posibilă şi 
nu foarte rară) dintre valorile sau scopurile noastre fundamentale. 


„I do not know who else may have thought this, but it occurred to me that some 
ultimate values are compatible with each other and some are not. Liberty, in 
whichever sense, is an eternal human ideal, whether individual or social. So is 
equality. But perfect liberty (as it must be in the perfect world) is not 
compatible with perfect equality. If man is free to do anything he chooses, then 
the strong will crush the weak, the wolves will eat the sheep, and this puts an 
end to equality. If perfect equality is to be attained, then men must be 
prevented from outdistancing each other, whether in material or in intellectual 
or in spiritual achievement, otherwise inequalities will result. The anarchist 
Bakunin, who believed in equality above all, thought that universities should 
be abolished because they bred learned men who behaved as if they were 

superior to the unlearned, and this propped up social inequalities. Similar 
world of perfect justice - and who can deny that this is one of the noble: 
human values? - is not compatible with perfect mercy. I need not labour 


point: either the law takes its toll, or men forgive, but the two values cai 
both be realised. 


Again, knowledge and happiness may or may not be compatible. Ration: 
thinkers have supposed that knowledge always liberates, that it saves men fi 
being victims of forces they cannot understand; to some degree this is no dc 
true, but if I know that have cancer I am not thereby made happier, or free 
must choose between always knowing as much as I can and accepting | 
there are situations where ignorance may be bliss. Nothing is more attract 
than spontaneous Creativity, natural vitality, a free flowering of ideas, work: 
art - but these are not often compatible with a capacity for careful and effect 
planning, without which no even moderately secure society can be creat 
Liberty and equality, spontaneity and security, happiness and knowled 
mercy and justice - all these are ultimate human values, sought for themsel\ 
alone; yet when they are incompatible, they cannot all be attained, choi 
must be made, sometimes tragic losses accepted in the pursuit of soi 
preferred ultimate end. But if, as I believe, this is not merely empirically t 
conceptually true - that is, derives from the very conception of these value: 
then the very idea of the perfect world in which all good things are realised 
incomprehensible, is in fact conceptually incoherent. And if this is so, anc 
cannot see how it could be otherwise, then the very notion of the ideal worl 
for which no sacrifice can be too great, vanishes from view.” (Isaiah Berli 
[2000], din My Intellectual Path, în volumul The Power of Ideas, editat « 
Henry Hardy, Princeton University Press) 


A.10.1% Subiectivismul 


Subiectivismul moral neaga existenta unor adevaruri morale obiective, prezentind oric 
enunţ moral ca simplă expresie a unor păreri subiective. În perspectiva subiectivist; 
criteriile sau normele morale au valabilitate pentru subiectul moral (pentru agent 
moral) care le aplică, dar nu are sens să se examineze sau susţină valabilitatea lo 
generală si obiectivă. În unele variante, subiectivismul merge pînă la a infirm. 
existenţa faptelor morale; el susţine că nu există, în realitate, fapte sau realități morale 
ci numai păreri morale subiective în lumina cărora anumite fapte (în sine neutre 
dobindesc aparente morale (apar drept «corecte/incorecte», sau «bune/rele»). Unu 
dintre precursorii sau inspiratorii subiectivismului moral este filosoful scoţian Davic 
Hume, care, fără a fi un subiectivist în sensul contemporan al termenului, a oferi 
argumente impotriva ideii că răul moral s-ar găsi în faptele reale (în acţiuni, conduite. 
acte) — argumente ce pot fi folosite de subiectivism. Hume argumenta astfel: 


„Luaţi orice acţiune recunoscută ca fiind rea: crima intenţionată, de exemplu. 

Examinati-o din toate unghiurile, şi vedeţi dacă puteţi găsi acel fapt sau acea 
entitate reală pe care o numiţi răutate. Oricum o luaţi, veţi găsi doar anumite 
patimi, motive, dorinţe și gânduri. Alt fapt nu poate fi constatat. Răutatea vă 
scapă cu totul, dacă veți examina numai obiectul ca atare. N-o puteţi găsi 
deloc, pînă nu vă intoarceti gândurile spre propriul suflet, şi găsiţi acolo un 
sentiment de dezaprobare, ce se naşte în tine, faţă de acea acțiune. Acesta este 
un fapt, dar el... se află înlăuntrul tău, nu în lucrul ca atare. Astfel că atunci 
când declaraţi că o acţiune sau un caracter este rău, nu spuneți prin asta nimic 
altceva decât că aveţi, din fire, o trăire sau un sentiment de blam în faţa acestui 
lucru. Viciul şi virtutea, aşadar, pot fi comparate cu sunetele, culorile, căldura 
şi frigul, care, aşa cum spune filosofia modernă, nu sunt calităţi aflate chiar în 
lucruri, ci percepții aflate în minte”. 


După părerea lui Hume (si, ulterior, a adepților subiectivismului), binele şi răul 
moral sunt însuşiri care nu se pot găsi în înseși lucrurile pe care le numim bune sau 
“ele. ci în subiectivitatea celui care apreciază sau condamnă aceste lucruri. Din acest 
zunct de vedere, însuşirile morale se aseamănă cu cele estetice: 


„Euclid a explicat pe deplin toate însuşirile cercului; dar nu a spus, în 
propoziţiile sale, nici un cuvânt despre frumuseţea acestuia. Motivul este 
evident. Frumuseţea nu este o însuşire a cercului. Ea nu rezidă în nici una din 
părțile acelei linii, ale cărei părţi sunt egal depărtate de un centru comun.” 


În mod analog, crede Hume, binele sau răul unei fapte nu se află în fapta în 
ne. CI în subiectivitatea celui ce apreciază fapta drept bună sau rea; însușirile morale 
sunt elemente subiective proiectate de om asupra faptelor. Este clar însă că punerea 
“inelui/răului moral în dependenţă de subiectivitatea umană reduce univocitatea şi 
2niversalitatea aprecierilor morale, introducând o notă de relativism în sfera acestora. 
2 generalizare maximă a relativităţii aprecierilor morale este însă imposibilă, deoarece 
=»entuala adoptare a ideii că toate judecatile morale individuale, indiferent cât de 
subiective, ar fi indreptatite conduce la dispariția însăşi a moralei: nu poate exista 
orală dacă toate părerile subiective despre moral/imoral sunt recunoscute ca fiind 
=zal indreptatite. 


Subiectivismul a fost ulterior puternic alimentat de ideea că însuşirile morale 
=ine. rău, drept, nedrept, corect, incorect) sunt o simplă chestiune de interpretare — ca 
= apar din interpretările noastre, nu din însăşi realitatea fenomenlor. Este vorba de o 
See devenită celebră prin Nietzsche, care afirma: „Nu există defel fenomene morale, ci 
=: ar O interpretare morală a fenomenelor“ (Nietzsche, [1991], p. 83). 


N. B. Relativismul moral se deosebeşte de subiectivismul moral prin faptul că nu 
„izează (doar) relativitatea opţiunilor morale de la om la om, ci, în mod mai general, de 
A o societate sau alta, de la un context teoretic sau practic la altul, etc. Un relativist nu 
=ste neapărat şi subiectivist: el poate admite normele morale ca obiective şi rationale 
nu ca subiective, dependente de gusturi persoanle), dar va susţine totdeauna că aceste 
->rme rămîn relative la o epocă, o societate, o cultură şi sunt deci variabile în funcție 

de context. Totuşi, ambele concepţii se axează pe: 
e  Constatarea diversității criteriilor şi aprecierilor morale, a 

Inexistenta unui consens universal asupra exigenţelor şi judecăților morale 

e Inexistenta unui algoritm universal de validare sau invalidare definitivă a 
concluzii morale, şi nici de selectare a unei opţiuni optime din setul diver: 
opțiuni morale posibile (axiomele' sau 'premisele' morale nu întru 
consensul unanim, iar 'tezele' morale nu pot fi demonstrate in mod indiscut: 

În general, intuitiile şi interpretările noastre obişnuite sugerează că deoset 
de ordin moral nu pot fi reduse la deosebiri pur subiective. Argumentul decisiv 
acest sens, este acela că opozitiile pur subiective (de exemplu, cele dintre gusturi 
sunt iraționale şi, ca atare, pot fi acceptate în mod neproblematic; în schimb, opozi 
de judecată morală nu pot fi pur şi simplu admise ca stări de lucruri neproblemati 
contradicţiile dintre judecăți sunt inacceptabile, asumarea lor apare drept iraţională. 

Spre exemplu. Dacă cineva spune «imi place mirosul de benzină» tar altcir 
declară, dimpotrivă, «nu-mi place mirosul de benzină», noi suntem obligați 
constatăm o opoziţie de gusturi, care însă poate fi admisă ca stare de lucruri posibil 
chiar normală: cele două declarații pot fi simultan adevărate (nu există o contradi 
logică între ele); nu este deloc imposibil ca mirosul ce place cuiva să displacă altcu 
şi această opoziţie nu este citusi de putin absurdă. Aici nu ne confruntăm neapărat c 
problemă, deoarece cele două persoane pot (cel puţin în multe cazuri) să-şi satisf 
simultan gusturile: cel care agreează mirosul de benzină va căuta să inhaleze vapori 
benzină iar cel care nu suportă acest miros poate evita să inhaleze aceiași vapori. 

Nu la fel stau însă lucrurile cu judecatile morale. Dacă cineva afirmă că «st: 
are datoria morală de furniza asistenţă medicală celor care nu o pot obţine singuri» 
altcineva susține că «statul nu are nici o datorie in acest sens (deoarece îngriji 
medicală este o chestiune personală pe care fiecare trebuie să şi-o rezolve singur 
lucrurile stau cu totul altfel decît în primul caz: cele două enunturi nu pot fi simul 
adevărate (ar fi absurd să se susțină că statul are şi nu are datoria de a furn 
asistenţă), deci avem de-a face cu o contradicţie pe care nu o putem pur şi simj 
constata şi accepta. Dificultăţile sunt legate nu numai de contradictia logică dintre ci 
două enunturi, care ne pune în imposibilitate de a le considera simultan valide, ci şi 
faptul că în acelaşi stat nu se pot aplica ambele idei despre furnizarea asisten 
medicale: persoanele trebuie să decidă dacă o aplică pe prima, şi organizează un tip 


asistenţă medicală publică, sau o aplică pe a doua şi deci desființează orice tip 
asistenţă medicală publică. 


A.10.1% Obiectivismul moral 


In contrast cu subiectivismul, obiectivismul moral susţine că Binele, « 
însuşire morală, este o însuşire obiectivă a faptelor, care poate fi percepută în acţiuni 
umane sau în aranjamentele existente tot aşa cum pot fi percepute şi alte însuşi 
obiective (spre exemplu cele cromatice). Cel mai cunoscut susținător al acest 
concepții, filosoful britanic G. E. Moore, prezintă astfel ideea de bază 
obiectivismului moral: 

„Aşadar, Binele, dacă prin acesta înțelegem acea însuşire pe care o 
atribuim unui lucru atunci când spunem că el este bun, nu poate fi definit. 
[...] El este unul dintre acele nenumărate lucruri la care ne gândim şi care, in 
sine, nu pot fi definite, deoarece ele constituie termenii ultimi cu referire la 
care sunt orice poate fi definit trebuie definit. [...] Nu există, aşadar, nici o 
dificultate intrinsecă în teza că Binele desemnează o însuşire simplă şi 
nedefinibila. Există multe alte exemple de asemenea însuşiri. Să luăm în 
considerare galbenul, de exemplu. Putem încerca să-l definim, descriind 
echivalentul său fizic; putem specifica ce fel de vibrații luminoase trebuie să 
stimuleze ochiul normal, pentru ca acesta să perceapă galbenul. Dar e/e nu 
sunt ceea ce percepem nol.” 


Teza lui Moore este că, de fapt, galbenul nu poate fi definit, deşi el există fără 
—<1 0 îndoială; iar, în mod analog, şi binele este o însușire ce nu poate fi definită, deşi 
=: neindoielnic există în mod obiectiv. 


Obiectivismul moral are o anumită forță de atracţie, dar el se confruntă cu 
i= mite dificultăţi. In special: 
după unele păreri (A. Flew), nici Moore nu a putut surmonta dificultatea (evidenţiată 
i Hume) a trecerii de la descriptiv («X este bun») la normativ («Trebuie ca X să fie 
pus. apărat etc»). 
1 acceptând ideea obiectivitatii însuşirilor morale, obiectivismul nu a putut explica 
:«r:sfăcător evidenta diversitate de evaluări subiective cu privire la ele 


1.10.17 Absolutismul 


Absolutismul (numit uneori şi «monism» sau «monolitism») este o variantă a 
c'ectivismului moral, care afirmă (în contrast cu relativismul sau subiectivismul) 
zstenţa unui singur set de adevăruri morale absolute, de norme şi criterii morale 
r:versal valabile. Cele mai familiare variante de absolutism moral sunt cele 
-= :gioase: fiecare morală religioasă susţine valabilitatea universală a normelor şi 
>-mipiilor sale. O abordare mai modernă, apropiată de absolutismul moral, este etica 
2=:>riei, atunci cînd aceasta este interpretată ca etică «rigorista» (extrem de riguroasă, 
s—=tă. absolut imperativa, axată pe un set unic de valori absolute). 


1.10.19 Etica datoriei 


1.10.15.// Etica datoriei (sau deontologistă) pleacă de la premisa unor caracteristici 
„n: ersale (natura umană, comună tuturor indivizilor, nevoile umane caracteristice, 
za 'stenţa unor imperative morale incontestabile etc.) pentru a deduce din acestea un set 
æ datorii general valabile pentru oameni, datorii prin prisma cărora se poate evalua 
—.:ral comportamentul şi situaţiile morale. Comportamentul moral implică îndeplinirea 

scrupuloasa a datoriilor; comportamentul imoral este cel care încalcă aceste datorii 


Immanuel Kant este cel mai cunoscut autor al unui sistem deontologic. 
crede că etica însăşi nu este decît o teorie a datoriilor umane (şi un sistem al scopt 
rațiunii noastre — Kant, [1991]). La baza teoriei sale etice, stă diferenţa dintre natı 


om, ca fiinţă rațională. 


„Orice lucru al naturii acționează după legi. Numai o ființă rațional; 
facultatea de a acționa conform reprezentării legilor, conform princip 
adică, numai ea are o voință. Cum pentru derivarea acţiunilor din legi se 
rațiune, voinţa nu este altceva decît rațiune practică. Cînd rațiunea deter 
inevitabil voinţa, acțiunile unei astfel de fiinţe, care sunt cunoscute ca 
obiectiv necesare, sunt şi subiectiv necesare, adică voinţa este o facultate 
alege numai ceea ce raţiunea, independentă de înclinaţie, cunoaşte ca p 
necesar, adică bun.“ (Kant, [1972], p. 30) 


Aşadar, ca ființă rațională, omul trebuie să acționeze numai pe baza a ce 
este recunoscut de rațiune ca bun, cu alte cuvinte trebuie să asculte de impera 
rațiunii. Reprezentarile principiilor ce constring voința se numesc imperative. 
imperativele ipotetice ne spun ceea ce trebuie facut in anumite condiții, în sc 
există şi un imperativ categoric care este necondiţionat. Ce ne poate însă spu 
imperativ necondiţionat (care nu se referă la nici un fel de condiţii particu 
Referindu-se la maximele ce ne ghidează (subiectiv) acțiunile, Kant răspunde: 
imperativul nu conţine în afară de lege decît necesitatea maximei de a fi con 
acestei legi, iar legea nu este supusă nici unei condiţii care s-o restringă, nu r 
decît universalitatea unei legi în genere, căreia maxima acţiunii trebuie s: 
conformă, şi numai această conformitate reprezintă propriu-zis imperativul ca ne 
(Kant, [1972], p. 39). Aşadar, există un singur imperativ categoric $i anume acel 
ne impune să respectăm universalitatea legii (morale). Imperativul categoric ne s] 


„acționează numai conform acelei maxime prin care să poți vrea totod 
ea să devină lege universală“ (Kant, [1972], p. 39 


Morala se axează atit pe universalitate, cît şi pe datorie. Avem deci în | 


„imperativ universal al datoriei“, care ne spune: 


N 
= 
„acţionează ca şi cînd maxima acţiunii tale ar trebui să devină, prin vo 


lege universală a naturii“ (Kant, [1972], p. 39) 


Mai departe, reluînd distincția dintre natură şi om, Kant observă că | 
există în natură au doar o valoare relativă (ca mijloace către ceva), în timp ce 
dacă este rațiune, are valoare absolută $i este scop în sine. De aici urmează 
omul nu poate fi niciodată redus la un simplu mijloc, ci trebuie totdeauna tratat : 
în sine. Acesta este şi miezul imperativului practic: 

„acționează astfel ca să foloseşti umanitatea atit in persoana ta, cit şi în 
persoana oricui altuia totdeauna în acelaşi timp ca scop, iar niciodată numai 
ca mijloc“ (Kant, [1972], p. 47) 


Ce implicaţii au aceste principii? Din ele decurg o mulțime de datorii, cum ar fi: 
datoria (fata de sine) de a nu se sinucide (deoarece sinucigaşul, care vrea să scape 
dintr-o stare foarte dificilă, s-ar servi de sine însuşi doar ca mijloc de a ajunge la o stare 
suportabila); datoria (fata de sine) de a se perfecționa (căci fiecare om e scop în sine, 
‘ar scopul asociat omului este perfecționarea, disocierea tot mai amplă de ceea ce este 
Joar natură); datoria (fata de alții) de a nu minti (căci, mintind pe alții în anumite 
scopuri, mincinosul îi foloseşte doar ca mijloace spre acele scopuri, în timp ce ei 
'rebuie totdeauna trataţi şi ca scopuri în sine, nu doar ca mijloace) etc. 


Pentru Immanuel! Kant, nimic nu stă deasupra datoriei; dimpotrivă, datoria ocupă locul 
suprem în viata oricărei fiinţe rationale. Şi nu este vorba doar de a acționa din 
impulsuri naturale, dar respectind datoriile existente; cerința este ca impulsurile însele 
care ne determină acţiunile (care ne împing la a face ceva) să fie cele ce decurg din 
Jatoriile noastre. 


„Cea mai însemnată perfecțiune a omului este: de a-şi face datoria şi tocmai din 
datorie (încît legea să nu fie doar regulă ci, de asemenea, şi imboldul la acțiune)“ 
(Kant, [1991], p. 238) 


Rolul decisiv acordat de Kant datoriei face ca etica sa să fie pe drept considerată 
prototipul unei etici deontologiste. 
N. B. Astăzi termenul «deontologie» se foloseşte mai des pentru a desemna 
diverse etici profesionale (etica medicală, etica jurnalistică etc.). Etica 
deontologistă, care are un caracter general-teoretic, nu se confundă însă cu 
deontologiile profesionale. 


Conform unei etici a datoriei, conduitele trebuie să respecte datoriile stabilite, 
indiferent de consecinţele (plăcute sau nu, utile sau nu, avantajoase sau nu) la care 
conduc respectarea lor. 


De exemplu, dacă datoria ne impune respectarea libertăţii de exprimare 
a cuiva, trebuie ca această libertate să nu fie în nici un fel stinjenita, 
indiferent dacă ceea ce spune persoana respectivă ni se pare adevărat sau fals, 
util sau inutil, convenabil sau neconvenabil, bine (pentru cineva sau pentru 
societate) ori dimpotrivă periculos (pentru cineva sau pentru societate). Nici 
un considerent particular, local, de convenabilitate sau oportunitate, nu poate 
justifica încălcarea datoriei: ne convine sau nu, ne place sau nu, datoria 
trebuie respectată. Numai în cazul unei alte etici (utilitariste, de ex.) dreptul 
de exprimare liberă ar putea fi limitat pe considerentul că cele spuse de o 
persoană nu au consecințe utile, ci consecinţe dăunătoare. 

/1.10.15.2/ Contractualismul 

O variantă importantă a eticii datoriei este contractualismul. Conform principiile 
acestuia, relațiile dintre oameni şi normele de conduită trebuie să se bazeze p 
contracte (înțelegeri, acorduri) între părțile interesate, fiecăreia dintre aceste 
revenindu-i obligația de a respecta cerinţele contractuale. Din acest punct de vedere 
moral este ceea ce corespunde cerinţelor contractuale, imoral ceea ce încalcă acest 
cerințe. Contractualismul are imensul avantaj de a promova libertatea şi autonomi 
persoanelor, sugerind sau sustinind explicit că nimeni nu poate fi silit să respect 
norme sau să îndeplinească obligaţii la care nu şi-a dat acordul (pe care nu şi le- 
asumat contractual). Cu toate acestea, este o mare şi dificilă întrebare dacă societăți 
reale se pot baza pe un contractualism strict, ce ar presupune ca fiecărui om să i se de. 
ocazia de a îşi asuma explicit toate obligaţiile recunoscute ca atare în comunitate. 


A.10.16/ Consecintialismul 


/1.10.16./ Consecintialismul este un mod de a privi problemele eticii, pe baz: 
premisei că «ceea ce contează sunt consecințele» sau «de consecinţe depinde totul 
criteriul de judecare (morală) a acţiunilor, atitudinilor şi conduitelor trebuie să conste 
în caracterul (sau valoarea) consecinţelor pe care le au respectivele acţiuni, atitudini ş 
conduite. Se subintelege, deci, că nu virtuțile, sau datoriile, ci consecințele sunt cele 
care decid asupra caracteristicilor morale: acţiunile cu consecințe bune vor trebui 
apreciate pozitiv din punct de vedere moral, în timp ce acțiunile cu consecinţe rele voi 


trebui apreciate negativ. Cea mai importantă concepţie consecintialista este 
utilitarismul. 


N. B. Pe baza unei analogii greşite (între expresia «consecință» şi 
expresii ca  «intuţie»), se foloseşte uneori la noi expresia 
a«consecintionism», în loc de «consecinţialism». Dar, cum «consecință» 
este o expresie gramatical analogă cu «referință», derivatele corecte sunt 
aconsecintial» (şi respectiv «referential»). 

Aşadar, expresia corectă este «consecintialism», nu «consecintionism». 


Problema centrală a consecintialismului este aceea a determinării tipurilor de 
consecinţe ce trebuie luate în calcul şi a criteriilor de apreciere a consecinţelor. În 
primul rînd, de obicei sunt greu sau imposibil de prevăzut toate consecințele unui act, 
unei legi, unor politici sau ale funcţionării unor instituţii (şi deci este greu sau 
imposibil de calculat bilanțul lor pozitiv sau negativ). Există situaţii tipice, 
binecunoscute si des analizate, care indică dificultăţile existente. De exemplu, să 
presupunem că la locul unui accident rutier există doi răniți grav, un adult şi un copil, 
care au nevoie de terapie intensivă imediată. În ambulanta sosită însă, nu se poate face 
terapia respectivă decît unei singure persoane. Care dintre cei doi răniţi trebuie să aibe 
prioritate? Consecințele salvării adultului ar trebui aici comparate cu cele ale salvării 
copilului, das acest lucru este aproape imposibil. Din anumite puncte de vedere, copilul 
ar trebui să aibe prioritate (cum el are mai multi ani de viata în față, consecinţele 
salvării sale se concretizează în mai mult timp de viață salvat prin terapie), din alt 

sunct de vedere, adultul poate fi prioritar (deoarece el întreţine o familie si 
:onsecinţele salvării sale sunt mai multe beneficii pentru o întreagă familie). Însă, nici 
chiar în cazul în care adultul este un superperformant (mare artist, mare om de ştiinţă, 
mare om politic), în timp ce copilul este un copil obişnuit, concluzia priorităţi celui 
zintîi nu este evidentă, deoarece, crescind, şi copilul poate deveni superperformant 
“nur-un domeniu: cine poate deci prevedea dimensiunea exactă a consecinţelor benefice 
ale salvării fiecăruia dintre cei doi? În al doilea rînd, dacă, în evaluarea acțiunilor sau a 
nstitutiilor, cineva ia în calcul doar consecinţele produse de acestea pentru el sau ea 
cersonal, atunci consecintialismul se apropie periculos de mult de egoism, iar egoismul 
zste în genere opusul moralei (orice morală respinge egoismul şi, conform multor 
‘nterpretari, excluderea egoismului este însăşi esența punctului de vedere etic). Pe de 
hã parte, dacă sunt luate în calcul consecințele produse pentru persoane diferite 
pentru toate persoanele sau chiar pentru generaţii succesive), apar dificultăţi de 
agregare aproape insurmontabile: pentru unii, consecinţele pot fi pozitive, pentru alții 
sot fi negative, gradele acestor calificative diferă şi ele de la caz la caz etc. De 
2xemplu, creşterea impozitelor poate avea consecințe favorabile pentru cei ce 
xeneficiază de anumite ajutoare materiale asigurate de stat (din buget, deci din 
mpozitare), şi consecințe defavorabile pentru cei ce nu beneficiază de ajutoare, dar 
zebuie să plătească surplusul de impozit. Cum se poate calcula, în aceste cazuri, 
lanţul total? Cine trebuie să aibe prioritate? În plus, chiar şi pentru aceeași persoană 
sau din acelaşi punct de vedere, consecinţele imediate pot fi diferite de cele pe termen 
“ung, iar calculul final (bilanţul) poate fi dificil de făcut: încălcarea unei legi poate 
aduce o serie de avantaje imediate, dar (ulterior) şi dezavantaje foarte mari (pedepse). 
in sfirsit, exact aceleaşi consecințe (pentru aceleaşi persoane) pot fi evaluate diferit, 
conform unor interpretări etice diferite: de exemplu, consecinţele unui act punitiv (ale 
mei pedepse) pot fi apreciate din anumite puncte de vedere drept salutare (cu valoare 
aducativa, de stimul pentru evitarea unor fapte de tipul celei pedepsite) sau regretabile 
excesiy de aspre, descurajante, inhibitoare etc.). 


1.10.16.2/ Utilitarismul (întemeiat de Jeremy Bentham şi dezvoltat ulterior de J. S. 
Mill, cel mai cunoscut ginditor utilitarist clasic) este principala teorie de tip 
consecintialist şi una dintre cele mai cunoscute şi mai importante concepţii etice. 
Bentham crede că însăşi natura umană este definită de căutarea plăcerii sau a fericirii şi 
Je evitarea durerii. Ca atare, pentru om, binele este ceea ce aduce fericire, iar răul este 
zeea ce aduce durere. Util este deci să căutăm binele (fericirea), iar principiul utilității 
ne cere să judecăm totul după capacitatea de a ne aduce sau nu fericirea. Moralitatea, 
dacă este o căutare a Binelui, trebuie deci să fie — atît pe plan personal, cît si pe plan 
public, politic — o căutare a fericirii. Scopul general (nu numai al persoanelor, ci şi al 
Guvernării) va trebui deci să fie maximum de fericire pentru maximum de persoane. 
lată cum decurge, în linii mari, acest raționament la Bentham: 


„Nature has placed mankind under the governance of two sovereign masters, pain 
and pleasure. It is for them alone to point out what we ought to do, as well as to 
determine what we shall do. On the one hand the standard of right and wrong, on 
the other the chain of causes and effects, are fastened to their throne. They govern 

us in all we do, in all we say, in all we think: every effort we can make to thro 
our subjection, will serve but to demonstrate and confirm it. [...] 


by the principle of utility is meant that principle which approves or disappi 
of every action whatsoever, according to the tendency it appears to ha 
augment or diminish the happiness of the party whose interest is in questio) 
what is the same thing in other words, to promote or to oppose that happin 
say of every action whatsoever, and therefore not only of every action 
private individual, but of every measure of government. |... ] 

By utility is meant that property in any object, whereby it tends to pro 
benefit, advantage, pleasure, good, or happiness, (all this in the present 
comes to the same thing) or (what comes again to the same thing) to pre 
the happening of mischief, pain, evil, or unhappiness to the party w 
interest is considered: if that party be the community in general, ther 
happiness of the community: if a particular individual, then the happine 
that individual. [...] . 

The community is a fictitious body, composed of the individual persons 
are considered as constituting as it were its members. The interest ol 
community then 1s, what?—the sum of the interests of the several men 
who compose it. It is in vain to talk of the interest of the community, wit 
understanding what is the interest of the individual. |... ] 

A thing is said to promote the interest, or to be for the interest, of an indivi 
when it tends to add to the sum total of his pleasures: or, what comes t 
same thing, to diminish the sum total of his pains. |... ] 

An action then may be said to be conformable to the principle of utility, o 
shortness sake, to utility, (meaning with respect to the community at large) \ 
the tendency it has to augment the happiness of the community is greater 
any it has to diminish it. A measure of government (which is but a parti 
kind of action, performed by a particular person or persons) may be said t 
conformable to or dictated by the principle of utility, when in like manne 
tendency which it has to augment the happiness of the community is greater 
any which it has to diminish it. [. . . ] 

A man may be said to be a partizan of the principle of utility, when 
approbation or disapprobation he annexes to any action, or to any measui 
determined by and proportioned to the tendency which he conceives it to 
to augment or to diminish the happiness of the community: or in other we 
to its conformity or unconformity to the laws or dictates of utility. |... ] 
that principle which states the greatest happiness of all those whose intere 
in question, as being the right and proper, and only right and proper 
universally desirable, end of human action: of human action in every situa 
and in particular in that of a functionary or set of functionaries exercising 
powers of Government. 

[. . .] a principle, which lays down, as the only right and justifiable en 
Government, the greatest happiness of the greatest number“ 


(Jeremy Bentham An Introduction to the Principles of Morals and Legislat 

Întemeietorii utilitarismului au văzut în el o modalitate de a depăşi 
-ubiectivismul. Spre exemplu, Mill afirma: 


„Fie că scopul la care trebuie raportată moralitatea este fericirea, fie că nu 
acesta este scopul respectiv, faptul că moralitatea trebuie să se raporteze la un 
scop oarecare, şi nu lăsată în sfera sentimentelor vagi sau a convingerilor 
interioare inexplicabile, că ea trebuie să devină o chestiune de rațiune şi 
calcul, nu o chestiune de sentiment, este esenţial pentru însăşi ideea de 
filosofie morală; tocmai acest fapt face posibilă argumentarea sau discuţia 
subiectelor morale.” 


Propunerea utilitariştilor este ca evaluările morale (bun, rău, corect, incorect) 
supra actelor umane să fie făcute, in mod obiectiv, pe baza unei evaluări a, şi a unui 
calcul al, consecinţelor acestor acte pentru fericirea indivizilor. Utilitarismul pleacă de 
:a premisa că, prin acțiunile lor, oamenii urmăresc obţinerea de rezultate utile (sau 
“ericite) şi trage concluzia că acţiunile, atitudinile şi conduitele trebuie judecate pe 
~za criteriului utilității, adică al capacităţii lor de a contribui la atingerea rezultatelor 
stile (fericite). Perspectiva utilitaristă va aprecia deci conduitele ce sporesc satisfacția, 
avantajele, fericirea oamenilor şi va condamna (moral) pe cele ce produc insatisfacţii, 
Jezavantaje, suferinţă etc. 


Criteriul utilității se poate aplica fie direct acţiunilor umane individuale, fie 
amor reguli (se distinge adesea între utilitarismul actelor şi utilitarismul regulilor); sau 
mor aranjamente sociale (constituţionale, legale), unor instituţii, principii, norme etc. 
'prin prisma capacităţii lor de a conduce, dacă sunt respectate, la amplificarea 
satisfactiei sau fericirii). Utilitatea se poate stabili fie în raport cu o persoană, fie în 
raport cu o comunitate, cu o acțiune sau cu o serie de acţiuni, pe termen scurt (imediat) 
sau pe termen lung (de exemplu, o anumită politică publică poate aduce anumite 
avantaje imediate, cum ar fi calmarea unor nemulțumiri sociale, dar pe termen lung 
atrag dezavantaje, criză financiară, dezechilibre bugetare etc.). 


Cum anumite consecinţe utile pentru o persoană pot fi dăunătoare alteia, 
concepţiile utilitariste recurg şi la calcule privind suma totală de avantaje şi 
dezavantaje (fericire şi suferinţă) decurgind dintr-o acţiune sau conduită, dintr-o lege 
sau dintr-o opinie. În cazul unor asemenea calcule, se recurge la formule sintetice cum 
ar fi: Binele (moral) maxim sau scopul utilitar de urmărit este suma maximă de 
uvantaje (fericire) pentru un număr maxim de persoane. De exemplu, politicilor 
publice li se cere adesea să satisfacă tocmai acest criteriu. 


1.10.16.% Atunci cînd, pentru găsirea unei soluţii optime pentru mai multe părți (cu 
interese diferite), se caută aplicarea formulei Binelui maxim, se poate folosi drept criteriu 
Pareto-optimalitatea. O soluţie este Pareto-optimă atunci cînd nu se mai poate face nici 

o îmbunătăţire pentru vreuna din parti fără a se ajunge la o inrautatire pentru altă | 
(cu alte cuvinte, soluția Pareto-optimă asigură maximul de avantaje, pentru toate pă 
ce poate fi atins fără a impune un dezavantaj suplimentar vreuneia dintre ele). 


Dar nu toate concepțiile utilitariste respectă cerințele Pareto-optimali! 

există şi tendința de a admite sacrificii ale utilității sau avantajelor unora dintre p 

dacă prin acestea se obțin un surplus de utilitate (fata de cea sacrificată) sau benefic 
n 


în total. În acest caz, utilitatea totală se calculează ca du, (unde n este numărul | 
t=] 

persoane dintr-o comunitate, iar u; utilitatea individuală — Arnsperger, Van P: 
[2000], p. 20), indiferent că unele persoane au fost sacrificate (intrind în total cu 
deficit de utilitate sau cu utilitate zero) iar altele avantajate (intrind în sumă cu 
surplus de utilitate). Utilitarismul clasic, fiind individualist, tindea să accepte ace 
tendință. Tocmai din acest motiv, criticii utilitarismului reproşează acestuia că sacri 
unele persoane în favoarea altora, unele aspirații la fericire în favoarea altora etc. 


„Fiecare persoană are o inviolabilitate întemeiată pe drept 
inviolabilitate pe care nici chiar bunăstarea societăţii ca întreg nu o pc 
încălca. Din acest motiv, dreptatea contrazice ideea că pierderea liben 
pentru unii devine dreaptă din cauza unui bine mai mare obţinut de alții. 
nu permite ca sacrificiile impuse unui număr mic de oameni să cântărea 
mai putin decât totalul mai mare al avantajelor de care se bucură un nui 
mai mare de oameni. De aceea, într-o societate dreaptă, liberta 
cetățeniei egale sunt privite ca fiind stabilite; drepturile asigurate 


dreptate nu sunt subiectul negocierilor politice ori calculului interese 
sociale“ (John Rawls) 


Cu toate părerile împotriva 'compensării' pierderilor (de avantaje sau drepti 
ale unor persoane prin avantajele altora, există situații de viaţă cînd oamenii acce 
sacrificii interpersonale. S-ar putea oare spune că utilitatea globală (însumată) justif 
asemenea sacrificii? Există diverse argumente împotriva unui răspuns pozitiv, 
anumite exemple sunt edificatoare. 


Un exemplu (extrem şi sinistru, dar) foarte cunoscut şi folosit frecv 
(pentru că este extrem de clar) de asemenea sacrificiu este cel 
supravietuitorilor unui naufragiu, aflaţi pe o plută şi în pericol de moa 
prin inanitie, care se salvează printr-un act de canibalism. În acest c: 
utilitatea (fericirea) unei persoane (care este ucisă şi mincata de ceilal 
este sacrificată în favoarea utilității (fericirii) celorlalți, în ideea că, pe tot 
suferința celei dintîi este compensată de fericirea celor care se salvează 
la moartea prin inanitie şi cantitatea totală de satisfacție creşte, nu scade, 
urma actului de canibalism. Evident, intuitia morală ne spune că act 
raționament nu este în regulă. 

Multi utilitarişti contemporani recurg la o idee de utilitate globală care nu 
:onstituie simpla însumare a utilităţilor individuale, ci o utilitate medie: 


Pentru ca aceasta să nu fie exagerat de mică, se poate impune chiar cerința unei 
-ulitati medii de nivel critic (care să nu scadă sub un anumit prag), astfel ca 


n 

Lu, > u” (unde u` constituie un prag minim de utilitate dezirabilă - Arnsperger, 
i=] 

“an Parijs [2000], p. 20). 

Trebuie însă subliniat că nici prin aceste nuantari sau rafinări nu se exclude 
sosibilitatea unor mari disparitati de utilitate în cazul a diferite persoane. De aceea, 
sulitarismul rămîne vulnerabil la obiectia că nu tratează egal toți oamenii şi deci nu 
-espectă omul ca om. 

O altă dificultate ridicată de utilitarism este aceea că el pare să dezavueze o serie 
:ntreagă de ataşamente morale tradiționale: dacă criteriul decisiv este utilitatea, atunci 
datoria noastră este totdeauna față de alternativa ce maximizeaza utilitatea, nu fata de 
alternative ce satisfac ataşamentele noastre morale tradiționale. Asa de pildă, unii 
ulitarişti clasici (Godwin) au mers pina la a spune că un om nu trebuie să-şi rişte viata 
intr-o încercare de a-şi salva rudele apropiate (mama) sau sotia (dintr-un incendiu), dacă 
el este mai util societăţii (mai productiv, mai corect) decît ele — aici utilitarismul pare să 
ajungă la un rationalism extrem, cu tente fanatice (Berlin, [1978], p. 32). 

În sfera eticii aplicate contemporane, unul dintre cei mai cititi utilitarişti este 
Peter Singer. 


1.10.17 Etica virtuţii 

Conceptiile etice clasice judecau moral comportamentul uman mai ales în funcţie de 
anumite calități exemplare pe care ar trebui să le posede şi folosească orice om. Astfel, 
printre virtuțile clasice se numărau înțelepciunea, corectitudinea (calitatea de a fi 
drept), curajul, moderatia (Platon), prudenta, etc., la care se adaugă ulterior speranța 
şi mila (doctrina morală creștină), onestitatea (cinstea), sinceritatea, altruismul, 
respectul fata de ceilalți (sau drepturile lor), responsabilitatea, loialitatea etc. O 
conduită morală este apreciată drept bună sau corectă dacă ilustrează sau aplică aceste 
Virtuti, dacă se află în corespondență cu cerințele ce decurg din ele. În etica socială si 
politică, aplicarea acestui tip de etică ar trebui să conducă la evaluări ale conduitelor de 
grup, ale acțiunilor institutionalizate sau spontane, ale aranjamentelor constituționale şi 
politicilor publice etc. prin prisma acestor virtuţi. Ar trebui deci analizat şi decis în ce 
măsură aceste virtuţi au fost respectate sau urmărite, dacă persoanele publice dețin 
aceste virtuţi sau le cultivă, cum pot fi ele inradacinate în viata publica etc. 


AAV Metodele eticii economice şi sociale 


Etica economică şi socială folosește o diversitate de metode, dintre care unele îi sunt 
specifice iar altele sunt împrumutate din alte domenii, fiind utilizate mai mult sau mai 

putin ocazional. Intre acestea se remarca: 


Analiza conceptuala 

Interpretarea filosofica 

Analiza comparativa 

Studiul de caz 

Experimentul mental 

Metoda echilibrului reflectiv (John Rawls) 

Analiza datelor statistice 

Analiza consecintelor si efectelor sociale (inclusiv analiza economica, analiza 
cost-beneficiu) 

Analiza bazată pe teoria jocurilor şi pe teoria deciziei rationale 
Analiza psihologică şi analiza intuiţiilor comune 

Analiza spetelor juridice 


Apelul la aceste metode va fi ilustrat în continuare, la nivelul mai multor capitole. 


/1. 1%/ Texte de comentat 


„Principii? — fleacuri! 

Omenie? — mofturi! 

Chiverniseala, pricopseala şi ciupeala — astea sunt principiile. 

Lipsa de omenie şi de caracter, asta e pecetia timpului nostru. 

A nu gîndi la nimic, a nu simţi nimic, a nu iubi şi nu voi nimic în afară de 
chiverniseala personală, şi a nu te da în lături de la nimic ca s-o ajungi — 
iată maxima cea mai înaltă a vieţii noastre publice [. . . ] Nu-mi pasă cine 
ai fost, nu-mi pasă ce eşti — fii al meu şi eşti bun! 

Ba chiar, cu cit ai fost mai pătat, mai neomenos, mai lipsit de merit, şi mai 
încărcat de ponoase, eşti cu atît mai bun pentru mine — fiindcă oamenii de 
treabă sunt puțini şi cu oamenii de treabă nu poţi face totdeauna treburi, 
mai la urmă fiindcă n-avem oameni, ne lipsesc oamenii, ne trebuiesc 
oameni, mai ales oameni ca d-ta. 

Asta e şcoala succesului în ţara noastră: ieftină pentru cei mai mulți, 
scumpă pentru mai puțini, sigură pentru oricine vrea s-o profeseze ”. 
(Caragiale, Scoala succesului, în Constitutionalul , nr. 45, 9/21 august 
1889, apud Alexandru Dobrescu, antologie I. L. Caragiale intitulată Moftul 
român, Ed. Moldova, 1991, p. 269). 


[despre Ion Brătianu, numit „moşneanul de la Florica”, şi despre Lascăr 
Catargiu, numit ,,razesul de la Golăşei”] 

„Unul este liberal, celălalt conservator — aşa au apucat de pe vremuri să se 
eticheteze — te pomeneşti odată cu razesul conservator combatind din 
răsputeri o lege sub cuvînt că este prea reacționară, ori luînd steagul unei 
mişcări a porto-francurilor; sau te pomenesti cu mosneanul liberal că ia o 
straşnică măsură administrativă pentru a duce lumea cu d-a sila la biserică. 
[...] Moşneanul promite să desființeze monopolul tutunurilor, care lua 
contribuabililor vreo 10 milioane; cînd vine la putere strînge în chingi 


55 


acelaşi monopol pina scoate aproape întreit. . . ba — pentru că, de la tutun 
la chibrit, asociaţia de idei nu cere multă bătaie de cap nici chiar unui 
moşnean — pe lîngă monopolul tutunurilor şi sărei se mai adaugă şi cel al 
chibriturilor. Dar răzeşul face altfel? În opoziţie jură că nu dă un ban 
pentru fortificaţii — la putere le dă 15 milioane; şi pe acelaşi coleg, pe care- 
| ştie că s-a pronunţat, ca specialist, clar şi categoric contra fortificațiilor, 
ăl pune ca odinioară moşneanul pe dl. Ferechide, să iscălească 


promulgarea decretului respectiv. |. . . ] Unul şi altul, ca nişte vechi 
partizani ai prințului străin, adică al curmării vechilor lupte pentru 
Domnie, sunt consilieri devotați ai Coroanei. . . cîtă vreme îi sunt 


consilieri. Cînd nu mai sunt şi cînd asta durează prea mult, atunci, aceşti 
bărbaţi politici, se dezumfla şi devin foarte nepoliticosi fata $i pe fata cu 
Coroana. 

Aceasta mi-o explic ca si dragostea de Constituţie; prin impacienta 
patriotismului lor, ei ard de zelul de a da consilii Coroanei; şi astfel nu pot 
răbda multă vreme ca aceasta să fie lipsită de acelea” (Caragiale, Razesul 
de la Golăşei şi moşneanul de la Florica, în Constitutionalul, nr. 23, 12/24 
iulie 1889, p. 1, apud Alexandru Dobrescu, antologie intitulată Moftul 
român, Ed. Moldova, 1991, p. 263-264) 


[cu referire la situații din primul război modial] „Căci, oameni metodici, 
liberalii au 'acaparat' pur și simplu războiul românesc. Furnizori sunt 
băncile lor, diplomaţi sunt oamenii lor de casă, generalisimi sunt colegii 
lor de bancă. Tot e acaparat. Chiar şi urmările morale ale victoriei sigure 
sunt rezervate cu indirjire numai partidului efectiv al lor, căci nu admit în 
minister pe nimeni. Rămine pe socoteala ţării, propriu-zis, numai asaltul 
cu baioneta. Burghezia românească dă dovadă de o lipsă de... eleganţă 
penibilă. Niciodată spiritul de clasă nu s-a exercitat mai inversunat. 
Odraslele de boieri, din cele cîteva familii boiereşti, s-au mai întîlnit pe 
front. Dar din cele ale burghezimii, excepţii rare. În orice caz din 
numeroasa familie Brătianu nu credem să fi fost măcar un singur 
reprezentant pe frontul adevărat. Cartierele şi aprovizionările oferă un fel 
de aspect de eşalonare ierarhică a elementelor burghezeşti în Capitală [...] 
Zadarnice sunt toate protestele, zadarnice sunt toate scrisnirile din dinți. 
Războiul e facut de țărani, muncitori, ofiţeri activi, învăţători şi muncitori 
intelectuali. De cei pe care un colonel îşi putea permite să-i înjure la un 
centru de instrucție, chiar cînd erau răniţi. De altminteri, cinismul 
burgheziei, ca totdeauna, frizează inconstienta. Pentru un automobil dat, 
un bogatas putea rămîne 'voluntar'. Pentru 1400 de lei putea face războiul 
cu mult mai uşor şi mai puţin riscant, la artilerie. Rareori un spirit de clasă 
s-a arătat mai fara scrupule. [...] Cînd ameninţarea devine mai simțită, cea 
mai cu greutate din burghezie e la Odesa, în Suedia sau aiurea.“ (Camil 
Petrescu Opinii şi atitudini, Ed. pentru literatură, 1962, pp. 22-23) 


[text din 1933, prilejuit de introducerea unui nou impozit asupra 

drepturilor de autor, în condiţiile în care "raii platnici" de impozite di 
rîndurile burgheziei erau menajati] 

„Prin urmare dai acestei burghezii totul, absolut totul: concesia tuturo 
bunurilor statului în condiţii revoltătoare, îi dai legi crincene de protecţie : 
industriilor, care înseamnă un impozit invizibil, dar epuizant de sensibil pe 
tara, de vreo 12-15 miliarde anual, dai comenzi din bugetul ordinar ş 
extraordinar de vreo 3-4 miliarde furnituri, o mai protejezi aceast: 
burghezie prin măsuri de contingentare şi, în sfirşit, îi mai dai ce rămîne 
din buget sub formă de lefuri, misii, delegaţii, jetoane, diurne, cheltuieli de 
reprezentare, despăgubiri sentimentale, propaganda [...], o scuteşti în bună 
parte de serviciul armatei (din ale cărei furnituri înfulecă aprig), îi dai loc 
în tribună la 10 mai, decorație cu pluton de soldaţi la inmormintare, etc., 
etc., şi în schimb, această burghezie se dovedeşte şi rea de plată, încit e 
nevoie - la capătul răbdării - s-o ameninti cu publicarea numelor la 
gazetă.“ (Camil Petrescu Banul n-are miros, în Opinii şi atitudini, Ed. 
pentru literatură, 1962, p. 93) 


„lar în timpul nopţilor lungi de toamnă şi iarnă, bolind în gropile pline de 
noroi, de păduchi şi de fum, nemincati cele mai adese, alături de gamela cu 
mazăre plină de gargarite, ei simțeau, îndelung framintati de gînduri şi de 
îndoială, istoviti de suferinţe fizice, că în spatele lor e un alt hotar, care îi 
desparte de o altă lume, cum rețeaua din fata îi despartea de un duşman de zi 
şi de noapte. $i, la drept vorbind, pe cînd cei din faţă, cu arma în mînă, 
inspirau cel mult o indirjire, adesea loială, lumea celor din spate inspira 
numai dezgust. Era lumea celor care se desfătau între femei atitate de 
promiscuitatea refugiului, erau cei care, cu desfriul lor, făceau să se simtă în 
santurile supravegheate de artileria duşmană, pîinea neagră $i mai amară, 
ceaiul şi mai sălciu, umezeala si mai pătrunzătoare, nopțile şi mai lungi, 
umbra morții si mai stupidă. [...] Cei care se întorceau, povesteau cu zimbete 
sarcastice de orgia nesfirşită a străzii Lăpuşneanu, de graba celor care se 
îndreptau spre Odesa, lăsînd în munţi o armată desculté, cu soldaţi fără 
mantale în toiul iernii siberiene din 1917, cu depozite care slujeau cel mult 
popotelor unor cartiere şi postav pentru mantouri-fantezie cucoanelor, cu 
spitale în care răniții dormeau - pe nemincate - doi într-un pat, o armată 
fără tunuri, fara mitraliere, dar cu ordin de sus să se agate de muchiile 
dealurilor Trotuşului şi să rămînă acolo. Dar a venit victoria şi o dată cu ea 
pacea. Şi iată primele coloane dintre cei care se întorceau acasă [...] Dar nu 
erau ale luptătorilor. Erau ale celor de la toate cartierele, ale celor de pe 
strada Lăpuşneanu şi ale celor întorşi de la toate Odesele $i Kievurile. [...] 
Se felicitau între ei la copioase serbări şi banchete. Pe urmă s-au gîndit 'să se 
aranjeze!. În misii la Paris şi pretutindeni, în grandioase permisuri de import 
[...] în contrabande puse la cale aproape oficial [...] Corbii îşi împărțeau 
prada. Firește, cei care făuriseră această biruință n-aveau cum să ia parte la 
uriașul festin. Ei s-ar fi mulţumit să li se dea posibilitatea să-şi vindece tacuti 
reumatismele şi toate racilele inflitrate de ani de grea mizerie. Dar această 


57 


posibilitate nu li s-a dat. lată de ce 120 000 de invalizi lăsați pe drumuri, 
sute de mii de orfani rosi de păduchi în aziluri ca și părinții lor in tranșee si 
sute de mii de foşti luptători care caută să se refacă [...] sunt nevoiţi să asiste 
[...] la indirjirea cu care (împărţindu-și prada) corbii se substituiesc şi 
moralmente celor care au biruit suferind.“ (Camil Petrescu Corbii albi, în 
Opinii şi atitudini, Ed. pentru literatură, 1962, pp. 31-32) 


[articol din 1934, ce descrie mitologia "crizei" la sfîrşitul primului război 
mondial] 

„Cînd ne-am întors din tranşee [...] ni s-a explicat cu tremolo în glas că E 
CRIZĂ, că războiul a distrus toate depozitele, că statul e ruinat, că moneda 
scade... Lefurile funcţionarilor nu mai reprezentau nici posibilităţi de trai 
pe trei zile. . . [...] În 1921 a venit prăbuşirea leului. Ni s-a explicat cu 
gesturi gigantic patriotice că a trebuit să preschimbăm coroanele austro- 
ungare. Mii şi mii de milionari şi-au dublat într-o singură noapte averea, 
lefurile s-au redus în aceeași noapte, prin prăbuşirea leului la un sfert. S-au 
cerut totuşi celor multi sacrificii, fiindcă trecem printr-o criză grozavă. În 
acelaşi timp a început acea neasemănată în istorie jefuire a statului sub 
pretextul cointeresărilor, concesiilor, încurajărilor. Tot timpul 1922-1929 
s-au cerut însă sacrificii, sacrificii, sacrificii, căci vor veni vremuri bune, 
că va trece criza. Cum nu mai mergea, a trebuit să se vie cu o așezare a 
impozitelor, căci statul se prăbuşea. [...] Atunci, comerțul şi industria 
românească [...] au apelat, au explicat, au bilbiit că suntem în criză, că nu 
mai există credit, [...] că industria şi comerțul nu mai pot suporta nici un 
impozit. [...] Căci de la 1922 la 1929 totul trebuia să ne convingă despre 
grozava, nematintilnita criză prin care trecem. . . Numeroase gazete, 
întruniri, discursuri în parlament, cuplete de grădini de vară. . . S-a creat o 
psihoză a crizei, ca să justifice totala dezorganizare a statului, sustragerea 
de la plata impozitelor, împărţirea de noi 'perimetre', alte miliarde, cedate 
prin ‘incurajari' de tot felul. Între timp, se refuza orice investiție nouă, orice 
sprijin cultural, se țineau soldaţii în zdremte, se practicau cele mai josnice 
tocmeli, cînd nu era vorba de tovarăşi si clienţi în ale jafului. [...] Am 
căutat atunci să dau un strigăt de alarmă [...] Am arătat că nu e vorba decit 
de o nouă manevră prin care clasa spoliatoare vrea să prostească mulțimea 
veşnic victimă. Atunci, în 1928, am precizat un adevăr care şi azi, după 6 
ani, mi se pare de neclintit, crucial. Anume, că România e o ţară de 
bogătaşi, de bogăţie particulară neobişnuită, dar că STATUL E RUINAT. 
[...] atunci cînd au început să se prăbușească băncile (şi nu bancherii), tot 
statul acesta ruinat a fost obligat să se sacrifice pentru că e. . . criză.“ 
(Camil Petrescu Criza?, în Opinii şi atitudini, Ed. pentru literatură, 1962, 
pp. 86-88) 


[despre populaţia urbană din România din anii celui de-al doilea război 
mondial, populaţie care, spune autorul, „iubeşte războiul, atunci cînd el se 
reduce la niște comunicate publicate în presă şi la reportaje care exaltă 


58 


sentimentul national, dar care îl detestă, de îndată ce se află in bătaia 
tunurilor] 

„Ea aprobase războiul, cu două condiţii: prima era ca operaţiunile să se 
desfăşoare departe şi a doua, ca el să fie purtat de ţărani. Fiecare familie 
burgheză, sălbatic anticomunistă, îşi mobiliza de îndată toate relaţiile sale 
de îndată ce o rudă mai mult sau mai putin apropiată risca să fie trimisă pe 
front. «Din zece oameni pe care îi văd, nouă mă roagă să ordon 
demobilizarea cuiva», remarca Antonescu. Cu toate dispoziţiile contrare, 
din zece orăşeni mobilizați, cinci ajungeau să se sustragă obligaţiilor lor 
militare, în timp ce ceilalți reuşeau să se ascundă pe undeva. «Ei evită 
frontul, sub pretextul că trebuie salvate elitele» [. . . J“ (Gheorghe Barbul 
Al treilea om al Axei, Institutul European, 1992, p. 165-166) 


AA Întrebări problemă 


WM PP WN — 


14. 


Daţi exemple de acte imorale, dar nu ilegale. 

Explicati distincția etică teoretică-etică aplicată 

Explicati distincţia etică individuală — etică socială 

Explicati distincția descriptiv-normativ 

Explicati distincţia dintre fapte şi norme; in ce raport se află ea cu distincţia 

descriptiv-normativ? 

Care este principiul de bază al legalismului? 

Care este deosebirea dintre imperative relative si absolute? 

Ce sunt normele? 

Care sunt dificultăţile aplicării normelor la viaţa practică? 
. Ce înseamnă universalizare? 
„ Ce înseamnă optim-Pareto? 
. Cum se calculează utilitatea medie? 
. Cineva ar putea face propunerea de a fi sacrificată o persoană tînără pentru a i 
se preleva organele în vederea unor transplanturi la mai multe alte persoane. 
Cum apare această propunere din punctul de vedere al unui utilitarist? Dar al 
unui adept al eticii datoriei? 
Cînd anumite persoane au răspîndit la Timişoara manifeste şi afişe care 
protestau împotriva intrării României în NATO, poliţia a început urmărirea lor. 
Cum se justifică acest demers al poliţiei din perspectiva deontologică (a 
datoriei de a respecta libertatea de expresie) şi cum se justifică din perspectiva 
utilitaristă? 


15. Cum se poate calcula, în spirit consecintialist (sau utilitarist), suma tuturor 


consecinţelor pozitive sau negative ale unei acţiuni? 

/2/ ETICA ARANJAMENTELOR SOCIALE FUNDAMENTALE 


„Dreptatea este prima virtute a instituţiilor 
sociale, asa cum adevarul este aceea a 
sistemelor de gindire. O teorie, oricit de 
elegantă şi economică, trebuie respinsă sau 
revizuită dacă e falsă; analog, legile şi 
instituţiile, indiferent cit de eficiente şi bine 
aranjate sunt, trebuie reformate sau abolite 
dacă sunt nedrepte “ 
John Rawls 


‘2. 1/ Una dintre cele mai vechi preocupări umane a fost cea pentru 
- r=czrtudinea instituțiilor (în sens de seturi de reguli sociale) sau a aranjamentelor 
-ur«azmentale pe care se bazează societatea. A existat totdeauna convingerea că există 
zr amente sociale corecte și aranjamente incorecte, «rînduielb» juste (echitabile) şi 
7x2 (inechitabile), deci societăţi drepte şi societăți nedrepte. Multi gînditori au 
usut că dreptatea este cea mai importantă caracteristică a unei societăţi. Încă 
1,+sseau declara: „Cel dintii şi cel mai mare interes obştesc este totdeauna dreptatea“. 
n =clul XIX, o formulare a ideii că dreptatea este calitatea supremă a unei societăţi şi 
a s<opul ei suprem apare la Joseph de Maistre, care declară: „cîrmuirea unui suveran 
-~ v2 alt tel mai înalt şi mai general în afară de dreptate“. S-a spus, de repetate ori şi de 
“a= 3ifenti autori, că «aşa cum unei persoane i se impune să fie corectă (cinstită), unei 
+ cea 1 se cere să fie dreaptă» (în secolul XX, promotorul cel mai important al acestei 
wit 3 roast filosoful american John Rawls). 


In societăţile premoderne (creştine), domina convingerea că drepte sunt acele 
azzzamente sociale fixate de însuşi Dumnezeu şi transmise prin tradiţie. Dreptatea nu 
e ~aducea însă citusi de putin la legalitate: ideea modernă că fiecare poate face ceea ce 
m2 cită vreme nu încalcă legile (în vigoare în viata publică) nu exista. Ca atare, 
mur#e conduite sau fenomene erau condamnate și pedepsite (ca fiind «nedrepte») 
mar dacă ele nu implicau nici o ilegalitate propriu-zisă. Celor aflaţi în vîrful ierarhiei 
«ze (regi, domnitori, aristocrați, conducători de la diverse nivele) le revenea dreptul 
> =.entual datoria morală) de a apăra aranjamentele considerate drepte şi de a pedepsi 
æ :=1 presupusi că le-ar fi încălcat. Există nenumărate exemple de situaţii în care un 
="mâxător intervenea în relațiile dintre grupuri pentru a corecta asemenea «încălcări» 
3. =entual, a apăra victimele lor. De exemplu, erau pedepsiţi anumiţi negustori care 
“urs «exagerat» prețurile mărfurilor, soţi care îşi tratau prea aspru or prea brutal 
sie. copii care nu îşi tratau bine părinţii etc. Conducătorii aveau libertatea de a 
zr=:aA cind cineva a adus atingere dreptăţii cuvenite în societate; evident, aceasta 
‘mee crea şi posibilitatea abuzurilor (din partea acestor conducători), dar ea putea 

servi şi pentru intervenţii ale autorităţii în vederea corectării unor «nedreptati» pe care 
legea nu le sancţiona, deci în vederea menţinerii cursului vieţii publice pe fagasul 
«Binelui», şi nu pe acela al rezultatelor contingente datorate jocului intereselor egoiste. 
Pe scurt, societăţile vechi nu se bazau numai pe lege pentru apărarea unei anumite 
ordini (morale sau «de drept») în societate. 


În lumea modernă, însă, lucrurile se schimbă. În primul rînd, ideea de ordine 
(socială şi morală) divină îşi pierde treptat audiența. Unul dintre cele mai importante 
motive pentru abandonarea ecuaţiei simple «dreptate egal ceea ce a hotărit Dumnezeu 
că e drept» a fost faptul că o atare ecuaţie privează însăşi divinitatea de orice merit şi 
idealul dreptăţii de orice valoare: 


„spunînd că lucrurile nu sunt bune în virtutea vreunei reguli de bunătate, ci 
numai datorită voinţei singure a lui Dumnezeu, distrugem, mi se pare, fără .să 
luăm seama, întreaga iubire de Dumnezeu şi toată gloria lui. Căci de ce să-l 
lăudăm pentru ceea ce a înfăptuit, dacă el ar fi tot atit de demn de laudă şi dacă 
ar face cu desavirsire contrariul? În ce ar sta dreptatea și înțelepciunea sa, dacă 
nu-i rămîne decit un fel de putere despotică, dacă voinţa tine loc de rațiune, şi 
dacă, după definiţia tiranilor, ceea ce place celui mai puternic este, chiar prin 
aceasta, drept?“ (Leibniz, [1972], p. 68 — traducere corectată de mine, API) 


Argumentul lui Leibniz explică de ce omul modem nu se mai poate mulţumi cu 
ideea că ceva este bun sau drept pur şi simplu pentru că a fost declarat astfel de către 
divinitate. În spiritul raționalismului ce îl caracterizează, omul modern pretinde să existe 
temeiuri pentru considerarea a ceva drept bun. Mare parte din etica modernă gravitează 
în jurul argumentelor sau justificărilor privind binele. 

În al doilea rînd, odată cu dizolvarea supremaţiei sociale a presupuselor porunci 
divine privitoare la viata publică si la aranjamentele social, se dizolvă şi autoritatea 
elitelor (aristocrația, dinastia etc.) şi trece în prim plan preocuparea pentru evitarea 
abuzurilor puterii asupra individului. Ca principala precauţie împotriva acestor abuzuri, se 
dezvoltă strategia maximizării libertăţii fiecăruia (în limitele compatibile cu libertatea 
maximă a tuturor celorlalți), şi a restrîngerii dreptului de intervenţie a autorităţilor strict la 
cazurile de încălcare a legii. Ca efect, guvernarea şi liderii nu mai apar indreptatiti să 
intervină ori de cîte ori cred ei că fenomenele sociale merg «rău», ci numai atunci cînd s-a 
produs o încălcare a legii. Dreptatea tinde să fie restrinsa la legalitate, pentru ca abuzurile 
puterii (în numele unui presupus «Bine») să nu mai fie posibile. Transformarea legii în 
singura îndreptăţire deplină pentru intervenţia autorităţilor in viata oamenilor are ca efect 
o restringere a posibilităților de abuz, dar şi o reducere a mijloacelor de corectare a 
evoluţiilor care par (cel putin unor grupuri sociale) indezirabile, negative, periculoase. 
Nemterventia, în cazul unor atari evoluţii, se poate justifica prin diversitatea opiniilor 
privitoare la «bine-rău», «periculos-nepericulos», «grav-minor». 


[2. 2/ Odată cu abandonarea concepţiei religioase clasice despre dreptate, 
opiniile despre drept si nedrept, corect şi incorect, moral şi imoral, se diversifică, intrind 
adesea în conflict. Oamenii moderni folosesc, de exemplu, ideea de dreptate în contexte 

“arte variate şi in sensuri multiple (frecvent contradictorii). Pentru unii, dreptatea se 
“zfera strict la problemele respectării normelor în vigoare (legi juridice, regulamente 
zecializate de diverse tipuri şi din diverse domenii, instrucțiuni de conduită sau acțiune, 
=). Tot ce nu este interzis fiind permis, nici un act, fenomen social, rezultat al 
ativitatilor sociale ce nu încalcă o normă în vigoare nu poate fi nedrept; nici o stare de 
-<tur! din societate nu este injustă dacă ea nu contravine direct unor norme sau nu s-a 
= xlus prin încălcarea unor norme. Pe de altă parte, multi oameni cred că, dincolo de 
«zi. norme, regulamente, există și alte criterii de evaluare a dreptăţii în societate. Si, 
-<ontestabil, în viata cotidiană noi aplicăm frecvent termenii drept/nedrept referindu-ne 
= felul cum se distribuie sau sunt alocate bunurile, avantajele sau obligaţiile şi 
. 7 sturile. 
lată citeva exemple de «modele» de dreptate (în alocare) folosite foarte des în 
= ierite situaţii practice (în prezentarea lui George Lakoff): ,, 
e egalitatea în distribuţie («un copil, o prăjitură») 
e egalitatea de şanse («o persoană, un bilet de loterie») 
e distribuirea procedurală («jocul conform regulilor determină ceea ce primeşti») 
e corectitudinea («fairness») bazată pe drepturi («primeşti ceea ce ai dreptul să 
primeşti») 
e corectitudinea («fairness») bazată pe nevoi («cu cît ai mai mare nevoie, cu atît 
primeşti mai mult») 
e distribuția scalară («cu cit munceşti mai mult, cu atît primeşti mai mult») 
e distribuția contractuală («primeşti ceea ce te-ai înţeles să primeşti», conform 
contractului semnat) 
"e distribuția egală a responsabilitatilor («impartim povara egal») 
e distribuția scalară a responsabilitatilor («cu cît ai capacităţi mai mari, cu atît ai 
responsabilităţi mai mari») 
e distribuția egală a puterii («o persoană, un vot»)* (George Lakoff [1996], 
p. 123-124) 


Modelele de dreptate enumerate de Lakoff nu sunt neapărat concurente in toate 
-azurile: unele dintre ele sunt adecvate în anumite situaţii, altele în alte situaţii. Unele 
dintre modele sunt de aşa natură, încît nici nu ne gîndim la aplicarea lor în anumite 
cazuri (de exemplu, nu ne trece prin cap să organizăm relaţiile dintre copii şi părinţi 
conform modelului distribuţiei contractuale!). 

Pe de altă parte, însă, modelele respective nu sunt nici pur şi simplu 
complementare şi, deci, neproblematice; nu ne aflăm în situaţia fericită în care fiecare 
model să se aplice în contextul adecvat, fără a intra niciodată în contradicţie cu altele. În 
multe cazuri, şi, de obicei, în cele mai complexe şi mai interesante, se pot aplica modele 
diferite, neexistînd consens asupra răspunsului la întrebarea «care dintre ele este cel mai 
adecvat?» 


/2.3/ Există şi încercări de a găsi o definiţie generală a dreptății, a corectitudinii 
intr-o comunitate. Aceste încercări vizează aproape totdeauna găsirea unei formule de 
distribuire sau alocare corectă între oameni a ceea ce există — plusuri sau minusuri, 

bine sau rau — in societate. O veche convingere, in acest sens, este ca dreptatea pretinde 
ca fiecare să primească ceea ce i se cuvine: este vorba de principiul «fiecăruia ceea cei 
se cuvine» sau «to everyone his due». Într-o formulare modernă, acest principiu afirmă 
că problema dreptăţii se referă la felul „cum alocă instituțiile bunurile insuficiente şi 
poverile ce trebuie purtate“ (Jon Elster). În oricare dintre aceste variante, însă 
dreptatea desemnează alocarea sau distribuirea corectă a bunurilor dar şi a costurilor 
existente, sau, mai general spus, a drepturilor $i a obligaţiilor existente. 


De ce recurg concepţiile modeme despre dreptate la definiţii axate pe 
distribuire? Răspunsul este foarte simplu. La originea problemei dreptăţii, stă faptul că 
oamenii trăiesc impreună, Şi nu izolați. Interacțiunile, relaţiile dintre persoane și 
grupuri, în acelaşi mediu ambiant, nevoile şi interesele în mare parte identice, folosirea 
aceloraşi bunuri, confruntarea cu acelaşi probleme şi interdependentele dintre ei 
determină faptul că oamenii ajung în mod necesar la probleme de alocare. Conform ideii 
filozofului scoțian David Hume, problema dreptății sociale se naşte din două surse: 
egoismul oamenilor şi penuria de resurse (insuficienţa resurselor). 


“Putem trage cu uşurinţă concluzia că, dacă oamenilor li s-ar oferi toate 
lucrurile în abudenta, ori dacă fiecare dintre ei ar avea aceeaşi afecţiune şi grijă 
atentă pentru fiecare altul, cum are pentru sine însuşi; atunci dreptatea şi 
nedreptatea ar fi la fel de necunoscute omenirii. [...] dreptatea isi găseşte 
originea doar in egoismul şi în generozitatea limitată a oamenilor, precum şi 
în cantitatea insuficientă de bunuri pe care natura le-a făcut pentru nevoile 
acestora” (Hume, [1992], p. 495). 


Existența în comun ridică deci inevitabil problema distribuirii. Dar ce anume 
trebuie să facă obiectul distribuirii în societate, pentru ca aceasta să fie dreaptă? În 
introducerea sa la o antologie recentă, Peter Vallentyne enumeră următoarele elemente 
propuse de diferiți filosofi drept principal obiect al distribuirii juste: 


e bunăstarea (wellbeing), concretizată în calitatea vieţii individului, sau, in 
termenii folosiți mai demult, fericirea, satisfacția sa în viaţa pe care o duce în 
comunitate 

e capabilitățile necesare pentru ca omul să poată trăi $i acţiona ca cetăţean liber și 
egal cu alţii (Elizabeth Anderson) 

e bunurile prime necesare vieţii unui om (libertate, oportunităţi sau şanse de a 
accede la poziţii, roluri etc., bogăţie, venituri - în concepția lui John Rawls) 

e resursele externe (nu şi cele personale, fizice sau intelectuale), necesare in 
competiţia socială (Ronald Dworkin) 

e capabilitățile personale necesare pentru ca omul să poată funcționa normal 
(Amartyia Sen). (cf. Vallentyne, [2003], Introducere). 


De cele mai multe ori, este vorba în primul rînd despre distribuirea resurselor. Se 
spune, de exemplu, că principalele resurse de interes pentru oameni sunt de trei feluri: 
putere, status şi bani (apud Brian Barry [1989], p. 146). Pentru alocarea acestora, se nasc 

diferite reguli si instituţii, între care cele mai importante sunt: 


e regulile care alocă membrilor societății drepturile şi privilegiile legale 

e regulile ce stabilesc accesul la decizia politică 

e regulile privind puterea privată de decizie (din corporaţii, firme, organizaţii 
private) 

e instituţiile (educaționale, profesionale etc. ) care stabilesc accesul la poziţii 
(academice etc.), profesiuni $i ocupaţii 

e instituțiile care stabilesc distribuţia veniturilor și a bogăției în societate (Brian 
Barry, [1989], p. 146) 


Din lista de mai sus lipseşte însă o componentă esențială. Cînd se pune 
problema dreptății sociale, nu intră în joc numai distribuirea resurselor, a beneficiilor, ci 
Şi distribuirea obligaţiilor, a costurilor ce trebuic plătite. Se pune problema distribuirii 
atît a libertăţilor cit şi a răspunderilor, atît a avantajelor, cît şi a dezavantajelor existente, 
a drepturilor şi a datoriilor care trebuie îndeplinite. Dilemele dreptăţii sociale nu sunt 
legate doar de probleme de tipul «cine ce cîştigă?» (din jocul social), ci şi de întrebări 
(deseori mai grave): «cine ce sacrificii face?» Cine va face sacrificiile necesare pentru 
ieşirea dintr-o criză economică? Se va recurge la diminuarea profiturilor angajatorilor 
sau la diminuarea salariilor angajaților? Cine va face sacrificiile necesare pentru plata 
unor datorii externe apăsătoare? Băncile și marii întreprinzători sau salariaţii şi 
pensionarii? Cine va face sacrificiile necesare pe front? Cei care au decis declanşarea 
războiului (guvernanţii si elitele politice) sau cetăţenii obişnuiţi, care n-au avut nici un 
cuvînt de spus în declanşarea lui? În cazul oricărei distribuiri, formula raţională evidentă 
şi incontestabilă este fiecăruia ce i se cuvine (care se aplică și beneficiilor, dar şi 
costurilor). Această formulă pare inatacabilă, ea este aproape o tautologie sau un adevăr 
logic (necesar). Dar cum trebuie interpretată ea? 


/2. 4/ Indiferent la care dintre variantele acestei formule recurgem, prin ea 
însăşi formula nu rezolvă dilemele dreptății deoarece (aşa cum arăta şi enumerarea lui 
Lakoff) ea poate avea nenumărate variante sau modele de interpretare. «Fiecăruia ce i se 
cuvine» nu spune decit că nimeni nu trebuie privat de ceea ce i se cuvine (ceea ce e de 
la sine înţeles), dar nu răspunde deloc la întrebarea: «ce anume i se cuvine fiecăruia?» 
Oameni ce subscriu în mod egal la principiul sau formula de mai sus, pot avea totuși 
păreri diametral opuse în privinţa distribuirii avantajelor şi a poverilor din societate, 
deoarece răspund diferit (răspund în moduri opuse) la această întrebare. Unii pot 
pretinde că grupurilor dezavantajate (şomeri, săraci etc.) nu li se cuvine nici un fel de 
ajutor public, deoarece ei sunt Joseri sau perdanti, mediocritati sau ratati etc. Alții, 
dimpotrivă, pot susține că acestor grupuri li se cuvine sprijin public, deoarece și ele 
participă la cooperarea socială de ansamblu, şi ele au contribuţiile lor pozitive etc. Nici 
susținătorii primei păreri şi nici cei ai celei de-a doua nu vor recunoaște că ar abandona 
principiul «fiecăruia ce i se cuvine»; numai că ei interpretează diferit ideea de «ce li se 
cuvine» grupurilor dezavantajate. 


Istoria este plină de exemple privind disputele sociale referitoare la «ce anume 
se cuvine» cuiva. Naţionaliștii pretind că alogenilor sau imigranţilor nu li se cuvin 

drepturile politice $i sociale pe care Je au autohtonii. Gerontocraţii pretind că tineriloi 
li se cuvin roluri si funcții de conducere. Mai recent, extremismul de dreapta a vehici 
ideea că batrinilor nu li se cuvin asemenea roluri, şi chiar că aceştia trebuie înlăturați 

viata publică (şi Emil Cioran, în tinereţea sa extremistă, a propagat asemenea id 
Multă vreme s-a pretins că femeile nu trebuie să posede drepturile politice şi rolurile 
conducere pe care le au bărbaţii, samd. 


Disputele de acest tip nu reflectă numai competiția de interese dintre oame 
numai conflictele dintre grupuri sau preferinţele opuse existente în comunitate; « 
surprind şi o eternă controversă privind ce este drept şi ce nedrept în viaţa socia 
privind felul în care ar trebui organizată societatea omenească, privind ce inseami 
expresia «aranjamente sociale corecte». Alocarea drepturilor şi a obligaţiilor înt 
grupuri, repartizarea beneficiilor şi a costurilor, rezervarea rolurilor (pentru anumi 
grupuri sau persoane) sunt preocupări indisolubil legate de etică, adică de problematic 
ce se naşte în jurul întrebării «cum este bine să trăiască oamenii?». 


Există foarte multe aspecte şi domenii în care se pun probleme de etică a viet 
comunitare şi de dreptate socială. În sfera politică, se pot pune întrebări ca: est 
corect/drept ca în societate unii să conducă iar alţii să fie excluşi de la conducere? esti 
corect ca unele persoane să fie tratate ca cetăţeni, atunci cînd e vorba de datoriile lo 
faţă de societate, şi ca 'străini', cînd este vorba de drepturi ? (războiul american de 
independenţă s-a purtat sub deviza «no taxation without representation», adică «să n. 
existe impozitare decit unde există şi reprezentare» în parlament — americanii refuzau să 


mai fie tratați drept supuşi englezi cînd era vorba de obligaţii, şi drept străini cînd era 
vorba de drepturi) etc. 


Problema dreptăţii sociale este o problemă deosebit de complexă, deoarece 
termenul 'drept' este folosit de omul modern în foarte multe sensuri diferite. Totuşi, cea 
mai importantă acceptie a termenului vizează 


felul cum sunt localizate (sau ‘distribuite') în societate avantajele si 
dezavantajele (economice, sociale, politice), drepturile şi datoriile, valorile şi 
poverile (sau beneficiile şi costurile). 


/2. 5I Dreptatea distributiva 


/2. 5. 1/ Una dintre cele mai acute probleme este problema 'dreptatii sociale’ 
înţelese ca distribuire corectă a resurselor sau valorilor din societate. 
Pentru a înțelege diferențele de vederi care apar aici, sunt utile anumite exemple 
imaginate de Derek Parfit, în Harris [2001]. 


Considerind 
e că epalitarienii cred că inegalitatea (de venituri, resurse, etc.) este ceva rau în 
sine, şi 


e căutilitariştii cred că este bine în sine ca oamenii să fie mai avuti, 
atunci cînd avem de ales între următoarele trei alternative 


l. 
2. 
3. 


apar variantele: 


Acest exemplu 


e oameni 


toţi au cîte 150 
jumătate au cîte 199 si jumătate au cîte 200 
jumătate au cite 101 şi jumătate au cite 200 


e adepții egalitarismului pur vor prefera varianta | 

e adepții utilitarismului pur vor prefera varianta 2 (pentru ei 
varianta | e cea mai rea) 

e adepții ambelor principii vor considera că varianta | este mai rea 
ca varianta 2, deoarece e mult mai rea (din punctul de vedere al 
utilității) şi numai putin mai bună (din punctul de vedere al 
egalităţii), analog, varianta 1 va fi mai bună ca varianta 3, 
deoarece ar fi mult mai bună (din punctul de vedere al egalitatii) 
şi numai puțin mai rea (din punctul de vedere al utilității). 


arată ca: 


i pot vedea foarte diferit problemele dreptăţii, după cum sunt egalitarieni, 


utilitarişti sau adepții ambelor principii; 


Exemplu: liberalii, nefiind preocupaţi de egalitate, vor spune că este mai 
important ca profitul patronilor să crească cu 500% decît ca veniturile 
săracilor să crească (prin redistribuire bazată pe impozitare) cu 5%; 
dimpotrivă, social-democratil, fiind preocupaţi de egalitate, vor spune că 
este preferabilă situația inversă, chiar dacă avutia totală a societăţii ar fi 
mai mică (din punct de vedere strict utilitar, lucrurile ar sta mai rău) 


e cucit avem nevoie să luăm în considerare mai multe principii, cu atît alegerea se 
complică şi nu mai este disponibil nici un răspuns simplu 


Exemplu (Derek Parfit): avînd variantele 

1) fiecare are 150 

4) jumătate au N, jumătate au 200 

se pune întrebarea pentru ce valori ale lui N varianta 1) este 
mai rea ca varianta 4)? Pentru valori între 120 şi 150 ale lui N, 
este greu de dat un răspuns (din partea adepților ambelor principii) 


Este un rezultat cunoscut în teoria deciziei raţionale (Arrow) că pe măsură ce 


creşte numărul 


de criterii pe care le luăm în considerare, devine tot mai dificil să găsim 


un unic răspuns corect. Or, în viaţa socială reală, trebuie totdeauna luate în considerare 
o multitudine de criterii: situaţia celor mai săraci, situaţia celor cu venituri medii, 
situaţia celor cu venituri foarte mari, situația celor handicapati, situaţia economiei, ce 


necesită investi 


tii, situația cheltuielilor prioritare etc. 


Poziţiile menţionate mai sus nu sunt singurele posibile. Printre alte concepții 


adoptate azi tre 


buie menţionate: 


e prioritarismul (denumirea aparţine lui Derek Parfit), care susţine că spiritul de 
dreptate ne cere să redistribuim resursele conform prioritatilor existente (iar cu 
privire la priorităţi, se evocă cel mai des prioritatea de a îmbunătăți situația celor 

mai săraci sau celor mai dezavantajati, de unde si preocuparea pentru un veni 
minim garantat); 

legalismul, care susţine că singura cerinţă a dreptății este aceea ca distribuirea 
resurselor să corespundă cerinţelor legii, să nu se datoreze nici unei ilegalităţi 
să nu presupună o încălcare a 'regulilor jocului. 

cinismul;, de multe ori legalismul este cuplat cu un cinism inspirat din 
darwinismul social (lupta pentru existență, dominaţia celui puternic asupra celui 
slab etc. sunt prezentate ca 'normale' în întrega lume vie) sau de constatarea 
‘inevitabilitatii’ inegalitatilor, a 'incorectitudinii' etc (vezi Friedman, [1998] 
Liber să alegi, p. 110-111); nu se indică însă de ce aceste concluzii cinice sum 
mobilizate doar contra dreptăţii şi egalităţii sociale, nu şi asupra egalității 
politice sau juridice (în aceste domenii de ce nu ne resemnăm cu inegalitatea și 
incorectitudinea?) 

subiectivismul: multi autori pretind că nu se poate vorbi cu sens despre dreptate. 
deoarece stabilirea nedreptatilor presupune stabilirea existenţa unor nevo) 
nesatisfăcute, iar aceasta nu se poate face datorită subiectivitatii nevoilor şi a 
gradului lor de satisfacere (liberalii insistă de regulă asupra acestei idei) 
obiectivismul: prin contrast cu subiectiviştii, adepții obiectivismului cred că se 
pot determina nedreptatile pe baza nevoilor obiective nesatisfăcute, care sunt 
aceleaşi la toți oamenii: 


„Toţi oamenii au aceleași nevoi de bază - hrană, căldură, prietenie. 
protecție fata de pericole, activitate cu sens - ca să nu numim decit 
cîteva. Toţi suferim la durere şi toți suntem vulnerabili la boli“ (James 
Rachels, apud Kuhse [2001], p. 20-21) 


/2. 5. 2/ Numeroşi autori moderni resping însăşi ideea de dreptate socială (ca 


fundament al moralității aranjamentelor sociale), denuntind-o, pe diverse temeiuri, fie 
ca indezirabilă, fie ca imposibil de pus de practică. 


Printre autorii care resping idealul dreptăţii sociale pe temeiuri principiale. 
trebuie amintiţi: 


/i/ liberalii francezi din secolul XIX, şi între aceştia în primul rind Bastiat, care 
susține că statul, redistribuind (transferînd) beneficiile de la cei ce la obțin către cei 
nevoiaşi, nu face altceva decît să realizeze un jaf organizat, legal — „Statul este marea 
entitate fictivă prin care fiecare încearcă să trăiască pe socoteala celorlalți“ (Bastiat. 
[1994], p. 128); conform lui Bastiat, «dreptatea distributivă» este de fapt o forma de 


nedreptate 


/ii/ liberalii englezi ai sec. XIX, şi în primul rînd Herbert Spencer, care pretinde că 
este normal (ba chiar moral) să existe oameni care trăiesc în mizerie, deoarece în 

societate există multă ticăloşie şi tocmai aceasta crează mizeria. Existenţa unor 
situații critice (sărăcie, şomaj, penurie etc.) este normală (susţine Spencer), 
datorîndu-se unor defecte, lipsuri, erori, eşecuri, sau chiar infracțiuni de care chiar cei 
în cauză sunt responsabili: „Nu e vădit că trebuie să existe în mijlocul nostru o mare 
proporție de mizerie care e rezultatul normal al ticăloşiei, şi că mizeria nu se poate 
disocia de ticăloşie?* (Spencer, [1996], p. 35 - traducere corectată de mine, API). 
Statul nu poate avea sarcina de a-i face pe toți oamenii fericiți deoarece multi nici nu 
merită sa fie astfel. Orice încercare de a creea «dreptatea socială» 
s-ar concretiza, pretinde Spencer, in alte nedreptati. Resursele necesare «protejării» 
unor persoane ar fi sustrase altor persoane (sub formă de impozite, taxe etc.) care au, 
eventual, tot atîta nevoie de ele (sau chiar mai multă nevoie) şi care, adesea, le merită 
mai mult (datorită eforturilor pe care le fac, sacrificiilor personale, conduitei lor 
corecte etc): 


„cei care sunt forţaţi să facă atît de mult pentru cei lipsiţi, au adesea ei înşişi o 
nevoie tot atît de mare, dacă nu şi mai mare, să fie ei înşişi ajutaţi. Săracii 
merituoşi se află printre cei care sunt puşi la contribuţie pentru a întreține pe 
socoteala lor pe săracii ticăloşi /.../ protecţia săracilor vicioşi implica o 
agresiune asupra săracilor virtuoşi /.../ nu-i oare crud să măreşti suferințele 
celor mai buni pentru a micşora suferințele celor mai răi dintre oameni?“ 
(Spencer, [1996], p. 90 - traducere revizuită de mine, API). 


Herbert Spencer lasă să se înţeleagă că aspiraţiile la dreptate socială nu sunt de 
fapt decit manifestările unei atitudini morale perverse, care pedepseşte pe cei buni 
(impozitindu-i) pentru a-i răsplăti pe cei răi (cu ajutoare materiale). Fără a pune nici o 
clipă în discuţie propria sa premisă (şi anume, aceea că toţi cei nevoiaşi sunt incapabili 
şi, mai ales, răi, pe cînd toţi cei avuti sunt buni), ginditorul englez — poate cel mai 
cunoscut reprezentant al darwinismului social, concepţie ce exalta «lupta pentru 
existență» şi succesul «celor superiori» în societate —  ridiculizează preocuparea 
morală pentru grupurile dezavantajate (pe care o prezintă ca «grijă pentru netrebnic», 
pentru leneşi, incapabili şi infractori): 


„Oameni cu atîta iubire pentru aproape, încît nu pot lăsa ca lupta pentru 
existență să aducă asupra celor netrebnici suferințele ce răsplătesc pe drept 
incapacitatea şi reaua lor purtare, au atît de puţină iubire pentru aproapele lor, 
încît ei pot, cu dinadinsul înăspri lupta pentru existență a celor harnici, şi le 
impun, lor şi copiiilor lor, rele artificiale pe lîngă neajunsurile fireşti pe care ei 
şi altfel trebuie să le îndure“ (Spencer, [1996], p. 91 - traducere uşor 
modificată). 


Este desigur adevărat că, în numeroase cazuri, guvernarea constringe şi 
impozitează abuziv, ceea ce revine practic, într-adevăr, la un fel de sanctionare 
(pedepsire) neîntemeiată a unor nevinovaţi (a celor activi, harnici, inovativi etc.). Pe de 
altă parte, a pretinde că toţi cei care sunt supuşi impozitării ar fi «buni» (harnici, 
capabili, activi), în timp ce toţi cei care beneficiază de ajutor social sunt «netrebnici» 


68 


este, evident, o aberaţie contrazisă direct de fapte şi de datele statistice. Este 
incontestabil că multi oameni devin bogaţi datorită propriilor merite şi eforturi; dar la 
fel de incontestabil este şi că multi dintre cei afluenţi (bogaţi) nu au nici un merit în 
dobîndirea propriei bogății (care e moştenită sau obținută prin noroc sau chiar prin 
fraudă). În acelaşi timp, deşi unii oameni sărăcesc datorită propriilor greşeli sau vicii, 
multi dintre cei dezavantajati nu au nici o vină pentru situaţia proastă în care au ajuns. 


Constatind aceste realităţi, nu suntem citusi de putin obligați să susţinem un 
sistem centralizat de distribuire a bogăției după merite (căci, aşa cum au argumentat 
gînditorul austriac F. A. Hayek şi alti autori, un atare sistem este imposibil de realizat 
într-o societate liberă); nici nu suntem obligaţi să postulăm principiul că «nimeni nu 
trebuie să posede ceva dacă nu merită să posede acel lucru» (principiu susținut de 
adepţii radicali ai criteriului «meritul — unica indreptatire la posesie»). Dar suntem 
obligați să respingem interpretările grotesc de simpliste conform cărora toţi 
învingătorii îşi merită succesele (economice, financiare sau de alt tip), în timp ce toţi 
perdantii (the losers) îşi merită infringerea sau soarta. Indiferent că ne place sau nu, 
indiferent dacă avem sau nu de gînd să facem ceva pentru a schimba distribuţia 
succeselor şi esecurilor, cert este că lucrurile nu stau asa (cum pretind aceste 
interpretări ultrasimpliste). 


/in/ filosofii «imoralişti»», de exemplu Nietzsche. Ca şi Spencer, Nietzsche prezenta 
suferințele anumitor grupuri de oameni drept perfect normale, în deplin acord cu 
«legile firii». Nedreptatea, oprimarea, abuzul, exploatarea, impunerea şi chiar rănirea 
altuia apar, în ochii lui Nietzsche, drept fenomene absolut naturale, decurgind din 
însăși esenţa existenţei. Căci, insistă ginditorul german, „viaţa însăşi este în esență 
sustragere, ranire, biruință asupra celui străin şi asupra celui slab, oprimare, duritate, 
impunerea cu forţa a formelor proprii, asimilare sau, cel putin şi în cel mai blind caz, 
exploatare“ (Nietzsche, [1991], p. 197). Nici Nietzsche nu își pune întrebarea dacă 
această «esenţă a vieții» ar trebui lăsată neatinsă de normele morale, de omul civilizat; 
şi el pare convins că ceea ce este natural trebuie să fie recunoscut şi drept moral 
(convingere naturalistă), granița dintre cele două domenii fiind astfel complet ignorată 
în chestiuni de ordin social şi moral. | 

Este interesant de remarcat că «naturalistii de tipul lui Spencer sau Nietzsche 
sunt inconsecventi: ei aplică naturalismul în unele cazuri, nu si în altele — de exemplu, 
de regula, ei nu merg pina la a spune că furtul, crima sau violul sunt legitime, deoarece 
sunt «naturale»; cu toate că raţionamentul lor tipic s-ar putea aplica şi aici. Aceasta 
indică natura ideologică a acestui raționament: ca în orice ideologie, argumentele sunt 
folosite arbitrar, conform intereselor social-politice (de a ataca anumiţi adversari sau 
anumite idei politice şi morale). 


/iv/ gânditori libertarieni contemporani, cum este Kenneth Minogue, care susţin că ideea 
de justiţie socială ignoră conditionalitatea beneficiilor (beneficiile se obțin condiţionat, 
prin tranzacţii, prin reciprocitate etc.) şi postulează nevoia ca temei universal pentru 

weesul la beneficii (însă nevoia este temei doar pentru cersetori: „Modelul de a 
nterpreta pe cineva în termenii nevoilor sale este cerşetorul, sau, în cel mai bun caz, 
zlientul“ — Minogue, [1998], în Boucher, Kelly, eds. [1998], p. 258). 


v/ şi mari filosofi sociali de orientare liberală radicală, ca Hayek sau Nozick, care, 
plecînd de la convingeri legaliste şi de la privilegierea anumitor drepturi negative, 
contestă că problema redistribuirii şi a alocării resurselor existente la nivel social este o 
problemă autentică în lumea modernă. 


/2. 5. 3/ Dreptatea socială ca dreptate procedurală 


„nu poate exista nici o dreptate distributivă 
acolo unde nimeni nu face distribuiri “ 
F. A. Hayek 


/2. 5. 3. 1/ F. A. Hayek contestă atît posibilitatea unei distribuiri 'drepte' a 
beneficiilor activității economice, cit şi nevoia unei asemenea distribuiri, între diverse 
grupuri de oameni cu venituri diferite (‘bogati' - 'săraci'). El sugerează că într-o societate 
cum este cea modernă, bazată pe piață şi pe o ordine 'spontană' (imposibil de dirijat de 
la un centru de decizie), însăşi ideea de dreptate isi pierde sensul. Hayek crede că se 
poate vorbi cu sens de dreptate socială numai în comunităţi primitive în care există un 
singur scop comun (obținerea hranei necesare), şi o distribuţie deliberată a rezultatelor 
obţinute pe baza meritului fiecăruia în obținerea lor. Societatea modernă este însă altfel 
organizată. Oamenii cooperează şi aici, dar nu există nici un singur scop comun, nici o 
unică ierarhie de scopuri sau nevoi; meritul fiecăruia (în realizarea prosperității comune) 
este practic imposibil de evaluat exact, datorită complexităţii activităţilor şi 
contribuţiilor, dificultății compararit lor, intervenţiei factorului şansă etc. Ca atare, 
oamenii moderni nu se mai Organizează pe baza unor reguli axate pe merite, 
recompense proporţionale cu meritele, scopuri comune şi contribuţii aduse la realizarea 
lor. Ei se organizează pe baze individualiste, fiecare urmărindu-şi propriile scopuri şi 
recompense în cadrul unei competiţii (economice, pe piaţa liberă, sau sociale) în care 


nimeni nu are autoritatea supremă de a decide cif şi ce merită o anumită persoană sau ce 
nevoi sunt mai presante şi ar trebui satisfăcute prioritar. În acest context, este drept orice 
rezultat final (orice distribuţie a veniturilor, recompenselor, privilegiilor, resurselor) 
care a fost obţinut pe baza respectării “regulilor jocului” (legi, norme sociale explicit şi 
unanim recunoscute, cum ar fi cele privitoare la respectarea contractelor etc.). Orice altă 
idee de dreptate este superfluă şi nelegitimă, crede Hayek, iar încercarea de a o aplica ar 
conduce la totalitarism (de vreme ce o autoritate centrală ar fi însărcinată să decide ce şi 
cît merită fiecare, ce nevoi există şi sunt prioritare, cum aceste evaluări nu se pot face 
obiectiv, ele ar fi in cele din urmă dictate arbitrar de această autoritate). 


„Noţiunea de 'dreptate socială! este folosită în general azi ca sinonim pentru ceea 
ce se numea înainte 'dreptate distributivă'. Acest din urmă termen sugerează 
poate mai bine ce se înțelege prin aceasta, şi totodată arată de ce el nu poate fi 

aplicat rezultatelor unei economii de piață: nu poate exista nici o dreptate 
distributivă acolo unde nimeni nu face distribuiri. Dreptatea are sens numai ca 
regulă pentru comportamentul uman, şi nici un fel de reguli imaginabile pentru 
conduita persoanelor care îşi furnizează reciproc bunuri şi servicii într-o 
economie de piaţă nu ar produce o distribuţie care să poată fi descrisă cu sens ca 
fiind dreaptă sau nedreaptă. Persoanele pot să se comporte cit se poate de drept, 
dar, cum efectele, pentru persoane separate, nu pot fi nici fixate intenţionat nici 
prevăzute de ceilalţi, starea de lucruri ce rezultă nu poate fi numită nici dreaptă 
nici nedreaptă. 

Completa lipsă de conţinut a expresiei 'dreptate socială' se manifestă 
prin faptul că nu există nici un consens asupra a ce ar cere dreptatea socială în 
situații particulare; prin faptul că nu există nici un mijloc de verificare cunoscut 
care să decidă cine are dreptate atunci cînd părerile sunt diferite; în fine, prin 
faptul că nici o schemă preconcepută de distribuţie nu poate fi concepută efectiv 
într-o societate ai cărei membri sunt liberi, în sensul că li se permite să-și 
folosească propria cunoaștere pentru propriile lor scopuri. Într-adevăr, 
responsabilitatea morală individuală a cuiva pentru acţiunile sale este 
incompatibilă cu realizarea vreunui asemenea model general de distribuţie. 

O cît de mică cercetare arată că, desi multi oameni sunt nemulţumiţi de 
modelul de distribuţie existent, nici unul dintre ei nu are de fapt vreo idee clară 
cu privire la modelul pe care l-ar considera drept. Tot ceea ce putem găsi sunt 
evaluări individuale ale unor cazuri particulare ca fiind nedrepte. Nimeni nu a 
găsit încă nici măcar o singură regulă generală din care s-ar putea deduce ce 
este 'drept din punct de vedere social' în toate cazurile particulare care s-ar 
subsuma ei — cu excepţia regulii 'la muncă egală, plată egala’. Libera competiţie, 
împiedicînd să se acorde atîta atenţie meritelor 
sau nevoilor sau altor asemenea lucruri pe care se bazează dreptatea socială, 
tinde să impună regula plăţii egale“. (F. A. Hayek Dreptatea socială ca 
atavism, în Hayek, [2001], p. 42-43). 


/2. 5. 3. 2/ Hayek susţine că singurul tip de dreptate socială necesar şi posibil în 
lumea modernă este cel bazat pe existenţa unor reguli abstracte, 'formale', aplicabile 
oricărei „persoane aflate într-o anumită situaţie siu unor | persoane sau grupuri cu nevoi 
specific ce. Exemplul cel mai familiar de «reguli formale» sunt legile care apără 
proprietatea, securitatea persoanei, drepturile ei «negative» (dreptul la liberă exprimare, 
la asociere, etc.); aceste reguli nu vizează atingerea unui anumit model de societate 
presupus a satisface toate interesele legitime ale oamenilor, şi nici realizarea unei stări 
de lucruri finale în care toţi cetăţenii sunt fericiţi (se bucură de bunăstare, sunt realizaţi 
etc.). Ele vizează numai prohibirea anumitor conduite care lezează drepturile negative 
ale individului. Pe scurt, este vorba de reguli cu caracter «procedural», adică de 
restricţii puse anumitor acțiuni (ce lezează drepturile altora), nu de reguli care ar tinti la 
împlinirea scopurilor şi aspirațiilor tuturor oamenilor. Dreptatea ce rezultă din simpla 
respectare a unor restricţii cu privire la procedurile folosibile este o dreptate 
procedurală. 


Viziunea lui Hayek asupra regulilor pe care societatea este indreptatita să le 

pună membrilor săi se bazează pe premisa că aceasta nu este chemată să realizeze 
=nele final al acestora (pe care, de altfel, nici «societatea», nici «statul» nu îl cunosc 
:>mplet si nu îl pot defini) sau să-i facă fericiţi pe toți oamenii. Rolul societăţii şi al 
<atulut este numai acela de a crea cadrul în care fiecare persoană îşi poate căuta 

ngură, în libertate, propriul bine şi propria fericire. Dacă s-ar accepta (aşa cum s-a şi 
-timplat în statele comuniste şi în cele fasciste) că Binele oamenilor este fixat (oficial, 
nstituţional, public) şi fiecare individ trebuie să se inregimenteze pentru realizarea lui, 
atunci singurul rezultat va fi că guvernarea va alege ea, în locul oamenilor, scopurile de 
realizat şi le va impune acestora aceste scopuri odată cu anumite valori, idealuri şi 
conduite. Persoanele vor fi totdeauna subordonate statului şi vor trebui să aştepte 
directivele sale; planurile lor individuale de viată nu vor mai avea autonomie si 
stabilitate, deoarece îndeplinirea lor va permanent amendată sau anulată de planurile 
guvernamentale. 


„Statul ar trebui să se autolimiteze la stabilirea de reguli care să se aplice unor 
tipuri generale de situații şi să îngăduie indivizilor libertatea, în toate momentele 
şi locurile, deoarece numai indivizii implicați într-o situație particulară pot să o 
cunoască pe deplin şi să-şi adateze acțiunile la împrejurările concrete. Pentru a 
folosi în mod eficient în alcătuirea de planuri cunoaşterea de care dispun, 
indivizii trebuie să fie în măsură să prevadă acţiunile statale ce ar putea afecta 
aceste planuri. Dacă acţiunile statului urmează însă să fie previzibile, ele trebuie 
să fie îndrumate de reguli fixate independent de circumstanţele concrete, care 
nu pot fi prevăzute, nici luate în consideraţie anticipat, iar efectele particulare 
ale unor asemenea prevederi legale vor fi imprevizibile. Dacă, pe de altă parte, 
statul ar urma să dirijeze acţiunile individului, în aşa fel încît să realizeze 
scopuri particulare, cursul acţiunii lui urmează să fie decis tinind cont de toate 
imperativele momentului şi va fi, prin urmare, imprevizibil. De aici decurge 
constatarea familiară că, pe măsură ce statul «planifică» mai mult, cu atît mai 
dificilă devine planificarea pe care şi-o face individul” (Hayek, [1993], p.92) 


Libertatea individuală ar fi abolită, deoarece fiecare ar fi obligat să acţioneze în 

sensul şi modalitățile (pre)determinate de către guvernare (de autorități), sub lozinca 
pseudo-morală că numai în acest fel se poate realiza Binele. Mai mult, dat fiind faptul 


că scopurile oamenilor sunt diverse şi, adesea, contradictorii, scopurile fixate de stat (de 
opurile fixate de. 
guvernare) vor favori za neapărat pe unii, în timp ce îi vor defavoriza pe alții. Un 

trebui să fie. În mod inevitabil, ` Binele definit oficial va fi numai t binele unora, nu şi 
binele tuturor. E Y pan: C. 


Dar cea mai gravă denaturare a tesutului moral al societății vine nu din 
partialitatea acțiunii statului orientat spre un unic Bine canonic, colectiv, ci din 
tendințele absolutiste pe care le generează această acțiune. Absolutizarea unei anumite 
idei de Bine social, transformarea ei în prioritate necondiționată, supremă, a națiunii, 
creează condițiile abolirii tuturor restricțiilor morale. Raționamentul ascuns în spatele 
oricărei fixări oficiale a unui Bine public ultim, neamendabil, este următorul: de vreme 
ce telul final este Binele suprem, orice mijloace merită să fie folosite pentru atingerea 

unui tel atît de important. Dacă scopul are o importanţă absolută, atunci absolut orice 
mijloace devin recomandabile pentru atingerea lui. Chiar distincția dintre bine şi rău se 
şterge, căci orice rău poate fi acceptat în măsura în care conduce la Binele suprem vizat. 
Morala individuală, cu distinctiile ei tradiționale, cade în uitare, lăsînd locul unei morale 
utilitariste, de tip colectivist, care face din presupusul Bine public final prioritatea 
absolută. 


„regulile eticii individuale, oricît de imprecise ar putea fi sub multe aspecte, sunt 
generale şi absolute, ele prescriu sau interzic un tip general de acțiune, 
independent de faptul că, în cazul concret dat, țelul ultim este bun sau rău. A 
înşela sau a fura, a tortura sau a trăda încrederea este socotit un act rău, indiferent 
dacă, în cazul particular avut în vedere, asemenea acţiune provoacă sau nu daune. 
[... ] Deşi uneori se poate să fim forțați să alegem între diferite rele, ele rămîn 
rele. Principiul că scopul scuză mijloacele este, în etica individualistă, privit ca o 
negare a oricărei morale. În etica colectivistă, el devine, în mod necesar, regula 
supremă; nu există, literalmente, nicio faptă pe care un colectivist consecvent să 
nu fie gata a o săvirşi, dacă slujeşte «binele întregii societăţi», deoarece «binele 
întregului» este pentru el unicul criteriu a. ceea ce se cuvine făcut.“ (Hayek, 
[1993], p. 167). 


Postularea unui Bine absolut, suprem, unicizarea şi sacralizarea acestuia, refuzul 
de a recunoaşte existenţa unor reguli stricte de conduită care interzic anumite acte, 
indiferent ce țeluri «nobile» au sau revendică ele, incapacitatea de a vedea că există 
totdeauna mai multe perspective de abordare morală a lucrurilor şi mai multe valori 
(eventual, chiar valori incompatibile) ce trebuie luate serios în considerare constituie atît 
simptomele extremismului politic şi fanatismului, cît şi cauzele terorii politice şi ale 
genocidului. Totdeauna, aceste catastrofe sociale și naţionale încep sub forma aparent 
benignă a postulării unui grandios Bine suprem a cărui atingere pare să justifice orice 
sacrificii (orice pret ce ar trebui plătit); scopul scuză mijloacele este lozinca sub care 
«Binele» anunţat ca scop legitimează cele mai abominabile acţiuni şi conduite 
(«mijloace») avînd ca efect însuși opusul «Bineluiy» anunţat. Dar, de aici nu trebuie să se 
tragă concluzia că numai Statele dictatoriale sau organizaţiile fanatice practică 
sacralizarea unui «Bine» şi abolirea (în numele lui) a oricăror norme morale («scopul 
scuză mijloacele»). In general, orice stat practică, într-o măsură mai mică sau mai mare, 
politici bazate pe rațiunea de stat (raison d’Etat) şi pe interese nationale (supreme); în 
multe cazuri, în numele acestora sunt abolite diverse normele morale, fie în politica 
interna, fie în cea externa. 


Dimpotrivă, dacă regulile impuse în societate sunt pur procedurale («formale»), 
aşa cum propune Hayek, fiecare persoană este liberă să-şi definească şi să-şi caute 
propriul său Bine, într-un cadru global creat de aceste reguli care nu fac altceva decit să 
împiedice lezarea unuia de către alții. De aceea, crede Hayek, sarcina statului nu este să 
prevadă şi să construiască anumite stări sociale finale (în care Binele e realizat, oamenii 
obțin ceea ce doresc etc.), ci numai să fixeze şi să apere regulile care protejează fiecare 
persoană de abuzurile altora. 

..Oriunde statul poate să prevadă exact efectul avut de alternativele directe ale 
acțiunii sale asupra anumitor oameni, tot statul este acela care optează pentru 
un tel sau altul. Dacă vrem să creăm noi posibilităţi, deschise tuturora, să 
oferim şanse pe care oamenii să le poată folosi cum cred de cuviinţă, 
configurația exactă a rezultatelor obținute nu poate fi prezisă. Regulile 
generale, legile autentice, care se deosebesc de ordinele speciale, trebuie, 
aşadar, să fie concepute cu gîndul de a funcționa în împrejurări care nu pot fi 
prevăzute în detaliu şi al căror efect, prin urmare, asupra unor scopuri 
particulare determinate sau a anumitor oameni, nu poate fi cunoscut anticipat. 
Numai in acest sens este întru totul posibil ca legislatorul să fie impartial. A fi 
impartial înseamnă să nu ai nici un răspuns la un anumit gen de întrebări“ [...] 
De îndată ce anumite efecte sînt prevăzute în momentul elaborării legii, ea 
încetează să mai fie un simplu instrument ce urmează să fie utilizat de cetăţeni 
şi devine, în loc de aceasta, un instrument utilizat de legiuitor pentru a 
determina poporul să se îndrepte către obiectivele fixate de stat» (Hayek, 
[1993], p.92-93). 


Despre ce gen anume de întrebări este vorba aici? Pentru ce fel de întrebări nu 
trebuie statul să aibe răspuns? Este vorba tocmai de acele întrebări pe care şi le pun cei 
ce doresc să asigure «dreptatea socială» (printr-o redistribuire a beneficiilor) — 
intrebări despre cit anume va dobindi sau primi fiecare, despre care va fi situația finală 
a fiecăruia (prosperitate sau sărăcie) etc. Preocuparea pentru a răspunde la asemenea 
intrebări este periculoasă (crede Hayek), deoarece ea împinge guvernarea către măsuri 
autoritare, măsuri ce reduc libertatea de acțiune individuală şi deformează diversitatea 
preferințelor existente în comunitate. Orice model de dreptate presupune, susţine 
Hayek (care se inspira aproape exclusiv din practicile statelor comuniste, a regimurilor 
autoritare), o aranjare apriorica a tuturor rezultatelor activităţii economice (Şi în primul 
rînd a veniturilor oamenilor), iar aceasta nu se va putea face decit pe baza asumării 
anumitor ierarhii de valori. Spre deosebire de ordinea spontană ce creşte liber, organic, 
pe baza opțiunilor individuale (ordine apărată de gînditorul austriac), orice ordine de 
comandă (presupusă de realizarea unui anumit model de dreptate) trebuie să 
privilegieze şi să instaureze o unică ordine de priorităţi (valori, preferinţe, etc). 
Rezultatul va fi, deci, că statul (guvernarea) va impune tuturor cetăţenilor o anumită 
ierarhie de valori («justa», adică oficială, canonică), ceea ce va afecta libertatea de 
alegere a individzilor. 


„Pentru a oferi un răspuns, cînd avem de ales între salarii mai mari pentru 
infirmiere şi medici şi servicii medicale mai extinse pentru bolnavi, între mai 
mult lapte pentru copii şi salarii mai bune pentru muncitorii agricoli sau între 
locuri de muncă pentru şomeri şi salarii mai bune pentru cei care sînt deja 
angajaţi, este necesar, nici mai mult nici mai puţin, decît de un sistem complet 
de valori în care fiecare nevoie a fiecărei persoane sau a fiecărui grup să aibă 
un loc definit“ (Hayek, [1993], p. 94) 


Exemplul tipic de reguli formale (care nu favorizează pe nimeni şi nu tintesc |: 
anumite rezultate finale preferentiale) sunt legile juridice, iar concepţia lui Hayek este 

legalistă (implică faptul că singurele norme justificate în societate sunt cele juridice 
Desigur, Hayek nu exclude existența moralei ca domeniu de manifestare uman: 
individuală. El nu are nimic împotriva normelor morale, cîtă vreme ele sunt susținute ş 
aplicate de persoane individuale altor persoane individuale. Problema este însă că 
pentru rezolvarea marilor probleme ale lumii moderne, nu este suficient ca cerințele 
etice să fie lăsate să acționeze în maniera întîmplătoare şi incertă determinată de 
individualismul moral pur. Bunăoară, este rațional să ne închipuim că n-ar fi necesar ur 
sistem de asistență medicală de urgență (serviciu de ambulanță, stații de terapie 
intensivă etc.), deoarece bolnavii şi răniții pot fi ajutaţi de diverse persoane aflate 
(întîmplător) în apropiere şi care ar putea asigura transportarea acestora la spital? 
Evident, o atare idee este cu totul fantezistă. Gravitatea, complexitatea şi urgenţa multor 
probleme sociale face necesară o intervenţie sistematică, organizată, profesională, care 
nu se poate realiza totdeauna pe baze private (din diverse motive, dar în primul rînd din 
cauză că multi oameni nu pot plăti costurile asistenţei private de care ar avea nevoie). 
Ca atare, prin tradiție, s-a transmis practica organizării comunitare sau statale a 
rezolvării unor probleme sociale (aşa cum este şi problema asistenţei medicale de 
urgență). Această practică este un fel de materializare a normelor morale admise în 
comunitate, a simțului de dreptate sau a simțului Binelui social. Ceea ce corespunde 
acestui simţ este corect din punct de vedere moral, iar ceea ce contravine lui este 
incorect. Dacă însă Hayek are dreptate atunci cînd susţine că singurele norme morale 
legitime sunt cele legale, atunci întreaga construcţie realizată în timp şi transmisă prin 
tradiție cade. Nu mai este drept ca statul să asiste medical cazurile urgente; întreaga 
chestiune cade în afara sferei dreptăţii, care se restrînge drastic. Avem acum voie să 
vorbim de dreptate şi corectitudine numai în raport cu legile. Tot ceea ce corespunde 
legii este, aşadar, drept, iar nedrept este numai ceea ce încalcă legea. 


„Punctele esenţiale ale acestei concepţii asupra dreptăţii sunt: (a) aceea că 
dreptatea poate fi în mod semnificativ atribuită numai acţiunii umane şi nu 
oricărei stări de lucruri ca atare fără referire la întrebarea dacă a fost sau ar fi 
putut fi în mod deliberat determinată de cineva; (b) aceea că regulile dreptăţii au 
în mod esenţial natura de prohibitii, sau, altfel spus, că nedreptatea este intr- 
adevăr conceptul primar şi că țelul regulilor de conduită corectă este 
împiedicarea acţiunii injuste; (c) aceea că injustitia care trebuie împiedicată este 
violarea domeniului protejat al semenului, un domeniu care trebuie asigurat prin 
intermediul acestor reguli de dreptate; şi (d) aceea că aceste reguli de conduită 
corectă, care sunt în sine negative, pot fi dezvoltate prin aplicarea consecventă, 
oricăror astfel de reguli pe care societatea le-a moştenit, a testului, de asemenea 
negativ, al aplicabilitatii universale - un test care, în ultimă instanță, nu 
reprezintă nimic altceva decît auto-coerenta acțiunilor pe Care aceste reguli le 
permit dacă sunt aplicate circumstanțelor lumii reale.“ (F. A. Hayek Principiile 
unei ordini sociale liberale, în Hayek, [2001], p. 15). 


De asemenea, nu mai are (conform lui Hayek) sens să judecăm ca drepte sau 
nedrepte, corecte sau incorecte, rezultatele funcționării pieţei libere. Dacă acestea s-au 
obținut pe baza respectării legii, ele sunt drepte în mod automat. Nici un alt simţ al 
dreptății (manifest în comunitate) nu are latitudinea de a judeca aceste rezultate. 

_ xrurile se petrec ca şi cum pietele libere ar fi mecanisme de sine stătătoare, care nu 

nevoie (pentru a exista si a produce rezultate corecte) decît de un sistem de reguli 
“-«male (juridice). Comentarorii contemporani (cu excepția, desigur, a libertarienilor) 
i sesizat însă că această concepție ignoră dimensiunile sociale şi morale ale 
=mcţionării pieţei economice, singurele apte de a conferi legitimitate acesteia. În acest 
sens. John Gray aminteşte că 


“instituţiile pieţei nu sunt de sine stătătoare ci sunt încastrate în matricile unor 
culturi specifice şi în istoriile acestora. Instituţiile pieţei vor fi legitime politic 
doar atit timp cit ele respectă şi reflectă normele şi tradițiile, inclusiv simţul 
dreptăţii, din culturile ale căror nevoi aceste instituţii trebuie să le servească (Şi 
pentru care există). Legitimarea pieţei necesită diminuarea sau eliminarea 
prezenţei ei din instituţii şi sfere ale vieţii sociale unde semnificaţiile comune 
cer ca bunurile să fie distribuite conform unor norme etice pe care piaţa le 
ignoră necesarmente” (Gray, [1997], p. 18) 


/2. 5. 3. 3/ Concepţia lui Hayek a jucat un rol important în demontarea ideilor 
şi fantasmelor totalitarismului comunist, şi din acest punct de vedere valoarea ei este 
indiscutabilă. Şi astăzi, după prăbuşirea sistemului comunist, argumentele aduse de 
gînditorul austriac împotriva ordinii de comandă şi a dirijismului centralizat își 
păstrează valabilitatea şi forţa critică. 


Pe de altă parte însă, din punctul de vedere al eticii sociale, poziţia lui Hayek 
este vulnerabilă sub mai multe aspecte. 


/1/ Hayek se bazează pe analogia societate cu piaţă liberă - joc competițional, analogie 
în care legilor (statului) le corespund regulile jocului (competiţional), statul însuși este 
corespondentul unui arbitru (al jocului) tar rezultatele funcţionării pieţei libere sunt 
analoge rezultatelor unei competiţii (în ambele cazuri, dacă sunt respectate regulile, 
rezultatele atinse, oricare ar fi ele, sunt juste); această analogie este însă discutabilă sub 
multe aspecte şi imposibil de acceptat: jocurile au caracter local şi parţial, pe cînd 
societatea (si piaţa) cuprind şi înglobează întreaga viata a oamenilor (comportarea 
cuiva fata de un joc este complet diferită de comportarea cuiva fata de societate ca 
întreg, deoarece jocul poate fi părăsit, societatea însă şi piaţa sunt aproape imposibil de 
părăsit); jocurile au mize limitate, pe cînd «miza» pieţei libere este uriaşă, aproape 
totală — căci de un joc nu depinde întreaga existenţă a cuiva, pe cînd de societate şi de 
piaţă da; intrarea în joc este voluntară iar exit-ul nu este prohibitiv (nu costă exagerat), 
pe cînd intrarea în societate nu este facultativă iar ieşirea din ea presupune costuri 
aproape insuportabile; arbitrul unui joc poate fi complet impartial, dar statul 
(guvernarea) nu sunt aproape niciodată complet impartiale, deoarece reprezintă voinţa 
unei majorităţi (a anumitor partide, grupuri etc.). Aşa cum s-a mai remarcat (între alţii, 
de către Robert Nozick vezi [1997], p. 281), compararea vieţii sociale cu un joc cu 
suma constantă sav cu o cursă este inadecvată. 


/ii / rationamentele lui Hayek se bazează pe premisa: sau statul stabileşte autoritar 
meritele (şi veniturile) fiecăruia, sau nimeni nu le poate stabili (ele raminind la 

latitudinea rezultatelor pieţei); aceasta este însă o falsă dihotomie: nu există doar două 
altemative, ci mai multe, şi este posibil ca dezbaterea publică să corecteze, în acord cu 
meritele (recunoscute pe baza unei metode ce întruneşte consens public), anumite 
rezultate spontane ale pieţei, fără a se substitui complet (si totalitar) acesteia in 
alocarea beneficiilor; cu alte cuvinte, nu suntem obligaţi să alegem doar între două 
extreme — planificare dictatorială sau piaţă complet liberă — ci putem amenda, pe 
considerente morale, rezultatele pieţei (aşa cum, de altfel, au făcut toate statele, 
totdeauna, căci o piaţă complet liberă nu a existat niciodată) 


/ iii / rationamentele lui Hayek se bazează pe premisa: sau distribuim beneficiilor 
totalitar, pe baza unui unic criteriu aprioric (a unei singure ierarhii autoritare de valori), 
sau acceptăm necondiţionat rezultatele pieţei libere; din nou, este o falsă dihotomie: 
atît deliberarea publică cît şi negocierile politice pot conduce la soluţii de compromis 
între diverse sisteme sau ierarhii de valori, între diverse criterii de distribuire etc., astfel 
încît să fie evitate ambele extreme; este adevărat că ajungerea la aceste soluţii nu este 
automat garantată de vreo metodă instituțională algoritmică: este posibil ca în anumite 
cazuri să nu se obţină consensul asupra unor soluţii de compromis, exact așa cum în 
anumite cazuri, din lipsă de consens politic, se ajunge la conflict civil; dar din faptul că 
uneori consensul este greu sau imposibil de realizat, nu rezultă că el este totdeauna sau 
în principiu exclus 


/iv/ Hayek reduce la dimensiuni caricaturale noțiunea moderna de responsabilitate; ca 
si alti autori (mai ales libertarieni), el pretinde că oamenii sunt responsabili exclusiv 
pentru răul pe care l-au produs în mod direct (deliberat, intenţionat, sau din culpă) 
altora; această poziţie se bazează însă pe o îngustare extremă a sferei responsabilităţii 
morale; de fapt, noi suntem răspunzători nu numai de faptele comise, ci şi de situaţii 
rele pe care le-am fi putut preveni (fără costuri exagerate sau absurde) şi care îi 
afectează grav pe alţii; o excelentă argumentare în acest sens a oferit Raymond Plant: 


„Se argumentează adesea de către liberalii economici că noi nu avem nici o 
responsabilitate morală pentru distribuirea venitului şi a bogăției pe o piaţă 
liberă deoarece suntem responsabili numai pentru rezultatele intenționate ale 
acțiunilor noastre. Însă, structura generală a veniturilor şi bogăției pe o piaţă 
liberă nu este, în nici un moment, rezultatul acţiunii intenţionate a cuiva. [...] 
Deci, nu purtăm nici o răspundere pentru rezultatele pieţei [...] Argumentul este 
greşit. Noi purtăm responsabilitate nu numai pentru rezultatele intenționate, ci 
şi pentru cele previzibile ale acţiunilor noastre. [...] Este incoerent din partea 
liberalilor economici să argumenteze că rezultatele pieţei nu sunt previzibile, 
căci atunci ej n-ar mai avea nici o bază pentru a pleda în favoarea extinderii 
pieţei. Numai datorită efectelor benefice pe care se presupune că piaţa le aduce 
pot ei să fie în favoarea dereglementării $1 a privatizării, şi deci o prezentare a 
ceea ce ei consideră a fi efectele previzibile ale pieţelor stă în însuşi miezul 
proiectului lor. Însă, dacă rezultatele pieţei sunt previzibile, atunci putem purta 
răspunderea pentru ele [...] Se argumentează de către liberalii economici că 
nedreptatea poate fi cauzată numai de o acţiune intenţionată. De aceea noi nu 

credem că dezastre naturale cum sunt inundaţiile şi cutremurele ar cauza 
nedreptate. Ele sunt o chestiune de nenoroc sau ghinion, nu nedreptatt. În mod 
asemănător, nu privim dizabilitatile fizice care sunt cauzate, de exemplu, de 
defecte genetice drept nedreptati, deoarece nu sunt cauzate intenționat. Aici, 
pontul politic este că, în mod normal, noi nu credem că statul ar avea datoria să 
compenseze nenorocul sau ghinionul. Deci, dacă rezultatele pieţei sunt 
neintentionate [...] cei mai prost situați nu suferă atît o nedreptate, cît suferă de 
un nenoroc şi ghinion, or nu este datoria Statului şi a concetatenilor lor să 
corecteze acea proastă situare prin politici guvernate de idei privind justiția 
socială. Răspunsul la nenoroc şi ghinion este altruismul sau caritatea; nu o 
acțiune coercitivă a statului. Acest argument este greşit din două motive. [...] În 
mod normal, Suntem făcuți răspunzători pentru consecințele rezonabil 
previzibile ale acţiunilor noastre la fel de mult ca şi pentru acele consecinţe 
care sunt intenţionate. Dacă poziţia relativă a săracilor este inrautatita de o 
piaţă nereglementată [...] atunci cînd există o alternativă, $i anume o mai justă 
distribuire a resurselor decît cea pe care a produs-o piaţa, atunci se poate spune 
că noi purtăm răspunderea morală pentru acele rezultate. Rezultatele pieţei nu 
sunt, aşa cum sugerează Hayek şi urmaşii lui, ca actele divine; ele pot fi 
prevăzute si din această cauză consideratiile morale li se aplică. În al doilea 
rind, aşa cum a argumentat John Rawls, noi nu credem în mod normal că 
dreptatea sau nedreptatea unei stări de lucruri a fost stabilită îndată ce am 
stabilit cum a apărut ea — prin acţiune intenţionată sau nu; ci dreptatea şi 
nedreptatea îşi au originea şi în răspunsul nostru la o situaţie. Dacă putem 
compensa oamenii care suferă dezavantajele fără a plăti noi înşine un cost 
comparabil, atunci a nu face acest lucru ar fi privit ca ceva injust“ (Raymond 
Plant, Why social justice? în Boucher, Kelly [1998], p. 268-269). 


/v/ Hayek nu face distincţia între «noroc» şi «noroc sistematic» (pentru cea de-a doua 
noțiune, vezi de exemplu Dowding [1998] cap. 4) şi, drept urmare, el prezintă 
rezultatele funcţionării necontrolate a pieţei libere ca fiind dincolo de sfera intervenţiei 
umane rezonabile (norocul nu poate fi controlat rational); dacă norocul singular nu 
poate fi, într-adevăr, controlat raţional, în schimb, cu norocul sistematic lucrurile se 
schimbă; norocul sistematic este previzibil şi are cauze relativ uşor de identificat, prin 
urmare este şi influentabil; ar fi o mare dovadă de fatarnicie să se pretindă că în cazul 
fenomenelor tip «noroc sistematic» (pentru anumite categorii de oameni) şi «nenoroc 
sistematic» (pentru alte categorii) rezultatele sunt imprevizibile şi nu se poate face 
nimic pentru o aranjare mai justă a rezultatelor; un exemplu clar în acest sens ne oferă 
nepotismul; tinerii aflaţi în căutarea unui job sau a unei poziţii bune pot (indiferent din 
ce grup provin) să aibe un noroc (singular) sau un nenoroc (singular) care să decidă 
succesul sau insuccesul lor; aici, într-adevăr, nici norocul nici nenorocul nu pot fi 
anticipate, iar intervenţia raţională este lipsită de şanse; în schimb, în cazul unor 
categorii de tineri care (datorită relaţiilor de familie sau a contactelor la nivel înalt pe 
care le au) pot beneficia de nepotism (de trafic de influenţă în favoarea lor, menit să le 
asigure un job sau o poziţie favorabilă), nu mai este vorba de noroc singular, ci de 
noroc sistematic; aici, din păcate, se poate prevedea (mai ales în societăţile cu un înalt 

grad de corupţie şi trafic de influență) că unii vor avea noroc sistematic (dator. 
nepotismului) iar alţii (care sunt lipsiţi de relaţiile sau contactele necesare) vor av 
ghinion sistematic; vor exista desigur şi excepţii, ca totdeauna, dar în ansamblu date 
statistice vor confirma atît norocul cît şi ghinionul sistematic; ar fi o dovadă de imen: 
ipocrizie să se pretindă că (în asemenea cazuri) datorită influenţei norocului nu se p 
face nici un fel de aranjamente juste; desigur, Hayek nu se referă la economii 
denaturate de corupţie şi trafic de influenţă, deci exemplul de mai sus nu vizează dire: 
concepţiile sale economice; rămîne însă deschisă posibilitatea (pe care o evidenţiază : 
Plant, şi alţi autori) ca aranjamentele pieţei libere, chiar ale unei pieţe liber 
nesubminate de corupţie, să fie ele însele de aşa natură încît să creeze noroc sistemati 
(de exemplu, pentru cei care intră în «jocul economic» cu mari resurse) şi ghinioi 
sistematic (de exemplu, cei care intră în «joc» fără capital, sau cu capital mic); dac: 
datele statistice indică o majoritate statistic relevantă de succese pentru prima categorii 
de «jucători» şi o majoritate statistic relevantă de insuccese pentru cea de-a dou: 
categorie, atunci ar fi ipocrit să se vorbească despre noroc, imprevizibilitate ş 
incontrolabilitate; de fapt, s-ar putea atunci prevedea că o categorie anume de oameni 
are noroc sistematic, în timp ce alta are ghinion sistematic; aceasta din urmă ar avea 
motive întemeiate să protesteze şi să ceară anumite modificări ale «regulilor jocului», 
la fel cum ar avea motive să protesteze şi să ceară reguli noi şi victimele nepotismului. 


Pe scurt, deşi Hayek are perfectă dreptate să afirme că în societatea modernă 
beneficiile nu pot fi alocate complet centralizat, de o unică autoritate (aşa cum se 
întîmpla în societăţile primitive şi cum voiau să facă regimurile comuniste), totuşi 
aceasta nu dovedeşte că regulile jocului pieţei libere sunt neamendabile şi că nu s-ar 
putea face nici un fel de aranjament suplimentar în vederea asigurării unor rezultate 
mai juste ale acestui joc. În analiza problemei dreptăţii, trebuie disociate cu luare 
aminte cele două aspecte diferite: monopolul asupra distribuţiei, care nu se poate 
realiza decît într-un sistem totalitar, şi corectarea (morală) a distribuţiei spontane, care 
se poate realiza într-o societate democratică. Din faptul că cel dintii este cu totul 
indezirabil nu decurge că şi cea de-a doua ar fi de nedorit. 


/2. 5. 4/ Dreptatea ca indreptatire 


„Nimeni nu are un drept la ceva a cărui înfăptuire 
presupune folosirea unor lucruri şi activități 

la care alti oameni au drepturi şi îndreptățiri 
Nozick 


/2. 5.4. 1/ Un alt autor care contestă nevoia de «dreptate socială» este Robert 
Nozick, unul dintre cei mai cunoscuţi liberali radicali din secolul 20. Nozick susţine că: 


e nu se poate pune de fapt problema dreptăţii sociale ca problemă a 'distribuirii' 
resurselor din societate, deoarece aceste resurse nu sunt niciodată 'ale nimănui' 
si nici ale unei autorităţi unice, astfel ca să poată fi 'distribuite'; totdeauna 

resursele existente apartin deja cuiva, si (eventual) se poate pune doar 
problema redistribuirii; dar redistribuirea s-ar justifica doar dacă s-ar ajunge la 
concluzia că distribuţia existentă este rezultatul unor nereguli de ordin penal 
(ilegalităţi de tipul: abuzuri, furturi, înşelăciuni etc.) 

e cîtă vreme nu se dovedeşte nimic de acest fel (nici o ilegalitate care să fi 
determinat distribuţia existentă, nici o încălcare a drepturilor la proprietate sau 
a altor drepturi negative universal recunoscute în lumea modernă), nu avem 
temeiuri pentru 'redistribuire' 

e ca atare, dreptatea înseamnă legalitate în achiziţia sau transferul resurselor şi 
nimic mai mult (această interpretare se numeşte, la Nozick, dreptatea ca 
indreptatire) 

e orice distribuire a valorilor la care s-a ajuns in mod legal (fara incalcarea legit 
in achizitia sau transferul bunurilor) este dreapta; orice distribuire la care s-a 
ajuns pe cai legale, plecîndu-se de la o distribuire anterioară dreaptă, este ea 
însăşi dreaptă 

e dreptatea are deci un caracter minimal: ea se rezumă la legalitate, conform 
principiului că tot ce nu implică o infracțiune este drept 

e se sanctioneaza ca nedrepte doar situaţiile la care s-a ajuns prin încălcarea unor 
reguli de procedură (legi, norme, privind achiziţia sau transferul), de unde şi 
denumirea de dreptate procedurală pentru acest tip de viziune asupra dreptăţii 

e dreptatea procedurală se asociază ideii statului minimal, căruia nu i se acordă 
nici un alt rol decît acela de asigurare a respectării legii. 


În problema dreptăţii sociale, libertarienii pleacă de la premisa absolută a 
existenţei drepturilor individuale: „Indivizii au drepturi şi nimeni - persoană sau grup - 
nu le poate face anumite lucruri (fără să le încalce drepturile)“ (Nozick, [1997], p.35). 


Pe baza drepturilor individuale, Nozick avansează o teorie a indreptatirii: 


„|. Un individ care dobindeste o proprietate conform principiului dreptății în 
achiziţie este îndreptăţit la acea proprietate. 

2. Un individ care dobindeste o proprietate conform principiului dreptății în 
transfer, de la altcineva îndreptățit la acea proprietate, este îndreptățit la acea 
proprietate. 

3. Nimeni nu este îndreptăţit la o proprietate decît prin aplicări (repetate) ale lui 
1. şi 2. (Nozick, [1997], p 199) 


Ceea ce spune teoria indreptatirii este pur $i simplu ca orice om are dreptul la 
tot ceea ce a dobindit corect (prin achizitie sau transfer) de la cineva care, de 
asemenea, avea dreptul la ceea ce poseda. Oricit ar părea de ciudat, principiile lui 
Nozick revin de afpt la repetarea acestor adevăruri fundamentale (şi necontestate). S-ar 
putea pune întrebarea: de ce simte Nozick nevoia de a repeta aceste idei în fond 
(aproape) unanim recunoscute? Răspunsul la această întrebarea este următorul: de-a 
lungul timpului (de la sfîrșitul secolului XVIII şi pînă în secolul XX) s-au propus 
numeroase teorii de redistribuire a beneficiilor (bunurilor, avantajelor) în societate. 

Toate aceste teorii au în comun faptul că avansau un anumite model (pattern) aprioric 
de distribuire, considerat a fi singurul just. Or, susține Nozick, aplicarea oricăruia 
dintre aceste modele ar presupune încălcarea unor relaţii de proprietate şi a unor 
drepturi deja existente. Trebuie deci reamintit, crede Nozick, că noi nu avem dreptul să 
jonglam aşa cum dorim cu bunurile existente (pentru a ajunge la o distribuire ce ni se 
pare la un moment dat justă sau ideală), deoarece aceste bunuri («de distribuit») aparțin 
totdeauna cuiva, şi nu pot fi transferate aşa cum ar dori promotorii diverselor modele 
de dreptate. Împotriva acestora, şi împotriva tuturor celor ce sunt înclinați să discute 
problema dreptăţii sociale dintr-un punct de vedere ideal abstract (gen «la ce anume 
are dreptul fiecare om?»), Nozick elaborează următorul argument: 


„Este oare nedrept ca un copil să fie crescut într-o casă cu piscină, pe care o 
foloseşte zilnic chiar dacă el nu o'merită mai mult decît un alt copil a cărui 
casă nu are aşa ceva? Trebuie interzisă o astfel de situaţie? Dacă nu, de ce 
trebuie să existe obiecții faţă de transferul piscinei prin testament către un 
adult? 

Obiecţia fundamentală adusă afirmației că fiecare are un drept la 
diferite lucruri cum ar fi egalitatea sanselor, viata ș.a.m.d, și impunerea acestui 
drept, este că aceste «drepturi» cer o structură subiacentă de lucruri, bunuri şi 
acțiuni; şi alți oameni pot să aibă drepturi şi indreptatiri la acestea. Nimeni 
nu are un drept la ceva a cărui înfăptuire presupune folosirea unor lucruri şi 
activităţi la care alti oameni au drepturi şi îndreptăţiri“ (Nozick, [1997], p. 291) 


Principiul „nimeni nu are un drept la ceva a cărui înfăptuire presupune 
folosirea unor lucruri şi activităţi la care alti oameni au drepturi şi îndreptăţiri“ este un 
principiu ce pare tautologic, deci perfect îndreptățit prima facie. Totuşi, este important 
de observat că el se bazează pe premisa optimistă conform căreia toate drepturile şi 
indreptatirile din societate (individuale, de grup sau universale) sunt, în ciuda marii lor 
diversitati, perfect compatibile şi ordonabile într-o manieră necontradictorie. Există 
multe motive pentru a susține că acest optimism nu e justificat: oamenii urmăresc 
valori şi scopuri diverse, nu totdeauna compatibile (cf. Isaiah Berlin, [2000]), ei au 
simultan drepturi diferite, ale căror implicaţii intră uneori în coliziune, drepturile unora 
pot crea obstacole în calea satisfacerii drepturilor altora, drepturile colective (de grup) 
pot contrazice uneori drepturile individuale etc. Dificultăţile existente în alocarea şi 
compatibilizarea drepturilor explică de ce este atît de greu de respectat scrupulos într-o 
comunitate un principiu ca acela evocat de Nozick. Dar despre aceasta mai tirziu. 


Deocamdată să remarcăm că pe baza respingerii oricăror teorii ce avansează 
modele apriorice de dreptate, Nozick pretinde că singurele constringeri pe care suntem 
justificati să le impunem (în ceea ce priveşte distribuția bunurilor) sunt cele legate de 
corectitudinea achiziţiei şi transferului acestora. Pe această bază, şi numai pe ea, crede 
Nozick, se poate defini dreptatea: 


„Principiul complet al dreptăţii distributive ar spune pur şi simplu că o 
distribuire este dreaptă dacă fiecare este îndreptăţit la proprietățile pe care le 

posedă în acea distribuire. O distribuire este dreaptă, dacă provine dintr-o altă 
distribuire dreaptă prin mijloace legitime. [. . . | Ceea ce rezultă dintr-o situaţie 
dreaptă prin procedee drepte este el însuşi drept. Mijloacele de schimb 
specificate de principiul dreptăţii în transfer conservă dreptatea. Aşa cum 
regulile corecte de inferenţă conservă adevărul şi orice concluzie dedusă prin 
aplicarea repetată a unor astfel de reguli numai din premise adevărate este ea 
însăşi adevărată, tot aşa mijloacele de tranziţie de la o situaţie la alta, 
specificate de principiul dreptăţii în transfer, conservă dreptatea şi orice situaţie 
care se produce de fapt, pe baza tranzititlor repetate corespunzător principiului, 
dintr-o situaţie dreaptă, este ea însăşi dreaptă.“ (Nozick, [1997], p. 199). 


Pe scurt, orice distribuţie a resurselor la care s-a ajuns în mod corect (legal) 
este dreaptă: dreptatea socială se identifică cu legalitatea (unde legalitatea este definită 
de respectarea drepturilor negative, a dreptului la proprietate, a dreptului de a nu fi 
constrins prin şantaj, înşelăciune, sechestrare etc.). Nu poate exista o distribuire 
centralizată a beneficiilor, conform unui model (pattern) unic, canonic, tot aşa „cum nu 
există o distribuire a soţilor într-o societate în care oamenii aleg cu cine să se 
căsătorească“ (Nozick, [1997], p. 197). Tot aşa cum «distribuţia» soţilor şi soțiilor este 
rezultatul unor acte individuale, a unor înţelegeri reciproce, şi distribuţia beneficiilor 
(bunurilor) este rezultatul unor înțelegeri: a actelor de schimb (vînzare-cumpărare) sau, 
eventual, a actelor de tipul «a da cadou ceva cuiva». Nimeni nu trebuie să pretindă că e 
necesară o distribuire unitară, centralizată, a bunurilor, cum nimeni nu poate pretinde 
că ar fi necesară o distribuire centralizată a soţilor şi soțiilor. 


Orice altă teorie a dreptăţii distributive (bazată pe indiferent care alt principiu) 
nu ar putea fi implementată decît prin încălcarea libertăţii oamenilor, deoarece acţiunea 
liberă a acestora conduce inevitabil la inegalităţi de venituri (st la discrepanțe între 
distribuirea reală a resurselor şi cea recomandată drept 'justă' de către diversele teorii) — 
op. cit., p. 210-213. 


Tocmai datorită faptului că redistribuirile afectează libertatea şi drepturile (la 
proprietate) ale oamenilor, unii ginditori libertarieni au pledat (încă din secolul XIX) 
pentru un stat ultraminimal, care nu ar face nici un fel de servicii gratuite cetățenilor 
săi — întrucît orice servicii gratuite se finanţează din impozite, iar impozitele presupun 
redistribuiri (deci, în interpretarea libertariană, lezări ale libertăţilor şi drepturilor 
negative). 


In Anarhie, stat şi utopie, Nozick analizează şi cazul statului ultraminimal: 


„Un stat ultraminimal păstrează un monopol asupra întregii folosiri a forţei cu 
excepţia celei necesare pentru autoapărarea imediată şi, în felul acesta, exclude 
revanşa privată (sau a unei organizaţii) pentru nedreptate si cererea de compensaţii; 
dar oferă protecţie şi asigură îndeplinirea serviciilor numai acelora care cumpără 
de la el protecţia şi politicile de constringere. Cei care nu cumpără un astfel de 
contract nu obțin protecţie“ (Robert Nozick, [1997], Humanitas, p. 68) 

Într-un stat ultraminimal, nu numai ca cetăţenii n-ar beneficia de educaţie sa 
asistență medicală gratuită, dar ei nu ar avea la dispoziţie gratuit nici serviciile justiție 
sau poliţiei. Aceste servicii ar fi înlocuite de cele oferite de organizaţii private 
(«asociaţii de protecţie», în terminologia folosită de Nozick). Statul ultraminimal at 
avea deci mai puţine atribuţii decît statul minimal clasic (numit, prin tradiţie, «statul 
paznic de noapte», deoarece nu exercită decît funcții de protecţie şi pază), şi, practic, ar 
dispărea ca stat. Avantajul celui dintii ar fi eliminarea redistribuirit de valori, eliminare 
pe care cel din urmă nu reuşeşte să o asigure, deoarece furnizarea gratuită de servicii 
de protecţie şi pază se face tot pe baza unor redistribuiri (impozitele plătite de unii 
servesc asigurării protecției şi pentru alţii, care nu pot plăti impozitele necesare din 
cauza sărăciei — Nozick, [1997], p. 68). 


Cu toate că Nozick, ca libertarian, priveşte cu simpatie aspiraţiile către un stat 
ultraminimal, el se vede totuși silit să recunoască faptul că în practica socială 
redistribuirile nu pot fi eliminate complet, şi deci statul ultraminimal nu poate fi 
instaurat în mod legitim. De ce? Răspunsul este următorul. 

Pentru asigurarea protecţiei cetăţenilor, statul (şi orice altă organizaţie cu rol 
protector) este obligat să introducă diverse interdicții, adresate mai ales persoanelor 
sărace care nu pot plăti o garanţie pentru cazul în care ele însele ar produce daune 
altora. Este vorba aici de garanţii de felul politei obligatorii de asigurare auto, prin care 
se asigură acoperirea daunelor produse de un şofer altor persoane; bineînţeles, şi 
persoanele avute pot produce asemenea daune altora, dar în cazul lor chestiunea 
interdicţiilor nu se pune atît de acut, deoarece la nevoie ele au de unde plăti 
despăgubiri celor cărora le-au produs daune. Cînd persoanele sunt prea sărace pentru a 
putea achita asemenea garanţii, nu există altă soluţie decît să li se interzică acţiunile 
prin care riscă să dăuneze altora (exact aşa cum se interzice şofatul pentru cei care nu 
plătesc polita de asigurare obligatorie). Dar este pe deplin posibil ca unele dintre aceste 
persoane, dacă ar fi lăsate să acționeze, să nu producă nici o daună altora (să nu facă 
nici un accident, în exemplul discutat). Or, in acest caz, de vreme ce li se interzice să 
acţioneze fără ca ele să aibe vreo vină, înseamnă că, din punct de vedere moral, sunt 
indreptatite la compensaţii. 


„Violează cineva drepturile altcuiva prin aceea că săvirşeşte o acţiune fără să 
aibă mijloace suficiente sau o asigurare care să garanteze acoperirea riscurilor? 
Este posibil să i se interzică să săvirşească acea acţiune sau să fie pedepsit 
pentru că o săvirşeşte? Deoarece un număr enorm de acţiuni face să crească 
riscul altora, o societate care ar prohibi toate acţiunile pentru care nu există 
asigurări nu ar concorda cu ceea ce concepem noi printr-o societate liberă [. . . ] 
in care oamenilor le este permis să săvîrşească acţiuni atîta timp cit ei nu i-au 
vătămat pe alţii sub nici o formă. Totuși, cum să li se permită unor oameni să 
impună altora nişte riscuri, dacă ei nu pot să ofere o compensație, atunci cînd 
nevoia o cere? De ce trebuie ca unii să suporte costurile libertăţii altora? 
Totuși. prohibirea actelor riscante (pe motivul că sunt lipsite de asigurare din 
punct de vedere financiar, sau pentru că sunt prea riscante) limitează libertatea 

de acţiune a indivizilor, chiar daca, de fapt, s-ar putea ca acţiunile lor să nu 
implice nici un cost pentru nimeni altcineva. De exemplu, un epileptic ar putea 
să şofeze o viaţă întrteagă, fără să vătămeze pe cineva. A-i interzice lui să 
conducă poate să nu reducă, de fapt, vătămarea altora; şi după cum ştim cu 
toții, nu o reduce. (Este adevărat că nu-l putem identifica în prealabil pe 
individul care va fi nepericulos, dar de ce trebuie ca el să poarte toată povara 
incapacității noastre?) A interzice unui om să şofeze în societatea noastră 
dependentă de automobile, pentru a reduce riscul impus altora, reprezintă 
pentru el un mare dezavantaj. lar remedierea acestor dezavantaje, cum ar fi 
angajarea unui şofer sau folosirea taxiurilor, este costisitoare. [. . . ] Aceia care 
beneficiază de reducerea riscurilor pentru ei înşişi trebuie să-i «compenseze» 
pe cei care sunt supuşi restricțiilor“ (Nozick, [1997], p. 122). 


Raționamentul de mai sus este absolut remarcabil din mai multe puncte de 
vedere. Mai întîi, este notabilă preocuparea pentru impartialitate: sunt avute în vedere 
atît interesele potenţialelor victime ale unui accident, cît şi cele ale şoferilor (care pot 
să nu producă accidente). Apoi, este interesant modul scrupulos în care funcţionează 
individualismul: preocuparea pentru ca nici un individ să nu sufere de pe urma 
accidentului produs de altul este însoțită de preocuparea ca nici un individ să nu sufere 
de pe urma măsurilor de protecţie luate împotriva accidentelor. În sfirşit, nu se cere 
nimănui să se resemneze în fata nedreptatti sau să plătească anumite costuri 
necuvenite: nici celui care riscă să fie victima unui accident produs de altul, nici celui 
care suferă interdicții din cauza acestui risc; ambii au dreptul moral ca interesele lor să 
fie luate în seamă şi satisfăcute prin măsuri adecvate. Avem de-a face cu un model de 
raționament al eticii sociale: un raționament ce aspiră să distribuie just, corect, atit 
libertăţile cît şi restricţiile, atît drepturile cît şi obligaţiile, beneficiile dar şi costurile, 
astfel ca nimeni să nu primească decît «ceea ce i se cuvine». 


Rezultatul rationamentului este că Nozick trebuie să admită unele tipuri de 
redistribuiri: de exemplu, cele necesare pentru compensarea acelor interdicții 
(interdicții preventive menite a-i proteja pe alții) pe care le suferă unele persoane, deşi 
ele nu aduc vătămări nimănui. Ca atare, Nozick rămîne la varianta de a recomanda 
statul minimal (Care ar face asemenea redistribuiri, dar nu şi altele) şi nu trece la 
recomandarea statului ultraminimal. 


În fine, Nozick respinge categoric strategia obişnuită a multor autori de a 
constata existenţa 'nedreptăţilor' (adică, de obicei, a inegalitatilor de venit) şi de a 
trage imediat concluzia că starea de lucruri trebuie neapărat schimbată pentru 
asigurarea dreptăţii sociale: 


„Autorii observă că într-o anumită tara cei mai bogaţi n% din populaţie deţin 
mai mult de n% din avutie, iar cei mai săraci p% deţin mai putin; [...] Apoi, ei 
încep imediat să discute cum s-ar putea schimba situaţia. În cadrul concepției 
despre dreptate ca îndreptăţire în ceea ce priveşte proprietăţile, nu putem decide 
dacă statul trebuie să facă ceva pentru a schimba situaţia utiîndu-ne doar la un 

profil al distribuirii sau la fapte cum sunt acestea. Problema depinde de felu 
cum s-a produs distribuirea. Unele procese care produc aceste rezultate ar f 
legitime si diferitele parti ale societăţii ar fi indreptatite la proprietăţile 
respective. Dacă astfel de fapte distributive ar fi într-adevăr rezultatul unu 
proces legitim, atunci ele însele ar fi legitime“ (Robert Nozick, [1997], p. 285) 


/2. 5. 4. 2/ Desi nu ajung la extremele la care ajung ideile altor libertarieni. 
concluziile lui Nozick sunt foarte radicale; nu cele mai radicale ce se pot trage sau at 
fost trase de ginditorii moderni, dar atît de radicale încît implică o condamnare a 
nenumărate activităţi sociale (de interes public) ce au constituit totdeauna și constituie 
şi azi o componentă centrală a vieţii publice şi a acțiunii instituţiilor. 


(1) Ele implică chiar şi respingerea ideii (larg acceptate) că în unele domenii 
vitale, cum ar fi asistența medicală, distribuirea resurselor trebuie să ţină seama de 
nevoile oamenilor. Nozick ridiculizează ideea că „singurul criteriu pentru distribuirea 
asistenţei medicale este nevoia medicală“: 


„Ar urma, atunci, pesemne, că singurul criteriu potrivit pentru distribuirea 
serviciilor bărbierului este nevoia de a fi bărbierit. [...] Un grădinar ar trebui 
oare să-şi aloce serviciile pajiştilor care au cel mai mult nevoie de el?“ 
(Nozick, [1997], p. 286-287) 


Se produce, în acest mini-argument, o trecere neobservată de la rezonabil la 
nerezonabil. Este rezonabil să se spună că nevoia medicală nu este singurul criteriu de 
alocare a resurselor medicale (căci nu se poate tine seama numai de nevoile 
pacientului; trebuie avute în vedere și nevoile, posibilităţile, prioritățile, sistemului 
social); dar nu este rezonabil să se sugereze că raportul medic-pacient este analog cu 
raportul grădinar-pajişte. Această sugestie extremă pare să trimită la concluzia că n-ar 
trebui să se ţină seama deloc de nevoile pacientului, ci doar de scopurile medicului 
(cum nici grădinarul nu tine seama decît de scopurile sale). Nozick neglijează aici 
complet faptul că pacienţii au drepturi morale, pe cînd pajiştile nu. 


(ii) Teoria lui Nozick a suscitat discuţii aprinse şi critici intense. Thomas Nagel 
arată că Nozick trece prea repede peste chestiunile cele mai importante (şi discutabile) 
ale problemei dreptăţii (Libertarianism without Foundations, în Paul, ed. [1981]). 
Nozick pleacă de la o aparent banală recunoaştere a inviolabilitatii drepturilor 
(„Indivizii au drepturi şi nimeni - persoană sau grup - nu le poate face anumite lucruri 
(fara să le încalce drepturile)“ — Nozick, [1997], p.35), şi apoi rationeaza ca şi cum ar 
fi stabilit în mod indubitabil că nici un drept individual nu poate fi limitat sau încălcat 
pe nici un considerent. Or, această a doua teză nu a fost deloc demonstrată. Ni se pare 
de la sme înţeles că dreptul la viata nu poate fi încălcat pe nici un considerent (nu este 
admisibil ca cineva să fie sacrificat pentru ca alţii să trăiască mai bine); dar lucrurile nu 
stau la fel şi cu dreptul la proprietate, care poate fi limitat în unele cazuri (de exemplu, 
exproprierea de utilitate publică). Mai mulţi comentatori au subliniat, de altfel, că 
teoria lui Nozick ar implica faptul că, atîta vreme cît au fost respectate principiile justei 

a :ziţii Şi ale transferului just, ar fi dreaptă chiar şi o distribuţie de resurse in care unii 
mvizi dintr-o comunitate (sau unul singur) ar ajunge să deţină toate bunurile, în timp 
= "ați ceilalți ar muri de inanitie. Or, într-un asemenea caz, intuitiile morale ne spun că 
*:zick nu are dreptate: dreptul de proprietate este extrem de important, dar el nu este 
solut, deci nu poate fi menţinut neatins chiar cu preţul dispariției altor indivizi (care 
bă şi ei, la rîndul lor, dreptul la viață). Suntem deci obligaţi să evaluăm şi consecinţele 
->spectării drepturilor, nu doar să reiterăm inviolabilitatea lor. Cum spune Nagel: 


„Nu există nici un motiv să credem că, fie în viata personală fie în societate, forţa 
fiecărui drept va fi absolută sau aproape absolută, adică niciodată susceptibilă de 
a fi depăşită de consideraţii privind consecințele. Drepturile de a nu fi în mod 
deliberat ucis, rănit, torturat, sau arestat sunt foarte puternice şi pun limite 
urmăririi oricărui scop. Dar restricții mai limitate asupra libertăţii de acțiune, 
restricții asupra folosirii proprietăţii, restricții asupra contractelor sunt pur şi 
simplu mai putin serioase $i de aceea produc constringeri mai putin puternice“ 
(Nagel Libertarianism without Foundations, în Paul, ed. [1981], p. 199). 


Altfel spus, nu putem pretinde ca un om sa fie sacrificat (ucis) pentru 
bunăstarea colectivitati (dacă el nu ameninţă grav acea colectivitate) dar, în anumite 
condiții, putem pretinde ca proprietatea sa să fie expropriată (pentru construcția unei 
şosele, de exemplu) dacă acest lucru este foarte important pentru bunăstarea 
colectivităţi în cauză. Drepturile sunt foarte importante, dar nu absolut intangibile, iar 
dacă pentru prevenirea unor lucruri grave este uneori necesar să fie încălcate anumite 
drepturi (mai puţin importante, totuşi, decit altele), acest lucru poate deveni acceptabil. 
A confisca proprietatea cuiva pentru a preveni ceva rau (spune Nagel, op. cit., p. 196) 
poate uneori fi acceptabil, chiar dacă a ucide pe cineva în acelaşi scop nu este 
acceptabil. 


(iii) În cele din urmă, mare parte din dezbaterea asupra supremației drepturilor 
(ideal ce reiese din teoria lui Nozick şi din argumentelor multor liberali sau 
libertarieni) gravitează în jurul unei viziuni asupra fundamentelor moralității. Dintr-o 
abordare cum este cea dezvoltată de Nozick, s-ar putea deduce că moralitatea socială şi 
politică are un caracter axiomatic (ridicîndu-se, ca orice sistem axiomatic, pe un 
fundament unic, simplu, compus din 3 axiome privind achiziţia şi transferul de bunuri). 
Plauzibilitatea acestor axiome (ce par aproape tautologii, adevăruri logice de 
necontestat) pare să imunizeze la orice critică sistemul construit pe ele; dacă axiomele 
sunt valide, pare că sistemul e inatacabil. Dar aceasta este o simplă iluzie. 
Plauzibilitatea sistemului depinde nu numai de valabilitatea axiomelor, ci şi de 
capacitatea lui de a îngloba toate elementele relevante, adică de a tine seama de toate 
consideratiile morale relevante pentru analiza interacțiunilor umane de tip economic și 
social. Dacă pentru noi n-ar conta decît consideratiile privind drepturile, atunci 
sistemul lui Nozick ar fi într-adevăr plauzibil, dar pentru noi contează şi alte 
considerente (de exemplu, cele referitoare la scopurile individuale şi sociale, la 
consecințele unor aranjamente etc). În acest caz, fondarea întregii teorii morale despre 
aranjamentele sociale pe drepturi şi numai pe drepturi este o carenta gravă. 

„Sursele moralității nu sunt simple, ci multiple; de aceea dezvoltarea acestei 
într-o teorie politică va reflecta această multiplicitate. Drepturile limiteaz 
urmărirea unor scopuri valoroase, dar ele pot fi uneori depăşite ca greutat 
[overriden] dacă scopurile sunt îndeajuns de importante.“ (Nagel, op. cit 
[1981], p. 196) 


Plauzibilitatea axiomelor privind drepturile (sau, mai exact, inatacabilitatea lor 
nu atrage după sine plauzibilitatea (sau inatacabilitatea) sistemului însuşi, deoareci 
acesta se dovedeşte mult prea simplist în raport cu dificultăţile şi complexitatile vieţi 
sociale (domeniu în care suntem obligati adesea să punem în balanţă drepturile cı 
scopurile şi consecințele). În practică, problemele nu pot fi abordate exclusiv din punctu 
de vedere al respectării unor cerinţe simple de achiziție şi transfer; avem mult mai multe 
pretenţii de la aranjamentele sociale, iar situațiile de fapt sunt prea complicate şi variate 
pentru a intra în acest pat al lui Procust alcătuit din drepturi de achiziție şi transfer 
Reducerea tuturor problemelor de dreptate socială la probleme vizind respectarea acestor 
drepturi trădează un fel de «fetişism al drepturilor» (aşa cum spune Van Parijs, [1997], 
p. 15). Este ca şi cum s-ar spune că nimic nu contează în afara drepturilor de achiziţie şi 
transfer; dar în realitate lucrurile sunt mult mai complicate, iar oamenii simt nevoia să 
analizeze lucrurile şi din alte puncte de vedere, căci: 


contează multe lucruri, nu numai drepturile. 


Nozick pare a lucra cu premisa că avem responsabilitati numai în ceea ce 
priveşte drepturile oamenilor la proprietate; odată ce am respectat aceste drepturi, nu 
mai avem nici o obligație. Dar de ce ar fi aşa? Nu avem oare şi alte responsabilităţi, 
inclusiv în ceea ce priveşte rezultatele finale ale acțiunilor noastre, consecințele 
organizării vieţii noastre publice, efectele stilului nostru de viata? 


(iv) Un aspect înrudit al aceleiaşi discuţii este cel referitor la importanţa istoriei 
pentru evaluarea dreptății sociale. Insistind că o distribuție este dreaptă (deci, şi 
societatea caracterizată de acea distribuţie este dreaptă) dacă şi numai dacă ea provine 
din distribuții anterioare drepte prin succesive treceri care au fost şi ele, la rîndul lor, 
drepte, Nozick lasă să se înţeleagă că etica aranjamentelor sociale depinde exclusiv de 
evoluţia istorică: o societate este dreaptă dacă provine dintr-o altă societate dreaptă 
printr-o evoluţie istorică dreaptă. Aspectul tautologic al acestui principiu semnalează 
deja insuficientele sale: în majoritatea cazurilor care ne interesează, nu putem aplica 
principiul pentru că nu putem afirma că am fi avut de-a face cu evoluţii «drepte», 
plecînd de la societăţi «drepte». Se poate spune că Nozick foloseşte o strategie de 
«incapsulare», adică tinde să «incapsuleze» dreptatea in formula: «o societate dreaptă - 
trecere sau tranziție dreaptă - altă societate dreaptă» (pentru o analiză critică a 
strategiei încapsulării, vezi Iliescu [2005]). Multi autori au discutat critic drumul 
teoretic urmat de filosoful american. Una dintre cele mai interesante analize este 
datorată lu: David Lyons, care afirmă, referindu-se la Nozick: 


„ Din teza că factorii istorici sunt relevanti el pare să deducă faptul că ei sunt 

singurii factori relevanti pentru dreptate, că toate celelalte consideraţii — cum 
ar fi meritul [merit] $i ceea ce i se cuvine cuiva [desert], şi distribuția relativă a 
beneficiilor şi poverilor din societate — sunt irelevante. Dar această din urmă 
teză pur şi simplu nu decurge din prima, şi poate fi foarte bine falsă“ (Lyons, 
The New Indian Claims and Original Rights to Land, în Paul, [1981], p. 360) 


Analizind cu multă pătrundere şi ingeniozitate chestiunea drepturilor indienilor 
:mericani autohtoni asupra pămîntului din SUA, Lyons ajunge la două concluzii foarte 
mportante pentru abordările axate exclusiv pe drepturi, cum este şi cea a lui Nozick. 
>rima este că, „drepturile de proprietate [. . . ] sunt mult mai slabe si mai flexibile, sau 
variabile după împrejurări“ decît sugerează argumentele acestor abordări (Lyons, în 
Paul, [1981], p. 359). A doua evidenţiază vulnerabilitatea interpretărilor ce dau un loc 
central transferurilor «drepte», de tipul moştenirii. La Nozick, moştenirea este sacră, 
jeoarece ea conservă drepturile la proprietate care sunt, la rîndul lor, sacre; de aici 
importanța istoriei în teoria dreptății ca indreptdtire, căci istoria nu apare decit ca o 
succesiune de mosteniri $i tranzacţii. Lyons constată însă că moştenirea nu poate juca 
rolul esenţial rezervat ei de Nozick, deoarece ea are caracter conventional, iar 
legitimitatea ei morală depinde de împrejurări: 


„moştenirea nu poate fi o trăsătură esenţială a drepturilor morale la proprietate. 
Aceasta pentru că acceptabilitatea morală a moştenirii este relativă la împrejurări. 
[...] Argumentul meu nu va fi că moştenirea este contestabilă moral dintr-un punct 
de vedere nonistoric (acest lucru ar putea foarte bine fi adevărat, dar nu va fi luat în 
considerare aici). Argumentul meu va fi că moştenirea poate submina dreptatea în 
transfer, şi deci că ea este contestabilă dintr-un punct de vedere istoric“ (Lyons, în 
Paul, [1981], p. 364). 


Obiectii (la adresa «fetişismului drepturilor») cum sunt cele de mai sus nu se 
inspiră dintr-o atitudine de lipsă de respect pentru drepturi. Chestiunea în discuţie nu 
este dacă drepturile sunt importante sau nu (noi toti credem că ele sunt foarte 
importante), ci dacă nu cumva alte lucruri sunt şi ele importante (scopuri umane, 
consecințe ale aranjamentelor fundamentale, circumstanțe particulare ale achiziției şi 
transferului etc.). Relevanta acestor elemente (pe care Nozick le ignoră) iese în 
evidenţă atunci cînd apar dubii cu privire la aplicabilitatea principiilor de achiziţie şi 
transfer. În foarte multe situaţii nu există consens asupra aplicării acestor drepturi 
(rămîne în dispută dacă într-un caz anume s-au respectat sau nu cerinţele achiziției şi 
transferului, date fiind circumstanţele particulare existente); în aceste situaţii, recurgem 
la analiza scopurilor, consecințelor şi circumstanțelor pentru a putea atinge o 
concluzie. Or, dacă nu contează decît drepturile (aşa cum reiese de la Nozick), 
înseamnă că pur şi simplu nu se poate ajunge la nici o concluzie. 


(v) În acest sens, s-a reproşat teoriei dreptății ca îndreptățire că nu este 
capabilă să specifice destul de amănunțit şi de cuprinzător situaţiile relevante cărora ar 
trebui să li se aplice. Concluziile lui Nozick par definitive şi inatacabile doar datorită 
«subspecificării» cazurilor discutate (Robert E. Goodin, [1982], p. 9); orice analiză mai 

specifică (mai detaliată, mai cuprinzătoare în raport cu toate aspectele relevante) va 
scoate la lumină insuficienţa interpretării exclusiv în termeni de drepturi, de achiziție 
corectă şi transfer corect. 


Subspecificarea implicată în teoria dreptăţii ca indrerptatire este similară (în 
mare măsură) cu cea practicată de libertarienii care susțin că santajul este moralmente 
acceptabil deoarece el nu e altceva decît o propunere de tranzacţie făcută liber de 
şantajist santajatului (această idee este apărată de multi libertarieni, între care Murray 
Rothbard, Walter Block ş. a.). Teza acestor libertarien: poate părea plauzibilă, pina în 
momentul în care observăm că şantajul prezentat exclusiv ca propunere de tranzacţie 
este subspecificat (detaliile tranzacţiei, şi mai ales consecinţele ei, nu sunt specificate, 
nu sunt luate în considerare); îndată însă ce specificăm mai exact cazul şantajului, 
lucrurile se schimbă. Reliefind anumite detalii esenţiale sau consecinţe specifice 
acestui caz (de exemplu, că şantajatul nu numai că nu cîştigă nimic, dar el chiar pierde 
ceva atunci cînd respinge tranzacţia propusă de şantajist), putem constata că santajul 
nu este o simplă propunere de tranzacţie, ci este o forfare a tranzacţiei. Aşadar, el se 
deosebeşte esențial de propunerile normale de afaceri: cine respinge o propunere 
obişnuită de afaceri, nu cîştigă nimic in plus faţă de ceea ce avea la momentul 
propunerii, dar nici nu pierde nimic (nu îşi înrăutăţeşte situaţia); în schimb, santajatul, 
respingind propunerea şantajistului, nu numai că nu cîştigă, dar el pierde, şi pierde 
mult. Prin urmare, santajul se deosebeşte foarte mult de alte propuneri de afaceri; el 
este mai curînd o ameninţare, decît o propunere, deoarece şantajatul are de pierdut 
dacă cutează să respingă propunerea (îşi înrăutățește situaţia prin respingerea ei). 

Exact aşa cum apărătorii legitimitatii santajului escamotează un aspect esențial 
al diferenţei dintre şantaj şi alte propuneri de tranzacţie, Nozick ignoră unele aspecte 
esenţiale ale «achiziţiei» şi «transferului», în primul rînd consecinţele acestora. (Este 
demn de amintit că Nozick vede perfect eroarea făcută de apărătorii legitimitatii 
şantajului — Nozick, [1997], p. 129-130 — dar nu sesizează faptul că şi în propriul său 
caz ignorarea consecinţelor este criticabilă). 


(vi) Multi comentatori au criticat tendinţa lui Nozick de a considera că 
drepturile au valoare absolută şi că respectarea lor trebuie să primeze totdeauna asupra 
considerentelor privind consecinţele; se spune adesea că drepturile nu trebuie privite ca 
atuuri [trumps] absolute, adică după modelul atuurilor de la jocul de cărți, care «bat» 
orice altă carte indiferent cît de mare ar fi ea; apelul lui Nozick la tratarea drepturilor 
de proprietate ca atuuri absolute (care «bat» orice considerentele privind consecințele 
pe care sistemul de proprietate şi piaţa liberă le au asupra oamenilor) este, cred mulți 
autori, inacceptabil; chiar dacă drepturile ne pun anumite restricții «indiferent de 
consecinţe» (tine de însăşi natura lor să ne constrîngă chiar dacă anumite consecinţe 
ale constrîngerii respective nu ne convin), totuşi de aici nu trebuie dedus că, luînd 
drepturile în serios, nu mai avem nici un motiv să ne interesăm de consecințe; 
drepturile ne obligă să nu facem din anumite consecinţe neconvenabile un teme: pentru 
anularea constringerilor implicate, dar ele nu fac în totalitate sfera consecinţelor 
irelevantă, nesemnificativă, şi nu dovedesc că în orice caz argumentele legate de 
drepturi «bat» argumentele consecintialiste. Goodin observa în acest sens: 

„Lucrurile pe care in mod clar nu trebuie să le facem, indiferent de consecinţe — 
cum ar fi uciderea unor mase de civili nevinovaţi — sunt lucruri pe care nu 
trebuie să le facem din cauza consecinţelor lor. Suferinta victimelor, combinată 
cu consecinţele pe termen lung, impredictibile, sunt cu siguranță suficiente 
pentru a exclude crimele de război pe temeiuri consecintialiste obişnuite |... . ] 
Acolo unde pare probabil că ceea ce ne dictează consecintialismul poate diverge 
de ceea ce ne dictează non-consecintialismul — cum ar fi, poate, cazul drepturilor 
de proprietate — nu este deloc evident că ar trebui ca unele considerente non- 
consecintialiste să «bată» pe celelalte“ (Goodin, [1982], p. 13-14) 


Concret, ce înseamnă acest lucru? Ce înseamnă că, în principiu, drepturile 
«bat» consecinţele, dar că nu în orice caz considerentele bazate pe drepturi «bat» 
considerentele consecintialiste? 


Răspunsul este (în parte) foarte uşor de dat. Dată fiind recunoaşterea anumitor 
drepturi, diversele consecinţe neconvenabile ale respectării lor nu pot constitui temei 
pentru încălcarea lor: de exemplu, dat fiind că X are drept de proprietate asupra unui 
teren (Şi, deci, este îndreptățit să-l îngrădească, interzicînd accesul public), consecința 
neplăcută (pentru unii) că trebuie să ocolească terenul, în loc de a-l traversa (ceea ce 
îngreunează traseul), nu poate fi temei pentru încălcarea dreptului la proprietate şi 
redeschiderea accesului public pe respectivul teren. Acestea sunt exemplele simple 
care ne vin în minte atunci cînd suntem preocupaţi de prioritatea drepturilor fata de 
consecințe: drepturile sunt intangibile, în sensul că nu pot fi încălcate, amendate, 
adaptate oricînd, pentru simplul motiv că anumite consecințe ale respectării lor 
deranjează pe cineva. 

Pe de altă parte însă, dacă îngrădirea terenului de către proprietar sau folosirea 
lui pentru anumite activități creează un pericol public major sau lezează interese 
fundamentale ale comunității, nu se mai poate afirma că, dreptul de proprietate fiind 
sacru, orice consecințe negative ale respectării lui trebuie acceptate şi suportate. În 
asemenea cazuri, argumentele consecintialiste pot justifica anularea dreptului de 
proprietate (de exemplu, prin exproprieri de utilitate publică) sau limitarea lui (prin 
interdicții asupra libertăţii proprietarului de a îngrădi terenul sau de-al folosi în anumite 
moduri). Aceasta înseamnă că sensibilitatea şi morala modernă nu funcţionează după 
principii absolutiste, de tipul «pereat mundus, fiat justitia» («să se respecte dreptatea 
chiar dacă ar fi ca lumea să dispară»); omul modem vede dreptatea ca o valoare ce 
trebuie să facă această lume mai bună, şi nu ca pe o valoare în sine care se impune 
chiar cu prețul dispariţiei întregii lumi. De aici, desigur că nu poate decurge concluzia 
că, ori de cite ori suntem deranjati de consecinţele respectării unor drepturi, am avea 
temei să le încălcăm; dacă s-ar aplica această concepţie îngust-utilitaristă, drepturile 
însele ar fi anulate de conduita arbitrară şi imprevizibilă generată de un atare 
utilitarism primitiv. Pe de altă parte însă, dacă drepturile, prin consecințele respectării 
lor, creează un pericol public major, menținerea lor în numele caracterului «sacru» pe 
care îl au ar deveni absurdă: respectăm drepturile pentru că suntem convinşi că, în 
ansamblu, ele fac viaţa oamenilor mai morală, mai justă, mai bună; dacă, din anumite 

motive speciale, anumite drepturi creează riscuri majore pentru comunitate, amendarea 
lor (pe temeiul consecinţelor negative) devine nu numai posibilă, ci chiar obligatorie. 


În contrast cu liberali ca Hayek şi libertarieni ca Nozick, alti gînditori 
contemporani cred că dreptatea socială este mult mai mult decît o dreptate procedurală 
(urmare a «regulilor jocului») sau o respectare a legalității. Ea este, în cele din urmă, 
respectarea unor datorii morale pe care le au membrii societăţii unii fata de ceilalți. 


/2, 5. 5/ Dreptatea ca fairness 


„inegalităţile pot fi permise atunci cînd ele maximizează, 

sau cel puţin contribuie la, aşteptările pe termen lung ale 

celui mai putin favorizat de soartă grup din societate“ 

Rawls 

/2. 5. 5. 1/ John Rawls, filozof american considerat frecvent drept cel mai 

important gînditor politic al secolului 20, a construit o celebră teorie a dreptăţii ca 

fairness (corectitudine morală). Majoritatea oamenilor vor accepta, probabil, ideea că 

societatea trebuie să fie dreaptă, dar prea puţini dintre e: vor cădea de acord asupra a ce 

anume înseamnă «dreptatea» în societate. Problema care se pune, deci, este de a găsi o 

metodă pentru identificarea obiectivă a cerinţelor dreptăţii sociale, în ciuda diversității 

şi a opoziţiilor de păreri pe această temă. Spre deosebire de majoritatea celor care au 

contribuit anterior la această temă, Rawls recurge la o metodă constructivistă de 

identificare a dreptăţii (cf. Brian Barry, [1989]); determinarea principiilor dreptăţii se 

face pe baza unei construcții ale cărei stringente pot asigura concluzia relevantă 

corectă. Aşa cum spune Rawls într-o carte mai tîrzie, construcţia ne va permite să 
deducem ce înseamnă «dreptatea» ca fairness pentru membrii unei comunităţi: 


„Principiile dreptăţii pohtice sunt rezultatul unei proceduri de construcție în 
care persoane raționale (sau reprezentanţii lor), supuşi unor condiţii rezonabile, 
adoptă principiile ce reglementează structura de bază a societăţii“ (Rawls, 
[1993], p. XX). 


Înainte de a vedea ce înseamnă exact «condiţii rezonabile» şi «poziţia 
originară», trebuie însă clarificat la ce raporturi anume dintre oameni se referă Rawls şi 
de ce ar fi necesar ca aceştia să fie plasați într-o poziţie originară pentru garantarea 
corectitudinii acestor raporturi. Nu este vorba aici de cazurile familiare în care unele 
persoane încalcă drepturile altora, astfel că este necesară «restabilirea dreptății» prin 
acte ale instituţiilor publice ale Justiţiei; nu este vorba nici de ofensivele pentru 
«dreptate» prilejuite de revoluţii sau alte evenimente excepţionale similare. Este vorba 
despre o idee de dreptate ce vizează raporturile normale (ce nu încalcă legislaţia în 
vigoare) stabilite în viata socială obişnuită. Ginditorul american pleacă de la premisa 
că funcţionarea cotidiană a societăţii depinde de o formă de cooperare, în cadrul căreia 
toţi partenerii trebuie să beneficieze de pe urma succesului comun (chiar dacă nu în 
măsură absolut egală). Cum viata fiecăruia depinde de cooperarea cu ceilalți, toți 

participanţii la cooperare trebuie să admită că aceasta necesită reguli morale (schema 
sau logica acestei cooperări trebuie să fie justă). Întreprinderea socială fiind una de 
grup, tot grupul at trebuie să decidă cum trebuie organizată ea, şi ce înseamnă o 
organizare bună sau corectă a ei. 


„trebuie să ne imaginăm că cei care se angajează în cooperarea socială aleg 

împreună, într-un act comun, principiile care trebuie să atribuie drepturile şi 

îndatoririle fundamentale şi care să determine împărțirea beneficiilor sociale. 

Oamenii trebuie să decidă înainte cum trebuie reglementate pretenţiile lor, unul 

fata de celălalt, şi care să fie carta fondatoare a societăţii lor. Tot aşa cum 

fiecare persoană trebuie să decidă prin reflecţie. rațională în ce constă binele 
său, adică sistemul de scopuri pe care e raţional! să îl urmărească, un grup de 
persoane trebuie să decidă la fel odată pentru întotdeauna ce să conteze ca fiind 
drept sau nedrept în acest grup. Alegerea pe care!niste oameni raționali ar face- 
o, presupunind că această problemă a alegerii are soluție, determină principiile 
dreptății“ (Rawls A Theory of Justice, [1971]). !, ar Z/ 
E E 

Ideea de pornire este deci următoarea: suntem, într-un fel sau altul, 
«condamnaţi» să cooperăm; trebuie deci să ne asumăm această cooperare, să fixăm 
termenii €i, să precizăm ce pretenții avem unii faţă de ceilalţi dar şi fata de rezultatele 
cooperării. Ca fiinţe raționale, nu trăim la întîmplare: pe plan individual, ne alegem 
scopurile şi stabilim astfel ce dorim. Acelaşi lucru trebuie să se întîmple şi pe plan 
comunitar: membrii societăţii, cei ce cooperează între ei, trebuie să ştie precis ce 
anume doresc, la ce se aşteaptă (în urma cooperării), ce va fi considerat just sau nejust 
în cadrul acestei cooperări. 

Aici însă apar deja dificultățile. Este evident că oamenii nu se pot aşeza la o 
masă rotundă pentru a decide împreună cum vor să coopereze, adică să trăiască 
împreună, ce reguli să adopte, cum să definească dreptatea etc. Timpul şi preocupările 
lor, priorităţile pe care le au îi împiedică să facă acest lucru. Pe de altă parte, chiar dacă 
o atare discuţie fondatoare s-ar putea organiza, este cert că ea n-ar conduce la nici un 
fel de rezultate acceptabile într-un interval de timp finit şi rezonabil ca dimensiuni. 
Părerile si preferințele oamenilor sunt foarte diferite, situațiile lor diferă mult, unii 
profită de avantajele pe care le au pentru a-i presa pe alţii, şi este probabil că 
dezbaterea respectivă s-ar concretiza într-un haos, produs atit de diversitatea de opinii 
şi preferinţe, cît şi de încercările tuturor de a-şi promova propriile interese (de a stabili 
termenii cooperării în aşa fel încît să poată trage un maximum de profit). Rawls este 
primul care recunoaște acest lucru: „nici o societate, desigur, nu poate fi o schemă de 
cooperare în care oamenii intră voluntar, în sensul literal al cuvîntului; fiecare persoană 
sẹ găseşte plasată la naştere într-o poziţie anume într-o societate anume, iar 
caracteristicile poziţiei respective îi vor afecta substanţial perspectivele în viaţă“. 


Dar atunci, ce este de făcut? Trebuie oare renunţat la idealul organizării 
cooperării sociale pe baze juste? Rawls crede că nu. El propune căutarea unor 
mecanisme de Eliminare) a subiectivismelor, a opțiunilor egoiste, interesate, şi a 
diversităţii exagerate de păreri. În urmărirea acestui scop, primul lucru care trebuie 

facut este de-subiectivizarea, adică debarasarea oamenilor de prioritățile lor subiective 
(interese speciale) ce decurg din poziţia specifică pe care o au în societatea respectivă 
Printr-o construcţie teoretică adecvată, membrii societăţii trebuie plasați initial într-o 
altă poziţie (decît cea pe care o au efectiv), pentru ca atitudinile lor să nu mai fie 
determinate de interese speciale, egoiste (care nu pot conduce la soluții drepte, ci doar 
la soluţii convenabile pentru cei în cauză). Această poziție trebuie să fie (conform 
propunerii lui Rawls) una de ignoranță cu privire la detaliile specifice ale propriei 
situaţii în societate, ceea ce sugerează şi conceptul de vă/ al ignoranței: pe scurt, ar fi 
vorba de a plasa membrii societăţii în spatele unui «văl al ignoranței», pentru a-i 
determina astfel să judece rational (şi deci moral), nu să încerce pur şi simplu a-şi 
promova interesele. “The content of justice must be discovered by reason”, susține 
gînditorul american, ceea ce îl apropie de linia istorică inaugurată de Kant şi, în genere, 
de linia raționalismului moral şi politic. 


lată cum descrie Rawls poziția respectivă: 


„În cazul dreptăţii ca fairness, poziţia originară de egalitate corespunde stării 
naturale în teoria tradițională a contractului social. Desigur, această poziție 
originară nu este gîndită ca o stare de lucruri istorică, şi chiar mai putin ca o 
condiție primară a culturii. Ea este înțeleasă ca o situaţie pur ipotetică astfel încît 
să conducă la o anumită concepţie despre dreptate. Printre trăsăturile esenţiale 
ale acestei situaţii este şi că nimeni nu îşi cunoaşte locul în societate, statutul 
social sau poziția în clasa socială; nimeni nu îşi cunoaşte norocul în distribuţia 
înzestrărilor naturale şi a abilităților, inteligenţa, forța, etc. Voi presupune chiar 
că părțile nu îşi cunosc propriile idei despre bine sau înclinațiile psihologice 
speciale. Princ ipiile dreptăţii sunt alese în spatele unui văl al ignoranței, Acest 
lucru asigură ca nimeni să nu fie avantajat sau dezavantajat în alegerea 
principiilor de către consecințele  şansei naturale sau  contingenţele 
circumstanțelor sociale. Dacă toți participanţii sunt similar situaţi şi nimeni nu 
este capabil să proiecteze principii care îi vor favoriza situația lui specifică, 
principiile dreptăţii sunt rezultatul unei înţelegeri sau unui acord fair. 

Căci date fiind circumstanţele poziţiei originare, simetria raporturilor fiecăruia 
cu fiecare dintre ceilalţi, această situație inițială este fair între indivizi ca 
persoane morale, adică în calitate de ființe rationale cu scopuri proprii şi 
înzestrate, voj presupune eu, cu simţul dreptăţii. Se poate spune că poziția 
originară este status quo-ul initial adecvat, şi astfel înțelegerile fundamentale 
realizate în acest cadru sunt fair. Aceasta explică corectitudinea sintagmei 
dreptatea ca fairness: ea exprimă ideea că principiile dreptăţii sunt acceptate 
într-o situație inițială care este fair. Sintagma nu implică identitatea 
conceptelor de dreptate şi fairness, tot aşa cum nici sintagma „poezia este o 
metaforă” nu implică identitatea conceptelor poezie şi metaforă [...] 

De asemenea, nimeni nu îşi cunoaşte concepţia despre bine, detaliile planului 
său rational de viata, sau chiar trăsăturile speciale ale psihologiei sale, cum ar fi 
aversiunea față de risc sau înclinația către optimism sau pesimism. Mai mult 
decît atît, presupun că părțile nu cunosc circumstanţele specifice ale propriei 

lor societăţi. Aceasta înseamnă că ele nu cunosc situația economică şi politica, 
sau nivelul de civilizaţie şi cultură la care s-a putut ajunge. Persoanele din 
poziția originară nu au nici o informatie asupra generaţiei din care fac parte“ 
(Rawls A Theory of Justice, [1971]) 


Ceea ce ne propune John Rawls de fapt aici este un experiment ent mental, un fel 
ie situaţie ideală (pentru găsirea formulei juste de aranjament social şi pentru 
“xJecarea chestiunii dreptăţii sociale). Experimentul postulează plasarea oamenilor 
“ntr-o situație de decizie inițială, numită poziție originară. În această poziţie, membrii 
sacietății sunt aşezaţi în spatele unui val de ignoranță, şi, deci, vrind-nevrind, trebuie să 
‘udece ce anume este rational (deci just) pentru orice persoană aflată în aceeași situaţie. 
Ei nu se pot crampona de particularitatile propriei lor situaţii sociale (deci nu îşi pot 
torma atitudinea pe baza intereselui specific, îngust), ci sunt obligaţi să facă o alegere 
cu privire la ceea ce este în genere dezirabil sau optim pentru un om din acea societate. 
Rawls este convins că de-subiectivizarea realizată prin punerea oamenilor în spatele 
unui văl de ignoranță este suficientă pentru a garanta caracterul corect (fair) al 
principiilor de organizare socială alese de aceştia în poziția originară. Această 
convingere nu se poate susține decît pe baza presupuneri: că singurul impediment în 
calea descoperirii aranjamentelor juste este subiectivitatea sau egoismul. Este oare 
adevărată această presupunere? Nu cumva există şi impedimente legate de 
incapacitatea de a stăpîni complexitatea_situațiilor_sociale (complexitate creată de 
diversitatea criteriilor de judecată, de multitudinea sferelor de activitate, de varietatea 
contextelor la care trebuie relativizate judecatile etc.), deci de neputinta de a rezolva 
problemele hipercomplicate asociate? Răspunsurile rămîn încă în suspensie. Ceea ce 
este cert este că Rawls face ipoteza optimistă a posibilităţii ca, în poziţia originară, 


oamenii să cadă de acord asupra unor principii juste de aranjare a raporturilor dintre ei. 


Optimismul rawlsian se sprijină pe trei argumente. În primul rînd, Rawls crede 

că plasarea oamenilor în spatele vălului de ignoranță permite eliminaréa_influentei influenţei 
negative (opuse consensului) exercitate de diversitatea concepțiilor lor lor despre Bine. Bine. 
Chiar membrii aceleiaşi comunităţi au vederi diferite despere Binele individual şi 
social, căci unii sunt religioşi pe cînd alţii sunt atei sau agnostici, unii sunt 
individualişti, alţii înclinați spre forme de comunitarianism, unii sunt nationalisti, alti 
cosmopoliti etc. Pusi în Situaţia originară, ei nu se mai cramponează însă de aceste 
convingeri personale despre Bine, ci caută numai soluţia corectă la problema 
aranjamentelor sociale fundamentale. Prin plasarea în spatele valului de ignoranță, se 
poate deci realiza o deliberare rațională în care /Corectirudinea primează asupra 
_Binelui| tocmai din acest motiv, teoria lui Rawls se bazează pe prioritatea 
Corectitudinii fata de Bine («the priority of right over the good”). Acest principiu este 
considerat tipic şi util pentru societăţile contemporane, în care există o mare diversitate 
de concepţii despre Bine iar oamenii (cu vederi diferite) sunt obligaţi să facă abstracție 
de ele (de părerile lor variate şi uneori opuse cu privire la Bine) pentru a putea găsi o 
soluţie corectă de convietuire (un principiu de aranjare corectă a raporturilor sociale). 
Este vorba de căutarea unui modus vivendi (a unui mod de convietuire) care să 
îndeplinească anumite cerinţe morale, chiar dacă el înglobează persoane cu vederi 

filosofice, religioase, morale si politice foarte diferite. 


In al doilea rind, Rawls crede ca existe metode eficace “ere a principiilor 


morale adecvate, şi propune în acest sens metoda echilibrului Feflectiv (reflective 


equilibrium). Este vorba despre o metodă care constă în compararea şi ajustarea 
reciprocă repetată a judecăților _morale cumpănite (adică făcute cu calm, nu sub 
imperiul emoțiilor momentane, după o deliberare atentă, nu în mod pripit, ocazional) şi 
a principiilor morale generale care s-ar potrivi cu aceste judecăți. (În plus, în acest 
proces de comparare şi reajustare, pot interveni şi teorii morale de fundal — cf. Daniels, 
[1996], p. 41-48). Judecatile sunt comparate cu principiile posibile, de unde poate 
rezulta necesitatea unor revizuiri (a principiilor), apoi principiile ajustate sunt din nou 
comparate cu judecatile, ceea ce poate conduce la noi revizuiri etc. Rawls crede că un 
repetat du-te-vino între aceste componente ale moralității — experiența morală cu 
faptele ei semnificative, judecatile morale cumpănite, principiile morale care se acordă 
cu acestea, eventual şi unele teorii morale — ar permite de-subiectivizarea poziţiilor şi 
ar facilita consensul cu privire la principiile morale. 


În al treilea gd, Rawls crede că membrii aceleiaşi societăți pot ajunge uneori 
la un consens p suprapunere (overlapping consensus), deoarece, în ciuda 
diferențelor de opinii dintre ei, există şi puncte locale de suprapunere în care părerile 
coincid. Aşa de pildă, oameni cu vederi de ansamblu («comprehensive», în 
terminologia rawlsiană) foarte diferite — de exemplu, un creştin, un evreu, un agnostic, 
un om de ştiinţă ateu, un budist — pot totuşi cu toţii cădea de acord asupra unui 
principiu moral ca «violența este ceva rau». Aceşti oameni au viziuni diferite despre 
Bine, au concepții foarte diferite despre lume si despre cum trebuie trăită viata, în 
multe chestiuni au opinii diametral opuse — dar sferele vederilor lor se şi suprapun, 
totuşi, în acest punct: opoziţia fata de violenţă. Ele se vor suprapune, probabil, şi în alte 
puncte. Existenţa unor cazuri de consens prin suprapunere contribuie şi ea la reducerea 
riscurilor unei diversități haotice, dizolvante pentru dreptatea socială. 


Toate aceste elemente îl încurajează pe Rawls să creadă că membrii unei 
societăţi pot ajunge la un consens asupra principiilor dreptăţii sociale. 


J 

i DD ss începe, după cum am spus, cu cea mai generală 
dintre aleger rile pe care persoanele le pot face împreună, şi anume alegerea 
primelor principii ale concepției dreptăţii care trebuie să reglementeze toate 
criticile ultertoare şi reforma instituțiilor. Apoi, avînd aleasă o concepție despre 
dreptate, putem să presupunem că ele vor alege o constituţie şi un legislativ 
care va legifera, şi aşa mai departe, totul în acord cu principiile dreptăţii 
acceptate initial. Situaţia noastră socială este dreaptă dacă ca cste astfel încît, 
prin această succesiune de acorduri ipotetice, noi am fi stabilit contractual 
sistemul de reguli care o defineşte. Mai mult, presupunînd că poziţia originară 
determină într-adevăr un set de principii, adică presupunînd că s-ar alege o 
anumită concepţie despre dreptate, atunci va fi adevărat că ori de cite ori 

instituţiile sociale satisfac aceste principii, cei angajaţi în ele pot să-şi spună 
unul altuia că ei cooperează în termeni pe care i-ar accepta dacă ar fi persoane 
egale şi libere, ale căror relații reciproce sunt fair. Toţi ar putea vedea 
aranjamentele lor în situația inițială ca incarnind constringeri larg acceptate şi 
rezonabile asupra alegerii principiilor. Recunoaşterea generală a acestui fapt ar 
oferi baza acceptării publice a principiilor corespunzătoare ale dreptăţii. [...] o 
societate care satisface principiile dreptăţii ca fairness se apropie cît se poate 
de mult de societatea bazată pe o schemă voluntară, pentru că întruneşte 
principiile pe care persoanele libere şi egale le-ar aproba în circumstanţe care 
sunt fair. În acest sens, membrii săi sunt autonomi iar obligaţiile pe care ei le 
recunosc sunt auto-impuse“ (Rawls A Theory of Justice, [1971]) 


Construcţia propusă de Rawls cade prin urmare în categoria teoriilor de tip 
contractualist. Acceptind să judece în spatele vălului de ignoranță şi să impună apoi 
ai . > ° wie . . . > . oe 
propriei societăţi aranjamentele descoperite astfel (drept rationale şi morale), oamenii 
fac un fel de contract tacit şi îşi asumă obligaţia de a-l respecta (aici este implicată şi o 
componentă deontologistă — de altfel, teoria lui Rawls a fost plasată nu numai în 
tradiția contractualista, ci şi în cea kantiana). 


/2. 5. 5. 2/ Se ridică însă acum întrebarea care anume ar putea fi principiile 
selectate în spatele valului de ignoranță drept rationale şi juste. Este de presupus că 
fiecare persoană, neştiind care va fi propria sa poziţie în cadrul societăţii, va considera 
ca just în primul rînd un principiu al maximizării libertăţii individuale, principiu a cărui 
aplicare ar amplifica cît se poate de mult capacitatea individului de a-și urmări 
propriile scopuri fără a fi stînjenit de alţii sau de constringerile sociale existente. 
Evocarea acestui principiu (care fusese teoretizat cel mai sistematic de către J. S. Mill 
— vezi, în acest sens, Mill, [2005]) arată că aranjamentele sociale corecte (fair) propuse 
de Rawls sunt aranjamente de tip liberal. (Desigur, nu este vorba aici de liberalismul 
doctrinar al unui partid anume, ci de mentalitatea liberală caracterizată de toleranță şi 


de aspirația la amplificarea libertăţii individuale). 7 


Ca în orice societate liberă, şi în societatea schitata de principiile descoperite in 
poziţia originară vor exista inegalităţi între oameni. Rawls nu este în nici un caz un 
egalitarist pur şi dur, aşa cum erau reprezentanţii Stîngii radicale; el nu crede că 
societatea sau statul ar trebui să asigure o egalitate completă sau să controleze atent, 
complet, beneficiile obținute de cetăţeni, distribuția lor. Dar dacă vrem să existe 
dreptate socială, nu este posibil nici ca inegalitatile să fie de orice fel; contează ce fel 
de inegalităţi există şi la ce situaţie finală conduc ele. Dacă inegalitatile ar fi complet 
necontrolate, s-ar putea ajunge la cazul în care unii membri ai parteneriatului social nu 
ar beneficia cu nimic de pe urma cooperării (în timp ce alţii ar trage toate foloasele 
acesteia). Această situaţie nu ar fi fair, nu ar fi corectă. Chiar grupurile cele mai 
dezavantajate sau cele marginale au dreptul să pretindă acces la anumite beneficii, de 
vreme ce şi ele sunt încorporate în cooperarea socială globală. De aici urmează o a 
doua cerinţă, şi anume aceea ca inegalitatile existente să fie de asa natură încît să aducă 

beneficii şi celor mai dezavantajati dintre cetăţeni. În sfirsit, ca în orice societat 
moderna de tip liberal, se mai cere ca poziţiile dorite de oameni (pentru care aceşti 
concurează) să fie accesibile tuturor, în spiritul egalităţii de șanse. În acest fel, se 
conturează principalele trăsături ale societății în care există dreptatea ca fairness. 


În formularea lui Rawls, principiile dreptății sunt: 
„|. Fiecare persoană va avea un drept egal la cele mai ample libertăţi 
fundamentale compatibile cu o libertate similară pentru ceilalți. 
2. Inegalitatile sociale şi economice trebuie să satisfacă două condiţii: 
A. sunt spre cel mai mare beneficiu a celor mai dezavantajati 


(principiul diferenţei); 
B. sunt legate de poziţii accesibile tuturor în condiţiile unei egalitati 


fair a oportunităţilor; 

Libertatile fundamentale ale cetățenilor sunt, simplificînd, libertăţi politice 
(dreptul la vot si de a fi ales într-o funcţie publică) împreună cu libertatea 
cuvîntului şi a asocierii; lhbertatea persoanei împreună cu libertatea de a deţine 
proprietate; libertatea de a nu fi arestat arbitrar ori reținut aşa cum sunt definite 
de conceptul de supremație a legit. Acestor libertăţi li se pretinde să fie egale 
conform primului principiu, pentru că cetăţenii dintr-o societate dreaptă trebuie 
să aibă aceleaşi drepturi fundamentale. 

Al doilea principiu se aplică la distribuirea veniturilor şi bogăției şi la 
proiectarea organizațiilor care folosesc diferențele de autoritate şi 
responsabilitate, sau a ierarhiilor de comandă. În timp ce distribuirea bogăției şi 
veniturilor nu trebuie să fie egală, ea trebuie să fie în avantajul tuturor, şi în 
acelaşi timp, pozițiile de autoritate şi posturile de comandă trebuie să fie 
accesibile tuturor [...] 


Pentru a face bine determinate principiile ce reglementează inegalitatile, 
trebuie să privim sistemul din poziţia reprezentantului celui mai puţin 
avantajat. Inegalitatile sunt permise atunci cînd ele maximizează, sau cel putin 
contribuie la maximizarea aşteptărilor pe termen lung ale celui mai puţin 
norocos grup din societate. 


Nu mai există astfel nici un motiv pentru ca distribuirea bogăției şi veniturilor 
să fie decisă mai degrabă de distribuirea calităţilor naturale decît de norocul 
social sau istoric. Mai mult, principiul oportunității fair nu poate fi decît 
imperfect aplicat cel putin cit timp există instituţia familiei. Măsura în care 
calităţile naturale se dezvoltă şi au rezultate este influenţată de toate tipurile de 
condiţii sociale şi de atitudinile de clasă. Chiar şi dorinţa de a face un efort, de 
a încerca, şi deci de a merita ceva în sens obişnuit depinde de împrejurări 
sociale şi familiale fericite. Pentru cei care au o înzestrare similară, este 
imposibil să asiguri în practică şanse egale la cultură ori performanţă socială, şi 
de aceea putem dori să adoptăm un principiu care recunoaște acest fapt şi care 
atenuează efectele arbitare ale însăşi loteriei naturale“. 

(Rawls A Theory of Justice, [1971]) 

Plecind de la convingerea ca societatea este un proces cooperativ (la care 
contribuie oameni cu cele mai diferite poziţii sociale şi resurse), Rawls ajunge la ideea 
de bază: chiar dacă oamenii profită în proporții diferite de pe urma activităţii comune şi 
au situații economice diferite, nu ar fi normal ca de pe urma succeselor acestei 
cooperări (rezultate, bunuri, valori) să profite numai unii dintre participanţi (cei 
avantajati); de aici, cerința ca de pe urma acestei cooperări, care nu elimină 
inegalitatea, să poată obtine şi cei dezavantajati cel mai mare avantaj posibil. Numai 
cînd inegalitatile aduc un atare avantaj şi celor defavorizati, ele sunt acceptabile, 
corecte, drepte, crede John Rawls, iar această convingere i se pare că ar decurge şi din 
rationamentele făcute în spatele vălului de ignoranță. Fiecare om plasat astfel va 
considera rațional să fie admise numai inegalitatile de care pot profita cumva și cei mai 
defavorizati cetăţeni, deoarece va avea în vedere riscul ca el însuşi să ajungă printre 
aceştia. Cu alte cuvinte, prudenta rațională îl determină pe oricare membru al 
comunității aflat în poziția originară să opteze pentru o idee de dreptate axată pe 
principiile menţionate de Rawls. 

Principiul rawlsian că „„inegalitățile pot fi permise atunci cind ele maximizează, 
sau cel putin contribuie | la, aşteptările pe termen lung ale celui mai putin favorizat de 
soartă grup din societate “ este deci şi expresia prevederii fireşti, a grijei fiecăruia pentru 
propria soartă şi a dorinţei normale de a evita cea mai proastă situație posibilă — este 
probabil că toţi cei ce gîndesc rational l-ar adopta. Dar deşi în adoptarea acestui principiu 
intră considerente de raționalitate importante, acesta nu se bazează exclusiv pe grija 
fiecăruia pentru propria soartă. E] se bazează şi pe temeiuri morale. Cei care au sansa de 
a fi mai favorizați de soartă (avînd înzestrări naturale superioare și / sau o poziţie 
superioară în societate înțeleg că aceasta a fost o simplă şansă, şi nu un merit; altfel spus, 
deşi nu se pune problema de a nega calităţile superioare ale unora, se restabileşte 
adevărul — şi anume, se restabileşte faptul că nu este meritul cuiva că s-a născut 
inteligent, întreprinzător, harnic, după cum nu este un merit faptul că cineva s-a născut 
într-o familie bine situată. Convers, dacă cineva se naşte încet la minte sau sărac, aceasta 
nu este vina lui. Intuitia lui Rawls este că nu ar fi normal ca cineva să fie condamnat fără 
nici o crutare la sărăcie, marginalizare şi neputinţă socială, pentru simplul motiv că a 
avut ghinionul să se nască într-o familie săracă, sau să se nască handicapat, or lipsit de 
inteligență. Evident, comunitatea nu se poate substitui naturii sau divinității pentru a 
transforma proştii în genii şi oamenii cei mai rudimentari în oameni foarte rafinati; 
tocmai de aceea nu se pune problema unei ẹgalizări complete a membrilor societății. Dar 
comunitatea îşi poate asuma datoria morală de a asigura Ca și oamenii cei mai putin 
favorizați de soartă să beneficieze cumva de succesele cooperării sociale. Este deci vorba 
de a compensa întrucîtva nenorocul celor marginali (săraci, handicapati, modesti 
intelectual), şi nu de planul utopic al eliminării totale a diferenţelor dintre oameni. 
Principiul diferenţei spune că 


„inegalităţile nemeritate se cer rectificate; şi daca inegalitatile determinate de 
naştere sau înzestrări naturale sunt nemeritate, aceste inegalităţi trebuie cumva 
compensate. Prin urmare, acest principiu spune că pentru a trata toate 
persoanele în mod egal, pentru a oferi o reală egalitate a şanselor, societatea 


98 


trebuie să fie mai atentă fata de cei cu mai putine calităţi naturale si fata de cei 
născuţi in poziţii sociale mai putin favorabile. Ideea este de a rectifica 
inechitatea contingentelor in direcţia inegalitatilor. În urmărirea acestui 
principiu, resurse mai mari pot fi cheltuite pe educaţia celui mai puţin 
inteligent, în raport cu cel mai inteligent, cel puţin pentru o anumită perioadă 
de timp, să spunem primii ani de şcoală“ (Rawls A Theory of Justice, [1971]) 


Spre deosebire de Stinga tradiţională, care prezenta grupurile defavorizate 
drept victime ale sistemului social şi ale asupririi exercitate de «clasele exploatatoare», 
Rawls prezintă grupurile defavorizate în primul rînd ca victime ale nenorocului: 
persoanele ce compun aceste grupuri au avut ghinionul fie de a se naşte cu calități 
personale modeste, fie cu diverse forme de handicap, fie în familii sărace care nu le-au 
oferit condiţiile de dezvoltare necesare. Aşadar, răspunderea pentru situaţia proastă a 
unor membri ai comunităţii nu revine membrilor favorizați ai acesteia. Cu această idee 
privind responsabilttatile eşecului şi liberali ca Hayek sunt de acord. De asemenea, 
Rawls şi Hayek nu cred că cei avantajati. ar trebui deposedati de bunuri sau beneficii 
pentru că nu le merită (cum pretindea Stinga revoluţionară). Dar asemănarea se opreşte 
aici. Din ideea privind responsabilitatile pentru eşecul celor defavorizati, Hayek trage 
concluzia că nimeni nu este dator să compenseze nenorocul acestora. Pe scurt, 
liberalismul clasic nu admite vreo datorie socială sau morală fata de cei defavorizati; ei 
trebuie să „îşi poarte singuri crucea“, căci nimeni (dintre concetatenii lor) nu este de 
vină pentru soarta rea pe care o au. 


Dimpotrivă, Rawls trage o concluzie cu totul diferită. Plecînd de la aceeaşi 
recunoaştere a faptului că nu cei avantajati sunt vinovaţi de soarta celor marginali şi 
dezavantajati, filosoful american încearcă să construiască o perspectivă consecventă 
asupra responsabilitatilor: e adevărat că cei bine situaţi nu sunt responsabili de 
nenorocul celor prost situaţi, şi (adesea) nici aceştia din urmă nu sunt responsabili de 
propriul lor nenoroc; dar nici cei avantajati nu sunt responsabili de norocul lor! Nu 
este meritul lor că s-au născut în familii afluente, civilizate, că au beneficiat de o bună 
educaţie, ori că s-au născut cu anumite calităţi personale favorabile şi utile, care îi 
propulsează în societate. Nici chiar hămicia, ambiția, spiritul întreprinzător nu sunt 
meritul celor ce le au, căci ei pur şi simplu le-au dobîndit într-un context favorabil: 
„Chiar voinţa de a face eforturi, de a încerca, deci faptul că meriti, în sensul obişnuit al 
expresiei, este ea însăşi dependentă de împrejurări familiale şi sociale fericite“ (idem). 
Sansa este cea care decide în toate aceste privinţe. $i atunci, ce concluzie se poate 
trage? Absența responsabilităţii personale (atît pentru norocul, cit şi pentru nenorocul 
avut) sugerează că acele calități care conduc la succes n-ar trebui privite ca merite 
individuale (justificind avantajele unora şi dezavantajele altora), ci mai curind ca 
elemente componente ale unei avuţii comune ce a fost distribuită de şansă membrilor 
societăţii. 


„Observăm astfel că principiul diferenţei reprezintă, de fapt, un acord asupra 
distribuirii talentelor naturale ca avuţie comună şi asupra participării la 
beneficiile acestei distribuiri, oricare ar fi aceasta. Cei care au fost favorizați de 

natură, oricine sunt ei, pot câştiga din soarta lor bună doar în condiţiile care 
imbunatatesc situația perdantilor. Cei care sunt avantajati in mod natural nu 
trebuie să câştige doar pentru că sunt cei mai inzestrati, ci şi pentru a acoperi 
costurile de formare şi educare, precum şi folosirea înzestrării lor în moduri care 
îi ajută şi pe cei mai puţiiN norocoşi. Nimeni nu-şi merită capacitățile naturale 
mai mari, şi nici un loc de pornire mai favorabil în societate. De aici, concluzia 
nu este că aceste distincţii ar trebuie eliminate. Există un alt mod de a le trata. 
Structura de baza poate să fie astfel aranjată încît aceste contingente să lucreze 
spre binele celor care sunt cei mai puţini norocoşi. Ajungem deci la principiul 
diferenței dacă vrem să punem la punct sistemul social, astfel încît nimeni să nu 
câştige sau să nu piardă din locul pe care îl are în mod arbitrar în distribuția 
înzestrărilor naturale sau din poziția sa iniţială în societate, fără a da sau a primi 
avantaje compensatorii în schimb“ (Rawls A Theory of Justice, [1971]) 


Principiul diferenței conţine un criteriu de optimizare numit principiul 
maximin: acest criteriu cere ca optimizarea să asigure maximizarea minimului, adică a 
beneficiilor celor mai mici (a beneficiilor oamenilor cei mai săraci). 


Este esențial de remarcat că principiul diferenţei nu împiedică pe cei favorizați 
să se bucure de roadele avantajelor lor (native, familiale sau sociale). Ideea subiacentă 
nu este că cei favorizați, neavînd nici un merit pentru avantajele pe care le deţin, 
trebuie să le sacrifice în favoarea celor nefericiti. Dimpotrivă, cei favorizați se vor 
putea bucura de avantajele pe care le au. Dar, cum aceste avantaje nu sunt exclusiv 
merite personale (adică nu sunt rezultatul exclusiv al unor merite personale care ar fi 
existat şi în absența șansei sau a mediului social), ei nu pot pretinde că au numai 
dreptul de a se bucura de ele şi nici o datorie morală (faţă de cei aflaţi într-o situaţie 
opusă). Persoanele şi grupurile avantajate au dreptul de a se bucura de roadele 
calităților şi poziţiei lor sociale, dar ele trebuie să recunoască faptul că toate acestea nu 
au apărut în vid, ct în cadrul societăţii, deci existenţa şi menţinerea lor depinde de 
cooperarea socială. Aşadar, problema drepturilor individuale trebuie corelată cu cea a 
cooperării. Drepturile trebuie protejate, dar amendate în funcţie de cerințele legate de 
menținerea unei scheme de cooperare socială. Trebuie deci ca grupurilor avantajate să 
li se spună: «aveţi dreptul la ceea ce ati dobindit sau posedati; dar nu uitaţi că 
dobîndirea, posesia şi menţinerea acestor avantaje s-a facut şi se face în cadrul 
cooperării sociale; aveți deci şi nişte datorii față de această cooperare — ea trebuie 
conservată». Cum poate fi însă conservată sau protejată cooperarea socială? Aceasta se 
poate asigura şi menţine numai dacă toți participanţii la cooperare beneficiază 
întrucîtva de pe urma succesului ei (altfel, ce interes mai au cei dezavantajati de a 
continua cooperarea?). De aici, datoria celor avantajati de a asigura ca şi cei 
dezavantajati să beneficieze de pe urma cooperării. Ei nu pot pretinde ca schema de 
cooperare să le asigure garantarea drepturilor, fara a promite nimic celor dezavantajati; 
căci o schemă de cooperare ce nu oferă nimic unora dintre participanţi nu mai este 
schemă de cooperare. Pretenţiile celor avantajati (de a beneficia necondiționat de ceea 
ce au) nu sunt deci justificate. 

„Există o tendinţă firească să se obiecteze că cei mai bine dotați îşi merită 
avantajele mari, indiferent dacă ele sunt sau nu în beneficiul altora. În acest 
moment, trebuie să fim clari asupra noţiunii de merit. Este perfect adevărat că, 
dat fiind un sistem just de cooperare ca schemă de reguli publice, şi date fiind 
aşteptările create de el, oamenii care, în perspectiva îmbunătăţirii stării lor, au 
făcut ceea ce sistemul anunţa că va recompensa sunt indreptatiti la avantaje. În 
acest sens, cei mai favorizați sunt indreptatiti la soarta lor; pretenţiile lor sunt 
aşteptări legitime stabilite de instituţii sociale, şi comunitatea este obligata să le 
pună în aplicare. Dar acest sens al meritului presupune existența schemei 
cooperative; el este irelevant pentru întrebarea dacă de la bun început schema 
trebuie proiectată în acord cu principiul diferenţei ori cu vreun alt criteriu. 

Cineva poate crede că persoana cu înzestrări naturale mai bune isi 
merită aceste calități şi caracterul superior care au făcut posibilă această 
dezvoltare. Deoarece el este mai valoros în acest sens, el merită avantajele mai 
mari pe care a putut să le dobindeasca cu ele. Totuşi, cu siguranță aceasta 
perspectivă este greşită. Se pare că este unul din punctele fixe ale judecății 
noastre bine chibzuite acela că nimeni nu-şi merită locul în distribuţia 
înzestrărilor naturale, tot aşa cum nimeni nu-şi merită punctul de plecare inițial 
în societate. Afirmația că un om îşi merită caracterul superior care îi permite să 
facă efortul de a-şi cultiva calităţile este tot atît de problematică; căci caracterul 
său depinde de împrejurări sociale şi familiale fericite pentru care nu poate să 
aibă pretenția că i s-ar datora. Noţiunea de merit pare a nu se aplica acestor 
cazuri. Astfel, individul reprezentativ pentru cei avantajati nu poate spune că el 
merită, şi prin urmare el are un drept la o schemă de cooperare în care îi este 
permis să capete beneficii într-un mod în care el nu contribuie la bunăstarea 
celorlalți. Nu există nici o bază pentru o astfel de pretenţie“ (Rawls A Theory of 
Justice, [1971]) 


Aşadar, cerinţele exclusiviste ale celor avantajati (privind dreptul lor nelimitat 
la tot ceea ce posedă şi la toate roadele cooperării sociale) nu sunt legitime. Drepturile 
pe care le au (de a fi şi a rămîne printre cei avantajati) sunt reale și incontestabile; dar 
ele sunt condiționare (de susținerea schemelor de cooperare existente, prin acordarea 
de avantaje si grupurilor marginale). Caracterul condiţionat al succesului (şi al 
drepturilor) celor avantajati implică și obligaţia ce revine acestora de a recunoaşte 
participarea celor dezavantajati (la cooperare) şi de a stimula interesul lor pentru 
continuarea cooperării (deci de a susţine acţiuni ce oferă şi acestora anumite beneficii). 

Un alt mod de a explica caracterul condiţionat al drepturilor pe care le au cei 
bine situaţi este cel bazat pe ideea de reciprocitate. Reciprocitatea nu trebuie neapărat 
înțeleasă în termeni de cistig absolut egal (din acţiunea comună) pe care partenerii şi-l 
garantează reciproc; căci o asemenea înțelegere a ei ar conduce la cerințe de 
egalitarism absolut. La Rawls, reciprocitatea are un sens mai slab: deși partenerii obtin 
beneficii foarte diferite din cooperarea lor, totuşi ei fac in aşa fel încît toti cei ce 
participă să obțină anumite beneficii. Altfel spus, nimeni «nu rămîne pe dinafară»: 
atunci cînd unii cîştigă mult, şi ceilalți cîştigă ceva (desi nici pe departe la fel de mult). 
Un motiv al acceptării de către toţi a principiului «nimeni să nu rămînă pe dinafară» 

“xe că, în poziţia originară, fiecare se gîndeşte că ar putea ajunge şi el printre cei 
x=favorizaţi — ceea ce îl determină să pledeze pentru îmbunătățirea situaţiei celor 
xefavorizati (pentru maximin). 


Ca atare, continuarea cooperării se poate justifica: fiecare partener poate 
zrgumenta celuilalt de ce merită să participe la cooperare, în ciuda faptului că succesul 
adividual depinde totdeauna foarte mult de noroc. În acest caz, ordinea socială nu 
spare (cum, din păcate, se întîmplă des în istorie) ca arbitrară; ea poate fi justificată 
drept corectă pentru toți cei implicați. 


„Un alt subiect este faptul că principiul diferenței exprimă o idee de 
reciprocitată El este un principiu al beneficiului mutual. Am văzut, cel putin 
atunci cînd funcţionează conexiunile în lanţ, că fiecare individ reprezentativ 
poate accepta structura de bază ca proiectată să îi promoveze interesele. Ordinea 
socială poate fi justificată oricui, şi în special celor mai putin favorizați; în acest 
sens ea este egalitară. Dar pare necesar să examinăm în mod intuitiv în ce măsură 
condiţia beneficiului mutual este satisfăcută. Să luăm în considerare doi indivizi 
reprezentativi A şi B, unde B este cel mai putin favorizat. De fapt, de vreme ce 
suntem interesaţi in comparatia cu cel mai putin defavorizat, să presupunem ca B 
este acest om. B poate accepta situaţia de înstărit a lui A dacă avantajele lui A au 
fost câştigate astfel încît ele îmbunătăţesc perspectivele lui B. Dacă lui A nu i-ar 
fi permisă poziţia mai bună, B ar fi încă mai nevoias decît este acum. 
Dificultatea este de a arăta că A nu are motive să se plângă. Poate i se cere să 
aibă mai putin decît ar putea să aibă, căci dacă ar avea mai mult, aceasta ar 
conduce la o pierdere pentru B. Si acum, ce i se poate spune celui mai favorizat? 
Pentru început, este clar că bunăstarea fiecăruia depinde de o schemă a 
cooperării sociale în lipsa căreia nimeni nu ar avea o viata satisfăcătoare. În al 
doilea rind, putem cere cooperarea voluntară a fiecăruia doar dacă termenii 
acestei scheme sunt rezonabili. Principiul diferenţei, deci, pare să se constituie 
într-o bază fair pe care cei mai bine situați, sau cei mai favorizați de 
circumstanţele sociale, se pot aştepta ca alţii să colaboreze cu ei atunci cînd un 
aranjament functional este o condiţie necesară pentru binele tuturor. [...] Din 
punctul de vedere al bunului simţ comun, pare, deci, că principiul diferenţei este 
acceptabil atît pentru cel mai puţin avantajat, cît şi pentru cel mai avantajat“ 
(Rawls A Theory of Justice, [1971]) 


Faptul că aranjamentele sociale juste propuse de Rawls pot fi justificate atit în 
fata celor dezavantajati, cît şi (mai ales) în fata celor avantajati, este un lucru foarte 
important. În epoca modernă, s-au avansat numeroase concepţii despre dreptatea 
socială. Marele defect al majorității acestor concepții era însă că ele lucrau cu premise 
plauzibile pentru unii dintre membrii societăţii, dar nu pentru toți. Teoriile 
(revoluţionare) care încercau să propună o ordine morală (egalitară) mai favorabilă 
grupurilor marginalizate erau neconvingătoare pentru beneficiarii ordinii deja existente 
(grupurile avantajate); teoriile (conservatoare) care pledau pentru menţinerea status 
quo -ului (a ordinii deja existente, inegalitare) erau inacceptabile pentru cei 

dezavantajati (deşi conveneau grupurilor avantajate). Rawls crede că principiile sale 
pot depăşi această dificultate. 

In mod special, construcția rawlsiană (dacă ar fi incontestabilă) s-ar distinge 
prin capacitatea de a demonta cele mai obişnuite (şi mai larg împărtăşite) argumente 
împotriva instaurării unei ordini morale în societate: argumentele «naturaliste» (sau 
«cinic-naturaliste»), sau «social-darwiniste». În perioada premodernă, cele mai 
răspîndite argumente împotriva instaurării unei noi ordini morale în societate erau cele 
religioase («asa a lăsat Dumnezeu, aşa trebuie să rămînă»). În perioada modernă, cea 
mai influentă teorie care se opune unei ordini morale noi este aceea care pretinde că 
aranjamentele existente sunt «naturale», deoarece reflectă inegalitatile naturale dintre 
oameni, iar orice modificare a lor ar fi nefirească, deoarece ar estompa diferențele 
dintre membrii societăţii şi ar favoriza «mediocrităţile» (ba chiar «nulitatile»), 
defavorizind «elitele». Propagandiştii acestui punct de vedere lucrează tot cu vechea 
presupozitie a «sacralității» succesului: succesul este sfint, cei ce l-au dobindit sunt 
intangibili (înzestrați, merituoşi, meniti să conducă), iar cei ce nu l-au obținut sunt 
«mediocrităţi» sau «nulităţi»» ce îşi merită soarta. Prăpastia dintre cele două categorii 
de oameni este «naturală», orice încercare de a o reduce fiind «contra naturii»: cei 
«puternici» sunt meniti să învingă, cei «slabi» sunt condamnaţi să fie învinşi, iar în fata 
acestei realităţi trebuie să ne resemnăm. Evident, acest punct de vedere elitist- 
conservator (teoretizat în epoca modernă mai ales de Nietzsche) convine grupurilor 
avantajate, dar el nu poate fi acceptat de alte grupuri; Rawls crede că el nu poate fi nici 
justificat raţional. Succesul nu trebuie sanctificat, deoarece el nu este rezultatul 
exclusiv al meritelor (meritele însele sunt efectul unor loterii, al sansei): în foarte multe 
cazuri, cei ce au succes nu sunt (prin ei înşişi) indreptatiti la el, după cum cei cei 
eşuează nu sunt (prin ei înşişi) meniti să eşueze, astfel că «îşi merită soarta». 
Distribuţia beneficiilor în societatea modemă este în mare măsură (Chiar dacă nu 
complet) arbitrară şi dependentă de noroc, dar ea nu este fatidică (aşa cum este 
moartea). Ca atare, avem temeiuri şi avem şi posibilitatea de a interveni — nu pentru a-i 
egaliza complet pe oameni, dar pentru a reduce arbitrarul distribuţiei şi a face astfel ca 
aranjamentele sociale să fie juste (şi morale). 


„Din perspectiva acestor observaţii, putem respinge teza că 
reglementarea instituţiilor este întotdeauna defectuoasă cît timp distribuția 
talentelor naturale şi contingentele sociale sunt nedrepte, şi chiar mai mult, că 
această nedreptate trebuie în mod inevitabil să se transfere asupra 
aranjamentelor omeneşti. Această afirmaţie este oferită din cînd în cînd ca o 
scuză pentru a ignora nedreptatea, ca şi cum refuzul de a accepta nedreptatea 
este similar cu refuzul de a accepta moartea. Distribuţia naturală nu este nici 
dreaptă nici nedreaptă; şi nici nu este nedrept că în societate oamenii s-au 
născut în anumite poziţii sociale. Acestea sunt pur şi simplu fapte naturale. 
Ceea ce este drept sau nedrept este modul în care instituţiile tratează aceste 
fapte. Societăţile aristocratice şi cele de castă sunt nedrepte pentru că ele fac 
din aceste contingente baza de atribuire pe care se constituie apartenenţa la 
clase sociale mai mult sau mai puţin închise şi privilegiate. Structura de bază a 
acestor societăţi încorporează arbitrariul existent în natură. Nu este însă necesar 
ca oamenii să se resemneze şi să accepte aceste contingente. Sistemul social nu 

este o ordine de neschimbat, în afara controlului uman, cît o structură a acţiunii 
umane. În dreptatea ca fairness, oamenii acceptă să-și împărtăşească soarta 
unul altuia. În proiectarea instituțiilor, ei se angajează să profite de 
contingentele naturale şi circumstanţele sociale numai atunci cînd aceasta 
acțiune serveşte beneficiului comun. Cele două principii sunt un mod fair de a 
înfrunta arbitrariul soartei; şi deşi fără îndoială imperfecte sub alte aspecte, 
instituţiile care satisfac aceste principii sunt drepte“ (Rawls, [1971]). 


Rawls se deosebește de ideologii clasici ai Stîngii nu numai prin aceea că 
respinge egalitarismul radical (concepția ce repudiază orice inegalitate), ci şi prin aceea 
că nu acceptă sacrificarea unor persoane sau grupuri în favoarea fericirii altora. În 
opoziție cu utilitarismul şi cu doctrinele de stînga ce pledau pentru sacrificarea 
minorităţii în favoarea majorității (a maselor) sau a «Binelui general», Rawls declară ca 

„fiecare persoană are o inviolabilitate întemeiată pe dreptate, inviolabilitate pe 

care nici chiar bunăstarea societății ca întreg nu o poate încălca. Din acest 

motiv, dreptatea contrazice ideea că pierderea libertăţii pentru unii devine 
dreaptă din cauza unui bine mai mare obţinut de alţii. Ea nu permite ca 
sacrificiile impuse unui număr mic de oameni să cântărească mai putin decît 
totalul ma: mare al avantajelor de care se bucură un număr mai mare de 
oameni“ (Rawls A Theory of Justice, [1971]) 


/2. 5. 5. 3/ Cercetările lui John Rawls au provocat dezbateri neasemuit de 
intense şi, după 1971 (data apariţiei lucrării sale A Theory of Justice), o literatura imensă 
s-a născut pe marginea cărții şi a ideilor filosofului american. 


O parte dintre comentatorii lui Rawls produc critici din interior, acceptind ideca 
de dreptate socială, ideea de aranjare a inegalitatilor în favoarea celor dezavantajati etc., 
dar identificînd diverse slăbiciuni sau defecte în argumentarea rawlsiană (de exemplu, s- 
a subliniat că principiul diferenţei privilegiază nejustificat pe cei mai dezavantajati 
membri ai societăţii, neglijind situaţia altor grupuri dezavantajate care nu sunt totuși la 
limita de jos). O altă parte dintre critici (Nozick, alti libertarieni) resping chiar premisele 
sau principiile fundamentale ale construcţiei. Practic, nimic n-a rămas necontestat: 
poziţia originară (criticată de Dworkin [1998], Nagel, în Daniels [1989]), echilibrul 
reflectiv (criticat de Hare, în Daniels [1989], Lyons, în Daniels [1989]), separatia Bine- 
Corect (criticată de Michael Sandel, [1982]) etc. Critici importante au mai avansat Brian 
Barry [1989], [1996], Robert Goodin [1992], şi multi alții. 


lată cîteva dintre cele mai interesante obiecţii aduse lui Rawls: 


(i) Dworkin: poziția originară, ca situație ipotetică, nu are valoare 
constrîngătoare pentru atitudinile oamenilor în lumea reală; contractul făcut în spatele 
vălului de ignoranță nu e realmente un contract: „un contract ipotetic nu este pur şi 
simplu o imitație a unui contract real; de fapt, el nu este un contract“ (Dworkin, [1998]. 

cap. 6), deoarece un contract ipotetic conține numai acordul ipotetic al contractanţiloi 
care nu poate fi constringator; «dacă n-ai fi ştiut cutare lucru, ai fi fost de acord ci 
mine», argumentează cineva (la fel ca în poziţia originară, unde oamenii nu ştiu anumiti 
lucruri vitale pentru propria lor soartă $1, ca atare, pot accepta principiul diferenţei); «da 
aş fi fost de acord, dar nu am fost efectiv de acord (deci nu am efectiv nici o obligație) 
şi cum ştiu acum acest lucru, nu am niciun motiv să mai accept poziția ta» — acesta este 
un răspuns perefect logic: ceea ce as fi decis în incertitudine nu mă poate constringe 
atunci cînd sînt în cunoştinţă de cauză; 


(ii) Dworkin, Goodin ș. a.: ceea ce decid oamenii în condiţii de incertitudine (in 
poziţia originară) nu mai este relevant în condiţiile reale, în care incertitudinea scade sau 
dispare complet (Dworkin, [1998]); la Rawls, impartialitatea se bazează pe 
incertitudine; dar de aici urmează că, inevitabil, cu cît scade incertitudinea, scade şi 
impartialitatea: „Cu cit se diminuează incertitudinea, cu atît imparțialitatea — sau 
această motivaţie pentru a fi impartial, cel putin — scade şi ea. Dacă ştii că nu mai există 
virtual nici un risc să te găseşti tu însuţi în poziţia celuilalt, nu mai ai virtual nici un 
motiv [. . . ] să iei această poziţie în considerare“ (Goodin, [1992], p. 46); aşadar, în 
situaţiile reale în care incertitudinea se diminuează drastic, nu mai există temei pentru 
impartialitate 


(iii) Sandel, [1982]: omul plasat în spatele vălului de ignoranta (decidentul ideal 
al lui Rawls) este de fapt doar o fantomă: intrucit nu îşi cunoaşte propriile calități si 
preferințe, propriile idei şi ataşamente, el nu este decît încarnarea unei libertăţi abstracte 
de a alege combinate cu o anumită prudenţă (care îl determină să opteze pentru 
maximin); acest «eu dezimpovarat» (the unencumbered self» - Sandel) care îi pare lui 
Rawls a fi un decident ideal, este în fond o pseudo-persoană, o încarnare a unei 
capacităţi schematice de a alege varianta prudentă de aranjament social; caracterul 
schematic al personalității sale anulează valoarea deciziei pe care o ia: ce fel de 
autoritate de a decide corect (de a determina ce este right) are cineva care nu mai ştie 
nimic despre ce este bun (deoarece a fost plasat în spatele vălului de ignoranță)? Realist 
vorbind, nu se poate decide privitor la right (la ceea ce este corect în relaţiile dintre 
oameni) decît pe baza unor asumptii privitoare la good (la ceea ce este bun); multi alti 
autori au contestat posibilitatea definirii a ceea ce este «corect» pe plan social plecînd de 
la o bază aşa slabă cum este cea a poziției originare: s-a afirmat insistent că numai pe 
baza unei doctrine comprehensive (cuprinzînd idei despre Bine, valori, ataşamente şi 
preferinţe) se poate constitui o optiune veritabilă pentru ce este «corect» 


(iv) ideea de consens atins în poziţia originară este condiţionată la Rawls de o 
presupunere privind rezonabilitatea decidentilor plasați în spatele vălului de ignoranță, 
care, eliberaţi de interese egoiste şi de subiectivisme, vor atinge un overlapping 
consensus; dar această idee de rezonabilitate este ea însăşi «subiectivă», fiind proprie în 
genere oamenilor cu vederi liberale, rationaliste, laice, din societatea occidentală; un 
creştin fundamentalist nu va fi însă de acord cu acest ideal de rezonabilitate (Huemer 
[1996]); el va contesta, de exemplu, primul principiu rawlsian (acela al maximizării 
libertăţii individuale), afirmind că scopul trebuie să fie salvarea sufletelor (ceea ce 

mplică respectarea poruncilor divine, maximizarea obligaţiilor, şi nu maximizarea 
‘ibertatii!); dacă însă Rawls vrea să-l excludă pe creştin dintre decidentii rezonabili, 
atunci înseamnă că el recurge la o doctrină comprehensivă (privilegiind anumite modele 
de rezonabilitate, valori rationaliste laice etc.), deci isi încalcă propriul principiu de a 
evita parti-pris-urile şi de a ajunge la right fără a pleca de la o anumită concepție 
comprehensivă despre good (Huemer, [1996]) 


(v) Walzer: deciziile luate în spatele vălului de ignoranță pot determina 
caracteristicile adecvate unui modus vivendi, unei convieţuiri comune «de nevoie» între 
oameni foarte diferiţi, dar nu şi caracteristicile normative ale modului lor de viata 
normal şi just; cei ce decid în poziţia originară sunt comparabili cu un grup de călători 
aruncaţi de soartă în spațiul cosmic, şi care, neavînd o limbă naturală cunoscută de toți, 
sunt siliți să recurgă la esperanto; esperanto le permite să găsească un modus vivendi în 
situația excepţională în care se află, dar nu poate fi considerată limba lor optimă de 
comunicare, limba pe care ar trebui, ar fi corect, să o vorbească; nimic nu arată că ei ar 
trebuie să folosească esperanto (ceea ce fac de nevoie, fiind deci vorba de o soluție 
artificială) şi în condiţii normale; a lua esperanto drept limba pe care ei ar trebui să o 
vorbească în genere ar fi ca şi cum ai considera camera de hotel drept modelul ideal de 
cameră de locuit pentru fiecare individ; așadar, modelul unic rawlsian de dreptate este 
unul artificial, adecvat situaţiei excepționale din poziţia originară, dar nicidecum un 
model de viaţă comună pentru oamenii reali (Michael Walzer, în Rosen, Wolff (eds) 
[1999], p. 324-325); iată cum argumentează Walzer în cartea sa, Sferele dreptăţii, 
referindu-se la sistemul de alocare justă a resurselor propus de Rawls: 


„Astăzi acest sistem este descris în mod obişnuit ca fiind acela pe care în mod 
ideal oamenii raționali l-ar alege dacă ar fi forţaţi să aleagă impartial, neștiind 
nimic despre situaţia lor, opriți de la a face revendicări particulariste, în fata 
unui set abstract de bunuri. Dacă aceste constringeri asupra cunoaşterii şi asupra 
revendicărilor sunt construite în mod corespunzător, şi dacă bunurile sunt 
definite în mod corespunzător, este probabil adevărat că o singură concluzie 
poate fi trasă. Persoanele raţionale constrînse într-un fel sau altul, vor alege un 
sistem de distribuire şi numai unul. Dar forţa acestei concluzii singulare nu este 
simplu de măsurat. Este cu siguranţa îndoielnic faptul că aceleaşi persoane, dacă 
ar fi transformate în persoane obişnuite, cu un simţ clar al identităţii proprii, cu 
bunurile proprii în stăpânire, prinşi în problemele de zi cu zi, ar repeta alegerea 
făcută în mod ipotetic sau chiar ar recunoaşte-o ca fiind a lor“. 


(vi) Nozick: teoria lui Rawls este una de tip structurat (patterned), adică una 
bazată pe idealul impunerii apriorice a unei structuri (presupus corecte) distribuţiei 
beneficiilor în societate; dar orice teorie structurată va trebui, pentru a fi aplicată, să 
reducă sau să anuleze libertatea de decizie a oamenilor, căci, atîta vreme cît oamenii 
acționează liber, ei răstoarnă structurile predeterminate (Nozick, [1997]) 


(vii) Gauthier: calitățile naturale ale oamenilor, talentele, înzestrările lor nu sunt 
o «avutie comună», aşa cum pretinde Rawls; nu există o «loterie» care le distribuie. 

deoarece nu există un aranjament care să garanteze cîştigători şi perdanti; nu există u 
«distribuitor» al acestora; calităţile sunt ceea ce fiecare din noi aduce cu el/ea i 
cooperarea socială — de ce n-ar fi oare firesc ca aceste calități să contribuie la ceea c 
obţinem din cooperare? De ce ar fi nedrept să profităm de ele? 

Pentru a ilustra acest raționament, filosoful canadian ne propune analiz 
următorului caz: 


„Dacă 16 Robinsoni ar trăi fiecare pe o insulă separată, și fiecare şi-ar folos 
capacităţile propri: pentru a-şi produce cele necesare, rezultatul, oricare ar fi el 
nu ar putea fi nejustificat. Tot la fel, rezultatul nu poate fi nejustificat dacă 
fiecare persoană vine cu capacităţile ei şi cu ceea ce a realizat prin ele, fără a 
înrăutăți situaţia altora, ca înzestrări individuale în cadrul eforturilor competitive 
şi cooperative ce constituie societatea“ (Gauthier, [1986], p. 221). 


Rawls are dreptate să spună că societatea este cooperare, dar ce decurge de aici? 
decurge într-adevăr că nimeni nu trebuie să profite de alții, dar decurge oare şi că, 
pentru a obţine avantaje, condiţia sine qua non este ca fiecare să ofere altora avantaje? 
aceasta ar însemna că a fi moral înseamnă a-i ajuta pe blatişti (că nu poţi dobindi nimic 
în mod corect dacă nu dai altora, chiar şi atunci cînd ei nu dau nimic); numai luînd în 
considerare cum contribuie fiecare la cooperare (îmbunătăţind sau înrăutățind situaţia 
celorlalţi) putem evalua cooperarea respectivă, recunoscind statutul de actori (agenţi 
activi) ai oamenilor; dacă nu facem acest lucru, înseamnă că nu îi mai considerăm pe 


oameni drept actori, drept factori activi, participanţi la cooperare (Gauthier, [1986], p. 
220-221). 


* 


(viii) Chiar trimiterile lui Rawls la ideea de cooperare socială ridică serioase 
probleme. Societatea ca «asociaţie», ca «parteneriat» sau ca «echipă», ar fi 
caracterizată sau ar trebui să fie caracterizată, de anumite trăsături tipice acestor forme 
de cooperare. 

Bunăoară, ideea societatea este o asociaţie implică: 
e un element de voluntariat (intrarea într-o asociaţie este voluntară) 
e un element de solidaritate (asociaţii sunt solidari în raport cu scopul asociaţiei lor) 


Analiza critică contemporană semnalează însă că aceste elemente nu sunt de fapt 
prezente în conştiinţa oamenilor. Aceştia nu se simt, si, de fapt, nu sunt participanţi 
voluntari la interacțiunea socială, ci mai curînd persoane captive într-un sistem pe care 
nu-l pot influenţa într-o măsură semnificativă. Incă Max Weber constata (referindu-se 
la aspectul economic al cooperări): 


„Ordinea economică actuală capitalistă este un cosmos imens în care individual 
este proiectat prin naştere $i care îi este dat, cel putin ca individ, ca o carapace 
nemodificabilă în fapt, în care este silit să trăiască. El impune fiecăruia, în 
măsura în care este prins în hatisul legăturilor de piaţă, normele acţiunilor sale 
economice. Fabricantul care acționează mult timp împotriva acestor norme este 

eliminat implacabil prin mijloace economice, după cum şi muncitorul care nu li 
se poate adapta sau nu vrea să li se adapteze este aruncat în stradă ca şomer“ 
(Max Weber, [2007], Etica protestantă şi spiritul capitalismului, p. 42) 


Omul modern nu se simte, în societate, ca membru al unei asociații bazate pe 
voluntariat, ci mai curînd ca element al unei mașinării impersonale. 


Karl Jaspers descrie efectele tehnicizării, dar în acest context observă percepția 
oamenilor asupra propriei lor poziţii: “transformarea omului în componentă a 
uriaşului mecanism” duce la “conştiinţa acestei absorbiri într-un mecanism 
inuman” ([1986], p. 206). Şi, mai departe, în spiritul ideilor existentialiste din 
secolul XX: “individul depinde de marile unităţi de organizare şi de locul pe 
care îl ocupă în cadrul acestora [...] omul a fost dezrădăcinat, rupt de căminul, 
de locul său natal [...]” (idem, p. 204-205) Declaraţia unui militar american este 
citată ca relevantă: „«Eu sunt o rotita în infernul unui uriaş mecanism. [...] 
începînd din ziua în care m-am născut, am fost o rotita, cînd a unui mecanism, 
cînd a altuia. De fiecare dată cînd începeam să fac ceea ce doream într-adevăr, 
mă loveam de ceva uriaş care mă împingea înapoi la vechiul loc».” (Jaspers, 
[1986], p. 206) 


În abordarea lui Rawls, societatea apare exclusiv ca un sistem de cooperare. 

Cetăţenii unei tari ar fi chiar comparabili cu jucătorii unei echipe de fotbal, de unde 
sugestia societatea este ca o echipă. 
Aceste premise îl ajută să definească apoi dreptatea socială ca fairness, echitate sau 
corectitudine în cadrul unei asociaţii sau echipe. Ce înseamnă aici fair? Inseamna că, în 
ciuda inegalităţi avantajelor obținute din practica comună (din ‘joc’), nimeni nu este 
exclus de la participarea la aceste avantaje: fiecare obţine anumite avantaje din practica 
respectivă, cîştigă ceva. 


Există însă puternice obiecții: 

/ a / societatea nu este, în ansamblul său, un sistem de cooperare (simplificare 
exagerată); ea este foarte multe lucruri deodată (cooperare, competiţie individualistă, 
conflict, indiferenţă, caritate etc); ca atare, înainte de a vorbi despre un tip de 
solidaritate (asistență socială, ajutor social etc.), ar trebui stabilit (eventual în spatele 
vălului de ignoranță) ce relaţii anume sunt alese pentru a sta la baza interacțiunii 
sociale; mai important chiar, trebuie verificat dacă o societate se poate construi pe baza 
unui Singur tip (a unui tip uniform) de relaţii sociale 

/b/ membrii ei nu sunt de fapt membrii unei «echipe» («echipa contemporană a 
societăţii sau a naţiunii») ori ai unei «asociaţii», sau cel puţin ei nu se simt şi nu 
acționează astfel; este oare o simplă chestiune de educaţie (cetăţenii pot fi educați să se 
simtă şi comporte ca membri ai unei echipe) sau este o chestiune mai profundă, mai 
dificilă (diferenţele de interese sau preferințe, competiţia pentru bunuri sau beneficii 
insuficiente pentru toți face ca ei să nu poată în nici un chip alcătui în general o echipă?) 

/c/ chiar dacă se acceptă ideea că membrii societăţii formează în genere «o 
echipă», se poate obiecta concepției lui Rawls că postulează în mod superfluu 
necesitatea unor aranjamente sociale fundamentale care să garanteze participarea 

tuturor membrilor la beneficii, deoarece participarea la beneficii se asigură prin 
contracte individuale sau punctuale, nu printr-un contract global stabilit în poziția 
originară; conform acestei obiecţii, «spiritul de echipă» se manifestă prin 
disponibilitatea fata de contractarea (de tip individual sau punctual) şi prin respectarea 
regulilor jocului (regulile pieţei libere, normele juridice obişnuite); nu mai este nevoie 
de un «spirit de echipă» suplimentar, care să se manifeste în grija fata de cei care nu 
reuşesc, prin contracte punctuale, să-și asigure o situaţie satisfăcătoare (deci nu mai 
este nevoie de un principiu al diferenţei sau de un principiu maximin, aşa cum pretinde 
Rawls); nu pare să fie nimic absurd în ideea organizării sociale pe baza contractelor 
punctuale: partenerii pot foarte bine decide să coopereze numai pe baze individuale şi 
punctuale, fără ca aceasta să însemne că ei denunță parteneriatul în principiu sau că nu 
mai au nimic în comun. 


* 


(ix) Dacă se acceptă teza că argumentele lui Rawls privind dreptatea ca 
fairness sunt deficitare, se pune întrebarea: se poate fonda ideea de dreptate socială pe 
altceva decît pe metodologia de căutare a unui consens asupra aranjamentelor juste? 


Ideea de justiție socială pare inseparabilă de intuiţia că societatea datorează 
ceva celor dezavantajati, în plus faţă de ceea ce datorează altor oameni. Desigur, 
adversarii ideii nu recunosc valabilitatea acestei intuitii. Ei rationeaza astfel: daca 
societatea datorează ceva celor dezavantajati, înseamnă că aceştia au anumite drepturi 
(de exemplu, dreptul la un minim de bunăstare sau la alinarea suferințelor, și tocmai 
nesatisfacerea acestora creează datoriile în cauză). Acestea ar fi drepturi pozitive (care 
implică intervenţia activă, pozitivă, menită să asigure aceste drepturi), contrastînd cu 
drepturile tradiționale (la proprietate, la expresie etc.) care sunt negative (în sensul că 
asigurarea lor nu necesită intervenţia cuiva, ci non-interventia, adică neamestecul 
altora în treburile persoanei). Plecind de la acest contrast, criticii ideii de datorie fata de 
grupurile dezavantajate încearcă să dovedească inconsistenta acestei idei. 


„Drepturile negative ale unei persoane sunt respectate atunci cînd ceilalți nu se 
amestecă în treburile sale, pe cînd cele pozitive (precum cel la alinarea 
suferințelor) reclamă o intervenție activa. [. . . ] Responsabilitatea pentru 
violarea drepturilor negative e simplu de stabilit, dar e imposibil de spus cui 
aparţine responsabilitatea pentru satisfacerea pretențiilor bazate pe drepturi 
pozitive.“ (N. Barry, [1998], p. 115). 


Diferenţa astfel evidențiată poate fi folosită împotriva ideii de drept la un 
minim de bunăstare: în cazul unui drept, trebuie să putem şti cine şi cînd îl încalcă, 
pentru a putea trage la răspundere pe cei vinovaţi; dacă însă nu ştim cine încalcă 
«dreptul la bunăstare», rezultă că acesta nu ar fi un drept veritabil (şi că nu are cine să 
fie tras la răspundere); or, dacă nu există vinovaţi, de ce ar exista o vină (0 încălcare a 
unui drept)? 


In ciuda acestui raționament, multi oameni modemi au intuiţia că există o 

datorie fata de grupurile dezavantajate. Aceasta intuitie a datoriei este complexa. 

Pe de o parte, dacă se admite că cei dezavantajati contribuie într-un fel sau altul 
la buna desfăşurare a «jocului social» (dacă nu chiar la acumularea de valori), iar 
contribuţia lor nu e răsplătită îndeajuns de piață, răspunsul e evident: societatea trebuie 
să recompenseze contribuţia nerecompensată de piaţă, trebuie să răsplătească meritul 
(economic, social, cultura!) insuficient răsplătit. Ea trebuie să repare nedreptatea din 
domeniul recompensarii meritelor, chiar dacă nu se poate indica un anumit «vinovat» 
de această nedreptate. Problema este însă: cine şi cum stabileşte corect (obiectiv) 
aceste merite, precum şi (în primul rînd) cine verifică faptul că meritele celor 
dezavantajati nu au fost suficient răsplătite de piață. Din nou, liberalii (Hayek, de 
exemplu) neagă că această determinare ar fi posibilă, chiar dacă (uneori) ei recunosc 
aspectul moral al chestiunii. 


„Fără îndoială că simţul nostru de dreptate este rănit dacă cineva, fără a avea 
nici o vină şi în pofida unei munci indirjite şi a unei calificări ireproşabile, 
trebuie să suporte o însemnată scădere a venitului său sau să-şi vadă toate 
speranţele. înşelate“ (Hayek, [1993], p. 143). 


Dar Hayek crede că orice tentativă de a «compensa» nedreptatea comisă aici ar 
afecta libertatea individuală, fiind deci inadmisibilă. 


(x) Pe de altă parte, însă, se pot concepe modalităţi de abordare ce admit că 
societatea datorează ceva celor dezavantajati fără a postula o «contribuţie» 
nerecompensată a acestora. Ele pleacă de la premisa că societatea pur şi simplu nu 
poate asigura respectarea propriilor sale principii, că (drept urmare a acestui eşec) unii 
membri ai acesteia pot fi privaţi de posibilitatea de a-şi exprima opţiunile şi, deci, că, 
fiind victime ale unui eşec social, aceştia pot fi indreptatiti la compensaţii. (Acest tip 
de interpretare nu presupune neapărat şi stipularea unei metode de măsurare a 
«esecului», deci a dimensiunilor financiare ale acestei «datorii» fata de persoanele 
dezavantajate). lată un exemplu de interpretare a problemei dreptăţii sociale în acest 
sens, exemplu inspirat din concepțiile contractualiste. 


Practica economică a evidențiat șase principii de corectitudine a contractelor 
interumane. Cele 6 trăsături ale doctrinei contractelor echitabile (cf. Hoffman si alții 
[2001]) sunt: 

l. principiul intrării şi ieşirii (the principle of entry and exit), care spune ca 

trebuie să existe condiţii clare de intrare în, şi de ieşire (exit) din, contract, 

precum şi de renegociere a acestuia 

2. principiul. _guvernanței (the principle of governance), care spune ca 

procedurile de schimbare a regulilor jocului trebuie aprobate prin consens 

unanim 

3. principiul externalitatilor (the principle of externalities), care spune că dacă 

un contract între A şi B impune costuri asupra lui C, atunci C trebuie să poată 

opta pentru a deveni parte contractantă iar contractul trebuie renegociat 

4. principiul. costurilor contractării (the principle of contracting costs), care 

spune că toate părţile contractante trebuie să participe la costurile contractării 

5. principiul de acţiune al agentului (the Agency principle), care spune că ori 
agent trebuie să servească interesele tuturor celor implicați (tuturor celor ca 
au un interes în acea chestiune - celor ce sunt stakeholders) 

6. principiul nemuririi limitate (the principle of limited immortality), cai 
spune că întreprinderea în cauză va fi condusă ca şi cum ar putea continua < 
servească intereselor celor implicați de-a lungul timpului (Hoffman, Frederick 
Schwartz, [2001], p. 167). 


S-ar putea susține următoarea teză: conceptiile despre dreptatea socială care ai 
fundamente sau componente contractualiste nu ar trebui să plece de la un model (ideal 
de dreptate sau de organizare socială, ci de la constatarea efectivă a existenței uno: 
nedreptati, adică a unor aranjamente sociale care încalcă unul sau mai multe dintre 
principiile doctrinei contractelor echitabile. 


Dacă 
/a/ liberali ca Hayek (vezi, de exemplu, Principiile unei ordini sociale liberale, în 
Hayek [2001]) au dreptate cînd spun că orice model aprioric (prestabilit) de 
dreptate se va lovi de diversitatea părerilor si preferințelor individuale, fiind în 


conflict cu unele dintre acestea (ceea ce ar duce la încălcarea principiului 
guvernantei) 


/b/criticii liberalismului au dreptate cînd spun că nici o stabilire a regulilor formale 
(tip Hayek) nu se poate realiza prin consens, datorită diversității de scopuri (fără 
scopuri comune, nu poate exista acord asupra regulilor, ceea ce duce iar la 
încălcarea principiului guvernantei) 


/c/ şi propununerile de reglementare socială făcute atît de adversarii ideii de 
dreptate socială (liberali ca Hayek), cît și de adepții acestei idei (critici ai 
liberalismului pieței, ca Rawls) sunt fanteziste; căci, aşa cum s-a remarcat adesea, 
argumentele liberale merg numai pentru o piață perfectă, care însă nu există, iar 
rationamentele lui Rawls (bazate pe «poziția originară») sunt inadecvate, deoarece 
vor să modeleze realitatea conform unei situații imaginare; aşadar, ambele variante 
se axează pe Situaţii ideale, nu pe realitate (pe posibilitatea de a impune concurenţa 
perfectă sau raționamentul «în spatele vălului de ignoranță»), 


atunci toate aceste alternative trebuie abandonate, deoarece, plecînd de la cazuri imaginare, 
şi nu de la limite reale ale condiţiei sociale a individului, ele rămîn exerciţii în fantastic. 


Se poate însă pleca şi de la altceva decit de la cazurile imaginare evocate mai 
sus? De exemplu, de la drepturi incontestabile, de la limite reale ale acestora, şi nu de 
la situaţii ideale? 


Există argumente pentru un răspuns pozitiv la această întrebare. O variantă mai 
realistă ar fi pornirea de la principiul dreptului egal al oamenilor de „a-și «determina» 
condiţiile propriilor vieți“ (Held, [2000], p. 189). Într-o societate contractualistă (ce 
respectă principiile echităţii contractelor), aplicarea acestui principiu ar cere ca fiecare 
persoană să fie consultată şi să îşi poate spune părerea cu privire la aranjamentele 

fundamentale sub care isi trăieşte viata. Mai mult, fiecărei persoane ar trebui să i se asigure 
dreptul de exit (din societate), la costuri zero sau la costuri accesibile (dacă ieşirea sau 
exitul incumbă costuri foarte mari, aceasta echivalează cu absența dreptului de exit). 


În genere, societățile nu pot asigura dreptul fiecărei persoane de a participa la 
(re)formularea principiilor privind aranjamentele fundamentale. Atit lipsa de resurse, 
cit şi lipsa de voinţă politică (mai ales din partea grupurilor care nu sunt interesate într- 
o modificare a aranjamentelor fundamentale) blochează materializarea acestui drept. 


De asemenea, dreptul de exit nu poate fi garantat. În cazul în care persoana ce 
respinge aranjamentele fundamentale admise (considerîndu-le incorecte pentru ea sau 
dezavantajoase) nu beneficiază de drept de exit, ea are temeiuri pentru a se considera 
nedreptatita, întrucît unul din principiile echităţii contractelor nu este satisfăcut în ceea ce 
o priveşte. În genere, exit-ul presupune costuri foarte mari, pe care numai persoanele 
afluente (bogate) le pot plăti. In schimb, persoanele apartinind grupurilor dezavantajate 
(şomeri, săraci etc.) nu pot plăti aceleaşi costuri şi, ca atare, nu beneficiază de un real 
drept de exit. În consecinţă, ele se pot plînge că societatea nu le crează condiţiile în care 

să se bucure de o consideraţie egală cu aceea a persoanéloe afluénte. 


Analiza situaţiei persoanelor dezavantajate din punctul de vedere al principiilor 
echităţii contractelor indică un eşec al societății moderne liberale de a asigura ceea ce 
ea însăși consideră necesar: dreptul fiecăruia de a participa la (re)formularea 
aranjamentelor fundamentale sau dreptul de exit. De aici, plingerea întemeiată că 
interesele acestor persoane sau grupuri nu sunt tratate cu egală consideraţie (fata de 
persoanele sau grupurile ale căror interese merg spre păstrarea status quo-ului, adică 
spre menţinerea aranjamentelor existente). 


Dar, dacă persoanele nesatisfăcute de aranjamentele existente (nedrepte sau 
dezavantajoase, din punctul lor de vedere) nu se bucură de consideraţie sau atenţie egală, 
ele merită compensații pentru nedreptate. De ce? Persoanele care sunt satisfăcute de 
aranjamentele existente (cel avantajati de acestea) sunt compensate pentru eșecul 
societății (de a asigura dreptul de participare la remodelarea aranjamentelor existente) 
prin faptul că sunt winners (câştigătoare), sub aranjamentele respective. În schimb, 
persoanele dezavantajate nu au compensaţii pentru acelaşi eşec, ele fiind losers 
(perdante) sub aranjamentele respective. De aici, dreptul la compensaţii (care, evident, 
nu pot fi determinate apriori, ci numai în raport cu resursele societăţii în cauză). 


/2. 5. 6/ Egalitatea complexă 


„tot ce este bun intră pe mina celor care au lucrul cel mai bun” 
Michael Walzer 


/2. 5. 6. 1/ O altă concepție despre dreptate care nu aspiră la egalitate completă 
(în ceea ce priveşte resursele şi beneficiile), ci numai la o limitare a inegalitatilor, este 
cea a lui Michael Walzer, autorul cărții The Spheres of Justice (Sferele dreptății), apărută 

prima dată in 1983 (vezi Walzer, [1993]). Walzer pleacă de laconstatarea că în diferite | 
societăți au existat totdeauna bunuri dominante (adică bunuri care asigură celor care le 
posedă controlul multor alte bunuri), conform principiului (nerecunoscut dar foarte des 
aplicat) că „tot ce este bun intră pe mîna celor care au lucrul cel mai bun”. În unele 
societăți, “lucrul cel mai bun’ (dominant) a fost poziţia socială sau funcția politică, tar în 
societatea contemporană acesta este capitalul. Walzer nu crede că inegalitatile vor 
dispărea, dar crede că dreptatea cere ca ele să fie ținute sub control, astfel ca cei 
avantajati (de posesia unor bunuri dominante) să nu acapareze monopolist şi toate 
celelalte bunuri. Ca atare, Walzer susţine că trebuie să funcționeze o regulă care să spună 
că “nici un bun social x nu trebuie să fie distribuit bărbaților şi femeilor ce posedă alt 
bun y doar pentru că ei posedă y, indiferent de semnificația lui y”. Aplicarea acestei 
reguli ar face să nu existe nici un bun ‘y’ general convertibil (care să poată fi transformat 
in toate celelalte bunuri), iar societatea ar fi caracterizată de inegalităţi locale, dar nu de o 
inegalitate globală (ca aceea proprie situației în care există un bun dominant, convertibil, 
iar cei ce deţin acest bun acaparează toate celelalte bunuri). Într-o asemenea societate s- 
ar realiza nu egalitatea absolută, ci o egalitate complexă. 


Michael Walzer, care este şi un distins istoric al ideilor si mentalităților, îşi 
construieşte teoria plecind de la constatarea ireductibilei diversităti a modurilor şi 
criteriilor de alocare a valorilor pe parcursul istoriei omenirii: 


„Diverse aranjamente politice pun în aplicare iar diverse ideologii justifică 
distribuiri diferite ale puterii, apartenenţei, onoarei, ritualului, gratiei divine, 
rudeniei si iubirii, cunoaşterii, averii, siguranţei fizice, muncii şi distractiei, 
recompenselor şi pedepselor, categoriilor de bunuri percepute într-un sens mai 
îngust $i mai materialist — hrana, adăpostul, îmbracămintea, transportul, 
îngrijirea medicală, mărfurilor de toate felurile, precum şi tuturor acelor lucruri 
excentrice (picturi, cărți rare, timbre) pe care oamenii le colectioneaza. 
Această multiplicitate de bunuri este însoțită de o multitudine de proceduri, 
agenți şi criterii de distribuire. Există sisteme simple de distribuire — galere de 
sclavi, mânăstiri, azile de nebuni, grădinițe de copii, deşi fiecare din acestea, 
privite atent, pot prezenta complexitati neaşteptate. Dar nici o societate umană 
dezvoltată pe deplin, nu a putut evita multiplicitatea“ (Walzer 7he Spheres of 
Justice [1993]) 


Filosofii, teoreticienii, ideologii sau utopistii au încercat totdeauna (si uneori 
mai încearcă si azi) să găsească un sistem unic, sau un criteriu universal unic, de 
distribuire a valorilor sau beneficiilor în societate. Caracterul nerealist al acestei 
tentative este evidențiat, printre altele, şi de faptul că nici chiar societăţile premoderne, 
mai uniforme și mai ideologizate (axate pe valori comune, pe o ierarhie socială şi 
morală unică) nu au fost caracterizate de un mod unic şi unitar de distribuire, bazat pe 
un Singur criteriu sau mijloc de schimb. S-ar putea vorbi de un pluralism inerent 
comunităţilor umane familiare nouă, care, toate, au folosit simultan mai multe criterii 
de alocare diferite. Nici chiar banii, cel mai larg răspîndit mijloc de schimb şi criteriu 
de evaluare din societăţile civilizate, nu au devenit vreodată mijloc de schimb 

‘miversal. Corespunzător acestei diversitati de criterii, a existat totdeauna $i o anumită 
diversitate a factorilor decidenti: nu a existat niciodată o autoritate unică, suficient de 
puternică pentru a deține un monopol total asupra alocării resurselor, poziţiilor sau 
avantajelor. Statele şi elitele conducătoare au jucat, desigur, roluri foarte importante şi, 
adesea, disproporționat de mari, în stabilirea distribuţiei puterii, poziţiilor de status, şi a 
beneficiilor (după cum şi în ceea ce priveşte distribuţia costurilor sau a obligaţiilor). 
Dar monopolul total nu a putut exista nici sub regimurile totalitare, nici sub cele mai 
abuzive dictaturi. 


„Nu există totuşi un singur punct de acces în această lume a aranjamentelor şi a 
ideologiilor distributive. Nu a existat niciodată un mijloc de schimb universal. 
De la declinul economiei de tip barter, banii sunt mijlocul cel mai răspîndit. 
Dar vechea maximă: «există lucruri pe care nu le poţi cumpăra cu bani» nu este 
adevărată doar normativ, ci şi practic. Ce trebuie şi ce nu trebuie să fie de 
vânzare este o chestiune pe care bărbaţii şi femeile trebuie întotdeauna să o 
hotărască şi au şi hotărât-o în multe feluri. De-a lungul istoriei, piaţa a fost doar 
unul dintre mecanismele cele mai importante de distribuire a bunurilor sociale; 
dar nu a fost niciodată şi nu este nici in prezent un sistem complet de 
distribuire. 

În mod asemănător, niciodată nu a existat un singur centru de control al 
distribuirilor sau un singur set de agenti care sa decidă în acest sens. Nici un 
stat nu a fost atît de puternic încît să reglementeze toate sistemele prin care 
oamenii beneficiază cu toţii, împart şi schimbă, sisteme din care se modelează 
societatea. Sunt lucruri care scapă de sub controlul statului, noi modele sunt 
create — rețele familiale, pieţe negre, alianţe birocratice, organizaţii politice sau 
religioase clandestine. Agenţii statului pot impozita, rechizitiona, aloca, 
reglementa, numi, recompensa, pedepsi, dar nu pot controla întreaga arie a 
bunurilor si nici nu se pot substitui fiecărui agent de distribuire. Şi în fapt, 
nimeni nu poate face asta,pe piaţă există răsturnări şi nişe, dar nu a existat până 
acum nici o conspirație distributivă pe deplin victorioasă. 


În sfârşit, nu a existat niciodată un singur criteriu, sau un singur set de 
criterii interconectate, pentru toate distribuirile. Meritul, calificarea, naşterea şi 
ascendenta, prietenia, nevoia, liberul schimb, loialitatea politică, decizia 
democratică: toate îşi au locul lor, împreună cu multe altele, coexistind nu fara 
dificultate, invocate de multe grupuri aflate în competiţie, confundate unele cu 
altele“ (Walzer [1993]). 


Într-un spirit care ar putea fi numit «wittgensteinean» (deoarece denunță 
înclinația speculativă spre generalitate şi spre minimalizarea diversităţii), Michael 
Walzer îşi îngăduie şi o mică şarjă la adresa spiritului teoretizant, în special la adresa 
celui filosofic, care este mereu tentat de a ignora varietatea situaţiilor, a contextelor şi a 
criteriilor de judecată, postulind tar și iar ierarhii unice, autorități supreme, 
incontestabile, precum şi o imaginară uniformitate a distribuirii valorilor. ŞI totuşi, lasă 

el să se înțeleagă, există circumstanţe atenuante pentru această tendință spre monisn 
spre «uitarea pluralităţii». Pe de o parte, sigur că rațiunea are dificultăţi în a cuprinde : 
monitoriza întreaga diversitate de situaţii, criterii și moduri de alocare a beneficiilor: 
costurilor. Pe de altă parte, atunci cînd dorim să păstrăm capacitatea de a gestion 
distribuirea avantajelor şi a poverilor — pentru a nu lăsa ca ea să se facă în mo 
nedrept — riscul ca pluralitatea formelor de distribuire să ne scape de sub control est 
atît de mare, încît suntem irezistibil înclinați spre formule simplificate (moniste 
uniforme) de alocare ce ar putea fi controlate, verificate şi aplicate în viaţa socială. Î 
fond, dorinţa de a găsi o unică formă corectă de distribuire a beneficiilor şi pierderiloi 
este o altă fateta a aspiratiei intense de a preveni arbitrarul (nedreptatea) şi de a asigur: 
domnia a ceea ce este just în viata publică. Aceasta nu înseamnă, însă, decit a explica 
nu si a justifica sau apăra, fenomenul monismului justitiar; raţiunea ne spune că el n. 
este realist şi nu va putea fi implementat niciodată. 


„În ceea ce priveşte dreptatea distributivă, istoria ne prezintă o mare varietate 
de aranjamente şi ideologii. Dar primul impuls al filosofului este să reziste 
povestirilor istoriei, lumii aparentelor, şi să caute o anume unitate ce stă la baza 
tuturor: o listă scurtă cu bunuri de bază, foarte uşor redusă la un singur bun, un 
singur Criteriu sau set de criterii interconectate de distribuire; iar filosoful să 
stea el însuşi, cel putin simbolic, în punctul central şi unic de decizie. Voi 
argumenta că a cauta o unitate înseamnă a înțelege greşit obiectul dreptăţii 
distributive. Cu toate acestea într-un anumit sens, impulsul filosofic este de 
neînlăturat. Chiar dacă alegem pluralismul, aşa cum o voi face, alegerea 
necesită o apărare coerentă. Trebuie să existe principii Care justifică alegerea şi 
îi stabilesc limitele, pentru că pluralismul nu ne cere să susţinem orice 
propunere de criteriu de distribuire sau să acceptam orice potenţial agent. Ne 
putem imagina un Singur principiu şi un Singur tip de pluralism legitim. Dar și 
acesta ar fi un pluralism care ar acoperi o arie foarte largă de distribuiri. Prin 
contrast, cea mai adîncă presupunere a majorității filosofilor care au scris 
despre dreptate de la Platon încoace este că există un singur sistem distributiv, 
şi numai unul, pe care filosofia îl poate susține in mod corect“ (Walzer [1993]). 


Evident, printre filosofii care cad în capcana monismului alocării Walzer îl 
include şi pe Rawls (vezi, în acest sens, citatul dat mai sus, în paragraful privitor la 
criticile aduse teoriei dreptăţii ca fairness). Spre deosebire de John Rawls şi multi alti 
autori ce continuă gîndirea universalistă fondată de Kant (inclusiv autorii de orientare 
liberală sau libertariană), Walzer nu crede că marea problemă ce stă în fata aspiraţiei la 
dreptate socială ar fi diversitatea intereselor individuale, subiectivismele de ordin 
personal şi egoismele uzuale. E] este preocupat de faptul că orice societate se bazează pe 
multiple semnificații împărtășite (shared meanings) sau, altfel spus, pe semnificaţii 
sociale. Dar aceste semnificaţii împărtășite au caracter particularist, în sensul că aparțin 
unei societăţi anume şi unei epoci istorice, fiind specifice anumitor comunități, Şi nu 
oamenilor în general. Particularismul semnificatiilor împărtăşite, cuplat cu existența mai 
multor tipuri de idealuri justitiare (între care alege «decizia politica»), face implauzibilă 
orice metodă de alocare cu caracter rational-universal, inclusiv pe cea propusă de Rawls. 

Dar scopul lui Walzer nu este pur şi simplu acela de a rectifica eroarea «monista», 
uniformizantă, comisă de Rawls si de atiti alti filosofi. Autorul Sferelor dreptății are un 
obiectiv mai generos: el vrea să atragă atenția asupra pluralismului intrinsec dreptății 
sociale. Faptul că în viaţa oamenilor există o diversitate de valori şi bunuri dorite, că 
există (în consecinţă) o diversitate de semnificații împărtășite $i criterii de alocare; faptul 
(care merge mat adînc) că însăși înțelegerea acestor semnificaţii și criterii variază 
permanent (chiar în interiorul aceleiași societăţi), creînd noi forme de diversitate între 
contemporani, trebuie să ne conducă — crede Walzer — la abandonarea oricărui monism 
ŞI la imbrattsarea pluralismulu: (de altfel, cartea sa din 1983 are subtitlul O pledoarie 
pentru pluralism şi egalitate). 


„Cel mai important este că problema nu este a particularismului intereselor, 
problema pe care filosofi: au presupus întodeauna că o pot evita fără riscuri 
(adică fără controverse). Oamenii obișnuiți pot face şi ei același lucru, de 
dragul interesului public, să zicem. Problema mai mare este a particularismului 
istoriei, culturii, și apartenenţei. Chiar dacă ei îşi asumă impartialitatea, 
întrebarea cea mai probabilă ce se va naşte între membrii unei comunităţi 
politice nu este: «Ce ar alege indivizi rationali în condiţii universalizabile de 
tipul cutare și cutare?», ci mai degrabă: «Ce ar alege indivizi ca noi care sunt 
situați cum suntem noi situaţi, care împărtășesc aceeaşi cultură, şi sunt hotariti 
să o împărtășească în continuare?». Jar aceasta este întrebarea care se 
transformă rapid în: «Ce alegeri am făcut deja în cursul vietit noastre colective. 
Ce semnificații impartasim de fapt?» Dreptatea este un construct uman si este 
foarte îndoielnic faptul că poate fi făcut într-un singur fel. În orice caz, eu voi 
începe prin a mă îndoi, şi chiar mai mult, de această presupunere filosofică 
standard. Problemele puse de teoria dreptăţii distributive admit o plajă largă de 
răspunsuri şi este loc pe această plajă pentru diversitatea culturală şi opțiunea 
politică. Nu este vorba numai de implementarea unui singur principiu sau set 
de principii în contexte istorice diferite. Nimeni nu ar nega că există mai multe 
implementări permise din punct de vedere moral. Vreau să argumentez mai 
mult decît asta, și anume: principiile dreptăţii sunt ele însele pluraliste în 
formă; diferitele bunuri sociale trebuie distribuite pe temeiuri diferite, în 
conformitate cu proceduri diferite, de agenţi diferiți; şi că toate aceste diferente 
derivă din înţelegeri diferite ale bunurilor sociale în sine — produsul inevitabil 
al particularismelor istorice şi culturale“ (Walzer [1993]). 


Odată stabilite premisele (istoriste si realiste, nu constructiviste, ca la Rawls) Și 


scopurile (pluraliste) ale teoriei, Walzer poate trece la formularea tezelor sale 
principale. El restabilește faptul că în diferitele societăți au existat totdeauna bunuri- 
cheie, bunuri dominante (adică bunuri care asigură celor ce le posedă controlul multor 
alte bunuri), conform principiului (nerecunoscut oficial, dar aflat în fapt în vigoare) că 
„tot ce este bun încape pe mîna celor care au lucrul cel mai bun”. Aceasta se întîmplă 
pur şi simplu pentru că posesorii bunului dominant pot de regulă să transforme acest 
bun în altele: „bunul dominant este convertit. mai mult sau mai puţin sistematic, în tot 
felul de alte lucruri”. De aici urmează si consecinţa că în orice societate vor exista 

grupuri dominante; distribuirea neuniformă a bunurilor dominante (faptul că unii a 
disproporționat de puţine asemenea bunuri), formarea unui control de tip monopolis 
asupra acestora (de tipul «un număr mic de oameni controlează o cantitate mare de 
bunuri dominante») şi faptul că acestea pot fi convertite în tot felul de alte bunuri, v: 
transforma anumite grupuri în veritabile «clase dominante». Căci tocmai ,.controlu 
monopolist asupra unui bun dominant este cel care face ca o clasă să fie dominantă”. Ir 
unele societăţi, “lucrul cel mai bun’ (dominant) a fost poziția socială sau funcţie 
politică, iar în societatea contemporană acesta sunt banii. 


„Cu toată complexitatea aranjamentelor lor distributive, cele mai multe 
societati sunt organizate dupa ceea ce am putea considera a fi versiunea sociala a 
«etalonului aur»: un bun sau un set de bunuri este dominant şi determina 
valoarea în toate celelalte sfere de distribuire. $i acel bun sau set de bunuri este 
în mod obişnuit monopolizat, iar valoarea sa este susținută de puterea şi 
coeziunea posesorilor lui. Eu numesc un bun dominant dacă indivizii care îl 
posedă, pot dispune, tocmai pentru că îl posedă, de o arie largă de alte bunuri. 
Este monopolizat ori de cite ori o singură persoană, un monarh al lumii valorilor 
— sau un grup de persoane, oligarhi — reușesc să îl impună cu succes impotriva 
tuturor rivalilor. Dominația descrie un mod de a utiliza bunurile sociale care nu 
este limitat de înțelesul lor intrinsec sau care modelează înțelesul lor după 
propria imagine. Monopolul descrie un mod de a poseda sau a controla bunurile 
sociale în scopul de a le exploata dominaţia. Cînd bunurile sunt insuficiente 
[scarce] şi cerute de un număr mare de persoane, precum apa în deşert, 
monopolul în sine le va face dominante. De cele mai multe ori însă dominaţia 
este o creaţie socială mai elaborată, muncă a multe minţi, amestecînd realitate şi 
simbol. Puterea fizică, reputaţia familială, funcţia politică sau religioasă, 
proprietatea funciară, capitalul, tehnologia: fiecare dintre acestea au fost 
dominante în diferite etape istorice şi fiecare dintre ele a fost monopolizat de un 
anume grup de persoane. $i atunci toate lucrurile bune ajung la cei care posedă 
acest unic «cel mai bun» lucru. Posedă-l pe acesta și celelate vin in sir. Sau, 
pentru a schimba metafora, un bun dominant este convertit într-un alt bun, în alte 
bunuri, în conformitate cu ceea ce pare a fi un proces natural, dar care este de 
fapt un fel de alchimie socială“ (Walzer [1993]). 


Walzer admite că bunurile dominante nu pot juca un rol absolut şi universal. 
Întotdeauna există şi zone (mai mici sau mai mari) ale vieţii publice şi private în care 
aceste bunuri nu pot deveni factorul decisiv de influenţă; există contexte şi situaţii în care 
ele nu au validitate şi cazuri în care nu pot fi convertite în alte bunuri. Altfel spus, pe 
lîngă bunurile dominante şi formele de tranzacţie sau organizare controlate de ele, 
subzistă totdeauna şi alte bunuri, şi alte forme de tranzacţie sau organizare (chiar dacă 
uneori numai marginal, periferic). Drept urmare, nici dominaţia grupurilor dominante, ce 
monopolizează bunurile-cheie, nu este absolută şi universală; monopolul este partial: 
„precum dominația este întodeauna incompletă iar monopolul imperfect, stăpinirea 
fiecărei clase conducătoare este instabilă, este perpetuu contestată de alte grupuri în 
numele unor modele alternative de convertire“(idem). Dar aceasta nu înseamnă că 

dominația exercitată de bunurile-cheie si de grupurile ce le monopolizeaza (fie şi partial 
sau temporar) n-ar constitui o problemă majoră a societăţii. Dimpotrivă, părerea lui 
Walzer este că tocmai existenţa acestor bunuri $i grupuri dominante creează injustitia 
socială. Jar injustitia socială nu constă pur și simplu în faptul că unii oameni deţin bunuri 
Jominante iar alții nu deţin (sau deţin o foarte mică proporţie din ele). Dacă ar afirma asa 
ceva, autorul Sferelor dreptății s-ar încolona alături de numeroșii critici ai inegalităţi 
sociale. Dar Walzer nu este un egalitarist de tipul celor clasici; el nu respinge 
inegalitatile în sine şi nici nu crede într-o societate (fie ea şi viitoare) în care toate 
inegalitatile ar dispărea. Ceea ce critică el (şi crede că ar fi sursa marilor nedreptati 
sociale) este acumularea sau compunerea inegalitatilor. Problema nu este că un grup 
relativ mic de oameni deţin mult din cantitatea de bunuri dominante (de exemplu, bani); 
problema este că, pe baza convertibilitatii acestor bunuri dominante în orice altceva, 
acest mic grup ajunge să monopolizeze nu numai bunurile-cheie, ci şi multe din toate 
celelalte bunuri. Sursa dificultăţilor este că oricărui bun dominant i se aplică regula 
caracteristică „posedă-l pe acesta şi celelalte vin în şir“, regulă a cărei largă $i sistematică 
funcţionare duce la faptul că posesorii bunului dominant tind să monopolizeze nu numai 
acest bun, ci şi celelalte bunuri (aproape toate sau multe dintre ele, pe cele esenţiale în 
orice caz). Să luăm cazul cel mai familiar, al societăţilor în care bunul dominant sunt 
banii. Problema nu este pur și simplu că unii au multi bani, iar alţii prea puțini; problema 
este că deţinătorii de bani tind să monopolizeze nu doar capitalurile şi activitățile bazate 
pe ele, ci şi tot felul de alte bunuri în care banii se pot converti: 

° influență politică 

° status social (prestigiu, autoritate) 

° notorietate si influență mass media 

e capacitate de manipulare a opiniei publice (prin mass media și pe alte 

căi, de exemplu prin acţiunea unor organizaţii) 

° titluri nobiliare (în unele cazuri) 

e — diplome $i titluri academice 

° alte diplome, decoratii, premii, privilegii sociale etc. 


Astfel, grupurile dominante ajung să controleze nu numai sferele care este 
normal să fie controlate de capitaluri (de exemplu, economia, piața liberă) dar și 
celelalte sfere, în care puterea sau influența ar trebui să fie determinată nu de bani, ci 
de cu totul altceva. Desigur, recunoaşte Walzer, plutocratia (puterea banilor, a celor ce 
dețin banii) “este mai puțin îngrozitoare decît totalitarismul; rezistența față de ea este 
mai putin periculoasă”, dar “ea este totuşi o tiranie”. In acest context, termenul 
«tiranie» nu trebuie luat în sensul său politic strict: Walzer cunoaşte diferenţa dintre un 
sistem plutocratic de tip democratic şi un sistem dictatorial propriu-zis (cum era cel 
nazist sau comunist). Ceea ce vrea el să spună este că bunurile dominante conferă 
grupurilor ce le dețin o influenţă disproporționat de mare în toate sferele societăţii, 
inclusiv în sfere în care ele nu au nici dreptul legal, nici autoritatea morală de a 
domina. Ca atare, grupurile dominante ajung să posede o putere socială exagerată, ce 
poate fi numită metaforic «tiranică». 

Ideologii acestor grupuri vor susţine, cu siguranță, că interpretarea lui Walzer 
demonizează inutil pe plutocrati; ei vor reaminti că puterea banilor are importante 

efecte pozitive, în primul rind pe acela de contrabalansa puterea pur politică si de a c 
controla (pentru ca ea să nu degenereze în dictatură politică). Însă, cînd apărători 
puterii banilor argumentează că “oficialii statului vor fi tirani, dacă puterea lor nu va f 
contrabalansată de puterea banilor”, Walzer replică observind ca din însuși acest 
argument “decurge deci că toți capitaliştii vor fi tirani dacă puterea lor nu va fi 
contrabalansată de o guvernare puternică”. Iar printre telurile unei guvernări puternice 
ar trebui să fie tocmai dispersarea puterii, prevenirea acumulării exagerate de influență 
de către grupurile dominante (cele ce monopolizează bunurile dominante); statul 
democratic trebuie să fie vigilent și activ față de «tirania monopolurilor». Este un 
adevăr unanim recunoscut că statul trebuie să prevină formarea de monopoluri în 
economie. Dar lucrurile trebuie privite, conform lui Walzer, într-o perspectivă mult 
mai amplă. Nu numai monopolurile economice trebuie eliminate; dreptatea socială 
presupune ținerea sub control a hiper-monopolului care se formează pe baza bunurilor 
dominante şi a convertibilitatii lor în alte bunuri. Ea implică împiedicarea celor 
avantajati (de posesia unor bunuri dominante) să acapareze monopolist şi toate 
celelalte bunuri majore din societate. 


„Vreau să argumentez că ar trebui să ne concentrăm asupra reducerii 
dominaţiei şi nu — sau nu în primul rînd — asupra spargerii sau restrictionarii 
monopolurilor. Ar trebui să luăm în consideraţie ce ar însemna să îngustăm aria 
înăuntrul căreia anumite bunuri sunt convertibile şi să reabiltăm autonomia 
sferelor de distribuire. Dar acest argument, deşi nu este neobişnuit istoriceşte, 
nu a fost niciodată dezvoltat pe deplin într-o scriere filosofică. Filosofii au tins 
să critice (sau să justifice) monopolurile de avere, putere si educaţie existente 
sau emergente. Ori au criticat (sau justificat) anumite convertiri — ale averii în 
educație sau ale funcției publice în avere. Şi toate acestea, adesea, în numele 
unui anumit sistem de distribuire radical simplificat. Critica dominaţiei va 
sugera în schimb un mod de a remodela și de a coabita apoi cu complexitatea 
reală a distribuirilor“ (Walzer [1993]). 


Trebuie subliniat cît mai insistent că ideea fundamentală aici nu este 
distrugerea completă a tuturor monopolurilor, care ar conduce la vechiul ideal stîngist 
al egalizării posesiei de bunuri în toate sferele. Walzer, ca si majoritatea intelectualilor 
contemporani, s-a resemnat cu persistenta inegalitatii în fiecare sector al vieţii sociale. 
«Monopoluri», sau concentrări masive de bunuri, de putere, la un pol (şi lipsă de 
bunuri sau de putere la polul opus) vor continua să existe în toate sferele sociale. 
Dreptatea nu presupune eliminarea completă a monopolurilor, egalizarea în fiecare 
sferă. Ea presupune însă blocarea transferului nelegitim al monopolurilor dintr-o sferă 
în altă sferă, compunerea inegalitatilor dintr-o sferă cu inegalitatile dintr-o altă sferă — 
căci aceste transferuri si compuneri conduc într-o polarizare globală a societăţii, la 
situația extremă în care la un pol al acesteia se acumulează numai beneficiile si puterea 
din toate sferele, iar la altul numai dezavantajele şi incapacitatea din toate sferele. Ca 
alternativă la aceasta situație, Walzer schițează o societate ce stopează compunerea 
monopolurilor şi a inegalitatilor, și conduce, nu la egalitarismul binecunoscut, ci la o 
egalitate complexă. 

„Să ne imaginăm acum o societate in care există monopol asupra diverselor 
bunuri sociale, — aşa cum sunt şi cum vor fi dacă excludem intervenţia continuă a 
statului — dar în care nici un singur bun particular nu este universal convertibil. 
Pe măsură ce voi înainta voi încerca să definesc limitele precise ale 
convertibilității, dar pentru început este suficientă descrierea generală. Aceasta 
este o societate egalitară complexă. Desi vor fi multe mici inegalităţi, inegalitatea 
nu va fi multiplicată prin procesul de convertire. Nici nu va fi multiplicată prin 
însumarea diferitelor bunuri deoarece autonomia distribuirilor va tinde să 
producă o varietate de monopoluri locale, deținute de grupuri diferite. Nu vreau 
să susţin că egalitatea complexă va fi în mod necesar mai stabilă decît egalitatea 
simplă, dar inclin să cred că va deschide calea unor forme mai difuze și mai 
particulare de conflict social. lar rezistenţa la convertibilitate va fi menţinută în 
mare măsură de oamenii obișnuiți înăuntrul sfere: proprii de competență și 
control, fără intervenţia pe scară largă a statului [...] 

Regimul egalității complexe este opusul tiraniei. El stabileşte un asemenea set 
de relaţii încît dominaţia este imposibilă. În termeni formali, egalitatea 
complexă înseamnă că nici o poziție a unui cetăţean într-o sferă sau în raport 
cu un anume bun social, nu poate determina poziția sa în altă sferă şi cu privire 
la alt bun social. În acest fel cetăţeanul X poate fi ales într-o funcţie politică în 
dauna cetățeanului: Y și atunci cei doi vor fi inegali în sfera politică. Dar nu vor 
fi inegali în general, atît timp cit funcția lui X nu îi oferă avantaje asupra lui Y 
în alte sfere — îngrijire medicală superioară, acces la școli ma: bune pentru 
copii, oportunități antreprenoriale etc. Atit timp cit funcţia publică nu este un 
bun dominant şi nu este universal convertibilă, oamenii cu funcţii sunt, sau cel 
putin pot fi, egali cu cei pe care îi guvernează“ (Walzer [1993])." 


Egalitatea complexă (ca trăsătură definitorie pentru o societate dreaptă) nu 
poate fi reconstruită într-o formă detaliată, care să precizeze ce şi cit va poseda fiecare, 
care inegalităţi vor subzista etc. Ea constă mai curînd într-un principiu limitativ, într- 
un tip de restricţii, decît într-un tablou sau model al rezultatelor finale juste. Principiul 
pe care autorul Sferelor dreptății îl propune drept principiu al unei societăţi juste de 
tipul celei descrise în citat, şi care ar fi, în interpretarea dată, însuşi principiul dreptăţii 
sociale, este de fapt un principiu de limitare a convertibilității unor bunuri în alte 
bunuri, atunci cînd aceste bunuri provin din sfere diferite (din sfere cu criterii diferite 
de valoare). Fiecare sferă are propriile sale semnificaţii împărtășite și, deci, propriile 
criterii de alocare: „Cînd semnificaţiile sunt distincte, distribuirile trebuie să fie 
autonome. Fiecare bun social sau set de bunuri constituie, cum ar veni, o sferă de 
distribuire în care numai anumite criterii şi aranjamente sunt adecvate“ (Walzer, 
[1993], p. 10). Trecerile de la o sferă la alta (pe baza acumulărilor de care beneficiază 
cineva în cea dintii, şi fără satisfacerea criteriilor de valoare specifice celeilalte) sunt 
nelegitime; ele trebuie stopate, ca si cum am ridica ziduri de netrecut între ele: 
«zidurile solide fac o societate justă», crede Walzer. În vederea blocării acestor treceri. 

principiul de bază are forma următoarei interdicții: 


„Nici un bun social x nu trebuie distribuit persoanelor care posedă 
un alt bun y doar datorită faptului că îl posedă pe y şi fără nici o 
legătură cu semnificatia lui x“ (Walzer, [1993], p. 20). 


/2. 5. 6. 2/ Teoria lui Michael Walzer este expresia unor preocupări morale și 
politice autentice şi importante, caracteristice culturii politice americane mai mult decit 
altora; în centrul acestora, mai ales preocuparea pentru răul social reprezentat de 
acumularea excesivă de putere sau influenţă (preocupare specifică şi primelor valuri de 
progresivism american, de la sfîrşitul secolului XIX şi începutul secolului XX). 
Respingerea monopolizării şi a hipermonopolizării nu este simptomul egalitarismului; 
în fond, nici Walzer, nici progresiviştii şi nici alti critici ai acumulărilor excesive de 
influenţă nu sunt de fapt egalitarişti. În schimb, ei sunt anti-elitişti, în sensul că nu 
recunosc drept legitim sau benefic controlul unor elite (politice, financiare, din mass 
media etc.) asupra societăţii. Preocuparea pentru contracararea acestor acumulări este 
în genere inspirată de un anumit tip de individualism liberal (deosebit de cel care face 
apologia pieţei absolut libere, demonizind orice intervenţie de stat). Este vorba de un 
individualism ce caută să asigure condiţiile propice pentru ca dezvoltarea indivizilor şi 
a liberei iniţiative individuale să nu fie pusă în pericol de existenţa unor masive centre 
de putere apte să controleze spaţiul public și, uncori, chiar părţi ale celui privat. 

Multi comentatori (John Gray, în [2000], ca să mentionez un singur nume) au 
salutat apariţia teoriei lui Walzer ca pe un semnal pozitiv privind îndepărtarea gîndirii 
politice contemporane de constructivismul abstract, universalist, al lui Rawls. Pe de 
altă parte, comentariile de specialitate au semnalat şi deficienţele acestei abordări. 

(1) Bunăoară, tot Gray subliniază că, în creditul pe care îl acordă semnificatiilor 
împărtășite (ce trebuie să guverneze controlul asupra alocării resurselor şi a valorilor), 
Walzer pare să minimalizeze enorma diversitate de păreri existentă în interiorul 
fiecărei sfere sociale — o diversitate care poate anula practic posibilitatea controlului 
menit să prevină convertiri nelegitime între sfere diferite. 

(11) Mai acide sunt criticile lui Brian Barry. Evocînd şi el încrederea exagerată 
într-un posibil consens asupra semnificatiilor împărtăşite din interiorul fiecărei sfere 
sociale, Barry subliniază şi alte dificultăţi ale teoriei lui Walzer. Aceasta este, crede el, 
„opresivă, impracticabilă şi induce în eroare“ ([2001], p. 195). Opresivă, deoarece face 
apel la ideea distribuirii unor resurse şi valori pe baza semnificatiilor împărtăşite, care, 
de fapt, nu sunt împărtăşite ci minate de disensiuni; impracticabilă, deoarece pretinde 
că „este posibil să fie blocate schimburile dintre bani şi orice altceva decît bunurile de 
consum“ (căci orice altceva cade într-o altă sferă şi, deci, face obiectul restricţiilor 
walzeriene privind convertibilitatea!); în fine, adaugă Barry, teoria induce în eroare 
deoarece sugerează că o societate organizată conform regulilor sale ar genera diferenţe 
de venit şi afluență numai în ceea ce priveşte accesul la bunurile de lux (nu este clar 
dacă această obiectie stă în picioare). 


(iii) În sfîrşit, un mare număr de comentatori au subliniat in diverse forme ceea 
ce s-ar putea considera a fi principala dificultate a concepţiei lui Walzer: lipsa unor 

mecanisme, formule sau instrumente de punere în aplicare a restricțiilor asupra 
convertibilitatii bunurilor dominante. Într-adevăr, nu este uşor de vazut cum ar putea 
unctiona eficace un ansamblu de norme şi interdicții capabil să stopeze transferurile 
nelegitime de resurse si influență peste graniţele dintre sferele sociale şi convertirea 
bunurilor de un anumit tip în alte bunuri. Dacă un asemenea ansamblu nu se constituie 
sau nu funcţionează eficace, idealul egalităţii complexe s-ar putea dovedi la fel de 
utopic ca şi alte idealuri egalitare. ` 


(iv) Pe de altă parte, trebuie recunoscut că un scepticism total în această 
privință este greu de asumat. Dacă ne-am resemna să admitem că blocarea convertirii 
unor bunuri în altele este exclusă, atunci ar trebui să ne împăcăm Şi cu ideea că traficul 
de influență, mita, corupția, abuzurile de putere, santajul etc. sunt destinate sa 
inflorească şi să prospere — căci în toate aceste cazuri de infracțiuni sunt implicate 
convertiri (nu numai nelegitime moral, dar şi ilicite) ale unor bunuri în alte bunuri şi 
treceri inadmisibile peste granițele dintre sfere. 


/2. 5. 7/ De la impartialitate la egalitate 


„we really do not know how to live together" 
Thomas Nagel 


/2. 5. 7. 1./ Alţi autori contemporani, cum este Thomas Nagel, nu propun 
anumite criterii de dreptate socială, dar indică motivele pentru care dreptatea socială 
trebuie considerată o problemă de maximă importanță, imposibil de solutionat prin 
simple aranjamente procedurale. Nagel pleacă de la convingerea (sau constatarea?) 
dezarmantă că noi ca Teri ai societății, nu stim de fapt cum să trăim împreună 
([1991]). Nici unul dintre tipurile de aranjamente sociale cunoscute nu este 
satisfăcător; toate au deficiente majore si dau naştere la probleme majore, inclusiv la 
conflicte. În opinia filosofului american, eşecul sistemelor sociale si politice nu este 
atît efectul unor conflicte între oameni, cît al unui conflict interior între două 
dimensiuni fundamentale ale personalității oricărei ființe rationale: dimensiunea 
personală, subiectivă, «egoistă» şi dimensiunea generală, obiectivă, impartiala. 
Conflictul din sine însuşi, nu conflictul cu alții, este cel ce subminează capacitatea 
individualui de a stabili aranjamente sociale corecte. 


„etica şi baza etică a teoriei politice trebuie să fie înţelese ca fiind rezultatul 
existenţei la nivelul fiecărui individ a unei diviziuni între două puncte de 
vedere, cel personal și cel impersonal. Cel din urmă reprezintă cerinţele 
colectivitatii si face ca ele să aibă importanță pentru fiecare individ. Dacă 
punctul de vedere impersonal n-ar exista, nu ar exista moralitate, ci doar 
conflictul, compromisul şi convergenta ocazională a perspectivelor 
individuale. Fiecare dintre noi este influentabil de către cerințele celorlalți 
prin intermediul moralității private şi publice tocmai pentru că o ființă umană 
nu pune în joc doar propriul său punct de vedere. 

Orice aranjament care guvernează relaţia dintre indivizi sau dintre individ şi 
colectiv depinde de o balanţă corespunzătoare de forte, ce se găseşte în 
cadrul sinelui [...] Dacă este ca un aranjament să pretindă sprijinul celor ce 
sunt constrinşi de acest aranjament — dacă, cu alte cuvinte, este cazul ca 
acesta să pretindă legitimitate —, atunci ar trebui să se bazeze pe, sau să pună 
în scenă, o formă de integrare rezonabilă a elementelor rezultate în urma 
divizării naturale a fiecărui sine. Diviziunea este aproximativă şi subintinde 
în bună măsură o complexitate subordonată, dar cred că este indispensabilă 
abordării acestei teme. [.. . ] 

Punctul de vedere impersonal al fiecăruia dintre noi produce [. . . ]o 
puternică cerinţă de impartialitate şi egalitate universală, pe cînd punctul de 
vedere personal dă naştere la cerinţe şi motive individualiste, care constituie 
obstacole in calea urmăririi şi realizării unor asemenea idealuri. 
Recunoaşterea acestui lucru ca fiind adevărat în cazul fiecăruia va confrunta, 
în consecinţă, punctul de vedere impersonal cu noi întrebări legate de ce 
anume presupune a trata cu egală consideraţie persoanele, iar, la rîndul ei, 
această chestiune va face ca individul să se confrunte cu noi conflicte. 


Aceleaşi probleme apar legat de moralitatea conduitei personale, însă voi 
argumenta că tratarea lor trebuie extinsă la nivelul teoriei politice, unde relaţiile 
de conflict sau sprijin mutual dintre instituţiile politice şi motivaţia individuală 
sunt esenţiale. De aici reiese că este foarte dificil de obținut o combinaţie 
armonioasă între un ideal politic acceptabil şi standarde acceptabile de moralitate 
personală. De aceea, o altă cale de a pune problema este următoarea: cînd 
încercăm să descoperim standarde morale rezonabile pentru conduita morală a 
indivizilor, iar apoi încercăm să le integrăm cu standarde obiective de evaluare a 
instituțiilor sociale și politice, pare să nu existe nici o cale satisfăcătoare de 
compatibilizare a celor două. Fiecare răspunde unor presiuni opuse, care le tin 
separate“ (Thomas Nagel Equality and Partiality, [1991])). 


Nu este greu să ne imaginăm situaţiile de «conflict intern» la care se referă 
Nagel. Atunci cînd o persoană are posibilitatea de a accede la anumite avantaje, fără a 
plăti costuri majore dar cu preţul ignorării unor cerinţe morale (cum sunt cele privind 
sacrificarea în folosul altora sau ajutorarea celor aflaţi în situaţii critice), asupra 
conştiinţei sale se exercită presiunea considerentelor inspirate de punctul de vedere 
personal: apar motivații de tipul «omul nu trăieşte decît o dată, şi este normal să profite 
de şansele existente», «nu se ştie dacă o asemenea şansă mai apare vreodată», «a nu 
profita de șansele oferite înseamnă a risca să te ratezi», sau, cum se spune în sport, 
«ocaziile pierdute se răzbună» etc. Toate aceste «argumente» acţionează în direcția 
suspendării perspectivei pe care o recomandă punctul de vedere impersonal. Dacă însă 
această perspectivă non-egoista se instalează, atunci ea furnizează temeiuri diametral 
opuse celor de mai sus: «a profita în mod imoral de o şansă este degradant, înjositor, 
susceptibil de a produce ulterior remuşcări», «conduita imorală produce consecinţe 
negative asupra altora (alții suferă pentru că eu nu pot rezista tentatiei de a profita)», «eu 

insumi as fi dezgustat $i nemulțumit dacă altcineva ar profita imoral de această şansă, asa 
cum sunt eu tentat să fac acum» etc. Aranjamentele sociale, instituţiile şi formele de 
viață ar trebui să soluţioneze conflicte cum este cel de mai sus, dar in general ele nu 
reuşesc acest lucru. Aranjamentele de tip universalist-altruist pun individul în faţa unor 
norme abstracte (cum sunt cele ale eticii renunțării în favoarea celor dezavantajati, ale 
eroismului, adică ale sacrificiului pentru comunitate etc.) şi, în majoritatea cazurilor, 
acesta nu poate să satisfacă cerinţele impuse de acestea. Dimpotrivă, aranjamentele pur 
individualiste pun comunitatea în fata unor probleme insurmontabile, de vreme ce 
postulează că nimeni: nu are obligația de a face sacrificii pentru alții. 


„Ceea ce susțin este că nu a fost încă rezolvată problema configurării unor 
instituții care să respecte importanţa egală pe care o au toate persoanele, fără 
să impună cerinţe inacceptabile indivizilor — iar aceasta, în parte, deoarece, în 
cazul lumii noastre, nu a fost încă rezolvată problema relaţiei juste dintre 
punctele de vedere personal şi impersonal la nivelul fiecărui individ. 
Majoritatea oamenilor ist dau seama de faptul acesta. Trăim într-o lume a unei 
inegalităţi economice şi sociale deplorabile din punct de vedere spiritual, o lume 
al cărui progres spre recunoaşterea standardelor comune de toleranţă, libertate 
individuală si dezvoltare umană a fost deprimant de scăzut şi inconsecvent. 
Există uneori îmbunătățiri dramatice, iar evenimentele recente din estul Europei 
ar trebui să-i facă să şovăie pe toți cei care, ca și mine, în replică la 
evenimentele dominante ale acestui secol au cultivat un pesimism defensiv în 
legătură cu perspectivele umanităţii. Însă, noi nu ştim cu adevărat cum să trăim 
împreună. Dispozitia declarată a persoanelor civilizate de a se ucide între ele cu 
milioanele într-un război nuclear pare să se diminueze, pe măsură ce conflictele 
legate de convingerile politice ce o alimentau îşi pierd ascutimea. Însă chiar si 
într-o lume dezvoltată, şi desigur într-o lume luată ca întreg, problemele care au 
generat marea ruptură morală și politică dintre capitalismul democratic şi 
comunismul totalitar nu au fost încă rezolvate de eșecul competitiv complet al 
celui din urmă [...]“ (Thomas Nagel Equality and Partiality, [1991])." 


Un simptom destul de clar al eseculut la care se referă Nagel este faptul că omul 
modern nu se poate resemna nici să accepte un sistem de aranjamente sociale tip «legea 
junglei» sau «supremaţia celui puternic», sistem social-darwinist (numit de american: 
«dog eats dog») care ar implica abandonarea oricărei griji pentru alţii, oricărei aspirații 
către egalitate și cooperare, precum şi a oricărei tentative de instaurare a unui tip 
rezonabil de dreptate socială. Ca atare, fiecare tip de societate cuprinde și reguli ale 
solidarităţii, norme de cooperare sau principii de egalitate (măcar de un anumit fel). Pe 
de altă parte însă, omul modern nu poate nici revendica succesul de a fi implementat un 
sistem de aranjamente axat pe egalitate, respect față de ceilalţi şi solidaritate morală. 
Exact acest eşec este evidenţiat de Nagel, care spune, referindu-se la idealul universalist 
de egalitate «fiecare contează la fel de mult ca oricine altcineva»: 


„Dacă fiecare contează la fel de mult ca oricine altcineva, este revoltător că 
cele mai eficace sisteme sociale pe care noi am fost capabili să le concepem 
permit ca atît de mulţi oameni să se nască în condiţii de privatiune gravă. care 

le distrug orice perspectivă de a duce o viata decentă, în timp ce multi alţii sunt 
avuti încă de la naştere, controlează resurse substanţiale şi sunt liberi să se 
bucure de avantaje ce depăşesc cu mult condiţiile simplei decente* (Nagel, 
[1991], p. 64). 


Ideea de mai sus nu este o piesă de ideologie stingista, iar scopul ei nu este 
acela de a sustine tacit un program politic de egalizare a veniturilor sau a avutiei din 
societate. Nagel este departe de orice intenţie ideologică sau militantă. Interesele sale 
nu pot fi partizane, cu atît mai mult cu cît el este pesimist cu privire la posibilitatea 
reală de implementare a unor aranjamente sociale juste, care să concilieze simultan 
cerințele egalităţii, libertăţii și democraţiei; asemenea aranjamente ar necesita o masivă 
transformare a însăşi naturii umane, ceea ce este prea putin probabil (Nagel, [1991], p. 
90). Ceea ce propune filosoful american nu este decît o explorare a legăturilor dintre 
impartialitate (obiectivitate), egalitate şi obligaţiile societăţii fată de grupurile aflate în 
situaţie critică. Conform felului în care vede el aceste legături, prima verigă importantă 
este relaţia implicativă dintre impartialitate şi egalitate, relație mijlocită de legea 
diminuării utilității marginale. Această lege economică spune pur şi simplu că pentru 
posesorul a o sută de mere încă un măr primit în plus contează foarte puţin (mai exact, 
contează doar în proporția 1/100), în timp ce pentru posesorul unui singur măr încă un 
măr primit in plus contează enorm (îi dublează «resursele»!). De aici, crede Nagel, 
urmează consecinţe importante pentru problema egalităţii: 

„Chiar daca impartialitatea nu ar fi în acest sens egalitară în sine, ea ar fi 

egalitară în consecinţele sale distributive datorită faptului familiar al diminuării 

utilității marginale. In viaţa oricărei persoane, un plus de o mie de dolari care 
se adaugă la cincizeci de mii va fi cheltuit pe ceva mai putin important decît un 
plus de o mie de dolari care se adaugă la cinci sute — căci noi satisfacem 
nevoile importante înaintea celor mai putin importante. lar oamenii sunt 
îndeajuns de asemănători în nevoile şi dorințele lor de bază pentru ca ceva 
asemănător să fie valabil şi între persoane diferite: resursele transferabile vor 
aduce de obicei unei persoane cu mijloace reduse mai multe beneficii decît ar 
aduce unei persoane cu mijloace semnificativ mai mari. Astfel, dacă beneficiul 
fiecăruia contează la fel de mult din punctul de vedere impersonal, şi dacă 
există o prezumptie în favoarea beneficiului mai mare, va exista un temei 
pentru a prefera o distribuire mai egalitară uneia mai putin egalitare dintr-o 
cantitate dată de resurse“ (Nagel, [1991], p. 71). 


Trebuie spus că adversarii redistribuirii egalitare au contestat aproape toate 
premisele acceptate aici de Nagel: ei resping ideea că legea reducerii utilității 
marginale ar fi relevantă în acest context (căci, spun ei, pentru un om avut care 
urmăreşte un anumit tel, important din punct de vedere personal, surplusul aparent mic 
de o mie de dolari, poate fi la fel de vital ca şi pentru cel nevoiaş); resping ideea că 
oamenii sunt «îndeajuns de asemănători» în nevoi şi dorinţe (de regulă, se recurge aici 
la un individualism şi subiectivism extrem, afirmindu-se că orice comparații 
interpersonale în privinţa nevoilor şi dorințelor sunt arbitrare — acestea nu se pot 
compara între persoane diferite, ci numai la aceeaşi persoană); resping, de asemenea, 
utilitarismul implicat în ideea unei «prezumptii în favoarea beneficiului mai mare». 

Cu toate acestea, Nagel este convins că impartialitatea conduce la un anume tip 
ze egalitarism. Mai departe, el consideră că valabilitatea idealului egalitar (fondat pe 
- parțialitate) creează obligaţii sociale: de vreme ce, obiectiv vorbind, impartialitatea 
„are să se acţioneze în direcţia reducerii inegalitatilor, cînd acest lucru este posibil şi se 
“=stifică (fiind vorba de inegalităţi care nu au apărut din vina celor implicaţi), 
axcietatea trebuie să acţioneze în favoarea celor dezavantajati, iar dacă nu o face, 
aseamnă că nu îi tratează egal cu ceilalți. 


„O societate care permite inegalităţi semnificative între membrii sai, în 
avantaje şi dezavantaje pentru care ei nu sunt răspunzători, va fi percepută ca o 
societate ce nu reuşeşte să îi trateze egal“ (Nagel, [1991], p. 134). 


2. 6/ Rationalitate, utilitate şi morală 


În general, analiza etică a conduitei umane a mers pe premisa că raționalitatea de 
antagonice cu moralitatea: în timp ce raționalitatea aspiră la maximizarea libertăţii de 
alegere (libertate necesară opțiunii pentru maxima utilitate), morala cere restringerea 
acestei libertăţi (prin eliminarea dintre altemative a celor inacceptabile din punct de 
vedere moral). Interesul si datoria par termeni divergenti. În concepția multor autori, 
căutarea utilității şi aspiraţia la moralitate sunt chiar diametral opuse. Încă de la Kant 
incepe să se răspîndească convingerea că a te comporta moral presupune în primul rînd a 
abandona spiritul utilitar, a suspenda interesul pentru maximizarea beneficiilor proprii. 

În a doua jumătate a secolului XX, material pentru o confirmare a acestui punct de 
vedere a fost fumizat de analizele teoriei jocurilor şi ale alegerii raţionale. În mod special, 
contrastul dintre ceea ce ne sugerează intuitiile morale şi ceea ce ne impun considerentele 
de raționalitate (înţelese ca şi considerente de maximizare a avantajelor individuale) a fost 
pus foarte clar în evidenţă în celebra dilemă a detinutului. | 


Paradoxul (sau dilema) detinutului (Tucker) 


„este mai bine să trădezi, dacă eşti convins că celălalt va coopera, 
si este mai bine să trădezi dacă esti convins că celălalt 

va trăda. Deci, indiferent ce face celălalt, rentează să tradezi” 
Robert Axelrod 


Paradoxul reiese dintr-un model abstract ce reprezintă relaţiile dintre jucătorii 
rationali în funcţie de interesele lor, într-o situaţie definită de existența anumitor 
altemative. 

Două persoane, A şi B, sunt arestate (şi deținute separat) pentru o crimă comisă 
în comun. Cum autorităţile nu au suficiente probe pentru o condamnare, ele încearcă să 
ofere stimulente celui ce face mărturisiri complete, şi, drept rezultat, iau naştere 
următoarele alternative. Dacă unul mărturiseşte tot, drept recompensă este eliberat, iar 

celălalt este condamnat la 10 ani. Dacă niciunul nu mărturiseşte, amindoi primesc cite 
un an (din lipsă de probe). Dacă ambii mărturisesc, primesc fiecare 5 ani de închisoare. 


1) X mărturiseşte, Y tace: 0, -10 
2) X tace, Y mărturiseşte: - 10, 0 
3) X şi Y mărturisesc simultan : -5, -5 


4) X şi Y tac: -], -1 


Interesul personal cere fiecăruia să vorbească cit mai repede, pentru a-şi 
asigura maximum de beneficiu (dacă celălalt nu face la fel, cel ce a vorbit scapă 
complet de condamnare; iar dacă şi celălalt vorbeşte, cel putin fiecare ia cite 5 ani de 
închisoare, nu 10!). De aici concluzia că, indiferent de alternativă, varianta cea mai 
rațională pentru fiecare luat in parte este să mărturisească cit mai repede. 
Rationalitatea individuală impune ca soluţie optimă varianta cgoista (şi, ar spune multi 
comentatori, imorală). Dar dacă ambii merg pe această strategie 'rațională' (optimă), se 
ajunge la mărturisire comună şi deci la cite 5 ani condamnare. Acest rezultat este 
suboptim (si pentru amîndoi luați împreună, şi pentru fiecare individual); cel optim, 
pentru ambii parteneri luaţi la un loc, ar fi fost să tacă amindoi şi să primească 
minimum de pedeapsă. Dar pe acesta ei nu-l pot atinge deoarece nici unul nu este 
sigur de tăcerea celuilalt. 

Paradoxul nu depinde de ţinerea în izolare a suspectilor: el reapare si dacă ei se 
înţeleg între ei să nu mărturisească. În acest caz, el reapare sub forma posibilității 
fiecăruia de a-şi călca promisiunea şi a trăda. 


Importanța încrederii, în cazul oricărui acord social, iese aici în prim plan: 
dacă cei doi ar fi avut încredere reciprocă, ar fi refuzat să mărturisească şi ar fi scăpat 
cu numai cîte un an de pedeapsă. În lipsa încrederii, ei se grăbesc să vorbească şi ajung 
astfel la cinci ani de închisoare fiecare. 

De asemenea, exemplul scoate în evidenţă şi rolul pozitiv al moralității, dacă ea 
este general răspîndită. Daca amîndoi infractorii s-ar fi abținut să vorbească din scrupule 
morale (convinşi fiind că nu este corect ca unul să-l trădeze pe celălalt), rezultatul ar fi 
fost, din nou, optim pentru amindoi luaţi împreună. Moralitatea este rațională, dacă e 
general respectată. Dacă însă numai unul s-ar fi comportat moral, celălalt ar fi avut de 
cîştigat: în acest caz, imoralitatea iese în avantaj. Moralitatea nu este rațională atunci 
cind ai de-a face cu oameni imorali, deoarece conduita morală, ascultind de scrupule, 
refuză opţiunile cele mai avantajoase dar incorecte (fata de celălalt), în timp ce oamenii 
imorali adoptă tocmai opţiunile cele mai avantajoase deşi incorecte. 


Exemplul taxelor vamale (Axelrod). 

„Un bun exemplu al problemei fundamentale a cooperării este cazul în care 
două naţiuni au ridicat bariere vamale reciproce, fiecare pentru exporturile 
celeilalte. Din cauza avantajelor reciproce ale comerțului liber, ambele tari ar fi 
mai prospere dacă aceste bariere ar fi eliminate. Dar dacă vreuna dintre ele şi- 
ar elimina unilateral barierele pe care le-a impus, s-ar găsi într-o situaţie 
comercială care i-ar leza economia. De fapt, indiferent ce face o ţară, cealaltă 

va fi mai avantajată dacă isi menţine barierele. Astfel, fiecare tara are 
stimulente să-şi menţină barierele vamale, ceea ce duce la un rezultat mai rau 
decât acela la care s-ar ajunge în caz de cooperare” (Axelrod, The Evolution of 
Cooperation, [1984], p. 7). 


Acelaşi tip de situație apare in cazul încetării unilaterale a acţiunilor ofensive 
în cadrul unui conflict. 


Deci, nu totdeauna maximizarea interesului personal duce si la cea a interesului 
comun. Nu tot ceea ce este optim pentru fiecare separat este optim şi pentru toți la un loc. 
(vezi şi Norman Barry [1995], p.77-8 şi Norman Barry [1998], p. 169). 


Dimpotrivă, în absenţa altor condiţii suplimentare (a altor interese de cooperare 
ulterioară, sau a riscului unor pedepse aplicate pentru „trădarea” partenerului), optim 
pentru fiecare separat este să trădeze. Situaţia este următoarea: 


„este mai bine să trădezi, dacă eşti convins că celălalt va coopera, și este mai 
bine să trădezi dacă eşti convins că celălalt va trăda. Deci, indiferent ce face 
celălalt, rentează să trădezi” (Axelrod, [1984], p. 9). 


În schimb, dacă există interesul pentru cooperări ulterioare, fiecare jucător are 
stimulentul de a respecta scopul comun (rezultatul optim comun: varianta 4 din tabel), 
pentru a-și asigura încrederea celuilalt pentru jocul ulterior. „Ceea ce face posibilă 
apariţia cooperării este faptul că s-ar putea ca Jucătorii să se întâlnească iar” observă 
Axelrod ({1984], p. 12). Fireşte, același tip de conduită cooperativă poate fi explicată $1 
prin constringeri morale: dacă ambii «jucători» ascultă de constrîngerea morală «să nu 
îţi trădezi partenerul», cooperarea devine din nou posibilă. Din nou, însă, trebuie 
reamintit că, din punct de vedere rațional, nici unul dintre ei nu poate fi absolut sigur 
că celălalt va respecta comandamentul moral. 


In serii mai lungi de jocuri (acte succesive de cooperare), raţional pentru 
fiecare jucător este să urmeze principiul „ochi pentru ochi” („tit for tat”). 


„Tit for tat este politica de a coopera la prima mutare şi de a face apoi exact 
ceea ce a făcut celălalt jucător la prima mutare” (Axelrod, [1984], p. 13). 


Aceasta înseamnă că îndată ce unul va trăda, şi celălalt va trăda. Dacă nici unul nu 
trădează, cooperarea continuă în beneficiu mutual. Analiza alternativelor raţionale în 
situaţii similare celei din paradoxul detinutului ne ajută să înţelegem şi alte teorii 
despre dreptatea socială. 

/2.7/ Dreptatea ca acord 


„Pentru a alege rational, trebuie să alegi moral“ 
David Gauthier 


/2. 7. 1/ La sfirşitul secolului XX, au apărut însă şi teorii care resping 
presupusul antagonism și susțin convergenta dintre alegerea rațională (utilitara) şi 
alegerea morală. Cea mai cunoscută dintre acestea aparține canadianului David 
Gauthier şi a fost prezentată în cartea sa intitulată Morals by Agreement [1986]. 
Conform acestei teorii, rămîne valabil că datoria «bate» avantajele şi interesele (o 
datorie care nu ar mai constringe la ignorarea avantajelor în vederea respectării 
cerinţelor morale n-ar mai fi datorie — termenul nu ar mai avea sens, căci «datorie» 
presupune «constringere»); dar, în acelaşi timp, (în multe situaţii) „acceptarea datoriei 
este realmente avantajoasă“ (Gauthier, [1986], p. 3). 

Gauthier își propune să construiască o teorie a moralei care să cadă în sfera 
teoriilor alegerii raționale. Cu alegerea rațională cochetase şi Rawls, fără însă a 
împinge prea departe analizele de utilitate. Gauthier, în schimb, pretinde să 
demonstreze că 


„în anumite situaţii ce presupun interacţiunea cu alţii, un individ alege rational 
numai în măsura în care îşi restricționează urmărirea propriilor interese sau 
avantaje pentru a se conforma principiilor ce exprimă imparţialitatea 
caracteristică moralității. Pentru a alege raţional, trebuie să alegi moral“ 
(Gauthier, [1986], p. 4) 


Ca şi Rawls, teoreticianul canadian tinde să privească societatea ca 
«întreprindere cooperativă», iar dreptatea (si, în genere, corectitudinea morală) ca o 
caracteristică a relaţiilor dintre parteneri. Însă Gauthier nu mai plasează centrul de 
greutate al moralității sociale în planul aranjamentelor fundamentale, globale, de tip 
constitutional, ci-în-acela_al_contractelor.dintre persoane individuale. Aceste persoane 
sunt văzute ca.maximizatori constrinsi. (constrained maximizers), adică drept persoane 
care nu caută exclusiv maximizarea propriilor satisfacţii, indiferent de ce se întîmplă 
cu ceilalți, ci urmăresc maximizarea satisfactiilor respectind totuşi anumite constringeri 
în spiritul «corectitudinii» (pe care se aşteaptă să le respecte şi alţii). Evident, 
respectarea constringerilor îi poate duce uneori la pierdere, mai ales dacă ceilalți nu 
respectă aceleaşi constringeri (lucru dovedit foarte limpede de clasica situație din 
dilema detinutului); dar, susține Gauthier, „în anumite condiţii plauzibile, avantajul net 
cules de maximizatorii constrînși din cooperare depăşeşte beneficiile de tip exploatator 
pe care le pot aştepta alții“ ([1986], p. 15). Cum se poate realiza maximizarea 
beneficiilor cooperării, respectînd totodată constringerile morale? Răspunsul e foarte 
simplu, în această interpretare de tip contractualist: prin negociere. 

Cum duce negocierea la profit maxim și, simultan, la moralitate? Ce fel de 
negociere poate asigura atingerea acestui dublu obiectiv? Negocierea avută în vedere 
este una rațională, adică una 

e în care fiecare încearcă să isi maximizeze beneficiile; 
în care fiecare crede în existenţa unui punct de concesie (vezi mai Jos). adică de 
compromis la care toți vor să ajungă; 

e în care partenerii sunt dispuşi la concesii: 

e dar nu le fac decit dacă ele sunt necesare şi respecte condiţiile enumerate 
anterior vezi şi Gauthier, [1986], p. 143). 


Însă, o negociere trebuie să fie nu numai purtată de agenţi rationali; ea trebuie 
să fle şi corectă. Prima condiţie a unei negocieri corecte este ca însăşi situaţia iniţială 
(de la care pleacă negocierea) să fie acceptabilă sau «corectă» pentru ambele parti. 
Aceasta implică, printre altele, ca nimeni să nu vină la masa de negociere cu avantaje 
pe care le-a dobindit anterior, în mod incorect, chiar de la cei cu care vrea acum să 
negocieze. Specificarea este importantă, deoarece în relaţiile dintre persoane, dar şi 
dintre grupuri, precum şi în relaţiile dintre state, se întîmplă frecvent ca o parte să 
profite de cealaltă, să-i smulgă anumite beneficii care, apoi, sunt folosite ca atu într-o 
negociere ce pleacă de la o situaţie iniţială incorectă, deoarece are ca obiect de 
tranzacţie chiar ceea ce s-a luat cu forta de la cealaltă parte. Exemplul tipic, în acest 
sens, este cel al unei puteri care ocupă prin forță un teritoriu al altei puteri pentru a-i 
oferi apoi concesiv acesteia, în cadrul negocierii, o parte din teritoriul ocupat ca pe un 
«beneficiu» rezultat din tratative. Gauthier dă un alt exemplu, cel al individului care 
jefuieşte recolta altuia şi apoi îi propune acestuia: «hai să negociem»; aici, tilharul 
oferă «la schimb» celuilalt o parte din ceea ce tocmai i-a furat. Pentru a preveni aceste 
cazuri evident inadmisibile, autorul propune ca principiu că „nicio persoană nu trebuie 
să fie în poziţia inițială a negocierii într-o situație mai proastă decît ar fi într-un context 
non-social de necooperare“ ([1986], p. 16). 


/2. 7. 2/ Condiţia acceptabilităţii poziţiilor iniţiale de negociere este extrem de 
importantă, pentru că ea ne poate indica un motiv serios de îndoială cu privire la 
corectitudinea alocărilor de beneficii pe care le face piaţa liberă. Gauthier precizează 
că argumentele sale nu constituie o apărare a pieţei libere, deoarece această 
corectitudine ar fi asigurată numai pe o piaţă perfectă, adică lipsită de externalitati. 
Externalitățile sunt efecte ale actelor unor agenţi asupra altora, care nu sunt parti 
contractante cu cei dintîi — aceştia din urmă suferă deci efecte, pozitive sau negative, 
fără acceptul lor. Pe o piaţă perfectă, nimeni nu are de suferit de pe urma actelor altora 
(deci nu există incorectitudine), în timp ce piaţa liberă reală este plină de asemenea 
fenomene (există numeroase incorectitudini $i daune provocate altora, căci multe 
dintre extemalităţi sunt de tip negativ). La acest argument se poate adăuga şi altul. 
Chiar presupunînd că toate actele desfăşurate pe piaţă de-a lungul existenţei ei ar fi fost 
corecte din acest punct de vedere (adică, presupunind că n-ar fi existat niciodată 
extemalitati), încă nu s-ar putea demonstra corectitudinea alocărilor făcute de piață 
deoarece nu se poate stabili dacă poziţiile iniţiale (de la începutul tuturor tranzacţiilor 
şi negocierilor) au fost corecte; cum spune Gauthier, ..neither the operation of the 
market, nor its outcome can show, or can even tend to show, that its initial situation is 
also rationally or morally acceptable“ — [1986]. p. 94. 

De altfel, aceasta este şi una dintre marile probleme care se pun teoriei lui 
Nozick: ea rămîne fără speranţă în abstract, deoarece nu se va putea stabili niciodată 
dacă distribuțiile iniţiale (de la care pleacă seria de treceri către distribuția actuală) au 
fost corecte. Ce concluzie se poate trage de aici? Criteriile de evaluare morală (a 
corectitudinii aranjamentelor fundamentale în vigoare) ce fac apel la supoziţia justetei 
stării (ori distribuţiei) inițiale sunt inoperante. Din punct de vedere moral. veştile sunt 
aşadar proaste pentru apărătorii pieței libere si ai sanctitatil proprietăţii. Poate tocmai 
din acest motiv, ei tind mereu să se refugieze în planul juridic, unde se pot prevala de o 
prezumție de nevinovăție sui generis: cîtă vreme nu s-a dovedit că situaţiile iniţiale 
erau injuste, nu se poate da sentinţa incorectitudinii rezultatelor actuale. Legalismul 
imbratisat de liberalii radicali si de libertarieni are deci rolul unei imunizări la critică a 
tuturor aranjamentelor a căror origine primă nu poate fi verificată sub aspectul 
corectitudinii. 


Gauthier nu cade însă în capcana legalismului. El nu postulează corectitudinea 
stării iniţiale ca pe un fapt sau ca pe o prezumție, ci numai ca pe o cerinţă (ca pe o 
necesitate) a negocierii raționale corecte. 


/2. 7. 3/ Dacă cerința de mai sus este îndeplinită, avem de-a face cu veritabilă (şi 
corectă) situaţie iniţială de negociere. Această situaţie este caracterizabilă în termenii 
utilităţilor pe care le au la dispoziţie iniţial negociatorii şi care nu fac obiect de negociere. 
Dacă printr-o activitate comună (cooperativă) s-au obţinut rezultate pozitive, va exista un 
proces în cadrul căruia se pot defini următoarele componente de bază: 

e  Surplusul cooperaliv (adică un set de diferente în utilitate), care poate fi 
împărțit între parteneri şi care face de fapt obiectul negocierii. 

e Pretentia [claim], care este o cerere făcută de un partener cu privire la 
surplusul cooperativ. Din păcate, de regulă pretenţiile tuturor partenerilor nu 
pot fi satisfăcute simultan, de unde apare, de altfel, şi necesitatea negocierii. Ca 
atare, se impune recursul la concesii. 

e Concesia, care este o ofertă a unui partener de a accepta o utilitate anume, mai 
mică decît cea din pretenţia sa iniţială. 

e Punctul de concesie, care este un punct din spaţiul utilităţilor reprezentînd 
rezultatul la care s-ar ajunge în urma unui set de concesii (din partea ambilor, 
sau doar a unuia). 

e Mărimea absolută a concesiei, adică diferenţa dintre utilitatea iniţială, din 
pretenţia emisă, şi utilitatea din concesia făcută. 

e Mărimea relativă a concesiei, care este proporţia dintre mărimea absolută şi 
diferenţa existentă între utilitatea din pretenţia emisă şi utilitatea din situaţia 
inițială. 

e  Concesia maximă, care este (pentru fiecare punct de concesie) concesia cu cea 
mai mare mărime relativă necesară pentru a se ajunge la acel punct. 

e Concesia minimax, care este acea concesie maximă necesară pentru atingerea 
unui punct de concesie care are cea mai mică mărime relativă (Gauthier, 
[1986], p. 141-143). 

Pe baza acestui aparat conceptual, Gauthier poate defini un principiu de 
conduită rațională în cadrul negocierilor. Acesta este 


Principiul concesiei relative minimax, care spune că, în orice interacțiune 
cooperativă, strategia rațională comună este determinată de o negociere în care 
fiecare partener avansează pretenția sa maximă şi apoi face o concesie nu mai 
mare decît concesia minimax ([1986], p. 145). 


Acest principiu acționează (pentru conduita rațională) ca o constrîngere: 
participanţii (rationali) la interacțiunea cooperativă se conduc după el; ei nu îşi mai iau 
deciziile pe baza examinării! exclusive a utilității aşteptate de ei personal din această 
interacțiune, ci pe baza modelului de cooperare sugerat de principiu. În timp ce 
egoistul se conduce după cerinţele raționalității individuale şi cooperează numai atunci 
cînd are personal de cîştigat dintr-un act particular de cooperare (deci, cînd utilitatea 
aşteptată de el din acel act este cel putin egală cu cea pe care ar obtine-o cu cea mai 
bună strategie individuală, noncooperativa, a sa), participanţii rationali la cooperare — 
ma! exact, maximizatorii constrînşi — se conduc după acest model (minimax) de 
interacţiune benefică pentru toţi, se conduc, aşadar, după cerinţele unei rationalitati 
cooperative. E: continuă să urmărească maximizarea propriilor beneficii (utilităţi), dar 
o fac sub constrîngerea rezultată din necesitatea ca şi ceilalți participanți să obţină 
utilităţile fixate de model. 

Principiul concesiei minimax este, pentru Gauthier, fundamental, deoarece pe 
baza lui se stabileşte în cele din urmă și ce înseamnă cooperare raţională, dar şi ce 
înseamnă conduită morală. Astfel, 


„cooperarea este rațională dacă fiecare participant la ea se poate aştepta la o 
utilitate aproape egală cu cea care i-ar fi atribuită de principiul concesiei 
relative minimax“ (Gauthier, [1986], p. 165) 


Un maximizator constrins este caracterizat prin aceea că are dispoziția de a 
acționa conform modelului de cooperare rațională, „fără a lua în considerare chestiunea 
dacă vreo strategie individuală i-ar asigura o utilitate mai mare“ (Gauthier, [1986], 
p. 167). Aceasta înseamnă că acest tip de agent raţional nu îşi organizează conduita pe 
baza unor calcule separat făcute pentru fiecare acţiune în parte, alegînd de fiecare dată 
numai o singură strategie (cea care îi aduce maxima utilitate) — dacă ar face acest lucru, 
el s-ar confunda cu egoistul raţional. În contrast cu acesta, maximizatorul constrîns 
(avînd dispoziţia de a coopera rațional) tinde sistematic să adopte strategiile cooperării 
raționale, şi o face uneori chiar dacă utilitatea pe care o obține astfel nu este maximă, ci 
doar se apropie de utilitatea așteptată dintr-o cooperare pe deplin rațională (idem, 
p. 168). Ce considerente îl pot oare ghida cînd face acest lucru? 


„Ideea este că în interacţiunile reale este rezonabil să accepti aranjamente 
cooperative care nu ating idealul de deplină raționalitate şi corectitudine 
(fairness), cu condiţia ca acestea să nu se distanteze prea mult de acest ideal” 
(Gauthier, [1986], p. 168). 

Maximizatorul constrins nu este aşadar un maximizator maniac, obsedat să 
cîştige maximum totdeauna şi ostil oricărei cooperări care nu-i furnizează acest maxim; 
spre deosebire de egoist, el este rezonabil (nu aşteaptă totdeauna să cîştige maximumul) 
şi are o anumită /arghete, concretizată prin aceea că, de dragul cooperării rationale, poate 
accepta şi mici dezavantaje (cistiguri mai mici decît ar fi de aşteptat pentru el în situația 
interactivă respectivă). Evident, dacă avantajele obţinute se distanțează mult de 
optimumul recomandat de principiul minimax, el va refuza cooperarea; dar conduita sa 
are în acest optim numai un ideal călăuzitor, nu o condiţie strictă, exclusivistă. Cu alte 
cuvinte, maximizatorul constrins lucrează conform unui model exemplar, dar nu devine 
simplul executant al unui mecanism algoritmic de calcul al utilităţilor personale. Aceasta. 
crede Gauthier, îl deosebeşte şi de maximizatorul ce foloseşte strategia tit for tat, 
familiară din analizele dilemei detinutului (vezi paragraful despre dilema detinutului). În 
timp ce maximizatorul ghidat de fit for tat va accepta riscuri momentane (de a pierde din 
beneficii) doar dacă speră că (în varianta optimistă) va obtine beneficiile dorite ulterior 
(pe baza încrederii reciproce născute între parteneri), maximizatorul constrins, fiind 
dispus la cooperare, va accepta aceste riscuri şi dacă nu se aşteaptă la acte ulterioare de 
cooperare care să aducă beneficii şi să justifice strategia tit for tat. Atitudinea sa se 
explică tocmai prin faptul că are în genere dispoziţia spre cooperare rațională, şi nu 
urmăreşte doar scopul utilitar de a obţine cooperarea celorlalţi şi în viitor. El nu este doar 
un egoist care ştie să sacrifice avantaje imediate pentru avantaje ulterioare, ci este un 
agent care acționează altfel decît egoiştii: se conduce după un model de cooperare pe 
care este dispus să îl urmeze, nu strict după calcule de utilitate (fie ele şi pe termen lung). 
Egoistul e călăuzit exclusiv de utilitatea aşteptată şi cooperează numai dacă actul 
cooperării îi aduce mai multă utilitate decit orice altemativă la el, fiindu-i totodată 
indiferent dacă şi ceilalți obțin utilitate din cooperare. În schimb, maximizatorul 
constrîns cooperează ori de cite ori 


(1) rezultatul cooperării, dacă toți cooperează, va fi aproape corect (fair) plus aproape 
de optim, şi 

(ii) rezultatul aşteptat al cooperării va fi, pentru el, o utilitate mai mare decît cea pe 
care ar obține cînd nimeni nu cooperează ([1986], p. 170). 


Dar nu cumva această dispoziţie va face din maximizatorul constrîns victimă 

sigură a egoistilor (care vor urmări să profite de înclinația lui către concesii, acceptarea 
riscurilor etc.)? 
Gauthier crede că acest pericol poate fi prevenit prin evaluări preliminare făcute de 
către maximizatorul constrîns cu privire la partenerii săi. Astfel, dacă acesta estimează 
că partenerii sunt egoisti, atunci se va comporta şi el egoist. lar dacă estimează ca 
partenerii vor coopera raţional într-o anumită proporţie (nu neapărat în proporţia de 
100%), maximizatorul constrins va calcula utilitatea la care se poate aştepta în raport 
cu această proporţie şi va decide în consecinţă. 

Din nou, însă, ceea ce primează nu este cîştigul estimat, ci dispoziția spre 
cooperare. Dacă maximizatorul constrins apreciază că partenerii săi vor coopera 
rațional (că ei nu sunt egoişti), el va fi înclinat spre cooperare chiar dacă riscă să piardă 

din aceasta (nu datorită partenerilor. ci a neşansei). Un maximizator de acest fel este 
călăuzit de ataşamentul său faţă de cooperare, si nu pretinde să cîştige din aceasta 
absolut de fiecare dată. El poate să piardă, dacă (fără a-şi da seama) intra în cooperare 
cu egoistii; dar are si cistiguri ce nu sunt accesibile egoiştilor. Întrucît aceştia din urmă, 
fiind înclinați să profite de alţii, sunt evitati de către cei dispuşi la cooperare, ei pierd o 
serie de şanse de participare la acţiuni cooperative cu rezultate benefice; dimpotrivă, 
maximizatorii constrinsi, tocmai pentru că sunt înclinați spre cooperare, intra (si sunt 
primiți) în mai multe acţiuni cooperative, de unde apar cistigurile inaccesibile 
egoistilor ([1986], p. 173). lată cum moralitatea se dovedeşte rentabilă, contribuie la 
maximizarea beneficiilor (desigur, într-o societate de maximizatori constrinsi, nu de 
egoişti): a nu fi înclinat să profiti de alţii (a fi moral) poate aduce (în asemenea 
contexte) avantaje. Pe de altă parte însă, din acest raţionament decurge și concluzia 
mai putin optimistă că, atunci cînd te afli printre egoisti, este rational să fii egoist tu 
însuţi; nici maximizatorii constrînşi, care sunt ființe morale, nu isi pot aici permite să 
urmeze modelul de cooperare rațională (morală), ci sunt obligaţi să treacă la conduite 
conforme rationalitatii egoiste. 


/2. 7. 4/ Faptul că maximizatorul constrins este în genere călăuzit de un model 
de cooperare raţională aduce în scenă elementul de moralitate. Unele principii morale 
pot fi înțelese — crede Gauthier — ca „strategii comune prescrise fiecărei persoane ca 
parte a aranjamentelor cooperative aflate în curs ce constituie societatea“ ([1986], p. 
168). Principiul concesiei relative minimax este exemplul principal evocat de Gauthier 
in acest sens. A te comporta moral sau corect (sau just) înseamnă a te comporta în 
acord cu el, în relațiile tale cu oamenii care nu sunt egoişti. Un om drept respectă acest 
principiu. 


„O persoană dreaptă este dispusă să satisfacă cerințele principiului concesiei 
relative minimax în interacţiunile sale cu semenii pe care îi consideră a avea 
aceeaşi dispoziție. Persoana dreaptă este potrivită pentru societate, deoarece a 
internalizat ideea beneficiului mutual, astfel că, în alegerea cursului său de 
acțiune, ea acordă consideratia principală perspectivelor de obținere a 
rezultatului cooperativ. Dacă poate realiza, sau se poate aştepta în mod rezonabil 
la, un rezultat care este şi (aproape) corect şi (aproape) optim, ea va alege să facă 
acest lucru; numai dacă nu se poate aştepta în mod rezonabil la aceasta, va alege 
ea să își maximizezc propria utilitate“ (Gauthier, [1986], p. 157). 


Aşa cum se vede şi din criticile aduse de Gauthier lui Rawls — vezi mai sus, 
/2. 5. 5. 3/, punctul (vii) —, filosoful canadian crede că moralitatea (dreptatea) unei 
societăți nu se poate judeca la nivel global, pe baza unor aranjamente structurale de 
ordin fundamental care asigură un anumit tip de distribuire a beneficiilor. Moralitatea, 
corectitudinea, justetea se pot evalua numai pe baza examinării felului în care oamenii 
se raportează unii la alții în interacțiunile lor directe. Iar în această examinare, decisivă 
este chestiunea dacă oamenii profită unii de alţii (aşa cum face egoistul) sau. 
dimpotrivă, urmează un model de cooperare bazat pe beneficiu reciproc (aşa cum este 
cel bazat pe principiul concesiei relative minimax). O societate în care profitorii dau 

tonul nu va putea fi dreaptă sau morală; numai dacă maximizatorii constrinşi dau tonul, 
sau dacă modelul minimax este aplicat, poate fi vorba de dreptate şi moralitate. 


Faptul că unii profită de alții este, pentru Gauthier. principala sursă de 
nedreptate. Ce înseamnă însă a profita de alții? Răspunsul, conform filosofului 
canadian, este următorul: a profita de alţii înseamnă a-ţi îmbunătăţi situaţia prin 
cooperare cu alții care, în acelaşi timp, şi-o inrautatesc pe a lor prin colaborarea cu 
tine. Termenul de comparație este situaţia fiecăruia în afara (sau înaintea) relației de 
cooperare: dacă X, cooperînd cu Y, ajunge la o situaţie mai bună decît cea avută în 
absenţa lui Y, atunci X şi-a îmbunătăţit situaţia (a cîştigat) prin cooperare. Dacă prin 
cooperarea cu Y însă, ajunge la o situație mai rea decît ar fi avut în absenţa lui Y, 
atunci şi-a înrăutățit situația (a pierdut) prin cooperarea cu Y. 


Un caz tipic este acela în care X isi îmbunătăţeşte situaţia prin cooperare cu Y, 
în timp ce Y şi-o înrăutățește prin aceeaşi cooperare. Explicaţia fenomenului este 
simplă: X trece o parte din costurile activității sale asupra lui Y (costurile astfel mutate 
sunt numite de Gauthier «costuri transferate», displaced costs); drept rezultat, X 
prosperă iar Y este în pierdere. Altfel spus, X își imbundtdteste situația pe seama 
înrăutăţirii situației lui Y. Deci, X profită de Y. Cooperarea aduce avantaje lui X şi 
dezavantaje lui Y. În concepția lui Gauthier, aceasta este însăşi esența nedreptatii 
sociale: dacă unii profită de alţii, avem de-a face cu o societate nedreaptă şi imorală; 
dreptatea şi moralitatea presupun «a nu profita de celălalt». 


Este important de remarcat faptul că nu orice efecte ale activității cuiva care 
creează costuri altora (duc la pierderi pentru altcineva) pot fi considerate nedreptati. 
Un exemplu foarte elementar poate clarifica acest lucru. Bunăoară, dacă mă aflu pe 
munte (într-un spațiu public, dar departe de vreo zonă locuită) pentru a mă odihni şi a 
beneficia de linişte, aşezarea, alături de mine, a unui grup de sportivi sau de 
excursionisti zgomotosi îmi creează pierderi şi costuri (lipsa de linişte şi neputinta de a 
mă odihni sunt pentru mine costuri). Cum însă ne aflăm într-un spaţiu public şi în 
extravilan («in natura»), cei care fac gălăgie nu încalcă nici o regulă si nu au nicio 
obligaţie de a tine seama de interesele mele. În plus, ei nu îşi îmbunătăţesc situația 
prin prezența mea acolo (s-ar simţi la fel de bine, poate chiar mai bine, şi în absenţa 
mea). Ca atare, ei nu comit nici o nedreptate: nu sunt obligaţi să facă linişte după cum 
nici eu nu-s obligat sa fac gălăgie. Fiecare face ceea ce doreşte iar efectele neplăcute 
ale unora asupra altora sunt ghinioane (pentru cel care le suportă), nu nedreptati. 

Cu totul altfel stau lucrurile dacă terenul respectiv de pe munte ar fi fost îngrădit 
şi închis cu lacăt, astfel că numai prin cooperarea mea (care le-am descuiat) au putut 
sportivii sau excursioniştii să se aşeze pe el. Dacă ei fac mult zgomot, chiar dacă nu 
încalcă nicio regulă publică, s-a comis o nedreptate: ei şi-au îmbunătățit situația prin 
cooperare cu mine (S-au putut instala unde voiau şi unde se simt bine), iar eu mi-am 
înrăutățit-o (nu mai am liniştea dorită). Se poate spune că ei au profitat de mine. Nu mai 
este un simplu ghinion, este o nedreptate. Ei sunt într-o poziţie mai bună decît ar fi fost 
în absenţa mea (caz în care n-ar fi putut să se aşeze unde voiau), iar eu într-o situaţie mai 
proastă decît as fi fost în absenţa lor. «Cooperarea» noastră a fost nedreaptă. Si tot 

nedreaptă ar fi fost si daca: /1/ ei se angajau, drept mulțumire pentru că le-am descuiat, 
să-mi facă dimineaţa cafeaua (acest efort fiind mic în comparaţie cu avantajul de a se fi 
putut instala aici), dar /2/ costurile pe care mi le produce gălăgia lor sunt mult mai mari 
decît avantajul că mi se face cafeaua. $1 aici ei cîştigă din cooperare tar eu pierd. Pentru 
ca eu să nu pierd din cooperare, ar trebui, de exemplu, ca ei să îmi cumpere un cort 
antifonat (prin care nu trece zgomotul); în acest fel, şi-ar asuma chiar ei plata costurilor 
rezultate din propriile distracţii gălăgioase. Dacă însă nu vor să-l plătească, atunci 
costurile trec asupra mea şi sunt costuri transferate, deci nedrepte. 


Concluzia lu: Gauthier este clară: „atît pe piaţă cit şi în interacţiunile 
cooperative, toate costurile unei persoane care cad asupra altora aflaţi în interiorul 
sferei de interacţiune sunt costuri transferate, necesitind compensaţii“ ([1986], p. 213). 
Interacțiunile în care oamenii îşi asumă costurile produse de ei înşişi, nu le transferă 
altora, interacţiunile în care, mai general, toti beneficiază de pe urma cooperării, 
neexistind parteneri care tes în pierdere, sunt aşadar corecte (morale) şi juste. 


/2. 7. 5/ Nu toţi comentatorii sunt de acord cu teoria lu: Gauthier. Narveson, 
bunăoară, crede că această teorie pur şi Simplu nu poate fi relevantă pentru problema 
dreptății. Motivul este următorul: dreptatea este, prin definiţie, ceva ce poate fi impus 
oamenilor, chiar dacă ei nu o doresc; căci, desigur, ei tind să se conducă după 
interesele lor private, dar ceea ce este drept trebuie să poată fi impus în ciuda acestora. 
Or, date fiind situaţiile de «acord» pe care se bazează moralitatea la Gauthier, soluţia 
justă (conformă principiului: minimax) pur și simplu nu poate fi impusă. Dacă ceva este 
nedrept, atunci corectarea sa poate fi făcută prin mijloace coercitive. În cazurile 
analizate de Gauthier, însă, cooperarea la care au ajuns partenerii s-a bazat pe un acord 
acceptat de e: de la bun început. Faptul că, în final, unit au ieşit în pierdere nu poate 
constitui temei pentru ca ei să se plingă de vreo nedreptate. Ei s-ar putea plinge în acest 
sens numai dacă s-ar fi comis vreo fraudă, vreun act de înşelăciune sau forță; în unul 
din aceste cazuri, cei aflaţi în pierdere pot revendica compensaţii sau rectificări ale 
rezultatului final. Dacă însă nu s-a întîmplat nimic de acest tip, faptul că acea 
cooperare (ce i-a dus pe unii la pierdere) a fost stabilită prin acord exclude orice 
revendicări: „Dat fiind că morala se bazează pe acord, faptul că ne-am înţeles este, în 
absenţa fraude: sau a constringerii, definitiv“ specifică Narveson [1999]. Ceea ce este 
drept (şi moral) este ceea ce s-a stabilit prin acord. Dacă nimic din acord n-a fost 
încălcat, nu poate fi vorba de nedreptate. Prin înţelegerea făcută, nu s-a fixat că şi X şi 
Y trebuie să iasă în cîştig; fireşte, fiecare şi-a închipuit că va ieşi în cistig, dar aceasta 
este doar speranța subiacentă, implicată în gindirea lor, nu o condiție stabilită prin 
acord şi care să fi fost încălcată. Nu s-a stabilit nimic pentru cazul în care cineva va 
ieşi în pierdere; deci nu există nici o măsură rectificativă care să se impună, în acest 
caz, conform înţelegerii făcute. Altfel spus, faptul că ţi-ai închipuit că vei ieşi în cîştig 
e problema ta; nimeni altcineva nu e vinovat dacă te-ai înșelat. In acest caz neplăcut 
pentru tine, nu s-a încălcat nimic din înţelegerea făcută; iar dacă nu s-a încălcat nimic, 
nu e nimic nedrept sau imoral, nimic incorect (căci moralitatea este, la Gautier, „by 
agreement“). Dacă esti nemulțumit de a fi ieşit în pierdere şi te plîngi, singurul răspuns 
ce ti se poate da este: «pai ai fost de acord!» (Narveson, idem). 

Revenind la exemplul simplu de mai sus, să zicem că eu mă pling de faptul că 
am ieşit în pierdere din cooperarea cu excursioniştii, pentru că serviciul de a mi se face 
cafeaua este minor în comparaţie cu deserviciile create de gălăgie; cer o rectificare a 
înţelegerii făcute pentru că ar fi «nedreaptă»; la care mi se va răspunde: «dar ai fost de 
acord cu ea! te-am înşelat noi cu ceva? nu; te-am constrins? nu; prin urmare, totul este 
corect). Pot să răspund: «dar eu speram să ies în cîştig, nu în pierdere, şi aşa este 
normal); însă mi se va replica, «asta nu făcea parte din înţelegere; asta este problema ta; 
noi nu ne-am asumat prin contract obligaţia de a te face fericit, de a asigura ca tu să ieşi 
în cîştig, şi nici măcar de a asigura că totul va fi normal». S-ar putea spune, în concluzie, 
că nimeni altcineva decît mine nu este obligat să suporte costurile previziunilor mele 
greşite cu privire la ce voi cîştiga și ce voi pierde din cooperarea respectivă. 

Concluzia ce se poate degaja de aici este că logica acordurilor (contractelor, 
înțelegerilor explicite) şi raționalitatea ei specifică rămîne totuşi distinctă de «logica» 
considerentelor morale. 


Intrebări test 
Întrebările de mai jos au cîte un singur răspuns corect. Care este acesta? 


(1) Societatea ca sistem de cooperare (la Rawls) înseamnă că: 
a) nimeni nu poate fi fericit dacă altul e nefericit 
b) primează interesele comune asupra celor individuale 
c) există un Bine general ce presupune beneficii pentru toți 
d) fiecare parte trebuie să beneficieze de pe urma cooperării 
e) fiecare parte are drepturi egale la beneficiul comun obţinut 


(11) O organizare dreaptă (cf. Nozick) poate compensa: 
a) toate dezavantajele individuale care nu sunt efectul comiterii unor infracţiuni 
b) numai dezavantajele apărute ca efect al comiterii unor infracţiuni 
c) toate dezavantajele apărute ca efect al prohibirii unor acțiuni riscante 
d) dezavantajele apărute ca efect al prohibirii unor acțiuni riscante şi toate 
dezavantajele neimputabile (celor dezavantajati) 
e) toate dezavantajele neimputabile precum şi cele datorate unor infracțiuni 


(iii) Principiul diferenţei (Rawls) cere să se treacă de la: 
a) toţi au 200, la unii au 150, alti 250, nu la toţi au 175 
b) unii au 400 alţii 200, la toţi au 150, nu la primii au 500 ceilalți 300 
c) unii au 400 alţii 100, la unii au 600 alţii 200, nu la unii au 450 alţii 150 
d) unii au 400 alții 100, la unii au 500 alţii 100, nu la unii au 400 alţii 200 
e) unii au 300 alţii 200, la toţi au 250, nu la unii au 350 alţii 250 


(iv) Un stat ultraminimal este (cf. Nozick) statul care: 
a) reduce la minim drepturile şi libertăţile individuale 


b) asigură maxim de bunuri publice cu minim de cheltuieli 

c) exclude plata oricăror compensaţii şi nu monopolizează forța 
d) monopolizează forța dar nu exclude plata unor compensaţii 
e) monopolizează forta şi exclude plata unor compensaţii 


(v) Pentru concepţia lui Gauthier, specifică este ideea că principala sursă de 
nedreptate este: 

a) faptul că cineva afectează negativ pe altcineva, indiferent ce relaţii există între doi 

b) faptul că cineva cooperează cu altcineva pe baza unui contract și refuză să 
îndeplinească termenii contractului 

c) faptul că cineva profită de altcineva, în sensul că obţine profit din cooperarea cu 
acela în loc de a-l ajuta dezinteresat 

d) faptul că cineva profită de altcineva, în sensul că îşi îmbunătățește situația 
cooperind cu un partener care, prin acea cooperare, şi-o inrautateste pe a sa 

e) faptul că cineva profită de altcineva, în sensul că, în cadrul negocieri! privind 
împărțirea surplusului cooperativ, nu face concesii egale cu acela 


Întrebări 


Ce înseamnă dreptate distributivă? 

Ce înseamnă dreptate procedurală? 

Ce înseamnă egalitarism? 

Ce înseamnă prioritarism? 

Ce înseamnă legalism? 

_Este corectă premisa lui Rawls că societatea este un sistem de cooperare? 
Comparati ideea că societatea este un sistem de cooperare (Rawls) cu ideea că 
ea este un joc ce trebuie să se bazeze doar pe reguli pur procedurale sau formale, 

„+ pe legi (Hayek) 

8. Dece crede Hayek că ideea de dreptate nu se poate aplica societăţii ca întreg? 

9. Ce este un bun dominant (Walzer)? 

10. Ce se înțelege prin egalitate complexă? 

11. Conduc principiile lui Rawls la egalitarism? 

12. Este Rawls un utilitarist? 

13. Care sunt cele două puncte de vedere din care fiecare dintre noi judecă 

problemele dreptății, dupa Nagel? 

14. In ce sens spune Nagel că noi nu ştim să trăim împreună? 

| 5. Care este principalul motiv pentru care crede Nagel că aranjamentele sociale 

existente nu sunt acceptabile moral? 

16. Individualismul modern susţine teza că urmărirea egoistă a intereselor personale 
de către fiecare individ va conduce nu numai la maximizarea binelui propriu, 
dar şi la maximizarea binelui colectiv. Este adevărat acest lucru? (analizati 
chestiunea prin prisma paradoxului detinutulut) 


IP A Po DN — 

17. Ce înseamnă concesie minimax? 
18. Ce înseamnă externalitati şi costuri transferabile? 


19. Analizati problema exproprierii pe temeiuri de utilitate publică (de exemplu, 
cazul exproprierii de terenuri pentru construirea de poduri. pasaje supraterane, 
autostrăzi) din punctul de vedere al tezei lui Nozick că ..Nimeni nu are un drept 
la ceva a cărui înfăptuire presupune folosirea unor lucruri şi activităţi la care alți 
oameni au drepturi şi îndreptățiri“ (Nozick, [1997], p. 291) 

20. Comentati analogia lui Nozick între serviciile medicale (de urgenţă), serviciile 
unui bărbier şi serviciile unui grădinar. Este ea întemeiată? 

21. Analizaţi cazul Berlusconi în lumina sugestiilor lui Michael Walzer privind 
convertirea unor bunuri din unele sfere în bunuri din alte sfere, sau a bunurilor 
dominante în alte bunuri, cu criterii de alocare diferite. 


' Traducerea fragmentelor din A Theory of Justice de John Rawls a fost făcută în scopuri didactice 
de Bogdan Popa şi revizuită de mine. Traducerea nu este definitivă, ci provizorie, «de lucru». 

" Traducerea fragmentelor din Michael Walzer citate mai sus a fost făcută în scopuri didactice de 
Laurenţiu Gheorghe şi revăzută sumar de mine. Traducerea nu este definitivă, ci provizorie, «de 
lucru». 

" Traducerea fragmentelor de mai sus din Equality and Partiality de Thomas Nagel a fost făcută în 


scopuri didactice de Dorina Cucu şi revăzută sumar de mine. Traducerea nu este definitivă, ci 
provizorie, «de lucru». 

/3/ ETICA POLITICA 


„Principiul moral din om nu dispare niciodată; [...] 
Adevărata politică nu poate face nici un pas fără să 
fi omagiat mai înainte morala“ 

Immanuel Kant 


/3. 1/ Este loc pentru etică in politică? 
A discuta despre etica politică înseamnă a discuta despre: 


e datoriile morale ale statului (guvernării) față de cetăţeni şi ale cetățenilor fata 
de stat 

e drepturile autorității (de a decide pentru cetăţeni şi de a acţiona asupra lor) 
precum şi cele ale cetăţenilor (de a respecta sau nu autorităţile, de a se opune 
lor etc.) 

e drepturile autorității de a distribui beneficii si costuri membrilor comunităţii, 
precum şi dreptul acestora de a respinge aceste distribuiri (în special 
distribuirea de costuri) 

e  responsabilitatea instituţiilor politice și a politicienilor fata de cetăţeni, precum 
şi a acestora unii fata de alţii şi fata de stat 

e codurile etice aplicabile în viața politică şi raporturile lor cu rolurile politice 


Dar prima întrebare ce se ridică este pur şi simplu aceasta: are sens să se 
vorbească despre etic în politica? Este oare competiţia politică susceptibilă de o analiză 
etică? Se poate spera ca ideile morale să fie aplicate politicienilor şi activităţii lor? În 
această chestiune, se pendulează deseori între două extreme. Una este fixată în 
afirmaţia că politica nu trebuie să fie decît simpla şi riguroasa aplicare a principiilor 
etice, iar abaterea de la poziţii exemplare moral este inadmisibilă — este o poziție 
asumată de fundamentalismul moral, de rigorismul moralist. Cealaltă este fixată în teza 
că politicul şi eticul se exclud — aici avem de-a face cu realismul cinic sau 
naturalismul. 


În gîndirea politică a teoreticienilor moderni, dar şi în cea a omului obișnuit ce 
reflectează asupra fenomenelor sociale, tinde să domine un anumit naturalism, o 
tendință de a judeca realitățile morale ale vieţii individuale şi colective în termenii a 
«ceea ce este natural» pentru om. Ideile naturaliste sunt deseori susținute pe baza 
trecerii ilicite de la este la trebuie. Se afirmă, spre exemplu, că trebuie ca orice agent 
politic (persoană, grup, partid sau stat) să tindă la acumularea de putere, la 
comportament agresiv, la dominarea altor agenţi deoarece aceasta este starea de fapt pe 
esichierul politic intern si international (toţi agenţii politici acumulează putere, sunt 
agresivi, caută să domine). Se pleacă uneori de la constatări valabile pentru 

comportamentul animalelor, făcute de etologi sau biologi, cum ar fi cea asupra faptului 
ca “agresiunea iti procură status” (“Aggression gives status” — John C. Eccles) — 
comportamentul agresiv iti asigură o poziție dominantă. Se pleacă, de asemenea, de la 
observaţia că politica a fost totdeauna un domeniu al luptei, abuzului: puterii și urii 
între agenţi rivali: “Politica, văzută ca practică, a fost totdeauna, indiferent de ce 
profesiune de credinţă făcea, organizarea sistematică a urii” — Henry Adams. lar pe 
baza acestor constatări de fapt, se enunţă prescriptia: «agentul politic trebuie să fie 
agresiv şi să încerce să-i domine pe ceilalți agenţi». Se spune, adesea, că politica este 
domeniul «mîinilor murdare» [«dirty hands» ], adică al acţiunilor (de putere, dominare, 
influențare, dirijare) care nu respectă şi nici nu pot respecta prescriptiile etice. 


Dacă aceste prescripții ar fi valabile, concluzia lor ar fi destul de deprimanta; 
este vorba, nici mai mult nici mai putin, de concluzia că «în politică nu este loc pentru 
morală». Comandamentele etice apar, în această perspectivă, nu numa: ca neeficace 
sau lipsite de ecou, dar şi ca «nenaturale»: de vreme ce natura politicului este 
agresiunea sau ura, cum am putea spera să integram în mod firesc, neartificial, regulile 
morale în viata politica? Din fericire, aceste concluzii descurajatoare pot fi evitate, 
dacă luăm în considerare erorile de raționament pe care se bazează de obicei 
naturalismul politic. 


Indiferent cite cazuri reale semnificative pot fi aduse (ca «probe») in discuţie, 
inferenta de la este la trebuie nu se bucură de validitate, şi din acest punct de vedere 
naturalismul social este vulnerabil la critică. Decizia de a fi agresiv sau norma «agentul 
politic trebuie să fie agresiv» nu decurg logic din simpla constatare a prezenţei 
agresivitatit sau a avantajelor ei, aşa cum nici o decizie sau normă nu derivă direct din 
fapte. În plus, trebuie menţionat că recomandări politice ca cea în discuţie se inspiră 
dintr-un număr limitat de cazuri: (deşi este vorba de cazuri reale, care pot fi 
numeroase). Se ridică deci şi întrebarea dacă asemenea recomandări se justifică în mod 
universal: cu alte cuvinte, întotdeauna agresivitatea îți procură status, şi deci 
totdeauna trebuie să te comporti agresiv? Criticii naturalismului pot argumenta că în 
acest punct se face adesea o inducție amplificatoare eronată, trecîndu-se pe 
neobservate de la faptul că uneori (deseori) agresivitatea este avantajoasă la concluzia 
universală că totdeauna trebuie să fii agresiv. Evident, şi un asemenea raţionament este 
vulnerabil. 

Cu toate însă că naturalismul politic nu este, în ansamblu, acceptabil ca teorie 
normativa generală, nu se poate nega contribuţia sa la dezvoltarea cercetărilor politice 
empirice (descriptive). Naşterea gîndirii politice moderne se leagă chiar de o anumită 
reabilitare a naturalismului. Se poate spune că reconsiderarea distincția descriptiv — 
normativ şi fondarea teoriei politice moderne sunt două procese indisociabile, care s-au 
stimulat reciproc. 


/3. 1. 1/ Importanţa distincției descriptiv - normativ pentru teoria politică 
modemă se evidenţiază imediat prin rolul central pe care îl joacă această distincție în 
cadrul revoluţiei intelectuale realizate de Machiavelli, considerat, într-un sens, drept 
însuşi părintele politologiei moderne. Există un larg consens asupra faptului că autorul 

Principelui pune bazele gîndirii politice post-renascentiste şi că specificul acestei 
gindiri nu poate fi reliefat fără o directă raportare la ideile ginditorului italian. De 
aceea, este decisiv faptul că opera fundamentală a lui Machiavelli: se constituie chiar în 
jurul distincţie: despre care vorbim. 

Ginditorul italian îşi prezintă demersul din Principele tocmai ca pe un efort de 
a readuce gindirea politica ‘din cer pe pămînt”, adică drept încercare de a reconecta 
teoria la faptele reale (ce trebuie descrise şi reamintite) în loc de a o lăsa în mediul 
(normativ) în care se complace: mediul idealurilor, valorilor generoase, al ideilor 
despre “cum ar trebui să stea lucrurile”. 


“Mi s-a părut mat potrivit să mă îndrept spre adevărul concret al faptelor 
(verità effettuale) decît spre simpla lor închipuire. Căci multi şi-au imaginat 
republici şi principate care nu s-au văzut vreodată şi pe care nimeni nu le-a 
cunoscut să fi existat în realitate. Şi e o mare deosebire între felul în care 
oamenii trăiesc si între cel în care ar trebui să trăiască, încît cel care dă la o 
parte ceea ce este, pentru ceea ce ar trebui să fie, mai degrabă învaţă cum 
ajunge la propria-i pieire decît cum poate sta departe de primejdie. Căci cel ce 
doreşte sa se infatiseze în toate împrejurările ca un om de o deosebită bunătate, 
trebuie să accepte să piară între atitia care nu sunt buni. De unde rezultă că un 
principe, ca să se menţină la putere, trebuie neapărat să înveţe să poată să nu fie 
bun” (Machiavelli, Principele, [1995], cap.X V, p.79-80). 


Dacă ar fi necesar ca întreg miezul original al contribuţiei lui Machiavelli să fie 
sintetizat în trei-patru fraze, acest pasaj ar fi ales, probabil, drept cel mai potrivit, 
deoarece în el se regăsesc principalele topos-uri ale gîndirii sale. 

Este vorba, în primul rînd, de anunţarea intenţie: deliberate de a desprinde 
discursul politic de lumea “închipuirilor”, adică a speculațiilor şi utopiilor. Gindirea 
europeană avea deja, încă de la Platon, o tradiţie de construcție politică imaginară, de 
preocupare intensă pentru ficțiuni ca “Statul ideal’, “conducătorul politic ideal’, “regimul 
ideal’, “organizarea politica ideală” etc. Acestor edificii ideale Machiavelli le opune 
luciditatea politică, gîndirea orientată spre faptele imediate, incontestabile, ale vieţii 
politice. El vizează “adevărul concret al faptelor” (expresie prin care traducătorul român a 
echivalat faimoasa expresie machiavelliană, pretutindeni citată: verita effettuale). Ideea 
filozofică directoare este că nu trebuie confundat domeniul descriptivitati (“cum trăiesc 
oamenii’, stările de fapt ce pot fi descrise) cu domeniul normativităţii (“cum ar trebui să 
trăiască ei’, stările ideale, recomandabile, de lucruri). lar ideea metodologica directoare 
este respingerea interpretării vieţii politice pe baza principiilor (privitoare la “cum ar 
trebui să fie’): scopul adevăratei științe (politice) este înțelegerea lucrurilor așa cum sunt 
(aşa cum Stau în fapt), nu “cum ar fi bine să stea” ele. 

Apelul gînditorului italian pentru revenirea la realitatea politică concretă era 
pe deplin consonant cu spiritul empirist (dedicat cunoaşterii bazate pe experienţă), 
practic (orientat spre elementele practicii imediate, directe, neinfrumusetate) şi 
pragmatic (orientat spre succes practic) al epocii renascentiste şi de început al 
modernităţii. Aşa se explică succesul ‘machiavellismului’ în epoca modernă, în ciuda 
nenumăratelor obiecţii ce i s-au adus de pe cele mai diverse poziţii. 

Ce realizează însă Machiavelli prin această recuperare a realității pe care o 
inițiază? Primul rezultat al revenirii la realitate este un tablou lipsit de iluzii privind 
individul, societatea şi viata omenească. Acest tablou devine emblema caracteristică 
unui tip modern de gîndire socială: realismul politic. Pe baza acestui tablou, concepția 
despre care vorbim face şi recomandări (dă prescriptit) specifice privind conduita 
politică, trecînd astfel de la descriptiv la normativ. 

În varianta machiavelliană, realismul politic prezintă următorul tablou al 
societăţii: viata este în primul rînd o luptă - cu soarta ([1995], p.78), cu rivalii (spre 
exemplu, comandanții valoroşi vor să-l înlăture pe principe ([1995], p. 62), cu masele 
(care nu vor să fie asuprite, în timp ce principii tocmai aceasta urmăresc (p.48-49), cu 
nemultumitii (principele se poate alia şi cu et - p.21), sau cu Biserica (p.18). Or, lupta 
fiind condiţia normală a omului, ambiția de a lupta, învinge, cuceri devine şi ea 
firească. Într-o societate a luptei permanente, universale, nu se mai poate contesta că “e 
ceva foarte firesc şi foarte obişnuit să doreşti să cucereşti, iar ce: ce pot să o facă şi 
chiar o fac, vor fi întotdeauna preamăriţi şi nu vor fi discreditati” ({1995], p.16). În 
această idee transpare saltul pe care îl face Machiavelli de la stări de fapt la norme: el 
nu se mulţumeşte să constate (la nivel pur descriptiv) existenţa universală a conflictului 
şi a dorinței de putere sau cucerire, ci prezintă acest lucru drept firesc, adică (într-un 
anumit sens) necesar Și îndreptăţit. Cu aceasta, s-a făcut deja trecerea la normativ: 
dorinţa de putere şi: de victorie asupra celorlalţi este normală, deci fiecare va trebui să îi 
cedeze — trebuie să lupti, căci lupta este ‘regula’ vieţii; ea nu este doar “obişnuită”, ci şi 
apreciată de oameni, răsplătită (învingătorii sunt elogiati), prin urmare este pe deplin 
raţional să te angajezi în ea. 

La rîndul ei, dorinta de luptă şi de victorie (fiind indreptatita) justifică 
preocuparea pentru amplificarea sau măcar păstrarea propriei puteri (“niciodată nu e 
bine să te laşi să cazi, în nădejdea că s-o nimeri cineva care să te adune de pe jos” - 
[1995], p. 124) şi chiar pentru diminuarea puterii celorlalți oameni, care sunt rivali 
potenţiali; cine omite să se străduiască pentru a-și slăbi rivalii, va cădea victimă lor: 
„acel care e vinovat de creşterea puterii cuiva se prăbuşeşte el însuşi“ (p. 18). 

Din întreaga prezentare făcută de Machiavelli rezultă că scopul şi obiectivele 
principelui trebuie să fie lupta, victoria şi puterea; telul politicii este acela de a dobîndi 
“forță şi stăpînire” ([1995], p. 92). Tocmai din acest motiv singura preocupare a 
principelui trebuie să fie “arta războiului” (p. 75). 

Ce se poate spune însă de mijloacele necesare pentru atingerea acestor 
obiective? Machiavelli vede ştiinţa politicii ca pe o teorie care descrie “de ce anume 
mijloace s-a folosit şi se poate folosi un principe pentru a izbuti să-şi păstreze mai bine 
cucerirea” ([1995], p. 9). Din nou, constatările practice sunt severe, lipsite de orice 
sentimentalism: practicarea virtuţii are efecte rele (p.80, 81, 85), căci oamenii sunt 
totdeauna răi (p. 90, 121). Drept urmare, principele nu poate respecta virtutea (p. 89, 
91); el trebuie să dea prioritate forţei, ca mijloc de asigurare a succesului, şi de 
impunere a dominaţiei sale (simpla sa competenţă nu ar garanta disciplina supușilor, 
căci nu priceperea comandă ascultarea - p.131, iar blindetea şi bunătatea conduc la 
dezordine şi crimă — p. 85). Principele trebuie să ştie să fie rău (p. 80: daca este bun, 
“trebuie să accepte să piară între atitia care nu sunt buni”), crud (p. 46), nedrept (p. 47), 
violent (p. 128), viclean (p. 89), răzbunător (p. 11), să ştie să mintă şi să înşele (p. 89). 

Realismul politic, in aceasta prima forma a sa, consta intr-o descriere ‘fidela 
faptelor” dată fenomenelor politice şi într-o serie de recomandări practice (“reguli”) de 
acțiune ce derivă din această descriere. Particularitatile celor două componente sunt 
clare: descrierea este ‘realistă’ iar regulile de acțiune sunt modelate exclusiv de 
considerente de eficacitate, nu de ataşamentul fata de valori, morală sau religie. De aici 
binecunoscuta idee a “amoralismulu:' machiavellian. 


Posteritatea lui Machiavelli a consacrat ideea că, prin că situarea scopului 
“tehnic” (păstrarea sau amplificarea puterii) mai presus de scopul moral (respectarea 
virtuților, a valorilor, a comandamentelor morale, a poruncilor creştine), ginditorul 
florentin a abandonat tradiția normativistă bazată pe concluzii politice determinate de 
considerente sau ataşamente morale. Pentru Machiavelli, virtù nu mai este decît o calitate 
pur tehnică a conduitei principelui ([1995], p. 81): ea nu mai înseamnă respectarea 
comandamentelor morale (a virtuților umane tradiționale), ci a celor eficiente (a regulilor 
sau prescriptiilor care asigură dobindirea, păstrarea şi amplificarea puterii). Aşadar, 
teoria politică a gînditorului florentin nu mai are caracter normativ (în sensul clasic al 
cuvîntului): ea nu mat stabileşte cum ar trebui să se desfăşoare viata şi conduita politică 
a oamenilor. Pe de altă parte, n-ar fi corect să se afirme că ea este pur descriptivă: în fapt, 
Machiavelli propune numeroase reguli sau prescripții pentru omul politic. Se poate deci 
trage concluzia că există, în doctrina autorului florentin de la începutul epoci: moderne, 
un nou tip de normativitate: o normativitate tehnică (vizind eficacitatea tehnică a acţiunii 
politice), şi nu una axiologică sau morală. Aspectele tehnice şi cele morale ale vieţii 
politice trebuie disociate atent. 


/3. 1. 2/ Este esențial de remarcat însă că, dacă anumite prescripti ale 
normativitatii tehnice implică ignorarea oricăror prescriptii morale, aceasta nu anulează 
în general valoarea şi validitatea normativitatii morale sau a eticii politice: chiar daca 
din punct de vedere tehnic este adesea util ca omul politic să fie imoral sau amoral, 
aceasta nu infirmă faptul că, din punct de vedere etic, conduita imorală şi cea amorală 
rămîn negative şi condamnabile. Lucrurile stau, de altminteri, la fel în toate domeniile: 
un sportiv poate uneori cîştiga de pe urma unei conduite incorecte moral (dintr-un fault 
sau hent, la fotbal), deoarece agresivitatea şi înșelătoria pot fi, pe termen scurt cel 
putin, avantajoase. Dar aceste «succese» nu anulează caracterul condamnabil moral al 
conduitelor în cauză şi, pe termen lung, pot afecta chiar «eficacitatea» tehnică a 
jucătorului: dacă el va fi sancționat pentru abaterile sale şi va sta mult timp pe tuşă, sau 
îşi va găsi greu o nouă echipă, chiar performanţele lui tehnice vor scădea. Pe scurt, aşa 
cum arată exemplele familiare (de exemplu, din sport) relația dintre aspectul tehnic şi 
cel moral al conduitei este complexă; ea nu poate fi redusă la schema simplă «dacă vrei 
să ai succes din punct de vedere tehnic, ignoră morala». Această schemă sau lozincă 
poate funcţiona cu succes în anumite cazuri particulare, dar ea nu are o valabilitate 
generală. Altfel spus, normativitatea tehnică poate conduce, în unele situații, la 
abolirea normativitatii morale, dar in general cea dintîi nu o anulează pe cea din urmă. 


Pentru clarificarea distinctie: dintre cele două tipuri de normativitate, este 
vitală o disociere între prescripții. Forma clasică a acestei disocieri se găseşte în opera 

lui Kant. Filozoful german Immanuel Kant a subliniat diferența dintre două tipuri de 
prescripţii sau, în terminologia sa, de imperative: cele ipotetice şi cele categorice (vezi, 
în acest sens, și capitolul /1/, mai ales /1. 10. 3. 2/). Imperativele ipotetice sunt 
“necesităţi condiţionate”, care ne indică ce trebuie făcut dacă (în ipoteza că) dorim să 
atingem un anumit tel. Ele sunt relative, deoarece valabilitatea lor, sau caracterul lor 
constrîngător, depinde de faptul că dorim sau nu să atingem acel tel. «Pentru a deveni 
deputat, trebuie să candidezi în alegerile parlamentare» este un exemplu elementar de 
imperativ ipotetic: el este valabil (constrîngător) numai în cazul în care cineva doreşte 
să devină deputat, deoarece indică ce este necesar în acest sens. Cine nu are un 
asemenea tel, nu este cîtuşi de putin constrins de imperativul în cauză. Fundamentul 
imperativelor ipotetice (al prescriptiilor condiţionate) este faptul că “cine vrea scopul, 
vrea [...] şi mijlocul indispensabil necesar” (Kant, Întemeierea metafizicii moravurilor. 
[1972], p. 35) 

Cu alte cuvinte, dacă are un anumit scop, agentul rational trebuie să accepte şi 
mijloacele necesare atingerii lu: — iată semnificaţia acestui tip de imperative sau 
prescriptil. 

Pe de altă parte, există însă (susţine Kant) şi imperative categorice, a căror 
valabilitate nu este relativă la un anumit scop; acestea au caracter absolut, cu alte 
cuvinte sunt constringatoare oriunde şi oricînd, indiferent de telurile particulare ale 
cuiva. În opinia filozofului german, un atare imperativ este cel care ne spune că orice 
om trebuie tratat ca scop, şi nu ca simplu mijloc (pentru atingerea scopurilor altor 
oameni) — [1972], p. 47. Alte exemple de imperative categorice ar putea fi, spre 
exemplu, comandamentele divine (‘cele zece porunci” creştine), pentru adepţii unei 
anumite religii, sau trebuie să fii totdeauna bun, indiferent de situație, pentru adepții 
une: morale a bunatati: necondiționate. Ceea ce este caracteristic imperativelor 
categorice este faptul că ele nu precizează doar cele necesare pentru atingerea unui 
anumit țel, ci o necesitate de ordin general (universal valabilă). Cu alte cuvinte, dacă 
imperativele ipotetice au valoare instrumentală (indică instrumentele necesare pentru 
realizarea unui scop), cele categorice au valoare morală universală (indică o obligație 
morală universală şi necondiționată). 


Se poate acum răspunde la întrebarea privind normativitatea ideilor lui 
Machiavelli. Este limpede că gînditorul florentin nu enunţă imperative categorice sau 
judecăţi de valoare absolute, aşa cum făceau teoreticienii politicii în epocile mai vechi. În 
acest sens, rămîne pe deplin corectă afirmaţia că Machiavelli abandonează teoria politică 
de tip normativ: el nu mai aspiră să le spună oamenilor cum ar trebui să trăiască sau să 
se comporte în general. În schimb, Principele conţine nenumărate imperative ipotetice 
sau judecăţi de valoare relative, prin care Machiavelli anunţă ce trebuie să facă un 
principe pentru a dobindi, păstra şi amplifica puterea sa. Normativitatea implicată aici 
este pur instrumentală, sau de ordin tehnic: se indică ce trebuie făcut (ce mijloace trebuie 
folosite, ce instrumente sunt necesare) pentru atingerea unor scopuri specifice (legate de 
gestionarea puterii politice). În măsura în care imperativele ipotetice enunțate de 
Machiavelli pot fi reduse la propoziții pur descriptive (propoziţii ce descriu “pe ce cale se 
ajunge la telul dorit”), este corect a afirma că teoria politică modernă (iniţiată de 
ginditorul italian) are caracter descriptiv, şi nu normativ. 

/3. 1. 3/ Un al doilea autor care a contribuit decisiv la geneza realismului 
politic este Thomas Hobbes. Şi ginditorul britanic pleacă de la o “descriere a faptelor 
nude’, evitind o imagine infrumusetaté sau anumite comandamente morale. Atit în 
Leviathan, cit şi in De Cive, el descrie omul ca pe o fiinţă a cărei constituţie nu este 
potrivită vieţii sociale (‘unfit for society’). În primul rînd, oamenii nu se bucură de 
compania semenilor lor: ei o caută uneori, însă doar din interes (pentru “profit” sau 
“onoruri”) — societatea ne este uneori utilă, ceea ce nu înseamnă că o şi dorim ca atare 
(pentru ceea ce este ea în sine). Omul caută mai curînd ‘gloria’ (‘glory’) pe care i-o 
poate aduce societatea, şi nu sociabilitatea ca atare. Un al doilea argument este că 
oamenii sunt dominați de orgoliu (‘pride’) şi de egoism (‘selfishness’), ceea ce îi face 
să caute succesul personal în dauna semenilor lor: e: resping egalitatea, aspirind doar la 
propria lor “glorie” (la recunoaşterea propriei superioritati asupra celorlalți). Un al 
treilea argument este că oamenii concurează permanent pentru lucruri pe care nu le pot 
toți dobindi; succesul unora înseamnă eşecul altora, ceea ce conduce la invidie şi ură. 
Hobbes credea că tendinţa “naturală” a oamenilor este de a se uri, şi nicidecum de a se 
iubi. Un al patrulea argument afirmă că oamenii au totdeauna gusturi, păreri şi 
preferinţe (dorinţe) diferite, ceea ce conduce la tensiuni şi contradicții. E: nu pot cădea 
în mod spontan de acord: permanent divizați, pot fi aduşi la unison doar prin forță. Un 
al cincilea argument spune că oamenii sunt totdeauna vulnerabili, şi de aceea se tem 
continuu unii de ceilalți. Frica reciprocă este o altă sursă de ură şi conflict, ea 
conducind la un ‘război al tuturor contra tuturor” (celebra idee hobbesiană despre 
condiţia naturală a oamenilor). Dar filozoful britanic vede în frică nu simplul rezultat al 
unor pericole reale, ci o trăsătură universală a naturii şi condişiei umane: tot ce îl 
înconjură pe om este dominat de frică, chiar religia este “frică de o putere invizibilă”. 
În sfîrşit, vulnerabilitatea şi frica îl determină pe om să caute permanent o amplificare 
a puterii sale, ceea ce nu poate decît conduce la noi antagonisme: puterea exacerbată a 
unuia contravine intereselor altuia. Pe lingă nevoia rezonabilă de putere (indispensabilă 
asigurării securităţii personale), Hobbes menţionează şi o ambiţie iraţională de 
amplificare a puterii personale, care agravează aceste antagonisme (vezi şi fragmentele 
din Hobbes, traduse în Iliescu şi Socaciu, coord. [1999]). 


Din prezentarea făcută de Hobbes naturii şi condiţiei umane, rezultă clar că 
nu Dreptatea, Binele, sau comandamentele morale guvernează viața socială; 
dimpotrivă, aceasta apare ca fiind dominată de nedreptati, de rău (vicii) şi de forţa 
brută. Concluzia ce transpare din descrierea omului şi a societăţii este că puterea 
primează. Chiar şi soluţia propusă de Hobbes pentru eliminarea “războiului: tuturor 
contra tuturor” este una bazată pe forță: acordul social nu se poate realiza spontan sau 
prin cooperare, el trebuie impus de cineva “din afară”; numai o monarhie absolută, cu 
puteri cumulate şi nediminuate, poate impune oamenilor pacea socială. Aşa cum 
arată istoricii gîndirii politice (Leo Strauss, între alții), în viziunea lui Hobbes legea 
însăşi (exemplu tipic de normă, sau de expresie raţională a necesităţii sociale, pentru 
multi gînditori moderni) nu este decît o comandă. pe care monarhul o poate emite în 
virtutea forţei sale. 

Din asemenea teze. nu se poate degaja, desigur, un respect adinc pentru 
colaborare rationala, reguli de convietuire liber-consimtite, norme morale sau dreptate; 
se poate în schimb degaja o concluzie despre importanţa covirsitoare a forței. Pe baza 
descrierii hobbesiene a umanităţii, pare să se contureze un cult al forței. Normativitatea 
(imperative morale, prescriptii, reguli) ocupă un loc secundar; în prim plan se află 
descrierea unor relaţii sociale bazate pe forță şi a unor soluţii sociale generate prin 
simplă exercitare a puterii. Devine acum evident de ce Hobbes face parte dintre 
întemeietorii realismului politic. Căci această concepție poate fi prezentată (şi este 
descrisă efectiv uneori) ca o viziune bazată pe premise ca: “puterea nu este un mijloc, 
ci un scop al politicii”, “politica însăşi este luptă pentru putere”, “succesul politic nu 
înseamnă instaurarea dreptăţii, legalității sau democraţiei, ci instaurarea puterii 
(dominatiei), ‘might is right’ (‘a avea puterea înseamnă a avea şi dreptul”) etc. Toate 
aceste elemente îşi găsesc o contraparte sau un germen şi în gîndirea lu: Hobbes. 


Mai mulţi autori (Alex Moseley, de exemplu) susțin că se poate distinge între 
realism politic descriptiv şi realism politic normativ sau prescriptiv. Cel dintii descrie 
scena politică (internă, dar mai ales internaţională) ca pe un spaţiu al luptei pentru 
putere şi pentru satisfacerea unor interese proprii, în care normele (legi, reguli, valori) 
au rol neglijabil. El priveşte urmărirea intereselor proprii, goana după putere, tendința 
de a domina drept normale şi inevitabile: dorinţa de afirmare şi dezvoltare, dar mai ales 
competiţia, conflictele şi teama reciprocă (nevoia de securitate) fac din aceste 
comportamente politice ceva firesc, în condiţiile în care o autoritate globală (pe plan 
intern, Statul, pe cel international, forurile specializate) fie nu există, fie nu este 
capabilă să garanteze securitatea agenţilor politici şi respectarea normelor de drept. 

Realismul politic prescriptiv insistă asupra necesității ca fiecare agent politic 
(individ, organizaţie, stat, naţiune) să-şi urmărească interesele proprii şi amplificarea 
puterii, chiar în dauna altor agenţi. Dar distincţia dintre aceste două variante de realism 
politic este oarecum superfluă, deoarece chiar forma descriptivă a teoriei sugerează că 
bizuirea pe forță, şi nu pe norme, este normală, oarecum inevitabilă şi deci 
recomandabilă. În ambele variante, se subintelege că abordarea normativistă a politicii 
(referirea la norme, la idealuri de dreptate, la legi, la legitimitate principială etc.) este 
inadecvată sau superfluă (într-o lume a insecurităţii, forţei, dominaţiei şi conflictelor). 


Deschizînd drumul teoriei politice moderne, Hobbes şi Machiavelli au 
teoretizat problemele sferei politice într-o manieră ce lasă puţin loc şi puţine speranţe 
pentru morală. Ei au introdus în gîndirea politică perspective naturaliste, care tind să 
prezinte viata politică în termenii intereselor egoiste, ale setei de putere şi ale nevoii de 
succes cu orice pret (pe baza principiului «scopul scuză mijloacele»: dacă scopul 
acţiunii politice este succesul, atunci orice mijloace pentru obţinerea lui sunt legitime). 
Dar lucrurile nu se opresc aici, deoarece valabilitatea perspectivei naturaliste este 
discutabilă. 


/3. 1. 4/ Încă de la sfirşitul secolului XVIII, s-a pus in mod explicit problema eticii în 
politică. James Madison, unul dintre «părinţii fondatori» ai SUA, a enunțat explicit ideea 

că, fără moralitate, nici un fel de sistem politic sau de instituţii politice nu pot funcționa 
bine şi nu pot să-i pună pe oameni la adăpost de pericole. Referindu-se la «virtutea 
morală», Madison spunea în 1788: .„Dacă ea nu va exista la noi, vom într-o situaţie 
nenorocită. Nici un fel de mijloace de control teoretice, nici o formă de guvernare, nu ne 
poate garanta siguranţa. A presupune că vreo formă de guvernare va garanta libertatea 
sau fericirea fără nici un fel de virtute în rîndurile oamenilor este o himeră“. 

Unii autori de orientare conservatoare, ca Edmund Burke, au privit politicul şi 
eticul drept inseparabile, căci politicul vizează chiar binele uman. 


„Problemele politice nu vizează în primul rind adevărul sau falsul. Ele se 
raportează la bine sau rău. Ceea ce, sub aspectul rezultatelor, este susceptibil să 
producă ceva rău este, din punct de vedere politic, fals; ceea ce produce binele 
este politiceşte adevărat” (Burke, in Iliescu şi Socaciu, coord. [1999], p. 171). 


Pentru Burke, separarea politicii de morale ar fi de neconceput, deoarece 
datoriile (politice dar şi morale) stau în centrul activităţii politice: „Fundamentul 
guvernamintului (îşi vor aminti desigur cei care au citit această carte) constă în 
necesitatea de satisface nevoile oamenilor şi de a ne conforma datoriilor noastre: în a 
asigura pe cele dintii şi a impune pe cele din urmă.” (idem, [1999], p. 173). lar 
discutînd despre datorii, Edmund Burke nu se referă exclusiv nici la datoriile ce decurg 
din diversele contracte şi înțelegeri punctuale între persoane, nici la cele care ar 
proveni dintr-un «contract social» originar (de felul celor evocate de Hobbes, Locke 
sau Rousseau). În spiritul gîndirii conservatoare pe care o reprezintă (şi fondează), 
gînditorul britanic vede obligaţiile ca pe nişte consecinţe ale interacțiunii sociale (si, 
totodată, ca expresii ale voinţei divine). Întrucît oamenii beneficiază de pe urma 
interacțiunii lor în spaţiul public, ei trebuie să-şi asume şi datoriile implicate de ea: 


„Fără a fi optat ei înşişi de bună voie pentru aceasta, oamenii trag foloase din 
asocierea lor în cadrul societății; fără a fi optat de bună voie, ei au datoriile ce 
rezultă din aceste foloase; şi tot fără a fi optat de bună voie, ei sunt constrînşi 
prin obligații virtuale la fel de stricte ca şi cele reale. [. . .] Avem fata de 
omenire în general obligaţii ce nu decurg din nici un pact voluntar anume. Ele 
decurg din raporturile dintre oameni şi din raporturile dintre om şi Dumnezeu“ 
(Burke, în Iliescu şi Socaciu, coord. [1999], p. 170). 


Că activitatea este individuală sau colectivă, privată sau publică, nu contează în 
acest context: oricum datoriile există şi trebuie respectate. De aici, însă, nu poate 
decurge decît faptul că şi grupurile sociale au datorii, unele fata de altele, că partidele 
politice au obligaţii reciproce, că oamenii de stat au obligaţii faţă de cetăţeni (şi chiar 
fata de generaţiile viitoare), după cum, desigur, şi cetăţenii au datorii fata de autorităţi. 
Întreaga viaţă socială se desfășoară, aşadar, conform concepţiei conservatoare într-un 
cadru complicat de obligaţii reciproce; faptul că nu există contracte care să specifice 
aceste obligaţii nu înseamnă deloc că ele n-ar exista — iar cine le încalcă (chiar dacă 
este vorba de un grup social, de «mase» sau de organizaţii) poartă aceeaşi răspundere 
ca şi individul care şi-a neglijat datoriile personale. 

„Dar, cum nici unul dintre noi, oamenii, nu se poate lipsi de o credinţă, fie ea 
una pur personală sau una larg răspîndită în societate, nici de toate 
constringerile obligaţiilor morale, tot aşa nu se pot lipsi de acestea nici 
grupurile de oameni. Numărul celor care încalcă legile, departe de a transforma 
aceste încălcări în acte lăudabile, nu face decît să mărească dimensiunea şi 
intensitatea vinei“ (Burke, în Iliescu şi Socaciu, coord. [1999], p. 169). 


Din perspectiva lui Burke, deci, nu poate fi vorba de o viaţă publică «naturală», 
bazată pe interese, pe conflicte şi pe exercitarea forţei. Societatea este structurată de 
datorii (nu numai Juridice, ci şi morale) care pun şi politicul sub auspiciile aceloraşi 
cerinţe etice. 


/3. 1. 5/ La rindul său, Immanuel Kant va accentua şi el suportul deontic al 
vieții sociale. Suprematia naturii rationale (a naturii umane) şi imperativul categoric 
conduc la obligatii de neocolit ale fiecăruia faţă de ceilalţi şi chiar fata de fericirea 
celorlalţi. În general, oamenii îşi aleg singuri scopurile, dar există unele scopuri 
supreme care devin, prin însăşi natura lor, şi datorii pentru fiecare: este vorba de 
„propria perfecţiune“ şi de „fericirea altuia“ ([1991, p. 232]. Nu poate fi deci vorba de 
recunoaşterea societăţii ca univers «natural», propice egoismului, competiţiei 
necontrolate şi recursului la forță. Ca mediu tipic «umanităţii», spaţiul social şi politic 
trebuie să fie modelat de respectul pentru demnitatea omului şi de datoriile morale ce 
decurg de aici. 


„Umanitatea însăşi este o demnitate; aşadar, omul nu poate fi folosit de către 
nici un om (nici de către altul, nici chiar de către sine însuşi) doar ca mijloc, ci 
întotdeauna numai ca scop, şi în aceasta constă demnitatea (personalitatea), 
prin care el se ridică deasupra tuturor celorlalte fiinţe ale lumii care nu sunt 
oameni, dar pe care, totuşi, le poate întrebuința, prin urmare, el se ridică 
deasupra tuturor lucrurilor. După cum el însuşi nu se poate da pe nici un preţ 
(ceea ce ar contrazice datoria aprecierii de sine), tot astfel el nu poate acţiona 
împotriva autoaprecierii necesare a altora ca oameni, adică el este obligat să 
recunoască practic demnitatea umanităţii fiecărui alt om, prin urmare asupra lui 
planează o datorie, care se referă la respectul manifestat cu necesitate fata de 
oricare alt om“ (Kant, [1991], p. 303). 


Kant recunoaşte că viziunea egoistă — de exemplu, maxima «fiecare pentru 
sine, Dumnezeu pentru toţi» — „ne apare a fi cu mult mai naturală“ ([1991], p. 294). 
Dar, dacă această maximă s-ar aplica totdeauna şi s-ar generaliza, ea ar conduce la 
contradicții şi la rezultate contrare celor scontate. Omul care ar aplica-o (nedorind să-şi 
asume obligaţii fata de alţii) ar fi obligat să accepte şi aplicarea ei de către toți ceilalți 
oameni (în baza principiului reciprocitatii şi al universalizabilitatii), ajungînd astfel el 
însuşi în situaţia (nedorită) în care nimeni nu-şi mai asumă obligaţii fata de el. Drept 
consecinţă, maxima egoistă trebuie respinsă iar obligaţia de a se angaja fata de alții (de 
a se interesa de ei, de a-i ajuta) trebuie asumată. 

„Orice om care se află la ananghie doreşte să fie ajutat de către alt om. Dar 
dacă el şi-ar face cunoscută maxima, ca la rindul său să nu acorde asistenţă 
cuiva care se află la ananghie, adică dacă ar face din ea o lege permisivă 
universală: la fel şi lui i se va refuza asistenţa [. . .] atunci cînd el însuşi s-ar 
afla la ananghie. Astfel, însăşi maxima egoismului s-ar contrazice pe sine cînd 
ar fi făcută lege universală, adică este contrară datoriei, prin urmare maxima de 
folos general a binefacerii fată de nevoiaşi este o datorie universală a 
oamenilor, prin aceea că: ei, în calitate de semeni, adică supuşi nevoilor, sunt 
considerați ființe raționale unite printr-un lăcaş de către natură, în vederea 
întrajutorării reciproce“ (Kant, [1991], p. 294). 


Ca ginditor al epocii sale, Kant se ocupă mai mult de caritate sau filantropie, 
decît de politicile asistentiale sau de problema dreptăţii sociale. Cu toate acestea, el se 
apropie foarte mult de concluzia că actele de ajutor dintre oameni nu sunt simple acte 
filantropice, ci chiar reparaţii ale unor nedreptati sociale. 


„Facultatea de a face acte filantropice, care depinde de bunurile norocului, este, 
în mare parte, un rezultat al favorizării diferiților oameni prin nedreptatea 
conducerii, care introduce o inegalitate a bunăstării, ce face necesară filantropia 
altora. În astfel de împrejurări, asistenţa pe care cel bogat o acordă celui 
nevoiaş, din care el îşi face cu atita plăcere un merit, poate lua, în genere, 
numele de filantropie?“ (Kant, [1991], p. 295). 


Pentru Kant, acceptarea conduitei politice «naturale» (a conflictului, a lipsei de 
scrupule, a forței) este de neconceput. Desigur, filosoful german ştie, la fel ca oricine 
altcineva, că în practica politică, în „politica empirică“, cum spune el, principiile şi 
obligațiile sunt mereu încălcate. Dar aceasta nu schimbă cu nimic lucrurile; 
convingerea sa rămîne că politica demnă de acest nume are fundamente morale. 
„Adevărata politică nu poate face nici un pas fără să fi omagiat mai înainte morala“ 
(Kant, [1991], p. 423). 


Ideea kantiana şi-a păstrat audiența pînă în secolul XX. De exemplu, Isaiah 
Berlin rămîne convins că „teoria politică este o ramură a filosofie morale“ şi că „ea 
începe cu descoperirea sau transpunerea noţiunilor morale în sfera relaţiilor politice“ 
(Berlin, [1996], p. 203). Evident, este vorba de teoria politică normativa, nu de ştiinţele 
politice cu caracter descriptiv (empiric). 


De la începutul secolului XIX, şi mai ales după mijlocul său, gindirea politica 
este dominată de dezbaterea aprinsă dintre liberalism şi socialism. Liberalii tindeau să 
echivaleze stările de lucruri existente (“ceea ce exista? şi putea fi descris) cu 
normalitatea politică, sugerînd (cu referire la stările de fapt reale caracterizate de 
inegalitate economică) că așa şi trebuia să fie. La această tentativă de a echivala realul 
cu idealul (obiectul descrierii cu norma). socialiştii reactionau vehement denuntind 
stările de fapt ca “nedrepte” şi “anormale”: ei propuneau aranjamente politice (egalitare) 

pe care le prezentau drept normale şi pozitive, aranjamente opuse însă celor existente — 
pentru ei, idealul sau ‘norma’ era departe de a coincide cu realul. Normativitatea 
(expresia a “ceea ce trebuie să fie') impunea, conform concepţiilor de stinga, o 
reformare radicală a stărilor de fapt (a “ceea ce este”, obiect al simplei descrieri), și de 
la acest ideal normativ pleca întreaga gîndire socialistă. 


/3. 1. 6/ În acest context, Herbert Spencer, gînditor liberal englez interesat de 
respingerea normativismului socialist, propune o nouă variantă de realism politic 
influențată de ideile darwiniste privind selecția naturală. Spencer pleacă de la 
constatarea că întreaga natură este guvernată de un principiu crud, dar “igienic”: lupta 
pentru existenţă (‘struggle for life’) şi, în cadrul ei, supraviețuirea celui mai adaptat 
(‘survival of the fittest’). 


“O disciplină riguroasă şi mai mult crudă decît blîndă este caracteristică întregii 
naturi. Spre uimirea multor spirite merituoase, această stare eternă de război ce 
caracterizează întreaga creaţie inferioară este, în fond, cea mai bună măsură de 
protecţie pe care ne-o îngăduie împrejurările. Este cu mult mai bine ca animalul 
rumegător, atunci cînd este privat din cauza virstei de vigoarea care făcea ca 
existenţa sa să fie ceva plăcut, să fie ucis de un animal de pradă, decît să 
continue o viata devenită dureroasă din cauza infirmitatilor şi, în cele din urmă, 
să moară prin înfometare. Prin distrugerea tuturor creaturilor de acest fel, nu 
numai că existenţa ja sfîrşit înainte de a deveni o povară, dar se face loc unei 
generaţii mai tinere şi mai capabile să se bucure din plin de ea” (Spencer, in 
Iliescu şi Socaciu, coord. [1999], p. 272). 


Supravietuirea celui mai dotat în cadrul unei lupte pentru existenţă îi apare lui 
Spencer a fi nu numai principiul de funcţionare a naturii, ci şi cel ce reglează lucrurile 
în cadrul societăţii omeneşti. Nu numai eşecul unui om (datorat lipsei de indeminare) 
în cadrul competiţiei pieţei, ci chiar chinurile bolnavilor, văduvelor sau orfanilor într-o 
societate care nu protejează pe dezavantajati sunt astfel justificate drept normale şi 
chiar ‘binefacatoare’, deci dezirabile, la nivel global. 


“Bunăstarea omenirii şi atingerea acestei perfectiuni ultime sunt asigurate de 
aceeaşi disciplină benefică, deși severă, la care sunt supuse toate creaturile 
insufletite. Pare crud ca foamea unui meşteşugar să fie pricinuită de de o 
neindeminare pe care, în ciuda straduintelor sale, nu o poate depăși. Pare crud 
ca un muncitor incapabil din cauza bolii să mai concureze cu camarazii săi mai 
puternici să fie constrîns să suporte anumite privatiuni. Pare crud ca văduvele $1 
orfanii să fie lăsaţi să lupte pentru a supravieţui. Cu toate acestea, atunci cînd 
este privită nu separat, ci în conexiune cu interesele universale ale umanității, 
această fatalitate aspră este văzută ca fiind plină de binefaceri” (Spencer, 
Ibidem). 


A 


Presupusa înțelepciune a «luptei pentru supravieţuire» şi presupusa 
raționalitate a «supravieţuirii celui mai puternic» a atras adeziunea multor persoane sau 


15] 
grupuri care, fiind situate printre «cei puternici» sau printre «învingători» («winners»), 
aveau numai de cîştigat de pe urma răspîndirii acestei ideologii necruțătoare: pe de o 
parte, ele se simțeau onorate, puse în valoare şi recunoscute prin intermediul acestei 
«intelepciuni»; li se recunoştea astfel «superioritatea» şi «întîietatea», statutul de 
«cîştigători» în cursa vieţii; pe de altă parte, presupusa «raționalitate» a «victoriei celui 
mai puternic» îi dispensa de orice răspundere morală fată de persoanele sau grupurile 
percepute drept «perdante»; faptul că era «natural» ca «cei slabi» să piardă sanctifica 
stările de lucruri existente şi prevenea orice reproşuri sociale venind din partea celor 
defavorizati. Nu este deci de mirare că un număr apreciabil de oameni foarte bine 
situați au imbratisat darwinismul social. lată un singur exemplu, referitor la un 
reprezentant al celebrei familii de magnați Rockefeller, care făcea o paralelă explicită 
între selecția plantelor (ce a dus la crearea faimosului trandafir «American Beauty») şi 
... selecția oamenilor realizată în economie de piaţa liberă: 


„Unul dintre cei mai importanţi susținători americani ai darwinismului social a 
fost John D. Rockefeller, întemeietorul dinastiei, care declara într-un discurs 
rămas celebru: «Trandafirul American Beauty nu poate ajunge la splendoarea şi 
parfumul care ne încîntă decît cu prețul sacrificării primilor boboci care cresc 
în jurul lui. Aceasta nu este o practică rea şi nedreaptă a vieţii economice. Este 
doar expresia unei legi a naturii şi a lui Dumnezeu». (apud John Kenneth 
Galbraith Arta de a ignora săracii [2006]) 


Dacă ar fi înțeles măcar parțial fundamentele modernităţii, Rockefeller ar fi 
sesizat că oamenii (fiinţe raționale şi, conform lui Kant, «scopuri în sine», nu simple 
mijloace cu care poate face experimente vreun «gradinar») nu pot fi comparati cu 
bobocii de trandafir, iar economia de piață nu poate fi doar un sistem de selecție 
orientat către maxima performanţă. Chiar dacă realizează şi selecţii, economia este un 
tip de interacțiune cooperativă, la beneficiile căreia toţi oamenii se aşteaptă să poată 
participa (altfel, de ce ar accepta ei aranjamentele economice în vigoare?) Nimeni nu 
se aşteaptă şi nimeni nu acceptă să fie tratat ca un simplu «boboc» de plantă ce poate fi 
tăiat dacă nu s-a dezvoltat foarte mult. Rockefeller însuşi, dacă ar fi fost plasat în 
spatele «vălului de ignoranță» rawlsian, nu ar fi acceptat probabil să fie echivalat cu un 
boboc şi eventual (în caz de insucces) sacrificat. Nonşalanţa cu care el lansa această 
comparaţie nelegitimă se baza, desigur, pe certitudinea sa confortabilă că nu face parte, 
şi nici nu va face vreodată, dintre cei sacrificați. Este, de altfel, foarte răspîndit obiceiul 
ca persoanele de succes, «cîştigătorii» din diverse domenii, să înceapă a se considera 
«aleşi», «predestinaţi» sau «meniţi» să învingă și să dispreţuiască drept «inferioare» 
persoanele care nu au avut acelaşi succes. În politică, dictatorii sunt aproape fără 
excepție infectați de virusul acestei convingeri. Orbirea implicată în această mentalitate 
poate fi contracarată prin simple experimente mentale în care «cîştigătorii» sunt puşi în 
situaţia de a reflecta asupra cazului în care nu ar fi avut succes (sau, după succes, ar 
ajunge la faliment). 


Realismul politic reprezentat de Herbert Spencer nu se limita însă la afirmarea 
ideii că (ceea ce criticii sociali numesc) ‘raul din societate” ar fi ceva normal şi 

inevitabil; “ceea ce este’ (şi, conform gîndirii de stinga ‘nu ar webui sa fie’), adică 
sărăcia, privatiunile, suferința, apar din perspectiva darwinismului secial ca fiind şi 
legitime sau indreptatite, deoarece decurg din erori, lipsuri şi defecte de care cei în 
cauză sunt răspunzători; mai mult, răul este atribuit viciilor oamenilor aflaţi în 
suferință: “Nu este vădit că trebuie să existe în mijlocul nostru o mare cantitate de 
mizerie care este rezultatul normal al ticăloşiei, şi că mizeria nu se poate disocia de 
ticăloşie?”, se întreabă retoric Spencer ([1996], p. 35). Cu alte cuvinte. “răul! social nu 
indică existenţa nedreptatii; dimpotrivă, el este pe deplin meritat. În această viziune, 
ceea ce este (starea de fapt) coincide întru totul cu ceea ce trebuie să fie (norma, sau 
starea de drept). Descriptivul şi normativul pot fi deci confundate. 


Machiavelli şi Hobbes initiasera prezentarea puterii politice ca instrument de 
impunere, şi nu ca instrument al dreptății sau libertăţii. Rațiunea de a fi a statului şi 
interesul de stat (raison d'état) era deci violenţa (menită să consolideze puterea), nu 
legea (menită să asigure dreptatea). Herbert Spencer contribuie şi el la consolidarea 
acestui tip de realism politic prin unele dintre ideile sale privitoare la natura statului. 
Departe de a vedea în instituțiile statului expresii democratice ale voinţei populare (aşa 
cum consideră adepții democraţiei că ar trebui să stea lucrurile), sau instrumente 
(benefice) de rezolvare a problemelor publice, foruri menite să organizeze şi conducă 
viata oamenilor pe baza unor norme liber-consimtite, aşa cum afirmă normativistii (de 
la Locke şi Montesquieu încoace), filozoful englez reliefează natura agresivă a statului 
ca instrument de putere. “Guvernămîntul este născut din agresiune și prin agresiune”, 
lar agresivitatea rămîne trăsătura sa caracteristică, deoarece “agresivitatea puterii 
cîrmuitoare înăuntrul unei societăți creşte pe măsura agresivitatii ei în afară” (Spencer, 
[1996], p. 61). 


/3. 1. 7/ În promovarea unei viziuni “realiste” (în opoziţie cu cele ‘legitimiste’) 
asupra statului şi a politicului în genere, un rol foarte mare a jucat gîndirea lui 
Nietzsche, gînditorul german fiind unul dintre cei mai acerbi critici ai normativismului 
şi a tuturor perspectivelor idealizante asupra societăţii. Nietzsche revigorează vechea 
distincție filozofică dintre natură şi cultură; el crede în autenticitatea instinctelor şi 
impulsurilor naturale, ce contrastează cu ‘artificialitatea’ şi falsitatea convențiilor 
morale. Orice norme morale îi apar ca ‘tiranice’ fată de natură ([1991], p. 99), ca ostile 
acesteia ([1991], p. 197), şi deci implauzibile. Dacă renunțăm la orice 
“sentimentalism”, vom observa că viata ignoră trăsăturile pe care le considerăm 
“morale? sau “pozitive” (egalitatea, solidaritatea, fraternitatea, dreptatea) — Voința de 
putere, [1999] $ 734, p. 470); vom recunoaşte faptul că “viata însăşi este în esență 
sustragere, rănire, biruinţă asupra celui străin şi asupra celui slab, oprimare, duritate, 
impunerea cu forța a formelor proprii, asimilare sau, în cel mai bun caz, exploatare [...] 
viata este tocmai voință de putere” (ibidem). Totul este “voinţă de putere” (nu de 
“dreptate sau de bine), iar pentru om instinctul puterii este “nevoia cea mai 
înspăimîntătoare şi fundamentală” ([1999], p. 463). Egoismul uman, chiar în varianta 
sa agresivă, nu este un defect de caracter, în contradicţie cu normele morale, ci 
“fatalitatea vieţii însăşi” ([1999], p. 466). Omul este prin natura sa “ofensiv” (idem, 
§ 727, p. 465); dovada o furnizează orice criminal, caracterizat prin aceea că “întregul 

său instinct este în stare de război împotriva ordinii globale” (idem, § 740, p. 473); 
faptul că nu toți oamenii sunt criminali nu infirmă acest adevăr, căci, după Nietzsche, 
numai contingentele ne împiedică să comitem crime: “Cînd unul ca noi nu are pe 
conştiinţă nici o crimă, de pildă nici un omor — care este cauza? Faptul că ne-au lipsit 
cîteva împrejurări favorabile” (idem, p. 474-475). Dacă însă toţi oamenii sunt egoisti, 
avizi de putere şi potenţiali criminali, nu poate fi vorba de moralitate, ci doar de 
imoralitate: “există doar intenţii şi acţiuni imorale” (idem, p. 503). Moralitatea este 
doar aparentă (disimulativă) şi contingentă (efect al lipsei condiţiilor favorabile pentru 
manifestarea imoralitatii), în spatele ei ascunzindu-se de obicei slăbiciunea. Normele 
morale sau juridice nu sunt decît mijloace de protecţie și disimulare ale celor slabi, ale 
“naturilor delicate și bolnăvicioase”, incapabile de a comite o infracțiune (idem, $ 
735, p. 470), ale celor “decăzuţi”, “degenerati’ sau lipsiţi de masculinitate (idem, $ 
740, p. 474); prescriptiile morale sau cele menite să asigure pacea sunt simple 
“narcotice” (idem, p. 466). Valorile sau virtuțile (exaltate de viziunile normativiste) 
trebuie admise doar ca “un mijloc al vigorii, al puterii, al ordinii” (idem, $ 716, p. 461) 
ca virtuţi ‘amorale’, utile însă, aşa cum era celebra virtù a “omului pradalnic’ din 
Renaştere recomandată şi de Machiavelli (idem, $ 740, p. 474). 


Adepții perspectivelor normativiste (care apără valorile, binele public, 
democraţia, egalitatea, “dreptatea, pacea) cred că aranjamentele sociale care nu 
promovează aceste idealuri sunt artificiale, anormale şi nefireşti. Ei speră ca, prin 
înlocuirea lor cu aranjamente “firești” (egalitare, democratice, bazate pe dreptate etc.), 
să asigure impunerea normelor şi idealurilor respective. Dimpotrivă, Nietzsche insistă 
că aceste norme şi idealuri sunt “nefireşti” (opuse şi ostile ‘vietii’), că susținerea lor 
este nerealistă; naturale sunt, în concepția sa, aranjamentele sociale bazate pe libera 
afirmare a “voinței de putere”, pe recunoaşterea superiorității unor elite (a celor 
‘puternici’), a violenţei drept “normală” şi, implicit, legitimă: 


„Cît de ridicoli îmi par socialiştii cu optimismul lor prostesc legat de “omul 
bun’ care va apărea dintr-o dată atunci cînd ‘ordinea’ tradiţională va fi 
desfiinţată şi toate “impulsurile naturale” vor fi slobode. lar tabăra adversă este 
tot atit de ridicolă, pentru că nu admite legiferarea violenţei, asprimea şi 
egoismul oricărei forme de autoritate. “Eu şi cei ca mine’ trebuie să conducă si 
să rămînă în picioare: cel care strică este exclus sau nimicit” - iată sentimentul 
fundamental al oricărei legislații antice” (idem, § 755, p. 480). 


Admiratia lui Nietzsche fata de aranjamentele sociale vechi, în care autoritatea 
se baza nu pe legitimitate, ci pe forță, egoism şi afirmarea deschisă a ambitiei de a 
domina, ilustrează ruptura sa definitivă cu idealurile normative obişnuite: nu anumite 
norme “pozitive”, ci recunoaşterea directă a forței și setei de supremație trebuie să 
constituie (în viziunea sa) fundamentul vieţii politice. Iar acest lucru este valabil nu 
doar în relaţiile politice interne, ci şi în relaţiile internaţionale: dorinţa de supremație şi 
ambitia de a cuceri ar trebui recunoscute ca drepturi legitime ale unor popoare aflate 
în ascensiune. 

“Un popor şi-ar putea intitula tot atît de justificat nevoia sa de cucerire, setea 
lui de putere - fie cu ajutorul armelor, fie prin comerţ, circulaţie şi colonizare - 
un drept, eventual drept de creştere. O societate care respinge în mod definitiv, 
din instinct, războiul şi cucerirea este în declin: ea este coaptă pentru 
democraţie şi domnia spiritului meschin. . . “ (idem, § 728, p. 466). 


Ca si în alte cazuri, şi în gîndirea lui Nietzsche se produce o trecere (greu de 
justificat) de la descriptiv la normativ. Punctul de plecare este totdeauna simpla 
descriere a ce se întîmplă (în natură, în societate) , dar concluziile, în măsura în care 
prezintă egoismul (setea de putere), supremația fortei şi agresivitatea drept ‘normale’ şi 
“fireşti”, poartă cu ele şi o conotaţie normativă: nu este deci vorba de o simplă 
percepție ‘realistă’ asupra vieţii umane şi a relaţiilor politice, ci şi de o exaltare a 
“valorilor negative”, a ceea ce se opune idealurilor normative tradiţionale. Politicile 
extremiste de dreapta, totalitare, agresive (naţionaliste sau rasiste) şi antiliberale din 
secolul XX nu au omis să folosească ideile nietzscheene drept “justificare” şi stindard 
ideologic. 


Nietzsche ridiculiza idealurile normative tradiționale: egalitatea, dreptatea, 
pacea. El sugera, bunăoară, că nedreptatea socială este efectul întîmplării (spre 
exemplu, a naşterii unora în condiţii nefavorabile, de mizerie), întimplare de care 
nimeni nu este vinovat. Plecînd de aici, el acuza luptătorii pentru ‘dreptate socială” de 
faptul că “indignarea? lor justitiara ascunde, in fond, instincte de răzbunare, ambiția de 
a găsi “vinovaţi” (adică tapi ispăşitori) pentru răul şi suferința socială etc. Evident, o 
atare interpretare “realistă” avea efectul de a de/egitima lupta pentru dreptate socială; 
Nietzsche nu putea decit să sprijine o atare delegitimare, deoarece el era promotorul 
radical al unui regim politic antiegalitar, elitist şi “aristocratic” (nu dominat însă de 
aristocrația tradițională, cu rădăcinile ei feudale, ci de o aristocrație a ‘celor 
puternici”, sau a ‘supraoamenilor’ ). 


/3. 1. 8/ Perspectivele ‘realiste’ asupra dreptăţii ajung însă la concluzii 
pesimiste privind şansele de realizare a idealurilor normative şi atunci cînd se situează 
în cadrul (neextremist, neradical) al gîndirii politice de tip democratic. Un exemplu în 
acest sens oferă demonstrația lui Max Weber privind predestinarea la eşec a 
moralității în viata politica [1992]. Spre deosebire de Nietzsche, Weber nu este un 
adversar al sistemului democratic sau al politicii constituţionale, liberale, bazate pe 
activitatea partidelor. El nu este un elitar sau un adept al supremaţiei forţei. Cu toate 
acestea, analizînd “logica interna’ a acţiunii politice de partid din lumea modernă, 
Weber constată că idealurile normative (moralitate, dreptate) au şanse reduse de a se 
impune. Aceste idealuri nu pot fi realizate practic decît cu ajutorul aparatului de stat, 
care este un aparat de constringere; căci, conform concepţiei sale, “statul constituie, 
asemeni uniunilor politice care l-au precedat în istorie, un raport de dominare a 
oamenilor de către oameni, bazat pe instrumentul exercitării legitime (mai bine zis: 
considerate legitime) a constringerii” (Weber, [1992], p. 9). Ce se întîmplă, însă, 
atunci cînd se încearcă impunerea cu ajutorul statului a unor idealuri etice în societate? 

“Cel care vrea să instaureze in lume dreptatea absolută cu forța are nevoie de 
aderenti, de un aparat uman. Membrilor acestui aparat trebuie să li se ofere 
perspectiva recompenselor interioare şi exterioare necesare - răsplata cerească 
sau paminteasca - , altfel aparatul nu funcţionează. Recompensele lăuntrice, in 
condiţiile luptei de clasă moderne, sunt satisfacerea urii şi a setei de răzbunare, 
în primul rînd a resentimentului şi a nevoii pseudoetice de a avea dreptate, a 
nevoii de a-i calomnia și a-i declara eretici pe adversari. lar recompensele 
exterioare sunt aventura, victoria, prada, puterea şi profiturile materiale. 
Conducătorul, în succesul său, este în întregime dependent de funcţionarea 
acestui aparat. El este aşadar dependent de motivațiile aderentilor săi, şi nu de 
ale sale proprii, şi pina la urmă de posibilitatea ca aderentii săi - garda roşie, 
poliția secretă, agitatorii de care are nevoie - să-şi capete constant 
recompensele. Ceea ce obţine, în aceste condiţii, nu depinde așadar de el, ci îi 
este prescris de motivațiile aderentilor săi, motivații în mare parte josnice din 
punct de vedere etic. Acestea pot fi ținute în friu numai atîta timp cit cel putin o 
parte a tovarăşilor lui - în nici un caz majoritatea, aşa ceva nu s-a pomenit pe 
pămînt - sunt insufletiti de o credinţă cinstită în el $i în cauza lui. Dar nu 
numai că această credință, chiar dacă este subiectiv cinstită, este, în foarte 
multe cazuri, doar o “legitimare” a setei de răzbunare, de putere, de pradă şi de 
profit, [... ] ci, mai cu seamă: tradiționalul cotidian urmează după revoluția 
entuziastă, eroul credinţei şi mai ales credinţa pălesc sau devin - o variantă şi 
mai frecventă - parti componente ale frazelor convenţionale preferate de 
fanfaronii şi tehnicienii politicii. |... . ] Şi, ca în cazul oricărui aparat condus de 
un şef, o condiţie a succesului este acea aplatizare şi mecanizare, acea 
proletarizare sufletească a aderentilor, în interesul ‘disciplinei’. De aceea, 
partizanii luptătorului pentru o credință, odată ajunşi stapini, degenerează, de 
regulă foarte uşor, într-o tipică pătură de profitori. Cel care vrea să facă 
politică, şi mai cu seamă cel care vrea să facă din politică profesia sa, trebuie să 
fie conştient de aceste paradoxuri etice şi de ceea ce poate deveni el însuşi sub 
presiunea lor. El intră, o repet, în cîrdăşie cu forțele diabolice care pindesc 
orice putere” (Weber, [1992], p. 51-52). 


Interpretarea weberiană reprezintă o nouă lovitură dată normativismului în 
politică. Ea sugerează că nici în cadrul politicii de tip democratic (bazate pe competiția 
liberă între partide politice care îşi pun activitatea sub semnul unor programe şi 
idealuri generoase) şansele de realizare a unor idealuri normative nu sunt apreciabile. 
Încă o dată, descrierea faptelor ‘nude’ ale politicii (a intereselor, motivatiilor, 
scopurilor efective, dar şi a mecanismelor activităţii de partid) pare să submineze 
normativitatea. Politica se prezintă ca sferă a goanei după putere şi după profit, nu ca 
sferă a valorilor, normelor şi idealurilor. 


/3. 1. 9/ Conceptiile discutate pînă acum își fundamentau orientarea anti- 
normativistă pe anumite idei privind natura umană, a relațiilor inter-umane sau a 
puterii. Există însă si un tip de ‘realism’ care se inspiră nu din specificul “naturii 
umane’, ci din cel al “naturii politicului’. Iniţiatorul acestui tip de abordare anti- 

normativistă este autorul german Carl Schmitt, a cărui carieră controversată şi 
condamnabilă (după o perioadă în care a criticat fascismul german, el s-a raliat 
acestuia) nu a anulat totuşi interesul teoretic al unora dintre argumentele sale. Schmitt 
pleacă de la o idee enunțată sub diverse forme şi de ginditori ca Machiavelli, Hobbes, 
Spencer sau Nietzsche: ideea că “întreaga viata este o luptă, orice fiinţă umană fiind 
simbolic un combatant” ([1996), p. 33). De aceea, crede Schmitt, viata omenească nu 
poate fi înţeleasă fără a tine cont de permanenta posibilitate a conflictelor şi a 
războiului (p. 32): 


“Războiul nu este nici țelul, nici măcar conţinutul politicii. Dar, ca posibilitate 
totdeauna prezentă, este supoziţia dominantă ce determină într-un mod specific 
acțiunea şi gîndirea umană, creînd astfel un comportament politic specific” 
(Scmitt, [1996], p. 34). 


Comportamentul politic este, în concepția sa, caracterizat de existenţa unui 
antagonism intens; acesta poate avea un substrat economic, religios, moral sau de altă 
natură, însă el intră în sfera politicului îndată ce atinge un anumit prag de intensitate 
înaltă ([1996], p. 37-38). Indiciul că pragul a fost atins este pur şi simplu faptul că 
oamenii se grupează în tabere opuse ce se percep reciproc prin prisma distinctiel 
‘dugman-prieten’. Sfera politicului este deci tocmai sfera relaţiilor marcate de antiteza 
“duşman-prieten”; oriunde oamenii se divizează conform acestei antiteze, avem de-a 
face cu fenomene politice. “Orice antiteză religioasă, morală, economică, etică sau de 
alt gen se transformă într-una politică dacă este îndeajuns de puternică pentru a-i grupa 
efectiv pe oameni în prieteni şi duşmani” (p. 38). Prin urmare, opoziţia ‘dusman- 
prieten” este trăsătura distinctivă cea mai profundă a politicii. Aşa cum esteticul se 
axează pe distincția “frumos-urît” iar eticul pe distincţia ‘bine-rau’, politicul se axează 
pe distincția “duşman-prieten”, care este la fel de ireductibilă la alte distincţii ca şi cele 
dintîi (p. 26). 


“ Adversarul politic nu trebuie să fie neapărat rău din punct de vedere moral sau 
urit din punct de vedere estetic; el nu trebuie să apară neapărat ca un concurent 
economic, poate fi chiar avantajos să faci afaceri cu el. Dar el este totuşi “altul”, 
“străinul”; şi este de ajuns pentru natura sa că el este, într-un mod anume, foarte 
intens, ceva diferit existenţial şi străin, astfel că în cazuri extreme conflictele cu 
el sunt posibile” (Schmitt, [1996], p. 27). 


Schmitt crede, aşadar, că politicul este prin definiţie ‘antagonicul’ (“Politicul 
este cel mai intens şi mai extrem antagonism” — [1996], p. 29) iar conceptele politice 
sunt, toate, polemice (p. 30). Războiul (ca antagonism extrem) nu este, prin urmare, 
doar un semn al sălbăticiei primitive; pe măsură ce oamenii s-au civilizat, războaiele 
(chiar dacă mai putin numeroase) au crescut în ferocitate (p. 35). Omniprezenta 
războiului şi conflictului, sau a amenințării lor, evidenţiază importanţa statului: statul 
este entitatea politică supremă şi “decisivă”, deoarece el stabileşte cine este ‘inamicul’ 
(intern sau extern) şi ia măsurile necesare împotriva lui, pentru asigurarea păcii 
(interne sau externe) - (p. 46). Este însă limpede că realitatea politică fundamentală nu 

este norma (legea, regula), ci statul (autoritatea) şi activitatea sa de contracarare a 
“duşmanului”: căci 


“A asigura liniştea, siguranţa şi ordinea, stabilind astfel situaţia normală, este o 
condiţie premergătoare pentru validitatea normelor. Orice normă presupune o 
situație normală, şi nici o normă nu poate fi validă într-o situație complet 
anormală” (Schmitt, [1996], p. 46). 


Normativitatea este aşadar ceva secundar în politică; primordial şi prioritar este 
riscul de conflict şi opoziția ‘dusman-prieten’. Faptul permanent este opoziţia (de 
interese, țeluri) iar apelul la norme (la moralitate) este doar o armă folosită în luptă: 


“Există totdeauna grupuri umane concrete care se luptă cu alte grupuri umane 
concrete în numele dreptăţii, umanităţii, ordinii şi păcii. Cînd se aude reproşul 
de imoralitate sau cinism, spectatorul fenomenelor politice poate totdeauna 
recunoaşte în asemenea reproşuri o armă politică folosită în lupta reală” 
(Schmitt, [1996], p. 67). 


Carl Schmitt nu ne lasă nici măcar o fărîmă de speranţă în legătură cu rolul 
normativitatii in politică (este însă de avut in vedere că el se referă la practica politică, 
nu la modelele de politică discutate în etică). Chiar si cele mai respectate principii 
normative, spre exemplu, rule of law (supremaţia legii sau domnia legii), nu sunt decît 
forme de apărare a anumitor interese ale unor grupuri: 


“domnia legii nu înseamnă altceva decît legitimarea unui anumit status quo, a 
cărui menținere interesează îndeosebi pe aceia ale căror avantaje politice sau 
economice s-ar stabiliza prin această lege” (Schmitt, [1996], p. 66). 


Nu există, prin urmare, legislație neutră $i apolitică, aşa cum susţine liberalismul 
(p. 69); totul este marcat de opoziţia ‘dusman-prieten’, care este inevitabilă în politică. Aşa 
cum etica nu poate renunţa la ideea de ‘rau’, nici teologia la ideea de “păcat” (o astfel de 
renunțare ar face superfluă etica sau teologia), politica nu poate renunța la distincția 
“duşman-prieten” (p. 64). Tine deci de însăşi natura politicului ca opoziția “duşman- 
prieten” să fie păstrată, riscul de conflict să fie postulat și un anumit pesimism să existe 
permanent; un optimism care ar elimina aceste elemente ‘negative’ (“dușmănia”, 
“conflictul”, ‘razboiul’) ar face politica superfluă (p. 64-65). Pesimismul nu este o simplă 
înclinaţie personală; el decurge din recunoașterea obiectivă a riscurilor (de conflict), care 
i-a caracterizat $i pe ginditori ca Machiavelli sau Hobbes — pesimismul acestora era, de 
fapt, un realism (p. 65). Dar multi oameni nu pot suporta acest realism; ei preferă să se 
autoiluzioneze cu ideea “liniştii netulburate’ si să respingă pesimismul (idem). 


Concepţia lui Schmitt este departe de a întruni aprobarea politologilor; ea 
constituie însă poate cea mai puternică provocare contemporană la adresa viziunilor 
normativiste. Acestea pleacă de la premisa că existenta şi respectarea normelor liber- 
consimtite (legi, reguli, prescriptii) reprezintă baza societăţii şi a relaţiilor politice: 


158 


absenta normelor, incalcarea lor, conflictele ireductibile apar drept ‘anormale’, 
“temporare” şi ‘remediabile’. Spiritul modern (mai ales cel liberal) crede in 
posibilitatea unei ordini normative neutre, general avantajoase. stabile. Ideile lui 
Schmitt pun sub semnul întrebării aceste convingeri, iar ele sunt cu atît mai 
neliniştitoare cu cît de multe ori replica ce li se dă constă într-o simplă trecere sub 
tăcere. Tensiunile sociale inteme şi tensiunile politice internaționale arată că civilizaţia 
moderna este departe de a fi ajuns la stadiul paradisiac al unei ‘linisti netulburate’ 
bazate pe consens asupra normelor călăuzitoare şi a idealurilor normative. Întrebarea 
care se pune este dacă aceste tensiuni şi conflicte constituie simple exceptii de la regulă 
sau simple abateri de la modelele etice de viaţă publică (aşa cum afirmă 
‘normativismul politic”) sau mai curînd regula (aşa sugerează “realismul politic” şi 
‘naturalismul’). Dezbaterea pe această temă continuă, iar un răspuns direct şi univoc nu 
pare probabil. 


Cu toate acestea, este important de semnalat un aspect decisiv pentru 
problematica eticii politice: caracterul indispensabil al eticii. Indiferent care dintre 
teoriile de mai sus se bucură de adeziunea cuiva, luarea în considerare şi în calcul a 
aspectului etic al fenomenelor politice este indispensabilă şi de neocolit. Extrem de 
relevant, în acest sens, este faptul următor: chiar şi adversarii declaraţi ai abordării 
etice a politicii se simt obligaţi să justifice în termeni normativi abandonarea punctului 
de vedere moral în analiza fenomenelor politice. «Naturaliştii», «realiştii», «cinici», 
de la Machiavelli şi Hobbes la Nietzsche, Spencer sau Carl Schmitt, se simt ei înşişi 
sub constringerea de a justifica absenţa eticii din practica politică. Fie că justificarea în 
cauză are substrat mai curînd tehnic (ca la Machiavelli sau, într-o anumită măsură, 
Schmitt), fie un substrat filosofic (la Hobbes sau Nietzsche), suspendarea analizei etice 
se află ea însăși sub imperativul cerintei de a da seama de raționalitatea şi întemeierea 
ei. Acest lucru indică şi concluzia acestei analize: chiar atunci cînd factorul etic pare 
absent din peisajul practicii politice, el rămîne relevant pentru înţelegerea şi evaluarea 
acesteia, iar absenţa sa necesită explicaţii. În acest sens, elementul moral este 
indispensabil chiar şi în politică. Dacă chiar şi adversarii eticii se simt obligaţi să 
valideze etic propriile lor opţiuni, cel puţin prin aceea că găsesc anumite justificări 
raționale pentru a ignora aspectele etice, înseamnă că acestea sunt inevitabil de 
abordat. Exemplele abundă: se caută scuze pentru ignorarea principiilor eticii în lupta 
dintre partide (sau lupta dintre «duşman» Și «prieten»); în viata internaţională («criza 
fără precedent», «pericolul maxim» sau «răul comis de duşmani» sunt evocate pentru a 
justifica abolirea restricţiilor etice) şamd. Numai în lumina acestora abolirea normelor 
eticii apare posibilă. Aceasta înseamnă că etica nu poate fi de fapt abolită, ci doar 
temporar pusă în paranteză pe temeiuri de forță majoră (iar acestea fac obiectul 
Justificării respective). 


Chiar dacă pot face obiectul unei mode (uneori influente), teoriile care tintesc 
la anihilarea eticii politice nu reuşesc niciodată să se impună definitiv. Instinctele 
noastre morale sunt prea puternice pentru a fi complet şi definitiv amutite. Pot exista, 
au fost şi vor mai fi, eclipse ale acţiunii moralei în politică şi societate. Dar pe termen 
lung etica este imposibil de eliminat din viaţa publică. Din acest punct de vedere, ea 

are o situaţie similară cu dreptul. În ciuda omniprezentei încălcărilor legii, este de 
neconceput ca o societate să existe fără Justiţie şi fără norme juridice. Nu altfel stau 
lucrurile cu morala. Abaterile de la normele morale nu sunt pe cale de dispariţie, dar 
nici instinctele morale, sentimentul obligaţiilor morale şi normele eticii nu pot 
dispărea. 


/3.2/ Domeniile şi dificultățile principiale specifice eticii politice 


/3. 2. 1/ Toate problemele eticii economice şi sociale tin, într-un fel, de etica 
politică, deoarece toate aceste probleme au tangente esenţiale cu, şi depind de, 
politicile publice și legislative ale unui stat. Dar anumite probleme etice legate mai 
direct de politicieni, decizii politice şi viaţa politică sunt grupate frecvent sub numele 
de 'etică politica’, în acest caz termenul avînd o sferă mai îngustă de cuprindere. 


Etica raporturilor autoritate (stat) — cetăţean 
Etica politicilor publice 

Etica funcției publice (în politică) 

Etica relațiilor internaţionale 


Etica raporturilor autoritate (stat) — cetăţean constituie partea teoretică 
fundamentală a eticii politice; de răspunsurile avansate aici depind, în cea mai mare 
măsură, răspunsurile şi rezolvările din etica politicilor publice şi din etica funcţiei 
publice. Întrebările acestui domeniu fundamental sunt multiple, dar prima şi cea mai 
importantă dintre ele este chiar aceasta: ce raport există, şi, mai ales, ce raport trebuie 
să existe între autoritate şi cetățean? În societăţile traditionale şi în regimurile 
dictatoriale sau măcar etatiste, cetăţeanul este supus, iar statul este stăpinul său; în 
regimul democratic, dimpotrivă, statul e în slujba cetăţenilor: „the government is not 
the ruler, but the servant or agent of the citizens“ (Rand [1986], p. 257). 


Întrucît omul modern respinge aservirea şi subordonarea individului fata de 
instituţii sau colectivităţi, ideea de mai sus este rareori contestată. Dar cum anume 
trebuie statul să isi slujească cetăţenii? Aici părerile şi concepțiile avansate în ultimele 
două secole au fost, şi au rămas, extrem de diferite iar dezbaterile continuă să fie 
aprinse (despre principalele controverse va fi vorba mai jos, în paragrafele dedicate 
controversei Right-Good şi argumentelor pro-contra politicilor asistentiale). 


Între autoritate (stat, guvernare) şi cetățean există un întreg sistem de datorii şi 
drepturi reciproce: ce anume are dreptul să ceară cetăţeanul de la stat? să îi fie 
asigurate drepturile (rights) sau să i se asigure Binele (good)? De aici, apare disputa 
Right-Good, de care va fi vorba mai jos. Dar care sunt drepturile opuse? Ce anume îi 
poate cere statul cetăţeanului? O anumită loialitate. desigur — dar pînă unde merge 
datoria loialității individului față de stat? Ce costuri trebuie plătite de stat pentru 

servirea cetăţenilor şi ce costuri trebuie plătite de cetăţean statului? Cine trebuie să-şi 
asume sacrificiile, atunci cînd acestea sunt inevitabile, cum este, de exemplu, cazul 
unei perioade de criză economică? Asemenea întrebări au provocat totdeauna mari 
dispute. În timpul gravei crize economice din anii 1929-1933, aceste dispute au atins 
paroxismul în România. Multi comentatori, dintre care unii impartiali, au denunţat 
felul în care guvernele vremii (de exemplu, guvernul lorga-Argetoianu) au distribuit 
costurile crizei, favorizind fără scrupule pe unii bancheri, pe unii mari investitori, 
camarila regală şi pe rege însuşi, în condiţiile în care greul costurilor a căzut pe spatele 
micilor salariaţi. Nicolae lorga a fost sever judecat pentru cruzimea cu care, in fata 
lamentărilor cadrelor didactice (neplătite la timp, şi care se plingeau că nu mai au ce 
mînca), a replicat: «Aruncaţi-vă în mare!». Argetoianu a fost condamnat moral pentru 
că a transferat greutatea crizei mai ales asupra salariaţilor, deşi aceştia aveau o situaţie 
financiară mai proastă decît cea a angajatorilor. lată cum comenta un înalt funcţionar 
francez, aflat în anii respectivi în misiune în România, politica lui Argetoianu în 
perioada de criză (1931, sub domnia lui Carol al II-lea): 


„Puţine experiențe ministeriale au lăsat o amintire mai jalnică decît cea a 
cabinetului lorga-Argetoianu. [...] Încasările fiscale erau însă chiar mai slabe 
decît in 1930. Argetoianu ar fi putut pretinde stringerea corectă a impozitelor, 
reprimarea evaziunilor fiscale şi pedepsirea fraudelor comise de perceptori, ar 
fi putut stăvili risipirea banului public şi cheltuielile nebuneşti întreprinse de 
suveran pentru construirea şi amenajarea palatelor sale sau pentru alte scopuri 
la fel de discutabile. Dar el nu a căutat să depăşească dificultăţile de trezorerie 
decît reducind lefurile slujbaşilor statului şi aplicînd «curbele de sacrificiu». Să 
nu-şi fi dat seama că, diminuind salarii gata vlăguite, îi împingea pe funcţionari 
să-şi procure venituri ilicite şi nu făcea decît să generalizeze corupţia? 

Pentru a-i procura armatei fonduri pe care fiscalitatea nu i le putea oferi, 
Argetoianu a introdus un timbru de aviaţie, ce trebuia pus pe toate scrisorile. 
Veniturile realizate de pe urma acestui timbru — e vorba de sute de milioane de 
lei — aveau să fie extrabugetare. Ele au fost puse la dispoziţia prinţului Nicolae 
[fratele regelui Carol - nota mea], inspectorul general al aviaţiei, dar se pare că 
aviația românească nu a prea beneficiat de ele. [...] În semestrul al II-lea al 
anului 1931, cîteva bănci de rangul doi au fost nevoite să-şi suspende plăţile. 
Banca Naţională le-a lăsat în voia sorții. Nu s-a petrecut însă acelaşi lucru atunci 
cînd s-a prăbuşit unul dintre cele mai mari aşezăminte de credit din Bucureşti 
[autorul se referă la «Banca Marmorosch Blank, condusă de Aristide Blank, 
membru al camarilei regale» - nota lui Valer Moga, îngrijitorul cărții din care 
provine citatul] — căderea ar fi trebuit să ducă la urmărirea în Justiție pentru 
bancrută a conducătorilor săi. Dar, cum această bancă îl sprijinise cu larghete pe 
Carol în cursul exilului său, Banca Naţională a fost nevoită, la insistenţele 
Palatului să opereze în favoarea ei un scont în valoare de 2 miliarde de lei pentru 
un portofoliu fără valoare. Operaţiunea — care punea în pericol stabilitate: 
monetară — nu a reuşit să salveze banca, dar i-a permis cel putin să- 
despăgubească pe cei mai mari depunători. Apoi ghişeele s-au închis, pecetluinc 
ruina micilor depunători“ (Henri Prost Destinul României, [2006], p. 98-99). 

Întrebarea privind corectitudinea morală a distribuirii costurilor sociale poate 
dobîndi accente şi mai dramatice, atunci cînd costurile sunt foarte mari: de exemplu, 
cine trebuie să facă marile sacrificii pe timp de război? iar după un război pierdut, cînd 
trebuie plătite imense despăgubiri, cine răspunde anume răspunde de ele? Multe alte 
întrebări importante vizează raporturile dintre stat şi locuitorii săi. Există un contract 
între autorităţi şi cetăţean, un contract care să specifice toate aceste obligaţii reciproce? 
lar dacă da, ce anume poate face o persoană, atunci cînd chiar autorităţile își încalcă 
obligaţiile stipulate? Una dintre soluţiile propuse a fost nesupunerea civilă (refuzul 
persoanelor de a-şi îndeplini anumite obligaţii oficiale, de exemplu, cele financiare, pe 
temeiul incorectitudinii lor); dar cît de departe poate merge atitudinea de nesupunere? 


Dintre domeniile concrete şi aplicative, etica politicilor publice este probabil 
cel mai important capitol al eticii politice şi sociale. În orice stat democratic, politicile 
publice sunt menite să servească anumite interese sociale sau colective, să asigure 
binele public. Dar ce înseamnă «Bine public»? Cum trebuie realizat acest lucru? Care 
este interesul public prioritar? Care este ierarhia ideală a intereselor pe care trebuie să 
le satisfacă politicile publice? Şi, odată stabilită această ierarhie (dacă ea se poate 
stabili), cum trebuie alocate resursele în vederea satisfacerii tuturor nevoilor? Ce 
costuri merită să fie plătite pentru satisfacerea intereselor şi nevoilor existente? 


13. 2. 2/ 


Aceste întrebări sunt deosebit de dificile, pentru că 


e persoane diferite şi mai ales grupuri diferite (după cum şi partide diferite) au 
opinii foarte diferite despre ce anume este prioritar, despre ce înseamnă 
interesul public, despre ierarhia de priorităţi publice, despre ce poate şi ce 
trebuie să facă statul etc. 

e nevoile publice, interesele publice, priorităţile sunt totdeauna judecate din 
punctul de vedere al mai multor criterii (urgenţa nevoilor, amploarea socială a 
nevoilor, speranţele de satisfacere a lor, resursele existente, eficienţa cheltuirii 
acestora, consecinţele acţiunii, efectele colaterale etc.), iar combinarea sau 
agregarea lor este dificilă, şi uneori chiar imposibilă 

e valorile la care aderă oamenii şi scopurile urmărite de ei sunt diverse, deseori 
incompatibile, ceea ce creează uneori dificultăţi de decizie (privind alocarea 
resurselor) practic insurmontabile 


Un exemplu poate ilustra felul cum o anume politică publică este judecată etic 
diferit de grupuri diferite. 


Recent, în SUA, s-a constatat o reacţie puternică împotriva ajutorului de stat 
pentru mamele lipsite de un loc de muncă; acestea şi familiile lor cred că 
situaţia lor defavorizată (șomajul) justifică ajutorul social (întrucît nu avem de 
lucru, este drept ca statul să ne ofere ajutor”); mamele care lucrează însă, și care 

fac sacrificii deosebite pentru a putea face fata sarcinilor şi de la serviciu, şi din 
familie, cred că acest ajutor nu este justificat («după ce că stau acasă şi se pot 
ocupa în linişte de familie, fiind din acest punct de vedere favorizate, să mai 
primească şi ajutor financiar?»). Mamele şomere se consideră defavorizate 
(financiar), cele angajate se consideră şi ele defavorizate (din punctul de vedere 
al efortului şi sacrificiilor făcute). Ca atare, fiecare din parti se poate considera 
trădată' de stat: mamele şomere dacă nu sunt ajutate financiar, mamele 
angajate dacă acestea sunt ajutate. Conform interpretării liberale, statul va fi 
obligat să fie nedrept: fie cu mamele somere (anulind ajutorul), fie cu cele care 
lucrează (mentinind ajutorul pentru cele dintii); el nu poate satisface ambele 
categorii de interese sau ambele idei de dreptate. Penuria de resurse împiedică 
satisfacerea tuturor doleantelor, astfel că guvernarea trebuie să decidă cine 
anume trebuie ajutat. Există vreo cale de a stabili obiectiv acest lucru? 
Dworkin a propus un Jest al invidiei (envy test), care spune că dacă A il 
invidiază pe B, fiind dispus să schimbe propria sa poziţie cu cea a lui B, in 
timp ce B nu este dispus să îşi schimbe poziţia cu A, înseamnă că situaţia lui A 
este mai rea decît a lui B. Se poate însă aplica acest test aici? După toate 
probabilitățile nu, deoarece femeile în cauză sunt legate de poziţia lor prin 
nenumărate legături (de familie, carieră, planuri de viata), şi deci nu pot 
concepe asemenea rocade — nu neapărat pentru că situaţia în care se află ar fi 
mai bună decit a celorlalte, ci pentru că opţiunile făcute şi istoria personală le 
împiedică să îşi schimbe poziţia în viaţă şi chiar să conceapă o atare schimbare 
(compararea poziţiilor este situationald, cum spune Sen [1988], p. 35). Aşadar, 
poate rămîne practic nedecisă chestiunea privitoare la prioritatea unui grup la 
asistenţa de stat. 


Dificultăţi de acest fel, extrem de frecvente în viata politică modernă, pot 
genera o criză a încrederii în politică: orice parte a electoratului care consideră că este 
'trădată!' prin politica dusă de stat va manifesta neîncredere în politică şi politicieni. Se 
va repune astfel problema reprezentativitatii: sunt politicienii aleşi într-adevăr 
reprezentanţii intereselor celor care i-au votat? Promovează ei oare interesele acestora 
sau pe ale altor oameni (sau pe cele ale unei părți din electorat) sau promovează doar 
ideea lor proprie (sau ideea dominantă) de 'dreptate socială'? Iau ei deciziile cele mai 
potrivite (mai ‘juste’)? 


Pe de o parte, este foarte limpede că deseori politicienii urmăresc în mod 
deliberat şi subiectiv (egoist) interese personale sau speciale, nu interesele publice. Dar 
nu ne putem opri la constatarea fenomenului şi la condamnarea morală a persoanelor 
implicate. Există aspecte mai adînci aici. Rationalitatea acţiunii de grup este o 
chestiune mult mai complicată, mai spinoasă, decît raționalitatea acţiunii individuale. 
În această sferă, se pune în primul rând problema distribuirii beneficiilor şi a costurilor 
între membrii societăţii si ai grupurilor, ai organizaţiilor (iar politicienii şi birocratil, 
adică funcționarii publici, alcătuiesc şi ei grupuri cu interese specifice!). 


Este normal şi raţional ca orice grup să urmărească maximizarea propriilor 

beneficii (dacă nu mizează pe acest lucru, are puţine stimulente să acţioneze) dar ideal 
este ca prin obiectivele urmărite de un grup 


e să se obțină bunuri publice (beneficii pentru toţi) 

e sau să se amelioreze şi beneficiile altor grupuri 

e sau, cel putin, să nu se reducă beneficiile altor grupuri (mai ales dacă sunt mai 
mari decît grupul care îşi ameliorează beneficiile). 


/3. 2. 3/ Problema grupurilor de interese 

Adesea, însă, grupuri mici, active şi coezive reușesc să-și amelioreze 
beneficiile sau să-şi micşoreze costurile cu ajutorul politicilor publice, în condiţii care 
măresc costurile altor grupuri sau le micşorează beneficiile, ori în condiţii în care nu se 
obține nici un bun public. În asemenea cazuri, beneficiile se acumulează în mâinile 
unor grupuri mici, iar costurile aferente sunt plătite de alte grupuri (de regulă mult mai 
mari) care nu obţin nici un fel de beneficii. Exemplele sunt numeroase: investiţii 
publice care imbogatesc pe furnizor dar nu aduc beneficii suficiente (în raport cu 
costurile), etc. 


Aceste grupuri mici care beneficiază de politicile publice în interes propriu şi 
pe socoteala altora sunt grupuri de interese ascunse sau de interese speciale. Acţiunea 
lor poate ajunge atît de amplă şi de profundă în unele guvernări, încît se vorbeşte 
despre state captive: statele devin captivele grupurilor de interese. Forta acestor 
grupuri are multiple explicaţii, între altele: coeziunea (vezi şi /3. 3. 2. 8/, cercetările 
asupra logicii acţiunii colective), şansa de a obţine rezultate foarte bune (ceea ce oferă 
stimulente excepţionale pentru membrii lor și îi mobilizează), slăbiciunea şi 
coruptibilitatea instituțiilor publice etc. 


Problema apare şi în societate ca întreg, şi în interiorul unui grup anume. Nici 
costurile, nici beneficiile unei acțiuni de grup nu se distribuie de regulă uniform: o 
parte a grupului poate plăti mai mult din costurile necesare, alta mai puţin sau deloc; şi 
o parte poate culege mare parte din beneficii, în timp ce alta obţine putin sau deloc din 
ele. În plus, este totdeauna posibil ca beneficiile să meargă la unii dintre membri, iar 
costurile să fie plătite de alţii. Tocmai aici apare chestiunea intereselor speciale. 


„O chestiune de interes special este un program sau o politică din care un 
număr mic de oameni vor obține individual câştiguri mari, pe socoteala unui 
mult mai mare număr de persoane care suferă individual pierderi mici. Micul 
grup al beneficiarilor potenţiali va fi bine informat şi foarte activ în discutarea 
chestiunii, presând politicienii să aprobe programul. Cei foarte numeroşi care 
au de înfruntat pierderile foarte mici nu vor fi în general bine informaţi şi vor 
avea o atitudine de indiferenţă; pentru ei, nu se pune în joc nimic important. 
Politicienii ştiu că în mod clar vor pierde sprijinul micului grup cu interese 
speciale care sprijină programul. dacă vor vota contra lui. Dar ei nu vor pierde 

sprijinul grupului mare de votanti neinformati care îi vor evalua în funcţie de 
alte chestiuni în care ei au interese mai mari. Mai mult, inclinatia politicienilor 
de a sprijini legislația favorabilă intereselor speciale este amplificată de faptul 
că asemenea grupuri sunt adesea mult mai dispuse să contribuie la finanțarea 
campaniilor electorale ale politicienilor «cu atitudine justă». Rezultatul va fi că 
politicianul va sprijini un program de interes special, chiar dacă acesta nu este 
dezirabil din punct de vedere social!” (McConnell şi Brue, [1996], p. 623). 


Pe de altă parte, există problema că beneficiile şi costurile nu apar simultan şi 
nici la fel de evident. Este problema numită uneori „beneficii clare, costuri ascunse ”: 


„Întrucît deținătorii de funcţii politice trebuie să solicite sprijinul votantilor la 
fiecare cîțiva ani, politicienii favorizează pe de o parte programe care au 
beneficii imediate şi bine diferențiate, pe de alta programe cu costuri vagi, greu 
de identificat, sau cu costuri amânate. În mod convers, politicienii vor privi cu 
ostilitate programele ce au costuri imediate şi uşor identificabile precum și 
programele cu beneficii ulterioare difuze şi vagi” (McConnell și Brue, [1996], 
p. 623) 


În cazul discutat mai sus, politicienii iau decizii discutabile, deoarece acordă 
prioritate obţinerii voturilor electoratului, nu rezolvării problemelor. Se poate deci 
spune că, în asemenea cazuri, ei îşi încalcă deontologia profesională, care le cere să 
acționeze în vederea satisfacerii intereselor publice, nu în aceea a satisfacerii intereelor 
lor. O mai bună conduită etică din partea lor ar putea rezolva problema. Dar aceasta nu 
înseamnă că toate dificultățile stabilirii Binelui public provin din cauze «subiective», 
din egoismul şi imoralitatea politicienilor. 


Partial, aceste dificultăţi sunt generate de cauze obiective. Dintre cele mai 
importante surse obiective ale dificultăților trebuie amintite limitele agregării 
preferințelor. 


/3. 2. 4/ Limitele agregării preferințelor 

Mult timp s-a presupus că nu există asemenea limite: că se poate oricînd 
deduce o preferință globală corespunzătoare (adecvată, raţională, necontradictorie) din 
preferinţele individuale sau din preferinţele de grup diverse; sau că se poate stabili o 
ierarhie globală optimă (a preferințelor, a soluţiilor dorite) plecîndu-se de la diversele 
ierarhii particulare (ale persoanelor sau grupurilor). Încă de acum două secole, 
Condorcet a descoperit însă paradoxul care azi îi poartă numele şi care arată că, în 
anumite cazuri, regula majorităţii (ca metodă simplă de agregare a preferințelor) duce 
la rezultate finale opuse unora dintre opţiunile individuale iniţiale, la rezultate 
contradictorii. 


Spre exemplu: presupunem existenţa unor alegeri în care 2] de alegători au de 


165 


:otat între 3 candidaţi, A, B şi C: şi existența următoarelor opțiuni: 
- 2 alegători preferă varianta (ierarhia) A B C 
- 6 alegători preferă varianta (ierarhia) A C B 
- 2 alegători preferă varianta (ierarhia) B A C 
- 5 alegători preferă varianta (ierarhia) BC A 
- 2 alegători preferă varianta (ierarhia) C A B 
- 4 alegători preferă varianta (ierarhia) C B A 


Conform regulei majoritătii simple, A este preferat de 8 alegători, B de 7 si C 
de 6. Deci, A ar fi cîştigător si C pe ultimul loc. Dar, privind în detaliu, constatăm ca 
doar 10 preferă pe A lui B, în timp ce B este preferat lui A de 11 ori. Deci nu A, ci B ar 
fi preferat. Mai mult, A este preferat lui C de 10 alegători, pe cînd C lui A de 1]. Deci, 
nu A trebuie să cîştige! (Păun [1983], p. 27). 


Paradoxul reapare şi dacă se iau în calcul ierarhii, şi nu doar simplul număr de 
voturi. Spre exemplu (Dahl, [1966] p. 42): 


Fie 3 grupuri egale de alegători, A, B, C şi trei candidaţi: x, y, z (Atenţie! aici 

A, B, C sunt grupuri de alegători, nu candidaţi ca mai sus; candidaţii sunt x, y, Z). 
Să presupunem că 

A preferă x lui y, y lui z şi x lui z 
B preferă y lui z, z lui x şi y lui x 
C preferă z lui x, x lui y siz lui y 
(deci tranzitivitatea este respectată de fiecare grup în parte, în opțiunile sale). 
DAR, cum A si B împreună reprezintă 2/3 din alegători, şi ei preferă y lui z, ar trebui 
ca y să cîştige fata de z. Cum însă A şi C preferă x lui y, x trebuie să cîştige fata de y. 
lar B şi C preferă z lui x, deci z trebuie să cîştige fata de x. OR, conform tranzitivitatii, 
x este preferat lui y (A şi C), y este preferat lui z (A şi B), şi deci x ar trebui preferat lui 
z; însă, conform B şi C, z este preferat lui x! Paradox. 


Acest paradox nu este o simplă excepţie minoră, şi nu se aplică doar la 
procedurile de votare. De fapt, este vorba de o problemă principială, de o dificultate 
generală a combinării corecte, obiective, a unor ierarhizări diferite ale preferințelor 
umane. Laureatul premiului Nobel, Kenneth J. Arrow a demonstrat o teoremă care 
afirmă că există limite în orice metodologie complexă de agregare a ierarhiilor (deci de 
stabilire a unei ierarhii sau preferințe finale şi globale plecînd de la mai multe ierarhii 
sau preferinţe inițiale şi parțiale). 


/3. 2. 5/ Teorema lui Arrow 
Dacă sunt satisfăcute condiţiile: 


l. avem cel putin 3 elemente de ierarhizat şi cel putin 2 criterii de ierarhizare 
(condiţie pentru ca problema să nu fie banală) 

2. daca A este preferat lui B în toate ierarhiile iniţiale, A este înaintea lui B şi în cea 
finală (Pareto-optimalitate) 

3. ierarhizarea finală a oricare 2 elemente depinde numai de ordinea lor în 
ierarhizările iniţiale (independenţă) 

4.  ierarhizarea finală a oricăror 2 elemente nu este impusă dinainte (suveranitate) 

5. ierarhia finală nu trebuie să fie identică cu una fixată dinainte (nu există 
‘dictatura') 

atunci orice metodă care satisface 1-4 nu mai satisface 5. (Păun, [1983], p. 30-32). 


Teorema nu arată deloc că nu s-ar putea face niciodată terarhizari rationale 
(corecte din punctul de vedere al datelor iniţiale), ci numai că în anumite cazuri 
asemenea ierarhizări nu sunt posibile. Concluzia este că nu totdeauna se pot agrega 
corect (rational) preferinte parțiale (ierarhii preferate de unele parti participante) în 
ierarhii globale (finale). 


De exemplu, 
un agent rațional care doreşte să îşi cumpere un automobil poate face N ierarhii diferite 
după un set n de criterii diferite, cum ar fi: 


pret 

putere motor 

viteza 

confort 

siguranta a pasagerilor 

design 

fiabilitate 

costuri de intretinere 

consum carburant 

. tip de carburant 

. volum interior habitaclu (spaţiu pasageri) 
. dotări speciale (GPS, şi aşa mai departe) 
. volum portbagaj 

. prestigiul mărcii 


ea AMRWNH 


`y m = = ES = e 
A PWN — 9 


Numărul de automobile între care se poate alege este desigur foarte mare, aşadar aici 
se aplică perfect teorema lui Arrow si toate variantele ei (teoreme de limitare a 
agregarii). Drept rezultat, nu va exista nici un algoritm de alegere rațională coerentă, şi 
singurele soluţii vor fi 
sau 

a) neglijarea unor criterii şi a ierarhizările corespunzătoare, sau 

b) privilegierea unor criterii (acordarea de importanță decisivă unor ierarhii), într-o 

manieră care să excludă alternativele 

La o asemenea solutie nu se poate deci ajunge decit fie arbitrar (privilegiind 
arbitrar anumite ierarhii), fie prin sacrificii (ignorarea unor ierarhii, sau renunțarea la 
unele criterii de evaluare). În ambele cazuri, se produc pierderi de informaţie (anumite 
informaţii relevante nu mai sunt luate în calcul). Aşadar, în orice articulare şi în orice 
calcul rațional se pierde informaţie (Thomas Sowell). Concret, pierderea de informaţie 
se poate concretiza în faptul că preferințele unor grupuri sociale (ale unor cetăţeni, care 
optează pentru anumite ierarhii) sunt ignorate. Dar, în acest caz, mai este vorba de 
Binele public? Mai poate politicianul pretinde că reprezintă interesele tuturor 
cetățenilor? Mai poate fi el considerat impartial, neutru şi corect? 


Mai ales în viata socială, unde sunt relevanti foarte multi indicatori (criterii de 
evaluare), deci evaluările sunt totdeauna complexe, aceste pierderi de informaţie sunt 
inevitabile, ceea ce îi împinge pe unii comentatori să afirme că aici pur şi simplu „nu 
se pot face comparări realiste, relevante” (Păun, [1983], p. 47). 


Acest lucru este valabil şi în ceea ce priveşte factorul cheie al vieţii umane în societate, 
şi anume calitatea vieţii. După unele păreri, 


„Deoarece calitatea vieţii este o entitate supra-multidimensională, rezultă că nu 
putem face ierarhii după nivelul de calitate a vieţii” (Păun, [1983], p. 47). 


O asemenea concluzie, dacă este corectă, are consecințe devastatoare pentru 
practica politică modernă, deoarece ea semnalează că nu putem compara obiectiv 
situațiile diferitelor grupuri (din punctul de vedere al calității vieții lor) şi, deci, nu 
putem defini prioritățile: ce probleme trebuie rezolvate cu precădere, ce grupuri trebuie 
ajutate prioritar, cine să aibe intiietate în materie de asistență de stat etc. 


Totuşi, numeroși autori au contestat faptul că în cele din urmă consecințele 
limitării agregabilitatii preferințelor ar fi atit de dramatice. S-au indicat strategii de 
decizie ce ocolesc dificultățile dovedite de teorema lui Arrow (cel puţin în anumite 
cazuri), s-a contestat faptul că supoziţiile acesteia sunt adecvate (în multe cazuri, ele 
sunt mult prea tari) etc. 


Limitele agregării preferințelor nu arată deci că nu s-ar putea niciodată face 
evaluări rationale, ierarhizări adecvate sau comparații utile, ci doar că toate acestea 
sunt dificil de făcut, în multe situaţii, iar în altele chiar imposibil. Nu există un algoritm 
(adică o tehnică finită, obiectivă, universal validă) de a compara pe baza a mai multe 
criterii nevoi, interese, priorități, produse, decizii sau politici. Ca atare, în multe cazuri, 
rămîne la latitudinea aprecierii mai mult sau mai puţin subiective a politicianului care 
sunt priorităţile, care este interesul public principal, care sunt nevoile cele mai presante 
etc. Se poate totdeauna argumenta în favoarea unor agregări (sau ierarhii finale), după 
cum se poate argumenta și împotriva lor. Metodă certă şi neutră, universală, de a 
decide între variante nu există. 


Un exemplu cunoscut (James Fishkin) poate ilustra dificultatea definirii 

optimului social. Să presupunem că există patru grupe de cetățeni care au viziuni 
diferite despre Binele public sau despre strategia prioritară pentru asigurarea lui. Grupa 
| crede că e nevoie de maximizarea bunăstării tuturor, grupa 2 crede că e nevoie de 
creşterea bunăstării celui mai mare număr posibil de membri ai societății; grupa 3 
crede că e nevoie de ameliorarea poziției relative a celor mai putin înstăriți; iar grupa 4 
crede că este nevoie de îmbunătățirea poziției absolute (a venitului calculat în termeni 
absoluti, nu relativi) a celor mai putin înstăriți. Analiza a demonstrat că, în anumite 
condiţii bine definite şi rezonabile, cele patru opţiuni nu sunt simultan realizabile: orice 
politică publică menită să le satisfacă pe unele, le va lăsa nesatisfăcute pe altele (Dahl, 
[2002], p. 394). De aici, o serie de concluzii pesimiste cu privire la posibilitatea ca 
politicile publice să poată porni de la, sau crea, un consens cu privire la Binele public. 


/3. 2. 6/ Dezbaterea ca metodă de căutare a consensului 


Pe de altă parte, aşa cum au argumentat o serie de teoreticieni în a doua 
Jumătate a secolului XX (în continuarea unor idei sugerate încă de J. S. Mill), într-o 
societate democratică recunoaşterea Binelui public, a optimului necesar şi a 
prioritatilor momentului poate fi rezultatul unui proces de deliberare și dezbatere 
publică, nu neapărat al aplicării unui algoritm de calcul. Dezbaterea publică poate — se 
afirmă — realiza ceea ce nici un algoritm de agregare a preferințelor nu reuşeşte: 
atingerea unui consens. 


„Procesul de luptă și discuţie dintre membrii unui grup nu duce pur şi 
simplu la faptul că fiecare îşi alege scopul lui sau scopul ei personal. Un 
asemenea proces nu ar fi necesar pentru aceasta. Este vorba de un proces 
care face să fie clar ceea ce vrem noi, şi deci conduce la solidaritate. Dar ce 
caracteristici are un scop pe care fiecare îl vrea pentru toţi? Pentru a 
răspunde la asta, trebuie să adaug, pe de altă parte, că acel lucru la care se 
tinteste este o trăsătură a grupului, nu un bun imediat pentru indivizi. Ceea 
ce dorim este o societate educată, o societate cu un mediu care poate fi 
conservat, o societate cu o presă independentă şi așa mai departe. Aceste 
trăsături sociale, dacă sunt dorite de fiecare pentru toți, sunt ceea ce numim 
bunuri publice. Obţinerea acestor bunuri impune ca societatea să fie 
înzestrată cu capacitatea de a furniza cetățenilor anumite bunuri 
individuale. Astfel, putem ajunge la o societate sănătoasă, ca bun public, 
numai dacă există un sistem de asistență medicală care inzestreaza 
societatea cu posibilitatea de a furniza asistență medicală indivizilor” - 
(Fisk, [2000], p. 43). 


Evident însă, un asemenea proces presupune bunacredinţă şi bunăvoința 
participanţilor (dacă anumite grupuri nu urmăresc decît interese speciale, şansele de 
acord asupra Binelui public tind spre zero). Aici, ne confruntăm din nou cu dilema: 
sunt membrii societății corecti şi solidari (participind fără egoism exacerbat şi rea 
voinţă la dezbaterea publică) sau sunt absolut individualişti şi ostili unii altora (astfel 

ca dezbaterile se transforma intr-un cimp de lupta fara scrupule morale)? Se poate 
spera ca ei să coopereze în căutarea unui consens (să fie rationali in cerinţele pe care le 
ridică, să fie dispuşi la concesii rationale, să admită necesitatea reciprocitatii etc.), sau 
este de aşteptat ca egoismul, unilateralitatea, setea de succes să submineze orice 
consens? Este rezonabil să credem că prin dezbatere şi cooperare s-ar putea ajunge la 
«sintetizarea» diverselor preferințe politice individuale şi de grup într-o preferință 
finală, coerentă, optimă? 


/3. 2. 7/ In fata situaţiei create de diversitatea preferințelor sociale şi politice, 
precum şi de limitarea agregarii acestora într-o opțiune finală optima, teoriile politice 
şi etice au reacţionat diferit. Liberalii radicali, adepţi ai unei viziuni legaliste şi anti- 
utilitariste, au respins orice libertate a politicianului de a stabili priorităţi de interes 
public, de a promova un anumit Bine postulat de el sau presupus a fi fost descoperit de 
el, semnalind că asemenea libertăţi deschid calea pentru arbitrar. De aici, o problemă 
fundamentală a eticii politice (pusă însă sub forma unei întrebări mai mult retorice): 


„Pot oare anumiţi indivizi autoselectati să decidă care 
este interesul social?“ (Friedman [1995], p. 154) 


Răspunsul este, desigur, negativ. Preocupat de problema eliminării arbitrarului 
din deciziile puterii politice, de limitarea influenței necontrolate a acesteia, liberalismul 
radical optează pentru o abandonare a aşa-numitelor "interese publice' (a presupusului 
Bine general’) în favoarea unor reglementări strict procedurale (formale) care să 
constituie minimul normativ necesar libertăţii maxime a cetățenilor. 

Liberalii pledează împotriva 'regulilor materiale’ sau a deciziilor politice care 
urmăresc un scop economic, politic, bine determinat, concret (asistarea unor grupuri 
sau domenii, rezolvarea unor probleme economice sau sociale etc.). Acestea se 
aseamănă cu comenzile, sunt totdeauna discutabile, produc reacţii adverse şi 
încurajează abuzul autorității (Hayek, Drumul spre servitute, [1993], p. 88-104; 
Constituţia libertăţii, [1998], p. 167-179). 


Hayek face o analogie cu Codul rutier, şi afirmă că scopul legilor, ca şi al 
regulilor de circulaţie, nu trebuie să fie realizarea unui ideal social, model de societate, 
satisfacerea unor interese publice etc., ci simpla evitare a unor consecințe negative 
(accidente, blocaje, acte deviante etc.). Statul nu trebuie să 'ajute' pe cineva, să îndrume, 
să determine o direcţie de evoluţie etc., cum nici Codul rutier nu o face (spre exemplu, 
nu încearcă să protejeze pe cei care circulă cu maşini mai lente sau de putere mică, sau 
vechi). El trebuie doar să emită reguli formale, aplicabile tuturor şi nimănui in mod 
special: nu ştim ce scopuri vor fi atinse prin ele, cine le va utiliza, care vor fi rezultatele 
concrete — ci doar că se vor evita unele situaţii nedorite. Spre exemplu, 'cei defavorizati 
trebuie ajutați! este o regulă materială; dar 'furtul este interzis şi va fi pedepsit’ este una 
formală. Prima poate duce la rezultate perverse (tocmai pentru că pot beneficia de ajutor. 
anumiți oameni preferă statutul de defavonzat) în timp ce a doua nu. 

Aceste consideraţii conduc gindirea liberală spre concluzia că rolul guvernării 
trebuie să fie minimal, nu maximal (orientat spre un minim de obiective, nu spre 
Binele public, sau spre satisfacerea tuturor cetăţenilor). Statul trebuie să lase pe fiecare 
să se ocupe de binele propriu, şi să asigure pentru societate nu Binele general, ci doar 
ordinea de drept. Pe scurt, el trebuie orientat către ordinea de drept (Right), nu spre 
Bine (Good). 


/3. 3/ Right sau Good? Care este sarcina guvernării? 
/3. 3. 1/ Guvernarea orientată către Right 


/3. 3. 1. 1/ Statul orientat către Right este un stat minimal, care apără doar 
libertatea şi drepturile negative ale omului (proprietatea, viaţa, etc.), nu şi drepturile 
sale pozitive (la bunăstare, fericire, la egalitate de putere socială, politică sau 
economică, etc). El se dezinteresează de binele unor grupuri sau de Binele public, de 
rezultatele jocului social, pentru a se ocupa doar de Right, adică de respectarea 
regulilor acestuia. 


Un ideal de stat orientat exclusiv către Right are, de exemplu, Ayn Rand, care 
avansează o concepţie minimalistă despre funcția guvernării. Oamenii nu pot trăi 
civilizat şi paşnic decît dacă îşi respectă reciproc drepturile. Respectarea drepturilor 
individuale presupune ca nimeni să nu recurgă la violență, la folosirea forţei fizice 
împotriva altor oameni — căci (susţine Rand într-un mod destul de curios) „drepturile 
omului pot fi violate numai prin folosirea forței fizice“ (Rand, [1986], p. 256). Pentru 
asigurarea condiţiei ca forţa fizică să nu fie folosită între cetăţeni, este necesară o 
instituţie care îi protejează pe toţi de folosirea forței, şi aceasta pe baza unui cod de 
reguli obiective. Instituţia respectivă este tocmai guvernarea, şi tot rolul ei este 
prohibitiv: ea se ocupă de punerea sub control obiectiv a forţei fizice. „Aceasta este 
sarcina guvemării, a unei guvernări corecte — sarcina sa de bază, singura sa justificare 
Şi raţiunea pentru care oamenii au nevoie de guvernare“ Rand [1986] p. 257) 


Multi alti autori din secolul XX au susținut ideea că principalul rol al statului 
este aplicarea unor reguli menite să protejeze drepturile cetățenilor: F. A. Hayek 
[1993], [1998], [2001] (vezi şi capitolul /2/), care însă admite şi alte funcții pentru 
instituţiile statale; Milton Friedman [1995] si [1998] ş. a. 


Statului orientat către Right 1 se cere doar să impună respectarea contractelor 
legale, nu să judece legitimitatea lor. Felul cum trebuie să funcţioneze un asemenea tip 
de stat se poate deduce din cazurile exemplare dezbătute de instanțele americane, mai 
ales de Curtea Supremă. Plecind de la principiile statului orientat spre Right, 
judecătorii ce au dat sentinţa în celebrul proces Lochner contra New York (1905) au 
refuzat să se implice în apărarea brutarilor care munceau mai mult de 60 de ore pe 
săptămînă (si se plingeau de acest regim de lucru inuman): chiar dacă brutarii erau 
astfel victime ale lipsei de scrupule morale a patronilor lor, Judecătorii au conchis ca 

nu este dreptul statului să se amestece in contractele semnate de patroni şi brutari. 
Instituţiile statului trebuie să fie neutre fata de interesele (şi binele) cetăţenilor şi nu să 
‘i apere pe unii dintre aceştia (de alţii sau de diverse pericole) sau să directioneze 
tucrurile spre un anumit rezultat final (multumitor pentru ambele parti). Ele pot impune 
respectarea contractelor la care au subscris ambele parti, dar nu modificarea acestora 
conform unul ideal de corectitudine morală care, de fapt, nu este împărtăşit unanim. 

În mod analog, apărătorii idealului de stat neutru orientat spre Right cred că 
justiția nu avea dreptul de a decide în favoarea unui salariu minim pentru angajatele 
spălătoriilor dintr-o rețea hotelieră (în cazul West Coast Hotel Company contra 
Parrish —1937), care erau extrem de prost plătite de patronii lor (de asemenea lipsiţi de 
orice scrupule morale). Cu toate acestea, judecătorii au decis în final că Justiţia le poate 
da dreptate, deoarece „puterea lor de negociere este relativ slabă, şi ele devin uşor 
victime ale celor care profită de situaţia lor grea“ (cf. Sandel, [1996], p. 41-42). 

Evident, în acest al doilea caz presupunerea a fost că statul nu poate fi orientat 
exclusiv către Right (către respectarea regulilor, contractelor), că el trebuie să 
examineze si rezultatele activității pieței (binele sau răul celor implicați în activitatea 
el), corectind eventualele rezultate nedrepte din punct de vedere moral: aici, 
nedreptatea era că patronii profitau de sărăcia şi lipsurile angajatelor pentru a le 
impune prin contract salarii mizere. Astfel, conform viziunii statului orientat spre 
Right, instituţiile juridice îşi abandonau neutralitatea fata de părțile implicate, judecînd 
legitimitatea doleantelor lor și dînd o decizie în favoarea celor considerate întemeiate. 


/3. 3. 1. 2/ Dificultatea de a decide aici între cele două puncte de vedere cu 
privire la responsabilitatile instituțiilor publice iese mai clar în evidenţă atunci cînd se 
constată că este problematic însuşi sensul ideii de neutralitate (a statului față de 
cetățeni si fata de opţiunile lor pentru un bine sau altul). 


„În 1963 Curtea a decis că citirea Bibliei în şcolile publice este un exercițiu 
religios incompatibil cu cerința «ca guvernarea să îşi menţină stricta 
neutralitate, neapărînd religia dar nici opunîndu-se religiei». Judecătorul Potter 
Stewart a făcut opinie separată, dar în numele neutralității. Permiterea 
exerciţiilor religioase este necesară, a argumentat el, «dacă şcolile sunt 
realmente neutrale în chestiunea religiei. Refuzul de a permite exerciţiile 
religioase este astfel văzută nu ca materializarea unei stări de neutralitate, ci ca 
instaurarea religiei secularismului, sau, cel putin, ca un sprijin al guvernării 
pentru convingerile celor ce cred că exerciţiile religioase trebuie făcute doar 
privat». În 1968 Curtea a respins o lege din Arkansas care interzicea predarea 
teoriei evoluționiste. «Guvernarea trebuie să fie neutră în chestiuni de teorie, 
doctrină şi practică religioasă», a scris judecătorul Abe Fortas. «Ea nu poate fi 
ostilă niciunei religii». Într-o opinie ce confirma decizia, judecătorul Black a 
fost de acord cu decizia dar s-a declarat neîncrezător în ideea că principiul 
neutralității o susținea. Dacă darwinismul contrazice convingerile religioase ale 
unor oameni, atunci este greu ca predarea sa în şcoli publice să fie neutră: 
«dacă teoria este considerată anti-religioasă. cum se poate ca statul să fie silit 
de Constituţia federală să permită profesorilor să apere o asemenea doctrină 

‘antireligioasa’ in fata elevilor»“ (Sandel, [1996], p. 59). 


Discutia este complicată, dar lucrurile pot fi clarificate. In primul caz evocat 
mai sus, argumentele aduse ar părea să conducă la concluzia că statul nu este 
îndreptăţit nici să permită citirea Bibliei în şcoli (pentru că îşi abandonează 
neutralitatea, sprijinind religia), dar nici să o interzică (din nou şi-ar abandona 
neutralitatea, opunindu-se religiei). Concluzie imposibil de admis, în statele în care 
există instituții publice de învăţămînt; problema necesită totuşi o rezolvare. Soluţia 
presupune o adincire a analizei. Trebuie să ne reintoarcem la chestiunea naturii şi 
funcțiilor instituţiilor de învăţămînt. Rolul acestora este, bineînțeles, formativ şi 
educativ; ceea ce elevii învață în şcoli sunt lucruri (de ordin cognitiv) considerate 
valoroase, pe care ei trebuie să le cunoască — ceea ce se învaţă in şcoală are, măcar 
implicit, un caracter canonic (sunt lucruri ce trebuie ştiute sau practicate). Însă, dacă 
aşa stau lucrurile, citirea Bibliei in şcoală apare în lumina unei obligativitati pe care 
statul, conform Constituţiei, nu are dreptul să o exercite, deoarece ar însemna că Şi-a 
abandonat neutralitatea fata de diversele culte religioase şi convingeri spirituale, făcînd 
pur şi Simplu educație creştină elevilor. Biblia ar apărea astfel, în ochii elevilor, ca 
operă canonică, ceea ce contravine principiului egalității cultelor în fata legii şi 
datoriei instituțiilor publice de a nu se amesteca în procesul formării convingerilor 
religioase ale elevilor. Dacă, alături de Biblie, s-ar citi şi Coranul, şi toate marile cărţi 
sfinte (ceea ce evident nu se poate din motive de ordin practic), lucrurile ar fi în mai 
mare măsură (desi nu deplin) acceptabile, deoarece aceste cărti ar fi percepute sub 
aspectul lor de opere de cultură, şi nu ca expresii ale unei doctrine canonice, impuse 
elevilor. Cînd însă contactul impus elevilor este un contact cu o singură carte sfinta, 
privilegiată fata de altele, este inevitabil ca acesta să apară în lumina prozelitismului. 
Or, statul este chemat să-i instruiască şi educe pe elevi, dar nu să facă operă de 
prozelitism sau de persuasiune religioasă. Educaţia religioasă trebuie, într-adevăr, să 
aibe caracter privat, nu public. Aceasta nu pentru că ar fi neînsemnată sau pentru că ar 
trebui ascunsă de publicitate (ca şi cum ar fi ceva ruşinos); ci pentru că statul trebuie să 
fie neutru faţă de convingerile religioase ale cetăţenilor săi (conform Constitutiilor 
moderne) și deci să nu se angajeze în activități de promovare a unei anumite religii. 

Cu privire la cel de-al doilea caz discutat mai sus, lucrurile sunt ceva mai 
simple. Evolutionismul este o teorie ştiinţifică, şi, ca atare, nu poate fi considerat nici 
«pro-religios», nici «anti-religios» (la fel stau, de altfel, lucrurile şi cu fizica modernă, 
astronomia, chimia sau biologia). Oamenii credincioşi pot face eforturi pentru a 
compatibiliza convingerile lor spirituale cu informaţiile din aceste discipline, şi este 
dreptul lor să o facă. Cei care nu sunt credincioşi pot lucra cu aceste informații fără a le 
raporta la nici o doctrină religioasă. În nici un caz, însă, nu este treaba omului de ştiinţă 
sau a profesorului să compatibilizeze ştiinţa cu vreo religie; si nici nu este treaba 
statului să asigure o atare compatibilitate. Datoria acestuia din urmă este să comunice 
elevilor informaţiile esenţiale şi utile din ştiinţe (inclusiv pe cele evoluționiste), lăsînd 
chestiunea compatibilitatit acestora cu convingerile religioase ale elevilor în seama 
propriei lor conştiinţe. 


Analizele de mai sus ne oferă elementele necesare pentru a clarifica şi alte 

două subiecte de actualitate: problema prezenței icoanelor în şcoli şi problema 
menţionării creştinismului în Constituţia europeană. 

În cazul primului subiect. lucrurile stau exact ca în cazul citirii Bibliei în şcoli. 
Dacă pe pereţii claselor s-ar afla nenumărate simboluri religioase (creştine, iudaice, 
islamice, budiste etc.), atunci semnificaţia lor pentru elevi ar fi pur culturală şi 
neconstrîngătoare. Dacă însă există un singur tip de simboluri (creştine, de exemplu, 
dar exact la fel stau lucrurile și cu simbolurile islamice sau iudaice), atunci aceste 
simboluri dobindesc într-o şcoală (unde se prezintă elevilor ingrediente cognitive 
canonice, adică lucruri pe care ei trebuie să le ştie si să le creadă) trăsături de 
obligativitate — ceea ce transformă procesul de învăţămînt în proces de educaţie 
spirituală cu elemente de prozelitism. Acest lucru este contrar Constituţiei şi 
principiului libertății de conştiinţă. Eliminarea simbolurilor religioase nu se justifică 
oriunde în spatiul public (tocmai din acest motiv diversele culte pot să-şi desfăşoare 
ritualurile în public: sărbătorirea marilor evenimente religioase, procesiunile etc. sunt 
pe deplin permise), dar ea se justifică în contextele instituţionale (în şcoli, instituții 
publice etc.) unde aceste simboluri capătă sau pot căpăta semnificaţii canonice 
(constringătoare sub aspect spiritual). Nu este sarcina statului să dirijeze cetățenii spre 
anumite convingeri religioase, nici măcar dacă se crede că acestea ar reprezenta 
Binele; in acest sens, statul este orientat si trebuie să rămînă orientat către Right, nu 
către Good. 


În ceea ce priveşte cel de-al doilea subiect, problema centrală este tot aceea a 
canonicitatil. Influenţa creştinismului în Europa nu poate fi negată de nimeni (ea este 
larg discutată si frecvent prezentată public, inclusiv în şcoli, de exemplu la orele de 
istorie). Dar totul trebuie gîndit din punctul de vedere al naturii și rolului unei 
Constituţii; ce este o Constituţie? Nu un rezumat al istoriei; nu un act de reverență 
simbolică fata de inaintasi; nu parte a unui ritual de celebrare a identităţii nationale; ci 
pur şi simplu un cadru legislativ pentru viata socială ulterioară. Constituţia este legea 
fundamentală, adică fundamentul normativ al vieţii comunităţii. În mod inevitabil, 
elementele enunțate în Constituţie dobindesc un caracter canonic: ceea ce stă scris în 
Constituţie este ceea ce trebuie respectat. În aceste condiții, menționarea creștinismului 
în Constituția europeană ar dobindi valoarea simbolică a unui angajament identitar 
(«suntem ceea ce am fost şi asta vrem să rămînem») şi al unei condiţii constringatoare: 
pretenţia necesităţii mentionarii «rădăcinilor creştine ale Europei» este în fond 
pretenţia ca europenii să se recunoască drept descendenţii creştinismului european, 
să-şi asume o identitate cu origini creştine. Or, multi dintre europeni nu sunt creștini (ci 
mozaici, mahomedani, membri a diverse secte necreştine etc.) iar şi mai multi dintre 
europeni nu sunt deloc credincioşi (ci agnostici sau atei); ei nu doresc să se definească 
prin creştinism şi nici prin alte convingeri religioase, ci vor să-şi asume o identitate 
civică. În aceste condiţii, menţionarea creştinismului în Constituţie echivalează cu 
insinuarea că cei care doresc să rămînă europeni trebuie să-şi asume identitatea creştină 
(măcar sub forma unei identități originare, de provenienţă). Cine n-are origini creştine 
(se subintelege) nu este un european deplin, căci Europa «din creştinism se trage» 
(obsesia românească pentru acest slogan continuă probabil cealaltă obsesie națională. 
«noi de la Rîm ne tragem»). Nu are sens să se menţioneze «originile creştine», tot aşa 

cum n-ar avea sens să se menţioneze «originile romane», sau «celtice» sau «gotice» 
sau «dacice». Într-o Constituţie, originile (Şi trecutul) sunt irelevante; ceea ce contează 
este adeziunea la valori ce modelează viitorul, pentru că asigură libertatea individuală, 
drepturile omului, un modus vivendi (un mod de convietuire) etc. 

Constituţia europeană trebuie să definească europenitatea în termeni civici (aşa 
cum face şi Constituţia americană), în termenii unor norme de drept, ai unor valori şi 
idealuri universal împărtășite, asa cum sunt drepturile omului, statul de drept, 
ostilitatea fata de dictatură, refuzul violenţei nelegitime, toleranța. A menţiona însă 
«originile creştine» înseamnă a defini europenitatea parohial, tribal şi a pune bazele 
divizării cetățenilor în două grupuri: cetățeni europeni clasa I (creştini) și cetățeni 
europeni clasa a II-a (necrestini). În secolul XXI, o asemenea divizare pare de 
neconceput. Totuşi, nu ştim ce ne rezervă viitorul — cum spune Brian Barry, s-ar putea 
să ne îndreptăm spre o nouă epocă a întunericului («the dark age»). 


/3. 2. 1. 3/ O altă dispută importantă pentru controversa Right-Good este cea 
desfăşurată în SUA, de mai bine de un secol, în jurul problemei «the curse of bigness» 
(«blestemul dimensiunilor enorme»). Conform doctrinei statului minimal, guvernarea 
n-ar trebui să se implice deloc în dirijarea economiei şi a societăţii spre atingerea unui 
anumit rezultat postulat drept «bun». Ea ar trebui să intervină numai şi numai în 
cazurile în care cineva a încălcat anumite «reguli ale jocului». Însă, încă din ultima 
parte a secolului XIX, începe să se contureze în SUA o problemă: problema 
dimensiunilor enorme ale unor companii care, prin dimensiunile și forța lor, amenințau 
să deformeze jocul liber al pietii şi să pună în pericol atît libertatea individuală, cît şi 
democraţia. Deşi printre americani mentalitatile anti-interventioniste, favorabile 
statului minimal şi pieţei libere erau (şi sunt) foarte raspindite, mult mai raspindite 
decît în Europa şi pe alte continente, totuşi amenințarea exercitată de companiile 
enorme («the curse of bigness») a stimit preocupări foarte intense şi îndoieli cu privire 
la rezonabilitatea principiului limitării intervenţiei de stat la chestiuni de Right. Daca 
rezultatele la care duce piaţa liberă sunt uneori periculoase (de exemplu, prin crearea 
companiilor enorme, disproporționat de puternice şi de influente), atunci nu cumva se 
impune concluzia că, în unele cazuri, statul trebuie să se orienteze către Good, nu 
numai către Right? Cu alte cuvinte, nu cumva trebuie ca guvernarea să ia măsuri Și 
pentru corectarea unor rezultate ale pieţei libere, nu numai pentru respectarea regulilor 
acesteia? 

În dezbaterea stimita de aceste întrebări, un rol important a jucat 
progresivismul american. Un reprezentant al acestui curent politic, judecătorul Louis 
D. Brandeis, care se revendica de la vechile valori americane (susținute si de Părinţii 
Fondatori ai SUA) şi în primul rînd de la idealul individualist al autoguvernării, apăra 
teza că 


„marile companii [big business] amenințau auto-guvernarea în două feluri — 
direct, prin aceea că ele copleşeau instituţiile democratice şi sfidau controlul 
acestora, dar şi indirect, prin aceea că erodau capacitățile morale şi civice care 
îi echipează pe muncitori pentru a gîndi şi acţiona ca şi cetăţeni. Atit prin 

teama sa de concentrarea puterii, cit şi prin preocuparea sa pentru consecințele 
formative ale capitalismului industrial, Brandeis aducea în dezbaterile secolului 
XX nişte vechi teme republicane. [. . .] Trusturile nu erau produsul unor forte 
economice naturale, argumenta Brandeis, ci mai curînd rezultatul unei legislații 
favorizante şi al manipulării financiare. Soluţia nu era de a confrunta marile 
companii cu o guvemare avînd atribuţii: ample [big government] — aceasta nu 
ar fi făcut decit să amplifice «blestemul dimensiunilor enorme» — ci de a 
sparge trusturile şi a restabili competiţia. Guvernarea nu ar trebui să încerce să 
reglementeze monopolurile, cì să reglementeze competiţia pentru a proteja 
firmele independente de practicile de pradă ale monopolurilor şi lanțurilor 
naţionale de magazine. [...] Brande:s considera munca salariată industrială ca 
pe o formă de dependență analogă sclaviei. Muncitorii din industria oțelului, de 
exemplu, duceau «o viaţă care era asa de inumană încît o făcea pe aceea a 
vechilor sclavi negri infinit preferabilă, căci stăpînul, fiind proprietarul 
sclavului, încerca să-şi păstreze proprietatea în stare funcțională în propriul său 
interes. Compania Oţelului [The Steel Trust], pe de altă parte, îşi privea sclavii 
ca pe ceva ce trebuie folosit din plin şi aruncat la o parte». Rezultatele erau 
«degenerarea fizică $1 morală» şi coruperea cetăţeniei americane. Brandeis îşi 
păstrase convingerea republicană că munca liberă nu este muncă depusă 
voluntar în schimbul unui salariu, ci munca desfăşurată în condiţii ce cultivă 
calitățile de caracter esenţiale pentru autoguvernare. Conform acestui standard, 
muncitorii industriali americani nu puteau fi consideraţi liberi: «Poate fi 
considerat liber cineva care este mereu în pericol de a deveni dependent, pentru 
subzistență, de altcineva şi altceva decît propria sa acţiune şi propria 
conduită?» (Sandel, [1996], p. 211-212). 


Este esențial de semnalat că Brande:s nu era un ideolog de stînga, nu era un 
populist (dornic să adune voturile muncitorilor nemulțumiți) şi nu făcea propagandă 
politică de termen scurt; el nu susţinea egalitarismul şi nu era condus de obsesia pentru 
un anumit ideal prestabilit de dreptate socială. Grija sa nu era inspirată de un 
sentimentalism privitor la condițiile de viaţă ale muncitorilor, ci de preocuparea pentru 
soarta democraţiei americane şi pentru păstrarea idealului clasic al autoguvernării. 
«Blestemul dimensiunilor enorme», credea el, periclitează şi democraţia, şi 
autoguvernarea; de aici, apelul pe care îl făcea: „Trebuie să avem în vedere tot timpul 
că [... ] Statele Unite sunt o democraţie şi trebuie să avem, mai presus de orice, 
oameni“ (apud Sandel, [1996], p. 213). Concentrarea puterii, ilustrată de marile 
companii, făcea ineficace, după Brandeis, orice efort de a asigura democraţia. 


Brandeis l-a influenţat şi pe preşedintele Woodrow Wilson, care a susținut şi el 
că „o economie dominată de mari corporaţii anemia comunităţile locale şi descuraja 
independenţa, iniţiativa şi spiritul întreprinzător ce îi echipează pe muncitori pentru 
autoguvernare“ (Sandel, [1996], p. 215). Mai departe, ideile lui Brandeis au fost 
preluate şi de Franklin Delano Roosevelt, care a anunţat: 


„E timpul să facem un efort pentru opri acel proces de concentrare a puterii 

care i-a făcut pe cei mai multi americani, cîndva in mod traditional proprietari 
independenţi ai propriei lor afaceri, neajutorati şi dependenţi, în ceea ce 
priveşte obţinerea piinii zilnice, de favorurile cîtorva, care, prin mijloace aşa 
cum sunt companiile holding, şi-au însuşit o putere economică nejustificată“ 
(apud Sandel [1996], p. 255) 


S-a creat astfel în SUA o puternică mentalitate «anti-trust» (împotriva marilor 
trusturi sau companii), care îşi face auzit ecoul pînă azi, cînd se manifestă preocuparea 
pentru transferurile de venit pe care marile companii, prin puterea lor, şi le asigură în 
mod incorect (idem, p. 247). În anii *70, exponentul cel mai cunoscut al acestor 
mentalități a fost Robert F. Kennedy. 


Semnificaţia morală a mişcării «anti-trust» şi a luptei împotriva «blestemului 
dimensiunilor enorme» este remarcabilă. Ele tind să dovedească faptul că oamenii care 
au respect şi considerație pentru aspectele morale ale vieţii sociale şi politice ajung, 
siliți de realităţi, să abandoneze idealul guvernării orientate spre Right. Ei trebuie să 
renunţe la convingerea că intervenția publică s-ar putea limita la asigurarea respectării 
«regulilor jocului», şi să admită necesitatea ca guvernarea să intervină pentru 
corectarea rezultatelor spontane ale jocului economico-social, atunci cînd acestea ajung 
să lezeze independenţa, autonomia şi, implicit, demnitatea persoanelor. 


13. 3. 2/ Guvernarea orientată către Good 


/3. 3. 2. 1/ Orientarea guvernării către Good (către Binele public sau Binele 
general) este, de fapt, caracteristica cea mai veche a statelor. În majoritatea cazurilor 
cunoscute în istorie, guvernările se ocupau nu numai de aplicarea unor norme şi reguli, 
ci de tot felul de activităţi presupuse a asigura binele populaţiei. Uneori, s-a pretins că 
statul are obligaţii maximale: obligaţii de a rezolva toate problemele oamenilor şi de a 
le satisface toate dorinţele. O concepţie maximalistă de acest tip avansa stînga radicală 
în perioada Revoluţiei franceze: 


„Guvernul trebuie să facă să dispară limitările, îngrădirile, zidurile, lacătele 
porţilor, disputele, procesele, furturile si asasinatele, toate formele de crime; 
tribunalele, închisorile, spînzurătorile, pedepsele, disperarea care provoacă 
aceste calamitati; invidia, gelozia, lăcomia, orgoliul, înşelătoria, duplicitatea, 
toate aceste vicii; şi pe deasupra (ceea ce este fără îndoială esenţial) trebuie să 
ucidă viermele neadormit al neliniştii generale, specifice, continue, care ne 
roade pe fiecare din noi, privind viitorul de mîine [...] al nostru, al copiilor şi al 
copiilor copiilor noştri” (Gracchus Babeuf, în antologia editată de Teodorescu 
Alin [1989] vol. I, p. 31). 


Desi practica (ce a demonstrat riscurile incalculabile create de amplificarea 
nemăsurată şi necontrolată a sferei de acţiune a statului) şi analizele teoretice au facut 
ca gindirea de stînga să îşi modereze aşteptările, totuşi idealul său social rămîne cel al 

accesului fiecărui om la o “existenţă multumitoare’ (Galbraith [1997], p. 28) care să 
asigure “deplina satisfacţie de a trăi” (idem, p. 67); aici se critică, în continuarea 
tradiției stîngii, ceea ce se consideră a fi “cea mai brutală formă de discriminare: unii 
profită, în mod firesc, de toate satisfactiile oferite de viata, iar alții, cei mai multi, nu 
au parte de nici una” (idem, p. 69) Or, acest ideal de societate apărat de Galbraith în 
Societatea perfectă presupune în orice caz o bună definire a satisfactiilor legitime (pe 
care statul trebuie să le susţină) şi o acţiune instituționalizată de mare amploare pentru 
asistarea oamenilor în obţinerea lor. 


Si în analizele cele mai recente, rolul atribuit de Stinga guvernării este destul 
de amplu. In interpretarea lui Giddens, sfera de acţiune a statului se conturează în 
termenii următoarelor datorii ale acestuia faţă de societate şi cetăţeni: 


„- a oferi mijloace de reprezentare diferitelor grupuri de interese; 

- a realiza un forum pentru pentru reconcilierea pretențiilor concurente ale 
acestor grupuri de interese; 

- acrea şi proteja o sferă publică deschisă, în care poate fi întreținută dezbaterea 
neîngrădită a problemelor politice; 

- a oferi o diversitate de bunuri publice, inclusiv forme de securitate colectivă şi 
asistenţă; 

- a reglementa pieţele în interes public şi a promova competiţia de piaţă acolo 
unde există amenințarea monopolului; 

- a promova dezvoltarea activă a capitalului uman prin intermediul rolului 
central pe care îl are în sistemul de învățămînt; 

- a susține un sistem eficient de Justiţie; 

- a avea un rol economic direct, ca prim patron, în intervenția macro- şi 
microeconomică, şi de asemenea pentru a furniza infrastructura; 

- avînd un scop civilizator, controversat, guvernul reflectă larg normele şi 
valorile păstrate, dar poate ajuta şi la formarea lor, prin sistemul de învățămînt 
şi altele; 

- a promova alianțele regionale şi transnationale şi a materializa idealurile 
globale“ 

(Anthony Giddens [2001], p. 62-63). 


Dar atribuirea unui rol foarte generos instituţiilor de stat a început să fie 
criticată încă de la începutul secolului XIX, cînd a apărut şi ideea că Binele general 
este un obiectiv nedefinit, absurd (imposibil de atins: statul nu-i poate face pe oameni 
fericiţi) şi periculos (dacă statul impune oamenilor un model de Bine, soarta acestora 
este pecetluită, libertatea şi autonomia lor fiind anulate). Herbert Spencer declara 
(criticîndu-i, evident, pe utilitaristi): 


„a spune că guvernarea trebuie să facă ceea ce este «util», ori ceea ce tinde să 
producă «cea mai mare fericire», ori ceea ce va servi «binelui general», înseamnă a 
nu spune nimic; căci există nenumărate dezacorduri cu privire la natura acestor 
obiective“ (Spencer, în Iliescu şi Socaciu, coord. [1999], p. 271-272) 

Omniprezenta dezacordurilor este, desigur, reală, şi totuşi niciodată un stat nu a 
ignorat complet orice idee de Bine public. 


/3.3.2.2/ Pericolele comune 


Un suport justificativ pentru ideea de Bine public este oferit de experienta 
foarte familiară a pericolelor comune. Binele public se justifică prin pericolele 
comune. Necesitatea ca guvernarea să acţioneze spre Binele general iese în evidenţă 
cel mai uşor (si, totodată, într-un mod greu de contestat) în cazul unor pericole 
generale, de natură să-i afecteze pe toti membrii comunității. Catastrofele naturale 
(inundaţii, cutremure, alunecări de teren, incendii de mari proporții, secete grave. 
epidemii de mare amploare etc.) sunt situaţii în care nimeni nu se mai îndoieşte că 
există un Bine public (contracararea efectelor catastrofei) şi că statul este dator să 
acționeze pentru atingerea lui. De asemenea, nu se pune de regulă la îndoială câ 
apărarea unei tari de o agresiune străină, sau de atacuri teroriste, constituie un bine 
public ce trebuie asigurat cit mai prompt. Alte situaţii periculoase — cum ar fi crizele 
economice grave, de natură a afecta aproape toţi cetăţenii, sau agravarea criminalității 
căreia, de asemenea, îi poate cădea victimă oricine — suscită şi ele prea puţine dubii cu 
privire la natura Binelui general şi a nevoii de intervenţie statală pentru asigurarea lui. 
Este foarte greu să se găsească temeiuri pentru a contesta faptul că anumite schimban 
ireversibile de mediu — cum sunt poluarea, despăduririle masive, epuizarea resurselor 
naturale sau schimbarea climei legată de efectul de seră — nu ar afecta întreaga 
populaţie şi, deci, nu ar necesita intervenţii «spre binele public». Este dificil de susținut 
că furnizarea unor bunuri publice pe care piaţa nu le produce — căi de comunicație, de 
exemplu — nu ar fi spre binele general. În sfîrşit, numai excentricii pot susţine că 
sistemul de asistență medicală de urgenţă sau dispeceratele pentru situații de urgență 
(ca «serviciul telefonic de urgente 112») nu ar fi spre binele tuturor. 


Fireşte, nu toţi oamenii sunt afectaţi direct, sau la fel de mult, de toate aceste 
fenomene negative a căror contracarare constituie un bine general. De pe o poziţie 
egoistă extrem de îngustă, se poate pretinde că numai anumiţi oameni (victimele 
inundaţiilor) beneficiază de ajutorul oferit de autorităţi în caz de revărsare a apelor 
samd. Însă, asemenea pretenţii sunt foarte greu de susţinut, din următorul motiv: chiar 
dacă nu toţi oamenii sunt afectaţi simultan, direct şi grav de anumite pericole sau 
fenomene negative acute, totuşi oricine poate fi victima unor asemenea fenomene (de 
la cutremur la accident cerebral). 


/3. 3.2. 3/ Solidaritatea 


Tocmai motivul că nimeni nu este totdeauna la adăpost de pericole grave face 
necesară solidaritatea publică şi preocuparea sistematică a instituţiilor publice pentru 
contracararea acestor pericole. 

Dacă membrii unei comunități ar acţiona permanent pe considerente legate 
zar de interese individuale şi ar viza mereu numai evitarea pericolelor care îi 
:tectează personal, rezultatul ar putea fi catastrofal. Dacă nici un om nu ar acţiona 
solidar cu alţii, chiar şi pentru contracararea unor pericole care (deocamdată) nu îl 
amenință personal, ci numai pe temeiul considerentelor egoiste (vizind pericolele care 
il ating în mod direct), vulnerabilitatea tuturor ar creşte extrem de mult. O experienţă 
tragică în acest sens s-a acumulat sub regimul dictaturilor totalitare, în care lipsa de 
solidaritate a permis dictatorilor să lichideze pe rînd toate grupurile şi organizaţiile 
indezirabile. La această situație se referă celebrele cuvinte ale pastorului Martin 
NiemGller, una dintre marile conştiinţe ale secolului XX, care în 1937 a fost arestat de 
nazişti şi trimis în lagărul de concentrare (la Sachsenhausen, şi apoi la Dachau): 


„Cînd au venit să-i ridice pe comunişti, am tăcut: eu nu eram comunist. 

Cînd au venit să-i ridice pe social-democrati, am tăcut: nu eram social- 
democrat. 

Cînd au venit să-i ridice pe sindicalişti, am tăcut: nu eram sindicalist. 

Cînd au venit să-i ridice pe evrei, am tăcut: eu nu eram evreu. 

Cînd au venit să mă ridice pe mine, nu mai avea cine să vorbească în favoarea 

mea . 


Mesajul pastorului Niemăller poate fi înțeles ca o justificare a nevoii de 
solidaritate: dacă membrii unei comunităţi nu sunt solidari, dacă ei nu se protejează 
reciproc, ci acționează numai cînd sunt personal în pericol, cu toții pot deveni, pe rînd, 
victimele forțelor malefice. Acest tip de morală a solidarităţii se aplică nu numai fata 
de pericolele politice (dictatura, terorismul etc.), ci chiar şi fată de pericolele naturale. 
Epidemiile, bunăoară, în mod evident nu pot fi contracarate dacă fiecare rămîne pasiv 
pînă în momentul cînd este afectat personal. Solidaritatea este un element central al 
raționalității colective, deoarece, în ciuda măririi costurilor personale imediate 
(costurile plătite pentru a-i ajuta pe altii), reduce de fapt costurile tuturor pe termen 
lung şi poate conduce la salvarea comunităţii. În acest context, solidaritatea justifică 
Binele public: acele cauze care necesită solidaritatea membrilor comunității sunt 
componentele Binelui general. 


Creştinismul, ulterior socialismele utopice, Stînga de diverse nuanţe dar şi 
crestin-democratia şi conservatorismul au considerat totdeauna solidaritatea ca pe o 
valoare socială de maximă importanță. Chiar şi liberalismul moderat admite un anumit 
tip (limitat) de solidaritate, căruia însă îi atribuie doar o valoare instrumentală. lată ce 
spune, în acest sens, Hayek: 

„nu încape îndoială că unul din telurile principale ale politicii publice va trebui 

să-l constituie o protecţie faţă de lipsurile grave, precum şi eliminarea unora 

din cauzele evitabile ale eforturilor greşit orientate şi a deziluziilor ce le 
însoțesc. Dacă aceste strădanii vrem să aibă succes şi să nu distrugă libertatea 
individuală, atunci securitatea trebuie să fie oferită în afara pieţei, iar 
concurenţa trebuie să se desfășoare fără piedici. Un anumit grad de securitate 

este esential pentru a putea mentine libertatea, deoarece majoritatea oamenilor 
sunt dispuși să suporte riscul presupus de libertate numai atîta timp cit acest 
risc nu este prea mare” (F. A. Hayek [1993], p. 153). 


Cei care suferă de lipsuri grave — ne spune Hayek — trebuie să beneficieze de 
ajutor public, prin urmare de solidaritatea celorlalți, dacă vrem să continuăm a trăi într- 
o societate liberă. Dacă însă liberalii dau solidarităţii doar rolul de instrument pentru 
asigurarea libertăţii, oamenii cu vederi comunitariste (de stinga sau de dreapta) văd în 
solidaritate o valoare autonomă. Acolo unde este nevoie de solidaritate, avem de-a face 
cu Binele public, deoarece recunoaşterea largă a nevoii sociale de solidaritate nu se 
poate face decît pe temeiul existenţei unor bunuri publice ce trebuie asigurate. 


/3. 3. 2.4/ Bunurile colective şi publice 


Un alt mod de a întemeia obiectiv Binele public şi de a justifica nevoia 
orientării guvernării către acesta sunt bunurile colective şi bunurile publice. Statul 
minimal şi guvernarea orientată spre Right sunt instrumente optime de rezolvare a 
problemelor sociale legate de bunuri private. Dar în nicio societate nu există numai 
bunuri private; pretutindeni există şi bunuri colective, precum şi bunuri publice. 


Bunurile colective ridică probleme specifice, datorită considerentelor de 
raționalitate individuală ce conduc către conduite egoiste, conduite ce periclitează 
existenţa acestei categorii de bunuri. Problemele respective sunt azi frecvent 
desemnate prin expresia tragedia bunurilor comune. 


/3. 3. 2.4. 1/ Tragedia bunurilor comune 
(«the tragedy of the commons» — G. Hardin) 


În cazul bunurilor comune, dilema detinutului îmbracă anumite forme specifice 
interesante. 

Să presupunem că bunul comun este un pom fructifer (exemplul lui Robert Sugden) şi 
că două persoane, X şi Y, posedă în comun acest pom (un cireș). Ei au posibilitatea de 
a coopera, adică de a aştepta coacerea fructelor si a le culege la data optimă, împărțind 
apoi cireşele. Însă, există pentru fiecare şi posibilitatea de a «trăda», culegând tot 
pomul cu o zi înainte de data optimă şi acaparând astfel toate fructele în beneficiu 
individual exclusiv. Încercarea simultană a celor doi de a culege în beneficiu exclusiv 
duce la recoltarea prematură a cireşelor. 


1) X culege singur ciresele, Y aşteaptă: 3, 0 

2) X aşteaptă, Y culege singur cireşele: 0, 3 

3) X şi Y culeg simultan la data optimă: 2, 2 

4) X şi Y încearcă simultan să culeagă cireşele prematur: |, | 

Varianta 3) este optimă pentru amândoi, dar nici unul dintre ei nu poate fi sigur că 
celălalt nu va «trada». Neîncrederea poate avea două efecte: 

a) încercarea fiecăruia de a trăda, care poate declanşa şi o «întrecere a trădării»: X 
poate bănui că Y vrea să culeagă singur pomul cu o zi mai devreme, şi decide 
să-l culeagă chiar el cu două zile mai devreme; Y poate bănui că X bănuieşte 
intenţiile sale, şi că X vrea să prevină «trădarea» printr-o «trădare» proprie — 
culegerea cireşelor cu două zile mai devreme — şi, în consecinţă, să încerce 
culegerea pomului cu trei zile mai devreme; şi aşa mai departe. Această cursă a 
trădării duce la culegerea fructelor anterior perioadei optime, sau chiar la 
pierderea recoltei (alcătuite din cireşe necoapte) — de aici, numele de „tragedie” 
a bunurilor comune. Tragedia îşi are cauza în neîncrederea fiecărui jucător în 
ceilalți: cum există riscul (în unele cazuri, chiar probabilitatea) ca alti să 
profite în mod egoist de bunurile colective (să fure din ele sau să le distrugă), 
fiecare dintre coproprietari se simte îndreptăţit să facă şi el acelaşi lucru. 
Raționamentul tipic este: «dacă bunurile colective tot vor fi acaparate, de ce nu 
le-aş acapara chiar eu?» sau «de ce alţii şi nu eu?» Alte exemple sunt oferite de 
cooperarea în vederea protecției mediului; a menţinerii curățeniei în spaţii 
publice; a conservării bunurilor comune de patrimoniu (Situri, monumente, 
grădini, parcuri, Zidul Chinezesc etc.). 

b) încercarea de a preveni trădarea, prin paza pomului, care poate duce la o «cursă 
a inarmarilor»: X ştie că Y poate trăda (culege prematur pomul) şi se 
înarmează pentru a-l păzi; Y răspunde prin propria sa înarmare, eventual 
superioară celei a lui X, etc. De aici, logica cursei înarmărilor (Robert Sugden). 
De remarcat faptul că, dacă unul singur dintre jucători se înarmează pentru a 
păzi pomul, pentru acesta tentatia de a-l culege în beneficiu propriu exclusiv 
creşte, deoarece lipsa de arme a celuilalt îl pune într-o poziţie de 
invulnerabilitate. De aici, obligaţia jucătorului raţional de a se înarma ca 
replică la înarmarea celuilalt. 


Tragedia bunurilor comune indică faptul că raționalitatea individuală, şi chiar 
contractele bazate pe ea, nu pot garanta conservarea şi buna exploatare a bunurilor 
comune. În absenţa contractului, fiecare din persoanele implicate are motive să 
recurgă la strategii egoiste (nimic nu o obligă să ţină seama de interesele celuilalt, 
mai ales că nimic nu-i garantează că celelalte persoane nu vor recurge şi ele la 
strategii egoiste). Dar şi în prezenţa unui contract, fiecare poate «trada», încălcînd 
contractul. Aşadar, tragedia bunurilor comune nu poate fi evitată dacă nu există şi alti 
factori care să intervină în relaţia dintre coproprietari; chiar dacă unul dintre aceştia 
are scrupule morale (şi ar dori să fie corect cu ceilalţi), neîncrederea în ceilalți (care 
pot să nu aibe aceleaşi scrupule) devine un motiv pentru a abandona scrupulele 
respective. Lucrurile se schimbă, însă, dacă există un tert (un «arbitru», un 
«Supraveghetor legal» etc.) care poate pedepsi «trădările» şi/sau cultiva modele de 
conduită morală. Guvernarea însăşi poate juca rolul de tert garant al respectării 
regulilor jocului proprietății comune. 

Cita vreme există bunuri comune, Binele public poate fi justificat prin existența 
si vulnerabilitatea acestor bunuri: bunurile comune (atunci cînd au număr mare de 

proprietari) devin o componentă a Binelui public, iar guvernarea trebuie să se orienteze 
spre Binele public pentru a apăra bunurile comune. 


/3. 3.2.4. 2./ Bunurile publice 


Bunurile private sunt bunuri al căror consum de către unii reduce posibilitatea 
consumului lor de către alții (dacă A mănâncă un măr întreg, B nu mai poate mânca 
acelaşi măr). 

Bunurile publice (aer curat, zone verzi, drumuri publice, securitate în spațiul 
public etc) sunt bunuri ce pot fi consumate de către unii fără ca aceasta să excludă 
consumarea lor şi de către alţii (Hardwick, Langmead, Khan, [2002] p. 270). 


Ele sunt 

e indivizibile (nu se pot împărți şi transforma astfel în bunuri private, „.rezervate” 
fiecăruia); 

e non-rivale în consum (toți consumă din acelaşi bun, fara ca accesul unora la el 
să excludă accesul altora; spre deosebire de cazul bunurilor private, divizibile, 
unde fiecare are «partea sa» şi orice încercare a unuia de a obţine «partea» 
altuia creează rivalitate) 

e ceea ce nu înseamnă însă că totdeauna bunul este infinit disponibil (în unele 
cazuri, bunul poate fi disponibil la infinit, în altele însă supraaglomerarea poate 
bloca sau îngreuna consumul, caz în care reapare rivalitatea — exemplu clasic: 
şoselele supraaglomerate) 

e non-exclusive (o dată ce sunt date unora, beneficiază toţi; este foarte greu sau 
imposibil ca unii să fie excluşi) 


Exemple: aerul curat, mediul natural (nepăzit, neîngrădit), apa din oceane sau 
râuri (dacă nu este captată şi distribuită artificial), şosele publice şi podun 
(nerestrictionate), semnalele luminoase ale unui far sau ale semafoarelor, securitatea 
publică (securitatea persoanelor în spaţii publice), siguranţa naţională, pacea socială 
(absenţa conflictelor civile, a războiului civil) etc. 


In unele cazuri, accesul la aceste bunuri poate fi totuşi restricționat (de 
exemplu, prin taxe de intrare pe autostradă), după cum în alte cazuri este posibilă 
apariția rivalitatii în consum (datorate supraaglomerării). Motivul acestor fenomene 
este că: 


„În viaţa de toate zilele există puţine bunuri private ori publice pure” 
(Hardwick, Langmead, Khan, [2002], p. 271). 


Multe dintre bunurile cu care avem de-a face sunt mixte, având atit 
caracteristici de bun privat, cît şi caracteristici de bun public (Hardwick, Langmead. 


Khan, [2002], p. 271). 


Dar furnizarea bunurilor publice (de care beneficiază toţi) presupune şi costuri 

mma toţi (toţi trebuie să participe la obținerea lor). Aceasta implică anumite costuri 

“tu fiecare. Spre exemplu, pentru reducerea poluării se cere ca oamenii să se abțină 

- « folosirea maşinii personale; abtinerea constituie un cost pentru automobilist, dar 
contribuţie la reducerea poluării. 


Bunurile publice sunt o componentă esenţială a Binelui general; prezența lor 
- <2 utilă pentru toţi membrii societăţii. Ca atare, asigurarea de bunuri publice este o 
¿mină importantă in orice comunitate. Din nefericire, ea nu se poate îndeplini prin 
pla interacțiune dintre indivizi, nici chiar în cazul indivizilor rationali. Motivele 
estei limitări sunt indicate de paradoxul blatistului. 


3. 3, 2.4. 3/ Paradoxul blatistului (the free rider paradox) 

Să revenim la exemplul unei comunităţi ce doreşte să reducă poluarea din 
spaţiul ei de existenţă. Pentru aceasta, se decide renunțarea la folosirea automobilului 
personal şi la folosirea transportului în comun. Renuntarea la maşina personală este un 
sacrificiu pentru fiecare (nefolosirea automobilului «îl costă» pe posesor), dar acest 
cost este contribuţia personală a fiecăruia la obţinerea bunului public «aer curat» şi el 
trebuie plătit dacă vrem să obţinem bunul. Pentru fiecare dintre noi, apar însă 
următoarele alternative: 


1) eu nu contribui, alții contribuie : aer curat şi nu mă costa 


2) eu contribui, alții contribuie : aer curat dar mă costa 


3) eu nu contribui, nici alții nu contribuie : aer poluat, dar nu mă costă 
4) eu contribui, alții nu contribuie: aer poluat, şi mă şi costă 


Preferintele mele sunt indicate de cifrele respective. Apare limpede că cel mai 
rational (convenabil) pentru mine este să fiu «blatist adică să beneficiez de sacrificiul 
altora fără să fac şi eu un sacrificiu (fără a plăti personal vreun cost). Interdictiile 
privind folosirea maşinii personale apar aici ca „restricții care sunt în interesul unei 
clase de persoane luate colectiv dar care sunt de asa natură încît interesele imediate ale 
fiecărui individ sunt promovate prin aceea că el violează regula atunci cînd alții o 
respectă“ (Dworkin, Gerald [1986], p. 268). 


Raționamentul tipic este: «dacă eu contribui, dar ceilalți nu, oricum nu se 
ajunge la aer curat (problema neîncrederii: indiferent ce convenţie s-ar face, ceilalți pot 
să încalce angajamentele luate); dacă ceilalţi contribuie, dar eu nu, oricum se ajunge la 
aer curat (contribuţia mea este infima); deci, este preferabil să nu contribui (să nu 
plătesc costul)». 


Dar dacă fiecare judecă rational astfel, nu se mai ajunge deloc la rezultatul dorit. 
Fiecare ar vrea ca numai el să judece aşa, ceilalţi nu (s-ar ajunge astfel la situația 1); or. 

cum fiecare judecă la fel, se ajunge la rezultatul suboptim (negativ), la situația 3. 


La fel se pune problema cu plata biletului de autobuz, cu păstrarea curăţeniei în 
oraş etc. Pe planul politicii internaţionale, există exemplele participării la reducerea 
poluării (protocolul de la Kyoto), la dezarmarea nucleară etc. 


Orice efort comun presupune costuri. Cum trebuie distribuite aceste costuri? 
Pare elementar că datoria morală cere tuturor să participe nu numai la beneficii, ci şi la 
costuri. Însă dacă aceasta este datoria morală, ea se loveşte de cerinţele conduitei 
rationale, care indică faptul că este adesea rational să fii 'blatist' sau beneficiar care nu 
îşi asumă c osturi. 


Tragedia bunurilor comune şi paradoxul blatistului, referitor la bunurile 
publice, arată că în cazul ambelor categorii de bunuri simpla interacţiune rațională între 
persoane nu este suficientă pentru asigurarea unor rezultate optime. În cazul bunurilor 
publice, mai ales, atît furnizarea lor cît şi acoperirea costurilor implicate de ele 
necesită intervenţia unui tert. De regulă, guvernarea este cea care îşi asumă acest rol de 
tert. Asigurarea bunurilor publice este aşadar o componentă centrală a ideii de Bine 
general sau public. 


/3. 3. 2. 5/ Poate negocierea rezolva problemele convieţuirii? 


Adepții statului minimal, orientat spre Right, şi ai soluţiilor individualiste la 
problemele sociale văd în negociere şi contracte principalele soluţii ale dificultăţilor 
interacțiunii rationale. Insuficienta contractelor a fost deja evocată mai sus (vezi 
discuţia privitoare la statul orientat spre Right, spetele Lochner contra New York şi 
West Coast Hotel Company contra Parrish). Contractele sunt, desigur, un instrument 
ideal de relationare între persoane, deoarece conservă autonomia tuturor; cu o condiţie 
însă, şi anume aceea ca persoanele aflate în negociere să se situeze pe poziţii suficient 
de egale (ca şi resurse, forță, capacitate de ameninţare) încît rezultatul final să fie 
corect (just, drept). Dacă însă această condiţie nu este îndeplinită, astfel că una dintre 
persoane este silită de situaţie (de penurie, de lipsa de forță în cadrul negocierii, de 
nevoi urgente, constrîngătoare) să accepte un contract impus de cealaltă, atunci 
rezultatul final nu va fi corect. Problema corectitudinii, a dreptăţii, a moralității 
contractelor nu poate fi deci lăsată pur şi simplu la latitudinea raportului de forțe dintre 
parteneri, a negocierii nearbitrate — apare şi aici un temei pentru intervenţia publică 
menită să prevină abuzul negociatorului mai puternic la adresa negociatorului mai slab. 
Acest lucru iese mai limpede în evidenţă dacă urmărim logica unor jocuri raționale. 


Primul pas pentru întelegerea fenomenului de negociere şi a ideii de contract 
(aranjament negociat) just este sesizarea faptului că rezultatele negocierii (contractele) 
depind foarte mult de forţa de ameninţare reciprocă a partenerilor de negociere. 

3.3. 2. 5. 1/ Jocuri ale amenințării 


pazate pe capacitatea de ameninţare — threat capacity) 
_agul (Chicken) 


Un joc periculos practicat cîndva de tinerii americani arată cit de importantă 
este capacitatea de ameninţare: doi automobilişti pleacă în viteză unul spre celălalt pe 
acelaşi drum, astfel că, pentru evitarea unei ciocniri, este necesar ca cel puţin unul să 
vireze $1 să părăsească drumul. Cel care virează primul, presupus a fi mai fricos, pierde 
jocul; cel care rămîne pe drum, îl câştigă. 


1) X merge, Y virează primul: 4, 2 

2) X virează primul, Y merge: 2, 4 

3) X şi Y merg fără oprire şi fără să vireze: 0, 0 
+) X şi Y virează simultan: 3, 3 


Acest joc poate, după unele păreri, modela politica MAD (,,mutual assured 
destruction”), practicată în timpul războiului rece, cînd fiecare dintre părţi încerca să 
intimideze şi să descurajeze partea adversă prin accelerarea înarmării (cf. Hollis, 
[2001], p. 123). 


Infruntarea sexelor (battle of the sexes) 


Infruntarea sexelor este un joc intre doi parteneri legati prin anumite interese 

comune (dorința ambilor de a fi împreună, de exemplu) dar care pot fi împinşi şi spre 
decizii diferite, atunci cînd intensitatea acestei dorinţe nu este egală. 
Varianta simplă (si neinteresantă) a jocului este cea în care cei doi parteneri tin la fel 
de mult să fie împreună. Să presupunem că un jucător (El) este amator de sport, celălalt 
(Ea) amatoare de filme. Ei preferă, în general, să fie împreună, dar au înclinații diferite 
în ceea ce priveşte petrecerea timpului liber comun. 


1) El la meci, Ea la film: 1, 1 
2) El la film, Ea la meci: 0, 0 


3) El la meci, Ea la meci: 2, | 


4) El la film, Ea la film: 1, 2 


Valorile de utilitate mai mari din cazurile 3) şi 4) reflectă preferinta lor comună 
de a fi împreună (fata de a merge separat la distractiile dorite). Jocul astfel conceput, în 
condiţii de deplină egalitate a preferințelor, nu are o soluţie unică, ci mai multe. 
Concret, cei doi parteneri ar putea rezolva problema stabilind fie să meargă mereu 
separat la distractiile preferate, fie să meargă succesiv împreună la distractiile dorite (o 

data de unul, data următoare de celălalt). Dacă însă ei ar respecta o convenţie locală 
favorabilă unilateral, atunci unul dintre cei doi ar fi permanent favorizat, iar celălalt 
dezavantajat. Aşa s-ar întâmpla dacă obiceiul local ar cere ca Ea să se supună 
preferințelor lui (patriarhalism) sau ca EI să se supună preferințelor ei (cavalerism). 


Varianta mult mai interesantă a acestui Joc este cea în care, deși cei doi jucători 
preferă în general să fie împreună (în loc de a fi singuri), totuşi unul tine mai mult la 
distracţia preferată decît la a rămâne împreună cu celălalt. În acest caz, preferinţele lor 
se prezintă separat astfel: 


Preferintele lui 


1) El la meci, Ea la meci: 3 
2) El la film, Ea la film: 2 


3) El la meci, Ea Ja film: | 
4) E] la film, Ea la meci: 0 


Pe scurt, desi în general El preferă meciul filmului, totuşi preferă să meargă la 
film cu Ea, decît la meci singur. In schimb, preferinţele ei sunt următoarele: 


Preferintele ei 


Pe scurt, desi în general şi Ea preferă să meargă la distracţii împreună cu El, 
totuşi Ea preferă să meargă singură la distracţia ei preferată decît să meargă cu E] la 
distracţia lui preferată. 


Din combinaţia acestor două seturi de preferinţe, va rezulta următoarea situaţie de joc: 


Din această ultimă distribuţie a preferințelor (utilităţilor), rezultă că: întrucît E] 
preferă să meargă la film cu Ea decît la meci singur (drept dovadă: El extrage utilitatea 
2 din mersul la film cu Ea, dar numai utilitatea 1 din mersul de unul singur la meci), în 
timp ce Ea preferă să meargă singură la film decît cu El la meci (drept dovadă: ea 
extrage utilitatea 2 din a merge singură la film, dar numai utilitatea 1 din a merge cu 
El la meci), ameninţarea reprezentată de posibila lor separare (în vederea unor 
distracţii diferite) este mai mare pentru El decît pentru Ea. Ca efect, El va renunţa la 

=stractia lui preferată pentru a fi împreună cu Ea, în timp ce Ea va renunţa la a fi 
“apreuna cu El pentru a merge la distracţia ei preferată. Această stare de lucruri este 
sintetizată în ideea că Ea are o capacitate de ameninţare mai mare decît El (fiind mai 
—xlinată să propună separarea lor pentru a merge la distracţii diferite decît El, care nu 
a propune acest lucru). Rezultatul va fi că El va merge sistematic unde vrea Ea. 


Repetarea identică a jocului cu acest rezultat poate însă conduce la frustrări 
“din partea lui), frustrări care, acumulate, pot să schimbe si preferinţele lui (repetarea 
jocului poate totdeauna produce schimbări de preferinţe, aşa cum s-a văzut şi în cazul 
dilemei detinutulut). Strategia dominării permanente funcționează o vreme, dar pe 
termen mai lung poate provoca reacţii opuse celor scontate (El se va revolta, şi va 
refuza să mai meargă peste tot după Ea). 


Evident, jocul nu modelează numa: relaţiile dintre sexe, ci orice relaţii între doi 
parteneri care au anumite lucruri în comun dar și capacități diferite de ameninţare. 
Acest lucru se vede şi din modelul conceput de Braithwaite, cunoscutul model al celor 
doi instrumentiști vecini. 


Jocul celor doi instrumentişti 


Jocul se referă la doi instrumentiști, Luca şi Matei, care sunt vecini. Luca este 
pianist iar Matei trompetist, şi au la dispoziţie numai o oră pe zi (în același moment de 
timp) pentru a exersa acasă. Evident, varianta corectă, fair, este cea în care ei se 
înţeleg să cedeze succesiv, fiecare într-o seară, timpul de exersare celuilalt, pentru a 
nu se deranja reciproc cu zgomotul produs (dacă ar exersa simultan, zgomotul fiecăruia 
l-ar deranja pe celălalt). Din păcate însă, pianul deranjează mai puţin pe trompetist 
decît trompeta pe pianist, aşadar cintatul la pian îl sperie mai putin pe Matei decît îl 
sperie cîntatul la trompetă pe Luca; astfel că Luca are o capacitate mai redusă de 
ameninţare asupra lu: Matei decît Mate: asupra lui Luca. Cu alte cuvinte, Matei este 
mai înclinat să exerseze odată cu Luca decit Luca odată cu Matei. Avem, aşadar, 
următoarea situaţie: 


(Expunere după Brian Barry, [1989], p. 34; la rândul său, Barry preia valorile folosite 
de Luce şi Raiffa). 


Luca preferă să fie linişte (să nu exerseze niciunul) decît să fie zgomot (să 
exerseze amândoi), pe cînd Matei preferă să exerseze chiar şi cînd e zgomot, decît să 
nu exerseze niciunul dintre ei. Ca efect, dacă Matei începe să cânte, Luca nu va mai 

cânta, pe cînd dacă Luca începe să cânte, Matei va începe şi el să cânte. Aşadar, Matei 
e mat putin interesat decît Luca în realizarea unei înțelegeri care să ducă la evitarea 
situaţiei în care cei doi se deranjează reciproc. El poate să-l împingă pe Luca în cea 
mai proastă situaţie pentru Luca (varianta |), dar Luca nu poate face acelaşi lucru, pot 
că varianta cea mai proastă pentru Matei, şi anume varianta 4, nu îi poate fi impusă 
acestuia — la ea se ajunge doar dacă vrea Matei (să se abţină de la cîntat - B. Barry). 


Jocurile amenințării arată că simpla negociere rațională dintre parteneri nu 
este susceptibilă să garanteze corectitudinea rezultatului, în cazurile în care între 
aceştia există diferente semnificative de putere de ameninţare. Intuitia noastră morală 
privind binele (corectitudinea) înțelegerii finale nu este automat satisfăcută de 
tratativele dintre parteneri. 


Capacitatea de amenințare diferită, care conduce la rezultate (avantaje- 
dezavantaje) diferite este ilustrată şi în celebra problemă a lui Nash, care se referă 
direct la distribuirea unor bunuri. 


/3. 3,2. 5.2/ Problema lui Nash 


Problema lui Nash (cf. Barry, [1989]) se construieşte în contextul teoriei 
clasice a jocurilor (J. von Neumann, O. Morgenstern), şi priveşte raporturile dintre 
jucători prin prisma relației de negociere raţională, bazate pe premisele: 

e nici un jucător nu va accepta un acord care îi oferă mai putin decît ar obține 
fără nici un acord 

e părțile nu vor ajunge la acord cîtă vreme există o variantă care i-ar da uneia 
mai mult decît a primit deja (fără a înrăutăţi, prin aceasta, situația celuilalt) 


Se presupune că cineva lasă prin testament suma de 100 Euro pentru două 
persoane, cu condiţia ca ele să ajungă la un acord privind împărțirea acestei sume 
(condiţie care îi obligă la negociere: dacă nu ajung la acord, ei pierd toată suma). Cazul 
interesant este cel în care cei doi moştenitori au situaţii materiale diferite: unul este 
foarte bogat, celălalt foarte sărac. Aceasta înseamnă că: 


„Cel bogat, să presupunem, va fi prea putin afectat de cit de multi bani 
primeşte, pe cînd cel sărac are nevoie disperată de o mică parte din bani, fiind 
mai puţin preocupat de obținerea unei sume mari. Avem sentimentul intuitiv că 
cel bogat are un avantaj în negociere, avantaj ce decurge din poziția sa” (B. 
Barry, [1989], p. 13). 


Pentru a exprima acest avantaj, se spune că celui bogat îi este indiferent dacă 
obţine 50 Euro sau dacă banii sunt trasi la sorți (ceea ce înseamnă că are 50% şanse să 
ia 100 Euro şi 50 % şanse să nu ia nimic). Dacă pentru el 100 Euro au utilitatea 1, iar 0 
Euro au utilitatea 0, atunci cei 50 Euro au utilitatea 0, 5. 

Cel sărac, însă, este indiferent doar la sume mai mici. De exemplu, lui îi este 

ndiferent dacă obţine 25 Euro sau dacă banii sunt trasi la sorți (ceea ce înseamnă că 
are 50% şanse să ia 100 Euro şi 50 % şanse să nu ia nimic). Pentru el. 25 Euro au 
utilitatea 0, 5 (pe care bogatul o dă sumei de 50 Euro), ceea ce reflectă nevoia sa mai 
mare de bani. 


Calculând apoi utilităţile respective ale celor doi Jucători (vezi şi formula matematică a 
lui Harsanyi, în Brian Barry, [1989], p. 18), se ajunge la următoarea situație: 


Cel bogat Cel sărac 

(B. Barry, [1989], p. 15) 


Din tabel rezultă că un echilibru se va atinge în jurul distribuţiei 70-30 a sumei 
de 100 Euro (mai exact, cf. formulei matematice, 73-27 Euro) în favoarea celui bogat. 
Faptul că cel bogat va obține din negociere mai mult reflectă capacitatea sa de 
amenințare mai mare: dacă 1 se propune o sumă sub 50 de Euro, el va propune 
abandonarea negocierii (nu este interesat de sume mici), ca urmare, pentru el, 
adevărata negociere începe de la oferta de 50 Euro pentru el. Echilibrul se atinge la 
distribuţia 70-30, unde fiecare parte obţine utilitatea de 0, 7. 


Concluzia acestor jocuri şi situaţii ipotetice este următoarea. Atit în cazul 
bunurilor publice cit şi în cazurile de negociere între parteneri inegali, rationalitatile 
individuale pot fi sau chiar tind să fie divergente: varianta cea mai raţională pentru 
unul nu este cea mai raţională şi pentru altul, şi nici pentru toţi; şi, mai ales, varianta 
cea mai raţională pentru toți la un loc nu este şi varianta cea mai raţională pentru 
fiecare separat (optimum-ul general nu este și optim individual, «Binele general» nu 
coincide cu cel individual). Drept rezultat, în cazurile în care nu există un arbitru sau 
un tert care să intervină (spre binele general, în vederea unei variante optime pentru 
toți), este rational pentru fiecare să evite varianta cea mai rațională pentru toți 
(optimum-ul general) şi să urmărească varianta cea mai raţională pentru el însuşi (luat 
singur). Cu cît aleg mai mulţi această cale, cu atît lucrurile vor merge mai prost în 
comunitatea respectivă (amplificarea egoismului duce la rezultate suboptime pentru 

toţi, numai egoismul unora însoţit de altruismul altora duce la optim, însă la optim doar 
pentru egoişti). 


Întrucît raționalitatea individuală şi negocierea nu par suficiente pentru 
atingerea optimum-ului general, ci duc la rezultate «incorecte» (utile numai unora, nu 
tuturor), apare de aici un temei pentru intervenţia statală în favoarea Binelui general. 
Pledoariile pentru statul orientat spre Right acordă contractului şi negocierii (între 
parteneri liberi) o forță aproape magica: se presupune că prin negocieri şi contracte 
liber consimtite oamenii (si grupurile, şi organizaţiile) vor putea să-şi urmărească 
nestinjeniti sau să-şi asigure (în mod rezonabil, în raport cu posibilităţile) propriul bine 
— tocmai din acest motiv, intervenţia publică orientată spre Bine nu mai pare necesară. 
Pe această viziune se bazează prescriptia minimalistă: guvernarea nu trebuie să 
intervină în relaţiile dintre agenţii sociali decît atunci cînd s-au încălcat regulile 
jocului, iar atunci trebuie să intervină numai pentru aplicarea normelor de drept (pentru 
a asigura ceea ce este Right). Dacă însă concluziile ce se degajă din jocurile 
amenințării şi din problema lui Nash sunt corecte, viziunea respectivă este lacunară şi 
ea induce în eroare. Omitind să ta în considerare situatiile de fapt în care se desfăşoară 
negocieri şi se fac contracte, viziunea guvernării orientate spre Right neglijează o 
realitate importantă: aceea că negocierile şi contractele conduc la ceea ce este drept 
(Right) numai dacă situaţiile in care se desfăşoară negocierea şi situațiile în care se află 
semnatarii contractelor sunt ele însele normale şi corecte. Cum însă de nenumărate ori 
oamenii negociază şi semnează contracte în condiţii defavorabile lor (condiţii de 
penurie gravă, de presiune, de criză etc.), ei sunt siliţi să accepte înţelegeri care nu sunt 
drepte — partenerii lor profită de aceste condiţii şi extrag mai multe beneficii decît s-ar 
justifica (şi decît ar putea extrage într-o situaţie normală). 


/3. 3.2. 5. 3/ «Under duress»: «Necessitous men are not free men» 


În jurisprudenta şi gîndirea socială anglo-saxonă, s-a recunoscut de mult faptul 
că încheierea legală a unor negocieri sau a unui contract nu garantează automat 
corectitudinea negocierilor şi a contractului. Chiar dacă nu există nici o ilegalitate în 
ceea ce privește contractul încheiat, chiar dacă ambele parti l-au semnat în mod 
voluntar, este posibil ca valabilitatea lui să fie contestată dacă se dovedeşte că una 
dintre parti s-a aflat într-o «stare de necesitate» iar cealaltă a profitat de ea pentru a 
obţine condiţii contractuale excesive (în favoarea sa). In Anglia şi SUA, funcţionează 
de peste două secole principiul că, dacă una dintre părțile participante și semnatare (ale 
contractului) s-a aflat «la ananghie» («in distress») şi deci «sub constringere» («under 
duress» - sub constringerea exercitată de împrejurări dificile, de condiţii de criză), acea 
parte nu poate fi considerată a fi subscris liber la contract, iar contractul nu poate fi 
considerat corect, just, inatacabil. Încă din 1761, într-o cauză celebră, Lordul 
Northington a formulat princpiul «necessitous men are not, truly speaking, free men» 
(«oamenii aflaţi la ananghie nu sunt, strict vorbind, oameni liberi»), ci se află «under 
duress», adică sub constringerea unor împrejurări dificile care le răpesc libertatea. 
Există o lungă serie de spete în care acest principiu a fost aplicat şi justificat. În speța 

trkinson contra Denby, de exemplu, s-a subliniat că, în cazurile în care una dintre 
~artile contractante poate dicta, cealaltă nu mai e liberă, ci «under duress»: «cînd o 
-ersoană poate dicta iar cealaltă nu are nici o alternativă decit să se supună, este vorba 
de constringere». O vînzare făcută de cineva «in distress», «la ananghie», şi în care 
cumpărătorul a profitat fără scrupule de situaţia vînzătorului, poate fi anulată de 
instanţa de judecată. Un împrumut solicitat «in distress», şi acceptat în condiţii 
oneroase de către împrumutat, deoarece împrumutătorul a profitat de situația acestuia, 
poate să nu fie recunoscut de instanță (care va impune condiţii mai corecte, de 
exemplu, o dobîndă mai mică). În general, justiţia anglo-saxonă refuză să recunoască 
intelegerile şi contractele «incorecte» rezultate din faptul că cineva a profitat de 
greutatile şi de situaţia gravă a altcuiva. Este interesant de amintit că există cazuri în 
care chiar statul poate fi «under duress» din partea unor agenţi de pe teritoriul său. Asa 
de pildă, în celebra speţă United States contra Bethlehem Steel Co (1941-1942), o 
firmă de construcţii navale a profitat de situaţia «under duress» în care se aflau SUA, 
care aveau urgentă nevoie de nave de război, şi a obţinut un contract cu statul ce poate 
fi considerat oneros. Statul nu avea nici o alternativă fata de aceea de a ceda în fata 
firmei, deoarece „navele erau necesare, şi erau necesare repede, iar Bethlehem devenea 
necesar pentru a le construi“ — astfel, un partener (statul) devenea dependent de altul 
(firma), şi, primul aflindu-se «under duress», cel de-al doilea a profitat de el. 
Contractul rezultat nu putea fi deci recunoscut drept corect, căci justiția «refuză să 
impună un tîrg [bargain] în care una dintre părţi a profitat în mod injust de nevoile 
economice ale celeilalte». Toate cazurile de acest tip sunt tratate în jurisprudența 
anglo-saxonă ca similare cu cazul în care cineva este pe cale să se innece iar altcineva 
profită de situaţie, cerînd o sumă exorbitantă drept condiţie pentru a-l salva. În 
asemenea cazuri, instanța «nu va tolera doctrina că un salvator poate profita de situaţie, 
folosindu-se de calamitatea care l-a lovit pe altul pentru smulge de la el un tirg 
avantajos» (Post contra Jones; toate datele si citatele de mai sus, din acest paragraf, 
sunt preluate din discuţia spetei United States contra Bethlehem Steel Co., de la Curtea 
Supremă, 315 U. S. 289). 


Toată dezbaterea despre «duress» (ca şi deciziile evocate mai sus, în speța West 
Coast Hotel Company contra Parrish —1937) arată că o societate ce respectă morala 
nu va tolera orice negocieri $i orice contracte subscrise de ambele parti, chiar dacă ele 
au fost semnate voluntar: ea nu va accepta negocierile si contractele «under duress» ca 
fiind juste. De aici decurge un rol important pentru guvernarea orientată spre Good 
(Bine): acela de a evalua dacă înțelegerile si contractele semnate între membrii 
societății sunt spre binele tuturor, dacă nu cumva anumite contracte şi acorduri au fost 
obținute «under duress» si deci sunt rezultatul unei nedreptati (a faptului că unii au 
profitat de situația grea a altora). 


Președintele Franklin Delano Roosevelt a aplicat principiile despre «duress» şi 
în sfera situaţiilor sociale globale, sustinind ideea nerecunoaşterii situațiilor în care 
unele grupuri sociale se află «in distress» (la ananghie) si «under duress» (sub 
constrîngerea nevoilor acute) drept situaţii sociale juste. Argumentul său era următorul: 
oamenii aflaţi «in distress» nu sunt oameni liberi, ci oameni aflaţi «under duress»; ca 

atare, drepturile lor fundamentale, în primul rind libertatea, nu sunt asigurate; ca atare, 
statul are datoria de a se ocupa de această situaţie socială injustă, eliminind situaţiile de 
«distress» sau «duress» si restabilind astfel libertatea, drepturile, cetăţenilor. 


„This Republic had its beginning, and grew to its present strength, under the 
protection of certain inalienable political rights—among them the right of free 
speech, free press, free worship, trial by jury, freedom from unreasonable 
searches and seizures. They were our rights to life and liberty. 


As our nation has grown in size and stature, however—as our industrial 
economy expanded—these political rights proved inadequate to assure us 
equality in the pursuit of happiness. 


We have come to a clear realization of the fact that true individual freedom 
cannot exist without economic security and independence. «Necessitous men 
are not free men». People who are hungry and out of a job are the stuff of 
which dictatorships are made“ (Franklin D. Roosevelt The Economic Bill of 
Rights, extras din mesajul său către Congres, la 11 lanuarie 1944). 


Unul dintre argumentele principale ale lui Roosevelt era că oamenii aflaţi «la 
ananghie» si deci «sub constringere» nu mai sunt atașați democraţiei, ci devin 
victimele propagandei totalitare. Chiar aşa explica preşedintele american subordonarea 
cetățenilor din statele fasciste fata de guvernele totalitare ale vremii. Așadar, pentru 
Roosevelt, asistarea săracilor şi şomerilor nu era o chestiune de caritate sau de bune 
intenţii egalitariste, nu era o chestiune de prejudecăţi privitoare la «cum trebuie 
împărțite resursele în societate». Nu un ideal, mai mult sau mai puţin utopic, de 
dreptate socială abstractă era Justificarea apelurilor sale la sprijin pentru persoanele 
marginalizate. Asistarea grupurilor defavorizate era, dimpotrivă, o chestiune de Bine 
public: ea proteja democraţia, libertatea politică şi drepturile cetățeanului american. 
(Pe acest temei s-a fundamentat celebra Economic Bill of Rights, din 1944, despre care 
va fi vorba mai jos, în paragraful dedicat politicilor publice asistentiale). 


„Democracy has disappeared in several other great nations-not because the 
people of those nations disliked democracy, but because they had grown tired 
of unemployment and insecurity, of seeing their children hungry while they sat 
helpless in the face of government confusion and government weakness 
through lack of leadership in government. Finally, in desperation, they chose to 
sacrifice liberty in the hope of getting something to eat. We in America know 
that our own democratic institutions can be preserved and made to work. But in 
order to preserve them we need to act together, to meet the problems of the 
Nation boldly, and to prove that the practical operation of democratic 
government is equal to the task of protecting the security of the people. 

Not only our future economic soundness but the very soundness of our 
democratic institutions depends on the determination of our Government to 
give employment to idle men. The people of America are in agreement in 
defending their liberties at any cost, and the first line of that defense lies in the 
protection of economic security. Your Government, seeking to protect 
democracy, must prove that Government is stronger than the forces of business 
depression. 


History proves that dictatorships do not grow out of strong and successful 
governments, but out of weak and helpless ones. If by democratic methods 
people get a government strong enough to protect them from fear and 
starvation, their democracy succeeds; but if they do not, they grow impatient. 
Therefore, the only sure bulwark of continuing liberty is a government strong 
enough to protect the interests of the people, and a people strong enough and 
well enough informed to maintain its sovereign control over its government. 


We are a rich Nation; we can afford to pay for security and prosperity without 
having to sacrifice our liberties in the bargain“ (F. D. Roosevelt, fragment din 
cea de-a 50-a Fireside Chat — «convorbire la gura sobei» transmisă radiofonic, 
14 Aprilie 1938) 


/3. 3.2. 6/ Pluralism şi control reciproc 


In favoarea guvernării orientate spre Good, se poate aduce şi un argument 


bazat pe constatarea concentrării spontane a puterii (de diferite tipuri). Adepții 
guvernării minimale acordă maximum de încredere mecanismelor spontane de 
autoreglaj comunitar: pe plan economic, piața liberă, iar pe plan social-politic, 
competitia politică şi echilibrarea reciprocă între diversele centre de putere: 


cele politice şi sociale: partidele, organizaţiile, grupurile de interese se 
controlează, prin competiția politică, reciproc, iar grupurile de alegători 
sancţionează partidele care abuzează de putere 


cele politice şi cele juridice: politicienii sunt supravegheați de justiţie, iar 
justiţia lucrează pe o legislaţie controlată de politicieni 


cele economice şi cele politice: oamenii de afaceri şi politicienii trebuie să se 
limiteze $i controleze reciproc, astfel ca nici unii, nici ceilalți să nu poată dicta 
societăţii); tot aşa cum puterea economică supraveghează puterea politică, şi 
cea din urmă trebuie să o supravegheze pe prima; economicul trebuie să 
preintimpine dictatura politică, dar şi politicul trebuie să preintimpine dictatura 
economică; Karl Popper a prezentat exemplar temeiul necesităţii ca politicul să 
limiteze puterea economică: 


194 


„Nimeni nu trebuie să fie la cheremul altora, dar toți trebuie să aibă dreptul 
de a fi ocrotiti de stat. [. . . ] Chiar dacă statul apără pe cetățenii săi de 
violenţa fizică [...], el poate zădărnici atingerea scopurilor noastre dacă nu 
îi apără de abuzul puterii economice. Într-un asemenea stat, cineva care 
este puternic din punct de vedere economic este încă liber să împileze pe 
cel economiceşte slab şi să-l lipsească de libertate. În aceste împrejurări, 
libertatea economică nelimitată se poate autoanula întocmai ca şi libertatea 
fizică nelimitată, iar puterea economică poate fi aproape la fel de 
primejdioasă ca şi violenţa fizică; pentru că aceia care posedă un plus de 
hrană pot să-i silească pe cei înfometați la o robie «liber» acceptată. [... ] 
Trebuie să construim instituţii sociale, impuse de puterea de stat, pentru 
ocrotirea celor economiceste slabi faţă de cei economiceşte puternici. 
Statul trebuie să vegheze ca nimeni să nu încheie un contract inechitabil de 
teama inanitiei sau a ruinei economice. Aceasta, fireşte, înseamnă că 
principiul non-interventiei, al unui sistem economic neîngrădit, trebuie 
abandonat“ (Popper, [1993], vol. II, p. 138). 


e cele economice şi statale pe de o parte, cele ale opiniei publice (mass media, 
societatea civilă) pe de alta: se afirmă frecvent, de exemplu, că «mass media 
trebuie să fie cîinele de pază al democraţiei» 

e cele ale producătorilor şi cele ale consumatorilor 


În principiu, aceste limitări şi supravegheri reciproce ale diverselor centre de 
putere ar trebui să asigure spontan Binele public, prevenind şi corectind devierile 
create de abuzurile intereselor speciale, egoiste, la adresa intereselor generale, legitime. 
În practică, însă, în ciuda mecanismelor spontane de control şi limitare reciprocă, se 
produc convertiri ale unui tip de putere în alte tipuri de putere (vezi, în acest sens, 
teoria lui Michael Walzer, în capitolul 2 al acestei cărţi) $i concentrări excesive de 
putere de diverse tipuri. În mod frecvent, diversele tipuri de putere se asociază sau se 
«aliază», deoarece elitele ce exercită aceste tipuri de putere au mai mult de cîştigat din 
susţinerea reciprocă decît pot cîştiga din apărarea intereselor public. Chiar și presa, 
considerată frecvent drept «cîine de pază» al intereselor legitime şi drept exponentă a 
Binelui public, glisează adesea spre elitele politice, sustinindu-le în loc de a le 
supraveghea. lată un exemplu de actualitate: 


Presa americană realizează erorile făcute de administraţia Bush cu privire la 
Irak, dar nu isi abandonează dependenţa de administraţia de la Washington, 
observă T. Dévry într-un articol recent. De ce? Pentru că 

„A face parte din micul cerc al elitelor a devenit mai important decît a 
ajuta publicul să înțeleagă evenimentele“ (Thomas Dévry [2007], p. 11) 


Funcționarea spontană a mecanismelor de control şi supraveghere conduce 
uneori la asocierea elitelor pentru conlucrarea intereselor speciale (în dauna 
cetăţeanului), şi nu la controlul reciproc al acestora (în interes general); ea nu reuşeşte 
deci să -garanteze urmărirea intereselor generale şi prevenirea primatului intereselor 

inguste, de grup. Drept rezultat, Binele public nu este asigurat automat de aceste 
mecanisme, şi este necesar ca guvernarea — in măsura in care îşi îndeplineşte rolul de 
reprezentantă a intereselor publice — să urmărească permanent reinstaurarea acestuia ca 
obiectiv regulativ principal. Evident, guvernarea însăşi poate devia de la acest obiectiv 
(deci ea însăși trebuie supusă controlului), dar retragerea ei din sfera acțiunii publice de 
urmărire a Binelui general nu poate decît să faciliteze succesul intereselor speciale din 
diverse domenii (domeniul economic, domeniul mass media) de a se impune în dauna 
intereselor publice. 


/3. 3. 2. 7/ Binele public şi democrația 


Un argument important în favoarea înrolării guvernării în acțiunea de căutare şi 
promovare a Binelui public este acela că sarcina acesteia este de a reprezenta opţiunile 
cetățenilor, or cetățenii (în marea majoritate) aşteaptă de la stat această înrolare. Cum 
statul a practicat mereu intervenţia «în vederea Binelui public», oamenii îi recunosc și 
pretind să continue acest efort: „Un secol şi mai bine de interventionism a generat 
nevoi si aşteptări care trebuie să fie onorate. . . “ (Gray, [1998], p. 69). Chiar şi autori 
care nu îşi fac nici o iluzie cu privire la dificultățile intervenției statale pentru 
asigurarea Binelui public (pentru bunăstare), aşa cum este Norman Barry, admit că 
vechea tradiţie a intervenției nu poate fi pur şi simplu eradicată, deoarece ea răspunde 
preferințelor personale exprimate de majoritatea alegătorilor iar guvernarea are datoria 
să respecte aceste preferinţe. | 
„status quo-ul social ridică o problemă practic de nerezolvat pentru orice teorie 
socială subiectivist-liberală, pentru că el încorporează deja drepturi şi aşteptări 
legitime. Suspendarea asistenței nu ar fi numai imorală din perspectiva 
filosofiei convenționale a bunăstării, dar ar fi condamnată şi de utilitarismul 
liberal, care interzice o astfel de ignorare a preferințelor personale“ (Norman 
Barry, [1998], pp. 161-162). 


Dacă, în conformitate cu principiile democraţiei, «interesele tuturor trebuie să 
conteze in mod egal», atunci interesele unor mari categorii de cetăţeni (ale majorităţii, 
de regulă) nu pot fi ignorate: cererea publică de intervenție statală în favoarea Binelui 
public trebuje satisfăcută de către orice guvernare democratică. 


În contrast cu adversarii politicilor asistentiale (în marea lor majoritate liberali 
radicali şi libertarieni), crestin-democratii, social-democratii, comunitarienii şi anumite 
categorii de conservatori — care susțin funcţia asistentiala a statului şi apără interesele 
grupurilor defavorizate — şi chiar unele categorii de reprezentanţi ai pragmatismului 
politic — care cred că statul trebuie să creeze un modus vivendi (un mod de convietuire 
acceptabil) — susţin că statul nu poate să nu ia şi măsuri 'materiale' (reguli ce urmăresc 
un scop particular determinat, vizînd anumite grupuri de oameni), să stabilească şi să 
satisfacă interese publice prioritare. În acest sens, secolul XX a adus cu el aspiraţia 
către satisfacerea unor drepturi pozitive ale omului (pe lîngă cele negative, recunoscute 

şi de adversarii politicilor asistentiale). Formularea clasică a acestor drepturi a fost dată 
de F. D. Roosevelt, în 1944, în ceea ce s-a numit «carta economică a drepturilor» (The 
Economic Bill of Rights): 


„We have come to a clear realization of the fact that true individual freedom 
cannot exist without economic security and independence. “Necessitous men 
are not free men.” People who are hungry and out of a job are the stuff of 
which dictatorships are made. 


In our day these economic truths have become accepted as self-evident. We 
have accepted, so to speak, a second Bill of Rights under which a new basis of 
security and prosperity can be established for all—regardless of station, race, 
or creed. Among these are: 


The right to a useful and remunerative job in the industries or shops or farms or 
mines of the nation; 


The right to earn enough to provide adequate food and clothing and recreation; 


The right of every farmer to raise and sell his products at a return which will 
give him and his family a decent living; 


The right of every businessman, large and small, to trade in an atmosphere of 
freedom from unfair competition and domination by monopolies at home or 
abroad; 


The right of every family to a decent home; 


The right to adequate medical care and the opportunity to achieve and enjoy 
good health; 


The right to adequate protection from the economic fears of old age, sickness, 
accident, and unemployment; 


The right to a good education. 


All of these rights spell security. And after this war is won we must be 
prepared to move forward, in the implementation of these rights, to new goals 
of human happiness and well-being. 


America’s own rightful place in the world depends in large part upon how fully 
these and similar rights have been carried into practice for our citizens” 
(Roosevelt, extras din The Economic Bill of Rights, mesaj către Congres, 11 
ianuarie 1944) 

3.3.2.8/ Logica acţiunii rationale 


Un argument în favoarea orientării guvernării către Good este sugerat de 
rezultatele logicii acţiunii rationale şi ale acţiunii colective. 

În mod obişnuit, se presupune că societatea s-ar putea dispensa de acțiunile 
2uvernării menite să asigure Binele public pentru că membrii acelei societăţi pot ei 
insigi să acţioneze pentru asigurarea Binelui general. Mai ales gindirea liberal- 
individualistă tinde să rationeze aşa: «dacă Binele public există realmente, atunci 
cetăţenii îl vor recunoaşte şi vor acţiona ei înşişi pentru a-l atinge; dacă el nu există sau 
nu este recunoscut ca atare de către cetăţeni, nu are sens ca guvernarea să îl realizeze 
prin acţiunile ei, deoarece aceasta ar însemna că ea impune oamenilor, în ciuda voinţei 
lor, ideea ei de Bine». 


Acest tip de raționament este însă simplist şi eronat. Cercetările de logica 
acţiunii colective (iniţiate de Mancur Olson) au arătat că există numeroase cazuri în 
care deşi Binele public există (iar raționalitatea colectivă îl recunoaște ca atare), 
indivizii preferă să rationeze conform unei rationalitati individualiste şi să nu acţioneze 
pentru atingerea lui. Motivul este foarte simplu: acţiunile pentru realizarea Binelui 
public implică anumite costuri iar persoanele, care recunosc acel bine ca atare, nu 
doresc să participe la achitarea costurilor şi, în multe cazuri, nici nu au motive 
(individuale specifice) să participe, deoarece costurile pot fi plătite de alţii. În plus, 
influența participării lor asupra rezultatului final este redusă (cu cît grupul este mai 
mare, cu atît ea tinde să devină neglijabilă), iar stimulentele personale (distincte de cele 
colective, tip bun public) sunt inexistente. În aceste condiţii, participarea individuală 
nu mai are sens, iar grupurile mari, care ar ar trebui să acţioneze pe baza acestei 
participări, nu se mai mobilizează. 


„Dar nu este, de fapt, adevărat că ideea conform căreia grupurile vor acţiona în 
propriul lor interes decurge logic din premisa existenței comportamentului 
rational şi orientat spre propriul interes. Din aceea că toți indivizii ce aparţin 
unui grup ar avea de cîştigat de pe urma realizării obiectivului lor de grup, nu 
decurge că ei vor acţiona pentru realizarea acelui obiectiv, nici măcar dacă ei 
sunt toți rationali şi orientati spre propriul lor interes. Într-adevăr, cu excepția 
cazului în care numărul indivizilor dintr-un grup este mic, sau cu excepția 
cazului în care există constrîngeri ori alte mijloace speciale de a-i face să 
acționeze în vederea interesului lor comun, indivizii rationali, orientati spre 
propriul lor interes, nu vor acționa in vederea atingerii intereselor lor de grup 
sau comune“ (Olson, [1971], p. 1-2). 


Explicaţia fenomenului este destul de simplă. 
e cînd vorbim de interese de grup, nu trebuie să uităm că fofdeauna oamenii au, 


pe lîngă interesele de grup, şi interese proprii, individuale; acestea din urmă pot 
să nu coincida cu primele, şi pot avea prioritate în fata lor 

e apoi, se pune problema costurilor: persoanele pot dori anumite lucruri (Bine 
colectiv), dar să nu fie dispuse a plăti costurile care le-ar reveni în cazul 
acțiunii colective; ele pot dori să acționeze numai dacă primesc anumite 
stimulente speciale, mai mari decît cele ce decurg din Binele comun 

e in fine, persoanele pot evita să acţioneze pe baza rationamentului blatistului 
(vezi /3.3.2.4.3/). 


Plecînd de la analizele unor situații de tipul celei descrise în paradoxul 
blatistului (vezi /3. 3. 2. 4. 3/), cercetarea acţiunii raţionale a evidenţiat faptul că în 
numeroase cazuri cetățeanul nu are personal de cîştigat, ci de pierdut, dacă se alătură 
celorlalți participanţi la o acţiune colectivă orientată spre Good (bine public). 

Sub aspect politic, avem: 


e exemplul (ne)participării la o acțiune revoluţionară (ca aceea din România, 
înl989, spre exemplu, la care cei mai multi români s-au raportat ca «blatişti»: 
neparticipînd direct, nu au plătit costurile, dar au beneficiat de bunul public 
obținut în final). 


e exemplul (ne)participării la vot (dacă formațiunea preferată cîştigă, oricum 
blatistul va beneficia de acest cîştig sub aspectul bunurilor publice oferite de 
guvernarea acelei formaţiuni; dacă formațiunea pierde, oricum nu ar fi cîştigat 
nimic din participarea la vot; evident, dacă toți votantii judecă aşa, eşecul 
formaţiunii preferate este asigurat) 


In general, a arătat Olson, grupurile mici sunt mai coezive şi mai susceptibile de a 
se mobiliza colectiv pentru Binele (lor) comun, pentru că 


e în cazul lor participarea sau neparticiparea fiecărui membru se vede (şi deci 
sustragerea de la acțiunea comună poate fi sanctionata de grup, mărind 
costurile neparticipării); 

e participarea sau neparticiparea contează semnificativ de mult sau foarte mult; 

e iar beneficiile se împart la mai puţini (grupul fiind mic, pot reveni proporții 
mai mari din beneficiu fiecăruia). 


Spre exemplu, grupurile de interese speciale sunt în genere coezive, pentru cele trei 
motivele enumerate mai sus și pentru că, prin influenţa lor, pot obține rezultate foarte 
pozitive (pentru ele!). 

În schimb, cu cît grupul este mai numeros, aceste motive de a participa se 
diminuează iar persoanele au tot mai multe temeiuri pentru a acţiona ca «blatişti», 
adică de a parazita pe acţiunile altora. 


Pentru a explica raționamentul făcut de blatist, Gordon Tullock propune ecuaţia: 


R=PB+D-C 

unde: 


R este reacţia participantului potential 

B este beneficiul tip bun public al actului colectiv 

P este probabilitatea ca participarea individului să aducă succesul actului 
C este costul personal al participării 

D este cistigul personal al participării 


Cum P este infim, PB iese din ecuație şi rămîn în joc doar considerente 
‘rationale’ personale (plus eventual elemente ‘irationale’, cum ar fi, în cazul unei 
revoluţii, ura contra puterii, furia, etc.) lată explicația pasivitatii rationale. 


Problema care se pune este, desigur, următoarea: dar dacă toți ar rationa Ja fel? 
dacă toți oamenii ar face acelaşi calcul, din care rezultă că participarea nu este 
rentabilă? lar cei ce nu-l fac acționează oare irațional? 


Apare aici problema extremismului politic sau a fanatismului politic (poziţii 
care nu se axează pe calcul rational): tocmai pentru că extremiştii și fanaticii nu fac 
calcule rationale ci acţionează orbeşte (motivaţi de ura împotriva celor pe care îi 
consideră “duşmani”), participarea lor este necondiționată, intensă şi deci periculoasă, 
în timp ce participarea cetățeanului moderat este condiționată, adesea mai putin intensă 
şi deci mai putin eficientă. lată explicaţia unei «superioritati» (nu morale, ci de ordin 
organizatoric) a extremistilor faţă de oamenii rationali. 


Alte exemple similare, în care raționalitatea strict individuală ne recomandă să 
fim blatişti, sunt: rezistenţa la corupţie; rezistenţa Ja colaborarea cu inamicul (devenit 
ocupant); rezistenţa Ja dictatură si refuzul de a ocupa poziţii de conducere în sistemul 
dictatorial; participarea la mecanismele democratice (vot). 


Cazul participării la alegeri este deosebit de clar: PB fiind minimă, rămîn 
consideratiile personale; or, D fiind de regulă şi el mic, C fiind ceva mai mare, rezultă 
neparticiparea. Dar aici este vital ca oamenii să înțeleagă şi interesul public. 


Rolul factorilor 'culturali' sau 'morali' (valori, optiuni, preferinţe, principii, 
idealuri) poate fi însă $i el semnificativ. De asemenea, rolul factorilor "iraționali' (ură, 
furie, disperare, teamă, revoltă, exasperare). 


Decizia de participare sau neparticipare la o acţiune colectivă poate fi descrisă 
formal şi cu ajutorul unei inecuatii propuse de J. M. Hansen, în articolul The Political 
Economy of Group Membership, publicat în revista American Political Science 
Review, vol. 79, no. 1, 1985, pp. 79-96 (apud Dunleavy [1991], p. 33): 


Gj este câştigul obținut de persoana j în cazul că grupul obţine beneficiile colective 
vizate 
Pj este probabilitatea ca decizia individuală a lui j de a participa să determine 

obținerea beneficiilor urmărite 

Ij este beneficiul personal al lui j, obținut din apartenenţa la grupul respectiv 

Cj este costul participării 

Rj este beneficiul optim pe care persoana j îl poate obține dacă isi cheltuieşte altfel 
resursele (de timp, energie, bani) decât pentru a participa la acţiunea colectivă 
respectivă. 


Persoana j va participa la acțiunea colectivă dacă şi numai dacă 
(Gj * Pj) + Ij- Cj > Rj 


Dacă persoana nu are nici o alternativă la folosirea resurselor sale (decât aceea 
de a participa la acțiunea comună), formula se modifică puţin şi devine 


(Gj * P/N) + Ij > Cj 


unde P este probabilitatea ca grupul să-şi atingă scopurile iar N este apartenenţa 
potențială a lui J. 


Toate aceste analize si formule arată că, date fiind concluziile raționalității 
egoiste (strict individuale), în numeroase cazuri comunitatea nu se poate baza, pentru 
urmărirea Binelui public, pe participarea persoanelor (care au motive foarte bune să 
acționeze ca blatişti). Prin urmare, intervenţia guvernării în favoarea Binelui public 
devine indispensabilă (vezi şi /3. 3. 2. 9. 2/, citatul din Gerald Dworkin şi concluziile 
sale). 


/3.3.2.9/ Problema paternalismului 


Una dintre obiecțiile centrale aduse de adepţii guvernării minimale împotriva 
statului orientat spre Good este aceea că orice guvernare ce urmăreşte Binele ajunge, 
mai devreme sau mai tîrziu, să impună valorile sale unor grupuri şi persoane care nu le 
împărtăşesc (vezi, de exemplu, Hayek, [1993], pp. 109, 127-131, 177); astfel, in mod 
paradoxal, aspiraţia la un Bine general conduce de fapt la răul multor oameni ce nu 
împărtăşesc ideile de bine impuse de guvernare și nu vor să li se facă «bine» cu forţa s. 
a. m. d. Ajungem astfel la problema paternalismului. Raționamentul este simplu: 


e in societate nu există un consens general asupra valorilor, idealurilor, 
metodelor etc. 

e in absenţa consensului, guvernarea orientată spre Bine ajunge să impună un 
anumit ideal cetăţenilor, pentru a se putea exercita 

e acestora, pasămite, li se face bine cu forţa, ceea ce conduce la paternalism 

e  paternalismul înseamnă anularea independenței şi autonomiei persoanelor, 
reducerea lor la statutul deplorabil de «copii» ai autorităţii 


201 


Paternalismul este un pericol real la adresa libertăţii şi autonomiei umane, iar 
nericolele sale au fost de mult timp sesizate (vezi, de exemplu, Mill [2005]). Este, de 
asemenea, perfect adevărat că o serie de regimuri odioase (de exemplu, regimul 
comunist) a recurs la paternalism pentru a controla constiintele şi conduitele umane. 


Se pune însă întrebarea dacă este adevărată teza că guvernarea orientată spre 
Good eşuează inevitabil in paternalism, aşa cum pretind adepţii statului minimal. 
Există o serie de argumente interesante împotriva acestei teze. 


'3, 3. 2. 9. 1/ (a) argumentul conservator (Devlin). Lordul Devlin porneşte de la 
premisa că nici o societate nu poate exista fără o structură morală comună: 


„O societate de orice fel se constituie în virtutea une; comunităţi de idei, nu 
numai de idei politice, ci şi de idei privind felul în care membrii sai ar trebui să 
se comporte $i să-şi conducă vieţile, acestea din urmă constituind morala 
respectivei societăți. Orice societate are o structură morală ca şi o structură 
politica [...] Dacă bărbaţii şi femeile încearcă să creeze o societate în care nu 
există vreun acord fundamental privind binele şi răul, aceştia vor da greş; dacă, 
avînd în prealabil un acord comun la bază, respectivul acord dispare, societatea 
se va dezintegra. Aceasta deoarece societatea nu este ceva ce este ținut laolaltă 
in mod fizic, ci este ținută de legăturile invizibile ale unei concepții comune“ 
(Devlin, [1965]). 


Dacă orice societate are o structură morală subiacentă şi se bazează pe un 
anumit acord comun, înseamnă că în cadrul ei trebuie să existe o serie de elemente 
morale (principii, standarde) care sunt proprii întregii societăţi, sunt recunoscute în ea 
şi o protejează. Aceste standarde sau principii nu sunt «impuse din afară» oamenilor, 
ci, într-un anumit sens, îl reprezintă pe ei înşişi. Ele trebuie impuse, iar încălcarea lor 
sanctionata, nu numai dacă, şi cînd, cineva se plînge de efectele suferite ca urmare a 
încălcării lor, ci totdeauna: căci sfidarea acestor elemente lezează societatea însăşi, nu 
numai (sau neapărat) o anumită persoană: 


„există anumite standarde de comportament sau principii morale pe care 
societatea cere să le respectăm; iar încălcarea acestora este o ofensă adusă nu 
numai persoanei prejudiciate, ci societăţii ca întreg“ (Devlin, [1965]). 


Ca atare, societatea este îndreptăţită să impună aceste standarde, fără a consulta 
pe cetățeni sau a aștepta acordul lor. De exemplu, spune Devlin, incestul, poligamia 
sau prostituția pot fi sancţionate (iar interzicerea practicării lor impusă) fără a verifica 
dacă au produs cuiva daune şi fără a cere acordul diverselor persoane. 


Devlin nu ar vedea în impunerea unor norme morale ce fac parte din «structura 
morală» a societății $1 din «acordul fundamental» un act paternalist; el nu ar interpreta 
impunerea binelui (reprezentat de interzicerea practicilor incestului, poligamiei sau 

prostituţiei) ca pe o mostră de paternalism. Conform viziunii lui, daca aici binele este 
impus unor persoane, aceasta nu înseamnă că aceste persoane ar fi fost private de 
autonomie şi libertate, că voinţa şi conştiinţa lor ar fi fost «siluite» prin imprimarea 
«din afară» a unor standarde morale «străine». Dimpotrivă, binele ce li se impune este 
binele care le este propriu, binele care provine din propria lor cultură morală, deoarece 
aparţine structurii morale a societăţii căreia ele îi aparţin. Este, s-ar putea spune, ca și 
cînd am aminti cuiva ceva ce a uitat: actul reamintirii nu este o «impunere» a ceva 
străin din afară, ci doar o resuscitare a ceea ce exista de mult în conştiinţa persoanei 
însăşi. Aşadar, aici nu poate fi vorba de paternalism. 


/3.3.2.9.2/ (b) argumentul erorii şi al slăbiciunii (Gerald Dworkin). Într-un articol 
devenit clasic, Gerald Dworkin argumentează că există situaţii cînd unei persoane îi 
poate fi impus un anumit bine autentic, $i aceasta nu în virtutea unui paternalism 
brutal, abuziv, condamnabil, ci în virtutea necesităţii de a-l ajuta să-şi atingă propriile 
scopuri. 

Pentru a înțelege aceste situații, putem porni de la cazul slăbiciunii voinței: 
cineva poate dori să reziste unei tentaţii (a fuma, a consuma droguri, a a bea alcool 
etc.) şi, fiind conştient că s-ar putea să nu aibă forța necesară, poate ruga pe cei 
apropiaţi să îl ajute, oprindu-l (cu forţa) să cedeze acestei tentaţii chiar dacă, la un 
moment dat, el ar dori foarte mult să o facă. Cu alte cuvinte, cel în cauză caută ca, prin 
ajutorul altora care l-ar împiedica la nevoie cu forţa, să se asigure împotriva propriei 
slăbiciuni ((1986], p. 272). Nu se poate pretinde, crede Dworkin, că aici am avea de-a 
face cu paternalism: persoanei în cauză nu 1 se impune ceva străin, adus din afara sa, ci 
el este ajutat să facă chiar ceea ce vrea să facă (în ciuda unor tentaţii deviante). Un 
asemenea bine poate fi impus, fără a fi vorba de un paternalism malign. 

Un alt caz similar este cel al erorii de judecată: cine crede că nu poate depăşi o 
anumită criză şi plănuieşte să se sinucidă, sau cine crede greşit că fumatul nu-i 
dăunează ori că riscul de a nu purta centura de siguranţă (în automobil) este foarte mic, 
‘poate comite o eroare gravă de apreciere sau de judecată, eventual chiar o eroare fatală. 
Ca atare, dacă cineva îi impune binele cu forța (adică îl oprește de la sinucidere, sau îl 
opreşte de la fumat ori îi impune să poarte centura de siguranţă) nu este vorba de 
paternalism (în sensul negativ) ci de o acţiune care merge în direcția adevăratelor 
scopuri şi interese ale persoanei în cauză. Aici nu e vorba de bunuri sau valori 
«străine» impuse împotriva voinţei persoanei (care le respinge) ci de o constringere 
benefică, aptă să o ajute să-și atingă scopurile proprii (Dworkin, [1986], p. 273). 
Ulterior, chiar persoana în cauză va recunoaşte acest lucru şi va fi recunoascătoare 
pentru ajutorul acordat. Persoanele ce doresc să economisească bani, dar nu au tăria să 
o facă (cedind mereu tentatiei de a cheltui) sau care doresc să studieze, dar cedează 
tentatiilor de a-şi consuma timpul altfel, vor fi în final recunoscătoare pentru 
constringerile care le-au ajutat să îşi atingă scopurile. 

Un alt caz interesant, de același tip, este cel prilejuit de situații de tipul celei 
din-paradoxul blatistului (vezi mai sus, /3. 3. 2. 4. 3/ şi /3. 3. 2. 8/). Este vorba de 


„restricții care sunt în interesul unei clase de persoane luate colectiv dar care 

sunt de aşa natură încît interesele imediate ale fiecărui individ sunt promovate 
prin aceea că el violează regula atunci cînd alţii o respectă. În asemenea cazuri 
indivizii implicați pot avea nevoie de constringere pentru a pune în practică 
judecata lor colectivă privind propriul Jor interes, constringere garantind 
fiecăruia că ceilalți vor respecta regula“ (Gerald Dworkin, [1986], p. 268). 


În asemenea cazuri, constrîngerile îl ajută de fapt pe cel în cauză să pună în 
-ractică ceea ce doreşte, să obțină beneficiul vizat (şi care s-ar evapora dacă toţi cei 
‘mplicati ar încălca regula de dragul maximum-ului de avantaj strict personal). Aşadar, 
aici nu e vorba de paternalism, deși este vorba de o constrîngere. 

Dworkin conchide că pot exista situaţii în care „oamenii raționali ar accepta să 
acorde puterii legislative a societății dreptul de a impune restricții“ chiar şi asupra 
conduitei individului care îl priveşte pe el însuşi ([1986], p. 274). 


Transferînd această concluzie asupra problemei guvernării orientate spre Good, 
ajungem la consecinţa că pot exista situații în care impunerea de către stat a unor forme 
de bine individului nu constituie exemple negative de paternalism, ci exemple pozitive 
de ajutor util (Şi eventual dorit chiar de acesta), în virtutea intereselor lui pe termen lung. 


Evident, date fiind „resursele de ignoranță, rea voinţă şi prostie“ (Dworkin) ale 
Jegislatorilor, există riscuri foarte mari ca guvernarea să abuzeze de o eventuală 
autorizare a sa de a impune constringeri oamenilor spre binele lor. De aceea, Dworkin 
caută să conditioneze cit mai strict $1 să reducă Ja minim o asemenea autorizare. 
Condiţiile ar fi: 


e deciziile şi acţiunile individuale pe care guvernarea urmăreşte să le evite prin 
constrîngeri impuse persoanelor trebuie să fie de mare anvergură, potențial 
periculoase şi ireversibile 


e evitarea (prin constringere) a acestora să fie de natură a amplifica capacitatea 
individului de a examina rational şi duce la capăt propriile lui decizii, proiecte 
de viaţă etc. 


e guvernarea trebuie să demonstreze că ceea ce vrea să evite prin constringeri 
este bine definit, realmente foarte dăunător individului şi foarte probabil să se 
intimple, iar efectele pozitive aşteptate ca urmare a constringerii sunt şi ele 
bine definite, importante și foarte probabile 


e  constringerea să fie aplicată de guvernare numai dacă nu există altă variantă de 
atingere a aceluiaşi scop; cînd ea există, chiar dacă este costisitoare, greoaie 
etc. trebuie preferată constrîngerii ([1986], pp. 272-274). 


Reflectiile lui Dworkin şi argumentele în favoarea unei guvernări orientate spre 
Good care se pot conecta cu aceste reflecţii pot fi înțelese mai bine dacă sesizăm că: 


e  guvernările premoderne se orientau spre un anumit Bine şi se simțeau 

indreptatite să îl impună, deoarece erau paternaliste (tratau persoanele ca 
neindreptatite la autonomie deplină) 


e modernitatea a salutat guvernările minimale (orientate spre Right) tocmai 
pentru că tratau persoanele ca fiind indreptatite la o autonomie deplină (Kant: 
«ieşirea omului din starea de minorat») 


e dar faptul că persoanele sunt îndreptățite la deplina autonomie nu înseamnă că 
ele şi reuşesc să o exercite; uneori ele nu reuşesc să-şi exercite autonomia — 
dintr-o slăbiciune a voinței, din erori de apreciere, din cauză că cedează unor 
tentaţii momentane sau din cauză că se sustrag binelui colectiv recunoscut de 
dragul unui optim (potențial) strict personal (aşa cum se întîmplă în cazul 
blatistului) 


e in aceste cazuri de autonomie ratată sau contraproductivă, guvernarea poate 
avea indreptatirea de a constringe persoanele spre propriul lor bine. 


/3.3.3/ Contradictia Right-Good: dileme ale politicii publice 


Care sunt limitele legitime ale intervenţiei de stat, ale politicilor publice? 
Legalitatea (idealul de Right) are totdeauna prioritate fata de Binele public sau nu? 
Trebuie ca statul să respecte cu scrupulozitate propriile legi, sau, în cazuri speciale, el 
poate interveni şi în forme extralegale, în vederea realizării binelui public sau a 
impunerii unor principii morale? Trebuie ca statul să respecte la modul absolut 
drepturile şi libertăţile tuturor cetățenilor săi, sau, în situații speciale, el poate încălca 
anumite drepturi (ale unora) în vederea binelui public sau al drepturilor altora? 


Cîteva analize de caz pot să evidentieze dificultățile morale cu care se 
confruntă acțiunea politică, în măsura în care îşi asumă atît principiile statului de drept 
(«supremaţia dreptului»), cît şi idealul de a servi Binele public. 


/3. 3. 3. 1/ Cazul I: «Drepturile... membrilor bandei» 


Locuitorii unui cartier din Los Angeles s-au confruntat mulţi ani cu probleme 
insolubile create de o bandă de tineri care îşi făcuseră sediul în cartier, creînd o 
situație insuportabilă prin fapte care, luate fiecare în parte, erau relativ minore: 
gălăgie exagerată, murdărirea permanentă a spaţiului public, inclusiv folosirea 
sa drept WC în aer liber, spargeri de geamuri, gesturi indecente şi atitudini 
ofensive, de intimidare, fata de trecători, cerşetorie insistentă şi agresivă, bătăi 
între membrii bandei, consum de droguri etc. Justiţia nu putea interveni 
eficient, date fiind multitudinea de mici contravenţii şi infracțiuni, lipsa de 
gravitate a fiecărei fapte în parte, dificultatea de a identifica vinovatul în 
fiecare caz, absența dovezilor etc. Chiar dacă se reuşea uneori acordarea de 
penalizări or chiar de mici condamnări, inclusiv repetate, acestea erau mărunte 

(amenzi, închisoare de scurtă durată, etc.) iar vinovatii reveneau cu noi acte 
indezirabile. Mijloacele de supraveghere video permanentă nu erau. în vremea 
respectivă, disponibile, iar supravegherea cu personal specializat era 
prohibitivă prin costurile ridicate. Autorităţile locale au decis să rezolve 
problema prin emiterea unui ordin de interdicție, care oprea accesul membrilor 
bandei în zona respectivă. Rezultatul a fost pozitiv şi spectaculos, numărul de 
plîngeri ale locuitorilor şi trecătorilor a scăzut masiv, zona a fost igienizată, 
problemele au dispărut în linii mari. A intervenit însă ACLU — the American 
Civil Liberties Union (celebra asociație americană pentru libertăți civice), care 
a acționat în justiție autoritățile locale pentru încălcarea drepturilor omului: 
membrii bandei, ca cetăţeni americani, aveau dreptul constituțional de a circula 
liber în orice zonă a ţării, deci şi în cartierul respectiv. Interdictia a fost anulată, 
ca neconstitutionala, iar problemele existente initial au reapărut. (Roger L. 
Conner A Gangsta's Rights Drepturile gangsterului, în Etzioni [1998]) 


Politica publică de interzicere a accesului unor persoane in zona problematică 
inițiată de autorităţile locale era, desigur, bine intenţionată, în sensul că urmărea 
respectarea unor norme morale (decenta, respect etc) şi anumite interese legitime, pe 
scurt binele public. În acelaşi timp, ea reprezenta o restringere a drepturilor civice ale 
unor persoane (membrii bandei) fără bază juridică (fără o condamnare formală). Este 
insă admisibilă o atare politică publică? Pot fi drepturile unor persoane limitate în 
interesul public (sau în ceea ce se consideră a fi interes public la momentul respectiv), 
fără suport juridic? Răspunsul nu este uşor de dat. Pe de o parte, utilitatea interdicţiei 
pare evidentă; pe de alta, împuternicirea autorităţilor să restrictioneze exercitarea unor 
drepturi constituționale fără un temei legal complet, pe baza unor simple aprecieri de 
oportunitate, constituia un precedent alarmant: ce garanţie ar fi putut exista că 
autoritățile locale, odată obişnuite să restricțroneze ocazional exercitarea unor drepturi, 
nu ar fi ajuns să comită abuzuri, emitind ulterior diverse alte restricţii total 
nejustificate? Conform viziunii legaliste, procedura era inacceptabilă, abuzivă şi 
generatoare a unui precedent periculos; conform acestora, banda trebuia descurajată 
sau oprită nu printr-o decizie politica (de interzicere a accesului), ci prin condamnări 
individuale pentru fapte precise comise de membrii ei. Însă aceste condamnări nu 
fuseseră eficiente, şi nici în viitor nu puteau fi: lipsea atît baza legală pentru sentințe 
eficace, cît şi posibilitatea colectării unui număr suficient de probe. De multe ori, 
martorii faptelor în cauză erau ei înşişi descurajati să depună mărturie de teama unor 
represalii ulterioare din partea membrilor bandei. În plus, costurile procedurilor 
juridice respective (în bani şi timp cheltuit) erau prohibitive pentru mulți dintre cei 
vatamati (mai ales din perspectiva condamnărilor minore, singurele la care se putea 
ajunge pe baza faptelor în cauză). Conform viziunii Binelui public, de vreme ce poliția 
şi justiţia nu puteau rezolva problema, era normal să se recurgă la interdicții, deoarece 
ele asigurau binele comunitar dorit. 

Aici devine evident un contrast între cerinţele comunitare şi cele individuale. 
Binele comunitar cerea aplicarea interdicttilor; pe plan individual, însă, restringerea 
drepturilor cuiva fără un proces juridic complet (fără «due process», cum se spune în 
dreptul anglo-saxon) era un abuz evident; Binele individual excludea aplicarea 


206 


interdictiilor. Persoana supusa acestora putea replica: «nu-mi pasa de Statistica pe care 
O evoci şi care arată că interdicțiile conduc la scăderea infractionalitatil; mie personal 
aceste interdicții îmi lezează drepturile, fără niciun temei legal, aşadar eu sunt 
nedreptăţit». 


Dintr-o perspectivă utilitaristă globală, politica de interzicere a accesului poate 
apărea drept morală si justă: efectele ei fiind pozitive, se poate susţine că ea a 
amplificat binele general şi a diminuat suferinţa cetăţenilor. Din perspectiva unei etici 
deontologiste şi individualiste, însă, politica respectivă nu se susţine, deoarece ea vine 
în contradicţie cu datoria strictă de respectare a drepturilor fiecărui om (ce nu a fost 
deposedat de ele prin sentință judecătorească). Ambele puncte de vedere pot fi 
adoptate si argumentate. Dar poziţia trebuie să rămînă coerentă, şi nu arbitrară. 
Invocînd diverse excepţii sau creînd direct starea de excepţie (cazul deținuților de la 
Guantanamo, instalaţi în această tabără deoarece ea nu se află pe teritoriul SUA, fiind 
deci exceptată de la jurisdictia legilor americane). 


Din păcate, de foarte multe ori se adoptă o poziţie arbitrară, de tip 
«decizionist», constind în aplicarea principiilor deontologiste şi legaliste în anumite 
situaţii (cînd decidentul politic o doreşte) şi aplicarea principiilor opuse, de tip 
utilitarist, în alte situaţii (din nou conform dorințelor sau intereselor decidentului 
politic). Pe scurt, decidentul politic jonglează cu deontologismul şi utilitarismul, cu 
«sanctitatea drepturilor omului» şi cu «prioritatea Binelui public» după cum vrea in 
momentul respectiv, după cum cer interesele sale imediate. 


/3. 3. 3.2/ Cazul II: posesia privată a armelor de foc 


În SUA există o veche dispută politică şi morală privitoare la libertatea 
acordată cetăţenilor de a obține şi deţine arme de foc de uz personal (pistoale, arme de 
vînătoare). Apărătorii acestei libertăţi susțin că deținerea armelor este o parte a 
dreptului fiecărei persoane la viata şi integritate fizică: avînd o armă de foc, fiecare se 
poate apăra de atacul unui răufăcător. Arma în sine nu este un lucru rău («guns don't 
kill; murderers kill with guns», așa sună un faimos slogan linistitor al producătorilor de 
arme şi al celebrei Rifle Association, o organizaţie menită să apere dreptul de a deţine 
arme de foc); simpla deţinere a armei nu este nici ea ceva rău (dacă arma nu este 
păstrată în scopuri criminale); rea şi condamnabilă este numai folosirea ilegală a armei, 
pentru ameninţare, jaf sau crimă. De ce, atunci, să fie interzisă posesia armelor de foc? 

Adversarii libertăţii respective atrag însă atenţia că toate statisticile dovedesc 
faptul că posesia armelor de foc de către populaţie măreşte numărul de infracţiuni cu 
mînă armată, amplificind si infractionalitatea în genere, şi numărul de crime la mia de 
locuitori. Există o clară corelaţie statistică între răspîndirea armelor de foc şi 
criminalitate, ceea ce arată că, în loc de a diminua riscurile şi a mări securitatea 
personală, armele de foc deținute de populaţie măresc riscurile şi diminuează 
securitatea individuală. În aceste condiţii, s-ar părea că interesul public cere 
interzicerea armelor de foc: Binele public presupune reducerea numărului de arme şi 

de posesori ai lor, căci criminalitatea globală scade odată cu această reducere. 

La aceste argumente, apărătorii armelor de foc replică evocînd următorul 
contraargument: dreptul la autoapărare este un drept fundamental al omului (decurgind 
din dreptul la viata); cetățeanul poate renunța la acest drept, sau poate accepta limitarea 
mijloacelor de exercitare a lui (prin restricționarea posesiei de arme) numai dacă 
autoritățile îi pot garanta securitatea. Dar este evident că autoritățile nu pot garanta 
securitatea personală a fiecărui cetățean. În acest caz, limitarea dreptului la autoapărare 
este un abuz. Dacă statul nu-ti poata garanta securitatea, cum poate avea el dreptul să-ți 
interzică armele de autoapărare? Infractorii îşi procură oricum arme de foc, deoarece ei 
nu se lasă intimidati de lege; dacă cetăţenii cinstiți nu sunt însă autorizaţi de lege sa 
posede şi ei arme, iar autoritățile nu le pot garanta securitatea, situaţia finală este că 
legea îl face mai vulnerabil pe cetăţean, în loc de a-l apăra. Lucrurile stau ca şi cum 
statul i-ar spune individului: «eu nu iti pot promite că, la nevoie, voi fi la fata locului 
pentru a te apăra; dar nici nu accept să te aperi singur (cu o armă de foc); nu-ți rămîne 
decît să aştepţi $1 să speri că, în caz de urgentă, poliţia va sosi la timp $1 te va proteja; 
dacă însă nu se va reuşi acest lucru, n-avem ce să-ți facem». Evident, lucrurile nu sunt 
în regulă cu acest tip de atitudine. Nu este corect, nu este moral, ca statul să îţi 
diminueze capacitatea de autoapărare (prin interdicții) în condițiile în care el nu iti 
poate asigura o protecţie rezonabilă. 

Se poate observa aici cum reapare contrastul dintre cerințele comunitare şi cele 
individuale. Comunitatea are dreptul să 1a măsuri pentru reducerea criminalității; dar şi 
cetățeanul are dreptul să ia măsuri pentru autoapărare. Din punctul ei de vedere, este util 
să fie interzise armele de foc; din punctul lu: de vedere, este periculos să 1 se blocheze 
cea mai eficientă cale de autoapărare. Binele comunitar pare aici în conflict şi cu 
drepturile, şi cu binele individual. lar acest conflict iese cel mai clar în evidență dacă 
analizăm cazul unei persoane care s-ar fi putut apăra de o agresiune gravă, folosind o 
armă, dar care, renuntind la aceasta pentru a respecta interdicția, a căzut victimă 
agresorului; nici persoana în cauză, nici familia ei nu sunt consolate de faptul că 
interdicțiile respective au dus la scăderea criminalităţii în ansmablu — ceea ce contează 
pentru victimă şi rudele e: este faptul că agresiunea ar fi putut fi evitată iar victima 
salvată dacă respectivele interdicții n-ar fi fost în vigoare. Victima apare nu numai ca 
victimă a agresorului, ci şi ca victimă a legislației prohibitive; ea poate fi considerată ca 
sacrificată de dragul unui Bine comunitar. Acest lucru atrage atenţia asupra unei întrebări 
cruciale: ce drept moral au autoritățile să accepte conştient sacrificarea unor vieți 
individuale, pe temeiul general al reducerii criminalității? Din punctul de vedere 
utilitarist, răspunsul pare simplu: binele public s-a amplificat (prin reducerea 
criminalității), chiar dacă anumite persoane (care s-ar fi putut apăra cu arma) au devenit 
victimele imterdictitlor. Din punctul de vedere deontologist, însă, răspunsul nu este 
convingător: fiecare om are dreptul la viață, şi deci la autoapărare, iar legea nu are 
latitudinea morală de a tolera sacrificarea unora în favoarea altora. Persoanele sacrificate 
pot fi văzute ca victime ale unui abuz al Puterii, de vreme ce vulnerabilitatea lor a fost 
tranzactionata de autorităţi în vederea creşterii securităţii altora (conform ideti: «merită 
să plătim preţul sacrificării unora, pentru a salva pe alții, mai numeroşi”). Legislatorul 
însuşi nu ar accepta această «tranzacţie» dacă el însuşi s-ar număra printre victime; el o 
propune numai pentru că se consideră la adăpost de riscuri. 

În acest punct, descoperim, se pare, o dilemă prima facie insolubilă: are 
prioritate Binele comunitar, public, sau Binele individual al fiecărei persoane? avem 
dreptul să privim din punctul de vedere al comunităţii (mai bine apărate), sau trebuie să 
privim din punctul de vedere al celor sacrificați? 

Într-o cultură comunitaristă şi caracterizată de un foarte slab respect pentru 
drepturile individuale, aşa cum este cultura politică românească, răspunsul poate părea 
evident: individul să se sacrifice pentru comunitate. Într-o cultură politică 
individualistă, şi cu o mare tradiţie de respect al drepturilor omului, cum este cea 
americană, se poate argumenta pentru un alt răspuns: nimănui nu i se poate cere să se 
sacrifice pentru Binele public (pentru salvarea altora), prin urmare fiecare trebuie să 
posede dreptul la autoapărare. 


Chestiunea poate fi interpretată şi aşa: daca drepturile omului sunt universale şi 
absolute, nu 1 se poate interzice nimănui să se apere cu arma de foc; dacă însă în unele 
cazuri interesul public primează fata de drepturile individuale, interzicerea armelor de 
foc este justificată, deoarece reduce criminalitatea. Această dilemă ne conduce la 
întrebarea dacă drepturile omului sunt universale şi absolute, o chestiune larg discutată. 


/3. 3. 4/ Politicile asistentiale 


Politicile asistentiale ocupă un loc important în activitatea imensei majorități a 
guvernărilor. Împotriva lor, s-au adus obiecţii mai ales începînd din secolul XIX, şi 
anume de către liberalii radicali. Cu toate că politicile asistentiale sunt foarte diverse, 
si, în diferite contexte, ele susțin diferite grupuri sau activităţi, obiecțiile aduse 
împotriva lor sunt în principal obiecţii împotriva protecţiei sociale. 


/3.3.4.1/ Argumente contra politicilor ‘asistentiale’ 


Cea mai mare parte a argumentelor invocate împotriva politicilor asistentiale au în 
vedere (si critică) asistența furnizată grupurilor defavorizate şi diversele servicii 
asigurate gratuit de stat (asistență medicală, educaţie etc.). Vom vedea mai jos de ce 
această dirijare a argumentării nu este corectă. Pînă atunci, iată principalele argumente: 


e Rolul politicii (în particular, al guvernării) este numai „să stabilească, să 
arbitreze şi să aplice regulile jocului“ (Friedman, [1995], p. 43). Pe scurt, statul 
face reguli, nu produce bunuri şi servicii; acestea trebuie produse de piață şi de 
alte tipuri de tranzacţii voluntare între persoane sau organizaţii. Statul poate 
interveni pentru a suplini piaţa atunci şi numai atunci cînd „schimbul voluntar 
stricto sensu este excesiv de costisitor sau practic imposibil“ (Friedman, 
[1995], p. 43). Politicile asistentiale presupun perturbarea acestei logici, ceea 
ce are ca efect o denaturare a ordinii sociale şi politice. 

Statul asistential are trăsături paternaliste (il tratează pe cetăţean ca pe un elev 
sau copil al său, ce trebuie protejat, îndrumat etc.) şi, inevitabil, îi restringe 
libertatea: “de teamă ca nu cumva individul să greşească, statul trebuie să se 
aşeze în preajma lui, deasupra sa, în jurul său pentru a-l îndruma, pentru a-i fi 
garant, pentru a-l struni şi a-i limita mişcările” (A. de Tocqueville). Aşadar, 
politicile asistentiale distrug autonomia morală a persoanei. 


Statul nu are resursele necesare pentru a acoperi toate nevoile existente şi a 
satisface toate cererile de ajutor; concepţia statului-părinte protector se bazează 
pe ignorarea acestui fapt elementar, pe presupunerea absurdă că ar putea exista 


“o ființă generoasă şi neobosită care îşi spune stat şi care să aibă piine 
pentru toate gurile, muncă pentru toate braţele, capital pentru toate 
întreprinderile, credite pentru toate proiectele, balsam pentru toate 
rănile, consolare pentru toate suferințele, sfaturi pentru toate 
nedumeririle, soluţii pentru toate problemele, adevăruri pentru toate 
minţile, distracţii pentru toate speciile de plictis, lapte pentru copii şi 
vin pentru bătrîni, care ne satisface toate necesitățile, ne prevede toate 
dorințele, ne satisface întreaga curiozitate, ne corectează toate erorile, 
ne amendează toate greşelile şi ne absolvă pe toţi de aici înainte de 
nevoia de prevedere, prudenţă, judecată, inteligență, experienţă, ordine, 
economie, cumpătare şi sirguinta.” (Bastiat) 


Statul asistential crează o “cultură de dependenţei” (persoanei fata de stat sau 
comunitate), care în cele din urmă îl transformă pe cel “asistat” (ajutat) într-un 
handicapat, într-un om incapabil de a se ajuta singur (de a-şi rezolva singur 
problemele); de aici teza liberală «state help kills self-help» («ajutorul statal 
distruge ajutorul pe care fiecare poate să şi-l dea lui însuşi») — vezi, de exemplu, 
Norman Barry [1998] (mai ales pp. 45, 115-118, 128-129, 135-155, 161) 


Pentru a fi legitimă, asistenţa trebuie să fie justă; dar, datorită complexităţii şi 
diversităţii societăţii moderne, a disensiunilor dintre cetăţeni (cu privire la ce 
înseamnă just), nu se poate defini niciodată ce anume înseamnă «o distribuire 
corectă» (Hayek); ca atare, distribuirea şi asistenţa devin prilejuri pentru ca 
preferinţele unora (ale decidentilor, ale unei majorităţi ocazionale etc.) să fie 
impuse drept «juste» altora 


Nu se pot evalua exact nevoile asistentiale şi nici stabili exact costurile 
satisfacerii acestora (vezi, de exemplu, Sowell [1996], pp. 75-79, 108, 189-193, 
329-331). Ca atare, politicile asistentiale introduc un puternic element 
decizionist, un puternic element de arbitrar in viata publica, ceea ce are ca 
efect proliferarea nedreptatilor 


Imposibilitatea principială ca statul să satisfacă toate nevoile iese in evidență 
mai ales îndată ce observăm că acestea se amplifică proporțional cu 

dezvoltarea funcţiei asistentiale a statului. Pe măsură ce ar fi acoperite anumite 
nevoi şi satisfăcute anumite solicitări de ajutor, ar apare alte nevoi şi solicitări, 
fiecare grup social încercînd să beneficieze de această sursă de sprijin. Încă 
Bastiat a sesizat natura fenomenului: 
“De îndată ce, sub pretextul organizării, al reglementării, al protecţiei, 
al încurajării, Legea poate lua de la unii pentru a da celorlalti, de 
îndată ce ea poate extrage din bogăția acumulată de toate clasele pentru 
a îmbogăţi pe una din ele - pe cea a agricultorilor, a meşteşugarilor, a 
negutatorilor, a armatorilor, a artiştilor sau a actorilor - vai!, din acest 
moment nu va exista clasă care să nu pretindă, pe bună dreptate, să 
pună la rîndul său mîna pe Lege. Nu va mai exista clasă care să nu 
revendice cu patimă dreptul său de a alege şi de a fi aleasă,şi de a fi 
aleasă, şi care să nu fie gata de a bulversa întreaga societate pentru a 
obține ceea ce doreşte” (Bastiat, Legea, în Iliescu şi Socaciu, coord. 
[1999], p. 199). 


Conform adversarilor intervenţiei publice, statul s-ar dovedi astfel a fi ““marea 
entitate fictivă prin care fiecare încearcă să trăiască pe socoteala celorlalţi” 
(Bastiat). 


Politicile asistentiale implică practicarea sistematică a unui sistem imoral de 
decizie asupra folosirii resurselor: unii (politicienii, birocraţii) decid asupra 
banilor altora (contribuabililor); ei decid cit din banii altora să fie cheltuiţi, cum 
anume să fie cheltuiţi şi pentru cine să fie cheltuiţi: „Legislatorii votează 
pentru cheltuirea unor ban: ce aparţin altora. [. . . ] Birocraţii cheltuiesc banii 
altora pentru terți“ (Friedman, [1998], p. 96; vezi şi [1995], p. 49) 


Intervenţia de tip asistenţial, deci opusă celei de tip economic, nu rezolvă 
problemele, ci le transferă dintr-un domeniu în altul (spre exemplu, se reduce 
şomajul cu preţul creșterii inflaţiei sau al creşterii fiscalității, ce duce la 
diminuarea creşterii economice); în plus, intervenția statală nu-i stimulează pe 
cei “protejaţi” să depăşească propriile defecte sau eşecuri, ci îi antrenează 
pentru a deveni “persoane problemă” sub alte aspecte (îndată ce nu mai Sunt o 
problemă din punctul de vedere iniţial): “adevărul e că, avînd în vedere 
defectele existente ale firii omenești, multe rele pot fi numai schimbate dintr- 
un loc pentru a se forma într-un alt loc sau sub o altă formă - adesea crescînd 
prin schimbarea adusă ” (Herbert Spencer). 


Existenţa unor situaţii critice (sărăcie, şomaj, penurie etc.) este deseori normală 
din punct de vedere moral, datorîndu-se unor defecte, lipsuri, erori, eşecuri, sau 
chiar infracţiuni de care chiar cei în cauză sunt responsabili: “Nu e vădit că 
trebuie să existe în mijlocul nostru o mare proporţie de mizerie care e rezultatul 
normal al ticăloşiei, şi că mizeria nu se poate disocia de ticăloşie?” (Spencer). 
Statul nu poate avea sarcina de a-i face pe toţi oamenii fericiți în primul rind 
deoarece multi nici nu merită să fie astfel. 

Politicile asistentiale se bazează pe o confuzie între caritate (milă, dragoste 
fata de aproape) şi dreptate (moralitate). Or, cea dintii este «cu sens unic» 
(merge într-un singur sens), în timp ce a doua presupune reciprocitate, tar 
confundarea lor constituie o denaturare (Minogue, în Boucher, Kelly [1998], p. 
259-261). Lui Minogue 1 se poate însă răspunde că, dacă există o confuzie, el 
este cel care o comite: numai dreptatea de tip contractual se bazează pe 
reciprocitate, în timp ce dreptatea de tip moral este adesea asimetrică: 
„asemenea relaţii de putere asimetrice sunt chiar materia primă a obligațiilor 
morale: cei aflaţi în poziţie dominantă au o obligaţie specială de a-i proteja pe 
cei dependenţi de ei“ (Goodin, [1982], p. 214). Exemple de obligaţi chiar de 
acest tip există nu numai în familie, ci şi în codurile eticii profesionale, în 
codurile etice patriarhale etc. Chestiunea ne trimite, de altfel, la importanta 
problemă a posibilităţii unor raporturi de reciprocitate în condiţii de inegalitate 
profundă. 


Resursele necesare “protejării” unor persoane sunt sustrase altor persoane (sub 
formă de impozite, taxe etc.) care au, eventual, tot atîta nevoie de ele, sau chiar 
mai multă nevoie (Spencer, [1996], p. 90) şi care, adesea, le merită mai mult 
(datorită eforturilor pe care le fac, sacrificiilor personale, conduitei corecte 
etc). Astfel, cei care muncesc îi susțin pe cei care nu muncesc, cei care îşi 
plătesc impozitele îi susțin pe cet care nu şi le plătesc etc. Dar aceasta nu este 
decît „Caritatea cu prețul cruzimii; căci nu-i oare crud să măreşti suferinţele 
celor mai buni pentru a micşora suferințele celor mai răi dintre oameni?“ 
(Spencer, [1996], p. 91). 


Protecţia socială constituie o povară economică care denaturează funcționarea 
normală a mecanismelor pieţei libere, alterînd realitatea economică (mai ales 
“barometrul prețurilor”) si dereglind raporturi care ar putea conduce la rezultate 
economice optime 


De avantajele protecţiei sociale nu profită cei vizati, ci în primul rind alte 
categorii de oameni sau alti factori sociali (resursele necesare protecţiei sociale 
devin obiect al afacerilor şi interesului diverselor grupuri de presiune, etc.): 
„cel sărac este lăsat să se apere singur, fiind de cele mai multe ori învins de 
grupurile care au demonstrat deja o capacitate mai mare de a se bucura de 
avantajele ocaziilor oferite“ (Friedman, [1998], p. 96). Se argumentează 
frecvent că de avantajele asistenței sociale beneficiază mai ales straturile 
sociale mijlocii («middle classes»), care au condiţii optime de a exploata 
sistemul de asistență (de exemplu, au joburi şi venituri care le permit să 
beneficieze de concedii medicale); în schimb, grupurile dezavantajate şi săracii 
au joburi şi venituri de aşa natură încît nu-şi pot permite concedii medicale (ei 
riscă să fie concediati, nu au mijloace de subsistenta etc.) 


Birocratia necesară aplicării politicilor asistentiale generează o imensă coruptie: 


212 


„Ispita de a folosi banii altora este foarte putemică. Multi, inclusiv birocratii care 
administrează programele, vor încerca mai degrabă să-i folosească pentru ei 
înşişi decît să-i transfere altora“ (Friedman, [1998], p. 96). Pe scurt, 
redistribuirea este acaparată de redistribuitori, ceea ce amplifică imoralitatea 
socială. Fenomenul nu este marginal si întîmplător, deci lesne de corectat prin 
mijloace juridice, ci absolut caracteristic deoarece el tine de efectele sistematice 
ale reglementării guvernamentale. Agenţiile create pentru implementarea unor 
reglementări dobindesc o anumită autonomie şi încep să urmărească propriile 
interese, nu îndeplinirea sarcinii publice oficiale care li s-a repartizat: 


„Odată ce s-a creat o motivaţie pentru reglementare, comportamentul 
real al agenţiilor de reglementare nu mai urmează acea motivaţie sau 
rezultatele sale sperate, ci se adaptează la stimulentele şi constrîngerile 
instituționale pe care le au acele agenţii” (Sowell, [1996], p. 195) 


e Există o multitudine de efecte perverse ale politicilor asistenţiale; exemplul 
clasic este oferit de plafonarea chiriilor, care, în loc de a uşura situația 
chiriaşilor, o îngreunează (cresc preţurile caselor, scade oferta de închiriere, 
apar chirii «la negru» etc. — cf. Norman Barry, [1998], p. 110); vezi şi Sowell, 
[1996], p. 259; Boudon, [1998]; M. Friedman, [1995], pp. 192-197, 213-218. 
Cel mai bizar exemplu de efect pervers este cel evocat de Maurice Saatchi: 


„Oamenii cei mai săraci, care primesc şi cele mai proaste servicii 
publice, plătesc cele mai mari impozite. Cei mai săraci 10% dintre 
oameni plătesc impozite într-un procent record, între 50 % şi 63 % din 
venitul lor. Cei mai nevoiaşi plătesc cel mai mare procent. Este o lume 
nebună aceea în care săracii plătesc impozite mai mari decît bogatii.[...] 
Ei suferă nu numai pentru că veniturile lor sunt prea mici, ci $1 pentru 
că cei cu venituri mici îşi văd aceste venituri diminuate şi mai mult prin 
impozite. În prezent, Guvernarea mai întîi îi impozitează pe cei cu 
venituri mici; apoi le oferă în compensație beneficii; apoi, în final, 
impozitează unele dintre aceste beneficii, astfel că cei mai săraci 
suportă cea mai grea povară de impozitare“ (Saatchi, [2002], p. 20). 


e Drept efect al tuturor deficienţelor enumerate, politicile asistentiale se termină 
totdeauna cu un eşec: ele pornesc sub forma unei ofensive împotriva sărăciei, 
sloganul fiind «Război sărăciei!» («War on poverty!»), şi se termină cu 
concluzia «sărăcia a cîştigat războiul» («Poverty won») — Minogue, în 
Boucher, Kelly (eds) [1998], p. 261. 


/3.3.4.2/ Argumente în favoarea politicilor asistentiale 


/3.3.4.2.1/ Argumentul istoric 
Totdeauna au existat state şi guvernări care au asistat grupuri considerate importante, 

sau defavorizate sau periclitate, care au intervenit pentru rezolvarea unor probleme 
considerate importante pentru societate, şi care au depus eforturi pentru ceea ce era un 
considerat Bine public. Teza propagandistică conform căreia politicile asistentiale sunt 
o invenție artificială a Stîngii moderne, o invenţie inspirată de invidie şi de un egali- 
tarism absurd, neîntemetat, o invenție menită să asigure întreţinerea mediocritatilor, a 
nulitatilor şi a leneşilor pe spatele celor merituoşi, capabili şi hamici, este o teză 
neîntemeiată şi ridicolă. Statul a fost totdeauna orientat spre Binele public. Chiar 
grupurile favorizate (bine situate, influente) apelează (în numele aceluiaşi Bine public) 
la asistența guvernamentală, dacă se confruntă cu probleme serioase. Istoria 
consemnează solicitări de asistență de la cele mai diverse grupuri sau organizaţii, 
persoane sau categorii sociale; şi tot ea arată că nu a existat nicio guvernare care să nu 
fi acordat nimănui nici un fel de asistență. Ca atare, abolirea asistenţei sociale este mai 
curînd un proiect utopic decît o necesitate confirmată istoric. Binele public a existat 
sub diferite forme întotdeauna, chiar dacă el a fost şi subiect de contestare. 


/3.3.4.2.2/ Argumentul moral al universalizării 

Demonizarea politicilor asistenţiale se face de către cercurile interesate in mod 
parțial şi egoist, cu o «ţintă precisă»: se doreşte, de fapt, abandonarea anumitor forme 
de asistenţă (de exemplu, asistența pentru grupuri defavorizate), în condiţiile în care 
alte forme de asistență (comenzi făcute de stat întreprinzătorilor, facilităţi pentru 
investitori etc.) sunt menținute şi ocultate. Este deci vorba de o ipocrizie interesată: 
diverse grupurile denunță formele de asistență destinate altor grupuri, dar continuă să 
beneficieze de asistenţa care le favorizează pe ele direct. 


lată un exemplu foarte recent. Încă din anii ’70 ai secolului XX, cercurile de 
afaceri şi companiile americane au început ofensiva neoconservatoare împotriva 
intervenţiei statale în economie şi societate. Intervenţia guvernamentala și 
reglementările de stat au fost prezentate drept catastrofice, de-a lungul întregii 
perioade de boom economic american. Îndată însă ce au apărut diverse dificultăți 
majore şi semnele unei crize, îndată ce concurenţii SUA au devenit periculoşi 
pentru economia americană, cercurile de afaceri şi marile companii au început să 
preseze pentru interventie statală, sub forma de noi reglementări. În 2007, 
comentatorii au început să remarce întoarcerea preferințelor cercurilor de afaceri 
spre intervenția guvernamentala reglementatoare. 

Într-un articol din The New York Times (articolul In Turnaround, 
Industries Seek U.S. Regulations, de Eric Lipton şi Gardiner Harris, apărut la 
16 septembrie 2007), se constată: 

„After years of favoring the hands-off doctrine of the Bush administration, 
some of the nation's biggest industries are pushing for something they have 
long resisted: new federal regulations. [. . . ] The tactical shift by industry 
groups is motivated by a confluence of self-interests: growing competition 
from inexpensive imports that do not meet voluntary standards, and a desire to 
head off liability lawsuits and pre-empt tough state laws or legal actions that 
were a response to laissez-faire Bush administration policies. Concerns that 

Democrats could soon expand their control in Washington have also prompted 
manufacturers or producers to seek regulations that they consider the least 
burdensome, regulatory experts say. [. . . ] «There seems to be, at the moment, 
a fair amount of efforts under way by individual industries to put into statute 
what had either previously been voluntary consensus standards or industry 
goals,» said Rosario Palmieri, a regulatory lobbyist at the National Association 
of Manufacturers, which has often opposed government regulations. «This 
year, we have seen quite a bit of it.» [. . . ] Rick Melberth, director of 
regulatory policy at OMB Watch, a Washington group that tracks federal 
regulatory actions, agreed. «I have never before seen so many industries 
joining a push for regulation», Mr. Melberth said. «What we need to watch 
closely is if this will achieve a real increase in standards and public protections 
or Simply serve corporate interests.» [. . . ] The practice of industry groups 
turning to regulators or legislators in Washington for a national standard or 
mandate is not new, of course. While businesses often oppose requirements by 
saying they are unnecessary as it is already in their interest to produce safe 
products, at other times they have asked for them to avoid a patchwork of state 
regulations, to ensure that competitors must meet the same standard or to 
provide legal protection. [. . . ] Warning labels on cigarettes, certain workplace 
safety laws and even nutritional labels on food packaging can be attributed, in 
part, to actions by industries over the last four decades to push for a federal 
standard, industry lawyers and lobbyists said. [. . . ] But industry officials, 
consumer groups and regulatory experts all agree there has been a recent surge 
of requests for new regulations, and one reason they give is the Bush 
administration’s willingness to include provisions that would block consumer 
lawsuits in state and federal courts. [. . . ] Thom Lambert argues: «{B]usinesses 
can procure regulations in order to achieve advantages over their competitors. 
In the last few years, American consumers have had access to an 
unprecedented number of low-priced, high-quality foreign goods. By 
convincing the government to mandate the production processes they currently 
use (or could easily adopt), incumbent domestic businesses can both erect 
barriers to entry and raise the costs of those rivals that do manage to enter the 
markety.“ 


Aşadar, politica «hands off» (slogan scurt, cu semnificația «guvernarea să isi 
țină mîinile acasă, adică să nu se amestece în economie») a fost susținută atîta vreme 
cit s-a dovedit convenabil pentru grupurile economice în cauză (investitori, 
întreprinzători, tehnocrati din conducerea firmelor). Îndată ce rezultatele economice 
(profit, competitivitate) nu au mai corespuns, toată înțelepciunea «pieței libere» a fost 
pusă în paranteză, şi au început solicitările pentru intervenţie guvernamentală. Dacă se 
iau în considerare asemenea exemple, atunci experienţa istorică atestă că orice grup 
social presează pentru intervenţia publică, pentru reglementări utile noi, suplimentare, 
pentru politici publice active, îndată ce se confruntă cu probleme majore. Este cu totul 
falsă impresia, creată în mod insistent de propaganda statului minimal, că membrii 
societăţii s-ar împărţi în două categorii opuse: pe de o parte, cei activi, care se descurcă 

prin forte proprii, respingind asistența statală, şi cei inactivi, care nu se descurcă 
singuri, solicitind mereu asistența publica. În realitate, toate grupurile solicită sprijinul 
statului atunci cînd se confruntă cu probleme majore. În schimb, grupurile (mai ales 
cele bine situate, ce au o mai mare indepdendenta şi autonomie) repudiază intervenţia 
statală şi politicile asistentiale arunci cind nu au nevoie de ele. Din acest motiv, 
propaganda îndreptată împotriva acestor politici (pe motiv că ar fi totdeauna 
ineficiente, iraționale, injuste, absurde) nu poate constitui un argument serios. Politicile 
asistentiale s-au dovedit deseori ineficace, dar aceasta nu dovedeşte că ele sunt 
totdeauna, din principiu, negative. Ca orice politică, şi acestea pot fi reuşite sau nu, 
raţional gîndite sau nu, utile sau nu. În acelaşi timp însă, constatarea că unele grupuri 
beneficiază de asistenţă iar altele nu, că în unele perioade este justificată şi solicitată 
asistenţa iar în altele nu, că unii admit anumite forme de asistenţă (de pe urma cărora 
beneficiază chiar ei) dar ostracizează alte forme de asistenţă (de pe urma cărora 
beneficiază alții) arată că ceva nu este în ordine din punct de vedere moral cu 
demonizarea asistenţei statale. Asistenţa publică poate fi criticată pe diverse temeiuri 
rationale (ineficienta, etc.) iar aceasta critică poate fi indreptatita; dar ea nu poate fi 
respinsă ca atare, nu poate fi respinsă în principiu, pur şi simplu pentru că este 
asistență oferită de guvernare, deoarece unii beneficiază de ea şi o acceptă — cîtă vreme 
asistența este oferită şi acceptată unora (de exemplu, investitorilor, întreprinzătorilor, 
exportatorilor, producătorilor, angajatorilor), ea trebuie acceptată drept legitimă în 
principiu şi pentru alte grupuri (angajaţi săraci, șomeri, persoane cu dizabilităţi etc). 
Principiul universalizării ne împiedică să acceptăm drept morale atitudinile incoerente, 
ce aprobă asistenţa de stat pentru unii, dar o repudiază pentru alții. Dacă Binele public 
cere admiterea asistenței guvernamentale pentru primii, de ce n-ar cere şi acceptarea 
asistenţei pentru ceilalți? 


/3.3.4.2.3/ Argumentul inechitatii 

Unii comentatori văd o mare incoerenta, chiar ipocrizie, în aceste critici aduse 
politicilor asistentiale. În mod obişnuit, foarte frecvent, discuţia se poartă ca şi cum 
politica asistentiala ar fi exclusiv o politică pentru asistarea celor defavorizati (săraci, 
şomeri, handicapati). Se creează în mod insistent impresia că intervenția statului ar fi 
focalizată asupra celor marginalizati. Fals: asistarea grupurilor defavorizate este numai 
o parte a activităților asistentiale de stat. Pe lîngă aceasta parte, există multe altele: 
asistarea intreprinzatorilor şi a investitorilor, a instituţiilor financiare, a infrastructurii, 
armatei şi culturii. O mare parte a politicii externe este şi ea obiect de «politică 
asistentiala», deoarece fiecare stat încearcă să îşi promoveze economia: să dobindeasca 
acces şi condiţii favorabile pe pieţele externe pentru întreprinzătorii săi, să obțină acces 
la resurse materiale şi financiare necesare producţiei, să obțină reglementări (vamale 
etc) favorabile economiei sale, şamd. Or, beneficiile cele mai mari din aceste eforturi 
de promovare ajung la grupurile bine situate (sub formă de profituri pentru investitori, 
salarii mari pentru tehnocrati şi funcţii de conducere, etc.), nu la grupurile defavorizate. 
Formele de intervenţie statală de care beneficiază exclusiv sau în principal grupurile 
bine situate economic sunt multiple: 


216 


e asistenţă şi credite pentru export 

e asistentă şi credite pentru obţinerea de comenzi (din tara și din străinătate) 

e acorduri (comerciale, de cooperare etc.) cu alte state, avînd consecinţe 

stimulatoare pentru producţie şi comerţ 

garantarea de stat a investițiilor 

scutiri de datorii (în anumite cazuri) 

scutiri de impozite 

facilități de diferite tipuri (privind terenurile, utilităţile, obținerea de credite 

etc.) 

e comenzi de stat (achiziţii de stat prin comandă directă, aducătoare de mari 
profituri producătorilor sau importatorilor) 

e anumite investiții în infrastructură (benefice exclusiv sau în primul rînd pentru 
întreprinzători) 


Dar ce proporţie au aceste forme de asistență pentru firme şi grupuri bine 
situate economic? Una dintre cele mai răspîndite şi mai insidioase legende este cea 
care sugerează că proporția lor este redusă, deoarece grosul asistenţei statale se 
îndreaptă către cei defavorizati. Diverse studii arată că grosul cheltuielilor publice nu 
merge spre asistarea grupurilor defavorizate, ci spre cheltuielile militare, cheltuielile de 
infrastructură, asistarea în diverse forme a investitorilor, întreprinzătorilor şi a 
exportatorilor, asistarea băncilor, instituțiilor financiare şi a bursei, scutirea de 
impozite şi datorii a acestor grupuri sau instituţii, facilităţile acordate lor, garanţiile de 
stat acordate, infrastructura necesară activităților economice ale acestor grupuri etc. 
Cum conchide Thomas Nagel: 


„guvernul ia bani de la unii pentru a-i ajuta pe alţii. Aceasta nu este singura 
destinaţie a impozitelor şi nici măcar destinația principală. Mare parte din 
impozite este cheltuită în scopuri care îi avantajează mai degrabă pe cei bogați 
decît pe cei săraci“ (Nagel, 1994, p. 61) 


La constatarea faptului că ajutorul statului merge într-o mare proporție către 
grupurile avantajate şi activităţile lor, nu către dezavantajati şi marginalizati, criticii 
protecţiei sociale replică invocînd faptul că asistenţa statului pentru economie şi export 
nu foloseşte numai oamenilor bine situaţi, ci şi tuturor celorlalți: bunul mers al 
economiei creează locuri de muncă, asigură venituri salariaților, satisface cererea de pe 
piaţă, aduce mărfuri ieftine din import etc. 

Argumentul este corect, dar unilateral: şi grupurile defavorizate pot pretinde că 
asistenţa care li se acordă are efecte benefice asupra economiei şi societății. Astfel, 
protecţia socială, asistenţa medicală şi educaţia gratuită furnizează forță de muncă 
economiei, contribuie la creşterea productivităţii, reduce pierderile (cauzate de boală 
sau de o proastă condiţie fizică), contribuie la creşterea cererii de produse şi servicii de 
pe piaţă (căci creşte puterea de cumpărare a acestor grupuri de consumatori), reduce 
cheltuielile pentru activități represive și pentru sistemul juridic (deoarece contribuie la 
reducerea infractionalitatii — sărăcia aduce cu ea creşterea infractionalitatil) etc. 

Chiar adversarii cei mai hotariti ai intervenţiei statale și ai asistenţei sociale, 

cum este Thomas Sowell [1996], admit că buna educație data de familie copiilor 
reduce cheltuielile statului (pentru combaterea criminalităţii) si chiar pe cele ale 
organizaţiilor private (de exemplu, ale băncilor), deoarece imprimă viitorilor adulţi 
modele de conduită ce reduc actele ilicite, tentativele de fraudă. incorectitudini de 
diverse tipuri (neplata la timp a datoriilor etc.). Dacă săracii nu îşi pot educa bine copiii 
— deoarece au locuri de muncă care îi suprasolicită şi îi tin departe de casă, deoarece nu 
pot trimite copiii la școli corespunzătoare etc. — copiii vor avea de suferit (conduitele 
incorecte sunt pedepsite, deci implică mari costuri pentru cei pedepsiţi) dar şi 
societatea ca întreg va plăti o parte din costurile acestei proaste educatii (este vorba aici 
de o serie de externalitati negative). Pe scurt, capacitarea săracilor pentru a-şi putea 
duca bine copiii este nu numai în interesul lor personal, ci şi în interesul public; aduce 
beneficii nu numai săracilor, ci şi comunităţii. 


Apărătorii asistenței sociale pentru grupuri defavorizate pot, deci, ridica 
următoarea obiectie: de ce asistenţa de stat pentru întreprinzători şi investitori, pentru 
economie, este percepută drept o necesitate publică, în timp ce asistența pentru 
grupurile defavorizate este prezentată drept o povară insuportabilă? De ce ar fi etic să 
fie sprijiniți investitorii, bancherii, producătorii și angajatorii, dar ar fi imoral să fie 
sprijiniți angajaţii, grupurile vulnerabile etc.? De ce acestora din urmă li se cere «să se 
ajute singuri» (conform temerii că «state help kills self help» şi a lozincii «ajută-te 
singur şi Dumnezeu te va ajuta!»), în timp ce marilor companii, marilor bănci, marilor 
angajatori nu li se spune acelaşi lucru? Nu cumva aici se lucrează cu două unităţi de 
măsură contradictorii? Este acceptabil din punct de vedere moral ca anumite grupuri să 
beneficieze de politici asistentiale iar altele nu? 


Mai mult, uneori se pretinde că nu există resurse pentru grupurile defavorizate, 
dar se găsesc totuşi resurse pentru sprijinirea grupurilor bine situate economic (care 
sunt mult mai influente politic — vezi mai sus, /3.2.1/, cazul guvernării Iorga- 
Argetoianu, 1931). 


În timp ce o minoritate foarte activă (de libertarieni sau liberali radicali) 
respinge total implicarea statului în economie, majoritatea susține diverse grade de 
implicare în acest sens. 

Intervenția statală se face 

e fie pentru furnizarea de bunuri şi servicii pe care nu le asigură piaţa (căci nici 
un consumator nu are suficient interes propriu direct să investească în 
producerea lor, sau costurile producerii lor sunt mult prea mari pentru un 
consumator) — de exemplu, bunuri publice: căi de comunicaţie, faruri navale, 
servicii de ordine şi pază, apărare naţională, protecţia mediului etc (aşa cum 
cere liberalismul moderat); 

e fie pentru asigurarea dreptăţii sociale (cum susţine Stînga politică) sau a unei 
protectii sociale minime şi a unui echilibru social (cum susțin Stînga moderată, 
crestin-democratia şi conservatorismul) 


In toate variantele, intervenţia presupune resurse. care sunt totdeauna scarce 

(insuficiente sau 'rare'). Apare deci o problemă de alocare: cum trebuie dirijate sau 
împărțite aceste resurse? Trebuie oare acordate întreprinzătorilor (pentru dinamizarea 
economiei, crearea de noi locuri de muncă, creşterea produsului intern) sau grupurilor 
defavorizate (ca asistenţă)? Ambele grupuri pot pretinde că au prioritate în virtutea 
unui interes public, dar ambele pot urmări, de fapt, interese egoiste. Unii comentatori 
aflaţi în afara lumii politice, între care romancierul Camil Petrescu, reproşau, de 
exemplu, burgheziei liberale din Rominia interbelică faptul de a fi speculat ideea de 
'interes national’ pentru propria îmbogăţire egoistă: 

„Obtinere de privilegii şi concesiuni în numele unui 'principiu național [...] 
statul a fost jefuit de averi şi de drepturile lui [...] Toate întreprinderile liberale 
au prosperat, căci prosperitatea lor era datorită avantagiilor acordate pe cale 
politică“ (Camil Petrescu, Opinii şi atitudini, [1962] pp. 18-19). 


Camil Petrescu semnala în 1924 ca aberant cazul în care statul ajuta anumiţi 
întreprinzători într-o manieră presupus avantajoasă pentru naţiune (stimulatoare pentru 
‘industria națională’), dar, de fapt, defavorabilă acesteia şi mai ales populaţiei. 


„Sub pretext că e neapărată nevoie de o industrie naţională ni s-a impus să 
crestem ‘in seră' una românească. S-au acordat acestei industrii avantagii imen- 
se [...] se impuneau taxe vamale foarte ridicate mărfurilor care veneau din 
străinătate, ca să nu producă ieftinirea în tara prin concurență. Astfel toată 
populaţia era spoliată de avantajul de a cumpăra marfa cea mai ieftină din țările 
vecine [...] În modul acesta se plătea kilogramul de zahăr în interiorul ţării 1,15 
lei, iar la orice frontieră 0,55 lei. [...] Nu numai populația, dar se jefuia statul; i 
s-a impus o 'primă' de fiecare kilogram de zahăr fabricat în tara, de 0,15 bani, 
ni se pare: astfel, statul românesc care lăsa pe poeţi să moară în ospiciu, pe 
savanţi fără laboratoare, satele fără şcoli, țărănimea roasa de sifilis, statul [...] 
găsea totuşi parale să plătească prima kilogramului de zahăr fabricat în țară“ 
(Camil Petrescu, Nationalismul burgheziei în industrie şi nationalismul în 
război, în [1962], p. 20-21) 


Se pune problema în ce condiţii se justifică dirijarea resurselor publice către 
firme si grupuri de întreprinzători, cîtă vreme populaţia şi grupurile dezavantajate se 
confruntă cu penuria. Principiul moral al prioritarismului sugerează nevoia de a ajuta 
prioritar pe cei aflaţi în penurie; pe de altă parte, întreprinzătorii susțin adesea că este 
economic mai rentabil (Şi, din punct de vedere utilitarist, mai eficace la nivel național) 
să fie ajutate firmele $i întreprinzătorii. 


/3.3.4.2.4/ Argumentul responsabilităţii 
Galbraith (în lucrarea sa Societatea perfectă, [1997]) acuză ipocrizia punctelor de 
vedere anti-etatiste care 


e  Resping orice ajutor de stat pentru cei defavorizati drept nerational, 

neeconomic etc. 

e Prezintă orice instituţie de stat drept birocratică (op. cit., p. 95) şi pe 
funcţionarii publici drept incompetenti, parazitari şi răi Galbraith, [2006] 

e Prezintă dificultăţile funcţionale ale acestor instituţii drept insurmontabile şi 
orice pledoarie în favoarea statului interventionist (implicat în rezolvarea 
problemelor economice şi sociale) drept demodată (p. 42); 

e „se dă deci de înţeles că statul este, prin însăşi natura lui, incompetent, cu 
excepția cazului cînd trebuie să administreze Pentagonul sau cînd e vorba sa 
încheie contracte publice cu firme private de armament. Dacă statul e 
incompetent si ineficace, este inutil să i se pretindă intervenţia în sprijinul 
săracilor, pentru că n-ar face decît să complice lucrurile şi, mai rău, să le şi 
inrautateasca soarta “ [2006] 

e dar beneficiază de sprijinul de stat (prin intermediul bugetului militar, al 
asigurărilor sociale de stat, al ajutorului financiar acordat băncilor în dificultate 
etc. - p. 17) 

e deci guvernul este prezentat drept o necesitate socială şi un bun social cînd 
promovează interesele deţinătorilor de resurse şi drept un adversar al binelui 
public cînd apără interesele celor lipsiţi de resurse (p. 17) 


Galbraith atrage atenția implicit asupra unei incoerente a poziţiilor minimaliste 
privitoare la guvernare: atunci cînd este vorba de problema protecţiei grupurilor 
defavorizate, statul este prezentat drept incompetent, ineficient, inapt, deci incapabil să 
asigure Binele public; cînd însă este vorba de problemele militare și de bugetul 
Pentagonului, care constituie o sursă imensă de comenzi şi profituri pentru firmele 
private, statul devine brusc competent şi eficace. Altfel spus, dacă cheltuieşte bani 
pentru săraci, statul este un factor malign; în schimb, dacă cheltuieste bani pentru 
scopuri militare (deci contribuie la profiturile întreprinzătorilor), statul este un factor 
benefic. Cum se explică această contradicţie? După opinia economistului american, 
printr-o extraordinară sete de deresponsabilizare: adversarii Binelui public (şi al 
asistenţei pentru defavorizati) vor pur şi simplu să-şi justifice dorinţa de a scăpa de 
dorice responsabilitate cu privire la grupurile defavorizate, la problemele publice 
restante, la situaţia de ansamblu a societăţii. 


„actuala condamnare a tuturor acţiunilor şi a administraţiei guvernamentale 
face parte în realitate dintr-un plan mai vast: acela de a refuza orice 
responsabilitate în privinţa săracilor“ (Galbraith, [2006]) 


Este, în fond, o dorință de a găsi justificări pentru egoism: „The modern 
conservative is engaged in one of man's oldest exercises in moral philosophy; that is, 
the search for a superior moral justification for selfishness“, spune Galbraith intr-un 
aforism binécundseut. 


Or, interacţiunile sociale şi interdependenta creată de ele ne obliga la 
responsabilitate, inclusiv fata de ceilalti. Binele public nu poate fi scos, deci, din sfera 
scopurilor statului, deoarece asigurarea lui este forma esenţială de manifestare a 

responsabilitatii sociale. Efectele lipsei de responsabilitate pentru Binele public sunt 
uneori foarte grave. Un exemplu în acest sens ne oferă tragicele evenimente din 
România anului 1907. 


În 1906, s-a organizat la Bucureşti o mare expozitie a realizărilor naţionale 
prilejuită de aniversarea a patru decenii de la urcarea pe tron a lui Carol I. 
Expoziţia şi festivitățile organizate cu prilejul aniversării au exprimat, aşa cum 
atestă sociologul Nicolae Petrescu, participant la evenimente, „o mulțumire 
generală în pătura conducătoare a ţării şi mai ales a Partidului Conservator“ 
(Nicolae Petrescu, [2004], vol. I, p. 136). Multumirea generală de care se 
vorbeste aici nu se justifica, deoarece, in ciuda progreselor importante 
realizate, regatul roman se confrunta cu probleme foarte serioase, in primul 
rind cu problema agrară. Aceasta îşi dovedise gravitatea cu ocazia mişcărilor şi 
revoltelor ţărăneşti din anii 1880 şi 1990, iar ea nu fusese rezolvată. Era, cum 
spune N. Petrescu, o „problemă pe care conducătorii ţării nu se gindisera 
niciodată s-o rezolve, ci numai să o atenueze cu paleative [2004], vol. 1, p. 
142). Faptul că problema agrară şi situaţia ţăranilor erau grave este atestat nu 
numai de mărturiile unor autori români din epocă (între care Nicolae Iorga, 
Sadoveanu, Caragiale, în 1907, din primăvară pind în toamnă, Rebreanu si 
multi alţii), ci şi de observatorii străini. Chestiunea era atît de acută, încît si 
comentatori străini ocazionali o puteau sesiza. Tot N. Petrescu relatează: „Am 
reținut observaţia unui vizitator german, care, într-o conversaţie cu mine, îmi 
spuse ca belşugul în care se lăfăiește pătura avută se datoreşte faptului că 
«țăranul român primeşte să îndure foamea mai uşor decît țăranul din alte ţări» 
şi că atunci cînd va refuza să mai accepte o asemenea situaţie, va lua sfirşit 
numitul belşug“ (Nicolae Petrescu [2004], vol. I, p. 136-137). Ceea ce vedeau 
destul de limpede oaspeţii străini, nu era însă tot aşa de limpede pentru elitele 
politice româneşti si pentru ideologii lor, care susțineau că in România nu 
exista o problemă agrară (si Eminescu a vehiculat asemenea idei în publicistica 
sa). Mai mult, unii dintre exponentii acestor elite insistau să explice 
dificultățile ţărănimii prin lenea, hotia, alcoolismul ce i-ar fi caracterizat pe 
țărani (în Răscoala, Rebreanu evocă aceste teze de largă circulaţie în epocă). 
Iresponsabilitatea acestei atitudini a contribuit mult la geneza evenimentelor 
dramatice din 1907 (deşi nu a fost singura cauză a acestora). Oricum, aceste 
evenimente au dovedit contemporanilor lucizi că multumirea, jubilarea şi 
festivismul ultraoptimist de la aniversarea din 1906 nu se justificau. In 1907, 
după răscoală, unul dintre aceştia reflecta: „Sărbătoarea din anul trecut cu 
ocazia expoziţiei jubiliare mi se părea o adevărată parodie. Numai după citeva 
luni de la trimbitarea acestor înfăptuiri, ni se arăta cu brutalitate că ne lăudasem 
pe nedrept şi că manifestarea din acel an fusese o condamnabilă înscenare de 
suprafață, care nu putea să ascundă realitatea pentru mult timp“ (N. Petrescu 
[2004], vol. I, p. 143). Mai multă responsabilitate din partea elitelor politice 

. fata de situaţia țăranilor, mai multă consideraţie pentru Binele public, ar fi 
putut avea ca efect evitarea evenimentelor sîngeroase din 1907. 


/3.3.4.2.5/ Doctrina neoconservatoare 

În ultimele trei decenii, plecînd din SUA si Anglia, s-a răspîndit in lumea 
dezvoltată (iar după 1990 a început să dobindeasca influență mediatică și la noi) o 
concepţie neoconservatoare ce etalează foarte vizibil incoerenta conceptuală la care 
făcea aluzie mai sus Galbraith. Pe de o parte, această concepție discrediteaza statul şi 
intervenția publică, prezentindu-le drept focare de incompetenta, ineficienta, risipă şi 
corupție (de aici şi pretenţia reducerii la minim a asistenţei pentru grupurile 
defavorizate, cerința non-intervenţiei guvernării în economie şi societate). Pe de altă 
parte, acelaşi stat demonizat de către neoconservatorii americani şi englezi este 
prezentat drept exponent (pe plan internaţional) al luptei pentru democraţie, 
modernizare globală și respectarea drepturilor omului — de unde şi imensele cheltuieli 
militare aprobate guvernării (mai ales administraţiei americane) în vederea desfăşurării 
acestei lupte. Pare însă foarte greu de înţeles — lucru subliniat pe larg mai ales de către 
americanii ce critică guvernarea neoconservatoare — cum un stat incompetent (să 
rezolve problemele sociale ale unor grupuri din SUA), ineficient în cheltuirea 
resurselor şi risipitor devine totuşi, în politica externă, competent, eficient și orientat 
numai spre bine. Este de neconceput că o guvernare coruptă (atunci cînd vehiculează 
bani pentru binele public intern, pentru asistarea socială a americanilor defavorizati) 
devine brusc corectă şi incoruptibilă atunci cînd promovează binele public 
(democraţia, drepturile omului) peste graniță. Adepții asistării publice a grupurilor 
defavorizate se întreabă aşadar: dacă statul american este capabil să promoveze binele 
public în politica internațională, de ce n-ar putea-o face şi în politica internă? lar dacă 
el este paralizat de ineficacitate şi imoralitate (aşa cum pretind adepții guvernării 
minimale) în activităţile sale interne, cum se face că nu mai este deloc paralizat de ea 
în acţiunile internationale? Sau statul devine un monstru de ineficienta şi corupție ori 
de cite ori îşi asumă acţiuni spre binele public — şi atunci înseamnă că si în politica 
externă el construieşte strategii eşuate, axate pe interese speciale, inavuabile, deci ar 
trebui împiedicat să acţioneze (atît pe plan intern, cît şi extern). Sau el este capabil să 
promoveze valori, să acţioneze spre binele public, şi atunci trebuie să o facă pe ambele 
planuri — deci trebuie să intervină şi în rezolvarea problemelor sociale interne. Dacă 
birocratii şi agenţiile ar acapara fatalmente resursele (destinate binelui public intern) în 
folos privat, în folosul unor interese speciale (asa cum pretind neoconservatorii), cum 
se explică faptul că resursele militare, materiale şi de «intelligence» destinate binelui 
public international nu sunt acaparate tot în folos privat? Nu este vorba oare de aceeaşi 
guvernare, de aceiaşi oameni politici, care acționează pe ambele planuri? Cum se 
explică faptul că ei trebuie suspectați (ca incompetenti, corupți etc.) în cazul în care 
intervin în problemele sociale şi economice interne, dar sunt absolviti de orice 
suspiciune atunci cînd intervin în problemele politice internaţionale? În primul caz, 
morala se dovedeşte incapabilă să-i tina la respect; în cel de-al doilea, ei par adevăraţi 
campioni ai moralei. Coruptibili şi incapabili pe plan intern, politicienii şi birocraţii 
devin subit îngeri ai Binelui pe plan international. Contradictia neoconservatoare, 
conform lui Galbraith, se explică astfel: nu este vorba atît de pericolele incompetenţei 
şi ale corupției, cit de dorința neoconservatoare de a scăpa de responsabilitatea 

problemelor sărăciei şi marginalizării interne, pentru a-şi asuma problemele geopolitice 
şi geostrategice de mare interes (si a căror rezolvare promite mari profituri elitelor 
economice şi politice). 


/3. 3. 5/ Etica politicilor publice 


Etica politicilor publice ridică cela mai mare număr de probleme şi dispute în 
viata socială modernă, iar dintre acestea problemele cele mai dificile si disputele cele 
mai intense sunt legate de alocarea sau realocarea resurselor. 


/3.3.5.1/ Politici de alocare şi realocare 


Practic nu există societate în care să nu se facă anumite transferuri de resurse, 
alocări sau realocări de valori, între sectoare, grupuri, generaţii, prin intermediul 
instituțiilor politice. Cu cit o societate este mai complexă, mai avansată şi mai bogată, 
cu atît transferurile şi alocările sunt mai mari. Cum libertarienii au contestat 
principialitatea şi dezirabilitatea acestor transferuri (vezi, de exemplu, teoria lui 
Nozick, în cap. /2/), este necesară o discuţie asupra fundamentelor morale ale alocării 
şi realocării. Au existat multiple justificări ale acestor activităţi ale guvernării, dintre 
care cele mai actuale şi mai bine construite sunt prezentate în continuare. 


/3.3.5.1.1/ Fundamentul principial 


Dintre principiile vieţii sociale moderne, cele mai greu (chiar imposibil de 
contestat) sunt /ibertatea individuală şi egalitatea între persoane. Aceste idealuri nu 
sunt contestate nici de libertarieni, prin urmare tocmai pornind de la ele se poate 
construi justificarea politiclor de alocare şi realocare. Vom analiza două asemenea 
justificări, cea propusă de teoria capabilitatilor şi cea sugerată de Thomas Nagel. 


/3.3.5.1.1.1/ Teoria capabilitatilor (Sen şi Nussbaum) 


„capabilitatea [. . . ] trebuie să fie scopul politicii publice“ 
Martha Nussbaum 


Economistul şi filosoful social american (de origine indiană) Amartya Sen a 
deschis o direcţie nouă de analiză a problemelor eticii sociale şi politice legate de 
alocarea resurselor, plecînd de la premisa că scopul alocării nu este asigurarea 
anumitor niveluri de venit oamenilor dezavantajati (aşa cum s-a susținut multă vreme), 
nu este «bunăstarea generală», ci crearea condiţiilor pentru libertatea şi autonomia 
personală. Argumentarea sa împotriva abordării tradiţionale urmează paşii de mai jos: 


1. cu exact aceeaşi sumă de bani, o persoană defavorizată (bolnavă, invalidă, cu nevoi 
speciale determinate de vîrstă; sau foarte săracă şi deci obligată la un anumit regim de 
viaţă —de exemplu, la zece ore de muncă pe zi, fără concediu) obţine mai putin decît o 

ersoană care nu e defavorizată (sănătoasă, validă, fără nevoi speciale). ce poate 
-eneficia mai uşor şi mai eficace de resursele respective 


Z. rezultă că nu resursele în sine (sau banii în sine) contează, ci ceea ce poate cineva 
snume face cu ei, ce calitate a vieții poate obţine cineva cu ei 


>. problemele libertăţii şi prosperității trebuie aşadar privite prin prisma calității vieţii 
ce se poate obține 


+. functiunile (conceptul vine de la Aristotel) sunt activităţi normale, dorite şi pe care 
persoana le poate realiza în anumite condiţii practice (de la «a mânca anumite 
mâncăruri» la «a naviga pe internet»); nu orice vis uman este însă o funcțiune («a fi 
nemuritor» sau «a fi zeu» sau «a fi cel mai deştept om din lume» nu sunt funcțiuni) 


5. imposibilitatea de a realiza anumite funcțiuni constituie limitări ale libertăţii 


6. limitarea resurselor conduce la necesitatea de a sacrifica unele funcțiuni pentru altele 
(a renunţa la un al doilea copil pentru a-l putea creşte şi educa adecvat pe primul; a 
renunța la tratament medical pentru a-ți repara casa, sau pentru a întreține un copil la 
facultate; a renunța la concediu pentru a-ți putea cumpăra medicamentele necesare sau 
pentru a stringe bani pentru achitarea taxelor de studiu etc.); de aceea accesul la 
funcțiuni, în sine, nu spune totul despre situaţia cuiva — trebuie evaluată capacitatea de 
acces la combinaţii de funcțiuni 


7. capabilitățile sunt combinaţii de funcțiuni; cu cât capacitățile cuiva sunt mai ample, 
cu atât acel cineva este mai liber 


8. cu cât o societate este în stare să asigure capabilități mai ample, cu atât poate ea să 
asigure mai multă libertate membrilor săi 


9. în opoziţie cu liberalismele radicale, ce consideră că asigurarea capabilitatilor este o 
chestiune personală, abordarea bazată pe capabilități susține că preocuparea pentru 
asigurarea şi amplificarea capabilitatilor individuale ale cetăţenilor este şi o chestiune 
personală, dar şi una de interes public (legată de, sau decurgînd din, chestiunea 
asigurării drepturilor şi libertăților individuale) 


Aşadar, în viziunea lui Sen, realocarea de resurse (asistarea persoanelor şi 
grupurilor dezavantajate) nu se justifică prin idealuri de bunăstare şi egalitate, cît prin 
idealul libertăţii: guvernarea este obligată să asigure libertatea fiecăruia, or, cum 
aceasta este inaccesibilă în absenta unor capabilități, este necesar ca ele să fie create; 
ceea ce, desigur, presupune alocări şi realocări de resurse. 


O contribuţie importantă la articularea teoriei capabilitatilor a adus Martha 
Nussbaum. Autoarea americană completează argumentarea lui Sen privitoare la 
justificarea abordării problemelor de politică publică în termeni de capabilități, şi nu de 
resurse. 

„Spre deosebire de abordarea liberală care se focalizează numai pe distribuirea 
resurselor, abordarea bazată pe capabilități susţine că resursele nu au valoare în 
ele însele, separate de rolul pe care îl joacă în promovarea funcţionării 
umane.[...] Dar abordarea bazată pe capabilități ridică problema universalismului 
cultural, sau [. . .] a «esentialismului». Odată ce începem să ne întrebăm cum 
funcţionează oamenii realmente, nu putem evita focalizarea asupra anumitor 
componente ale vieții şi nu a altora, asupra unor abilităţi şi nu a altora, nu putem 
evita de a vedea anumite capabilități şi funcţii ca ocupind un loc mai central, mai 
aproape de miezul vieții, decît altele“ (Martha Nussbaum [1999], p. 34) 


Or, aici s-ar părea că intrăm în dificultăți, deoarece universalismul şi 
esentialismul sunt contestate. Li se reproşează desuetudinea metafizică, ignorarea 
importanţei particularitatilor, anistorismul, ignorarea diferențelor culturale, chiar 
«imperialismul» rezultat din impunerea (drept model canonic) a unui model cultural de 
om care, de fapt, aparține doar unei culturi sau epoci. La aceste obiecţii, Martha 
Nussbaum replică sustinind că, în ciuda meritelor lor, aceste obiecţii nu au putut 
dovedi niciodată că am fi incapabili să recunoaştem (transistoric, transcultural, 
transmetafizic) genul de existenţă numit «umanitate». În ciuda tuturor diferenţelor, noi 
recunoaştem apartenența sau nu a cuiva la genul «om», ceea ce înseamnă că există «un 
subset de funcțiuni comune sau caracteristice» de o excepţională importanţă pentru tot 
ce înseamnă viata omenească. Listarea acestora nu este o procedură abstract-metafizica 
sau anistorică şi monoculturală; dimpotrivă, lista alcătuită se bazează pe experiența 
istorică şi culturală cea mai amplă şi mai diversă. În plus, lista nu este închisă şi 
dogmatică, ci deschisă şi revizuibilă. Ca atare, oameni din cele mai diverse culturi sau 
cu cele mai variate convingeri pot găsi în ea un teren comun sau o posibilitatea de 
consens (cu privire la ce înseamnă a trăi bine viata omenească). Martha Nussbaum 
specifică faptul că lista în cauză are rolul jucat la Rawls de lista bunurilor de primă 
importanță («primary goods»), adică rolul de a permite acel «consens prin 
suprapunere) necesar între membrii societăţii. 


Argumentarea Marthei Nussbaum poate fi completată şi cu alte consideraţii. 
Adversarii universalismului şi ai esentialismului tind de obicei să interpreteze lucrurile 
în termenii unei alternative exclusiviste: «sau există un nucleu tare de trăsături comune 
tuturor oamenilor, şi atunci, într-adevăr, se poate vorbi de calități, funcțiuni si 
capabilități ce trebuiesc asigurate (deci se poate vorbi de obligaţii pe care le avem față 
de cei ce nu posedă toate capabilitățile necesare), sau nu există un asemenea nucleu 
tare (ci numai diverse păreri incompatibile despre componenţa acestuia) şi atunci nu se 
poate vorbi de capabilități canonice, deci nu există obligaţii legate de asigurarea lor. 
Această alternativă este inacceptabilă; acceptarea ei ne-ar împinge sau spre un 
dogmatism absolut (postulînd un canon de calități umane independente de orice istorie 
sau cultură) sau spre un relativism cu efecte paralizante asupra inițiativei sociale. 
Resemnîndu-ne cu alternativa în cauză, şi alte sfere de acțiune instituțională, cum ar fi 
justiția de exemplu, ar fi periclitate. Dacă ar fi să luăm în serios anti-universalismul şi 
anti-esentialismul radical, nu ar trebui oare abandonată si orice încercare de a furniza 

‘nstitutionalizat justiţia? Am mai putea stabili care sunt drepturile legitime ale omului, 
jaca nici măcar trăsăturile sale caracteristice nu pot fi delimitate? Oricine ar putea 
pretinde că, date fiind relativitatea și caracterul particular al acestor trăsături, unei 
anumite categorii particulare de oameni nu este necesar să i se asigure cutare şi cutare 
drept. Cum s-ar putea stabili sfera libertăţii justificate a oricărui om (sfera interzisă 
amestecului arbitrar al altora sau al puterii politice), dacă nu se poate determina care 
sunt trăsăturile normale, tipice, unei fiinţe din categoria «oameni»? Cînd se poate 
afirma că a fost cineva «vatamat», de vreme ce nu ştim exact care sunt aceste trăsături? 
Dacă am pleca de la premisa că nu ne putem asuma existenţa niciunul fel de trăsături 
comune oamenilor, am intra în Situaţia de a nu mai putea justifica răspunsurile 
obişnuite şi importante date acestor întrebări — răspunsuri ce fac posibilă funcţionarea 
justiţiei. Or, această consecinţă ne pare absurdă. Rezultă deci că nu ne putem resemna 
la acceptarea antiuniversalismului şi a antiesentialismului radical. Pe de altă parte, 
desigur, nu ne poate satisface nici varianta dogmatică, constind în postularea 
categorică, definitivă, autoritară a unui singur set de trăsături invariabile, definitorii, 
pentru om, independent de cultură şi istorie. În acest caz, ce este de făcut? 

Răspunsul propus de Martha Nussbaum este că putem totuşi avansa o listă 
«deschisă» şi neautoritară (umilă, «humble») de trăsături pe care istoria şi diversele 
culturi le recomandă drept capabilități caracteristice omului, o listă susceptibilă de 
consens transistoric şi transcultural. 


Capabilitatile incluse în ea sunt de trei feluri: 


e capabilități de bază, înnăscute 
funcțiuni) 

e capabilități combinate (capabilități interne combinate cu anumite condiții 
externe adecvate pentru exercitarea funcțiilor) 


Cu existenţa acestor tipuri de capabilități s-ar putea declara de acord multe 
teorii politico-filosofice, inclusiv cele libertariene. Ceea ce însă este specific abordării 
bazate pe capabilități este teza că politicile publice nu se pot mulţumi să constate 
asigurarea capabilitatilor interne, rămînînd „indiferente la lupta indivizilor ce trebuie să 
încerce să şi le exercite într-un mediu ostil“ (Nussbaum, [1999], p. 45). Fără a-i obliga 
pe oameni la exercitarea capabilitatilor lor, politicile publice trebuie să îi susțină în 
lupta pe care o duc pentru a şi le putea exercita. 


Care sunt însă aceste capabilități? Lista lui Nussbaum cuprinde funcțiunile de 
bază a căror combinare duce la capabilitățile esenţiale. Din ea fac parte următoarele 
elemente: 


viata (a nu muri prematur, de exemplu) 

sănătatea şi integritatea corporală (care presupun hrana şi locuinţa adecvată) 
integritatea corporală (libertate de mișcare, securitatea fata de violenţă, viol, etc.) 
sensibilitate perceptivă, imaginaţie, gîndire (capacităţile de a percepe, imagina. 

gîndi, care presupun educaţia, libertatea de expresie etc.) 

e emoţiile (capacitatea de a avea ataşamente fata de persoane şi lucruri) 

e rațiunea practică (capacitatea de a-ţi forma o concepţie despre bine, de a-ţi face 
planuri de viaţă) 

e afilierea (capacitatea de a relationa cu ceilalți, de a recunoaşte alte ființe umane 
şi a manifesta grijă fata de ele, de a înțelege dreptatea şi prietenia etc.) 

e alte specii (capacitatea de a manifesta grijă şi dragoste pentru animale, plante, 
natură) 

e joaca (capacitatea dea te juca, a ride, a te distra) 

e controlul asupra mediului (din punct de vedere politic: a putea participa la 
deciziile care își guvernează viata; din punct de vedere material: a te bucura de 
proprietate, de şanse egale cu alţii în găsirea unui loc de muncă, etc.) — 
(Nussbaum, [1999], p. 41-42) 


Ideea apărată de teoria în discuţie este că viata lipsită de aceste capabilități nu 
este o bună viaţă omenească (ibidem). Drept urmare, politicile publice trebuie 
direcționate spre protejarea, asigurarea, cultivarea acestor capabilități: „scopul central 
al planificării publice trebuie să fie capabilitățile cetăţenilor de a îndeplini variate 
funcții importante“ (Nussbaum, [1999], p. 42). Politica, în genere, „trebuie să se 
concentreze asupra punerii a cît mai multi oameni în starea de capabilitate“, deoarece 
„capabilitățile umane ridică cerința morală de a fi dezvoltate“ (ibidem). S-ar putea 
spune că, în abordarea de fată, capabilitățile preiau rolul şi importanţa drepturilor 
omului din teoriile şi interpretările clasice: conform acestora din urmă, scopul 
aranjamentelor sociale şi al guvernării era asigurarea drepturilor omului; conform 
abordării Sen — Nussbaum, scopul aranjamentelor sociale şi al guvernării este 
asigurarea capabilitatilor. 


Obiectia clasică ce se aduce unei asemenea abordări este caracterul nerealist, 
utopic, principial irealizabil. Martha Nussbaum nu pretinde, desigur, că guvernarea ar 
putea face pe toţi oamenii sănătoşi fizic, capabili de a se bucura de viata, prietenoși, 
sensibili, impliniti profesional etc. Teza ei nu este că guvernarea ar putea şi ar trebui să 
îşi asume aceste obiective ca pe nişte angajamente contractuale (posibil şi necesar de 
atins într-o perioadă de timp strict delimitată). Guvernarea nu poate garanta sănătatea 
cetăenilor, dar aceasta nu înseamnă nici că nu ar avea sens ca sănătatea acestora să fie 
un fel al politicilor publice si nici că nu s-ar putea face comparații cu privire la 
capabilitățile existente în acest sens. 


În acest punct, argumentarea autoarei ajunge la o chestiune importantă, prilej 
de interminabile dispute. Liberalii radicali şi libertarienii (adepţii statului minimal, ai 
laissez faire-ului, al individualismului strict, ostil intervenţiei statale) profită de faptul 
că nimeni nu poate garanta cetăţenilor anumite capabilități — cum sunt sănătatea fizică, 
buna relationare cu semenii sau capacitatea de a se bucura de viata — pentru a ridiculiza 
principiile interventionismului statal: ei prezintă aceste principii, precum şi aspiraţiile 
către asigurarea capabilitatilor ca pe nişte găunoase iluzii sentimentaliste, ca pe nişte 
pretenţii absurde la atingerea unui ideal romantios («fericirea tuturor», «bunăstarea 

znerală») care nu poate fi, de fapt, atins. Nussbaum nu pretinde că s-ar putea garanta 
ringerea acestui ideal, dar ea susţine că, în ciuda limitelor evidente de asigurare a 
-apabilitatilor, acestea rămîn un obiectiv important şi un termen de comparaţie 
adispensabil. Nimeni nu poate garanta unei persoane că statul îi va furniza sănătatea 
deplină, dar ar fi absurd ca (din acest motiv) să se pretindă că statul nu trebuie să facă 
aimic pentru a stimula capabilitatea oamenilor de a se bucura de sănătate. Ce am spune 
sare despre raționamentul următor: «nimeni nu poate garanta unui accidentat 
vindecarea ($i nici măcar supraviețuirea), de aceea este inutil ca statul să se implice în 
asigurarea unui sistem de asistență medicală de urgenţă»? Evident, aici se ascunde un 
sofism: faptul că inițiativa publică nu poate garanta succesul deplin dorit nu implică 
citusi de putin că ea trebuie să renunțe la orice efort de a interveni. Principiul aplicabil 
aici este pur şi simplu următorul: 


«faptul că nu poti face totul nu e o scuză pentru a nu face nimic». 


Cine ar pretinde ca statul să garanteze sănătatea cetăţenilor ar formula o cerință 
absurdă, dar aceasta nu înseamnă că nu s-ar putea pretinde statului ca (în limita 
resurselor sale) să facă unele eforturi pentru furnizarea de asistență medicală. Cit de 
mari trebuie să fie acele eforturi $1 cît de pozitive rezultatele lor, sunt lucruri care nu se 
pot stabili apriori. Dar este de neacceptat presupozitia că eforturile însele sunt 
nelegitime, deoarece sănătatea este o chestiune privată sau irealizabilă prin politici 
publice. Oamenii rationali nu vor pretinde ca statul să-i facă nemuritori; dar ei nici nu 
vor putea ignora diferenţa dintre o guvernare care asigură asistență medicală de urgență 
şi una care refuză să o facă, pretextind că sănătatea nu poate fi «împărțită de la 
guvern). S-ar putea formula următorul principiu: 


«Statul care amplifică şi promovează capabilitățile cetăţenilor este, ceteris 
paribus, inevitabil superior celui care nu face decît să apere persoana şi 
proprietatea fiecăruia, deoarece măreşte gradul de libertate şi forța de acţiune a 
tuturor în direcţiile dorite de fiecare» 


Faptul că anumite state (cele comuniste şi cele naziste, de exemplu) au postulat 
obiective grandioase de sănătate publică (a maselor $1, respectiv, a rase!) şi simultan au 
declanşat un veritabil genocid nu arată că orice iniţiativă publică de asigurare a 
sănătății ar fi catastrofală: politicile publice din statele democratice nu pot fi 
confundate cu propaganda din totalitarism, iar eșecurile dramatice menţionate trebuie 
raportate la răul pe care îl reprezintă totalitarismul, nu la presupusul rău pe care l-ar 
reprezenta politicile de sănătate publică. Ideea că aceste politici ar presupune dictatura 
sau ar fi sortite falimentului este sofistică: dovada clară a sofismului este succesul 
politicilor în cauză într-o serie de state dezvoltate, democratice (mai ales, dar nu 
exclusiv, din Europa: Suedia, Germania s. a.). 


Obiectivul de politică publică «asigurarea asistenței medicale» va trebui 
desigur gîndit în raport cu multe alte obiective la fel de legitime și în raport cu costurile 
implicate; el nu va putea fi niciodată singura prioritate, sau prioritatea absolută. Nu se 

va putea lucra cu lozinca «totul pentru sănătate», dar de la această lozinca 
absolutizanta şi pînă la abandonarea oricărei politici publice de îmbunătăţire a sănătăţii 
este o distanță foarte mare, pe care numai tertipurile ideologice o pot escamota. 


O altă obiectie standard adusă împotriva politicilor publice de promovare a 
capabilitatilor este aceea că politicile respective impun centralizat anumite modele de 
Bine şi reduc astfel autonomia persoanelor de a-și căuta singure binele propriu. Cu alte 
cuvinte, asistența furnizată de stat ar fi un impediment în calea opțiunii individuale. $1 
aici se ascunde de fapt un sofism, legat de confundarea facilitării cu impunerea. 
Guvernarea trebuie să faciliteze, dar nu să impună, exercitarea anumitor funcțiuni. 
Nussbaum insistă asupra ideii că scopul politicilor publice nu sunt funcțiunile propriu- 
zise, ci capacitatea de a le exercita: nimeni nu este constrins să le exercite, dar fiecare 
trebuie să o poate face dacă vrea. 


„Guvernarea nu urmăreşte să-i împingă pe cetățeni să acţioneze în anumite 
moduri valoroase; in loc de aceasta, el urmărește să asigure ca toţi cetăţenii să 
posede resursele şi condiţiile necesare pentru a acționa în acele moduri. Facind 
oportunitățile accesibile, guvernarea stimulează, nu împiedică, alegerea [este 
vorba de alegerea individuală - nota mea, API] (Nussbaum, [1999], p. 49) 


/3.3.5.1.1.2/ Teorii ale egalităţii 


În lumea moderna, unul dintre principiile cele mai adînc înrădăcinate este 
principiul egalităţii. Acest principiu nu afirmă egalitatea de fapt (de situaţie, calități, 
posibilităţi), ci egalitatea de drept (de drepturi, de indreptatiri) dintre oameni. 
Principiul egalității spune că: 


„Guvernarea trebuie să-i trateze cu grijă pe cei pe care îi guvernează, altfel 
spus, ca pe ființe umane care sunt capabile de suferință şi frustrare, şi trebuie 
să-i trateze cu respect, altfel spus, ca pe fiinţe umane care sunt capabile să-şi 
formeze concepţii inteligente despre felul cum ar trebui trăite vieţile lor şi să 
acționeze conform acestor concepţii. Guvernarea nu trebuie să trateze oamenii 
doar cu grijă şi respect, ci cu grijă $i respect egale. [. . . ] Cetăţenii guvernati de 
concepţia liberală despre egalitate au fiecare dreptul la grijă şi respect egale“ 
(Ronald Dworkin, [1998], p. 247 — traducere uşor corectată de mine). 


Din acest principiu al egalităţii, se pot deduce argumente principiale în 
favoarea politcilor de alocare şi realocare. 


/3.3.5.1.1.2.1/ Nagel 


Una dintre cele mai interesante teorii ce pun egalitatea ca bază principiala 
pentru politicile de alocare si realocare este teoria lui Thomas Nagel. Filosoful 

american porneşte de la întrebarea-cheie: 


„Este, oare, nedrept că unti oameni se nasc bogaţi, iar alti săraci? lar dacă e 
nedrept, trebuie, oare, să facem ceva?“ (Nagel, [1994], p. 55) 


Nagel admite că că, spre deosebire de inegalităţile create prin discriminări 
nelegitime (de rasă, de sex etc.), inegalităţile economice nu sunt rezultatul abuzurilor 
cuiva, ci mai curînd ale unui fel sau altul de nenoroc. Unit oameni au reuşit să cîştige 
multi bani sau au devenit bogați prin căsătorie ori prin mosteniri, iar copiii lor au avut 
norocul de a beneficia de resursele respective, de a primi o bună educaţie etc. Alţi 
copii, dimpotrivă, au avut nenorocul de a se naşte în familii sărace, n-au beneficiat de o 
educație corespunzătoare etc. — aceştia au pornit în viata cu un handicap (sau, cum se 
întîmplă de regulă, cu mat multe), deci au fost nenorocosi. Chiar dacă au trăit într-o 
țară ce garantează tuturor «şanse egale» (în sensul că nu permite discriminări de rasă, 
etnie, sex etc. și asigură egalitatea in fata legii), aceşti copii nenorocoşi au trăit direct 
experiența faptului că „şanse egale produc rezultate inegale“ (Nagel, [1994], p. 56). 
Fără să fi avut personal nici o vină, situațiile lor finale pot fi proaste sau foarte proaste, 
iar acest lucru pare injust: 


„ni se pare nedrept ca oamenii să sufere consecinţele unor dezavantaje pentru 
care n-au nici o vină şi care reprezintă doar rezultatul funcţionării normale a 
sistemului socio-economic în care s-au născut“ (Nagel, [1994], p. 58). 


Desigur, există şi cazuri în care persoanele dezavantajate au ajuns în situaţiile 
proaste respective din cauza unor opțiuni pe care le-au făcut personal: opțiunea de a nu 
îşi face o carieră (de a nu munci), de a-şi cheltui toate resursele în mod necugetat, de a 
consuma droguri sau alcool etc. În acest caz, fireşte că lucrurile stau altfel: «victimele» 
(dacă pot fi numite asa) sunt cel putin partial răspunzătoare de propriile dezavantaje, şi 
nu ni se mat pare atit de nedrept ca ele să sufere consecinţele propriilor greşeli. 


Pentru a clarifica diferenţa dintre cele două categorii de cazuri, Ronald 
Dworkin a propus distincția dintre brute luck şi option luck, adică dintre noroc originar 
şi noroc prin optiune. Beneficiază de noroc originar cei care, de exemplu, pur şi simplu 
se nasc în familii bogate; de noroc prin opţiune se bucură cei care ajung bogaţi datorită 
propriei Strategii de viaţă (alegerii unei anumite profesii, lansării în anumite afaceri 
etc.) Primii n-au nici un merit pentru bogăţia lor; cei din urmă au ajuns bogaţi datorită 
meritelor lor. În paralel, n-au avut noroc originar cei născuți în familii sărace («tout 
depend de ta naissance/et moi, je ne suis pas bien né», cum spune versul lui Jean- 
Jacques Goldman); şi n-au avut noroc opţional cei care au sărăcit datorită opțiunilor 
(profesionale, de afaceri, de stil de viaţă) pe care le-au făcut. Faţă de cei din urmă, 
putem să nu ne simţim datori cu nimic: au pierdut «pe mina lor proprie» şi e firesc sa 
suporte consecinţele (deşi, dacă ne gîndim că în multe cazuri oricine ar fi putut face 
opțiuni greșite de carieră sau de afaceri, şi ne punem în locul celor în cauză, putem 
ajunge la concluzia că şi ei merită un tip oarecare de ajutor). 

In schimb, fata de cei care suferă de pe urma unui nenoroc originar, ar trebui sa 
ne simtim datori, mai ales dacă societatea este bogată şi ar putea veni cumva în ajutorul 
lor. Căci, aşa cum spune Nagel, 


„Mi se pare in mod clar nedrept ca un sistem socio-economic să permită ca unii 
indivizi să trăiască în condiţii de real dezavantaj material şi social, pentru care 
nu sunt răspunzători, dacă o asemenea situație poate fi prevenită printr-un 
sistem de impozitare redistributivă şi prin programe de asistență socială“ 


(Nagel, [1994], p. 62) 


Aşadar, intuiţia ne spune că este nedrept ca cineva să sufere privatiuni grave, 
pentru care nu este deloc vinovat, în condiţiile în care sunt posibile măsuri economico- 
sociale (impozitare redistributivă şi asistență socială) care să înlăture aceste 
privatiuni. Precizarea finală este importantă, căci ea atrage atenţia asupra caracterului 
nedreptati! în cauză; nu este o nedreptate apărută prin fapte comise, ci una apărută prin 
fapte omise: suntem vinovaţi nu pentru că am fi provocat privatiunile, ci pentru că am 
omis să le micşorăm, deşi o puteam face prin măsurile economico-sociale amintite. 
Măsurile respective sunt utile pentru asistarea celor care suferă; dar cum apar ele din 
punctul de vedere al celorlalți membri ai societății? Dacă unii vor trebui să plătească 
impozite mai mari pentru ca alții să fie asistați, nu înseamnă oare că societatea sau 
guvernarea respectivă este părtinitoare? Poate fi considerat just ca unii să sacrifice din 
veniturile lor pentru alţii? Cei bine situaţi nu sunt responsabili de penuria celor săraci 
(nu et le-au diminuat veniturile); dar noi suntem responsabili de «sacrificiile» pe care 
le impunem celor bine situaţi: noi suntem cei care le prelevăm o parte din venituri 
pentru a le transfera celor care suferă. Este oare just acest lucru? Deşi prima facie a 
impune celor bine situați «sacrificii» în favoarea săracilor pare injust, Nagel 
argumentează că lucrurile nu stau aşa. Pentru a arăta acest lucru, el propune un 
experiment mental. 


„Să presupunem că am doi copii, unul normal şi fericit, iar celălalt suferind de 
un handicap dureros. Să-i numim respectiv primul si al doilea copil. Sunt pe 
cale să îmi schimb serviciul. Să presupunem că am de ales între a mă muta într- 
un oraş scump, unde al doilea copil poate primi tratament special şi poate urma 
o şcoală specială, dar unde standardul de viata al familiei va fi mai scăzut tar 
vecinii neplacuti si periculoşi pentru primul copil — sau să mă mut într-o 
suburbie semirurală unde primul copil, care este deosebit de interesat de sport 
şi de natură, poate avea o viata agreabilă şi liberă. Din orice punct de vedere, 
aceasta este o alegere dificilă. [. . . ] cîştigul pentru primul copil, dacă ne-am 
muta într-o suburbie, este substantial mat mare decît cel al celui de-al doilea 
copil dacă ne mutăm la oraş. La urma urmelor, şi cel de-al doilea copil va 
suferi de pe urma reducerii standardului de viata al familiei şi a mediului 
dezagreabil. lar beneficiile educaționale şi terapeutice nu-l vor face fericit ci 
doar ceva mai puţin nenorocit. Pentru primul copil, pe de altă parte, alegerea 
este între o viata fericită şi una dezagreabilă. Să adăugăm, ca trăsătură a 
cazului, şi că nu avem nici o cale de a-l compensa pe unul din copii dacă facem 

alegerea care îl favorizează pe celălalt. Resursele familiei sunt solicitate la 
maximum şi niciunul dintre copii nu are ceva la care ar putea renunţa, ceva ce 
ar putea a fi convertit într-un lucru cu valoare semnificativă pentru celălalt. 
Dacă am alege să ne mutăm la oraş, ar fi o decizie egalitară. Este mai urgent să 
facem ceva pentru al doilea copil, chiar dacă beneficiul pe care i-l acordăm e 
mai mic decit cel pe care l-am putea acorda primului. Această urgenţă nu este 
în mod necesar decisivă. Ea poate fi depăşită în importanță de alte consideraţii, 
căci egalitatea nu este singura valoare. Dar ea este un factor, şi depinde de 
poziția mai proastă a celui de-al doilea copil. O îmbunătăţire a situaţiei lui este 
mai importantă decit o îmbunătăţire egală, sau chiar decît o îmbunătăţire ceva 
mai mare, a situației primului copil“ (Nagel, [1979], p. 124). 


Să remarcăm, ma! întîi, că teza lui Nagel nu este utilitaristă: ea nu pledează 
pentru decizia care ar aduce maxim de beneficiu total (aceasta ar fi cea favorabilă 
primului copil). 


Filosoful american pledează pentru o soluţie egalitară, şi anume cea care 
reduce distanța dintre cei doi copii (facindu-! pe al doilea ceva mai putin nefericit). 
Cum se poate însă justifica o atare soluție? Elitismul va susține că noi comitem o 
greşeală «sacrificîndy» tocmai copilul mai bine înzestrat pentru o mică îmbunătăţire a 
situației copilului handicapat (dar este vorba de un real «sacrificiu»?). Ce ne 
indreptateste să facem acest lucru? Răspunsul este următorul: noi nu suntem de vină 
pentru handicapul celui de-al doilea copil; dar, dat fiind acest handicap, dacă favorizăm 
primul copil şi nu pe al doilea, înseamnă că noi acţionăm în virtutea unui principiu al 
polarizării («celui ce are i se va mai da, celui ce n-are i se va mai lua»): celui deja 
fericit îi creăm condiţii pentru mai multe satisfacţii, iar celui handicapat (deja nefericit) 
îi răpim şansa unei mici îmbunătăţiri — astfel, distanţa dintre ei (în ceea ce priveşte 
capacitatea de a se bucura de viata) s-ar mări. În acest caz, desi nu suntem răspunzători 
de handicapul iniţial al celui de-al doilea copil, suntem totuşi răspunzători de mărirea 
distanţei dintre ei, de faptul că nu facem nimic pentru cel mai nenorocit din cei doi. 
Dimpotrivă, dacă — aşa cum recomandă Nagel — favorizăm pe cel de-al doilea copil, 
reducem distanța dintre ei şi evităm polarizarea. Nu suntem însă, în acest caz, nedrepți 
cu primul copil? Nu cumva, luînd această decizie, ținem seama doar de interesele celui 
de-al doilea copil? 


Nu este vorba de o nedreptate, susține Nagel, pentru că datoria morală nu ne 
poale cere să facem pe cel fericit şi mai fericit, iar pe cel nefericit şi mai nefericit (prin 
aceea că nu îl ajutăm cînd am putea-o face). Dacă am opta pentru a-l ajuta pe cel care 
este deja favorizat, am tine seama într-adevăr numai de interesele unuia din ei, $1 
anume ale primului. 


Dacă vrem să ținem seama de interesele ambilor copii, trebuie să judecăm 
astfel: «primul copil este deja fericit; el nu are nevoie urgentă de un plus de fericire, 
căci oricum, Situaţia lui va fi mai bună decît a celui de-al doilea; în schimb, al doilea. 
fiind nefericit, are nevoie de un plus de fericire: alegind varianta favorabilă lui. am 

ținut seama de interesele ambilor copii — dată fiind situația, nu l-am putut ajuta dec : 


unul, dar l-am ajutat pe cel care avea cea maj mare Hévoie. Aceasta nu înseamnă o 


am ignorat pe unul dintre ei, ci doar că am făcut sacrificiul cel mai uşor de sup - 
(mai uşor suportă primul copil viaţa la oraş, decît cel de-al doilea viata în suburt 
unde nu beneficiază nici de tratament, nici de şcoală adecvată lui)». 


Un tip analog de raționament se poate face şi în chestiunea impozitarii meni- 
să permită asistarea celor defavorizati (între cele două exemple există deosebiri, dar : 
asemănări importante). Guvernarea nu este un părinte pentru cetățeni, asa cum sunt ce: 
care îi cresc pe cei doi copii. Dar şi ea trebuie să fie impartiald, să tind seama de 
interesele tuturor, ca $i părinții. Ca atare, $1 ea va trebui să facă un raționament analog 
celui de mai sus şi deci să dea prioritate celor în situaţie mai grea (celor defavorizatt). 

Este adevărat că cei avantajati vor avea unele pierderi financiare (nu e vorba de 
fapt de «sacrifici); dar ei sunt oricum avantajati, tar situaţia lor rămîne oricum mai 
bună decît a celor defavorizati şi asistați. Este mai firesc să suporte pierderea cei care 
au situația mai bună, decit cei care au situația mai proastă. Dacă, însă, ne-am decide să 
nu facem nimic pentru cei defavorizati (pentru a nu-i supune la nici un fel de pierderi 
financiare pe ceilalţi), atunci ar însemna într-adevăr că ținem seama numai de 
interesele unora şi nu ne gîndim deloc la ceilalți. 


Prin prisma acestui model, se poate conchide că politicile asistentiale sunt juste 
din punct de vedere moral. Ele nu satisfac maximal pe toţi (căci aceasta nu este posibil), 
dar tin seama de interesele tuturor și localizează pierderile acolo unde ele sunt mat uşor 
de suportat. Dacă cineva care a făcut parte dintre cei avantajati va falimenta Și va ajunge 
printre cei dezavantajati (nenoroc prin opţiune însă, nu originar!), va recunoaşte că este 
just ca pierderile să fie localizate acolo unde sunt ma: uşor de suportat. La fel va face şi 
omul rational plasat în spatele vălului de ignoranță al lui Rawls. 


/3.3.5.1.1.2.2/ Gauthier 


Împotriva interpretării egalitariste de tip Nagel, se aduce de obicei 
contraargumentul următor: situația socială (favorizați-defavorizaţi) nu este analogă 
celei în care se află cei doi copii (cel normal-cel handicapat); în cazul celor doi copii, 
cel normal nu este ajutat, dar nici nu i se fură nimic (pentru a i se da celuilalt); în 
schimb, prin impozitare, guvernarea ia ceva ce aparține de drept celor impozitaţi (celor 
avantajaţi) şi transferă acel ceva altor oameni (celor dezavantajati) care n-au nici un 
drept asupra valorilor respective. Pe scurt, pretind libertarienii, statul fură de la unii 
pentru a-i ajuta pe alții. 


Premisa acestui raționament este: absolut tot ceea ce dețin cei avantajati le 
aparține de drept, astfel că orice prelevare de la ei este un fel de furt (sau, oricum, 
ceva nejustificat). Premisa era acceptată tacit şi de Nozick. Se poate arăta că această 
premisă este greşită; împotriva ei, au argumentat atît Gauthier [1986], cît si Nagel şi 
Murphy [2002]. 

Argumentarea lui Gauthier pleacă de la ideea sa despre dreptate (vezi 72. 7. 4/). 
O situaţie este dreaptă dacă niciunul dintre partenerii implicaţi în ea nu profită de 
celălalt (nu își îmbunătăţeşte situaţia cooperind cu celălalt care însă, prin cooperare, 
şi-o înrăutățește). Or, dacă societatea este un sistem de cooperare (așa cum spune şi 
Rawls), înseamnă că este posibil ca unii să-și îmbunătăţească situaţia prin cooperare, 
iar alții să şi-o înrăutăţească. Primii profită de ceilalți, iar ceea ce cîştigă ei cîștigă in 
mod nedrept. Un exemplu clarifică această teză. 

Nozick evoca exemplul unu: celebru sportiv, baschetbolistul Wilt 
Chamberlain, care, fiind adulat de public, se putea îmbogăţi percepînd cîte un procent 
din preţul fiecărui bilet vîndut la meciurile sale. Întrucît spectatorii au plătit de bună 
voie prețurile respective, tot ceea ce Wilt Chamberlain a dobindit îi aparține de drept şi 
nimeni altcineva nu are vreun temei de a-i preleva ceva din cîştigul realizat. Chiar daca 
acest cîştig ar avea caracter de rentă [factor rent], adică de beneficiu datorat nu 
eforturilor sau calităților lui personale, ci decalajului cerere-oferta de pe piață, totuşi, 
conform lu: Nozick, sportivul are drepturi depline asupra lui. 


Gauthier contestă că aceste drepturi sunt depline. El atrage atenţia că renta nu 
este exclusiv o răsplată pentru eforturile sau calităţile intrinseci ale cuiva, ci este un 
efect al scarcity (insuficientei unui bun) şi al decalajului cerere-ofertă de pe piață. Ca 
atare, dacă în suma cîştigată de Wilt Chamberlain o parte are caracter de rentă, acea 
parte este un surplus datorat interacțiunii sociale (raportului existent între talentele 
sportivului, talentele altora și cererea publicului); drept urmare, acea parte nu aparţine 
de drept doar sportivului ci, fiind un surplus cooperativ, trebuie împărțită între toți 
participanţii conform principiului concesie! relative minimax (vezi /2.7.3/). 

Desigur, nu tot cistigul sportivului trebuie supus împărţirii. Sportivul are tot 
dreptul să pretindă „o remuneratie suficientă pentru a face baschetul ocupaţia lui 
preferată“ (Gauthier, [1986], p. 276), adică o sumă care să reprezinte mai mult decît 
costurile sale de oportunitate (costurile alternativelor la care renunță pentru a juca 
baschet); căci numai dacă obţine un beneficiu peste aceste costuri, va ft el interesat să 
lase alte ocupaţii şi să joace baschet (spre delectarea spectatorilor săi). Această sumă 
este, de altfel, şi suma pentru care sportivul ar fi dispus să joace dacă n-ar şti citi 
spectatori vin la meci (si, deci, n-ar şti că ar putea cîştiga chiar mat mult, datorită 
numărului foarte mare de spectatori). Ceea ce depăşeşte însă această sumă, este o rentă 
de care Wilt Chamberlain beneficiază singur în mod nedrept, ea nu trebuie confiscată 
total, dar trebuie împărţită de el cu ceilalți pentru că este surplus cooperativ, adică 
provine din relatia sportiv-public, nu doar din calitățile intrinseci ale sportivului 
(Gauthier, [1986], pp. 272-276). 


Dacă interpretarea lui Gauthier este corectă, atunci nu tot ceea ce dobindeste 
legal un om (în cadrul cooperării sociale) îi aparţine şi de drept. O parte din ceea ce 
dobindeste el constituie surplus cooperativ (se datorează cooperării cu ceilalți, deci se 
datorează implicit şi celorlalți) şi trebuie împărțită cu el. 


Ca atare, premisa Că absolut tot ceea ce ciştigă o persoană în mod legal îi 

apartine de drept, iar prelevările din suma respectivă (impozite etc.) sunt un fel de furt, 
este incorectă. In particular, impozitele nu pot fi considerate din principiu prelevari 
abuzive sau furturi din ciştigul legitim al persoanelor. Aceasta nu înseamnă, însă, că n- 
ar exista şi impozite abuzive; ele există, fără îndoială, şi încă în mod frecvent 
(guvernarea abuzează frecvent de puterea ei de a impozita); dar nu orice impozit este, 
din principiu, abuziv. În general, impozitarea ca prelevare a unei parti a surplusului 
cooperativ (adică a cistigului provenit din cooperare, nu din contribuţia singulară a 
persoanei) poate fi considerată justificată. Drept urmare, politicile de alocare şi 
realocare bazate pe impozite nu sunt apriori condamnabile (desigur, ele nu sunt nici 
apriori juste!). 


/3.3.5.1.2/ Etica impozitării 


Dificultăţile legate de scopurile politicilor publice pot fi ilustrate dacă se 
discută cazul impozitării. (Spaţiul nu permite decît o discuţie extrem de sumară). 


Liberalii radical: sau libertarienii contestă legitimitatea oricărei impozitări, 
considerind că impozitarea, ca impunere exercitată asupra cetăţeanului în scopul de a-l 
obliga să cedeze o parte din veniturile care îi aparţin de drept, este un furt operat de 
stat. Se afirmă, în acest sens, că statul operează cel mai grav jaf asupra oamenilor, 
deoarece, spre deosebire de un hot oarecare, statul deposedeaza 

e sistematic, nu ocazional 

e nunumaipeunii oameni, ci pe toţi 

e nu doar de ceea ce omul are asupra sa, ci de tot ce crede 
statul necesar să fie confiscat 

e fara drept de apel, fără speranță de recuperare 


Din acest punct de vedere, impozitarea apare ca fenomen prin care unii 
(politicienii) decid asupra banilor altora (cei impozitaţi) în scopuri pe care le cred ei 
(politicienii) necesare, sau în favoarea cui vor ei, politicienii (cf. Milton Friedman). 
Deseori, datorită netransparenţei birocratitlor guvernamentale şi a dificultății de a le 
controla, se poate afirma că «nu se ştie cine decide asupra banilor nu se ştie cui în nu 
se ştie care scopuri». În plus, impozitarea încurajează corupția, abuzurile, etc. 
politicienilor, deoarece este foarte dificil să asiguri ca cine administrează bani altora 
să nu încerce să profite de ei în interes personal. La rîndul lor, oamenii vor face tot 
posibilul pentru a evita impozitarea (evaziuni, falsuri etc). Se evocă de asemenea şi 0 
anumită inechitate în raporturile dintre autorităţi şi contribuabil, concretizată în aceea 
că, prin impozitare, primele participă negreşit la succesele financiare ale celui de-al 
doilea, dar niciodată la insuccesele lui: «cîştigă, şi statul va cîştiga odată cu tine; 
pierde, şi vei plăti singur toate pierderile». 

Concluzia ar fi că statul însuşi comite un act imoral prin impozitare și că el 
încurajează amplificarea imoralităţii (cf. F. A. Hayek, M. Friedman). Moral ar fi, 
conform viziunii liberale, ca fiecare om să poată decide singur asupra utilizării 
propriilor bani. 

Dimpotrivă, social-democraţii, crestin-democratii şi unii dintre conservatori, 
srecind de la considerente etice şi/sau utilitariste, susțin o implicare largă a statului în 
“:emularea şi satisfacerea unor interese colective, apreciind că aceste interese nu pot fi 
zandonate. Strategia Stîngii, dar şi a viziunilor de tip comunitarian de inspiraţie 
-r2stin-democrata sau conservatoare, este, aproape totdeauna, de a arăta că există totuşi 
=-ticiente elemente comune (între preferințe alternative) şi suficiente criterii obiective 
ze judecată pentru a se putea ajunge în final la o soluţie justă pentru toți membrii 
::munităţii. Statul nu poate deci evita să intervină în constituirea şi gestionarea 
-=surselor publice, în alocarea acestora conform unor priorități. 


Însă chiar atunci cînd se cade de acord asupra unor interese publice prioritare si 
supra utilității impozitării, nu dispar toate dificultățile. Dimpotrivă, se nasc noi 
zrobleme, inclusiv probleme morale, privind politica publică optimă (de impozitare). 
“mpozite minime sau maxime? Impozit progresiv (cu atît mai mare cu cit şi venitul este 
mai mare) sau în cotă fixă? Ce sume de bani trebuie deduse (excluse de la impozitare)? 
Cine trebuie exceptat de la impozitare? Şi, mai ales, care sunt prioritățile în folosirea 
sumelor colectate la bugetul statului? Trebuie oare folosiţi banii obținuți prin 
:mpozitare (inclusiv de la oameni cu venituri mici) pentru susținerea întreprinzătorilor 
privaţi, a anumitor firme considerate importante pentru economia naţională etc? 
Trebuie folosiți aceşti bani pentru garantarea unor împrumuturi sau întreprinderi 
private (presupus utile)? Are oare sens moral ca un contribuabil obişnuit (cu venituri 
mici) să contribuie la susținerea sau garantarea unor operaţiuni decise de 
intreprinzători şi patroni (oameni cu venituri mari), la asumarea riscurilor acestora din 
urmă, care vor fi şi beneficiarii profiturilor obţinute în final? Întreprinzătorii vor 
răspunde pozitiv la aceste ultime întrebări, evocînd rolul social pozitiv al investițiilor 
sau împrumuturilor făcute de ei (creare de locuri de muncă, dezvoltare economică, 
creşterea produsului intern, satisfacerea pieței etc), oamenii cu venituri modeste vor fi 
însă înclinați să considere imorală finanţarea iniţiativelor posesorilor de resurse mari 
prin impozitarea celor cu resurse mici, asumarea de riscuri de către stat (deci de către 
contribuabilii mărunți, cu venituri modeste) în favoarea întreprinzătorilor privaţi 
(adesea cu venituri mult mai mari) etc. Aceste probleme sunt frecvent în atenţia opiniei 
publice ca probleme morale; un politician american de orientare populistă, George C. 
Wallace, fost guvemator al Alabamei şi de mai multe ori candidat la alegerile 
prezidenţiale (1968, 1972), exprima astfel preocuparea pentru moralitatea impozitării: 


„Suntem sătui şi scirbiti de faptul că cetăţeanul mediu este impozitat pina la 
disperare în timp ce aceşti multimiliardari, ca Rockfeller, ca Ford, ca Mellon şi 
Camegie, scapă fără să plătească impozite“ (apud Sandel [1996], p. 298). 

/3. 3.5.1. 3/ Etica alocani resurselor 


Presupunind că impozitarea este acceptată şi, pe baza ei (in principal), se 
constituie un buget de stat (adică o sumă de resurse financiare publice), aşa cum se şi 
întîmplă de fapt în toate statele moderne, se ridică noi probleme de ordin etic. 


/3.3.5.1.3.1/ Problemele macro-alocării şi micro-alocării resurselor 

Existenţa unor resurse publice declanşează totdeauna o competiție, sau chiar o 
luptă, pentru aceste resurse. Diverse grupuri sociale (defavorizatii, angajaţii. 
angajatorii), profesionale, etnice, de virstă sau de sex, solicită o cotă cît mai mare din 
bugetul public (din the national pie, adică din 'plăcinta nationala’, cum se spune în 
SUA). Problema alocării resurselor Ja nivel global sau national este problema macro- 
alocării. Macro-alocarea (sau alocarea resurselor la nivel macro, la nivel naţional) 
trebuie să satisfacă diversele nevoi sociale de resurse şi asistență din domeniile 


infrastructură (drumuri, poduri, reţele de energie, de telecomunicaţii etc) 
economie (componente etatizate ale activităţii economice: gestionarea 
resurselor naturale, zăcăminte minerale, păduri etc) 

educaţie publică (învăţămînt) 

asistenţă medicală publică 

administrație de stat (Ja nivel central şi local) 

justiţie 

protecția ordinii legale (poliție, jandarmerie, gardieni publici, pază publică) 
apărare naţională 

cercetare ştiinţifică de interes național 

cultură 

diplomaţie şi relaţii internationale 

protecția mediului 


În multe cazuri, probabil în cele mai multe, alocarea resurselor se face pe baze 
extra-morale, în principal pe baza rezultatelor competiţiei (luptei dintre grupuri) şi a 
raporturilor de forță dintre acestea, în funcţie de capacitatea de ameninţare [threat 
capacity] a fiecărui grup. Grupurile de lobby puternice, grupurile cu capacitate de 
presiune mai mare (de exemplu, grupurile cu mare influenţă politică, care pot manipula 
opinia publică prin mass media şi care pot determina deciziile politice, sau grupurile 
care prin greve pot paraliza viaţa socială) dobîndesc o parte mai mare din buget, în 
timp ce grupurile cu capacitate de presiune mai mică vor obține mult mai puţin. 
Problema care se pune este însă dacă există o procedură corectă din punct de vedere 
moral pentru macroalocarea resurselor. Aici societatea modernă se confruntă din nou 
cu dificultăţile create de 


diversitatea nevoilor, intereselor $1 preferințelor 

limitele comparării şi agregării preferințelor 

înțelegerea diferită a prioritatilor 

incertitudinea privind viitorul (viitor de care depind prioritățile) 


237 


e insuficiența resurselor 


Nu există un algoritm pentru macro-alocarca resurselor, dar există încercări de a 
stabili principii de macro-alocare cît mai aproape de intuitiile privind ceea ce este just 
într-o societate moderna (cf. Wikler şi Marchand, în Kuhse ş. a., ed.. [2001}) . 
Propuneri de acest fel sunt: 


e alocarea bazată pe analiza cost-beneficiu (de exemplu, alocarea resurselor 
pentru Sănătate pe baza maximizării beneficiilor obținute la anumite costuri: 
dacă o anumită sumă de bani aduce investiţii mai mari prin folosirea ei la 
îmbunătăţirea asistenţei medicale, decît prin folosirea ei la îmbunătăţirea 
sistemului educational, ea va fi alocată sănătăţii); aici însă există obiectia 
morală că nu se tine seama decît de eficienţă, şi nu de amploarea sau urgenţa 
nevoilor unor grupuri sociale 

e alocarea democratică (prin decizie parlamentară sau referendum) tinde să dea 
prioritate preferințelor majorităţii populaţiei, dar poate neglija eficienţa, mai 
ales pe termen lung, poate ignora anumite priorităţi neglijate de populaţie etc. 

e alocarea pe baza prioritatilor sociale (dirijare prioritară de fonduri spre domenii 
prioritare pentru prosperitatea socială sau economică, pentru binele public); aici se 


ene u se. 


pune însă problema dificultății sau imposibilității stabilirii obiective a prioritatilor 


Pentru clarificarea problemelor care se ridică şi a dilemelor etice existente, să 
analizăm puţin chestiunea alocării resurselor pentru asistență medicală. Macroalocarea 
resurselor se ocupă şi de felul cum trebuie repartizate resursele la nivelul diverselor 
domenii medicale. Aici se propune o metodă de alocare bazată pe 


e speranța de ani de viata medii din punct de vedere calitativ («QALY», adică 
«quality-adjusted life years»): cu alte cuvinte, se calculează speranţa de ani de 
viata medii sub aspect calitativ care se pot cîştiga prin anumite tratamente, şi se 
alocă sumele existente acelor tratamente sau domenii medicale ce oferă 
speranţele cele mai mari în acest sens 


Stabilirea mediei calitative este necesară pentru că, în urma tratamentelor în 
diferite specialităţi medicale, se obțin ani de viata cu diverse nivele calitative (ani de 
viata cu handicap motor, ani de viaţă cu nevoie permanentă de dializă, ani de viata cu 
regim alimentar, cu ochelari de vedere etc.). Apar însă probleme de etică deosebit de 
complexe, deoarece metoda îi favorizează pe tineri (care cîştigă totdeauna mai multi 
ani de viaţă prin tratament), pe cei cu boli sau accidente uşoare (care cîştigă ani de 
viata cu o mai bună calitate, fără handicapuri), etc. (Wikler şi Marchand, în Kuhse ş. a., 
ed., [2001]) 


Microalocarea resurselor are în vedere alocarea la nivel local (un oraş, un spital 
etc). Aici este deosebit de evidentă problematica morală de neocolit (cf. Harris, în 
Kuhse [2001]): 
trebuie oare asistată prioritar persoana 

e care suferă mai mult (are dureri sau, de exemplu, senzaţii de sufocare ori 
suferinţe psihice), sau 

e cea care, obiectiv vorbind, se află în stare fizică mai proastă (disfuncţii 
organice, degenerari, comă etc), sau 

e cea care are speranțe mai mari de însănătoşire (de succes al tratamentului), sau 

e cea mat tinara, sau 

e cea mai periculoasă (prin maladia ei) pentru societate (SIDA, boli transmisibile 
etc), sau 

e cea mai putin "vinovată! de starea ei (multe maladii, disfuncţii sau accidente se 
datorează unor greşeli de conduită ale bolnavului: abuz de alcool, de droguri, 
de tutun, de alimente, sofat imprudent, otrăviri etc), sau 

e cea mai săracă (deci incapabilă de a-şi asigura tratament privat), sau 

e cea mai «importantă social» (în sensul de personalitate creatoare, sau de lider, 
sau chiar de susținător de familie) ? 


S-ar putea spune că toate aceste criterii sunt importante şi trebuie luate în 
considerare, dar cum se poate realiza ierarhizarea si agregarea lor? Aici reapare 
problema limitelor agregării, şi dificultatea cazurilor indecidabile (persoane ce satisfac 
cerinţele prioritare la un criteriu, dar nu la altele etc). 

Dacă, pe de altă parte, se abandonează principiul agregării, apar disputele morale. 
Se pot aduce totdeauna argumente pentru una sau alta dintre priorităţi, dintre 
ierarhizări, dar nu există nici consens asupra vreuneia dintre ele, nici algoritm de 
decizie neutru. Cei ce dau un loc important principiului moral al asumării 
responsabilitatii, vor decide împotriva tratamentelor prioritare pentru cei 'vinovaţi' de 
maladia sau accidentul suferit. Cei ce înclină spre argumente utilitariste, vor lua în 
calcul mai ales consecințele tratamentului, în timp ce adepţii eticii deontologiste vor 
accentua, de exemplu, datoria de a ajuta pe toți bolnavii, fără excepţie etc. 


/3.3.5.1.3.2/ Etica reparatorie (Etica reparatiei unor nedreptati anterioare) 


În unele cazuri, politicile publice urmăresc repararea unor nedreptati comise în 
trecut. Spre exemplu, in SUA se discută destul de intens repararea nedreptatilor făcute 
americanilor de culoare (ai căror strămoşi au fost aduşi cu forța în SUA ca sclavi), 
pieilor roşii (cărora coloniştii americani le-au confiscat pămînturile, şi pe care în mare 
parte i-au exterminat) etc. Probleme similare se ridică referitor la America de Sud şi 
populaţiile indigene existente anterior colonizării spaniole şi potrugheze, în Australia 
etc. În statele post-comuniste, s-a discutat problema reparării nedreptatii făcute foştilor 
proprietari (de clădiri, terenuri, păduri, firme, aur etc) cărora regimul comunist le-a 
confiscat abuziv aceste bunuri. 

Problema se poate pune (şi se pune efectiv uneori) si pe plan international: 
repararea nedreptăţii făcute de fascişti evreilor (deposedati de bunuri sau exterminați; 
de remarcat că şi in România evreii au fost deposedati abuziv sub regimul fascist 
legionar), altor etnii (romi), persoanelor deportate sau strămutate etc. 

Problemele în cauză sunt deosebit de complicate, deoarece: 


în multe cazuri, dimensiunea pagubelor suferite de cei nedreptatiti nu mai 
poate fi stabilită cu precizie (lipsesc documentele doveditoare etc; în plus, 
există mari pagube de ordin moral, generate de suferințele morale şi 
psihologice prilejuite de aceste nedreptati, iar aceste pagube sunt practic 
imposibil de evaluat) 

bunurile în cauză (confiscate, distruse etc.) nu mai există sau nu mai pot fi 
identificate 

deşi bunurile în cauză există încă, ele au suferit transformări importante (astfel 
că nu mai sunt utile foştilor proprietari; sau înglobează valori investite ulterior 
confiscării şi la care foştii proprietari nu au dreptul — de exemplu, case 
renovate, modernizate, dotate la nivel suprior etc; restituirea, în acest caz, ar 
constitui o nouă nedreptate, de data aceasta la adresa celor ce făcut investițiile 
respective, dacă au făcut-o 'cu bună credință”, în sensul legii, adică fără a fi 
responsabili sau conştienţi de nedreptatea iniţială) 

persoanele vinovate (sau generaţia vinovată, caz în care problema cade în sfera 
dreptății intergenerationale) nu mai trăiesc sau nu pot achita despăgubirile 
necesare (nu mai posedă valorile respective, şi nici echivalentul lor) 

nu există un factor politic care să poată impune despăgubirea necesară (ceea ce 
este valabil mai ales în cazul în care vinovate sunt generaţii sau persoane din 
anumite state, aşa numitele 'mari puteri', ce nu pot fi constrinse să îşi achite 
obligaţiile) 


De multe ori restituirile de bunuri confiscate şi despăgubirile nu se fac pe baze 
etice, ci pe baze pur politice (pentru a răspunde unor presiuni făcute de persoanele 
păgubite sau urmaşii lor, de anumite forte politice sau partide, de anumite state sau 
uniuni de state cum este UE etc). Dar principiile etice după care ar trebui să se lucreze 
în aceste situaţii sunt: 


respectarea principiului non-retroactivităţii legii (legea nu funcționează 
retroactiv, adică nu se aplică anterior promulgării ei); ca atare, nedreptatile, 
confiscările, abuzurile, vătămările trebuie evaluate în raport cu legile şi 
principiile de drept în vigoare la data comiterii lor, nu în raport cu reglementări 
legale sau norme Juridice, morale, ulterioare; dacă acest principiu nu se 
respectă, se creează un infinit spațiu pentru arbitrar şi abuz, deoarece orice 
persoană şi orice act devin susceptibile de incriminare ulterioară (prin 
adoptarea ulterioară a unor noi reglementări juridice sau noi principii morale); 

Confiscările şi nedreptatile comise de fascişti, legionari sau comunişti, pot fi 
incriminate: 1/dacă la vremea comiterii lor încălcau legile în vigoare la acea 
dată, sau 2/dacă la vremea comiterii lor, legile în vigoare erau ele însele 
nedrepte, în sensul că încălcau principii juridice şi morale care erau în vigoare 
la aceeaşi dată. Ele nu sunt şi nu pot fi incriminate pe baza legilor intrate în 
vigoare ulterior sau a unor principii juridice, morale, care s-au adoptat ulterior 
comiterii lor. Confiscarile făcute de legionari sunt în mod foarte clar nedrepte. 
deoarece principiul inviolabilităţii proprietăţii era în vigoare atunci (dar 

legionarii refuzau să-l aplice evreilor). 

respectarea principiului responsabilității: despăgubirile trebuie achitate de cei 
răspunzători de pagubele făcute, nu de terțe parti care nu au nici o vină; 
responsabili de aceste pagube sunt deci 1/cei ce le-au comis în mod voluntar si 
conştient (adică, ştiind că sunt nejustificate) 2/cei ce au profitat de nedreptatile 
făcute, dacă au ştiut că sunt nedreptati şi numai din momentul cînd au aflat 
acest lucru (cf. Axel Gosseries Historical Emissions and Free Riding). 
respectarea principiului ‘să nu lezezi': repararea nedreptatilor trebuie făcută fara 
a leza pe alţii, adică persoane nevinovate (prin lezare intelegindu-se daune sau 
pagube majore, semnificative); multe dintre restituirile de proprietăţi făcute în 
România după 1990 au încălcat acest principiu (chiriași sau proprietari de bună 
credință au fost deposedati, în vederea restituirii unor proprietăți confiscate sub 
comunism, deşi nu aveau nici o răspundere pentru aceste confiscări si 
achizitionasera proprietatea cu bună credință) 

respectarea principiului dreptății intergenerationale: o generație nu este 
răspunzătoare decît de faptele pe care le-a comis ea însăşi, sau de faptul că a 
profitat conştient de nedreptatile făcute de alții; ea nu poate fi chemată să 
răspundă de faptele unor generaţii anterioare (strămoşi) decît în măsura în care 
profită conştient de beneficii rezultate din acele nedreptati; 

respectarea principiului individualizării responsabilității: responsabilitatea este 
individuală, şi incriminarea nu trebuie să fie colectivă (fiecare este răspunzător 
personal, şi nu poate fi incriminat doar pentru că aparţine unui grup în care alții 
sunt vinovați) 

respectarea principiului diminuării responsabilității: responsabilitatea este cu 
atît mai directă și mai mare cu cit legătura (biologică, etnică, temporală etc.) 
între cei responsabili de nedreptatile comise şi cei chemaţi să le repare 
(deoarece au beneficiat conştient de avantaje de pe urma lor) este mai directă şi 
mai mare și poate fi atestată în mod indubitabil; diminuarea masivă a 
responsabilitatii care se produce prin slăbirea acestei legături poate conduce la 
prescrierea culpei; în acest sens, moştenitorii imediati ai unei persoane care s- 
a îmbogăţit prin furt pot fi chemaţi să repare pagubele făcute de cel pe care l-au 
moştenit (în sensul de a restitui bunurile furate pe care le-au moştenit, deoarece 
au o responsabilitate îndeajuns de mare şi de directă), dar cetăţenii turci de azi 
nu pot fi chemaţi să despăgubească cetățenii balcanici pe motivul că strămoşi 
de-ai lor de acum patru secole au jefuit strămoşi de acum patru secole ai 
cetăţenilor balcanici. 


/3.3.5.2/ Politicile de grup-tinta 


O mare parte dintre politicile publice se adresează unor grupuri-tinta, fiind 


destinate să rezolve probleme speciale cu care se confruntă acestea sau pe care le 
creează acestea. În multe cazuri, este vorba de protejarea unor grupuri (dezavantajate, 
discriminate, vulnerabile etc.), în alte cazuri de protejarea comunităţii faţă de anumite 
grupuri (periculoase). 

>. 3.5.2. 1/ Politicile antidiscriminatorii 


Drepturile omului, garantate constitutional, impun ca nimeni să nu fie 
*scriminat pe temeiul rasei, originii etnice, sexului, etc. Principalele atitudini 
žłscriminatorii interzise în lumea civilizată sunt: 


e rasism (discriminarea de rasă) 

e nationalism, etnicism (discriminarea de etnie sau naţionalitate) 

e «ageism» (de la englezescul «age», vîrstă): discriminarea de vîrstă 

e sexism (discriminarea de sex) 

Foarte frecventă este discriminarea politică sau ideologică, adică discriminarea 

¿nor persoane pe temeiul opțiunilor lor politice sau ideologice. Discriminarea politică 
este oficializată şi permanentizată în statele dictatoriale sau totalitare, însă ea nu lipseşte 
complet nici în state democratice (cel mai celebru caz de discriminare politică într-un stat 
Jemocratic este «maccarthy-smul» american, din anii 1950). 


De asemenea, un fenomen foarte răspândit a fost (şi este încă) discriminarea 
religioasă, discriminare pe temeiul apartenenței la o anumită religie (sau pe temeiul 
refuzului de a adera la o religie: căci principiul nondiscriminării religioase nu cere 
numai toleranță fata de persoanele de alte religii sau credinţe, ci şi fata de atei și 
agnostici!). 


În mod frecvent este practicată discriminarea de către angajatori. Unele firme 
abuzează de libertatea pe care o au în a angaja pe cine doresc, şi resping solicitanti 
corespunzători profesional pe motive etnice, de sex, sau de vîrstă (refuză să angajeze 
persoane de culoare, sau romi, sau imigranţi, sau femei, sau oameni peste 40 de ani în 
anumite funcţii). 

În general, firmele resping acuzaţia de conduită imorală, inspirată de 
discriminare rasială, şi invocă anumite considerente pur economice pentru refuzul lor: 
riscurile pe care le prezintă angajaţii în cauză pentru activitatea firmei (prin posibile 
absente, datorită graviditatii în cazul femeilor, sau datorită îmbolnăvirilor mai 
frecvente la oamenii peste 40 de ani; prin randament scăzut, indisciplină etc.). 


În unele cazuri, se poate argumenta că firma nu îşi poate asuma riscurile sau 
costurile implicate de nediscriminare. De exemplu, o bancă americană poate susține că 
refuză să împrumute cu bani persoane de culoare, deoarece statisticile arată că riscurile 
de fraudă sau de nereturnare a creditelor sunt mai mari la persoanele de culoare decît la 
albi. In plus, banca poate argumenta că ea trebuie să se conducă după statistici generale, 
deoarece studiul fiecărui caz în parte (menit să verifice onestitatea, solvabilitatea etc.) 
este exclus de costurile prohibitive ale unei atari verificări (Sowell, [1996]) 


Susţinătorii nediscriminării afirmă însă că toate aceste considerente sunt simple 
pretexte, adevăratele motive fiind culpabile: rasism. sovinism, sexism etc. De 

asemenea, ei semnalează că discriminarea, chiar bazată pe date corecte privind 
conduita anterioară a persoanelor, nu trebuie să fie admisă în virtutea unei prezumtii de 
vinovăţie (o persoană care a fost condamnată anterior pentru furt nu trebuie 
discriminată sau respinsă la angajare, deoarece aceasta înseamnă că se face prezumția 
că persoana va fura din nou). De ce ar interesa firma faptul că o persoană de 25 de ani 
a comis un delict la 18 ani (furt, sau consum de droguri)? Se prezumă că va recidiva? 
Adepții non-discriminării semnalează şi un argument utilitarist: dacă nici o firmă nu 
angajează un fost condamnat (pentru furt), acesta va fi împins (de lipsa de venit) să 
înceapă din nou să fure. Ar fi deci în interesul societăţii să acționeze pe baza 
prezumtiei de nevinovăție, nu pe baza celei de vinovăţie. 


În plus, dintr-o perspectivă etică strictă, se poate susţine că firmele nu au 
dreptul de a discrimina (deci de a încălca drepturile omului) pentru a-şi maximiza 
profitul. Mai mult, se poate afirma că firmele sau instituțiile nu au dreptul de a 
discrimina nici dacă intenţiile urmărite sunt cele moralmente ireprosabile (vezi mai Jos, 
paragraful despre discriminarea pozitivă). 


/3. 3, 5. 2.2/ Politicile de discriminare pozitivă 


Mai ales după 1950, s-a dezvoltat practica discriminării pozitive (sau 
«inverse»). Există cazuri în care anumite persoane sunt discriminate pozitiv (li se 
acordă privilegii) pe baza situației lor defavorizate sau a unor nedreptati la care au fost 
supuse în trecut (direct, sau indirect, prin strămoşii lor nedreptatiti). Discriminarea 
pozitivă este deci justificată moral, fie pe baza datoriei de a ajuta pe cel aflat în 
dificultate, fie pe baza celei de a compensa nedreptati ulterioare. De asemenea, uneori 
ea este justificată prin avantajele pe care le aduce societăţii ca întreg, adică printr-o 
contribuţie la Binele public. În acest sens, R. Dworkin exemplifică evocînd avantajele 
unei strategii de discriminare pozitivă care ar mări numărul de studenţi la drept din 
rîndurile negrilor; acestea ar fi: 


e mai multi avocaţi negri vor îmbunătăţi serviciile juridice pentru negri 
e serviciile juridice mai bune vor reduce tensiunile sociale 
educaţia juridică se va îmbunătăţi, deoarece prezenţa negrilor la discuţiile din 
facultate va ajuta la înțelegerea problemelor sociale şi rasiale 
e succesul unor negri la facultatea de drept va încuraja şi alti negri cu calități 
intelectuale bune să candideze la facultate (R. Dworkin, [1998], p. 206). 
Drept urmare, discriminarea pozitivă pentru negri se justifică nu numai din punctul 
lor de vedere (ca reparaţie a unor nedreptati sau ca asistență pentru defavorizare) ci şi 
sub aspect social (ca Bine public). 


Şi totuşi, cel puţin în unele cazuri, discriminarea pozitivă a unor persoane poate 
conduce la pretenția altora că, drept urmare a punerii în aplicare a discriminării 
pozitive, alte persoane au fost discriminate negativ (defavorizate). 

Un caz celebru de conflict între cerinta discriminării pozitive a unora şi cerinta 
-ediscriminării (negative) a altora este 'cazul Bakke’. 


Cazul Allan Bakke. Bakke, un tînăr alb, a candidat la facultatea de medicină a 
Universităţii din California şi a fost respins. Dar facultatea rezervase 16 locuri 
din 100 pentru studenţi de culoare (discriminare pozitivă); Bakke avea note 
mai bune decit multi din studenţii de culoare admişi, şi, considerîndu-se 
discriminat negativ pe temei de rasă, a dat în judecată facultatea. Tribunalul i-a 
dat cîştig de cauză, apreciind că, deşi discriminarea pozitivă (practicată în 
favoarea studenţilor de culoare) nu este condamnabilă moral, este condamnabil 
moral ca, pentru asigurarea ei, să se facă o altă discriminare (negativă). (De 
George, [1999], p. 443) 


Cu alte cuvinte, concluzia morală ar fi că discriminarea negativă este 
inadmisibila (legal dar si moral) chiar şi în cazurile în care decurge din scopuri 
moralmente juste: discriminarea pozitivă nu trebuie să atragă după ea o discrimnare 
negativă. 

Există multe alte cazuri de acțiuni în instanță deschise (mai ales în SUA) 
impotriva discriminării pozitive şi a efectelor ei. Unul dintre acestea este cazul De 
Funis, din 1974. 


De Funis contra Odegaard: un tînăr evreu, De Funis, nu a reuşit Ja testele de 
admitere de la facultatea de drept a Universităţii din Washington, dar, cum 
rezultatele sale la test erau suficient de bune pentru a fi admis pe locurile 
rezervate grupurilor discriminate pozitiv (negri, filipinezi, amerindieni), el a 
deschis acțiune în instanță considerindu-se discriminat (negativ). În final, el a 
avut cîştig de cauză, căci, aşa cum a afirmat judecătorul cauzei, «educația 
publică trebuie să fie accesibilă în mod egal pentru toţi, indiferent de rasă». Dar 
instanțele și experţii nu au căzut de acord asupra valabilităţii tezei sale că ar fi 
fost discriminat (cf. Ronald Dworkin, [1998], p. 202). 


Cazul De Funis rămîne controversat. Apărătorii lui De Funis au pedalat mai 
ales pe argumentul că nici apartenenţa la un grup etnic sau rasial, nici neapartenenta la 
un grup etnic sau rasial (acesta din urmă fiind cazul lui De Funis, care nu aparținea 
grupurilor: negri, filipinezi, amerindieni, şi tocmai din acest motiv nu a fost admis pe 
locurile lor, deşi media sa i-ar fi permis) nu trebuie să influenţeze admiterea la 
facultate — doar rezultatele la teste o pot influența în mod legitim. Evident, aici este 
pusă în discuţie legitimitatea discriminării pozitive bazate pe practica rezervării de 
locuri pentru anumite categorii defavorizate. Totuşi, împotriva acestei poziţii se pot 
aduce argumente filosofice foarte solide. Cea mai bună prezentare a lor aparţine lui R. 
Dworkin, care susține următoarele teze [1998]: 


e „De Funis nu are nici un drept constitutional ca statul să îi asigure o educaţie 
juridică de o anumită calitate. Drepturile lui nu ar fi încălcate dacă statul nu ar 
avea nici un fel de facultate de drept“ (p. 204) 


244 


„nu are nici dreptul ca inteligenţa să fie testul exclusiv la admitere. Facultatile 
de drept se bazează într-adevăr din plin pe testele intelectuale pentru admitere. 
Acest lucru pare justificat, totuşi, nu pentru că ar exista un drept al candidaţilor 
de a fi judecaţi în acest fel, ci pentru că este rezonabil să gîndim că pe 
ansamblu comunitatea este avantajată dacă juriştii ei sunt inteligenţi. Adică, 
standardele intelectuale sunt justificate, nu pentru că ele recompensează pe cel 
deştept, ci pentru că aceştia par să servească o politică socială utilă“ (p. 204) 
„facultățile de drept servesc acea politică mai bine completind testele de 
inteligență cu alte tipuri de standarde; ele preferă uneori candidaţii zeloşi, de 
exemplu, celor care sunt mai străluciți dar maj leneşi. Ele servesc, de 
asemenea, politici speciale pentru care inteligența nu este relevantă. De 
exemplu, Facultatea de drept din Washington a acordat statut preferenţial nu 
numai candidaților minoritari, ci şi veteranilor care erau la şcoală înainte de 
intrarea în armată, şi nici De Funis, nici vreuna din declaraţiile în sprijinul său 
nu S-a plîns de această preferință“ (p. 204) 

„De Funis [. . . } afirmă că are totuşi dreptul ca rasa să nu fie folosită ca 
standard, oricît de bine ar funcționa o clasificare rasială pentru promovarea 
bunăstării generale [. . . | De Funis pretinde că dreptul său ca rasa să nu fie 
utilizată ca un criteriu de admitere rezultă din dreptul mai abstract al egalităţii“ 
(p. 204) 

„El argumentează că Facultatea de drept din Washington violează dreptul 
individual la egalitate de dragul unei politici de egalitate globală mai mare“ 
(p. 205) 

„Ce drepturi la egalitate au cetățenii ca indivizi care să prevaleze asupra 
programelor avînd ca scop politici economice şi sociale importante, inclusiv 
politica socială de creştere a egalităţii globale?“ (p. 205) 

„Există două asemenea tipuri de drepturi. Primul este dreptul la tratament egal, 
care este dreptul la distribuţia egală a unor oportunităţi sau resurse sau poveri. 
De exemplu, într-o democraţie, fiecare cetăţean are dreptul la un vot egal |... ] 
Al doilea este dreptul de a fi tratat ca egal, care este dreptul, nu de a beneficia 
de aceeaşi distribuţie a unor poveri sau beneficii, ci de a fi tratat cu acelaşi 
respect şi grijă ca oricine altcineva. Dacă am doi copii, şi unul moare de o 
boală care celuilalt doar îi cauzează neplăceri, nu arăt grijă egală dacă arunc cu 
banul pentru a decide cui să-i dau ultima doză de medicament. Acest exemplu 
arată că dreptul de a fi tratat ca egal este fundamental, iar dreptul la trament 
egal este derivat. În unele circumstanţe dreptul de a fi tratat ca egal va atrage 
după sine dreptul la tratament egal, dar nu neapărat în toate circumstanţele“ 
(p. 205-206 — traducere uşor revizuită de mine) 

„De Funis nu are un drept la tratament egal în desemnarea locurilor din 
facultatea de drept; el nu are dreptul la un loc doar pentru că altora li se asigură 
locuri. Indivizii pot avea un drept la tratament egal în şcoala elementară, 
deoarece cineva căruia nu i se pemite educaţia elementară nu va putea probabil 
să ducă o viaţă utilă. Însă educaţia juridică nu este atît de vitală încît cineva să 
aibă un drept egal la educaţie juridică“ (p. 206) 

„De Funis are în schimb al doilea tip de drept — un drept de a fi tratat ca egal în 

decizia referitoare la care standarde de admitere ar trebui folosite. Adică el are 
dreptul ca interesele lui să fie tratate la fel de complet şi cu aceeaşi grijă ca 
interesele altora“ (p. 206) 

e (evident, De Funis se poate plinge că standardele care îi favorizează pe negri şi 
amerindieni pe el îl defavorizează, deci poate pretinde că interesele lui nu sunt 
tratate cu aceeaşi grijă; DAR, replică Dworkin, 1 se poate contraargumenta 
astfel:] 

e orice standard va dezavantaja pe unii candidaţi fata de alţii, însă o politica de 
admitere poate fi totuşi justificată dacă pare rezonabil să ne aşteptăm ca per 
global cîştigul comunităţii să fie mai mare decît pierderea, şi dacă nicio altă 
politică ce nu cauzează un dezavantaj comparabil 

e nu ar produce nici măcar aproximativ acelaşi cîştig. Un drept individual de a fi 
tratat ca egal înseamnă că dezavantajul potenţial al individului trebuie tratat ca 
o porblemă de grijă, dar acest dezavantaj poate fi totuşi contrabalansat de 
beneficiul comun“ (p. 206) 


În concluzie, pretenţia lui De Funis că ar fi fost tratat abuziv (că i s-ar fi încălcat 
dreptul de a fi tratat ca egal) este nejustificată. În general, politicile de discriminare pozitivă 
nu pot fi condamnate principial drept ostile fata de egalitate şi de drepturile omului, 
deoarece este normal (cum arată Dworkin) ca în contexte de politici practice, să fie uneori 
acordată prioritate unui beneficiu public, şi nu implicaţiilor unui drept individual, înţeles în 
mod strict şi izolat. Dacă beneficiul public este major, punerea sa în poziție prioritară este 
întemeiată. Nimeni nu contestă, de exemplu, suspendarea temporară a unor drepturi şi 
libertăți individuale pe timp de război sau de calamitate naturală, rechiziţiile legale (tot în 
condiţii de război sau calamitate), exproprierile de utilitate publică (pentru construcția de 
poduri, şosele, canale de navigaţie etc.). Numai un «fetişism al drepturilor» ar putea 
conduce la concluzia naivă că singura prioritate posibilă, oricind şi oriunde, este 
respectarea scrupuloasa a implicaţiilor drepturilor individuale. 


Chiar dacă se admite dezirabilitatea discriminării pozitive şi indezirabilitatea 
celei negative, pot apare probleme în ceea ce priveşte concilierea cerinţelor acestora cu 
alte cerinţe care decurg din principii morale acceptate. 


Cazul Pompierii contra Stotts. În anii '70, la Memphis (SUA) s-a inițiat un plan 
de discriminare pozitivă în favoarea persoanelor de culoare, implicînd angajarea 
prioritară a acestora în funcţia de pompier. Ca urmare, la începutul anilor '80 
majoritatea noilor pompieri erau negri. Curînd au apărut dificultăți financiare 
care au obligat municipalitatea să concedieze personal, inclusiv din categoria 
pompieri. Mergindu-se pe principiul vechimii (ultimul venit pleacă primul, 
principiu aplicat foarte des pretutindeni), au fost concediati ultimii pompieri 
angajaţi, adică majoritatea persoanelor de culoare recent angajate. Acestea au 
atacat în justiţie decizia de concediere, considerindu-se discriminate negativ, dar 
au pierdut procesul: tribunalul a decis că principiul 'vechimii' ('seniority') are 
prioritare fata de discriminarea pozitivă (De George, [1999], p. 444). 

zi, R2intilnirr cu una” alatfe cel& mai’serioase probleme de etică (în general) 
şi de etică economică (in special): problema conflictului de principii morale. Atunci 
cînd situaţia obligă la sacrificarea unui principiu moral, în favoarea altuia, care trebuie 
sacrificat? Există o ierarhie naturală, unică, a principiilor? Absolutiştii cred că da, în 
timp ce relativistii cred că nu. Utilitarismul spune aici că totul depinde de rezultatele 
analizei privind beneficiile totale obținute prin sacrificarea unor principii în favoarea 
altora. De exemplu, în cazul amintit mai sus, s-a acordat prioritate principiului 
vechimii, dar într-un alt context (extrem de tensionat rasial, în care concedierea 
persoanelor de culoare risca să ducă la conflicte rasiale, violenţe, etc) s-ar putea 
concepe şi o decizie inversă (mai ales dacă albii concediati ar găsi mai uşor alt loc de 


muncă decît negrii). 


/3.3.5.2.3/ Etica politicii de imigrare 


Una dintre cele mai importante probleme de politică publică din statele 
dezvoltate este azi problema atitudinii fata de imigranţi. În tradiţia politică occidentală. 
a prevalat convingerea că un stat are obligații doar față de cetăţenii săi, nu şi fata de cei 
ai altor state; prin urmare, n-ar exista nici o datorie a statului modern de a admite 
imigranţi, în special dacă venirea acestora crează anumite dificultăţi (agravarea crizei 
de pe piaţa locurilor de muncă, a celei de locuinţe, creşterea criminalităţii, poveri 
suplimentare asupra bugetului asistenței sociale etc). Mai mult, a existat şi persistă 
părerea că asumarea unor Sarcini de către stat faţă de imigranţi înseamnă o 'trădare' a 
propriilor cetăţeni (privați de aportul fondurilor cheltuite pentru imigranţi). 

Cu toate acestea, în tradiţia occidentală există şi principii din care decurg 
anumite datorii morale faţă de imigranţi, cel putin în cazul în care aceştia sunt 
persecutați sau amenințați în tara lor (datoria de a ajuta semenii în pericol, datoria de a 
oferi azil, de a proteja refugiații). 

Dintr-o perspectivă utilitaristă, decizia de a accepta imigranţi ar trebui să se 
bazeze pe un calcul al contribuţiei acestora la maximizarea fericirii membrilor 
societăţii. Din nefericire, acest calcul este extrem de greu de realizat, din mai multe 


motive: 


e dificultatea de a evalua global contribuţia imigranţilor la creșterea prosperității 


generale, prin adăugarea avantajelor aduse de ei şi scăderea poverii pe care o 
exercită suplimentar asupra societăţii 

diversitatea efectelor imigrației asupra societăţii-gazdă, $i imprevizibilitatea 
condiţiilor cadru (uneori, imigranții au dat un impuls economiei, prin creşterea 
cererii interne la anumite produse şi servicii, prin diversificarea ofertei la 
anumite produse şi servicii, prin preluarea unor joburi nedorite de localnici etc: 
alteori, mai ales atunci cînd s-a declanşat o imprevizibilă stagnare sau o criză 
economică, prezenţa imigranţilor a constituit o povară suplimentară) 
dificultatea de a agrega consecinţele imigrației pe plan personal şi cele pe plan 
public (imigrația poate îmbunătăți situaţia persoanelor imigrate, dar contribuie 
ea pe ansamblu la îmbunătăţirea situaţiei comunităţilor de origine şi a 


247 


comunitatilor gazda?) 

e dificultatea de a evalua consecințele negative ale respingerii imigranţilor 
(asupra societăţii care a respins imigranții), dificultăţi care nu sunt numai pe 
termen scurt (agravarea imigrației clandestine, creşterea cheltuielilor pentru 
paza graniţei, lipsă de forță de muncă) ci şi pe termen lung şi foarte lung 
(scădere a natalității, presiuni ale situaţiei internationale etc) 


Gindirea de stînga (de diferite nuanţe, dar nu cea naționalistă) susține imigrația 
x diverse temeiuri: ca mijloc de atenuare a mizeriei şi suferinţei din lumea a II-a, ca 
reducere a nedreptatii (din sfera alocării resurselor), ca instrument egalitarist (unde 
egalitatea este privită ca valoare în sine) sau ca mijloc de reparare a unor nedreptati 
anterioare (multe din ţările de origine ale imigranţilor au fost, susţine stînga politică, 
exploatate de marile puteri, colonizate etc). 

Gindirea liberală susține partial imigrația pe temeiul libertăţii de alegere a 
oamenilor (care include și libertatea de alegere a tării de reşedinţă). În general, un 
sprijin semnificativ pentru imigrație este adus de principiul non-discriminării pe temei 
etnic sau rasial, susţinut atît de stînga cit şi de dreapta democratică. 

Împotriva imigrației se pronunță naționaliștii şi extremismul (mai ales de 
dreapta, dar uneori şi cel de stînga), pe considerente identitare (imigranții sunt străini, 
care nu au nici un drept la beneficiile imigrării', sau 'imigranţii periclitează cultura şi 
civilizaţia naţională! etc.) şi economice (‘statul nu are suficiente resurse pentru a-şi 
ajuta proprii cetăţeni, cu atît mai putin pentru străini”). 

Cel mai interesant argument moral în favoarea imigrației vine tot pe filiera 
ideii de dreptate socială, în interpretarea lui Rawls. Argumentul mizează pe ideea 
rationamentului ‘in spatele vălului de ignoranță! (dacă nu am şti precis in ce societate 
vom trai, pentru a nu fi condamnaţi la rămînerea, eventual, într-o societate ostilă, am 
dori să avem şi posibilitatea de 'exit, adică de imigrație). O variantă a aceluiaşi 
raționament (bazat pe principiul universalizării) este mai realistă: ea se bazează pe 
premisa că fiecare dintre noi ar putea ajunge, în anumite împrejurări (război, penurie 
gravă, criză acută, discriminare etc), în situaţia de a dori să imigreze, şi fiecare trebuie 
să aibe această posibilitate. 


/3. 4/ Deontologie politică 


Deontologia politică vizează etica funcţiei publice (pentru sfera funcţiilor 
politice), etica relaţiilor dintre factorul politic şi cetățean, precum şi etica relaţiilor 
dintre factorii politici (dintre partide, organizaţii, dintre ocupanţii diverselor funcţii 
etc). Sintetic spus, deontologia politică se referă la codurile etice pe care trebuie să le 
respecte toți cei implicaţi în viata politică (politicienii, organizaţiile, cetăţenii) precum 
şi la problemelor care se nasc la confluenţa dintre coduri şi roluri: căci, aşa cum 
aminteam la începutul acestui capitol, este răspîndită opinia că rolurile politice exclud 
moralitatea, adică aplicarea scrupuloasă a codurilor etice. Deşi această opinie nu este 
cîtuşi de putin unanim admisă, raspindirea ei şi susţinerea ei (deseori nu dezinteresată) 

necesită analize foarte amănunțite ale relaţiilor dintre coduri şi roluri, ale posibilității 
impunerii unor coduri în politică, dar şi a perspectivelor pentru perfecționarea 
codurilor morale în lumina experienţei politice. 


Ca principiu, se poate fixa ideea că nu există o opoziție ireductibilă, fatală, 
între eficacitate/eficienta politică şi moralitate, aşa cum susțin cinicii. Neîndoielnic, 
există $1 vor exista mereu cazuri particulare în care acte imorale aduc succes, 
dovedindu-se eficace şi eficiente. Dar, pe termen lung, este ne nesustinut că 
imoralitatea este rentabilă. Aşa cum arată şi logica acţiunii rationale (vezi, mai sus, Tit 
for Tat, în /2. 6/, şi Înfruntarea sexelor, în /3.3.2.5.1/, ca şi raționamentul lui Gauthier 
despre rentabilitatea moralei, în /2. 7. 3/), pe termen mai lung politicienii care încalcă 
normele morale vor fi sanctionati de către partenerii lor «de joc» (fie ei alti politicieni, 
sau alţi cetățeni). Recomandările lui Machiavelli, prin urmare, trebuie tratate cu multă 
precautiune, căci nu au valabilitate universală. De altfel, nu trebuie uitat că 
«principiile» sale se refereau la o lume şi o epocă în care nu existau state dmeocratice. 
În lumea modernă, unde democraţia atrage după sine competiția politică, riscurile 
conduitei imorale sunt mult mai mari, aşa cum sunt mari acest riscuri în orice mediu 
concurential (şi pe piaţa economică liberă). Într-un mediu democratic, sprijinul politic, 
şi deci puterea, depind de credibilitate; numai «jucătorii» credibili pot, pe termen lung, 
beneficia de susținere (electorală, financiară, ideologică). Drept urmare, conduitele 
imorale sunt susceptibile de a duce la eşec. Căci, așa cum spunea Lincoln, 


«poţi înşela pe unii uneori şi pe alții fotdeauna, dar nu-i poţi înşela pe toți, totdeauna» 


Desigur, aceasta nu înseamnă că va răsuna curind semnalul purificării morale a 
politicii. Imoralitatea subzistă, dar convingerea cinică referitoare la rentabilitatea 
acesteia nu stă în picioare decît în cazuri particulare. Guvernarea este şi va fi mereu 
ținta «vînătorilor de funcţii» (politicienii carierişti) şi a «vinatorilor de privilegii» 
(afaceriştii veroşi, dornici de a «drena» resursele statului), cele două categorii de 
«prădători» pe care H. D. Lloyd le-a identificat (apud Commager, [1998], p. 332). Dar 
strategiile axate pe imoralitate nu pot garanta, pe termen lung, succesul iar riscul 
condamnării morale rămîne permanent în vigoare. 


/3. 4. 1/ Etica funcţiei publice; etica relaţiilor autoritate-cetateni 


/3.4.1.1/ La baza tuturor problemelor şi dezbaterilor privind etica relațiilor 
autoritate-cetateni stă un fel de defect originar al acestor relaţii: ambiguitatea 
raportului dintre politician şi cetățean. 

Există întrebări destul de complicate şi referitor la rolul pe care trebuie să-l 
joace cetățeanul fata de politician. De exemplu, trebuie oare cetățeanul să sprijine orice 
politician care îi promite satisfacerea unor interese (indiferent dacă acel politician 
dovedeşte sau nu calităţi morale și profesionale bune)? Sau trebuie el să sprijine numai 
politicienii ce dau dovadă de competenţă și onestitate, chiar dacă aceştia nu promit 
satisfacerea deplină a doleantelor alegătorului? Altfel spus, trebuie ca cetățenii să-l 

trateze pe politician ca pe un simplu instrument de satisfacere a intereselor lor. sau ca 
pe o personalitate ce trebuie judecată sub aspectul contribuţiei sale la Binele public? 
Evident, prima dintre aceste două alternative este deja respinsă de principiul kantian de 
a hu trata niciodată un om doar ca pe un mijloc, nu şi ca pe un scop. Problema nu este 
insă astfel rezolvată. Ramine o întrebare deosebit de delicată: in ce proportie trebuie 
alegătorii să sprijine un politician pentru calitățile sale personale şi în ce proporţie 
pentru faptul că le promite satisfacerea unor interese? Şi ce este de făcut dacă te 
confrunti cu dilema alegerii între lideri ce au calităţi personale pozitive, dar propun o 
politică nefavorabilă intereselor tale şi politicieni care iti susţin interesele, dar sunt 
lipsiti de calitățile care comandă încrederea ta? Trebuie, desigur, făcute compromisuri; 
dar care sunt limitele acestora? Trebuie oare ca alegătorii să meargă pina la a-şi 
sacrifica interesele pentru a promova la conducere doar oameni onesti şi competenţi, 
sau trebuie ca ci să facă anumite concesii la capitolul «calităţi umane» pentru a 
promova politicieni care (se speră) le vor satisface interesele? Şi cît de mari trebuie să 
fie aceste concesii? 


Dar problemele cele mai acute ale eticii funcţiei politice sunt totuşi legate de o 
altă categorie de interogatii. Ce rol joacă, ce rol trebuie să joace, politicianul pentru 
cetățean? Din păcate, subzistă aici multe neclaritati cu efecte deosebit de profunde. 
Cum la originea teoriei politice moderne a stat contractualismul, predomină 
presupunerea că între politician şi cetățean trebuie să funcţioneze un anumit contract 
nescris: conform acestuia, politicianul propune anumite servicii publice (în slujba 
Binelui general sau colectiv) iar cetăţeanul promite sprijin (mai ales electoral) pentru 
aducerea politicianului la putere. Dacă politicianul îşi îndeplineşte obligatile asumate 
prin acest contract, alegătorul îl va susține în continuare; dacă nu, acesta din umră va 
«denunța» contractul si va susţine alt politician. În cazurile cele mai grave, dacă 
politicianul ameninţă (prin acțiunile sale abuzive) însăşi stabilitatea statului, cetăţeanul 
are chiar latitudinea de a recurge la acţiuni excepționale pentru întreruperea 
mandatului: nesupunere civilă, acțiuni de protest, chiar folosirea forței (ca răspuns la 
abuzul de putere al politicianului — conform lui John Locke, dacă politicianul şi-a 
încălcat «contractul» şi a recurs la violenţă, este dreptul cetăţeanului să răspundă tot cu 
violenţă acestei «trădări»; ar fi vorba aici chiar de un «drept la rebeliune»). 


Problema este însă că, de fapt, nu există un veritabil contract între politicieni 
(partide) şi cetăţeni. Căci un contract presupune stipulatii clare privind: obligaţiile 
ambelor parti, termenele de îndeplinire a acestora, sancţiunile pentru neîndeplinirea lor 
şi instanţele ce vor arbitra între părțile contractante (sau vor judeca în caz de conflict 
între ele). Nici una dintre aceste condiţii nu este de fapt îndeplinită în cazul aşa-ziselor 
«contracte» politice. «Obligatiile» politicianului nu sunt în realitate obligații stricte, cit 
mai curînd «angajamente» (mai mult sau mai puţin vagi) şi «promisiuni» (mai mult sau 
mai putin ademenitoare). Căci «obligaţiile» asumate de politician: 


e nu sunt niciodată complete (politicianul nu precizează, şi nici nu poate preciza, 
tot ceea ce va face în funcţia sa, ci doar specifică anumite «ţinte» sau «target- 
uri» atractive pentru electoratul său) 

e nu sunt transparente (de exemplu, politicianul promite o reducere a unor 
impozite, dar nu precizează că, pentru echilibrarea bugetului, va trebui să 
însoţească această reducere de creşteri ale altor taxe şi impozite; altfel spus, el 
precizează beneficiile aduse de agenda sa, nu $1 sacrificiile implicate de ea) 

e sunt de regulă vagi şi condiţionate (de prezenţa anumitor factori favorabili, 
interni sau internaţionali, care pot să nu se întrunească şi a căror absență 
serveşte ulterior drept scuză sau justificare politicianului) 

e au caracter de «mănunchi» (sau de «pachet»), cuprinzind multiple promisiuni 
adresate diverselor categorii de alegători, între care politicianul poate jongla 
(îndeplinind unele dintre ele, nu şi altele) 

e sunt adesea incoerente; «mănunchiul» de presupuse obligaţii poate implica 
acţiuni politice diametral opuse, care satisfac pe unii alegători, nemultumind pe 
alții; imposibilitatea de a satisface toate interesele (apartinind aceloraşi sau, 
mai frecvent, unor alegători diferiţi) asigură o anumită «imunitate» 
politicianului, care se poate justifica pentru neîndeplinirea unor obligații prin 
necesitatea de a îndeplini altele; strategii politice «bune pentru toți» sunt rar 
accesibile (cf. Lindblom, Woodhouse [2003], p. 35-36) 


Si în ceea ce priveşte celelalte aspecte — sancţiuni, arbitraj — lucrurile sunt 
încurcate. Aşa-numitele «sancțiuni» ale electoratului nu sunt de fapt sancţiuni, căci 
acesta nu are cum aplica «pedepse», ci doar decizii de sistare a sprijinului acordat 
anterior (alegătorul nemulţumit nu mai votează politicianul sau partidul care l-a 
dezamăgit). Aceste decizii de întrerupere a «colaborării» nu sunt de fapt sancțiuni, căci 
ele afectează doar următorul mandat politic, nu cel pentru care s-a stabilit «contractul» 
(si în care politicianul îşi continuă de regulă netulburat activitatea, în ciuda 
eventualelor sale incorectitudini, neimpliniri etc). lar «intreruperile» colaborării (în 
mandatul următor) pot să nu fie realmente amenințătoare pentru politician, care îşi 
poate găsi o altă «nişă» publică (funcţie în care nu mai depinde de electorat), sau o alta 
categorie de alegători care îl sprijină, sau o altă ocupaţie (de exemplu, în afaceri sau 
instituţii, în care beneficiază de notorietatea şi contactele personale cîştigate în 
perioada mandatului) — ca să nu mai vorbim de cea mai gravă alternativă, şi anume cea 
în care politicianul nu mai are nevoie de sprijin electoral deoarece s-a îmbogățit 
«drenind» veniturile statului, făcînd trafic de influenţă, lăsîndu-se corupt etc. 

Pe scurt, capacitatea de ameninţare a alegătorului asupra politicianului este redusă, 
şi ca atare scad foarte mult stimulentele acestuia din urmă de a-şi îndeplini 
«angajamentele» — ceea ce contrastează cu cazul unui veritabil contract, în care 
amenințarea sancţiunilor prevăzute pot constitui un stimulent puternic pentru 
respectarea contractului. 

În sfîrşit, în politică lipseşte un arbitru impartial sau un judecător, astfel că nu are 
cine să administreze respectarea contractelor. 


Un alt motiv care împiedică stabilirea unui adevărat contract între politician şi 
cetățean este incapacitatea celui din urmă de a preciza mandatul pe care îl conferă celui 
dintîi. Există o puternică asimetrie între expertiza alegătorului şi cea a profesionistului 
politicii, şi mai ales între capacitatea de informare a primului şi cea a politicianului 

(Lindblom, Woodhouse [2003], p. 33). Mai mult decit atit, dată fiind contribuţia 
minimă (un vot) pe care o aduce fiecare alegător la stabilirea cîştigătorilor procesului 
electoral, şi beneficiile personale minime (pentru cetățean) ale eventualului succes al 
acestora (vezi /3.3.2.8/), nici un alegător nu este stimulat personal să plătească acele 
costuri (mai ales de timp) necesare bunei sale informări. Drept rezultat, alegătorul pur 
şi simplu nu ştie 

e care este, exact, mandatul pe care îl dă politicianului (de multe ori alegătorul 
ştie doar că vrea ca «lucrurile să se îmbunătăţească», dar nu cunoaşte metodele 
efective de a realiza acest deziderat) 

e care sunt implicaţiile mandatului pe care vrea să îl acorde acestuia (cheltuieli, 
efecte colaterale, rezultate finale etc) — vezi (Lindblom, Woodhouse [2003], 
capitolul 4) 

e ce alt mandat (sau agendă ascunsă) are politicianul pe care îl preferă 


In aceste condiţii, evident, nu poate fi vorba de un contract propriu-zis, iar 
politicianului îi rămîne o imensă marjă de manevră justificativa în cazul în care îşi 
nemultumeste alegătorii. 


/3.4.1.2/ Toate argumentele converg spre concluzia că raportul politician- 
cetăţean nu poate fi redus la un raport contractual. Tocmai din acest motiv s-a vorbit 
despre acest raport ca fiind unul de persuasiune și seducţie: politicianul isi convinge 
alegătorii că urmăreşte binele lor şi îi seduce astfel pentru a le capta voturile. 


Dar aceasta nu înseamnă că dimensiunea etică dispare din politică; dimpotrivă, 
tocmai pentru că reglementarea raporturilor politice (între politician şi cetăţean) nu se 
face strict juridic, ci mai curînd în termeni de ataşamente (ale primului fata de valori, 
interese, nevoi sociale, iar ale celuilalt faţă de programe, agende şi candidaţi), rolul 
eticii devine esenţial. Ca şi în alte domenii în care relaţiile se bazează pe ataşamente, şi 
în politică elemente ca încredere, speranţă, satisfacere (a celuilalt) şi corectitudine (fata 
de celălalt) joacă un rol decisiv. A vedea în celălalt (în partener) un scop, şi nu doar un 
mijloc — cerință centrală a eticii începînd de la Kant — devine esenţial. În absenţa unui 
contract propriu-zis, fiecare dintre parteneri este deosebit de atent la capacitatea 
celuilalt de a servi nu doar interesele proprii, ci şi pe ale celuilalt. Mai ales politicianul 
este «supravegheat» de opinia publică sub aspectul loialității sale fata de electorat şi al 
corectitudinii. 


Dacă, în conformitate cu principiile democratice şi individualiste moderne, 
statul trebuie să fie slujitorul cetăţeanului, atunci, desigur, şi politicianul trebuie să fie 
slujitorul comunității, nu stapinul (sau exploatatorul) ei. Chiar în absenţa unui contract 
propriu-zis, Şi în condiţiile în care alegătorul poate să nu ştie sigur ce anume vrea exact 
(ca performanţe concrete, măsurabile) de la politician, totuşi există aşteptarea ca acesta 
din urmă să fie devotat intereselor publice, omului care l-a ales, comunităţii. Apelind 
din nou la Kant, se poate spune că i se cere politicianului să-l privească pe cetăţean, 
niciodată doar ca un mijloc, ci totdeauna şi ca pe un scop. Altfel spus, i se pretinde să 
se devoteze intereselor acestuia, nu doar să profite de ele în folos propriu. 

Această cerință morală intră însă, cel putin sub unele aspecte, în contradicţie cu 
scopul recunoscut al politicii, $1 anume dobindirea puterii. Se afirmă mereu că scopul 
competiţiei este puterea şi că, de altfel, este şi normal să fie aşa: întreg jocul politic 
modern este organizat în jurul obținerii şi folosirii puterii (de către partide, grupuri şi 
persoane). De aici, se paote contura următoarea contradicţie: 


pentru cetățean, puterea este un mijloc rezervat politicienilor in vederea 
satisfacerii intereselor sale si a interesului public; or, pentru politician, 
interesele cetățenilor sunt în principal un mijloc pentru obținerea puterii 


Constatind această contradicţie, alegătorul tinde uneori să considere căutarea 
puterii şi lupta pentru putere drept nefaste. Aici, însă, se ascunde o greşeală. Aspiratia 
la putere şi competiţia pentru putere sunt, în fond, fenomene normale în politică. 
Puterea este premiul cistigatorilor, în jocul politic, şi este firesc ca politicienii să o 
dorească foarte mult. Ea este şi instrumentul tuturor realizărilor sociale, iar din acest 
motiv este din nou firesc să fie dorită. Simpla pasiune pentru putere nu este, în sine, 
imorală şi reprobabilă. Problemele încep însă atunci cînd (aşa cum se întîmplă foarte 
des) puterea devine singurul scop al acțiunii politice şi căutarea ei «scuză» folosirea 
oricăror mijloace (chiar a celor imorale sau ilegale). 


O altă eroare obişnuită este ignorarea profesionalizării politicii. În lumea 
modernă, a fi politician a devenit o profesie comparabilă cu multe altele; politica s-a 
profesionalizat, ba chiar (aşa cum observa încă Max Weber) s-a birocratizat. 
Politicianul este, sub multe aspecte, un funcţionar public sau un administrator. 
Activităţile sale se aseamănă destul de bine cu cele ale unui manager. Or, ca şi aceştia, 
politicianul îşi urmăreşte cariera, succesul profesional, avantajele şi cîştigul — iar acest 
lucru este normal. Lui nu i se poate cere să fie un erou al Binelui public, să se sacrifice 
integral pentru interesele publice fără a se gîndi deloc la interesele sale. Încă Adam 
Smith spunea că producătorii (brutarul, berarul, măcelarul) nu produc pentru binele 
public, ci pentru a vinde şi a profita — deci pentru binele lor propriu. Cum un om de 
afaceri sau un manager urmăreşte profitul, şi politicianul urmăreşte profitul (şi este 
firesc să fie aşa). Numai că sarcina lui — într-un sistem de tip democratic-reprezentativ 
— este să reprezinte $i promoveze interesele publice; de aici, apar o serie de 
constringeri, decurgînd în principal din următoarea normă: 


politicianul trebuie să işi satisfacă interesele prin intermediul satisfacerii intereselor 
publice 


Din acest punct de vedere, profesia de politician se aseamănă cu alte profesii — 
medic, avocat apărător, chiar preot — în care succesul profesional presupune 
capacitatea de a satisface interesele oamenilor, de a-i ajuta sau de a le rezolva 
problemele. Nici acestor profesionişti nu li se pretinde să se sacrifice pe altarul 
altruismului pur; şi în aceste cazuri specialiştii în cauză îşi urmăresc şi propria carieră 
sau propriile succese. Dar moralitatea, în toate aceste cazuri, constă în respectarea 

regulii de a-ți satisface propriile interese (de carieră, de a cîştiga etc.) prin satisfacerea 
intereselor altor persoane pe care trebuie «să le servesti» (ajuţi, sustii). 


Ideea că politicienii sunt lichele, iar medicii sau preoţii sunt oameni de bine, 
conţine o exagerare, şi anume una periculoasă pentru democraţie: mentalitatea «toți 
politicienii sunt hoţi» încurajează speranţa într-un erou autoritar salvator, speranţă pe 
care s-au bazat regimurile fasciste, legionarii, cultul liderului comunist şi se bazează şi 
azi populismul sau anumite forme de elitism. În realitate, în toate profesiile există 
oameni oneşti şi lichele, iar dacă în lumea politică (din anumite state) există mai multă 
incorectitudine decît în alte domenii, acest fenomen are explicaţii legate de slăbiciunea 
sistemului şi de, mai ales, defectele electoratului (pasivitate politică, naivitate, 
oportunism) — nicidecum de faptul că. politicienii ar fi răi în sine, pe cînd oamenii din 
alte profesii ar fi buni în sine. Demonizarea politicienilor este unul dintre marile 
pericole ale vieţii moderne, şi, în general, dictaturile se instalează pe baza acestei 
demonizări. La rîndul ei, demonizarea politicii ca activitate conduce la pasivitate şi 
resemnare, ceea ce nu poate decît agrava fenomenele negative constatate. 


Există, desigur, condiţii specifice activităţii politice şi administrative care 
facilitează infiltrarea incompetentei şi necinstei în politică; există factori ce uşurează 
sustragerea politicienilor de la controlul moral (si juridic) al societăţii. (Despre aceştia 
va fi vorba ceva mai Jos). Dar, în ansamblu, deosebirile sunt mai curînd de grad decît 
de natura: adică, se poate vorbi de mai multă imoralitate în politică decît în alte 
domenii, dar nu despre faptul că politica ar fi prin definiţie imorală, iar alte domenii 
prin definiție morale. $i în politică se pot realiza progrese de ordin moral, şi aici se pot 
obține îmbunătăţiri ale corectitudinii conduitei. Unde ele nu se realizează, nu este vina 
politicii în sine sau a politicienilor exclusiv, ci este vina cetăţenilor în ansamblu. De 
fapt, moralitatea politică reflectă în mare măsură moralitatea globală a societăţii, iar în 
societăţile în care politicienii sunt foarte imorali, imoralitatea accentuată se regăseşte şi 
la nivelul marelui public, şi în alte profesii, inclusiv printre medici sau preoţi (ca să nu 
mai vorbim de avocaţi). 


Perspectiva cea mai plauzibilă este că politica nu poate fi o simplă dedicare 
față de binele public; ea este o profesie managerial-administrativa în care fiecare om 
îşi urmăreşte propria carieră (la fel ca în orice altă profesie), dar care, datorită 
specificului ei, trebuie să respecte anumite constrîngeri morale. Care sunt acestea? 


/3. 4.1. 3/ 


/3.4. 1. 3. 1/ Prima şi cea mai importantă constringere etică a impusă politicii 
şi politicienilor este obligația de a identifica interesele publice prioritare şi a încerca 
satisfacerea lor, deoarece acesta este sarcina «de serviciu» specifică în domeniu. 
Acolo unde interesele publice devin numai un pretext de discuţie demagogică sau un 
pretext pentru incapacitarea rivalilor (pentru compromiterea sau anihilarea lor), 
obligaţia respectivă a fost încălcată. Se spune adesea că «politica este arta de a te ocupa 
de interesele altora în interesul tău personal» (Ambrose Bierce); sau, despre politicieni. 

se afirmă: «au venit pentru a face bine şi au sfirsit prin a-şi face bine lor înşişi» (zicală 
a quaker-ilor americani, apud M. Friedman). Este, prin urmare, adînc înrădăcinată 
pretenţia ca omul politic să nu facă din Binele public doar un pretext electoral, ci o 
preocupare prioritară reală. 


Verificarea respectării acestei cerinţe etice este însă deosebit de dificilă. Există 


o lungă serie de cauze pentru care chiar şi simpla determinare a intereselor publice 
prioritare este extrem de dificilă: 


diversitatea intereselor si prioritatilor de grup sau personale 

incompatibilitatea intereselor şi prioritatilor existente 

fluiditatea situaţiilor (schimbările relativ rapide de condiţii sau situaţie) 
pluralismul valorilor, conflictele de valori, de judecată şi apreciere a 
fenomenelor relevante (vezi /1. 10. 11/) 

caracterul multicriterial al opţiunilor sau deciziilor şi limitele agregării 
preferințelor (vezi mai sus /3. 2. 4/ şi /3. 2. 5/) 

influenţa distorsionantă a grupurilor de interese speciale, a grupurilor de lobby 
(vezi /3. 2. 3/) 

incertitudinile privind evoluţiile (tehnice, economice, sociale, internaţionale 
etc) viitoare 

imprevizibilitatea efectelor unor acţiuni şi strategii (mai ales pe termen mai 
lung) 

costurile foarte mari ale informaţiei necesare deciziilor optime (în unele cazuri, 
colectarea informaţiei necesare este laborioasă şi costisitoare, dacă nu de-a 
dreptul imposibilă) 

costurile mari de tranzacţie (impuse de diversele decizii colective, ce presupun 
compatibilizarea opțiunilor mai multor decidenti) 

costurile mari de verificare a respectării unor contracte necesare implementării 
politicilor (de fapt, tot o parte a costurilor de tranzacţie) 


Toate aceste elemente îngreunează decizia politică rațională şi corectă moral. In 
plus, atunci cînd se pune problema acţiunii în vederea satisfacerii intereselor publice 
prioritare, apar noi surse de dificultate: 


dezacorduri şi incompatibilitati (între obiective, grupuri, strategii) 

situaţii defavorabile moştenite (şi  neînregistrate) sau apărute brusc, 
imprevizibil 

reacţii negative ale opiniei publice, rezistenţă la schimbare etc. 

lipsă de resurse 

ineficacitatea instituţiilor 

carente legislative (în sfera normelor legale necesare politicilor propuse) 

lipsă de autonomie (fata de alţii decidenti, de exemplu, din străinătate: UE, şa.) 


Aceste dificultăți ale acţiunii politice eficiente îngreunează succesul politicilor 
publice, dar, în acelaşi timp, servesc drept justificare politicienilor în faţa electoratului. 

În asa fel încît, pe baza obstacolelor existente, guvernarea si funcţionarii publici se pot 
disculpa fata de acuzaţia că au ignorat interesele publice. Devine adesea greu, sau 
imposibil, de determinat in ce proporţie eşecurile se datorează carentelor politice sau 
factorilor obiectivi (şi aici, comparatia între politică și medicină este relevantă: căci în 
multe situații, este imposibil de stabilit dacă evoluţii patologice regretabile sunt 
datorate erorilor medicale sau unor cauze obiective, necontrolabile). 


În multe cazuri, politicile publice reuşesc atingerea unor obiective, nu şi a 
altora, iar politicienii îşi justifică insuccesele arătînd că au obţinut şi o serie de succese. 
Aici, devine greu de stabilit în ce măsură eşecurile au fost neprevăzute sau prevăzute si 
asumate, datorită unor priorităţi inavuabile, a unei agende ascunse a oamenilor politici, 
a intereselor speciale etc. Este, prin urmare, foarte dificil de verificat concluzia că 
politicienii şi-au respectat sau nu şi-au respectat promisiunile electorale. 


Problema expertizei. În multe cazuri, opiniei publice şi electoratului îi lipseşte 
informaţia necesară pentru a evalua calitatea deciziilor politice şi a politicilor publice: 
în domenii economice sofisticate (macroeconomie), financiare, de tehnică militară etc. 
majoritatea oamenilor nu posedă expertiza şi informaţia utilă pentru evaluare. În plus, 
există o vastă categorie de informaţii secrete (tehnice, economice, militare, geopolitice) 
care în mod deliberat sunt interzise accesului public. Prin urmare, există o asimetrie 
între expertiza și informaţiile la care au acces guvernantii și cele disponibile 
cetățeanului. Mai mult decît atît, o problemă care a fost adeseori evocată în literatura 
de specialitate este că tocmai factorul politic (guvernarea) poate controla accesul 
public la informaţia care ar putea fi folosită pentru evaluarea guvernării înseşi. De 
aici apare o posibilitate destul de alarmantă: 


controlind informatia, guvernarea se poate imuniza la criticile şi judecata 
indreptatita a electoratului, în sensul că poate secretiza tocmai informaţiile 
vitale pentru evaluarea propriilor ei performanţe 


Existenţa acestui pericol creează necesitatea transparenţei (de care va fi vorba 
mai Jos). 

Apare însă şi o altă problemă: detinind un surplus de informatie fata de 
cetăţean, politicianul tinde să isi aroge o expertiză specială în problemele de care se 
ocupă, şi să conteste publicului competenţa de a-l critica sau judeca. În acest fel, el (si 
guvernarea sa) se pot imuniza la critici şi sustrage de la feed-back-urile democratice 
necesare corectării devierilor politice. Fie că politicianul îşi rezervă personal expertiza 
presupusă, fie că el se ascunde în spatele unor tehnocrati specializaţi într-un anumit 
domeniu (vezi Sowell, [1996], pp. 361-368), problema este în fond aceeaşi: sustragerea 
politicilor publice de la evaluare civică. Ea este, totodată, și foarte greu de solutionat: 
publicul larg nu are stimulentele necesare pentru a cheltui atît (timp şi fond de bani) cit 
ar trebui cheltuit pentru a se specializa în problemele respective, şi nici nu are acces la 
unele informaţii vitale; ca atare, nu există metodă simplă de eliminare a acestei 
dificultăţi, iar politicienii profită de ea pentru a se feri de analiza critică. 

S-a comparat, astfel, strategia politicianului incorect cu cea a unui mecanic 
auto incorect, care, știind că un client nu este expert în mecanică, poate profita în 
multiple feluri: nu îi face reparaţiile în mod corespunzător (pentru a-şi economisi 
eforturile sau costurile), pretinde plata unor reparaţii pe care de fapt nu le-a făcut, sau a 
unor piese pe care nu le-a înlocuit etc. (Hospers, [1961], p. 381): 


„În mod similar, într-o democraţie, mecanismele guvernării sunt chiar mai 
complicate decît cele ale unei masini, efectele de mai lungă durată iar falsele 
reprezentări mai greu de detectat. Este ușor pentru oficialii guvernamentali să 
dea explicații false, să ascundă, să elimine anumite informaţii, ştiind că 
publicul oricum nu va sesiza, cel puţin pînă după următoarele alegeri, cînd vina 
va cădea asupra noilor ocupanti ai funcţiilor. lar dacă noul ocupant al funcţiilor 
politice va blama (în mod corect) administrația anterioară, publicul nu îl va 
crede“ (Hospers, [1961], p. 381-382) 


Nu este mai puţin adevărat că, dacă vechii politicieni tind să se ascundă în 
spatele celor dm viitor, există și fenomenul invers: noii aleşi pretind că descoperă «un 
dezastru» lăsat de fosta guvernare si îşi explică neîndeplinirile sau insuccesele prin el. 


/3.4.1.3.2/ Accountability. Ajungem astfel la o problemă frecvent considerată a 
fi problema principală a democraţiei şi a eticii politice: problema posibilității de a face 
răspunzător un politician pentru guvernarea sau acţiunea sa, problema de 
«accountability». 

Responsabilitatea in fata comunităţii este o necesitate nu numai pentru 
politicieni, ci pentru toți cetăţenii. Cum spune Nisbet, „Societatea umană este în cele 
din urmă posibilă numai dacă oamenii sunt răspunzători [accountable] pentru acțiunile 
lor“ (Nisbet, [1982], p. 305). Însă, în sfera politică, problema nevoii de accountability 
este mult mai acută, deoarece politicianul este considerat, prin însăși ocupaţia sa, 
chemat să-i reprezinte pe cetăţeni, să le apere interesele și să le rezolve problemele. Ca 
slujitor, sau mandatar, sau însărcinat al comunităţii, el nu poate fi apreciat decît dacă 
este accountable, susceptibil de a da seama de ceea ce a făcut. Or, din nefericire, ceea 
ce lipseşte în sistemele politice moderne este tocmai un sistem funcţional de punere a 
politicianului în situaţia de a răspunde pentru acţiunile sale. 


Prima categorie de dificultăţi în fata unui sistem eficace de accountability este 
cea alcătuită din dificultățile determinării intereselor publice prioritare, a strategiei 
politice optime etc. care au fost analizate mai sus (vezi /3.4.1.3.1/). Dacă nu se poate 
ajunge la un consens public asupra intereselor sociale prioritare şi nici asupra strategiei 
politice optime, este greu sau imposibil de demonstrat că un politician sau o guvernare 
a neglijat Binele public, și deci că trebuie făcut răspunzător. 

„O altă categorie de dificultăţi sunt create de «împrejurările excepționale». In 
viata socială, atît cea interna cît şi cea internaţională, nu există multă repetitivitate: 
fenomenele nu sunt identice și nu se succed identic, apar mereu factori noi, «de 
excepţie», fapte neprevăzute, crize, accidente, stări de tensiune ieşite din comun etc. 

Profitind de acest lucru, politicienii se prevalează mereu de «împrejurări excepţionale» 
intervenite, si îşi lepitimează eșecurile prin acestea. Apelul la aceste «cazuri 
excepționale» îi scuteşte de răspundere. Nişte greve serioase, o criză economică sau 
financiară, nişte atacuri teroriste, un conflict mai acut, etc. pot oricînd servi pentru 
justificarea neîndeplinirii obligaţiilor sau pentru ignorarea (de către guvernare) a 
anumitor cerințe morale. Responsabilitatea acestor fenomene negative din activitatea 
lor nu li se mai transmite lor, ci «împrejurărilor excepţionale» care, pasămite, ar fi 
determinat eşecurile. Un exemplu recent, referitor la ravagiile produse de uraganul 
Katrina la New Orleans ca urmare a distrugerii barajelor ce protejau oraşul, ilustrează 
acest lucru: 


„«Nu cred că cineva a anticipat că barajele vor fi distruse» — aceasta este cea 
mai şocantă afirmaţie a Preşedintelui Bush, după ce New Orleans-ul a fost lovit 
de uraganul Katrina. |. . . ] Ani de-a rîndul, climatologii au avertizat asupra 
faptului că încălzirea globală — provocată de emisiile de gaze cu efect de seră — 
va produce furtuni din ce în ce mai violente. [. . . ] În loc să ia în serios 
avertizările climatologilor, Bush a discreditat agresiv cercetările acestora. El a 
aminat procesul de reducere a emisiilor de gaze cu efect de seră — principala 
cauză a încălzirii globale — care, la rîndul ei, duce la creşterea violenţei 
uraganelor. [. . . ] Un guvern cu adevărat preocupat de problemele nationale, 
şi-ar fi dat seama de faptul că regiunea Golfului din Statele Unite a devenit mai 
vulnerabilă la uraganele de mare intensitate. Avînd în vedere că uraganul 
Katrina a fost al treilea dintre cele mai violente uragane ca intensitate, un 
guvern responsabil ar fi trebuit să ia măsuri pentru întărirea barajelor. 
Neglijenta administraţiei Bush este şocantă dată fiind mai ales cantitatea de 
expertiză ştiinţifică din SUA. Într-un fel sau altul, oamenii de ştiinţă su fost 
înlăturați de actorii politici“ (Sachs [2005], p. 18). 


O a treia categorie de dificultăţi este creată de latitudinea guvernărilor de a se 
imuniza față de tragerea la răspundere prin legiferare. Avînd legislativul în mînă, 
guvemările se îngrijesc să elaboreze instrumente legale apte să acopere propriile 
nereguli sau erori, să le justifice iniţiativele sau să dea temei legal unor conduite 
imorale (un exemplu familiar de la noi, sunt reglementările prin care parlamentarii îşi 
consacră privilegiile). Chiar măsuri extreme, cum sunt «starea de necesitate», «starea 
de urgenţă», sau suspendarea temporară a drepturilor şi libertăţilor cetăţeneşti, sunt 
uneori folosite de puterea politică pentru a se imuniza față de condamnarea morală sau 
juridică la care este expusă din partea cetățenilor. Însă, inclusiv în cazurile în care nu 
se ajunge la aceste măsuri extreme, puterea legislativă şi executivă deţinută de 
politicieni la un moment dat îi poate ajuta să se autoexceptezeîn diverse forme de la 
procedurile normale de tragere la răspundere. 


Problema nevoii de accountability este complicată şi de un alt element. Chiar 
dacă se cade de acord asupra necesităţii ca politicienii să reprezinte şi promoveze 
interesele alegătorilor şi, implicit, Binele public, aceasta nu lămureşte chestiunea 
(foarte disputată) dacă el va trebui să devină doar un executant al opiniilor momentane 

ale acestor alegători sau va trebui să acționeze conform propriilor opinii despre 
interesele lor şi binele public pe termen lung. În general, omul modern lucrează cu 
premisa individualistă că fiecare ştie cel mai bine care îi sunt interesele şi cum pot fi 
ele promovate: «fiecare este cel mai bun expert asupra lui însuşi». Respectind, deci, 
«expertiza» alepătorului, omul politic ar trebui să acţioneze aşa cum ar acționa şi cel ce 
l-a ales (A. Bevan, apud Arblaster [1998], p. 114). Cu toate acestea, spiritul critic ne 
spune că nici alegatorul (cetățeanul) nu este infailibil; pe de o parte, el poate greşi; pe 
de alta, el nu este nici suficient de bine informat, nici suficient de competent într-o 
multitudine de chestiuni de politici publice. Ca atare, nu este deloc cert că prin simpla 
reprezentare a opiniilor sale la nivel parlamentar politicianul va putea servi optim 
interesele acestuia. Gindirea conservatoare engleza şi franceză a lansat, încă de la 
sfirşitul secolului X VIII, ideea că, deşi într-adevăr, omul politic trebuie să îl protejeze 
şi servească pe cetăţean, aceasta nu înseamnă că cel dintîi devine simpla portavoce a 
celui de-al doilea; dimpotrivă, politicianul trebuie să-l servească pe alegător (şi Binele 
public) aşa cum îi dictează conştiinţa sa proprie, aşa cum crede el (conform 
experienţei, expertizei şi inteleigentei sale) că este optim să o facă. Burke spune în 
acest sens: 


„[...] it ought to be the happiness and glory of a Representative, to live in the 
strictest union, the closest correspondence, and the most unreserved 
communication with his constituents. Their wishes ought to have great weight 
with him; their opinion high respect; their business unremitted attention. It is 
his duty to sacrifice his repose, his pleasures, his satisfactions, to theirs; and, 
above all, ever, and in all cases, to prefer their interest to his own. But, his 
unbiassed opinion, his mature judgement, his enlightened conscience, he ought 
not to sacrifice to you; to any man, or to any set of men living. These he does 
not derive from your pleasure; no, nor from the Law and the Constitution. They 
are a trust from Providence, for the abuse of which he is deeply answerable. 
Your Representative owes you, not his industry only, but his judgement; and 
he betrays, instead of serving you, if he sacrifices it to your opinion. 


My worthy Colleague says, his Will ought to be subservient to yours. If that be 
all, the thing 1s innocent. If Government were a matter of Will upon any side, 
yours, without question, ought to be superior. But Government and Legislation 
are matters of reason and judgement, and not of inclination; and, what sort of 
reason is that, in which the determination precedes the discussion; in which one 
set of men deliberate, and another decide; and where those who form the 
conclusion are perhaps three hundred miles distant from those who hear the 
arguments? 


To deliver an opinion, is the right of all men; that of Constituents is a weighty 
and respectable opinion, which a Representative ought always to rejoice to 
hear; and which he ought always most seriously to consider. But authoritative 
instructions; Mandates issued, which the Member is bound blindly and 
"implicitly to obey, to vote, and to argue for, though contrary to the clearest 

conviction of his judgement and conscience; these are things utterly unknown 
to the laws of this land, and which arise from a fundamental Mistake of the 
whole order and tenour of our Constitution. 


Parliament is not a Congress of Ambassadors from different and hostile 
interests; which interests each must maintain, as an Agent and Advocate, 
against other Agents and Advocates; but Parliament is a deliberative Assembly 
of one Nation, with one Interest, that of the whole; where, not local Purposes, 
not local Prejudices ought to guide, but the general Good, resulting from the 
general Reason of the whole. You chose a Member indeed; but when you have 
chosen him, he is not Member of Bristol, but he is a Member of Parliament. If 
the local Constituent should have an Interest, or should form an hasty Opinion, 
evidently opposite to the real good of the rest of the Community, the Member 
for that place ought to be as far, as any other, from any endeavour to give it 
Effect. I beg pardon for saying so much on this subject. I have been 
unwillingly drawn into it; but I shall ever use a respectful frankness of 
communication with you. Your faithful friend, your devoted servant, I shall be 
to the end of my life: A flatterer you do not wish for. On this point of 
instructions, however, I think it scarcely possible, we ever can have any sort of 
difference. Perhaps | may give you too much, rather than too little trouble“ 
(Edmund Burke Speech to the Electors of Bristol, 1774). 


(Pentru o scurtă prezentare a ideilor burkeene, şi a obiectiilor care li se aduc, vezi şi 
Arblaster [1998], pp. 112-117. Pentru contextul istoric şi articulațiile acestei 
interpretări a reprezentării, vezi Manin [1997}). 


Conform acestui mod de a vedea lucrurile, politicianul este reprezentantul 
cetăţeanului, dar nu este executantul dorințelor imediate sau al opiniilor momentane ale 
acestuia. Desigur, libertatea de alegere a politicianului trebuie folosită pentru 
determinarea strategiilor optime (pentru cetăţean şi comunitate), nu pentru binele 
personal al celui dintîi; această libertate de alegere nu trebuie să degenereze în abuz de 
putere, în trădarea intereselor publice. Dar ea nici nu poate fi anulată, astfel ca omul 
politic să devină doar un disciplinat purtător de cuvint al opiniilor alegătorilor (ceea ce 
nici nu poate fi, datorită diversității acestor opinii); el nu poate fi doar mesager 
(transmite mesajul alegătorilor), doar veriga de legătură între cetăţeni şi instituții sau 
factori de decizie. Dacă ar fi doar atît, l-am putea înlocui cu un sistem informatic de 
transmitere şi contabilizare a mesajelor acestora. 


Dacă se acceptă această interpretare a reprezentativităţii, care a fost, pe cit se 
pare, proprie multor ginditori şi politicieni (cf. Manin [1997]), atunci problema nevoii 
de accountability se acutizeaza. Se poate conchide că alegătorii nici nu pot de multe ori 
să evalueze dacă, şi în ce măsură, politicianul şi-a îndeplinit mandatul, servindu-le 
interesele; numai după trecerea timpului, și evidenţierea rezultatelor pe termen lung, s- 
ar putea deduce măsura în care politicianul şi-a făcut datoria (eventual în pofida 
recomandărilor exprese ale electoratului său). În acest caz, însă, nu se poate evita 

întrebarea: 


«cît de mult se poate îndepărta politicianul de preferințele exprimate explicit 
ale alegătorilor sai, fără a înceta să mai fie reprezentantul lor?» 


Dacă am admite că el se poate îndepărta oricît de mult de acestea (de 
«mandat»), în numele dreptului său personal la opinie (revendicat de Burke), atunci ar 
apărea pericolul ca alegătorii să apară drept simple instrumente temporare prin care 
politicianul accede la funcţii, pentru ca apoi să se elibereze complet de orice obligaţie 
fata de cei care l-au propulsat. Pentru cetățeanul obișnuit, o atare interpretare a 
«reprezentativității» politice ar friza caricaturalul. Acesta ar putea în cele din urmă 
admite raționalitatea unor devieri limitate ale acţiunii reprezentanţilor săi de la 
«mandatul acordat sau, mai exact, de la aşteptările lui și de la speranțele investite în 
ei, dar cu greu ar putea accepta o libertate totală de opţiune pentru aceştia. De exemplu, 
alegătorul ar putea concede că deciziile tehnice sau tactice revin de drept politicianului, 
nu electoratului său; dar el ar dori fără îndoială să fie asigurat că marile opţiuni 
politice, scopurile şi strategia globală proprii guvernării pe care a sustinut-o, rămîn 
fidele preferințelor electoratului ce l-a propulsat pe politician. Sistemul democraţiei 
reprezentative ar căpăta aparențele unei farse, dacă, pe baza argumentelor de mai sus, 
politicienii s-ar elibera complet de orice obligaţii de reprezentare a doleantelor 
alegătorilor. Ideea unei «democrații elitare», adică a unei democraţii în care alegătorii 
nu joacă decît rolul de instrument intermitent de selectare a unei elite menite să 
guverneze fără a se plia doleantelor populare (idee sugerată de Schumpeter si alţii), 
ridică dubii morale profunde. Criteriul kantian de moralitate (incapsulat în formula «să 
nu foloseşti niciodată un om doar ca pe un mijloc») ar fi aici în mod clar încălcat de 
elitele care ar profita de sprijinul alegătorilor pentru a se instala la o guvemare menită 
să ignore opțiunile şi preferințele acestora. Tot inadmisibilă rămîne această situație şi 
din punctul de vedere al principiului lui Gauthier (ce nu permite ca un partener să 
profite de altul). Evitarea acestui faliment moral al reprezentării presupune ca 
politicienii să rămînă în linii mari răspunzători in fata electoratului lor, cel putin în 
ceea ce priveşte nucleul agendei lor (scopuri, strategii, principii), chiar dacă se vor 
bucura de libertate de mişcare în ceea ce priveşte tehnicile şi metodologiile folosite 
pentru transpunerea aceste: agende în practică. 


Faptul că îndeplinirea obligaţiei politice (de către funcţionarul public sau omul 
politic) nu este o simplă punere mecanică în practică a părerilor imediate ale 
alegătorilor indică o şi mai mare importanţă a eticii. Practic, politicianul se află de 
multe ori (poate de cele mai multe ori) singur în faţa conştiinţei sale, de vreme ce nici 
justiţia, nici electoratul nu-l pot judeca — deoarece nu există nici infracţiuni, nici un 
algoritm disponibil pentru evaluarea imediată a calităţii acţiunii politice de a fi fost în 
favoarea, sau în defavoarea, intereselor publice. Judecata etică rămîne deci singurul 
criteriu de evaluare ce mai poate fi mobilizat. Gesturile morale personale, impuse însă 
de o cultură politică ce obligă la asumarea răspunderii — demisia de onoare (în caz de 
eşec electoral grav, de revolte populare, de criză acută), autocritica şi asumarea 
publică a erorilor (scuze publice), chiar retragerea voluntară din viata politică — ŞI 

deciziile fundamentate moral — excluderea din organizații sau instituţii pe temeiuri 
morale, condamnarea publică sau blamul, alte gesturi de protest (boicotul, 
neparticiparea la întruniri, declaraţiile reprobatoare etc.) — devin instrumente 
importante de control asupra performanței politice, mijloace de a realiza 
accountability. 


/3.4.1.4/ Un element central, şi arareori disputat, al eticii politice este Buna 
credință. Evident, mai rău decit a promite şi a nu face (ceea ce, din păcate, se întîmplă 
frecvent in politică) este totuși să promiti ceea ce ştii că nu vei face (fie pentru că nu 
poţi, fie pentru că nu vrei). Politicianul care îşi dirijează activitatea spre inselarea 
propriu-zisă a electoratului va fi, desigur, apreciat drept unul dintre cele mai negative 
personaje de pe scena politică. Aici intervine din nou ideea lui Lincoln: «poţi înşela pe 
unii uneori şi pe alţii totdeauna, dar nu-i poţi înşela pe toți, toldeauna». 


Dar buna credință nu implică doar onestitate fata de alegător, ci şi 
disponibilitatea asumării răspunderii pentru succesele sau eşecurile guvernării. Cu alte 
cuvinte, este normal ca politicienii să beneficieze de succesele guvernării atunci cînd 
beneficiază de ele şi alegătorii, dar să-şi asume sacrificiile atunci cînd guvernarea 
eşuează iar alegătorii au şi ei de făcut sacrificii. În cazul în care acest tip de acord între 
beneficiile şi costurile celor doi parteneri (alegătorul și politicianul) nu există, se poate 
vorbi de o nedreptate în sensul definit de Gauthier: cooperarea dintre cei doi parteneri 
aduce unuia (de regulă politicianului) beneficii, şi altuia (de regula cetățeanului) 
pierderi, ceea ce înseamnă că primul profită de cel de-al doilea. Mulţi intelectuali 
romani — între care Camil Petrescu, Tudor Arghezi, ş. a. — au reproșat, spre exemplu, 
guvernărilor din anii 1914-1919 (mai ales celei liberale) de a fi distribuit total nedrept 
costurile şi beneficiile: cele dintii oamenilor simpli, în principal țăranilor, cele din 
urmă politicienilor şi afaceristilor liberali, si, în genere, elitelor sociale (vezi, în acest 
sens, textele ilustrative de la sfirşitul capitolului /1/). 

Principiul care ar trebui aplicat aici (şi care a fost uneori evocat) este 
următorul: «politicianul nu are dreptul moral de a cere cetăţenilor sacrificii pe care nu 
este gata să le facă şi el însuşi». Respectarea acestei cerinţe ar contribui la instaurarea 
unei egalitati morale între decidenti şi cetăţeni, evitind polarizările inechitabile şi 
restringind tentatia Puterii de a se angaja în politici ale căror costuri sunt suportate 
integral (sau aproape) de omul obişnuit, ce nu este de regula nici măcar consultat cu 
privire la iniţierea lor. Din păcate, este un principiu rareori urmat în politica modernă, 
care tinde să distribuie foarte inegal beneficiile şi costurile. Codul tradiţional, de tip 
aristocratic, al conduitei politice, care se baza pe ideea responsabilităţi: părintești a 
celor superiori faţă de mase, cerea celor dintii chiar să facă sacrificii mai mari decit 
omul obişnuit, să fie în frunte pe cîmpul de luptă, în caz de război, să dea mai mult (la 
o colectă publică) decît media etc. Democratizarea politicii a avut însă printre 
consecinţele sale şi abandonarea acestui cod (de altfel, desuet prin paternalismul său), 
ceea ce a facilitat răspîndirea unor atitudini şi mentalități noi, printre care mentalitatea 
de profitor: politicianul profită de problemele şi crizele existente, transferînd totdeauna 
costurile asupra restului populației şi rezervîndu-şi sistematic beneficiile. Din nou. 

analogia cu medicina este relevantă: ca profesionist, medicul pretinde adesea să fie 
(ras)platit indiferent dacă pacientul se vindecă sau nu, ceea ce, de altfel, stimeşte în 
unele cazuri blamul celor ce au de-a face cu sistemul sanitar. În mod analog, 
politicianul, care se doreşte şi el «terapeut» sau «vindecător» al răului social, se 
aşteaptă la recompense materiale importante, indiferent dacă «tratamentele» sale au 
succes şi situaţia comunităţii se îmbunătăţeşte. De aici, în multe situaţii, se naşte şi 
resentimentul populației fata de politicieni, ca «profitori» — mai ales dacă nu se poate 
dovedi ca persistenta elementelor maligne era inevitabilă (ceea ce îi absolvă şi pe 
medici, şi pe politicieni). 


Sinceritatea şi transparența. Legate de buna credinţă sunt calitățile sincerităţii 
şi transparenţei, calități care lipsesc în mod tradițional din politică: „sinceritatea nu a 
fost niciodată socotită drept o virtute politică, iar minciuna a fost considerată pur şi 
simplu o cale perfect justificată de tranzacție“ (Arendt. [1999], p. 10). 


Sinceritatea se referă la promisiunile politice (electorale sau din timpul 
mandatului), la rapoarte, informări, declaraţii politice dar şi la sinceritatea proiectelor: 
un proiect elaborat în mod nesincer (despre care se ştie că nu va putea fi realizat, sau că 
se bazează pe justificări false, astfel că are rolul de a mistifica, nu de a servi publicul) 
este una dintre cele mai grave contribuții negative pe care le poate aduce o formaţiune 
sau un om politic. 


Transparenţa, sau menţinerea acţiunile politice «la lumina publicităţii», în 
văzul publicului, a fost considerată de mult timp garanţia corectitudinii: ceea ce nu este 
corect se face pe ascuns, «departe de văzul lumii» sau «în spatele uşilor închise». 
Tocmai din acest motiv, Kant enunta norma: 


„Toate acţiunile raportate la dreptul celorlalţi oameni, a căror maximă nu este 
compatibilă cu publicitatea, sunt nedrepte“ (Kant, [1991], p. 424) 


Ideea care inspiră acest principiu este că politicianul ar trebui să acționeze 
totdeauna numai conform unor principii (sau maxime), iar dacă acestea sunt inavuabile 
(nemărturisibile, imposibil de comunicat public), aceasta înseamnă că ele nu sunt 
universalizabile sau nu se bazează pe reciprocitate, deci nu sunt impartiale, obiective, 
valabile pentru toți, ci egoiste şi nedrepte. 

Tocmai pentru că însuşi „controlul asupra furnizării informaţiilor rămîne, în 
ansamblu, în mîinile politicienilor“, apar cerinţele morale ale transparenţei: 


„Transparenţa cere politicienilor să dorească observarea acţiunilor lor de către 
votanti, să instituie şi să aplice reguli ce permit achiziţia de informatie de către 
părțile interesate, şi de potenţialii lor competitori în cursa pentru funcțiile 
politice“ (Rosendorff şi Doces, [2006], p. 100). 


/3. 4. 1. 5/ Minciuna. Minciuna este una dintre realitățile de bază ale vieții 
politice. Încă Machiavelli a teoretizat nevoia de a se recurge la «minciuni utile» în 

politică. lar autorii moderni au explicat chiar mecanismul rational pe baza căruia omul 
(în genere) şi omul politic, în special, calculează utilitatea sau rentabilitatea minciunii. 
Astfel, după Gordon Tullock (autorul cărții Towards a Mathematics of Politics, 1967), 
daca avem 


B - beneficiul așteptat să decurgă din acţiunea cerută de mincinos 

L - probabilitatea ca minciuna să fie crezută 

P - efectul persuasiv al minciunii (probabilitatea ca, dacă minciuna este 
crezută, să se ajungă la acţiunea cerută) 

Cc - costul impus de conştiinţă (costul implicat de povara psihologică a 
minciunii pentru cel care minte) 

Cp - costul pedepsei (în caz că minciuna este descoperită) 

Lp - probabilitatea unei pedepse dacă minciuna nu este crezută 

Cr - dauna adusă reputației atunci cînd se află că cel în cauză a minţit 

Lr - probabilitatea ca reputaţia să aibe de suferit dacă minciuna nu este crezută 


Atunci utilitatea minciunii, (P1), este: 
P1 = BLP - Cc -—(1-L) (CpLp + CrLr) 
(apud Goodin, [1982], p.99) 


Există o serie de condiţii obiective favorabile proliferării minciunilor în 
politică (multe dintre ele evidenţiate de Hannah Arendt, într-un studiu celebru, 
Minciuna în politică, [1999)): 


e nevoia politică de a convinge, de a dobindi aprobarea civică şi de a mobiliza 
opinia publică, nevoie care se combină cu trăsăturile psihologice curente 
(înclinația către idei simple, schematice, către confirmări ale propriilor opinii şi 
aşteptări) 

e caracterul de «relații publice» al discursului politic (menit «să vindă» un 
anumit «produs», o strategie sau o agenda politică, publicului) 

e nevoia de menţinere a unei imagini favorabile a autorităţii, a organizațiilor şi 
persoanelor publice 

e nevoia de protejare a unor secrete politice (pe plan international, dar şi intern) 

e nevoia de menţinere a unei capacități de ameninţare (threat capacity) fata de 
adversari sau rivali, în cadrul competitiei politice sau al negocierilor (vezi, mai 
sus, /3. 3.2.5. 1/ şi /3. 3.2. 5.3/) 

e nevoia de a păstra o paritate de resurse cu adversarii politici (cum minciuna 
este o resursă persuasivă, dacă adversarii tăi o folosesc, trebuie să o foloseşti şi 
tu, pentru a nu intra într-o Situaţie de inferioritate tactică; de aceea, într-un 
mediu infestat de minciună, este rational ca toți să folosească acest instrument 
imoral — cine nu o face, comportîndu-se etic ireproşabil, pierde prin «trădarea» 
de tip dilema detinutului la care recurg ceilalţi), de aici, «înţelepciunea» 
dubioasă moral, dar foarte răspîndită, materializată în sloganul: «dacă ceilalți 

înşeală, trebuie să înşeli şi tu; dacă ceilalți mint, trebuie să minți şi tu». 
termen lung, «jocul minciunii» poate împinge electoratul la exasperare, caz 
care reputaţia de sinceritate a unor outsideri le poate aduce acestora un succ 
politic spectaculos. 

e nevoia de a impune o politică utilă (pe termen lung) care însă presupu 
imediat sacrificii şi costuri greu acceptabile, măsuri nepopulare etc.; ai: 
politicienii evocă uneori ideea de «minciună utilă», necesară mobilizării pent 
suportarea dificultăților obiective inerente «tratamentului» fenomenel 
patologice ale economiei sau societăţii 

e incertitudinea unor date semnificative care pot să fie, sau nu, corecte (deci 1 
pot fi date publicităţii sau prezentate veridic) 


Pe lingă aceste circumstanţe obiective favorabile propagării minciunilor, există 
diversitate de factori şi carente specifice grupurilor politice de natură să contribuie 
mistificarea realităţii — în primul rînd dogmatismul şi aroganta puterii, convinse + 
valabilitatea absolută a propriei imagini: despre realitate şi de propria putere de a diri 
evenimentele (vezi, pentru unele detalii, Arendt [1999]). 


Din fericire, în ciuda rolului ei instrumental activ, minciuna nu are o vitalita 
nelimitată: „întotdeauna survine un moment dincolo de care minciuna devi 
contraproductivă“ (Arendt, [1999], p. 13). Un rol foarte important în definirea acest 
moment are cultura politică locală. În culturile evoluate si caracterizate de anumi 
elemente rigoriste (cum sunt culturile protestante), minciuna este sever sanctionata « 
electorat, chiar dacă ea nu a condus la consecinţe negative serioase. În alte cazuri, 
lungă tradiţie a generat resemnarea electoratului, care rămîne inert la multe minciur 
la care de altfel se aşteaptă; aici se spune frecvent că, în politica, «toţi mint» sau «tc 
inseala» sau «politicieni sunt toţi pe acelaşi calapod (necinstit)». 

Dificultatea «asanării» vieţii politice de minciună provine $1 din dependența « 
cale. O dată ce acţiunea sau conduita cuiva a intrat pe calea minciunilor şi 
înşelătoriilor, devine extrem de greu, aproape imposbil, ca acest traseu să mai f 
modificat: politicianul mincinos devine prizonierul propriilor minciuni, al aşteptări: 
politice (ale electoratului sau ale altor politicieni) create de aceste minciuni, al cel: 
care ştiu de existența lor si il pot şantaja, etc. Costurile abandonării «reţele» dev 
mult prea mari, iar mincinosul trebuie să producă neîncetat noi mistificări pentru 
rămîne funcţional în rețeaua politicii mincinoase. 


Riscul supralicitării rămîne şi aici foarte mare. Depăşirea unui prag 
suportabilitatii, pentru electorat şi opinia publică, duce uneori la «spargerea» reţelei « 
minciuni sau de imoralitate. Revoltele populare sunt deseori efectul unor ata 
întreruperi ale «tradiţiei minciunii», dar există şi fenomene fără caracter violent « 
conduc la acelaşi rezultat. Exemplul clasic în acest sens este prăbuşirea unor ma 
partide istorice din Italia ca efect al «ruperii» perdelei de minciună şi corupt 
(destrămarea crestin-democratiei italiene, la începutul anilor 1990, dupa celeb 
operațiune Mani pulite, «miini curate»). Uneori, fenomenul este mult mai put 
spectaculos, dar rămîne foarte semnificativ: în 1997, dreapta franceză, recent ajunsă 

putere cu un consistent sprijin electoral, a fortat noi alegeri bazate pe o propaganda 
mistificatoare, încercînd astfel să anihileze practic forta opoziţiei; însă, dizolvarea 
artificială a Adunării Nationale de către J. Chirac, în vederea atingerii acestor obiective 
politicianiste, a provocat reacţiile negative ale populaţiei; electoratul francez şi-a 
demonstrat simultan maturitatea şi nemulţumirea (față de asemenea procedee 
discutabile moral) şi a dislocat de la putere pe iniţiatorii acestei «lovituri» (pe care nu 
de mult îi votase masiv!) — Stînga, pe care Puterea încercase să o anihileze parlamentar 
prin noi alegeri, a preluat guvernarea. 


Ideea de «minciună utilă», necesară suportarn de către public a costurilor unui 
«tratament» realizat prin politici publice, este foarte controversată. Realismul politic, 
utilitarismul pragmatic, elitismul o susţin, accentuînd asupra dificultății suportării 
adevărului de către mase. Dimpotrivă, deontologismul, rigorismul moral, liberalismul 
o contestă, afirmînd că ea serveşte ma: putin suportării greutăților obiective ale unei 
politici publice înțelepte şi ma: mult satisfacerii unor interese politicianiste, mascării 
unor interese speciale, dorinței de a manipula opinia publică. Două argumente 
principale aduse împotriva «minciunilor utile» sunt următoarele: 


e minciuna, fie ea şi «utilă», pune electoratul în postură infantilă şi încurajează 
paternalismele guvemării, paternalisme ce blochează atît mecanismele de feed- 
back, de corectare a erorilor de parcurs, de ajustare, cît şi mecanismele de 
control menite să prevină abuzurile puterii, corupția etc. 


e chiar dacă are o anumită rațiune (faimoasa raison d’état, o rațiune politica 
legată de interesele majore ale statului), minciuna produce efecte colaterale 
periculoase; de exemplu, ascunderea de către Carol I a tratatului de alianţă al 
regatului român cu Puterile Centrale a dus la o situaţie extrem de dificilă în 
1914, la izbucnirea războiului mondial, deoarece opinia publică nu era 
pregătită pentru asumarea obligaţiilor care decurgeau din această alianţă şi a 
refuzat să o materializeze; sau, minciunile folosite de Ion I. C. Brătianu, aflat la 
guvernare în delicata perioadă 1914-1916, chiar dacă utile pentru ascunderea 
planurilor privind scoaterea Transilvaniei de sub dominaţia austro-ungară, au 
împiedicat buna pregătire a ţării pentru război, inclusiv pregătirea armatei (în 
virtutea necesităţii de a se menține imaginea unei neutralitati permanente). 


/3.4.1.6/ Oportunismul, inconsecventa. Uneori se afirmă că politica este «arta 
posibilului», intelegindu-se prin aceasta că viata publică nu poate respecta rigorile 
absolute ale principiilor morale, nu poate pune în practică o intransigenta totală, ci 
trebuie să «se adapteze realitatilor», să se ajusteze în funcţie de posibilități, limite, 
oportunități etc. Este adevărat că un rigorism absolut, o intransigenta necondiționată, o 
urmare fără concesii şi fără relativizare la context a principiilor «supreme» este mai 
curînd marca dogmatismului sau a fanatismului politic (vezi mai jos, paragraful despre 
moralism politic), decît a politicii realiste, raționale, bazate pe spirit critic. Pe de altă 
parte, este însă neîndoielnic că lozinca «politica este arta posibilului» facilitează şi 
oportunismul, lipsa de scrupule, traseismul politic. corupţia şamd. Sub pretextul 

«adaptării la context», al pragmatismului rational sau al necesităţii de a obţine 
eficacitatea (într-un mediu nefavorabil înaltelor cerințe morale), se pot comite toate 
incorectitudinile inspirate de interese înguste, egoism, sete de putere sau corupție. 
Dilema politicii raționale este deci legată de stabilirea graniţei dintre un oportunism 
justificabil (prin necesitatea adaptării la constringerile situaţiilor reale) şi unul 
inacceptabil, care ia drept pretext aceste constringeri pentru a acoperi interesele 
speciale, oculte, aflate de fapt în joc. 


O problemă delicată se pune şi în legătură cu consecventa, care nu este o 
valoare in sine. Spre exemplu, consecventa faţă de o politică greşită (ce produce 
sistematic rezultate negative) sau faţă de o ideologie extremistă (fascism, comunism, 
fanatism religios, naționalism şovin) nu este deloc lăudabilă (aici ar h preferabilă 
inconsecventa, deoarece produce nişe de toleranță, reduce numărul de victime etc). 
Este apreciabilă numa: consecventa față de un crez politic rational, față de o opţiune 
politică rezonabilă şi ale cărei rezultate, chiar dacă discutabile, nu sunt direct 
inacceptabile. Ceea ce însă deranjează foarte mult in politica este inconsecventa în 
aplicarea unor principii, aplicarea lor preferentiala, în spirit «de clan», vizind 
producerea de rezultate favorabile «pentru a: noştri» şi de daune pentru «inamici». Aici 
trebuie permanent reiterate cerințele universalizării şi ale reciprocitatii, care impun 
folosirea aceleiaşi unități de măsură pentru toți participanţii la procesul politic, pentru 
politicieni dar şi pentru alegători, pentru aliaţi dar şi pentru rivali. 


/3. 4. 2/ Etica raporturilor între factorii politici 


Etica raporturilor dintre factorii politici — dintre partide, dintre politicieni, 
dintre ocupanţii diferitelor funcţii publice — este un capitol important al eticii politice, 
care însă, din lipsă de spațiu, nu poate fi tratat aici. 

Există o problematică specifică acestei sfere în care confruntarea şi atacurile 
reciproce sunt, într-un sens, normale. Dar faptul că aici există o ostilitate firească, nu 
exclude intervenția şi relevanta eticii. Se ştie, de altfel, că există principii de 
«concurenţă loială», de «respectare a regulilor jocului», de toleranță reciprocă, ba chiar 
şi de sprijin reciproc: se invocă, de exemplu, principiul «mă voi lupta pentru ca tu să ai 
libertatea de a nu fi de acord cu mine», care, deși prima facie defavorabil celui ce îl 
aplică, este, pe termen lung, favorabil tuturor deoarece asigură climatul de libertate şi 
toleranță necesar vieţii sociale civilizate. Evident, şi aici vor funcționa principiile etice 
ale respectării înțelegerilor, contractelor și promisiunilor, va funcționa interdicţia 
morală asupra minciunii, şantajului, defăimării etc., precum şi cerințele respectării 
libertății de opțiune, a vieții private etc. 


13. 4. 3/ Moralitatea vieţii private a politicianului 


In anumite culturi politice, de exemplu în cea americană, în evaluarea prestatiel 
politice joacă un rol important şi moralitatea vieţii personale a politicienilor. Ideea din 

:atele preocupării pentru corectitudinea în viata privată stă convingerea că nu poate fi 
: rect în activităţile publice cine nu este astfel în viata privată: se presupune adesea că 
-n politician care minte sau înşeală în viata sa personală, va fi cu atît mai tentat să facă 
welasi lucru în viata publică. 
«Dacă îi înşeli pe cei apropiaţi şi dragi (care te pot lesne descoperi, de altfel), 
ce anume te-ar reţine să-i înşeli pe cei aflați la mare depărtare (electoratul), 
care iti sunt necunoscuţi (si, de regulă, indiferenți) şi care te pot depista (ca 
imoral) mult mai greu?» 


Cu toate argumentele implicite în această întrebare retorică, trebuie recunoscut 
că nu există o legătură directă, automată, între moralitatea privată şi cea publică. Există 
exemple de oameni incorecti în viata privată, dar corecti în societate, şi invers; iar 
politicienii pot şi ei intra în această categorie. Chiar şi în America, se constată o slăbire 
a interesului pentru moralitatea privată a omului politic (asa cum a arătat 
deznodamintul scandalului legat de Bill Clinton). 

Ceea ce nu înseamnă însă că adevărul, sinceritatea şi onestitatea (manifestate 
mai întîi în viata privată) nu ar conta în politică; dimpotrivă, o cultură a adevărului, 
sinceritatii şi rectitudinii, cultivată în familie şi transmisă prin educație tuturor, 
inclusiv personalităţilor publice, joacă un rol foarte important în constituirea unei 
moralitat: politice adecvate. 


/3. 4. 3/ Moralismul politic 


Asa cum este firesc, o carte de etică politică se straduleste să demonstreze 
utilitatea şi importanţa eticii în sfera relaţiilor sociale. Dar ce: care se ocupă de etică 
sunt suficienți de lucizi pentru a evalua şi eventuale consecinţe negative ale une: 
abordări etice radicale (sau ale unei priviri unilateral etice) a vieţii politice. Moralitatea 
este, în ansamblu, un element pozitiv al vieţi: publice; moralismul, însă, este cu totul 
altceva — și anume, o perspectivă dogmatică, nerealistă, care promovează un anumit 
absolutism moral şi deformează realitatea politică în numele unui rigorism care nu mai 
este rezonabil. 


Moralismul politic este frecvent inspirat de o atitudine de self-righteousness, 
adică de atitudinea cuiva care: nu recunoaşte decît propriile sale valori morale; se 
consideră personal chemat sau îndreptățit să fie supraveghetorul celorlalți (din punctul 
de vedere al respectării acestor valori, unicele pe care le recunoaşte), să dea sentinţe 
morale pretutindeni; nu admite nici o autoritate morală în afara sa (sau superioară); 
comunică permanent celorlalți propriile sentinţe şi consideră recunoaşterea propriilor 
sale criterii morale drept o condiţie a oricărei conversații; tine să distribuie sistematic 
elogiul sau blamul cuvenit (conform propriilor criterii morale), astfel ca să nu existe 
nici un fel de «debite» morale neplătite sau «credite» nerăsplătite (Lakoff, [1996], 
p. 59). În spatele acestei atitudini, se ascunde desigur prezumția unei autorități morale 
absolute, incontestabile, superioare celei pe care ar putea-o pretinde altcineva. 

Moralismul politic este un tip de dogmatism, presupunind convingerea c: 
promotorul său ar deţine adevărul moral absolut privind principiile, situaţiile ş 
oamenii; este un absolutism, deoarece presupune că propriul sct de valori este absolu 
şi indiscutabil; conţine un spirit al cruciadei permanente, deoarece se manifestă ca ui 
activism neîntrerupt pentru propagarea valorilor şi sentintelor proprii; este ur 
autoritarism, deoarece refuză să recunoască orice altă autoritate decît cea proprie ş 
refuză orice tranzacţii cu alţii (de la care pretinde exclusiv supunere); este rigid 
deoarece nu admite nici un compromis; este unilateral şi monistic, impunind un singui 
set de criterii de judecată şi un singur unghi de vedere; prin urmare, este şi maniheist 
împărțind situaţiile, ideile, statele, persoanele şi partidele în două categorii opuse, cele 
bune şi cele rele. 


Consecințele moralismului politic sunt deosebit de nocive, asa cum sunt, de 
altfel, consecinţele oricărui absolutism. Moralismul 


e deformează realitatea politică, colorind totul în numai două culori, alb sau 
negru, şi fortind orice stare de lucruri sau mişcare, acțiune sau Strategie, 
doctrină sau convingere, persoană sau grup, să intre neapărat în una dintre cele 
două categorii 


e  dihotomizează oamenii, ştergînd diferențele dintre ei: „Standardele morale 
inflexibile pot dihotomiza specia umană în asa fel încît virtual toți oamenii sunt 
puşi în aceeaşi oală ca păcătoşi, pierzindu-se orice distincție morală între 
oameni onorabili, oameni imperfecti şi cei lipsiţi de orice scrupule care comit 
lucruri moralmente abominabile. În zilele de început ale Războiului civil, 
anumiţi abolitionisti de frunte îl condamnau pe Abraham Lincoln ca nefiind cu 
nimic mai bun decit stăpînii de sclavi, şi cu nimic mai bun apărător al Uniunii 
decît Jefferson Davis“ (Sowell, [1996], p. 81). 


e condamnarea exagerată a unor state sau persoane, includerea lor în categoria 
Răului absolut, provoacă reacții exclusiviste și iraționale de tipul «nimic nu 
poate fi mai rău decit ceea ce e acum», iar aceste reacții de obicei duc la un 
dezastru politic, pentru că facilitează înaintarea extremismului şi a dictaturii. 
Perfectionismul celor care îl condamnau pe Lincoln putea periclita aboliera 
sclaviei, iar un altul a produs dezastrul national-socialist din Germania: „Un 
perfectionism similar la oameni de cele mai diferite convingeri a condus la 
eforturile concertate de distrugere a agitate: Republici de la Weimar. Oricit de 
satisfăcător din punct de vedere moral era să crezi că «nimic nu poate fi mai rău» 
decît era Republica de la Weimar, multi dintre cei care contribuit la răsturnarea 
acesteia şi-au dat,seama prea tirziu, cînd se aflau în lagărele de concentrare 
naziste, că lucrurile puteau fi mult mai rele“ (Sowell, [1996], p. 82). 


e ca promotoral unui unic sistem de valori, moralismul conduce la concentrarea 
puterii în mîinile unu: grup mic de lideri a: săi («judecători morali» sau 
«experți în probleme morale»): ,,Asumptia centrală a unei singure scări de 
valori aplicabile tuturor este o forță în politica domestică ca şi în cea 

internaţională. Ea a facilitat impunerea multor legi şi politici specifice, pe care 
populaţia le respingea, şi — ceea ce este mai important — a alterat cadrul politic 
durabil pentru a face aceste impuneri posibile prin intermediul curților de 
justiție, al agențiilor administrative, şi al altor instituţii sau procese izolate de 
orice feed back public şi răspunzătoare numai în fata unui număr mic şi zelos 
de alegători“ (Sowell, [1996], p. 369). 


e moralismul nu numai că încurajează concentrarea puterii, dar o si reflectă: 
„Moralismul în sine implică o concentrare de putere. «Mai multă dreptate 
pentru toti» este o contradicţie în termeni, într-o lume de valori diverse şi 
concepţii variate despre dreptatea însăşi. «Mai multă» dreptate înseamnă, într-o 
asemenea lume, impunerea cu mai multă forță a unui fel anume de dreptate — 
adică, înseamnă mai puţină libertate. Dreptatea perfectă înseamnă în acest 
context tiranie perfectă“ (Sowell, [1996], p. 370). 


e  absolutizarea principiilor morale poate avea două tipuri de efecte negative: „Ar 
putea să însemne că un angajament ferm față de un principiu moral impropriu 
unei Situaţii oarecare ne va impinge, probabil, să luăm decizii imorale sau 
imprudente față de ea. Sau ar putea să însemne că un angajament idealist sau 
prea zelos chiar fata de un principiu adecvat ar putea să ne facă să trecem cu 
vederea peste unele fapte izbitoare şi, drept rezultat, să luăm decizii proaste“ 
(Beitz, apud McElroy [1992], p. 37-38). 


Aşadar, dacă un influx de moralitate în politică este totdeauna bine venit, în schimb 
moralismul are o acţiune extrem de nocivă. 


Probleme-test 


l. 


Patru personaje lucrează împreună; aceste personaje sunt: TOATĂ LUMEA, 
CINEVA, ORICINE şi NIMENI (T, C, O, N). 

/1/ cînd ceva este foarte important, trebuie facut de T (TOATĂ LUMEA) 

/ii/ T (TOATĂ LUMEA) a fost sigură că C (CINEVA) va face ceea ce trebuia facut 
/ui/ O (ORICINE) o putea face, dar N (NIMENI) n-a făcut-o 

/iv/ C (CINEVA) s-a supărat, căci era o treabă pentru T (TOATĂ LUMEA) 

/v/ T (TOATĂ LUMEA) a crezut că O (ORICINE) poate s-o facă, dar N (NIMENI) 
n-a realizat că T (TOATĂ LUMEA) n-o va face 

/vi/ în final, T (TOATĂ LUMEA) a dat vina pe C (CINEVA), atunci cînd N 
(NIMENI) n-a făcut ceea ce O (ORICINE) putea face. * 

Ce legături există între această povestioară cu tile şi jocurile acţiunii rationale? 


2. 
Ecuația lui Tullock arată că: 


a) beneficiile acţiunii individuale sunt totdeauna mai mari decît cele ale acţiunii 


colective 


b) cu cît colectivul e mai numeros, cu atit beneficiul colectiv obținut de el e mai 


Mic 


c) cu cît beneficiul colectiv e mai mare, cu atît beneficiul individual e mai mic 
d) cu cît colectivul e mai numeros, cu atît participarea depinde ma: mult de 


beneficiul individual 


e) cu cât beneficiile colective sunt mai mari, cu atât participarea depinde mai 


putin de beneficiile individuale 


Paradoxul blatistului arată că este totdeauna rațional: 
a) să nu plăteşti costurile dacă ceilalți le plătesc 
b) să plăteşti costurile, dacă şi ceilalţi le plătesc 
c) să platesti costurile, indiferent de ce fac ceilalți 
d) să nu plăteşti costurile, indiferent de ce fac ceilalți 
e) să faci exact ce fac şi ceilalți 


Întrebări 


1. Care sunt dificultățile principiale cu care se confruntă politicile publice? 


2. Analizati situaţia conflictului de vederi din SUA (mame somere — mame 
angajate) din punctul de vedere al distribuirii avantajelor şi din cel al 


distribuirii poverilor (costurilor). 
3. Ce înseamnă 'agregarea preferinţelor'? 


4. Aplicati paradoxul agregării ierarhiilor la alegerea unui televizor; a unui 


deputat; a unei firme fumizoare de autobuze pentru municipalitate. 
Explicati distincţia reguli formale — reguli materiale (Hayek). 


Cum se poate stabili prioritatea unui interes public (interesul general prim)? 


Argumentati în favoarea impozitării cu cotă fixă. 


5 
6. 
7. Argumentati în favoarea impozitării progresive. 
8 
9. Argumentati împotriva oricărei impozitări. 

| 


0. Care sunt principiile pe care trebuie să se bazeze politicile publice de reparare a 


nedreptatilor făcute în trecut? 
11. Ce înseamnă 'non-retroactivitate’? 
12. Ce înseamnă 'individualizarea responsabilităţi”? 


13. Analizati restituirea proprietăţilor în perioada de după 1990 în România din 


punctul de vedere al principiilor reparării nedreptatilor. 
14. Explicati distincţia macro-alocare — micro-alocare a resurselor. 

15. Ce este analiza cost-beneficiu? 

16. Ce înseamnă ani de viaţă medie calitativ? La ce servesc aceste unități de 
măsură? 

17. Analizati din punct de vedere utilitarist decizia autorităţilor din Los Angeles de 
a interzice accesul membrilor unci bande într-o zonă din oraş. | 

18. Argumentati că imigranții trebuie considerați 'străini', ce ar urma de aici, sub 
aspectul drepturilor şi îndatoririlor lor? 

19. Ce este normativismul (în teoria relațiilor internationale)? 

20. Ce este realismul politic? 

21. Care sunt aspectele sub care apare problema dreptăţii internationale 
(economice, politice, militare)? 

22. Ce înseamnă 'multiculturalism'? 

23. Ce înseamnă 'globalizare'? 


' Traducerea fragmentelor din Patrick Devlin a fost făcută de Dorina Cucu. Traducerea are caracter 
provizoriu, «de lucru». 

/4/ETICA RELATHLOR INTERNATIONALE 


„Nu trăim într-o lume dreaptă “ 
Thomas Nagel 


/4. 1/ Aplicabilitatea eticii la problematica relaţiilor internationale a fost 
deseori contestată. La întrebarea «dacă relaţiile (între state, naţiuni, organisme 
internationale) pot să se bazeze pe reguli sau norme, şi nu pe voinţa arbitrară ori pe 
libertate nelimitată a actorilor (de pe scena internațională)» s-au dat de multe ori 
răspunsuri negative. De asemenea, s-au formulat răspunsuri pesimiste şi la problema 
legată de dilema: drept sau forță? Unii autori susţin că în sfera internațională relațiile 
vor fi totdeauna guvernate de dreptul forței, adică de «dreptul celui mai puternic», şi 
nu de forta dreptului, adică de norme de drept international sau de norme morale 
echivalente. Se afirmă frecvent că elogiul normelor, al codurilor de conduită sau al 
moralității internationale este utopic, nerealist, «idealist»-nalv: «realitatea nu poate fi 
schimbată conform dorințelor noastre pioase, iar moralitatea nu este o caracteristică a 
realităţii internationale». Cei care neagă relevanta eticii pentru sfera intemaţională îşi 
arogă calificativul de «realist. Joseph S. Nye enumeră patru cauze ale slabei 
influenţe a eticii în relaţiile internationale [2003]: 


e existența doar a unui consens slab asupra valorilor, ceea ce face să existe 
puncte de vedere foarte diferite asupra justetii/injustetit unor acte; de aici, 
dificultatea constituirii une: majorităţi morale care să decidă acţiunile de urmat 

e «imoralitatea» oamenilor de stat este Judecată cu totul altfel decît cea a 
persoanelor obişnuite; cînd ea contribuie la amplificarea securităţii, de 
exemplu, nu mai este condamnată ca imoralitate; Nye dă exemplul celebrei 
«crize a rachetelor din Cuba» (1962), cînd J. F. Kennedy a riscat un război 
nuclear cu URSS pentru a o sili să-şi retragă bazele de rachete nou instalate în 
Cuba; strategia sa nu era ireproşabilă moral, deoarece SUA aveau ele însele 
baze de rachete în Turcia, şi principiul impartialitatii ar fi necesitat tratamentul 
identic al problemelor celor două ameninţări aflate în apropierea graniţelor 
celor două mari puteri; totuşi, Kennedy a forțat lucrurile şi a obţinut cîştig de 
cauză — evident, niciodată americanii nu i-au reproşat această «imoralitate», 
deoarece ea mărea gradul de securitate al SUA 

e dificultatea previziuni evenimentelor internationale face dificilă judecarea 
apriori a consecinţelor unor acte, deci: face dificilă judecarea naturii lor morale 

e instituţiile internationale sunt foarte slabe, elel nu reuşesc să impună o ordine 
morală şi juridică, ceea ce periclitează însuşi idealul de normativitate în 
această sferă 

(Nye [2003], p. 22-23) 


Limitele influenţei eticii în sfera relaţiilor internaţionale i-a făcut pe mulți 
ginditor! să formuleze sentința că aici este nevoie de realism, nu de utopii morale. 
Insă, așa cum a arătat E. H. Carr, in The Twenty Years Crisis: 1919-1939, una dintre 

cele ma: celebre lucrări de teoria relaţiilor internationale din secolul XX, dileme ca 
«realism sau utopie», «forță sau norme», «fapte reale sau valori» sunt, în fond, false 
dileme. Cei care sugerează că nimic nu se poate schimba (în realitatea politică, 


percepută ca străină de orice moralitate) sunt d efapt cei care nu au interesul ca ceva 
să se schimbe: 


„În politică, credinţa că anumite fapte sunt inalterabile sau anumite tendinţe 
sunt irezistibile reflectă de obicei lipsa dorinţe: de a schimba sau lipsa de 


interes pentru o schimbare ori pentru a rezista acelor tendinţe“ (Carr, în Betts, 
ed. [2005], p. 74). 


Realismul care pretinde că orice apel la o schimbare, făcută în numele 
respectării unor norme, este nelegitim şi fantezist „include acceptarea întregului 
proces istoric şi exclude orice judecată morală asupra lui“ (Carr, ibidem). Însă un atare 
«realism», dacă ar avea valabilitate, ar atrage după sine golirea de orice sens a gîndirii 
politice. Acţiunea politică în general, şi inițiativele luate pe plan international în 
particular, nu ar mai avea nici un rost: singura atitudine potrivită ar fi aceea de a asista 
la fenomene politice imposibil de influenţat pozitiv, imposibil de corectat în spiritul a 
ceea ce este just şi care sunt ireversibile. Cu alte cuvinte, realismul politic radical 
presupune un fel de fatalism ce conduce la pasivitatea totală. Dacă așa ar sta lucrurile, 
însăşi judecata politică evaluativă n-ar ma: avea sens; cine reuşeşte reuşeşte $i cu asta 


gata, cine nu nu şi cu asta gata, iar nimic din cele ce reuşesc (sau nu) nu poate fi 
judecat. 


„Credinta că tot ceea ce reuşeşte este corect, şi că nu trebuie decît să fie înțeles 
pentru a fi aprobat, dacă este susținută în mod consecvent, trebuie să golească 


gîndirea de orice scop şi, prin aceasta, să o sterilizeze iar în cele din urmă să o 
distrugă“ (Carr, în Betts [2005], p. 74) 


Însă gindirea politică nu se lasă distrusă. De fapt, toţi politicienii (inclusiv cei 
mai cinici, cei mai putin încrezători în puterea dreptului sau a normelor morale) sunt 
obligați să facă un apel la normativitate. Chiar şi cei mai consecventi realişti fac uz de 
argumente morale, ceea ce confirmă ideea kantiană că nu poţi face nici un pas in 


politică fara a omagia morala (vezi, în acest sens, fragmentul din Spre pacea eterna, 
pus ca motto la capitolul /3/). 


„Necesitatea, recunoscută de toți politicienii, atît în treburile interne cit şi în 
cele internationale, de a travesti interesele într-o costumatie de principii 


morale este ea însăşi un simptom al inadecvării realismului“ (Carr, în Betts 
(20051, p. 74) 


A elimina morala din sfera politică ar însemna practic a purifica această sferă 
de orice element axiologic, de orice apreciere privind valorile $1 ce este valoros. Acest 
lucru este imposibil, deoarece chiar cele mai radicale atacuri împotriva valorilor se 
bazează, în cele din urmă, pe recunoaşterea unor valori (altele decît cele respinse sau 

repudiate). Asa cum Susținerea unor valori nu se poate face exclusiv pe baza faptelor, 
ci necesită apel la alte valori (vezi, în acest sens, cap. /1/, mai ales /1.10.4/), nici 
respingerea unor valori nu se poate face decît tot pe baza altor valori; drept rezultat, 
orice contestare. cît ar fi ea de «realistă», a unor valori presupune (măcar în fundal, în 
subsidiar) asumarea altor valori. 


„Fiecare epocă pretinde dreptul de a-şi crea propriile valori, şi să judece în 
lumina lor; şi chiar dacă foloseşte armele realiste pentru a dizolva alte valori, 
ea totuşi crede în caracterul absolut al valorilor ei proprii. Ea refuză să accepte 
implicatia realismului că expresia «trebuie» este lipsită de sens“ (Carr, in Betts 
[2005], p. 74-75). 


Nimeni n-a reuşit pînă astăzi să avanseze un sistem de gîndire complet lipsit 
de judecăţi de valoare. Chiar şi ce: mai radicali realişti, printre care Carr îi aminteşte 
pe Machiavelli, Marx sau Lenin, nu au abandonat angajarea faţă de anumite valori. 
Numai o eventuală doctrină a acţiunii mecanice, a execuţiei de acte automate, s-ar 
putea dispensa de elementele discriminare rațională — alegere rațională — intemeiere 
a alegerii raţionale pe considerente de valoare. Aşa ceva n-a propus încă nimeni. 
Realiştii fac şi e: apel la un «trebuie» de tip normativ (ought, în engleză, sau sollen, în 
germană): 


„Fiecare realist, indiferent de profesiunea lui de credinţă, este în cele din urmă 
constrins să creadă nu numai că există ceva ce omul trebuie să gîndească şi să 
facă, ci şi că există ceva ce el poate să gindeasca şi să facă, iar gîndul şi 
acţiunea sa nu sunt nici mecanice, nici fără sens“ (Carr, în Betts [2005], p. 75) 


Este drept că există mai multe tipuri de trebuie, între care unele (conform lui 
Wittgenstein, vezi [1992]) nu au propriu-zis caracter moral, ci mai curînd caracter 
«tehnic», de raționalitate a conduitei. Pentru susţinerea tezei lui Carr, este necesar să 
se indice faptul că şi în abordările realistilor apare (chiar daca tacit) un trebuie moral, 
nu numai unul tehnic. 


Cu argumentul de ma: sus, Carr ajunge la chestiunea raportului dintre utopie şi 
realitate. Cum spuneam, teza de bază a realismului este că apelurile la morală, norme, 
reguli de conduită, dreptate etc. sunt, în sfera politică, mai ales cea a politicii 
internationale, nerealiste şi utopice. Realiştii fac un real serviciu atunci cînd denunță 
acel utopianism care devine o simplă retorică găunoasă; dar ei comit şi greşeala de a 
uita că există un element «utopic» în orice idee sau acţiune politică. Dacă acest 
element utopic nu ar exista deloc, atunci n-ar mai exista pe scena internationala decît o 
luptă deschisă pentru putere, care ar face de fapt imposibilă existenţa unei societăţi 
internationale, atenționează Carr. (De fapt, realiştii chiar neagă existența unei atari 
societăţi, vorbind totdeauna despre anarhia internaţională). Însă, ceea ce nu poate fi 
omis este faptul că şi promotorii atitudinii anti-utopice au o utopie a lor: 


„Odată demolată, cu armele realismului, utopia curentă, tot avem nevoie să 

construim o noua utopie, a noastră, care, într-o buna zi, va cădea sub lovitura 
aceloraşi arme. [...] Aici, aşadar, se află complexitatea, fascinația şi tragedia 
întregii vieţi politice. Politica este alcătuită din două elemente — utopie şi 
realitate — apartinind unor planuri diferite care nu se întîlnesc niciodată“ (Carr, 
în Betts [2005], p. 75) 


S-a spus că „oamenii fără iluzii îşi fac de fapt iluzia cea mai vulgară: că vor 
supravieţui iluziilor celorlalţi“ (Marius Robescu). Realiştii, care denunţă iluziile 
oponenților lor, sunt exact în această situaţie. S-a spus, de asemenea: «utopicii cred că 
orice se poate schimba oricînd; dar cea mai mare dintre utopii este să crezi că nimic 
nu se schimbă». Analog, s-ar putea spune: politicienii criticati de realişti cred în utopia 
că totul se poate schimba în bine; dar cea mai utopică dintre utopii este să crezi ca 
nimic nu poate fi schimbat în bine. 

Morala. nu poate controla total sfera politică; dar sfera politică nu poate 
niciodată elimina influenţele moralei. A crede că politica ar putea deveni o simplă 
aplicare a principiilor morale, este o utopie; dar poate că şi mai utopic ar fi să credem 
că morala nu poate schimba nimic în politică. 


/4. 2/ Problematica. Problema centrală a eticii relațiilor internationale este, ca în 
orice alt domeniu al eticii, problema corelării binelui individual cu cel general: poate 
oare binele individual (al unui stat sau unei naţiuni) să fie armonizat cu binele general 
(al tuturor statelor sau naţiunilor)? 

Etica relaţiilor internaţionale are însă în centrul său un mare număr de 
întrebări şi probleme specifice, care pot fi divizate în două mari capitole. 


Etica relaţiilor de cooperare vizează drepturile şi obligatiile morale ale 
statelor, precum şi ale altor actori de pe scena internaţională, în perioadele de pace şi 
de absenţă a conflictelor, în sfera cooperării dintre naţiuni, instituții naţionale etc. 


Etica relaţiilor conflictuale vizează drepturile şi obligațiile morale existente în 
situaţiile de conflict, mai ales în timp de război. 


Însăşi opțiunea între cooperare şi conflict este una dilematică. Opţiunea între o 
politică internaţională de pace şi cooperare sau una de dominare şi conflict, provine 
din însăşi întrebarea privind scopul final al politicii: scopul trebuie să fie găsirea unui: 
modus vivendi, a unui mod de cooperare şi convietuire paşnică, sau trebuie să fie 
succesul, impunerea propriilor interese, dominarea unora de către alţii şi chiar 
anihilarea (unilaterală sau reciprocă) a altora? 


În cazul în care este admisă prima variantă, apare problema «regulilor 
jocului»: de ce reguli anume trebuie guvernată cooperarea? Este posibilă o cooperare 
de pe poziţii de deplină egalitate sau nu? Agenţii (în politica internă: cetăţenii, 
grupurile; în cea externă: statele, naţiunile) doresc totdeauna să se bucure de o 
anumită independenţă si autonomie; este însă posibilă atingerea acestui ideal? În plus, 

este ea oare totdeauna de dorit? 

Dacă se optează pentru a doua variantă, apare o altă întrebare: competiţiile 
care se nasc între cei ce concurează (pentru resurse, avantaje sau poziţii privilegiate) 
trebuie şi ele să fie guvernate de reguli şi norme (inclusiv atunci cînd îmbracă formele 
cele mai violente: războaiele), sau sunt menite să se desfăşoare fără nici o regulă? 
Violenţa, dominaţia hegemonică, primatul puterii sunt oare inevitabile şi deci 
legitime, sau pot fi măcar diminuate (ca nelegitime), dacă nu eliminate? Aici se 
impune şi problematica responsabilitatii: răspunderea (pentru răul produs, spre 
exemplu în caz de război, agresiune etc.) trebuie să cadă asupra vinovaţilor (de acest 
rău), nu asupra celor care nu sunt vinovaţi; dar este posibilă respectarea acestui 
principiu (în caz de război, bunăoară)? | 


Problematica eticii relaţiilor internationale poate fi abordată şi prin prisma 
drepturilor şi obligaţiilor ce ar trebui respectate pe plan international. Aici se poate 
examina o lungă de întrebări problemă. 


e există obligaţia de a trata alte state sau naţiuni ca egale cu propriul tău stat sau 
propria naţiune? De a le trata ca scopuri în sine (cf. Kant) şi nu exclusiv ca 
mijloace pentru atingerea scopurilor tale proprii? 


e există obligația de e a ajuta (alte state, populaţii)? De exemplu, în caz de 
catastrofă naturală, dar şi în caz de criză economică gravă sau conflict militar? 


e există obligaţia de a coopera cu alte state sau naţiuni? De exemplu, era 
Japonia obligată moral să-şi deschidă porturile cooperării internaţionale, așa 
cum a făcut-o în faţa ultimatului american al comandorului Perry, din 1854? 


e există obligaţia de ospitalitate (fata de străini, cetăţeni ai altor state, membri ai 
altor naţiuni, etnii, fată de imigranţi, faţă de refugiaţi), la care se referea încă 
Immanuel Kant (Spre pacea eternă)? Cît de departe merge ea, dacă există? 


e există aşa numita duty to share, obligaţia de a împărți (cu alte state, naţiuni) 
anumite resurse vitale aflate în posesia ta (apă potabilă, țiței)? 


e există obligaţia de a respecta independenţa şi autonomia altor state sau naţiuni, 
chiar şi atunci cînd ele au alte valori şi principii? Dar cînd sunt îți sunt ostile 
(fără însă a te fi agresat direct)? 


e există obligaţia de a respecta anumite restricţii (umanitare) chiar în caz de 
conflict? De exemplu, există anumte obligaţii, şi care anume, fata de civilii 
necombatanti în timp de război? 


e există obligaţia ca statele şi naţiunile să îşi asume compensarea răului facut în 
trecut de precursori (statele precursoare celor actuale, strămoşii populaţiei de 
azi)? Cît de departe poate merge această datorie? Dacă germanii de azi sunt 


278 


datori fata de populaţiile supuse persecutiilor naziste, oare sunt și americanii 
de azi datori față de urmaşii amerindienilor? Dar națiunile colonialiste 
(englezii, spaniolii, portughezii, francezii, olandezii etc.) mai au vreo datorie 
fata de fostele colonii? 


Alături de diferitele obligaţii, se evidenţiază și seria de drepturi care pot fi luate în 
considerare. 


e există un drept la spațiu vital (aşa cum pretindeau fasciștii germani, italieni 
sau militariştii japonezi)? 


e există un drept la anumite resurse de pe glob (fie bunuri comune, aşa cum sunt 
resursele din oceane, care nu pot fi divizate ci trebuie stăpînite în comun, sau 
bunuri publice, cum sunt atmosfera terestră, clima favorabilă sau securitatea 
internațională)? 


e are vreun stat drept de hegemonie asupra altor state? lar dacă da, în virtutea 
căror merite sau privilegii? 


e există dreptul de a folosi forța (contra altor state sau organizatii), şi cînd 
anume este folosirea ei legitimă? 


e există dreptul de a folosi ameninţarea cu forța (contra altor state sau 
organizaţii), şi cînd anume este folosirea ei legitimă? 


e există dreptul la război preventiv, şi în ce condiţii anume se poate exercita el? 


e- există dreptul de încălcare a autonomiei sau suveranităţii altui stat, si în ce 
condiţii anume? De exemplu, în cazul unui genocid care are loc în acel stat? 


e. există dreptul de a acționa prin forță pentru impunerea anumitor valori 
(democraţia, sau drepturile omului, sau o anumită religie) peste graniţele 
proprii? 


O serie de întrebări se ridică şi cu privire la principiile sau normele ce trebuie să 
funcţioneze în relațiile internaționale. 


e există un principiu al solidarității care să se impună tuturor statelor? Sau are 
fiecare stat dreptul să îşi stabilească politica indiferent de interesele altor state? 


e trebuie ca fiecare stat sau națiune să respecte cultura şi valorile altora, sau 
trebuie să respingă relativitatea culturală şi valorile diferite în numele 


existenţei unor adevăruri şi valori universale? 


e ince raport se află cetăţenia naţională cu cea internaţională? Există o cetăţenie 

internaţională sau globală, prioritară faţă de cea națională? Cei care răspund 
pozitiv la această ultimă întrebare aderă la cosmopolitism, cei ce răspund 
negativ la nationalism. 


/4.3/ Fundamentele clasice ale dezbaterii 
/4.3.1/ Hobbes 


Alături de Machiavelli, Hobbes este fondatorul unei viziuni «realiste» despre 
politică susceptibile să conducă la concluzii pesimiste cu privire la relaţiile 
internaţionale. La baza acestei viziuni stă prezentarea relaţiilor interumane în termeni 
(aproape exclusivi) de conflict inevitabil, şi nu de cooperare necesară. Omniprezenta 
conflictului, legătura sa profundă cu însăşi natura umană, exclud orice iluzii cu privire 
la instalarea sau menţinerea spontană a păcii civile sau internaţionale. 


Hobbes enunţă explicit că 


e există trei surse ale conflictului permanent dintre oameni: competiția, 
nesiguranța şi ambitia gloriei: „three principal causes of quarrel. First, 
competition; secondly, diffidence; thirdly, glory“ (Hobbes, Leviathan, partea I, 
cap. XIII) 


e cele trei cauze, legate de însăși natura umană, fac din fiecare individ o ființă 
ofensivă, îl împing pe om să atace pentru (respectiv) cîştig material, siguranță 
şi reputaţie: „The first maketh men invade for gain; the second, for safety; and 
the third, for reputation“ (idem, cap. XIII) 


e competiția pentru obținerea a ceea ce doresc (şi nu poate fi obținut de toţi), de 

exemplu, îi face pe oameni să încerce a se domina sau chiar distruge unii pe alții: 

„if any two men desire the same thing, which nevertheless they cannot both 

enjoy, they become enemies; and in the way to their end (which is 

principally their own conservation, and sometimes their delectation only) 
endeavour to destroy or subdue one another“ (idem, cap. XIII) 


e dar Hobbes indică implicit şi o patra sursă de conflict între oameni: abuzul de 
putere al unor oameni, care nu se mulțumesc să-şi asigure securitatea, ci doresc 
dominarea celorlalți; la atitudinile ofensive ale acestora ceilalţi nu au cum să 
răspundă eficient decît dacă recurg la aceleaşi mijloace ofensive — la 
amplificarea dominaţiei: 

„taking pleasure in contemplating their own power in the acts of conquest, 
which they pursue farther than their security requires, if others, that 
otherwise would be glad to be at ease within modest bounds, should not by 
invasion increase their power, they would not be able, long time. by 

standing only on their defence, to subsist. And by consequence, such 
augmentation of dominion over men being necessary to a man's 
conservation, it ought to be allowed him“ (idem, cap. XIII) 


e de ce nu pot însă oamenii să se protejeze de agresivitate prin mijloace 
defensive, nu ofensive, de exemplu unindu-si forțele? Mai întîi, pentru că 
echilibrul de putere (între cele două tabere alcătuite prin unirea forțelor) nu 
poate fi menţinut la infinit, iar orice surplus de putere la una din parti creează 
imediat tentatia unui atac asupra părții mai slabe: 

„Nor is it the joining together of a small number of men that gives them 
this security; because in small numbers, small additions on the one side or 
the other make the advantage of strength so great as is sufficient to carry 
the victory, and therefore gives encouragement to an invasion. The 
multitude sufficient to confide in for our security. is not determined by any 
certain number, but by comparison with the enemy we fear; and is then 
sufficient when the odds of the enemy is not of so visible and conspicuous 
moment to determine the event of war, as to move him to attempt“ (idem, 
cap. XVII) | 


e in al doilea rind, diversitatea de păreri şi interese îi împiedică pe oameni să se 
apere printr-o unire a forțelor: 

„If their actions be directed according to their particular judgements, and 
particular appetites, they can expect thereby no defence, nor protection, 
neither against a common enemy, nor against the injuries of one another. 
For being distracted in opinions concerning the best use and application of 
their strength, they do not help, but hinder one another, and reduce their 
strength by mutual opposition to nothing: whereby they are easily, not only 
subdued by a very few that agree together, but also, when there is no 
common enemy, they make war upon each other for their particular 
interests “ (idem, cap. XVII) 


e chiar dacă oamenii reuşesc temporar să se înțeleagă si să facă pace în vederea 
combaterii unui inamic comun, îndată ce acesta a fost infrint, conflictele dintre 
ei reapar: 


„Nor is it enough for the security, which men desire should last all the time 
of their life, that they be governed and directed by one judgement for a 
limited time; as in one battle, or one war. For though they obtain a victory 
by their unanimous endeavour against a foreign enemy, yet afterwards, 
when either they have no common enemy, or he that by one part is held for 
an enemy is by another part held for a friend, they must needs by the 
difference of their interests dissolve, and fall again into a war amongst 
themselves“ (idem, cap. X VII) 


e rezultatul acestei permanente adversitati este o veritabilă stare de război civil — 
războiul tuturor contra tuturor: 

„during the time men live without a common power to keep them all in 
awe, they are in that condition which is called war; and such a war as is of 
every man against every man“ (idem, cap. XIII) 


e rezultatul acestui război permanent al tuturor contra tuturor (bellum omnium 
contra omnes), este că nu mai are sens să se vorbească despre bine sau 
dreptate; în vreme de război, violența şi înşelăciunea sunt instrumentele 
normale de acțiune, şi nu respectul pentru bine sau dreptate: 

„To this war of every man against every man, this also is consequent; that 
nothing can be unjust. The notions ofright and wrong, justice and injustice, 
have there no place. Where there is no common power, there is no law; 
where no law, no injustice. Force and fraud are in war the two cardinal 
virtues“ (idem, cap. XVIII) 


De aici, celebra idee hobbesiana ca omul este lup fata de om (homo homini lupus) 


e Hobbes admite si existența unor factori ce împing spre relații paşnice şi 
cooperare (împotriva unui duşman comun, de exemplu); aceşti factori sunt: 
frica de moarte, dorinta de cele necesare vieţii confortabile şi speranța de a le 
obține: 

„The passions that incline men to peace are: fear of death; desire of such 
things as are necessary to commodious living; and a hope by their industry 
to obtain them. And reason suggesteth convenient articles of peace upon 
which men may be drawn to agreement“ (idem, cap. XIII) 


e dar aceste forte care acţionează în favoarea păcii pot atinge rezultatul pozitiv 
vizat numai în prezența unui acord între oameni, acord care, la rîndul său, 
presupune un arbitru si un garant (al respectării prevederilor acordului); acest 
garant este Suveranul (după părerea lui Hobbes); numai acolo unde există un 
Suveran unic se pot impune prevederile acordului, realizindu-se astfel unitatea 
de acţiune a indivizilor: 


„The only way to erect such a common power, as may be able to defend 
them from the invasion of foreigners, and the injuries of one another, and 
thereby to secure them in such sort as that by their own industry and by the 
fruits of the earth they may nourish themselves and live contentedly, is to 
confer all their power and strength upon one man, or upon one assembly of 
men, that may reduce all their wills, by plurality of voices, unto one will: 
which is as much as to say, to appoint one man, or assembly of men, to 
bear their person“ (cap XVII) 


e or, cum în sfera relațiilor internationale nu există niciodată un Suveran unic, un 
acord general şi o unire completă a forțelor, rezultă că aici nu poate exista o 
stare de pace şi cooperare stabilă 

situaţia umanităţii se deosebește, deci, de aceea a animalelor sociabile (de 
exemplu, a albinelor sau furnicilor), ce pot trăi paşnic — deoarece între ele nu 
există, așa cum există între oameni, elementele: (i) competiție (ii) interese 
private opuse celui comun (iii) critica şi ambiția de a schimba (iv) limbajul 
care falsifică, denaturează şi îi supără pe oameni (v) ofensa, bazată pe 
capacitatea de a sesiza daunele şi vătămările (vi) acordul conventional: 


„It is true that certain living creatures, as bees and ants, live sociably one 
with another (which are therefore by Aristotle numbered amongst political 
creatures), and yet have no other direction than their particular judgements 
and appetites; nor speech, whereby one of them can signify to another what 
he thinks expedient for the common benefit: and therefore some man may 
perhaps desire to know why mankind cannot do the same. To which I 
answer, 


First, that men are continually in competition for honour and dignity, which 
these creatures are not; and consequently amongst men there ariseth on that 
ground, envy, and hatred, and finally war; but amongst these not so. 


Secondly, that amongst these creatures the common good differeth not 
from the private; and being by nature inclined to their private, they procure 
thereby the common benefit. But man, whose joy consisteth in comparing 
himself with other men, can relish nothing but what is eminent. 


Thirdly, that these creatures, having not, as man, the use of reason, do not 
see, nor think they see, any fault in the administration of their common 
business: whereas amongst men there are very many that think themselves 
wiser and abler to govern the public better than the rest, and these strive to 
reform and innovate, one this way, another that way; and thereby bring it 
into distraction and civil war. 


Fourthly, that these creatures, though they have some use of voice in 
making known to one another their desires and other affections, yet they 
want that art of words by which some men can represent to others that 
which is good in the likeness of evil; and evil, in the likeness of good; and 
augment or diminish the apparent greatness of good and evil, discontenting 
men and troubling their peace at their pleasure. 


Fifthly, irrational creatures cannot distinguish between injury and damage; 
and therefore as long as they be at ease, they are not offended with their 

- fellows: whereas man is then most troublesome when he is most at ease; 
for then it is that he loves to show his wisdom, and control the actions of 
them that govern the Commonwealth. 

Lastly, the agreement of these creatures 1s natural; that of men 1s by 
covenant only, which is artificial: and therefore it :s no wonder if there be 
somewhat else required, besides covenant, to make their agreement 
constant and lasting; which is a common power to keep them in awe and to 
direct their actions to the common benefit“ (idem, cap. XVII). 


Aşadar, în viziunea realist-pesimistă a lui Hobbes, oamenii sunt meniti să se 
afle în stare de război permanent (şi deci să ignore morala) ori de cîte ori nu au între ei 
un acord general, impus şi supravegheat de o putere suverană unică. De aici concluzia 
că, în viaţa internațională, unde un acord general şi un Suveran unic nu există, naţiunile 
sunt menite să se afle în stare de război permanent, iar morala nu poate juca nici un rol. 


/4.3.2/ În secolele XVII şi mai ales XVIII, odată cu iluminismul, se configurează 
şi o altă viziune asupra relațiilor internationale, mult mai optimistă; principalul 
exponent al acesteia este Immanuel Kant. Kant nu ajunge la concluzii optimiste pentru 
că ar fi dominat de iluzii privind natura umană. Deşi el crede că omagiul ce se aduce 
(măcar verbal) dreptului „dovedeşte că în om se află o dispoziție încă şi mai mare, deşi 
latentă în timp, anume morală, care îl face stăpîn asupra principiului rău din el“ (Kant, 
[1991], p. 400), filosoful german este pe deplin conştient de toate obstacolele ce se 
ridică în calea impunerii moralității şi dreptăţii în sfera socială: 


e oamenii au înclinații egoiste (Kant, [1991], p. 410), revendică legi generale dar 
sunt înclinați să se autoexcepteze de la ele (idem, p. 410), există o ,.perversitatea 
naturii umane, care se dezvăluie pe de-a întregul în relatile nestinjenite dintre 
popoare“ (p. 399), există o diversitate a popoarelor „care poartă tendința către 
ură $i pretextul de război“ (p. 411), marile puteri nu dau socoteală în fata 
oamenilor, ci se simt jenate „numai una fata de cealaltă“ (p. 418) 

e Şi, în plus, argumentul cel mai important: „războiul însuşi nu necesită nici un 
impuls particular, ci pare a fi înrădăcinat în natura umană“ (idem, p. 409); 
aşadar, toate par să contribuie la formarea unui tablou pesimist privitor la 
posibilitatea instaurării normelor şi a păcii în viaţa oamenilor 

e si totuşi, crede Kant, problema de a da o constituţie, de a da legi şi de a institui 
binele public se poate rezolva chiar pentru un „popor de diavoli“. Cum anume? 
Prin constringere socială: deşi omul, ca persoană, nu se îndreaptă spontan spre 
Bine, ca membru al societăţii este constrins în această direcţie: „omul este 
constrins să devină totuşi un cetăţean bun, atunci cînd nu poate fi bun din punct 
de vedere moral“ (p. 410) 

e dar cine anume poate constringe un „popor de diavoli“ să devină bun? natura 
însăşi se îngrijeşte de aceasta, crede Kant: ea pune interesele egoiste într-o 
situaţie în care se stăvilesc reciproc (idem, p. 410); nu perfectibilitatea umană, 
ci mecanismul natural care face ca dispozițiile negative ale oamenilor să se 
stăvilească reciproc, și să fie astfel asigurată pacea internă, ne asigură de 
rezolvarea problemei; toți oamenii vor să fie liberi, şi tocmai din acest motiv ei 
ajung la legi, care le pot garanta libertatea. „Aceasta înseamnă că: natura vrea 

irezistibil ca, in cele din urmă, dreptul să rămînă puterea supremă“ (p. 411). 
Or, acelaşi lucru se întîmplă şi în relaţiile internationale. Există o analogie in 
modul în care dreptatea se impune între oameni şi modul în care ea se impt 
între națiuni: 
„Popoarele ca state pot fi judecate precum oamenii individuali, care 
starea lor naturală [...] se lezează doar prin starea de vecinătate, iar fiec: 
dintre ei, pentru siguranţa sa în raport cu ceilalți, poate şi trebuie să ajun 
împreună cu ei Ja una dintre constitutiile asemănătoare celei civile. în c: 
fiecăruia îi este garantat dreptul său“ (Kant, [1991], p. 398-399) 
ca şi oamenii, popoarele ajung să-şi stăvilească reciproc dispoziţiile rele: | 
sunt unite de interesele pe care le au unul fata de altul. De exemplu, „Spiri 
de comerţ, care nu poate coexista cu războiul, pune mai devreme sau mai tîr: 
stapinire pe fiecare popor“ (p. 412), astfel că puterea banului creea 
disponibilitatea pentru convietuire paşnică, şi „se văd state care (nu tocmai s 
imboldul moralității) revendică promovarea nobilei păci, şi întotdeauna acc 
unde ameninţă izbucnirea unui război în lume îl înăbuşă prin medieri“ (p. 412 
astfel, „natura garantează pacea eternă, prin mecanismul înclinațiilor omenes 
(p. 412) 
un alt argument Kantian în favoarea păcii este legat de ideea impunerii voin 
cetățenilor şi a intereselor lor raționale în sfera relaţiilor internaţionale (în loc 
voinţei necontrolate a unui conducător absolut): odată ce declanşarea ur 
război ar depinde de „asentimentul cetăţenilor“, ne asigură Kant, acesta 
putea fi evitat, deoarece toți cetăţenii isi dau seama de calamitdtile războiu 
— a lupta pe front, a repara distrugerile provocate de ostilitati, a plăti datori: 
create de război, etc. — care ar cădea supra lor in mod direct (idem, p. 396) 
Kant atinge şi o altă problemă centrală a eticii politice, şi anume aceea 
localizării costurilor exact acolo unde sunt localizate responsabilitdtile; da 
cetățenii obişnuiţi nu sunt dornici de război, deoarece ştiu prea bine că asup 
lor vor cădea marile sale costuri, în schimb lucrurile stau exact invers cu lide 
autoritari sau cu elitele care se autonomizează fata de cetăţeni: aceştia dec 
lesne declanșarea războiului tocmai pentru că marile sale costuri nu cad asup 
lor; acolo unde cetăţenii nu sunt chemaţi să-şi spună cuvîntul asupra treburi! 
statului (unde liderii decid în mod autoritar, nedemocratic), războiul 
„este cel mai simplu din lume, întrucît conducătorul [. . .] nu- 
sacrifică din cauza războiului nici cele mai mici plăceri ale ospatul 
vînătorii, castele de petrecere, serbări de curte şi așa mai departe, i 
acesta [războiul] este decis întocmai unei călătorii de plăcere“ (Kar 
[1991], p. 396) 


Kant este însă convins nu numai de posibilitatea evitării conflictelor, ci şi c 
posibilitatea constituirii unor organisme suprastatale care să unească naţiuni 
sub domnia legii, el este adeptul ideii unei federaţii mondiale a statelo 
„Pentru statele care se află în relaţii reciproce, din punctul de vedere al ratiun: 
nu poate exista nici o altă modalitate de a ieşi din situația lipsită de lege pe ca: 
o implică exclusiv războiul, decît aceea asemănătoare oamenilor individuali, ¢ 

renunţă la libertatea lor anarhică (lipsită de lege) spre a se conforma legilor 
coercitive publice, şi astfel să construiască un stat federativ, tot mai 
cuprinzător, care să înglobeze să în cele din umră toate popoarele de pe 
pămînt“ (Kant, [1991], p. 401-402); 


e tot la Kant apare si ideea unei ligi a natiunilor (idem, p. 399), o prefigurare, 
s-ar putea spune, a Ligii natiunilor din perioada interbelică şi a ONU 


e aşadar, în sfera relațiilor internationale, este loc pentru morală şi dreptate: 
„principiile juridice pure au realitate obiectivă, adică sunt realizabile“ (p. 423); 
tot aşa cum între membrii unei societăți se poate impune legea (în locul forței), 
si între naţiuni se poate impune forța dreptului; „natura garantează pacea 
eternă, prin mecanismul înclinațiilor omeneşti“ (p. 412). 


/4.3.3/ Hobbes şi Kant au pus fundamentele a două viziuni diferite despre relaţiile 
politice în genere, şi despre relaţiile internaţionale în special. Aceste două viziuni vor 
continua să se manifeste și să evolueze, ajungînd pina în zilele noastre. Astăzi, cele 
două perspective se confruntă sub numele de realism politic (de diverse nuanțe) şi 
liberalism internationalist (sau normativism, sau idealism). 


Unul dintre cei mai importanți reprezentanţi ai realismului politic în secolul XX a 
fost Carl Schmitt. Schmitt crede că așa-numitul «pesimism» al unor clasici ai filosofiei 
politice moderne, ca Machiavelli, Hobbes sau Fichte, nu este decît recunoaşterea unei 
realități: aceea a distincție: dusman-prieten în politică (Schmitt, [1996], p. 65). 
Posibilitatea totdeauna prezentă a unei grupări a oamenilor după distincția duşman- 
prieten generează ceva decisiv, ce merge mult mai departe decît orice grupări de tip 
asiociational (p.45). Nici un popor nu poate să renunţe, în caz de necesitate, la dreptul 
de a determina el însuşi distincția duşman-prieten (p.50). 


Realismul gînditorilor clasici, care implică omniprezenta duşmăniei şi a pericolului 
de conflict, displace oamenilor care doresc să se simtă în siguranţă şi care se hrănesc 
cu iluzia calmului netulburat în sfera socială (p. 65). Dar adevărul este că dușmănia 
rămîne o realitate primară a vieţii politice: politicianul nu poate renunţa la ideea 
omniprezenţei duşmăniei aşa cum teologul nu poate renunţa la ideea că omul e păcătos 
(p. 65). Şi la fel stau lucrurile cu războiul: posibilitatea oricînd prezentă a unui război 
al tuturor contra tuturor (descrisă de Hobbes) rămîne «presupozitia fundamentală» a 
unei filosofii politice specifice (idem). 

Comentatorii (ca, de exemplu, Leo Strauss, în postfata sa la ediţia engleză a cărții 
Conceptul de politic, [1996]) au sesizat că Schmitt repune la loc de cinste „starea 
naturală” hobbesiană: “Afirmarea politicului este afirmarea stării de natură” (p. 103); 
singura deosebire ar fi că războiul, care la Hobbes, se desfăşura între indivizi, la 
Schmitt are loc între grupuri (idem). Tot Strauss notează că, din această perspectivă, 
elementele normative — idealurile, prescriptiile — sunt doar ficțiuni în politică, câci 
politicul se constituie cu referire la posibilitatea uciderii fizice (p.93). Acest lucru este. 
pentru realişti. cu atit mai adevărat în sfera relaţiilor internationale. Consecințele lui 

sunt simple, dar descurajante: totul ne indică omniprezenta conflictului, a războiului. 
Viaţa însăşi a omului este o luptă, iar acesta este un combatant: „the entire life of a 
human being is a struggle and every human being symbolically a combatant“, (Schmitt 
[1996] p.33). Războaiele nu pot fi eradicate; progresul păcii este o iluzie; chiar daca s- 
au imputinat la număr, războaiele au crescut în intensitate şi ferocitate: 


„To the extent that wars today have proportionally decreased in number and 
frequency, they have proportionally increased in ferocity“ (Schmitt, idem, 


p.35) 


S-ar putea oare conchide că problema moralei in sfera relațiilor internationale a fost 
tranşată în favoarea realismului? Se poate spune că epoca noastră arbitrează decisive 
între interpretarea lui Hobbes şi cea a lui Kant, dînd dreptate celui dintii? 


/4. 44 O lume kantiană sau o lume hobbesiană? O analiză atentă a tezei că 
situația internațională actuală ar da dreptate lui Hobbes şi ar infirma «naivitatea» lui 
Kant arată că această teză este falsă. 


Tot mai des se face azi apel la 

(a) teza că trăim azi într-o lume realmente hobbesiană, deloc într-una kantiană 

(b) «nerealismul» lui Kant, prin contrast cu «realismul» lui Hobbes 

(c) existenţa unor schimbări în viata internaţională (apariţia terorismului, a 
fundamentalismului islamic, eşecul ONU, eşecul UE în gestionarea crizelor 
internationale) ce ar impune o politică «hobbesiană» Kagan, [2002]). 


Nu este nevoie să se plece de la premisa că fundamentul acestor teze este unul 
pur teoretic; dimpotrivă, există multiple indicii că sursa ultimă a promovării lor sunt 
anumite interese politice proprii unor mari puteri ce doresc să îşi poată exercita liber şi 
unilateral forţa militară pentru atingerea anumitor obiective pentru ele prioritare. Însă 
interesele speciale se ascund sub anumite justificări de ordin general, filozofic, iar 
tezele hobbesiene privind asigurarea păcii pe scena politică se dovedesc a fi, în acest 
sens, mult mai utile decît cele kantiene. De aici, o aprigă dorință de a exalta presupusa 
înțelepciune a lui Hobbes şi de a deplora «naivitatea» sau «nerealismul» lui Kant. 
Întrebarea mea este pur şi simplu aceasta: ştia oare Hobbes ceva mai mult decît Kant 
despre cum se poate asigura pacea pe scena politică? dăduse oare Hobbes dovada unei 
intelepciunt mai adînci decît Kant în această privință? Răspunsurile mele vor fi 
negative, iar referirile ilustrative vor viza situaţia internaţională actuală. 

Voi începe cu cîteva comentarii preliminare la adresa celor trei teze, menţionate 
mai sus. 


În raport cu teza (a) 

Cum trebuie înţelese ideile de «lume hobbesiană» şi «lume kantiană»? Dacă 
prin aceste sintagme se înțelege «lumea asa cum a descris-o Hobbes» şi respectiv 
«lumea aşa cum a descris-o Kant», atunci teza (a) induce în eroare. De fapt, descrierea 
lumii la Kant nu diferă prea mult (în punctele care ne interesează) de descrierea lumii 

dată de Hobbes. Ambii filozofi văd stările de fapt în termenii stării naturale (de 
conflict sau permanentă ameninţare a izbucnirii unui conflict) iar pacea în termenii 
unei stări de drept ce trebuie instaurată si impusă. 

Printre specialiştii în teoria relațiilor internaţionale circulă însă interpretarea lui 
Hedley Bull din anii '70 (Societatea anarhică, [1998] p. 23), conform căreia Hobbes ar 
fi văzut «esența» politicii internationale în conflict (sau ca «joc de sumă nulă») [in 
engl.: zero-sum game), pe cînd Kant a văzut-o în cooperarea transnationala (sau ca 
«joc cooperativ»), de sumă «non-nulăy («non zero-sum game»). Lasind la o parte faptul 
că Immanuel Kant nu formulează chestiunea în aceşti termeni, este evident că această 
schematizare nu este satisfăcătoare. Mai întîi, este extrem de discutabilă aplicarea ideii 
de «esenţă» la viata internațională (esentialism desuet!); apoi, este evident că orice 
strategie uniformizatoare menită să deducă existenţa unei «esente» este sortită 
eșecului, datorită faptului evident că în politica internaţională există simultan atît 
aspecte conflictuale (Jocuri de sumă nulă) cit şi aspecte cooperative (jocuri de sumă 
non-nulă). Sub imperiul unor evenimente spectaculoase (agresiuni sau atacuri, cum 
sunt bunăoară şi recentele atacurile teroriste), acest fapt este deseori trecut cu vederea 
în dezbaterea publică, care tinde la concluzii generalizatoare cu suport emoţional, de 
genul «trăim într-o lume violentă, caracterizată de conflicte sălbatice, şi nu de 
cooperare»; totuşi, teoria relaţiilor internationale îl consemnează de mult, iar unii 
teoreticieni îi recunosc lui Kant meritul de a fi sesizat această ambivalenta (Robert W. 
McElroy, [1992], p. 46). În sfîrşit, chiar dacă i se putea atribui lui Kant o anumită 
convingere privind «esența» relațiilor internationale, este clar că aceasta vizează 
exclusiv o politică externă «conform rațiunii». Cu alte cuvinte, «esența» lumii în care 
trăim apare la Kant ca «joc cooperativ» numai sub rezerva perceperii rationale a 
acesteia — ca lume așa cum trebuie să fie, nu ca lume asa cum se întimplă să fie ea la 
un moment dat. 

Aşadar, problema nu este dacă lumea trebuie descrisă cum face Hobbes sau 
cum face Kant, ci dacă soluţiile hobbesiene, respectiv cele kantiene, rezistă. Cum va 
rezulta de mai jos, cele hobbesiene nu. 


In raport cu teza (b) 

Conform cu cele spuse mai sus, aşa numita «lipsă de realism» a lui Kant fata de 
Hobbes trebuie înțeleasă ca referindu-se la soluţiile propuse. Soluţia kantiană a fost 
adesea acuzată de nerealism. (Nu voi discuta această soluție, sub aspectul 
mecanismelor instituționale pe care le presupune). Ceea ce însă trebuie evidenţiat este 
faptul că Hobbes nu are nici un ascendent asupra lui Kant în privinţa realismului. Dacă 
Immanuel Kant a fost nerealist în ce priveşte mecanismele instituționale propuse, în 
schimb Hobbes a fost chiar foarte nerealist în presupunerile sale privind puterea 
benefică (instrument alternativ la cele propuse ulterior de Kant). Să indicăm numai 
motivele lui Kant, enunțate în Spre pacea eternă, pentru evaluarea soluţiei hobbesiene 
drept nerealistă. Presupunerea că pacea între actorii politici ar putea fi asigurată de un 
Leviathan, o putere copleșitoare, dar benefică, care să impună respectarea convențiilor 
dintre ceilalţi actori politici, ar fi, din punctul de vedere al filozofului german, complet 
neviabilă deoarece Kant ştia: 

— că marile puteri (singurele ce ar putea juca un rol de Leviathan), nesubordonate 

niciunei constrîngeri exterioare (cf.Kant: „unter keinen äußeren Gesetzen 

stehen”), vor folosi prilejul de a domina, şi nu vor renunţa la avantajele pe ca 
şi le pot procura prin puterea lor (Pacea eternă, p. 415) 

— că posedarea puterii corupe raţiunea (ib., p. 413) 

— că marile puteri nu se simt jenate de opinia publică sau majoritate, ci doar « 
rivalele lor (ib., p. 418) 

— că deseori un stat acţionează nelegal, prevalindu-se de acțiunea nelegală 
altuia (ib., p. 423; cf. Kant: ,,weil der eine seine Pfilicht gegen den andere 
iibertritt, der gerade ebenso rechtswidrig gegen jenen gesinnt ist”). 


Această imagine realistă asupra acțiunii unei Superputeri exclude acceptare 
soluţiei hobbesiene de către Kant. Nu este vorba de faptul că filozoful german n-ar | 
intuit marele adevăr hobbesian (că numai o forță superioară este capabilă de a impun: 
pacea între actorii politici), aşa cum se lasă adesea să se înțeleagă; ci de faptul ca | 
Kant ştia că o superputere dotată cu forţa necesară nu va fi niciodată integral ş 
consecvent benefică. Apologetii lui Hobbes sunt impresionați de aparenta plauzibilitate 
a ideii că, în lumea noastră «hobbesianăy (anarhică), numai o superputere poate 
impune pacea; ei ignoră însă întrebarea dacă o atare superputere ar fi în stare să îşi 
menţină caracterul benefic, atribuit ei implicit, şi să rămînă o forță impartiala de 
impunere a păcii. Kant nu ignora această întrebare. În plus, acordînd atenţie (spre 
deosebire de Hobbes) problemei costurilor războiului (ib., p. 390), filozoful german s-a 
apropiat mai mult decît Hobbes de o constatare pe care o putem face azi fără prea mari 
riscuri de a fi infirmati: datorită costurilor imense ale activității de jandarmerie 
internaţională, superputerea benefică menită să impună pacea ar da faliment într-un 
timp mult mai scurt decît cel necesar pentru realizarea acesteia. Aşadar, într-o 
perspectivă kantiană, tine de natura superputeri tip Leviathan, 

(i) să se transforme din agent benefic în agent (măcar partial) malefic, si 


(GD (i) să abandoneze acţiunea permanentă de impunere a păcii din cauza 
costurilor ei excesive. 


În raport cu teza (c) 

Lumea de azi nu este «mai mult hobbesiană» ca lumea veche. Dacă se poate 
admite caracterizarea de «hobbesiany» sau «kantian» atunci lumea a fost totdeauna 
hobbesiană. Nu este vorba de ceva cu totul nou, care să justifice o schimbare a 
atitudinii rationale faţă de problema asigurării păcii. Cum au remarcat recent, mai mulți 
autori, inclusiv filozofi ca Derrida, totdeauna a existat fundamentalism, au existat 
crime, acte de teroare şi războaie purtate în numele unor comandamente absolute 
(religioase sau ideologice); totdeauna au existat acte teroriste (asasinate), inclusiv 
asupra unor nevinovaţi (ce aveau nenorocul de a face parte din aceeaşi categorie — 
etnică, socială, politică, religioasă — cu principalii inamici sau vinovaţi vizati de către 
autorii acestor acte); totdeauna insurgenții care se opuneau unor forte atacatoare sau 
ocupante (cum sunt acum forțele americane şi cele asociate din Irak) au fost numite 
«teroriste» de către ocupant şi «patriotice» de către localnici; nou nu este nici faptul că 
forțele ocupante se revendică de la o ideologie «progresistă» şi «umanitară» (la fel au 
facut şi armatele napoleoniene), sau de la scopul benefic de a elibera o populaţie de sub 
«despotismul» local. 


Dar partea cea mai interesantă a problemei este legată de teza că eşecul 

mecanismelor internationale de menţinere a păcii (mai ales cele girate de ONU) ar 
constitui un fapt nou. de natură să confirme «nerealismul» lui Kant şi să ratifice 
«înțelepciunea» lui Hobbes. $i aici trebuie spus că nu este vorba de nimic nou: există 
în istorie o foarte lungă serie de exemple cu privire Ja failibilitatea tratatelor şi 
convențiilor de pace, la ineficacitatea unor înţelegeri internationale, la eşecul unor 
coaliții sau alianţe de a menţine pacea. Desigur, instituții ca ONU nu au existat 
totdeauna, dar înțelegeri internaţionale menite să asigure pacea au existat, şi, la vremea 
respectivă, s-au dovedit şi ele fragile. Nu poate fi deci vorba de o premieră istorică, 
demonstrind in mod inedit şi surprinzător ineficacitatea mecanismelor internationale 
bazate pe consens. 


Dincolo de aceste rememorări, însă, există o problemă mai adincă. Cine poartă 
răspunderea pentru eşecul ONU în tentativele sale de a asigura pacea? Se poate spune 
că o imensă parte din răspundere (poate cea mai mare parte) revine tocmai marilor 
puteri, care acum se prevalează de acest eşec pentru a-şi aroga dreptul la acţiuni 
politice unilaterale pe scena internationala. Este totuşi limpede pentru orice observator 
obiectiv că: 


- Irakul lui Saddam Hussein nu ar fi ajuns la capacitatea militară la care a ajuns dacă 
ani de zile nu ar fi fost susţinut de SUA (preocupate pe atunci să contrabalanseze forța 
Iranului fundamentalist); | 

- talibanii şi organizațiile ca Al Quaida nu ar fi ajuns la nivelul de eficacitate la care au 
ajuns, dacă n-ar fi beneficiat de o largă susținere a SUA (preocupate pe atunci să 
contracareze influenţa URSS în Afganistan); 

- ONU şi-ar fi jucat mult mai eficace rolul dacă veto-ul american n-ar fi acționat 
împotriva unor decizii internationale menite să amelioreze condiţiile de pace si să 
descurajeze pe agresori (mai ales în Orientul mijlociu, dar nu exclusiv). 


Aceste precizări nu sunt menite să denunțe marile puteri; nu este vorba de vreo 
diatribă contra SUA ori a altor mari puteri, ci numai de indicarea faptelor ce denunță 
teza (c): anumite mari puteri (nu numai SUA, ci şi Rusia, China) anemiază ONU prin 
veto-ul Jor şi prin refuzul de a admite ingerinte internationale în anumite zone de 
interes strategic pentru ele, pentru ca apoi să evoce ineficacitatea ONU în scopul 
justificării intervenţiei lor unilaterale în aceste zone «sensibile». Asa procedează de 
multi ani SUA în Orientul mijlociu, Rusia în Cecenia si China in Tibet, iar apologeții 
unilateralismului se grăbesc să descifreze în anemia ONU «eşecul» mecanismelor de 
tip Kantian pentru asigurarea păcii. 

(Din acest punct de vedere, lărgirea Consiliului de Securitate prin includerea 
Germaniei, Japoniei, Indiei şi Braziliei este benefică: discreditind anumite veto-uri 
dictate de interese speciale, în cazuri în care majoritatea aprobă o decizie, lărgirea 
Consiliului ar putea arăta că mecanismele «kantiene» pot totuşi funcţiona destul de 
bine — desigur, aceasta nu este o profeție, ci doar o ipoteză de lucru). 


Pe scurt, teza plauzibilă este că eşecul ONU şi al altor mecanisme similare nu 
justifică politica «hobbesiană» a marilor puteri, ci este cauzat de refuzul acestor puten 
de a lucra cu mecanismele «kantiene» şi de preferința Jor pentru o strategie 

«hobbesiană» care Je acordă spaţiu discretionar de mişcare. De fapt, acest lucru este 
recunoscut implicit chiar de criticii strategiei kantiene, ca Robert Kagan ([2002]) 


Nu par deci să existe temeiuri pentru a afirma că strategia «hobbesiană» ar fi 
dictată de o înţelepciune mai adinca, pe care Kant n-ar fi posedat-o şi pe care 
evenimentele internaţionale actuale ar confirma-o. 


Pînă acum argumentarea a vizat doar o teză negativă; sub aspect pozitiv, însă, 
ce s-ar putea spune despre strategia «kantianăy? Prin ce rămîne Kant actual? 


Nu neapărat în primul rînd prin autoritatea mecanismelor confederative 
imaginate de autorul Păcii eterne; ci mai ales prin valabilitatea principiilor sale, pe 
care noi nu le putem azi respinge, deoarece cultura politică dominantă a modernităţii 
(ideile constitutionaliste, liberale, angajările noastre umaniste, precum şi discreditarea 
unor opţiuni «realiste» opuse acestora) le susțin. 


lată o scurtă sinteză în acest sens, bazată pe reaşezarea ideilor din Spre pacea 

eternă într-o ordine logică susceptibilă să indice acest lucru. 

l. în ciuda imoralitati sale efective, manifestate frecvent, politica nu se poate 
sustrage dezbaterii morale (Spre pacea eternă, p. 423; cf. Kant: “das 
moralische Prinzip im Menschen erlâscht nie”), lucru atestat empiric de faptul 
că chiar cel care încalcă morala caută să se justifice (vezi mai jos) — ceea ce 
înseamnă că, în ciuda imoralităţii deseori prezente, nevoia de moralitate şi de 
dezbatere morală rămîne, exact aşa cum a intuit Kant 

2. dacă nevoia de moralitate rămîne, atunci conform principiilor kantiene, rămîne 
nevoia de universalizare, căci morala nu are sens în afara universalizării (ce 
sens mai are morala în absenţa ei?) 

3. dacă rămîne nevoia de universalizare, rămîn valabile principiile de tip liberal- 
constituţional care se aplică şi în interiorul unei societăţi, pentru atingerea păcii 
civile; aceasta nu înseamnă că există o analogie completă între relațiile 
interindividuale cărora li se aplică principiile liberal-constitutionale şi relaţiile 
interstatale care trebuie să se ghideze după aceleaşi principii (există desigur 
multe diferente aici); ci doar că principiul universalizării rămîne relevant, şi nu 
se poate pur şi simplu postula dreptul asimetric al unor state sau privilegiile 
unor state (aşa cum ar decurge din ideile lui Hobbes). 


Cade aşadar sugestia că lumea ar fi hobbesiană, nu kantiana, şi, deci, că nu s-ar 
putea pune problemele în maniera în care le pune Kant. 


Forța gîndirii kantiene nu stă în principal în valoarea sau plauzibilitatea realizării 
efective a idealului păcii şi al respectării dreptului internaţional, ci în coerenţa sa 
principială de tip liberal, care aplică aceleaşi principii şi în exteriorul statului ca gi în 
interiorul acestuia. Aceste principii sunt concordante cu cultura politică dominantă a 
modemităţii, şi numai cu preţul unei totale schimbări a acesteia s-ar putea justifica 
strategiile «hobbesiene». 

Principiile respective ar fi următoarele: 


Principiul nevoii de justificare: chiar actele ilegale (agresiuni) au nevoie de 
justificare (Spre pacea eternă, p. 400); iar prin justificare se intelege o 
întemeiere pe baza drepturilor statelor şi a legislaţiei internationale, nu pe baza 
a diverse considerente morale conjuncturale; ceea ce arată în general 
importanţa multilateralismului şi a acordului intersubiectiv, iar aici importanţa 
acordului între state; căci rău în lumea unipolară de azi nu este faptul că o 
singură putere exercită forța de pacificare, ci că o singură putere îşi exercită 
forța unilateral din punctul de vedere al justificării (decide singură asupra 
«Justificărilor» propriilor acţiuni) 

principiul supremației dreptului, care trebuie aplicat şi pe plan intern și pe plan 
extern (Spre pacea eternă, p. 368, 375, 401). Nimeni nu a dat pînă acum un 
argument convingător împotriva tezei lui Kant conform căreia nu există soluţie 
la problema arbitrarului si a conflictelor, alta decît punerea sub lege a tuturor 
acțiunilor (inclusiv a celor efectuate de marile puteri, pentru pacificare sau 
pentru alte scopuri nobile). 

principiul neamestecului decit în caz de lezare a altuia (Spre pacea eternă, p. 
39], 394; “kein Staat soll sich in die Verfassung und Regierung eines andern 
Staats gewalttătig einmischen”); asa cum in politica internă respingem 
intervenţia publică «spre binele cuiva» (şi împotriva voinţei sale), denuntata 
atît de limpede şi de explicit de J. S. Mill, pe urmele lui Kant, tot Ja fel în 
politica externă trebuie să respingem intervenţia militară «spre binele unei 
naţiuni» şi împotriva voinţei sale (nota bene: acest principiu nu exclude 
intervenţia umanitară, dacă ea respectă condiţiile specificate de Meggle ([2000) 
şi [2002]), ceea ce, din păcate, nu este totdeauna cazul). 

principiul răului intrinsec al razboiului, constind în aceea că războiul produce 
în general mai mult rău decit bine (mai multi oameni răi decît elimină — ib., 
p. 409); este exact ce s-a întîmplat în Irak, nu doar la Abu Ghraib, sau în cazul 
victimelor civile inocente ucise de americani sau aliaţii lor, ci şi în cazul 
numărului mare de noi teroriști pe care i-a creat şi concentrat în Irak. 
Chestiunea readuce în prim plan și ideea kantiană a «poporului de diavoli»: 
căci, aşa cum pe plan intem oamenii trebuie consideraţi un «popor de diavoli», 
ce se pot struni doar prin lege, şi pe plan internaţional trebuie ca toți actorii să 
fie consideraţi «diavoli potenţiali» şi struniti prin lege, nu (aşa cum din păcate 
se întîmplă) împărţiţi în actori intrinsec buni (buni, orice ar face) si actori 
intrinsec răi (răi, orice ar face), cum sunt văzuţi încă militarii coaliției şi 
respectiv insurgenții irakieni. 

principiul  subordonării principiilor materiale (a scopurilor particulare, 
justificate divers), sau a considerentelor morale conjuncturale (cum arată și 
Habermas, vezi finalul articolului său despre pacea eternă), față de principiul 
formal al universalizabilităţii (Spre pacea eternă, p. 420). De exemplu: 
justificarea de către SUA a necesităţii intervenţiei unilaterale prin impotenta 
ONU; justificarea de către Israel a acţiunilor punitive în teritoriile palestiniene 
şi a ocupării teritoriului palestinian, în ciuda numeroaselor decizii ale ONU. 

prin «dreptul la autoapărare» (ca şi cum ar contesta cineva acest drept), înţeles 
însă ca drept la acţiune unilaterală şi fără suport legal — sunt cazuri în care 
principiile materiale au fost puse mai presus de cel formal. În toate aceste 
cazuri, absenţa aprobării ONU (a suportului legal) e justificată prin impotenta 
acestei instituţii de tip «kantian»; dar impotenta respectivă vine tocmai din 
refuzul marilor puteri de a asigura potenta ONU. Avem deci de-a face cu un 
cerc vicios: marile puteri crează (în mare parte) impotenta ONU; apoi definesc 
condițiile excepționale, care, în sensul lui Carl Schmitt, le restituie o 
suveranitate nestinjenită: «impotenta ONU», «pericolul iminent»; şi apoi 
justifică acţiunea ilegală prin aceste condiţii. Însă această strategie nu este 
universalizabilă şi deci rămîne nejustificată moral în sens kantian. Concluzia 
este că datoria morală nu e anulată de această stratagemă, deci Kant nu e 
«depăşit» şi «infirmat», ci confirmat: totul rămîne parte din sfera acţiunilor 
bazate pe încălcarea datoriei morale, ceea ce îi dă dreptate lui Habermas, atunci 
cînd spune că, prin intervenţia din Irak, SUA şi-au pierdut autoritatea morală. 

6. principiul prevalentei necesității de a respecta drepturile oamenilor fata de 
dragostea pentru oameni (Spre pacea eternă, p. 428): dragostea pentru 
irakienii (terorizati de dictatură) ar fi determinat războiul — aşa sugerează si 
multi comentatori romani; dar această dragoste (cel mult o datorie 
condiţionată) nu poate prevala față de datoria necondiționată, aceea a 
respectării drepturilor irakienilor (inevitabil încălcate prin atacul militar şi 
ocupaţia ce îi urmează). 


În sfirşit, este necesară o precizare privind cultura politică a modernității, despre 
care am afirmat că nu ratifică principiile hobbesiene, ci numai pe cele kantiene. Cum 
se poate justifica această afirmaţie? Din lipsă de timp, voi răspunde doar parțial la 
această întrebare. Strategiile politice alternative la universalismul kantian presupun 
toate un anumit maniheism premodern, o prioritate acordată «principiilor materiale»: 
strategia hobbesiană implică existenţa unui Leviathan benefic, deci o distincţie de tipul 
«Superputere benefică, ce execută pacificarea — Actori politici belicoşi, malefici, ce 
suportă pacificarea». Am amintit mai sus că acest tin de tonteptualizare nu rezistă, şi 
că încă Immanuel Kant a indicat motivele pentru care superputerile nu vor fi 
consecvent benefice. Strategia lui Carl Schmitt, bazată pe distincția «prieten-duşman» 
a fost, la rîndul ei, spectaculos compromisă de versatilitatea actorilor politici 
contemporani. SUA sprijină «prietenii» săi irakieni şi talibani, contra Iranului şi a 
URSS, pentru a constata că prietenii au devenit cei mai mari duşmani, iar duşmanul a 
devenit aliat (în lupta antiteroristă). Libia, statul-terorist prin excelență, a devenit 
«partener de dialog», in timp ce Arabia Saudită, vechiul aliat american, de fapt un 
regim autoritar vetust, amenință să cadă în haosul războiului civil și al 
fundamentalismului. Tactica definirii permanente a unui anume duşman şi a unui 
anume prieten, urmată de anumite administrații ale SUA, a dat faliment in Afganistan 
şi Irak, dovedindu-se o simplă variantă a oportunismului miop. Situatiile de mai sus nu 
sunt pur anecdotice. Ele reprezintă însă mai mult decît atît: si anume, reprezintă 
indiciile existenţei pe plan internaţional a unei situaţii foarte versatile şi complexe, de 
tipul celei numite de F. A. Hayek «ordine socială complexă». Ceea ce este tipic 

acestui tip de ordine este că ea nu poate fi controlată nici de Ja un singur centru (fiind 
policentrică, nu monocentrică), nici prin intervenţii deliberate axate pe «reguli 
materiale» (scopuri determinate, cum ar fi eliminarea terorismului sau extinderea 
sferei democraţiei parlamentare) care conduc la arbitrar pur şi improvizație politică, ci 
numai prin reguli formale. Dacă aşa stau lucrurile, atunci Kant este încă o dată 
confirmat în intuiţia sa privind necesitatea aşezării relaţiilor inter-umane şi inter-statale 
pe principii formale, aşa cum este principiul universalizării, şi nu pe principii 
materiale. 


/4. 5/ Liberalismul internationalist (normativismul, idealismul) 


Liberalismul internationalist nu neagă existenţa conflictelor şi nici chiar anarhia 
existentă pe plan international, dar susține că există factori care determină formarea 
unei societăţi internaţionale apte să respecte supremaţia legii. Dintre aceşti factori, cei 
mai importanţi sunt: 


e creşterea interdependentei economice, politice $1 culturale dintre state, care 
amplifică relaţiile de cooperare şi obligă la respect reciproc 

e progresul şi civilizaţia, care apropie popoarele şi elimină treptat factorii de 
tensiune şi conflict 

e îmbunătăţirea comunicaţiei transnationale si implicit creşterea capacităţii de 
înţelegere recirproca 

e interesele comune dintre state şi naţiuni (de a face faţă unor provocări globale — 
naturale sau sociale), de a ajunge la prosperitate, la securitate internațională etc. 

e costurile excesive (şi din ce în ce mai mari) ale conflictelor, confruntării, 
tensiunilor 

e incapacitatea forţei (puterii militare, economice) de a-şi asigura supremaţia pe 
termen lung; vulnerabilitatea supremaţiei axate pe forță 


De aici, provin şi trăsăturile liberalismului internationalist sau normativismului: 


e încrederea în posibilitatea fondării raporturilor internationale pe norme (fixate 
explicit în tratate, sau menținute prin tradiţie) 

e prezentarea păcii şi cooperării drept normale, în timp ce conflictele, 
agresiunea etc. apar drept exemple a ceea ce n-ar fi trebuit să se intimple 
(excepţionale, sau anormale, sau evitabile printr-o politică justă) 

e optimismul cu privire la progres, procesele civilizatorii, educabilitatea omului, 
posibilitatea eliminării violenţei şi agresivitatil 

e optimismul cu privire la cooperarea internaţională şi impunerea normelor în 
relațiile internaţionale 

e fondarea pe rationalism: conceperea omului ca ființă raţională, ale cărei 
decizii şi conduite sunt fundamentate pe intenţii şi calcule raţionale; o ființă 
capabilă de autocontrol, de angajare în acorduri şi de respectare a acestora — 
iar de aici concluzia posibilităţii aşezării raporturilor internaţionale pe baze 

rationale, pe baze morale (adică în conformitate cu anumite principii morale 
universale) şi, uneori, concluzia că toate problemele politicii externe au soluţii 
raționale 

perceperea aspectelor negative ale vieţii internationale (conflicte, tensiuni, 
nedreptati) drept rezultat al unor calcule greşite (spre exemplu, privind şansele 
de a cîştiga un conflict), al unor derapaje (mai mult sau mai puţin contingente) 
de la abordarea raţională a raporturilor între state, al încălcării (prin abuz) a 
unor norme sau principii morale, al pasivitatii şi conciliatorismului, al lipsei 
de educaţie socială sau atitudine civică etc. 


La baza liberalismului internationalist stau o serie de idei de sorginte 


iluministă, rationalista, kantiana. 


(i) principii privind natura umană: omul este ființă rațională, educabila, 
capabilă de progres; el poate renunţa la violență, dacă este conştient de 
costurile ei; el nu este dominat în mod fatal de sentimente negative (egoism 
orb, instinct agresiv, ură, dorinţa de dominatie), ci este apt de atitudini 
pozitive, cooperante, de prietenie, simpatie, spirit de solidaritate; violenţa şi 
agresivitatea sunt produse istorice, nu trăsături fatidice ale umanităţii; aşa cum 
se poate elimina anarhia dintr-o comunitate (prin dezvoltarea normativitatii), 
se poate elimina şi anarhia din sfera internaţională — în ambele cazuri, omul 
este capabil să construiască sisteme normative funcționale 

(ii) principii privind statele şi națiunile: „toate naţiunile au un interes identic 
pentru pace“ şi „orice națiune care vrea să tulbure pacea este de aceea 
iraţională şi imorală“ (Carr, în Betts [2005], p. 69); toate statele sunt capabile 
de progres, de cooperare paşnică pe baze normate, de conducere şi conduită 
democratică, de respectarea angajamentelor, de realizarea unor compromisuri 
reciproc avantajoase, de consens etc; natura relaţiilor dintre ele nu este 
conflictul, ci cooperarea, statele fiind apte, cel puţin într-un sistem organizat, 
de a-și subordona posibile interese nationale speciale ('egoiste') scopurilor 
benefice generale pe plan international; egalitatea între state este posibilă, 
conducerea colectivă a treburilor internaţionale de interes comun este posibilă, 
hegemonismul poate fi eliminat; războiul este o criză patologică a comunităţii 
internaționale şi poate fi prevenit 

(Hit) principii privind valorile: ceea ce uneşte naţiunile este mai important 
decît ceea ce le desparte; binele comun poate şi trebuie pus deasupra binelui 
îngust, propriu unei singure naţiuni; în acelaşi timp, urmărirea binelui 
național poate conduce (prin însumare) şi la binele colectiv al naţiunilor; 
cooperarea este preferabilă conflictului, pacea este un obiectiv suprem, 
soluțiile paşnice sunt de regulă preferabile celor militare, fiind mai putin 
costisitoare și mai stabile; relațiile internaţionale pot şi trebuie să fie aşezate 
pe baze legale şi pe baze morale (în acord cu anumite principii raționale şi 
umanitare universale); rațiunea poate şi trebuie să prevaleze (‘rationale’ fiind 
considerate soluţiile bazate pe valori comune, pe un bine comun, pace, 
evitarea conflictelor și daunelor, pe compromis, avantaj reciproc, negociere, 
reglementări consensuale); independența naţională este sacră, ea este 


295 


totdeauna preferabilă inegalitatii şi subordonaril; egalitatea internaţională 
(între națiuni sau state) este sacră; drepturile colective (la autodeterminare, 
spre exemplu) sunt sacre; există o dreptate internațională, ale cărei elemente 
componente pot fi identificate şi recunoscute de toţi participanţii la jocul 
politic internaţional; politica este organizare rațională, bazată pe calcul lucid şi 
respectarea valorilor sau normelor, nu pe supremaţia intereselor imediate; sunt 
posibile aranjamente internaţionale (sisteme de securitate internaţională, de 
cooperare) mutual profitabile, paşnice, eficace (implementabile), asa cum sunt 
posibile aranjamente politice raţionale şi pe plan intern; prevenirea violenţei 
(agresiunii, războiului) este prioritară totdeauna sau aproape totdeauna; 
optimism: există progres, există soluţii la probleme şi dificultăţi, există 
posibilități de compromis; războiul poate fi definitiv eliminat de pe glob (unii 
cred chiar că ar putea chiar exista un conflict ultim decisiv, care elimină 
pentru totdeauna sursele de agresiune şi violenţă, un 'război care pune capăt 
războaielor”); sursele de conflict nu sunt sădite in natura umană sau în firea 
popoarelor, ci în elemente contingente (conducători incompetenti, iraționali 
sau agresivi, accidente istorice etc), şi ca atare ele pot fi eliminate treptat pe 
cale rațională (educaţie socială, negociere, alianţe ale forțelor interesate de 
menţinerea păcii etc.). 


În practica politică, susținătorii acestor principii militează pentru dezvoltarea 
organismelor internaţionale, a sistemului de tratate şi de garantare a securităţii 
colective, pentru dezvoltarea legislaţiei internationale şi a mecanismelor de 
implementare a ei, pentru mecanisme paşnice de soluţionare a conflictelor, pentru 
cooperare şi educaţie internaţionalistă (cosmopolită), etc. Ei cred că prin diverse 
canale — opinia publică din toate țările, instituţii internationale ca ONU şi conştiinţa 
morală a liderilor (Mc Elroy, [1992], p. 19-23) — moralitatea isi poate treptat impune 
principiile în viata internaţională. 


Intre principiile morale apărate (şi, în genere, recunoscute în lumea civilizată) se 
numără: 


respectarea autonomiei, independenţei şi suveranității fiecărui stat 

respectarea dreptului la autodeterminare şi independenţă al fiecărei etnii, naţiuni 
tratarea fiecărei etnii sau naţiuni, a fiecărui stat, ca egală/egal cu toate celelalte 
respectarea drepturilor omului şi a libertăţilor fundamentale pretutindeni pe glob 
neamestecul în treburile interne ale altor state sau naţiuni 

nerecurgerea la forță sau la ameninţarea cu forța 

rezolvarea diferendelor si a conflictelor prin metode neagresive şi neofensive 
(tratative sau negocieri, arbitraj internaţional, concesii reciproce etc.) 
respectarea tratatelor, acordurilor şi înțelegerilor internaţionale 

solidaritate internaţională, ajutor reciproc şi cooperare paşnică 


In spiritul principiilor kantiene privind paralelismul dintre supremaţia dreptului în 
stat şi în lume, liberalismul internationalist tinde să promoveze în sfera relațiilor 

internationale aranjamente politice similare celor din politica interna a unui stat: 
elaborarea unei legislații adecvate, consolidarea unei autorităţi politice neutre care să 
vegheze la respectarea acesteia, controlul asupra violenţei (reducerea acesteia la 
violenţa legitimă, adică aprobată de legislaţia şi autorităţile internaţionale), reducerea 
dezordinii şi a conflictualitatn, întărirea solidarităţii şi a cooperării etc. 


Adepții liberalismului internationalist sau normativismulu: susțin că această 
contribuţie a fost deosebit de importantă, în schimb criticii lor pretind că un asemenea 
optimism nu a făcut decît să falsifice realitatea politică şi să creeze aşteptări sau 
speranţe nerealiste. 


/4. 6/ Realismul politic 


Realismul politic este principala altemativă la liberalismul internațional, la 
rationalism si normativism. Realismul politic are o viziune mai putin optimistă despre 
om si relaţiile interumane. El continuă nu tradiţia rationalista kantiana, ci pe cea 
pesimista, machiavelliana-hobbesiana, de interpretare a naturii umane şi a relaţiilor 
sociale. De asemenea, realismul politic este influentat de Nietzsche (ideea vointei de 
putere), Reinhold Niebuhr şi Carl Schmitt. 


Realismul politic tinde să vadă omul ca pe o fiinţă marcată de adinci trăsături 
negative, cum sunt orgoliul, egoismul, setea de putere și dominație, dorința de 
securitate absolută, obsesia pentru cîştig şi succes în competiţiile vieţii. Relaţiile 
sociale sunt văzute ca relaţii predominant concurentiale şi conflictuale, desfăşurate în 
cadrul unor activităţi tip 'joc cu sumă nulă' (în care nu există «remiză» sau «pat»: tot 
ceea ce unul cîştigă, altul pierde). În acest context, fiecare dintre agenţi este definit de 
încercarea de a cistiga în dauna celorlalți. Politica, în ansamblu, apare ca luptă pentru 
putere şi dominație, ca activitate concurenţială şi nu cooperativă, guvernată de interese 
şi ambiţii, nu de idealuri nobile sau norme morale. Acţiunea politică a statelor sau 
națiunilor este descrisă, în mod analog, ca acţiune impulsionată de interese 'egoiste' 
(cel putin de dorinţa de securitate completă) şi voința de dominație, desfăşurată în 
cadrul unor definitorii raporturi de forță. Realismul politic a primit un sprijin teoretic 
consistent de la teorii cum este cea a lui Carl Schmitt, ce pun distincţia 'prieten- 
dușman' în centrul politicii. Conform acestor teorii, acţiunea politică nu poate 
niciodată să se bazeze pe simpla respectare a normelor şi reglementărilor 
(internaţionale), din două motive: întîi, pentru că statele îşi decid atitudinea politică pe 
baza distinctiei 'duşman-prieten', şi nu a normelor dreptului international, astfel că ele 
îşi sprijină prietenii (aliaţii) şi cînd sunt încălcate aceste norme, după cum combat 
statele (percepute drept) inamice chiar dacă acestea sunt apărate de normele 
respective; al doilea, pentru că suverane, în relaţiile internaţionale, sunt doar acele 
state ce pot 'decide asupra excepţiilor', adică pot hotărî cînd se poate face excepție de 
la normele recunoscute de drept internaţional (privilegiu ce revine de obicei marilor 
puteri). Cu alte cuvinte, dominaţia internaţională revine marilor puteri, şi nu dreptului 
internaţional, tratatelor sau instituțiilor internaţionale. 

În directă opozitie cu idealismul liberalismului sau normativismului, realismul 


politic aderă la principii ca: 


(1) principii privind natura umană: omul este ființă egocentristă, care, 
indiferent cit de mult ar progresa, rămîne dominată de setea de putere şi 
nevoia de a domina (animus dominandi), impulsurile sale agresive nu pot fi 
eradicate complet; sentimentele negative (egoism, instinct agresiv, teamă, 
orgoliu, resentiment, veleitati,) dar $i cele normale (dorința de securitate) nu 
pot fi eliminate din viata sa, şi ele îi marchează permanent conduita; a-i 
încuraja pe oameni să creadă în «fondul bun» al semenilor lor, în cooperarea 
de bună credinţă, în solidaritate, prietenie, etc. ar fi iresponsabil, deoarece ar 
crea aşteptări total nerealiste; armonia intereselor între oameni şi naţiuni (la 
care fac apel idealiştii şi normativistii) nu este de fapt decît axioma (si creaţia) 
grupurilor privilegiate, care vor să identifice interesul lor cu cel al tuturor 
(Carr, în Betts [2005], p. 72); lupta pentru putere nu îşi are originea în răul din 
om, ci în simplul fapt că oamenii doresc anumite lucruri: „lupta pentru putere 
apare pur şi simplu pentru că oamenii vor anumite lucruri, nu pentru că ar fi 
ceva rău în dorinţele lor“ (Waltz, in Betts[2005], p. 87) 

(11) principii privind Statele şi națiunile: nu toate statele au atins sau ating 
acelaşi nivel de progres şi dezvoltare, acelaşi nivel de organizare, conducere şi 
conduită democratică, deci nu toate statele sunt apte de respectarea 
angajamentelor, de a coopera paşnic pe baze normate, de realizarea unor 
compromisuri reciproc avantajoase, de consens etc; interdependenta nu 
asigură pacea: ea atrage după sine proximitatea şi riscul de conflict violent 
(Waltz [2006], p. 192); egalitatea efectivă între state nu este posibilă: 
„inegalitatea este inerentă sistemului de state; ea nu poate fi înlăturată“ 
(Waltz, [2006], p. 184); mai mult decît atit, ea nici nu este de dorit, deoarece 
aduce cu sine instabilitatea: „egalitatea extremă este asociată cu instabilitatea“ 
(Waltz, [2006], p. 185); relaţiile dintre state rămîn marcate preponderent, 
decisiv, de concurenţa dintre ele, de o luptă pentru putere şi dominație, de 
conflict; cooperarea, deşi posibilă în anumite contexte, nu este elementul pe 
care să se poată fundamenta securitatea naţională sau internațională, statele 
fiind inapte de a-şi subordona interesele nationale (‘egoiste') unor scopuri 
'benefice' generale pe plan internaţional; de exemplu, „un stat este îngrijorat 
de împărțirea unor cîştiguri potenţiale, care i-ar putea favoriza pe alții mai 
mult decît pe sine“ şi „Un stat mai este îngrijorat de faptul că ar deveni 
dependent de alții, prin tendinţele de cooperare“ (Waltz, [2006], p. 152) — de 
aici limitele cooperării; scopurile cooperării «spre binele tuturor» sunt mai 
curînd himerice, diferenţele de interese şi perspective dintre naţiuni şi state 
fiind mult prea mari; există o diferență imensă între scena politică interna 


(unde există guvernare centrală, autoritate legitimă, legislație articulată, 
recunoscută şi implementată, solidaritate, interese comune importante) şi 
unde, deci, este posibilă guvernarea de tip democratic (pe baza voinţei liber 
exprimate a agenţilor) şi scena intemaţională, unde toate elementele 

enumerate mai sus lipsesc sau sunt minimale, neefective, şi deci nu se pune 
problema une: 'democraţii' (a unei guvernări unitare, bazate pe voinţa egală a 
agenţilor, deci a statelor sau naţiunilor); scena politică internațională este (spre 
deosebire de cea internă) preponderent anarhică, haotică, conflictuală, şi aici 
succesul depinde în principal de forța economică, politică sau militară. 
Problemele internaţionale sunt deosebit de importante, de presante dar 
"rezolvarea lor nu corespunde principiilor democratice” (Ralf Dahrendorf). Pe 
scena internațională vor domina totdeauna marile puteri, şi nu se va putea 
realiza o conducere colectivă, multilaterală; puterea militară nu este doar un 
auxiliar al statelor, ci devine un scop în sine: „puterea militară, fiind un 
element esenţial al vieţii statului, devine nu numai un instrument, ci un scop în 
sine“ (Carr, in Betts [2005], p. 76); războiul este inerent vieții internationale 
deoarece nu are doar rol episodic, ci constituie o „ultima ratio“: „ultima ratio 
a puterii în relațiile internaționale este războiul“ (Carr, în Betts [2005], p. 76); 
întrucît „exercitarea puterii întotdeauna pare să genereze apetitul pentru şi mai 
multă putere“ (idem, p. 77), războiul nu este un accident, ci o tentatie 
permanentă chiar şi în cazurile în care ne-am aştepta la reținere: „războaiele 
începute pentru motive de securitate devin repede războaie de agresiune“ 
(Carr, în Betts [2005], p. 77); tratatele internationale nu au puterea legii (din 
interiorul unui stat), nu pot fi impuse celor ce nu le acceptă şi ele nu reflectă 
dreptatea internațională, ci raportul de forte dintre semnatari (Carr, în Betts 
[2005], p. 82-83) 

(iii) principii privind valorile: pacea nu este o valoare in sine, ci doar travesti- 
ul intereselor marilor puteri: „exact aşa cum clasa conducătoare dintr-o 
comunitate predică pacea civilă, care îi garantează propria securitate şi 
dominație, denuntind războiul dintre clase, care ar ameninta-o, la fel pacea 
internaţională devine un interes ocult special al puterilor dominante“ (Carr, în 
Betts [2005], p. 73); ceea ce desparte naţiunile este adesea mai important decît 
ceea ce le uneşte; 'binele comun' este relativ, incert şi temporar, adesea chiar 
himeric, de aceea el nu poate prevala asupra binelui ‘national’, sau asupra 
intereselor proprii fiecărei națiuni; interesul de stat sau raţiunea de stat rămîne 
decisiv; urmărirea binelui naţional nu conduce la binele colectiv, ci sabotează 
acest bine (succesul unor naţiuni implică blocarea succesului altora); 
cooperarea este uneori preferabilă conflictului, dar adesea conflictul este 
inevitabil şi decisiv — capacitatea de a cîştiga conflictele este deci factorul 
primordial al dezvoltării nationale şi garanţia securităţii nationale; nici un stat 
nu se poate baza pe încrederea în buna credinţă, spiritul paşnic, prietenia altor 
state, ci trebuie să se bazeze pe propria forță de apărare sau dominație; pacea 
nu este un obiectiv suprem, deoarece interesul naţional impune adesea soluții 
nepaşnice, de forță, la problemele nationale sau internaţionale; relaţiile 
internaţionale nu vor putea fi niciodată aşezate exclusiv pe baze legale şi pe 
baze morale, căci raporturile de forță (militară, economică, politică) vor 
decide totdeauna în cele mai importante chestiuni; 'ratiunea’ nu poate deci să 
prevaleze totdeauna sau sistematic, valorile ‘comune’, 'binele comun' sunt de 
multe ori inexistente sau insuficiente, pacea, evitarea conflictelor şi daunelor, 
compromisul, avantajul reciproc, negocierea, reglementările consensuale fiind 

deseori impracticabile; independenţa naţională nu este sacra, şi nu este 
totdeauna preferabila inegalitatit şi subordonării: multe state au prosperat mai 
mult în perioada in care au fost colonii sau au fost subordonate altor puteri 
(puteri de regulă mai dezvoltate economic, politic, cultural), decît în perioada 
de independenţă şi suveranitate; nu totdeauna autonomia politică şi economică 
duce la rezultate bune (Africa oferă multe exemple de mizerie postcolonială 
ma! accentuată decît în perioada dominației marilor puteri); tratatele 
internaționale nu asigură totdeauna pacea, uneori marile puteri sunt mai 
eficiente - prin acţiunea lor civilizatoare şi de control politic-militar - în 
asigurarea păcii, în diminuarea conflictualităţii, decît orice sisteme de 
securitate colectivă; egalitatea internaţională (între naţiuni sau state) nu este 
sacră, ci, dimpotrivă, este de regulă irealizabilă — există totdeauna mari 
diferențe de putere şi civilizaţie între state; drepturile colective nu sunt 
totdeauna justificate sau realizabile practic; nu există o dreptate internaţională, 
ale cărei elemente componente să poată fi identificate şi recunoscute de toți 
participanţii la jocul politic international — dreptatea este cel mai des un 
aranjament (benefic, optim) dictat însă de marile puteri sau de raporturile de 
forță, deci de realitatea politică efectivă, nu de iluzii sau speranțe pioasc; 
politica este organizare rațională, bazată pe calcul lucid, dar raționalitatea 
interese între state, a pericolelor politice, a costurilor şi beneficiilor, a 
resurselor şi raporturilor de forțe, chiar a sacrificiilor necesare — căci viaţa 
politică nu se poate baza pe norme morale şi idealuri 'crestinesti’; 
aranjamentele internaționale (sisteme de securitate internaţională, de 
cooperare, tratate etc.) au o eficacitate limitată, nu prezintă garanţii, deci 
fiecare stat trebuie să-şi bazeze strategiile politice pe forța proprie, care 
primează față de orice reglementări sau norme, după cum și în relaţiile politice 
interne primează forta fata de norme; prevenirea violenței (agresiunii, 
războiului) nu este prioritară, dimpotrivă violenţa este adesea singura soluție 
utilă pentru rezolvarea problemelor şi satisfacerea intereselor de stat; 
pesimism: progresul este relativ şi inegal, el nu garantează eliminarea răului şi 
a pericolelor, nu asigură soluţii paşnice la probleme şi crize, nu furnizează 


L] e w e 


Rau, de instincte violente, care nu poate fi schimbată; există o competiţie 
eterna a vointelor şi a forțelor, care face conflictele inevitabile; războiul nu 
poate fi deci eliminat definitiv de pe glob - ideea unui conflict ultim decisiv, 
care elimina pentru totdeauna sursele de agresiune şi violenţă, a unui 'război 
care pune capăt războaielor! este o iluzie periculoasă, o absurditate; sursele de 
conflict sunt sădite în natura umană şi în firea popoarelor, în penuria de 
resurse, diferenţa de interese şi poziţii, elemente care nu sunt contingente, ci 
perene; nu există deci posibilitatea realistă ca ele să fie eliminate treptat pe 
cale raţională (legiferare, înţelegeri, acorduri, educaţie socială, negociere, 
alianţe ale forţelor interesate de menţinerea păcii etc.); legislaţia internationala 
nu dirijează şi nu controlează raporturile de forte, conduita statelor, ci este 
expresia acestora — ea poate fi modificată (conform intereselor statelor 
puternice) sau ignorată, dacă interesele naţionale o cer. 

Realismul politic a jucat şi joacă un rol important în modelarea politicii 
internaţionale, dar consecinţele sale nu sunt apreciate totdeauna pozitiv. În timp ce 
adepții săi îl elogiază ca pe o teorie inspirată de 'simtul realității”, pragmatism, 
luciditate, adversarii îl taxează drept viziune 'cinică', 'amorală', care justifică 
agresiunea, abuzurile, militarismul, 'dreptul forţei în locul 'fortei dreptului". 


/4.7/ Dilema securității 


Dilema securităţii are la bază o situaţie ce a fost descrisă în legătură cu 
paradoxurile bunurilor comune şi ale bunurilor publice («tragedia bunurilor comune» — 
vezi /3.3.2.4.1/). Explicaţia aplicabilităţii acestui paradox la problemele securităţii este 
simplă: şi securitatea este un bun comun sau unul public (după caz). În cazul discutat 
mai sus (/3.3.2.4.1/), se observa că dorinţa celor doi proprietari ai unui cireş de a-şi 
păzi recolta (unul fata de celălalt) ducea la o «cursă a inarmarilor»: X ştia că Y poate 
trăda înţelegerea avută (Şi culege prematur fructele), şi, drept urmare, se înarma pentru 
a-l păzi; Y răspundea prin propria sa înarmare, eventual superioară celei a lui X, şi aşa 
mai departe. De aici, apărea cursa înarmărilor (cf. Robert Sugden, [1989]). De 
asemenea, se observa că, dacă unul singur dintre jucători se înarmează pentru a păzi 
pomul, pentru acesta tentatia de a-l culege în beneficiu propriu exclusiv creşte, 
deoarece lipsa de arme a celuilalt îl pune într-o poziţie de invulnerabilitate. De aici, 
obligaţia jucătorului raţional de a se înarma ca replică la înarmarea celuilalt. Problema 
nu se pune doar în cazul bunurilor comune, ci are o sferă de relevanţă mult mai mare. 

Dilema securităţii desemnează situaţia în care între un număr de parteneri nu 
există încredere completă, astfel că fiecare este motivat raţional să ia măsuri pentru 
apărarea propriei securitati (nationale, de exemplu). Cu cît măsurile de apărarea sunt 
mai eficiente, cu atît creşte gradul de invulnerabilitate al celui care a luat măsurile 
respective. Cu cît creşte însă invulnerabilitatea unui partener, cu atît scade siguranţa 
celorlalți (care au tot mai multe motive să se teamă de pretenţiile sau agresiunea celui 
devenit invulnerabil); scăderea siguranţei acestora conduce la alte măsuri de apărare, 
luate de ei, măsuri ce reduc sau anulează invulnerabilitatea primului. Pe scurt, apare 
paradoxul: cu cît un stat ia mai multe și mai eficiente măsuri de apărare, cu atît 
securitatea scade (în loc de a creşte), deoarece măsurile luate de acel stat atrag după ele 
măsuri ale altor state (ce se simt periclitate de invulnerabilitatea primului), măsuri ce 
pot declanşa o cursă a inarmarilor. 


Dilema securităţii indică modul în care chiar intenţiile paşnice (pur defensive) 
pot conduce la agravarea tensiunii dintre state. Pe scurt, ea dovedeşte că bunele intenţii 
nu sunt suficiente. De aici, realiştii trag concluzii nefavorabile moralității (temeiurile 
morale fiind un exemplu tipic de intenţii bune). În schimb, liberalismul internationalist 
arată că dilema securității poate fi depăşită prin mecanisme eficace de securitate 
colectivă (instituţii internaționale, cum este ONU, tratate, alianţe etc). 


Totuşi, de regulă nici: securitatea colectivă nu funcţionează ireproşabil. Punctele ei 
vulnerabile au fost sintetizate de Kissinger astfel: 

„Slăbiciunea securității colective constă în aceea ca interesele sunt rareori 
uniforme, iar securitatea este arareori fără cusur. Membrii unui sistem general 
de securitate colectivă sunt de aceea mai dispuşi la nonactiune decît la acţiune 
comună; ei fie vor fi strinsi laolaltă de generalitati strălucitoare, fie vor asista la 
defectiunea celui mai puternic dintre ei, care se simte cel mai in siguranta si de 
aceea are nevoie cel mai putin de sistem“ (Kissinger, [2002], p. 78) 


Se constată însă, din chiar analiza lui Kissinger, ca dificultăţile nu sunt legate 
exclusiv de slabiciunea inerenta structurilor de securitate colectiva, ci si de refuzul 
marilor puteri de a accepta pina la capăt principiile securității colective. Acestea sunt 
de regulă imbratisate de statele şi naţiunile mai vulnerabile (economic, politic sau 
militar), fiind tratate cu mult mai putin respect (si, adesea, cu totală desconsiderare) de 
statele puternice, care cred că îşi pot promova mai bine interesele în absenţa securităţii 
colective. Dar de aici nu rezultă decît faptul că aspectele morale ale sferei relațiilor 
internationale continuă să fie subestimate sau ignorate; căci numai desconsiderarea 
acestor aspecte poate explica reorientarea unor state către varianta «egoistă» a 
insubordonării fata de securitatea colectivă. Atunci cînd marile puteri refuză să trateze 
cu seriozitate securitatea colectivă, ele se comportă exact ca acel deţinut (din dilema 
detinutului) care preferă «să trădeze» pentru a-şi asigura maximum de beneficiu, în loc 
de a accepta varianta unor beneficii relativ egale si comune tuturor «jucătorilor». 


/4. 8/ Rationalitatea agresivitatii 


Dificultăţile impunerii considerentelor morale în raporturile internationale au la 
bază logica acţiunii rationale, care indică faptul că, în anumite condiţii uşor de 
întrunit, este rational (avantajos) să te comporti agresiv, şi nu să dai curs imperativelor 
morale. Cazul clasic în acest sens este cel din paradoxul sau dilema detinutulul. 


Paradoxul detinutului: varianta dilemei agresivitate — non-agresivitate 
(cf. Robert H. Bates şi Thrâinn Eggertsson) 


Să presupunem că există două grupuri de actori, X şi Y, care posedă inițial 
bunuri sau valori egale, de exemplu, 10 unităţi fiecare. Dacă unul dintre grupuri este 
agresiv, iar celălalt este non-agresiv, primul poate acapara bunuri de la celălalt, care 
rămâne cu mai puţine. Dacă ambele grupuri sunt agresive (Şi, se presupune, de putere 
egală), ambele pierd bunuri dar se păstrează paritatea. Dacă ambele sunt non-agresive, 
bunurile se conservă şi se păstrează paritatea. 


„Dilema apare când fiecare participant trebuie să facă o alegere ireversibilă între 

violenţă şi nonviolenta fara să ştie ce va alege celălalt” (Eggertsson, op.cit., p. 308) 


Problema informației şi a incertitudinii este deci centrală pentru acest paradox 
(la fel ca în oricare tip de dilemă a deţinutului). 

Morala jocului este: în absenţa unui arbitru care să sanctioneze agresiunea sau 
a riscului unei „răzbunări” din partea unui al treilea grup, agresiunea rentcază (aduce 
beneficii); agresiunea reciprocă (în caz de paritate a forțelor) nu rentează, căci conduce 
la pierderi; non-agresiunea reciprocă (în caz de paritate) menţine paritatea. Or, aşa cum 
insistă numeroşi teoreticieni ai relațiilor internationale, tocmai aceasta este situația în 
sfera politicii mondiale, atunci cînd instituțiile internaţionale sunt slabe şi nu există alt 
«arbitru» care să controleze conduitele agresive. 

Pentru evitarea rezultatelor nefavorabile, trebuie recurs (în absenţa încrederii) 
la „restricţii exterioare” (Eggertsson). Dacă fiecare dintre parti face cunoscut că, în caz 
de agresiune, va reacţiona tot agresiv, atunci (în condiţii de paritate a forţelor) se 
ajunge la un echilibru perfect în toate cele 4 situaţii (Eggertsson): 


3) X e non-agresiv, Y e non-agresiv : 10, 10 
4) X şi Y sunt simultan agresivi: 4, 4 


Această variantă a jocului rațional modelează strategia cunoscută din timpul 
războiului rece sub numele de „MAD” (imutual assured destruction): agresiunea este 
descurajată prin faptul că posibilitatea unei riposte distrugătoare la agresivitate duce 
ambii jucători la anihilare. În această variantă, informaţiile despre capacitatea de 
ripostă a adversarului joacă rol de avertisment şi descurajează agresiunea. Este, din 
nou, O situaţie clasică, care s-a reprodus în nenumărate rînduri în timpul războiului rece 
între SUA şi URSS. 


În cazul în care nu este disponibilă varianta MAD, pentru prevenirea agresiunii 
unilaterale este necesar să existe un tert (grup de răzbunare non-statal, în cazul unor 
triburi, clanuri mafiote etc., sau instituţie statală de pedepsire, aşa cum este Justiţia) 
care, prin capacitatea de a pedepsi (deci de a amplifica costurile agresiunii) să 
descurajeze violenţa agresivă. 


Se presupune că, prin intervenţia de pedepsire, agresorul suferă mai mult decât 
victima iniţială a agresiunii (pierderea sa va fi în final mai mare decât pierderea pe care 
el însuși a provocat-o victimei: în acest fel, se asigură ca agresiunea să nu fie 
rentabilă). Dacă agresiunea este distrugătoare (aduce victima la nivelul 0), este necesar 
ca ŞI intervenţia de pedepsire să fie la fel (pentru a descuraja agresorul, eliminând orice 

speranţa de obţinere a unui avantaj asupra victimei). 


In acest caz, vom avea 


|) X iniţiază agresiunea, Y nu e agresiv, X e pedepsit: 0, 0 
2) X nu e agresiv la agresiunea iniţiată de Y, dar Y e pedepsit: 0, 0 


3) X e non-agresiv, Y e non-agresiv : 10, 10 


4) X şi Y sunt simultan agresivi şi sunt pedepsiţi: - 5, -5 


Justificarea statului, ca instrument de prevenire a violenţei şi agresivităţii, s-a 
făcut totdeauna pe baza ideii că ameninţarea (cu pedeapsa) pe care o reprezintă 
instituțiile sale contribuie la descurajarea violenţei şi la stimularea strategiilor 
cooperative. Din nefericire, lipsa de putere a instituţiilor internaţionale şi a dreptului 
international, incapacitatea lor (în numeroase cazuri) de a se impune, conduc la concluzii 
pesimiste privind posibilitatea reducerii agresivitati în relaţiile dintre state şi naţiuni. 


/4. 9/ Global Justice. Problema dreptăţii internationale 


Contemplarea tabloului vieţii internaţionale poate genera imediat convingerea că 
aici nu este locul potrivit pentru dreptate. „Nu trăim într-o lume dreaptă“ (spune 
Thomas Nagel], în deschiderea importantului său articol The Problem of Global 
Justice); şi, date fiind evenimentele grave care se produc mereu în lume precum şi 
situațiile la care asistăm, această afirmaţie, deşi sententioasa, nu pare deloc exagerată. 
Însă, mai întîi, are sens să punem problema dreptăţii în sfera relaţiilor internaţionale? 
Şi dacă da, despre ce fel de dreptate? 

Se poate vorbi măcar despre un ideal unitar de dreptate în relaţiile internaţionale? 


De cele mai multe ori, prin 'dreptate' se înțelege în această sferă respectarea 
normelor dreptului internațional. În acest sens, acţiuni ca agresiunea militară, 
folosirea neprovocată a forței sau a amenințării cu forța, expansiunea teritorială, 
încălcarea suveranității şi independenței unui alt stat, au fost şi sunt apreciate ca 
nedreptăți. Cu toate acestea, fenomene de acest tip, deşi apreciate drept încălcări ale 
dreptului international şi lezări aduse dreptăţii în relaţiile dintre state, se produc destul 
de frecvent. 


Se vorbeşte de asemenea de războaie drepte şi nedrepte. Un război este drept 
dacă reprezintă răspunsul la o agresiune, la ameninţări iminente, grave, insuportabile, 
sau răspunde unei grave crize umanitare, dacă se duce pentru eliberarea de sub 
dominația nelegitimă a unei puteri Străine (cf. Georg Meggle). Un război este nedrept 
dacă reprezintă o agresiune, o tentativă de impunere a dominaţiei hegemonice sau de 
acaparare a resurselor altui stat. Nu lipsesc însă vocile care pretind că însăşi această 
distincţie este lipsită de sens. „Războiul pîndeşte în fundalul politicii internaţionale 
aşa cum revoluția pîndeşte în fundalul politicii inteme“, spune E. H. Carr, unul dintre 
părinţii realismului politic din secolul XX (Carr, in Betts [2005], p. 76). In această 
interpretare, ca şi în cele avansate de alti realişti, războiul este un fel de fatalitate. a 

cărui declanșare depinde de factori contingenti dar a cărur natură ftusr di 
puțin contingentă. Războaiele sunt mijloace de schimbare a situatiei internationale a. 
această schimbare este adesea inevitabilă. Dacă există metode pasni coli n 
schimbării. cu a en Ha. | ode paşnice de realizare a 
revi sut mt ne nae e ea 
d | | pâşnica este prodiere înratornaminiă ap 
ora api internaţionale ŞI a politicii internationale“ (Carr, în Betts [2005], p. 84) 
estate nga) tain see dt e (Ca alt pană și re e 
calitate | ra), nd ateni ) ȘI păci nedrepte. ..Dacă este necesară si 
dezirabi lă o schimbare, folosirea forter sau amenintarea cu folosirea fortei pentru 
menținerea Status quo-uluj poate fi moralmente mai vinovată decît folosirea fortei sau 
amenințarea cu folosirea forței pentru schimbarea acestui status quo™ (Carr ibidem) 
Bineînţeles, în acest punct realismul recurge la un fel de truc argumentativ, lăsînd să 
se înțeleagă că ar exista uneori 0 necesitae objective Și, Virtual, unanim 
recognoscibilă, de schimbare. De fapt, problema războiului este tocmai aceea că unii 
recunosc, iar alții nu, necesitatea unei schimbări. În aceste cazuri (care reprezintă 
marea majoritate), cit de legitim şi de util este raționamentul de mai sus? Pe de altă 
parte, trebuie recunoscut că şi distincția uzuală dintre războaie drepte și nedrepte 
presupune existența unui anumit consens (ca şi distincţia privind necesitatea sau nu a 


unei schimbări). 
Dar Carr mai aduce în discuție un argument: el atrage atenția că „apărarea 


tibilă de a avea succes durabil. Ea se va sfirşi 


status quo-ului nu este 6 politică susceptibilă 

cu un război tot atît de sigur pe cît conservatorismul se va sfirsi cu revoluția“ (ibidem). 
Din nou, războiul apare ca un fel de fatalitate (mai ales atunci cînd una dintre tabere 
refuză să accepte schimbarea stafus quo-ului cerută de cealaltă). De aceea, Carr 
repudiază distincția dintre războaie drepte și nedrepte, în favoarea celei dintre 
războaie necesare (pentru schimbarea status quo-ului) şi războaie care nu sunt 
necesare. E] este astfel ferm convins că diferenţa război agresiv (nedrept) şi război de 
apărare (drept) nu este utilă: „incercarea de a face o distincție morală între războaie de 
«agresiune» şi «războaie de apărare» induce în eroare“ (ibidem). Cu toate acestea, 
majoritatea specialiştilor şi a publicului continuă să folosească această distincție ca pe 
una fundamentală şi indispensabilă. Discutia despre drept/nedrept în sfera conflictelor 


pare inevitabilă. 


Unii gînditori au mers chiar mai departe, evocînd ideea unei dreptati 
internationale care ar cere o redistribuire a bogăției între state şi o obligaţiei a tuturor 
statelor de a ajuta cetăţenii altor state să depăşească obstacole ca: sărăcia extremă, 
persecuția politică, lezarea drepturilor fundamentale ale omului etc. Spre exemplu, 
Peter Singer, unul dintre cei mai cunoscuţi experţi în etică aplicată, susține că: 

(1) pe plan mondial, se produce suficientă bogăţie, şi în special suficientă 
hrană, pentru satisfacerea tuturor nevoilor locuitorilor planetei, dar 
(11) bogăţia şi hrana sunt distribuite foarte inegal 
(iii) astfel că anumite state sau națiuni au mult mai mult decît le-ar fi necesar 
pentru satisfacerea nevoilor de bază, in timp ce altele sunt lipsite de 
strictul necesar (minimul necesar) supravieţuirii cetăţenilor lor, şi deci că 
„numai prin transferul unei parti din bogăţie de la naţiunile bogate la cele 


(iv) 

sărace poate fi schimbată această situaţie“ (Peter Singer Practical Ethics, 
[1993], p. 220-221). 


Pledoaria pentru redistribuirea bogatiei în favoarea celor mai sărace state sau 
națiuni se bazează pe principiul moral (frecvent evocat şi în politica intemă) de «a 
ajuta pe cel aflat în pericol de moarte». Cum sărăcia acută constituie nu numai 
„principala cauză a suferinței umane de azi“ (op. cit., p. 220), ci şi cauza morţii 
propriu-zise a milioane de oameni (si în special a copiiilor malnutriti), Singer trage 
concluzia că 


„prin aceea că nu le dăm mai mult decît le dăm, noi, oamenii din statele bogate 
îngăduim ca cei din statele sărace să sufere de sărăcie absolută, cu consecinţa 
malnutritiei, sănătăţii precare, $1 morţii“, deci: „s-ar părea că suntem cu toții 
nişte criminali“ (op. cit., p. 222). 


Acest posibil argument se bazează pe principiul că suntem responsabili nu numai 
pentru ceea ce facem, ci şi pentru ceea ce refuzăm să facem (atunci cînd putem să facem 
ceva), principiu asupra căruia a insistat mai recent Plant (vezi criticile aduse lui Hayek). 
Intervine, în acest sens, ideea că refuzul de a ajuta o persoană umană aflată în pericol de 
moarte este o crimă, şi că nu este nici o deosebire principială, spre exemplu, între 
refuzul de a ajuta victima unui accident aflată în pericol de a muri din cauza rănilor şi 
refuzul de a ajuta un copil malnutrit din A frica, aflat în pericolul morţii de foame. 


Dar argumentul este departe de a se bucura de o largă aprobare. Adversarii sai 
evocă principiul intangibilităţii proprietăţii, considerind că bogăţia statelor constituie 
proprietatea legitimă a acestora, că dreptul asupra proprietăţii legitime este intangibil, 
şi că nimeni nu are obligația de a-şi redistribui proprietatea altora (indiferent de 
nevoile acute pe care aceştia le-ar avea). Alţii autori, de exemplu Garrett Hardin, 
folosesc metafora «bărcii de salvare» pentru a conchide că dreptatea ca redistribuire a 
bogăției nu poate duce decît la dezastru (asa cum încercarea de a lua în barca de 
salvare prea multi naufragiati duce la scufundarea bărcii — Hardin, [1974]). 


O contribuţie deosebit de importantă la clarificarea problemei dreptăţii globale sau 
internationale a adus Nagel, în articolul său The Problem of Global Justice [2005]. 
Nagel pleacă de la Hobbes, care a observat că existenţa dreptății în societate 
presupune prezența une: autorități (a guvernării), ca instrument de impunere a 
dreptății; daca Hobbes avea dreptate, conchide Nagel, „ideea unei dreptati globale fără 
o guvernare mondială este o himeră“ (Nagel, [2005], p. 115). 

Cu toate acestea, Nagel nu se numără printre cinicii care resping însăși ideea de 
dreptate globală. El pleacă de la constatarea existenţei unor inegalităţi deprimante: 


circa 20% din populația globului trăieşte din mai putin de un dolar pe zi (dec! 
sub 30 de dolari pe lună!), mai mult de 45% din populaţia globului trăieşte 
din mai putin de doi dolari pe zi (deci sub 60 de dolari pe lună!), in timp ce. la 
polul opus. 15% dintre oameni — cei ce trăiesc în economiile dezvoltate — au 

venituri de 75 de dolari pe zi! ({2005], p.118). 


Cinicii şi adversarii fanatici ai egalităţii nu consideră că situaţia ar fi anormală şi 
nici că ar exista obligatia de a o remedia. Dar nici apărătorii idealurilor de egalitate, 
cei care cred că marile inegalităţi sunt nocive, nu cad de acord asupra obligaţiilor 
noastre morale fata de această situatie. 

De exemplu, adepţii cosmopolitismului, care consideră că oamenii trebuie trataţi 
absolut egal indiferent de naționalitatea lor sau de statul din care provin, susțin că avem 
obligaţia morală de a asista pe săracii din alte tari exact aşa cum avem obligaţia aceasta 
fata de săracii din propria noastră tara. La urma urmelor, dacă ar fi să aplicăm metode 
de desubiectivizare (cum sunt metodele plasării «in spatele vălului de ignoranță» 
rawlsian), acestea dau aceleaşi rezultate, indiferent că le punem la lucru în cadrul 
national, sau în cel international (global): ele recomandă în ambele cazuri să «ne punem 
în locul» celor dezavantajaţi, să gindim ca şi cum am fi în situația lor sau în pericol de a 
ajunge în situația lor, ceea ce ne conduce la concluzia că drept (impartial) este să facem 
eforturi pentru a lichida sărăcia excesivă. Dacă este adevărat ce spune Rawls, şi anume 
că accidentul naşterii (într-o familie săracă, sau cu anumite lipsuri personale 
incapacitante) este arbitrar şi nu trebuie lăsat să marcheze brutal destinul unui om, acest 
principiu se aplică la fel de bine concetatenilor ca şi cetăţenilor altor state: 


„Accidentul de a te naşte într-o tara săracă, nu într-una bogată, este un factor 
determinant (pentru soarta cuiva) la fel de arbitrar ca şi accidentul de a te fi 
născut într-o famihe săracă, nu într-una bogată, din acceaşi tara“ (Nagel, 
(2005), p.119) 


Toţi oamenii, indiferent de tara din care provin, sunt semenii nostri, ei au acelaşi 
drept ca şi noi să le fie luate în serios interesele vitale, şi avem aceleaşi obligaţii fata 
de ei ca şi fată de concetateni: graniţele nu trebuie să conteze ca întreruperi ale 
obligațiilor noastre morale ((2005], p.124). Am avea aşadar datoria morală de a 
contracara efectele negative ale unor factori arbitrari (cum sunt naşterea cuiva în 
Africa devastată de sărăcie şi boli) în aceeaşi măsură în care avem datoria de a 
contracara efectele negative ale unor factori arbitrari (sărăcie, handicap) din propria 
tara. Putem recunoaşte această obligaţie morală şi totuşi să nu o putem îndeplini, din 
lipsă de resurse; de fapt, chiar aşa gîndesc multi adepţi ai cosmopolitismului, care 
susțin că avem datorii, însă nu putem face mare lucru pentru îndeplinirea lor deoarece 
ne sunt necesare sume imense de bani care nu sunt disponibile. Dar, odată admise 
limitele de acţiune practică, principiul cosmopolitismului rămîne totuşi valabil: nici 
soarta oamenilor din alte tari nu ne poate fi indiferentă, dacă este să raminem oameni 
(adică fiinţe morale). 


„Concepţia cosmopolită este din punct de vedere moral considerabil de 
atrăgătoare, deoarece pare foarte arbitrar ca individul mediu născut într-o societate 
săracă să aibă perspective de viata radical mai proaste decît individul mediu 
născut într-una bogată, la fel de arbitrar ca şi diferenţa corespunzătoare dintre 
bogatii şi săracii dintr-o societate bogată dar nedreaptă“ (Nagel, [2005], p.126) 

Nu toţi teoreticienii dreptății globale admit însă aceasta concluzie. Unii, între 
care chiar Rawls, cred că lucrurile nu stau pe scena internațională identic cu felul în 
care stau pe plan intern. Ei atrag atenţia că, pe plan intern, datoriile reciproce ale 
cetățenilor sunt mediate de instituţiile şi aranjamentele interne, al căror garant şi 
administrator este statul însuşi şi ele sunt valabile numai între concetateni, adică între 
oameni relativ strîns legaţi între ei printr-o relaţie politică ({2005], p.121). Dacă aşa 
stau lucrurile, rezultă că nu putem fi consideraţi a avea aceleaşi obligaţii fata de cei 
care nu aparţin statului nostru şi cu care nu avem în comun o relație politică strinsa. 
Putem avea faţă de aceștia din urmă anumite obligaţii umanitare minimale (idem, 
p.125), dar nu ne aflăm cu e1 în raportul politic strîns ce necesită punerea probleme! 
dreptăţii sociale. 

Și Nagel se raliază acestei poziţii. El afirmă că fata de străini, avem doar obligaţia 
de a respecta drepturile negative (inviolabilitatea persoanei, libertatea de exprimare 
etc.), în timp ce obligaţiile de respectare a drepturilor pozitive (la distribuție corectă a 
bunurilor, la democraţie, la cetăţenie egală, la nondiscriminare sau la egalitate de 
şanse) le avem numai fata de concetateni, deoarece aceste drepturi apar „numai pentru 
că suntem uniţi cu alţii într-o societate politică sub un puternic control centralizat“ 
([2005], p. 127). Originea acestor drepturi este legată de existența anumitor 
responsabilități tipice concetatenilor. 

Întrucît 

e trăim in unul şi acelaşi stat, 

e stat care acţionează în numele nostru, 

e  şialecărui instituții n-ar putea funcţiona fără colaborarea noastră, 

e iar (daca statul e democratic) avem chiar o anumită influenţă asupra lui, 
rezultă că avem anumite responsabilități: de exemplu, dacă instituțiile acestui stat 
generează sau admit inegalităţi arbitrare, suntem într-un fel şi noi răspunzători de ele 
(chiar dacă nu noi le-am creat, ci le-am preluat din trecut — [2005], p. 129). Suntem 
deci chemaţi a le justifica, a explica de ce ar trebui să le acceptăm. 


Nu la fel stau însă lucrurile cu cetățenii altor state. Nu trăim în aceeaşi entitate 
politică cu ei, statul nostru nu pretinde a-i reprezenta şi pe ei, ei nu au nici un aport la 
funcționarea instituţiilor noastre şi nici nu le pot influența; ca atare, e: nu au 
responsabilități de asigurare a drepturilor pozitive fata de noi, nici noi fata de ei. Între 
ei şi noi există numai obligaţia respectării drepturilor negative. Exact aceasta este 
situația raporturilor şi între cetăţenii unui stat şi imigranţi (idem, p. 130). Evident, mai 
există obligaţii umanitare (de salvare a celor aflaţi în pericol de moarte, de exemplu, 
naufragiati sau persecutați politic), adică o moralitate umanitară minimală (p. 131) ce 
nu depinde de existenţa unor conexiuni instituţionale între noi şi ei; dar nu mai există 
obligaţii de a oferi drepturi pozitive tuturor cetăţenilor altor state. Bineînţeles, şi 
străinii au dreptul de a trăi într-o societate dreaptă, dar nu este obligaţia noastră de a 
trăi împreună cu ei într-o societate dreaptă: 


„Fiecare poate avea dreptul de a trăi într-o societate dreaptă, dar noi nu avem 
obligaţia de a trăi într-o societate dreaptă cu fiecare“ (Nagel, [2005], p. 132) 

Pe scurt, crede Nagel, există mai multe straturi sau nivele de responsabilități, astfel 
că responsabilitatea fata de concetateni este directă şi putemică, în timp ce 
responsabilitatea fata de străini este indirectă (filtrată prin statele cărora apartinem) şi 
considerabil mai slabă. Filosoful american nu contestă ampla interdependenta existentă 
acum între state şi națiuni, dar crede că „simpla interdependentéa nu declanşează 
standardele înalte ale dreptății socio-economice“ (idem, p. 138), care ar fi relevante doar 
dacă ar exista o autoritate (sau suveranitate) comună pentru toţi locuitorii globului, dacă 
legislaţia internaţională ar avea caracterul celor naționale (care este dată în numele 
cetăţenilor şi impusă lor); dar legislația internațională nu are acest caracter, fiind mai 
curînd constituită din înțelegeri bazate pe negocieri între state (care participă voluntar la 
aceste negocieri în vederea îmbunătățirii cooperării). Concluzia lui Nagel este 
problemele dreptăţii socio-economice se pun numai acolo unde există o organizare care 
pretinde a avea legitimitate politică şi care poate constringe: 


„Dreptatea se aplică, altfel spus, numai unei forme de organizare care pretinde 
legitimitate politică şi dreptul de a impune decizii prin forță, tar nu unei 
asocieri voluntare sau unu: contract între parti independente, preocupate să-şi 
promoveze interesele“ (Nagel, [2005], p. 140) 


Poziţia lui Nagel poate fi criticată din mai multe unghiuri de vedere. Mai întîi, din 
punctul de vedere al principiilor de dreptate teoretizate de Gauthier. Dacă activităţile 
de cooperare internațională sunt suficient de intense încît unii profită (obţin beneficii) 
în timp ce alţii nu, rezultă (conform lui Gauthier) că primii îi exploatează pe cei din 
urmă. Faptul că aceştia acceptă situația nu dovedeşte că ea ar fi justă, mai ales daca se 
poate argumenta că cei care o acceptă (deşi nu sunt în cîştig) se află under duress. 


În al doilea rind, aşa cum arată Stiglitz ([2003]; vezi şi mai jos), multe dintre 
aranjamentele internaționale sub care unii (state sau naţiuni) pierd, sunt aranjamente 
create de statele dezvoltate care cîştigă de pe urma lor. În absenţa acestor aranjamente, 
este posibil (deşi nu cert) că perdanţii s-ar putea afla în cîştig. Aşadar, respon- 
sabilitatea cîştigătorilor (care stabilesc regulile jocului) nu poate fi anulată, cîtă vreme 
sub aceste reguli perdanţii au de suferit. 

În sfîrşit, Thomas Pogge, autorul importantei lucrări World Povery and Human 
Rights, argumentează că oamenii din lumea dezvoltată şi-au încălcat chiar şi datoriile 
de asigurare a unor drepturi negative (fata de săracii din lumea a treia), în măsura in 
care au construit un sistem global de aranjamente instituţionale care pune lumea a 
treia în situaţia de a nu putea satisface drepturile populaţiei sărace autohtone. 


/4. 10/ Egalitatea 


O primă componentă a dreptăţii este, pe plan internaţional ca şi pe plan intern, 
egalitatea. Egalitatea în drepturi între naţiuni şi state este prima revendicare morală pe 
plan international. Tradiţia rationalista prezintă egalitatea (de drept) ca fiind 

a 

indiscutabilă, iar pe baza ei presupun posibilitatea atingerii şi a unei egalitati de fapt. 
În schimb, realiştii, plecînd în primul rînd de la constatarea unei inegalităţi de fapt (şi 
nu de drept) contestă posibilitatea egalităţii în general. Se afirmă frecvent că egalitatea 
este un ideal utopic, şi că el nu trebuie urmărit. Inegalitatea este firească, se afirmă, 
iar națiunile care stau rău din punct de vedere economic stau rău din cauza lor, nu din 
cauza altor naţiuni. Economist contestă însă aceasta idee. Jeffrey D. Sachs, în cartea 
sa The End of Poverty [2005], reaminteşte teza curentă conform căreia „sărăcia este 
rezultatul conducerii corupte si culturilor retrograde“, deci este „din vina săracului“ 
([2005], p. 56) pe care însă o respinge cu date şi argumente. El arată că sărăcia este în 
primul rînd efectul unor «capcane». Capcana geografică, de exemplu, are în vedere 
absenţa unor condiţii geografice favorabile dezvoltării. Popoarele bogate uită adesea 
rolul acestor condiţii: 


„Americanii, de exemplu, cred că şi-au cîştigat bogăţia în întregime prin 
eforturi propri. Ei uită că au moştenit un continent vast, bogat în resurse 
naturale, cu soluri excepționale şi multă ploaie, cu imense rîuri navigabile şi 
mit de mile de coastă cu duzine întregi de porturi naturale ce servesc ca o 
minunată fundație pentru comerţul marin“ (Sachs [2005], p. 57) 


Alte capcane ce explică sărăcia din lume sunt capcana fiscală (lipsa de resurse), 
eşecurile guvernării, barierele culturale, lipsa inovației şi capcana demografică. Dar, 
pe lîngă toate acestea, şi în primul rînd, este vorba de capcana sărăciei însăşi. Sachs 
insistă asupra faptului că sărăcia este adesea nu o simplă stare de fapt în care resursele 
sunt minimale, ci este ea însăşi o capcană deoarece atunci cînd cantitatea de resurse 
este extrem de mică oamenii pur $i simplu nu pot ieşi din sărăcie prin mijloace proprii: 
„Cînd sărăcia este absolut extremă, săracii n-au capacitatea de a ieşi — prin ei înşişi — 
din încurcătură“ (Sachs [2005], p. 56). Sărăcia nu este aşadar o simplă lipsă de 
resurse; ea este o lipsă de resurse atit de acută, încît blochează orice încercare de a ieși 
din lipsa de resurse. Aşadar, atitudinea lumii faţă de săraci nu trebuie să fie doar 
atitudinea specifică faţă de persoane lipsite de resurse, ci o atitudine caracteristică 
pentru cazurile în care oamenii nu pot, prin ei înşişi, să se descurce singuri. Altfel 
spus, sărăcia extremă este mai curînd ca o invaliditate, decît ca o sărăcie. 


/4. 11/ Responsabilitati şi obligaţii. Fireşte, însă, aici se poate pune întrebarea: cine 
este de vină? Nu este o întrebare cu răspuns simplu. Există multi factori ce generează 
sărăcia cronică sau acută, dar ceea ce este important de semnalat este că, în multe 
cazuri, nici lumea dezvoltată nu este lipsită de unele responsabilităţi pentru sărăcia 
lumii sărace. Acest aspect este dezvoltat de Josef Stiglitz, cîştigătorul Premiului 
Nobel pentru economie pe anul 2001. În articolul său, The Global Benefits of Equality 
[2003], Josef Stiglitz arată cum aranjamentele existente pe piaţa economică 
globalizată funcționează ca blocaje pentru ieşirea săracilor din sărăcie — iar aceste 
aranjamente sunt opera statelor dezvoltate. Argumentarea începe cu o serie de 
exemple imaginare, dar foarte aproape de realitate. Contextul în care se desfăşoară 
analiza este, desigur, contextul contemporan al globalizării: 


310 


„Picture yourself as a poor African farmer, scraping a living on a hectare or two. 
While you may not have heard of globalisation, you are affected by it: you sell 
cotton, which will be woven tnto a shirt by a worker in Mauritius in a style 
designed by an Italian, to be wom by some well-off Parisian. You are better off 
than your grandfather, who relied on subsistence farming. But you are also the 
victim of globalisation, and the unfair global economic regime that has been 
crafted - and, in some cases, made increasingly unfair - over the years“ 


Cum se explică faptul că relaţiile economice internationale au devenit, cu anii, 
tot mai «incorecte» din punct de vedere moral? Aici ies în evidență consecințele 
nefaste (pentru săraci) ale strategiilor economice aplicate de statele dezvoltate: 


„The price of the cotton that you sell is so low because America spends up to 
$4bn a year subsidising its 25,000 farmcrs, encouraging them to produce more 
and more cotton - the subsidies even exceed the value of what they produce - 
and as they produce more, the price of cotton falls lower and lower. 


You had thought about supplementing your income by buying a cow and 
selling its milk. But the price is so low that it does not pay: your fresh milk has 
to compete with powdered milk from America and Europe, who subsidise their 
cows at $2 a day, more than you and any of your neighbours actually make [...] 


Your sister used to supplement the family income by working in a factory in 
the city, but almost 10 years ago the government was forced to take away its 
mild tariffs, and the factory closed down: something called the "Uruguay 
round" said that tariffs and subsidies on the goods you produced that competed 
with those produced in Europe and America were illegal“ 


Aceleaşi consecinţe nefaste acţionează şi în cazurile (mult mai dramatice) ale 
bolnavilor din lumea subdezvoltată. Aici, politicile economice ale statelor bogate (care 
sunt şi furnizoarele marii majorităţi a medicamentelor) reduc în mod direct accesul 
acestor bolnavi la tratament, ceea ce contravine în mod indiscutabil principiilor etice. 


„Your nephew went down with Aids, and you understand that there are drugs 
available that could cure it, and that your government would even be willing to 
supply those drugs at a price you can afford. But US drug manufacturers say 
you have to pay the American price, which you understand is an unbelievable 
$10,000 a year. That amounts to the entire income you will make in the next 20 
years. Admittedly, you don't understand modern economics, but you can't see 
why those little pills should cost so much, especially as you understand a South 
African firm is willing to sell them for a fraction of the price. But the 
Americans say no, something called intellectual property rights gives them the 
right to stop others from producing these drugs - at the expense of your 
nephew's right to live. You understand their desire to earn profits, but is there 
no limit? [...]* (Stiglitz, [2003]) 

Stiglitz indică apoi faptul că dezavantajele şi pierderile săracilor (pe scena 
economică globalizată) nu sunt pur şi simplu naturale, lipsite de orice legătură cu 
intenții deliberate ale altor participanţi la jocul economic. Dimpotrivă, situația la care 
se face referire este, între altele, şi rezultatul capacităţii mari de negociere şi impunere 
a statelor dezvoltate. Exact ca în problemele clasice de negociere (Nash, sau jocul celor 
doi muzicieni — vezi /3.3.2.5.1/ şi /3.3.2.5.2/), poziţia defavorizata a statelor sărace 
este şi efectul puterii şi al hotărîrii statelor bogate: 


„In November 2001, the nations of the world got together to start a new round 
of trade negotiations in Doha, and in order to emphasise that the first item on 
the agenda was rectifying the imbalances of the past, it was called the 
development round. 


In Cancun, trade ministers will assess their progress - and there is more than a 
little cause for concern. The rich countries appear likely to once again use their 
economic muscle to get what they want, at the expense of the poor. [... | 


The strategy that the US, and to a lesser extent Europe, seems to be following 
is the usual: hard bargaining, extreme positions, last-minute concessions, arm 
twisting, peer pressure, tacit threats of cutting off development assistance and 
other benefits, and secret meetings among a small number of participants are 
all designed to extract concessions from the weakest. 


Europe at least seemed to be beginning on high ground with the Everything But 
Arms initiative, which unilaterally, without demanding political or economic 
concessions, opened up European markets to the poorest countries of the 
world. EU consumers benefited, it cost European producers a negligible 
amount, and it was a strong demonstration of goodwill. (Admittedly, Europe 
has done little about what many of the developing countries care the most 
about - agriculture - leading cynics to refer to the initiative as Everything but 
Farms.) America committed itself to doing something comparable but has so 
far offered nothing concrete“. 


Aşadar, în ciuda declaraţiilor de bune intenţii, statele dezvoltate nu au facut 
realmente eforturi pentru a remedia dezechilibrele existente între zonele bogate şi cele 
sărace ale globului. lar situația cea mai dramatică este tocmai cea din agricultură, sfera 


economică cea mai sensibilă pentru statele sărace, deoarece prosperitatea lor depinde 
în primul rînd de ea. 


„Agriculture is crucial for developing countries - most of the people in the third 
world depend on itt, yet, after bickering between themselves, Europe and 
America seem to have made an agreement to keep progress to a minimum. 


Since 1994, America has doubled its subsidies, rather than phasing them out: 
the «concession» that may well emerge is, rather than a redressing of the 

imbalance, a mere rollback to the levels of a decade ago“. 


Dar lucrurile stau la fel de rău și în sferele în care relaţiile economice 
internaționale sunt controlate de dreptul de proprietate intelectuală: 


„In intellectual property, America has been the only country to hold out on 
granting access to drugs to the poorest countries, such as Botswana, that are too 
small to produce their own; the great «concession» - already in the works - will 
be to agree to what everyone else has already agreed to, but to do nothing 
about the more fundamental problems, such as biopiracy, in which 
multinationals patent traditional foods and drugs, forcing developing countries 
to pay royalties on what they all along thought was theirs. 


While something should be done about existing problems such as the 
proliferation of non-tariff barriers, America 1s also making new demands on 
developing countries -that they open themselves up to destabilising speculative 
capital flows. Just as the IMF has recognised that such flows do not promote 
growth, but actually result in greater instability, and have accordingly scaled 
back pressure on developing countries for capital market liberalisation, 
America is trying a new forum, the WTO, to push this agenda, which may be 
good for Wall Street but is bad for developing countries“. 


Stiglitz vede situaţia in termeni atit de dramatici, încît sugerează că statele 
sărace au ajuns în Situațiâ-lumită a oricărei negocieri şi cooperări, aceea in care 
partenerul mai slab isi pune chiar întrebarea dacă negocierea şi cooperarea mai au rost. 
Cu alte cuvinte, în opinia economistului american, se ajunge la stadiul în care 
«săracul» din problema lui Nash ar trage concluzia că este preferabil să întrerupă orice 
negociere (în favoarea procedeului de a da cu banul): 


„Slowly, developing countries are coming to the realisation that having no 
agreement is better than a bad agreement. Yes, an international rule of law is 
required for governing international trade; the current regime does go some way 
to restricting the brutal exercising of economic muscle by the more powerful. 


There is the start of this international rule of law, albeit one that is unbalanced 
and unfair to the developing world. The developed world was right to commit 
itself at Doha to redressing those imbalances. But from today's perspective, it 
increasingly appears that Doha was little more than an attempt to get the 
developing countries to sit down at the bargaining table. There the intent was 
not to redress these imbalances but rather to use economic power to create new 


ones. [... 1“ 


Stiglitz indică şi argumente de ordin democratic in favoarea dreptăţii 
internationale, argumente legate de preferințele majorităţii populaţiei care (estimează el) 

sunt diferite si chiar opuse fata de preferintele marilor concerne farmaceutice, impulsionate 
de interese speciale. Cu alte cuvinte, cetăţenii nu acționează totdeauna ca decidenti egoisti; 
sensibihzați fata de strategiile ruthless (lipsite scrupule, de rețineri morale, necruțătoare) 
ale marilor compann, ei pot opta şi pentru interesele generale (legate, de exemplu, de 
echilibrarea situaţiei raporturilor dintre state sărace şi state bogate): 


„Most Americans and Europeans want a global economic system that is more 
balanced. If the issue of access to life-saving Aids drugs were put up to a vote, 
the overwhelming majority would not support the position of the 
pharmaceutical companies. These trade negotiations demonstrate, as much as 
anything else, the power of special interests, often driven by campaign 
contributions, in determining political outcomes. The problem is that in this 
case, it is the poorest people in the world - the billions living on less than $2 a 
day - who are asked to pay the price“ (Stiglitz, [2003]). 


Argumentele lui Stiglitz arată că marile dificultăți care se opun dreptăţii 
internaţionale nu se reduc la absenţa resurselor sau a consensului privind valorile, ci 
sunt adesea legate mai ales de existenţa intereselor speciale. Ne aflăm, aşadar, în plin 
în sfera problematicii moralității, care, aşa cum au arătat teoreticienii de la Kant la 
Rawls şi Nagel, gravitează in jurul opoziţiei dintre impartialitate (moralitate universală, 
interese generale) si partialitate (egoism, eventual egoism national, interese speciale). 


Argumentele îndreptate împotriva moralității (ca asistență pentru cei aflați în 
condiţii dificile) intră în atenția lui Jeffrey Sachs, care evocă astfel mentalitatile 
curente privind problema dreptății internațional ca problemă a asistenţei pentru sărăcie: 


„Va acționa lumea bogată pentru a contribui la salvarea săracilor? Cinicu spun 
că nu. De ce am face-o? Sărăcia nu este problema noastră; e a lor. Ce pot face 
săracii în raport cu noi sau pentru noi? Cînd a făcut vreo ţară ceva pentru alta 
din altruism? Cum să luptăm cu sărăcia cînd avem de luptat cu terorismul?“ 
(Sachs [2005], p. 329) 


În plus, adversarii ideii de dreptate globală (internaţională) încearcă să 
submineze ideea asistenţei (Şi idealul de dreptate internațională) pe baza următorului 
argument: 


e nu poate fi vorba de căutarea şi instaurarea dreptăţii decît acolo unde s-au 
comis nedreptati; numai acolo există responsabilităţi şi obligaţii de compensare 
(a nedreptatilor comise) sau de ajutor 

e lumea dezvoltată nu a comis nedreptati fata de statele sărace şi subdezvoltate 
(sărăcia este rezultatul propriilor deficiențe ale acestor state corupte, 
necivilizate etc.) 

e prin urmare, lumea dezvoltată nu are nicio datorie morală fata de statele sărace 

Sachs arată că acest argument nu ar trebui folosit de lumea occidentală, în măsura 
în care, în multe cazuri, există un trecut istoric ce invalidează cea de-a doua premisă a 
lui. Un exemplu tipic este, conform lui Sachs, Africa, cea mai săracă zonă a lumii. 
Aici, insistă economistul american, lumea occidentală nu poate aplica argumentul de 
mai Sus, deoarece ea are o mare responsabilitate pentru evoluția continentului în 
ultimele secole: 


„Rareori au fost depăşite cruzimile şi prădăciunile impuse de lumea 
occidentală asupra Africii. Trei secole de comerţ cu sclavi, cam de la 1500 pina 
pe la 1800, au fost urmate de un secol de dominație colonială brutală. Departe 
de a ridica Africa din punct de vedere economic, perioada colonială a lăsat 
Africa fără cetăţeni şi lideri educați, fără infrastructura de bază, şi fără facilități 
de sănătate publică. Granițele statclor devenite recent independente urmau 
linule arbitrare ale fostelor imperii, divizînd grupurile etnice, ecosistemele, 
sursele de apă şi zăcămintele în moduri arbitrare“ (Sachs [2005], p. 189) 


Chiar dacă nu se poate atribui Occidentului întreaga responsabilitate pentru 
înapoierea Africii, este totuşi limpede că acesta a contribuit negativ, în mai multe 
moduri şi de-a lungul unei mari perioade de timp, la agravarea situaţiei continentului 
negru. Nici după lichidarea colonialismului interferentele lumii dezvoltate nu au rămas 
fără efecte negative, deoarece „Africa a devenit un pion în războiul rece“ (ibidem). 
Încălcînd principiul moral kantian de a nu folosi pe altul ca simplu instrument, 
Occidentul (deşi nu numai el, ceea ce Sachs omite să spună) a intervenit în repetate 
rînduri, deseori catastrofal, în treburile africane: 


„Exponenţii occidentali ai războiului rece, precum şi agenţii CIA şi ai 
agențiilor similare din Europa, s-au opus liderilor africani care propovăduiau 
naționalismul, care căutau sprijinul URSS sau care cereau condiţii mai 
favorabile în cazul investiţiilor occidentale legate de zăcămintele africane de 
minerale şi energie. In 1960 [... ] CIA şi agenţii belgieni l-au asasinat pe 
carismaticul prim-ministru al statului Congo (primul în această funcție) şi l-au 
instalat la putere în locul lui pe tiranul Mobutu Sese Seko. În anii 1980, SUA 
l-au sprijinit pe Jonas Savimbi în insurecția sa violentă contra guvernării din 
Angola, pe temeiul că Savimbi era anticomunist, cînd de fapt el nu era decit un 
criminal violent şi corupt. SUA au susținut mult timp regimul de apartheid din 
Africa de Sud, şi i-au dat un sprijin tacit cînd acesta a înarmat pe violenti 
insurectionisti Renamo din Mozambicul vecin. CIA şi-a băgat coada în 
răsturnarea violentă a preşedintelui Kwame Nkrumah din Ghana, în 1966. Într- 
adevăr, aproape fiecare criză africană — Sudan, Somalia şi multe altele — are, 
printre cauzele sale, şi o lungă istorie de amestecuri occidentale. Ceea ce însă 
Occidentul nu a făcut a fost să investească în dezvoltarea pe termen lung a 
Africii“ (Sachs, [2005], p. 190 — sublinierea din text îmi aparţine) 


In plus, continuă Sachs analiza, datele statistice arată că nu corupţia este cauza 
principală a înapoierii Africii (regimurile africane fiind mai putin corupte decît cele 

asiatice, de exemplu, care au însă rezultate economice mult mai bune). Pe de altă parte, 
sărăcia şi dezordinea creată de ea, transformarea statelor ultrasărace în failed states 
(state eşuate), prezintă un pericol pentru lumea dezvoltată: conflictele (pe care aceasta 
trebuie apoi să le oprească), terorismul, distrugerea resurselor naturale strategice, 
periclitarea schimburilor internaționale, instabilitatea politică sunt, toate, elemente de 
natură să arate că Occidentul are el însuşi interesul de a contribui la eradicarea sărăciei: 


„Strategii politicii externe au recunoscut de mult timp că actele de altruism — 
încetarea comerțului cu sclavi, sprijinirea statelor în obținerea independenţei 
lor fata de imperii, extinderea asistenței pentru reconstrucţie şi dezvoltare, 
furnzarea de ajutor umanitar după dezastrele naturale — sunt şi acte luminate în 
interes propriu“ (Sachs, [2005], p. 331) 


Dar dacă este vorba de interese, mai are oare moralitatea de jucat vreun rol? 
Jeffrey Sachs nu crede într-o ruptură între cele două planuri, cel al intereselor (utilitar) 
și cel al moralei (deontic). Dimpotrivă, pe undeva, cele două se întîlnesc, argumentează 
economistul american, referindu-se la actele enumerate mai sus: 


„Acest interes propriu nu diminuează astfel de acte generoase. În cele din urmă, 
preceptele morale sunt reguli de comportare ce stabilesc o bază pentru cooperare 
şi reciprocitate, bază de care depinde civilizaţia“ (Sachs, [2005], p. 331) 


Pe scurt, conchide Sachs, atunci cînd se respinge ideea de dreptate 
internațională, şi cerințele de asistenţă care decurg din ea, se comit mai multe greşeli: 
e se crede că „Statele Unite pot fi o insulă de stabilitate şi prosperitate pe o mare 
globală de sărăcie şi eşec economic. Istoria, însă, arată că nu este aşa“ (idem, p. 332) 
e secrede ca 
„forţele militare ale SUA pot asigura securitatea americanilor chiar în 
absența unei lumi stabile. Este aceeaşi greşeală care i-a facut pe americani 
să creadă că SUA vor fi salutate ca eliberatoare la Bagdad, că prinderea lui 
Saddam Hussein va opri violența din Irak şi că încă un aslat contra Al 
Quaeda va pune capăt terorii. Indiferent că teroriştii sunt bogaţi, săraci sau 
din clasele de mijloc, ariile lor de lucru — bazele lor de acțiune — sunt 
societăţile instabile, marcate de sărăcie, şomaj, creştere demografică 
rapidă, foamete şi lipsă de speranță. Dacă nu ne adresăm cauzelor adinci 
ale acestei instabilitati, prea putin se va realiza pe calea stăvilirii terorii“ 
(Sachs, [2005], p. 330-331) 
e statele dezvoltate promit ajutor şi nu il dau, ceea ce este de asemenea o mare 
eroare 


Controversele privind problematica dreptăţii internaţionale continuă, fără 
perspective imediate de atingere a unui consens. 
$ 
Dezbateri intense se desfăşoară in legătură cu dreptatea şi în sfera protecţiei 
drepturilor omului. Adepții universalismului susțin că drepturile omului au caracter 

universal, că toate statele sunt obligate să le respecte, şi că intervenţia unui stat pentru 
apărarea drepturilor lezate ale cetăţenilor altui stat este legitimă, dreaptă (chiar 
obligatorie din punctul de vedere moral), cu toate că ea încalcă principiul respectării 
suveranităţii şi a independenţei. Cu alte cuvinte, universaliştii presupun că principiul 
respectării drepturilor omului este mai presus de cel al respectării suveranităţii 
naţionale. Criticii universalismului adoptă poziţia opusă: evocînd adesea diferenţele 
culturale, de valori şi tradiţii, dintre naţiuni, ei resping ideea universalităţii drepturilor 
omului, apărînd în schimb ideea multiculturalismului; se susţine astfel că diversitatea 
culturală exclude aplicarea uniformă a aceloraşi principii privind drepturile omului şi, 
odată cu ea, dreptul unui stat de a încălca suveranitatea altuia pentru protecția acestor 
drepturi. Drepturile omului nu apar ca identice pretutindeni şi universale, ci ca relative 
la o cultură, la anumite tradiţii istorice, politice, morale. Aşadar, adepții 
multiculturalismului tind să considere principiul respectării suveranității ca primordial 


fata de cel al respectării drepturilor omului, pe baza presupunerii că suveranitatea și 
independenţa sunt mijloace vitale pentru apărarea tradiţiilor culturale şi politice 
specifice fiecărui stat. Controversa continuă cu intensitate, fiecare dintre parti evocind 
argumente inspirate din experienţa politică; universalistii observa că deseori ideea 
diversităţii culturale si politice, a tradiţiilor sau opţiunilor diferite, nu este decit un 
pretext al regimurilor totalitare de justificare a abuzurilor comise de ele împotriva 
drepturilor omului (ceea ce este desigur adevărat), dimpotrivă, adversarii 
universalismului observă că ideologia drepturilor omului (lansată încă din timpul 
Revoluţiei franceze, şi folosită de regimul lui Napoleon) nu este adesea decit un pretext 
pentru intervenţii nelegitime, abuzive, agresive, ale unor state în treburile interne ale 
altora, un pretext pentru dominație şi hegemonie (ceea ce, din nou, este adesea 
adevărat). Spre exemplu, drepturile lezate ale unor minorități au constituit adesea 
pretextul pentru expansiune teritorială (nazismul, bunăoară, a făcut din drepturile 
lezate ale minorităţii germane din unele state central-europene pretextul ocupării 
acestora). Problema raportului dintre principiul respectării drepturilor omului şi 
principiul respectării suveranităţii statale rămîne deci acută şi tensionată. 


O dispută similară s-a născut $1 în legătură cu globalizarea. Adepții acesteia susțin 
că globalizarea (economică, politică, informaţională) a determinat o reducere a 
independenţei şi a suveranităţii nationale, şi, deci, că intervenţia străină sau 
internaţională într-un anumit stat (unde, spre exemplu, sunt lezate drepturile omului) nu 
mai poate fi considerată drept simplă încălcare a suveranităţii, drept simplă nedreptate. 
Adversarii acestui punct de vedere obiectează însă că globalizarea nu este doar o 
realitate de fapt, ci şi o ideologie, un mit justificator pentru hegemonia unor state care 
obțin maximum de avantaje economice, politice şi culturale de pe urma ei — în acest 
context, ei critică şi resping ca nedrepte numeroase iniţiative care încalcă suveranitatea 
națională (cf. Pierre Bourdieu, în Contraofensive, [1999], p. 33-74, 110-122). 

/4. 12/ Întrebări test 


1. Comparati premisele gîndirii Jui Hobbes cu cele ale gîndirii lui Kant, în problema 
naturii relațiilor dintre oameni 

2. Definiti şi comparati realismul politic $i liberalismul internationalist 

3. Se pot deduce din ideile lui E. H. Carr şi argumente împotriva realismului politic? 

4. Ce înseamnă duty to share? 

5. În ce constă problema localizării costurilor acolo unde sunt localizate 
responsabilitatile? Găsiţi exemple relevante. 

6. În ce contă dilema securităţii? Găsiţi şi alte exemple. 

7. Analizaţi metafora «bărcii de salvare» (Hardin). Comparati argumentele pro și 
contra ei. 

8. Comparati obligațiile de asigurare a dreptăţii economico-sociale cu cele ale moralității 
umanitare minimale (Nagel). Găsiţi exemple de aplicare pentru cele două cazuri. 

9. Ce este normativismul (în teoria relaţiilor internationale)? 

10. Care sunt aspectele sub care apare problema dreptăţii internaţionale (economice, 
politice, militare)? Explicati diferenţele dintre ele. 

11. Ce înseamnă 'multiculturalism'? 

12. Ce înseamnă 'globalizare'? 

Nota 


În alcătuirea manualului de față, am folosit o serie de scurte fragmente din 
lucrări personale mai vechi, mai ales din cursurile mele de teoria deciziei raționale 
(utilizat în format electronic de studenţii masteranzi), de etică economică şi socială 
(idem), din cartea mea Introducere în politologie (editura All, 2002), din articolul 
«Pacea eternă» a lui Kant în perspectivă actuală, publicat în format electronic în 
2004, pe site-ul Institutului Goethe din Bucuresti, din articolele Normativitate, 
naturalism, realism politic şi Fundamentele filosofice ale realismului politic modern, 
publicate în Buletinul ştiinţific al Universităţii din Piteşti (în 2005 şi respectiv 2006). 

Am folosit, de asemenea, cîteva citate din traduceri de uz didactic făcute de 
doctoranzii mei Bogdan Popa, Dorina Cucu şi Laurenţiu Gheorghe pentru studenţii 
Facultăţii de Filosofie a Universităţii din Bucureşti, traduceri pe care le-am revizuit 
parțial şi eu. Tuturor le mulțumesc pentru eforturile depuse. 

Îi mulțumesc în mod special doctorandei mele, asist. Dorina Cucu, pentru că a 
citit şi corectat şpaltul (printul) primului capitol din acest manual. 

